
hatvanadik születése napjára szántuk 
e könyvet. Ezzel akartuk mi, tanit- 
ványai és barátai, neki megmutatni, 
hogy mit jelentett számunkra ő, a 
magyar — pszichoanalitikai mozgalom 
meginditója és lelke, egyesületünk 
megalapítója és vezetője, akinek mi 
mindnyájan a magunk fejlődésében 
a legtöbbet köszönjük. Ő már nem 
érte meg ezt a napot, igy az ünnep- 
lésre szánt könyv a megemlékezés 
könyve lett. 

Sigm. Freud 


Arra a tapasztalatra tettünk szert, hogy a kívánság 
olcsó, és ezért bőkezűen megajándékozzuk egymást a leg- 
jobb és legmelegebb kívánságokkal, amelyek közt legelül 
áll a hosszú élet kívánsága. Egy ismert keleti adoma föl- 
tárja éppen ennek a kívánságnak kétértékűségét. A szultán 
két bölcstől készíttetett magának csillagjóslatot. Boldognak 
mondalak, uram, szólott az egyik, a csillagokban írva va- 
gyon, hogy látni fogod, miként hal meg teelőtted vala- 
mennyi rokonod. Ezt a látnokot kivégzik. Boldognak mon- 
dalak, szólott a másik is, mert azt olvasom a csillagokban, 
hogy túl fogod élni valamennyi rokonodat. Ezt dúsan meg- 
jutalmazzák. Mind a kettő egyazon vágyteljesítést fejezte ki. 

1926 januárjában búcsúztatót kellett írnom Karl Ab- 
rahamról, felejthetetlen barátunkról. Néhány évvel azelőtt, 
1923-ban, Ferenczi Sándort köszönthettem ötvenedik élet- 
évének betöltése alkalmából. Ma, alig egy évtizeddel ké- 
sőbb, fáj nekem, hogy őt is túléltem. Abban a születésnapi 
cikkben szabad volt nyilvánosan dicsérnem sokoldalúságát 
és eredetiségét, tehetségének gazdagságát; a baráthoz illő 
tartózkodás megtiltotta szeretetreméltó, emberbaráti, min- 
den jelentékeny előtt föltáruló személyiségéről szólnom. 

Attól fogva, hogy a zsenge pszichoanalizis iránti ér- 

deklődése hozzám vezette, sok mindenben osztályostársak 
voltunk. Meghívtam, kísérjen el, amikor 1909-ben fölszólí- 
tottak, hogy Worcester, Mass.-ban előadásokat tartsak egy 
ünnepi héten át. Reggelente, mielőtt előadásom órája ütött, 
kettesben sétálgattunk az egyetem épülete előtt; fölkértem, 
javasolja nekem, miről beszéljek aznap és ő vázlatot készí- 
tett számomra, amelyet azután félórával később  rögtö- 
nözve kidolgoztam. Ilymódon része volt a , Fünf Vorlesun- 
gen" keletkezésében. Kevéssel utóbb, az 1910-iki nürnbergi 
kongresszuson rábírtam, hogy indítványozza az analitiku- 
soknak Nemzetközi Egyesülésben való megszervezését, úgy, 
ahogy együtt kigondoltuk. Ezt csekély módosításokkal el- 
fogadták és még ma is érvényben van. Több egymást kö- 
vető esztendőben együtt töltöttük Olaszországban az őszi 
szünidőt és nem egy tanulmány, amely utóbb az ő neve 
vagy az én nevem alatt belekerült az irodalomba, ottani 
beszélgetéseink során alakult ki legelőször. Amikor kiütött 
a világháború és véget vetett mozgásunk szabadságának, 
egyuttal pedig megbénította analitikus tevékenységünket, 
Ferenczi arra használta föl ezt a szünetet, hogy megkezdje 
nálam analizisét, amelyet aztán megszakított hadiszolgá- 
latra való behívása, de később folytatni lehetett. A biztos 
összetartozás érzését, amely annyi közös élmény során ki- 
alakult közöttünk, akkor sem zavarta meg semmi, amikor 
életének, fájdalom, túlkéső szakában, magához kötötte azt 
a kitünő asszonyt, aki ma özvegyen gyászolja. 

Egy évtizeddel ezelőtt, amikor az , Internationale Zeit- 
schrift" Ferenczinek külön számot szentelt ötvenedik szü- 
letésnapja alkalmából, . már nyilvánosságra került legtöbb 
munkája, amely tanítványává tett minden analitikust. De 

gondolatokban legdúsabb, legfényesebb alkotását még . el- 
vonta előlünk. Tudtam róla és arra intettem cikkem végső 
mondatában, ajándékozzon meg bennünket vele. 1924-ben 
aztán meg is jelent a , Versuch einer Genitaltheorie". A kis 
könyv inkább élettani, semmint pszichoanalitikai tanul- 
mány; a pszichoanalizisből eredt szempontok és belátások 
alkalmazása, a szekszuális folyamatok élettanára, sőt a szer- 
ves életre egyáltalában, talán az analizisnek legmerészebb 
alkalmazása, melyet valaha megkíséreltek. Mint vezér- 
eszme hangsúlyozódik benne az ösztönök konzervativ ter- 
mészete, amelynél fogva mindig helyre akarják állítani a 
külső megzavarás miatt odahagyott állapotot. A szimbólu- 
mok régi összefüggések tanuinak ismerhetők fel; hatásos 
példákon kitünik, miképpen őrzik meg a lelkiség sajátos- 
ságai a testi állomány ősrégi változásainak nyomait. Ha 
elolvastuk ezt az írást, megérteni véljük a nemi élet számos 
olyan különösségét, amelynek egymással összefüggését az- 
előtt sohasem tudtuk áttekinteni és úgy érezzük, olyan sej- 
tésekkel gazdagodtunk, amelyek mélyreható bepillantást 
igérnek az élettan tágas területein. Hiába próbálnók már ma 
különválasztani azt, amit hiteles megismerésnek lehet elfo- 
gadni, attól, ami tudományos ábránd módján az eljövendő 
megismerést igyekszik eltalálni. Az ember ezt a kis írást 
azzal a véleménnyel teszi félre: ez egyszerre szinte sok, 
rövidesen megint elolvasom. De nemcsak én járok így; 
valószinűleg valamikor igazán lesz , bioanalizis", mint 
Ferenczi hirdette, annak pedig vissza kell majd nyúlnia a 

,, Versuch einer Genitaltheorie"-hoz. 
Ez után a csúcsteljesítmény után történt, hogy bará- 
tunk lassanként kisiklott körünkből. Amerikai előadóútjá- 
tá 


ról visszatérvén, mintha mindjobban begubózott volna ma- 
gányos munkájába, pedig régebben a legélénkebben vett 
részt mindabban, ami analitikus körökben megesett. Meg- 
tudtuk, hogy egyetlen kérdés foglalta le érdeklődését. Túl- 
ságosan elhatalmasodott rajta a gyógyítani és segíteni aka- 
rás. Valószínüleg olyan célokat tűzött ki maga elé, amelyek 
a mi gyógyító-eszközeinkkel manap egyáltalában nem ér- 
hetők el. El nem apadt érzelmi forrásokból eredt az a meg- 
győződése, hogy a betegekkel jóval többet lehetne elérni, 
ha eleget adnának nekik abból a szeretetből, amelyért mint 
gyermekek sóvárogtak. Azt akarta kitalálni, hogyan lehetne 
ezt a pszichoanalitikus helyzet keretében megvalósítani, és 
ameddig ekörül nem jutott sikerhez, félrevonult. Úgy lát- 
szik, többé nem volt bizonyos barátainak vele való egyet- 
értésében sem. Bárhova vezette volna is az út, amelyre lé- 
pett, nem járhatta végig. Lassan kibontakoztak rajta annak 
a súlyos szervi rombolófolyamatnak jelei, amely valószínü- 
leg már évek óta beárnyékolta életét. Vészes vérszegény- 
ségbe halt bele kevéssel hatvanadik esztendejének betöltése 
előtt. Nem hihető, hogy tudományunk története meg fog 


feledkezni róla. 
(Dr. Szilágyi Géza fordítása.) 


LT Ti slllhenza tte TA 


mez E A aa 


ÁLTALÁNOS 
PSZICHOANALITHKAI LÉLEKTAN 


A PRIMITIV EMBER 


Dr. Róheim Géza 


1. ÁAurea prima sata est aetas, guae vindice nullo, 
sponte sua, sine lege, rectum fidemgue colebat. A prehisz- 
tória talán kineveti az emberiség naiv hitét a boldog arany- 
korban, a pszichoanalizis megmagyarázza mint a tudat- 
talanban továbbélő infantilis örömök visszfényét. Ázért 
némi gyanú marad bennünk, hogy ezen az ontogenetikai 
valóságon túl valamelyest filogenetikai igazság is lappang 
ebben a mitoszban és az etnológia iránti érdeklődésben 
jelentékeny tényező ,Van  Zanten boldog  évei"-nek 
keresése. 

Tehát milyen is a primitív ember? Ha ezt a kérdést 
jobban szemügyre vesszük, kitünik, hogy voltaképpen azt 
akarjuk tudni, hogy miben tér el a primitív ember civilizált 
testvérétől? Körülbelül úgy, ahogy az analizis egyimással 
szemben definiálja, körülhatárolja, a normális, a neuró- 
tikus, a pszichótikus és az antiszociális ember típusát, kell, 
hogy a primitív ember pszichológiai képét is fel lehessen 
vázolni. 

2. Majdnem két évtizede annak, hogy Ferenczi Sán- 
dorral és Rank Ottóval az emberiség egységének kérdésé- 
ről vitatkoztunk. Én akkor még csak elméletileg ismertem 
a pszichoanalizist és az ortodox evoluciós etnológiai irány 
alapján állva, azt vallottam, hogy egy és egységes az 
emberiség. A pszichoanalizis még jobban igazolta azt, amit 
Tyulor, Bastian és Frazer nyomán úgyis tudtunk, hogy 
homo sum et humani nil a me alienum puto. Ezzel szem- 
ben Ferenczi és Rank úgy vélték, hogy a népek között van- 
nak különbségek, ezt mutatja a mindennapi tapasztalat és 
a tudomány legfeljebb még nem tudja rendszerbe foglalni 
ezt az intuitív megismerést. Mutassanak nekem akármilyen 
mondát vagy szokást, azt feleltem, amelyben mást lehetne 

találni, mint a legáltalánosabb emberi tendenciákat 
(Oedipus-komplekszum,  kasztrációs szorongás, elfojtás 
.stb.). Ilyen példát valóban nem lehet felmutatni, de ez még 
nem bizonyítja, hogy az emberiség egyes csoportjai között 
ne lehessenek pszichológiailag is meghatározható különb- 
ségek. 

3. De hát hol keressük ezeket a különbségeket? Nem 
az ösztönös célkitűzésekben, hanem az ideálokban, nem 
az ösztön-én (Es), hanem a felettes-én analizisében, Való- 
ban tanulságos a csoport-ideál változatait szembeállítani 
egymással. 

Vegyük első példának a Margaret Mead által olyan 
mesterien leírt manus népet. A hajdani Német Új-Guinea 
melletti apró szigetek lakói cölöpökre épített házaikkal és 
a lagunák világában lefolyó életükkel pápua Velencére, vagy 
inkább a Velencénél sokkal régibb európai cölöpépítmé- 
nyek lakóira emlékeztetnek. És ebben a primitív kőkorszak- 
beli környezetben él egy nép, amelyet csak egy eszme lel- 
kesít, a vagyon, a kereskedelem. A házakban őrzik a halott 
rokonok koponyáit és az egész felnőtt lakosság viselke- 
dését ezek szabályozzák. Az általános elv az, hogy a szel- 
lemek büntetik a tiltott szekszuális kapcsolatokat és a 
cserekereskedelemben való lanyha viselkedést. De van 
a szellemek világában bizonyos specializálódás. Ha egy 
szellem fiatalon halt meg, akkor főleg a fiatalokat öli, akik 
még élnek. A házasságtörő szellemek a házasságtörést bün- 
tetik stb. Szóval a szellemek azt torolják meg, amiben 
maguk a vétkesek." Komoly dolognak a társadalmi életben 
csak a kawas (cserekereskedelem) számít; ez az, ami el- 
választja a felnőttet a gyermektől.? A férj és a feleség nem 
szeretik egymást és a férj idejének jórészét nővérével tölti. 
Szóval teljes a klinikai analizisből jól ismert hasadás, 
a férfi a feleségével koitál, a nővérét szereti és az unoka- 
nővérével flörtöl, tréfál.t A menyasszonynak tilos személy 
szerint gondolni vőlegényére, de a házassággal összefüggő 
, anyagi" kérdésekről szabad, sőt illik is beszélni. A csere- 
kereskedelemben az unokatestvér, a legmegfelelőbb üzlet- 


1 M. Mead: Growing up in New Guinea. 1930. 101. 
2 Mead, 1. ec. 102. 

: Meait, LG C.381. 86, 92. 

4 Mead, 1. c. 161. 

ö-Méád5 1. €.- 57. 


10 


társ " éppúgy, ahogy az erotikus játékokban (de nem a 
koituszban) az unokanővér az előírt partner." Könnyű 
nyomon követni a libidó első szétágazását a gyengéd és 
incesztuózus, illetve cél felé törő és exogám részre, majd 
a kettő között elhelyezkedő unokanővér erotikára az előkéj 
jegyében és végül a megszállottság elvonását a genitálistól 
az anális zónára, majd pedig az exkrementumokat jel- 
képező , anyagi" javakra. Az egész folyamat nem lehet 
olyan nagyon régi, még nem organizálódott mélyen a sze- 
mélyiségbe. A férfiak ugyanis mind mesélnek egy boldog 
aranykorról, amikor a szellemek még nem büntették a 
szekszuális vétkeket és ezt az aranykort nem a régmultba, 
hanem a közvetlenül előttük élt nemzedék életébe vetítik.? 
Az apáknak még minden szabad volt és csak ők tiltják meg 
fiaiknak holtuk után a bűnös örömöt. Nem önmagában- 
véve bűn a szekszualitás és erény a vagyon, hanem azért, 
mert a szellemeknek megvan ez az értelmetlen rigolyája. 
Az apa személyének másolata gyanánt az énbe fogadott 
felettes én idegenségét érzékelteti a szellemek világába tör- 
ténő kivetítés. i 

4. Kemény, szinte kegyetlen üzletemberek, pontos 
fizetők és a szekszualitástól elforduló puritánok népe lakja 
tehát a lagunák világát. Ugyanazt a típust taláijuk a velük 
vérség szerint is rokon pápuáknál Duauban, akiknél az 
1930-as esztendőt töltöttem. A csoportideál itt is a to-kune 
HEY ajándékozó) a  kune-ben (megfelel a manusok 
kawas-ának) kiváló, az esaesa (hir-hir, vagy név-név vagy 
gazdag) és a házasság megkötésénél, hivatalosan legalább, 
a vagyoni szempont a mérvadó. Egy szóval nem lehet le- 
fordítani, hogy mi az esaesa, de példákkal meg lehet mu: 
tatni. Az asszonyok között osztogattunk cukrot, mikor Do- 
keta azt mondta nekem: , Te vagy az igazi esdesa, nincs 
több ilyen a fehérek közt." De hiszen Mr. Smithnek (szom- 
széd fehér telepes) van szép háza, boltja, motorcsónakja, 
kókuszfái, mondtam, hát ő az igazi esaesa, nem én! Ó nem 
azt mondja Doketa, mert csak aki folyton osztogat, fér- 
fiaknak, : asszonyoknak, gyermekeknek egyaránt, az egy 
esaesa wawasaj (igazi esaesa). De Duauban elválaszthatat- 


6 Mead, 1. c. 161, 299. 
7 Mead, I. c. 166.. 
S Mead, 1. c. 1706. 

lanul egybeforrott a sagari, a yamok szétosztása, a kune- 
vel, azaz a vörös kagylóláncok és fehér kagylók csere- 
berélésével és az esa-esa nemcsak a kagylófüzérek (exkre- 
mentumok) birtokosa, hanem azonfelül vagy elsősorban 
a toni-bagura (kert ura), a földművelő. Ennek megfelelően 
a csoportideál struktúrájában több a genitális vonás, mint 
a manusoknál. Csakhogy itt a társadalom középpontja az 
anya és a férfi ételosztó mivoltában a tápláló anyával való 
tudattalan azonosítás jelenik meg az én szempontjából 
célszerű, a felettes én szempontjából elfogadható formá- 
ban. A voltaképpen elfojtott elem pedig a férfi szekszuali- 
tásának aggresszív komponense, amelyet a társadalomban 
a barau, a rontó varázsló testesít meg. Senkiről sem szabad 
nyiltan mondani, hogy barau, hogy embereket öl varázs- 
lattal, de az ünnep-adó, a gazdag ember, a földbirtokos 
ipso facto kell, hogy barau legyen, mert másként nem 
tudna védekezni irigyeinek rontó varázslata ellen. A cso- 
port-ideálban megtaláljuk itt is a genitális eredetet és a 
genitálistól egy pregenitális (anális, orális) zóna felé való 
regressziót a szublimálás szolgálatában. Egyik módja a 
sagari megindulásának az, ha férfiak és nők a falu közepén 
hangosan szidják egymás genitáliáit. , Úgy most azt mond- 
tad a feleségednek (sógornődnek) , vastag vaginal, feleli a 
megsértett félhez tartozó testvér, ezért ünneppel fogod őt 
kárpótolni." És megindul a munka, új erdőket irtanak, új 
földeket vetnek be, hogy az ünnepen legyen mit szét- 
osztani. 


5. Mindez eléggé emlékeztet Európára. A puritán, vagy 
akár csak a polgári életfelfogás lényege is a szekszuálitás 
elitélésén és a genitális libidónak hasonló átkapcsolódásán 
alapul. De már az arandák, jumuk és piccsentárák földjén 
észrevehetjük, hogy más világba érkeztünk, hogy az ember 
itt más útakon keresi a boldogságot. Itt senkise halmoz fel 
vagyont, itt nincs mit szétosztani? A férfiak csoportban 
onanizálnak!9 és könnyen érthető álszerénységgel mind- 
egyik a másik péniszének óriási nagyságát hangsúlyozza. 
,A tied akkora, mint az óriáskígyó", mondja az egyik. 
, Nem, az enyém kicsi — feleli a másik, — de a tied 
akkora, mint egy eukaliptusz-fa." A kultusz tárgya a 


9" Az egyszeri zsákmány elosztása nem hasonlítható a sagarihoz. 
10 V. ö. A csurunga népe. 46. 

phallost jelképező csurunga, a mondabeli hősök elseje 
Malpunga, aki örökké erigált péniszével hegyeket szelt 
ketté és akinek csurungája a pénisze volt. A csurunga- 
kultusz ugyanaz a felettes-én színvonalán, ami a férfiak 
csoportos maszturbációja az  ösztön-én szempontjából, 
tudniillik a  phallikus vonal megtartása, a nő kizárá- 
sával. A csoport-ideál itt az öreg-ember, a csurungák 
őrzője a szertartás (ős-jelenet) vezetője, a dalok tudója. 
Malpungának, a phallikus herosnak nevét az egyik nép. 
etimológia úgy magyarázza, hogy aki nagyon jól tudja 
a dalt. A aranda vének emlékezőtehetsége a szakrális 
dalokat illetőleg valóban bámulatos. Négy hónapig az öreg 
Yirramba jóformán minden nap tudott valami új dalt, vagy 
mondát hozni és a déli arandák főemberéről, Tnyetikáról 
az volt a közhit, hogy egy évig sem fogyna ki a szóból. 
, Galtja indora" (— nagy tudós) a legnagyobb elismerés az 
aranda nép szemében. A phallikus hérosz daltudása, az 
éneklés és a táplálékszaporító varázslat fontossága a 
phallikus kultuszban arra utalnak, hogy itt az orális — 
phallikus irányvonalon van a hangsúly, amikor tudniillik 
a fiú a tudattalanban azonosítja a saját péniszét az anya 
emlőjével és az orális fÍrusztrációk által mozgósított 
aggresszivitást viszi át a koituszra.! Aranda nyelven , unta 
ilkukabaka?" (ettél-e) azt jelenti, koitáltál-e és a serdület- 
len leányt , nyers"-nek, a nemileg érettet , főtt"-nek neve- 
zik és házasodni (mbanja) annyi, mint a nőt erőszakkal 
megkoitálni. Ugyanígy az én-fenntartásra szolgáló tevé- 
kenységeket is a phallikus (lándzsa mint phallos szimbó- 
lum), orális és aggresszív (vadászat) tendenciák jellemzik, 
az anális vagyis szfinkter funkciók kizárásával. 

6. Samoa kultúráját inkább csak az én-fejlődés oldalá- 
ról tudjuk megint Margaret Mead nyomán jellemezni. Ez 
az az ország, ahol kiválónak lenni, valamit jobban tudni 
másoknál, a legnagyobb bűn. Szerényen elhárítani a fele- 
lősséget azzal, hogy , én még fiatal vagyok", ez a tipikus 
samoai életfelfogás. Igaz, hogy a kisgyermekeknek már 
korán kezdik mondani, ne tedd ezt, vagy amazt, de hat-hét 
éves korában a gyermek már átmegy a neveltből a nevelői 
szerepkörbe. Minden feltünéstől és így a gyermeksírástól is 
nagyon félnek. Ha a kisgyermek elég nagy lármát csap, 

jóformán mindent elérhet. Ha a gyermek elégedetlen szü- 
leivel, vagy azok túlságosan korlátozzák szabadságát, min- 
dig megteheti, hogy elmegy más rokonokhoz (a samoai 
ház csak egy oszlopokon nyugvó kerek tető falak nélkül) 
és ezt a szégyent a szülők nem bírják elviselni. A testvéri 
relációk hangsúlyozása a szülő-gyermek reláció rovására 
valami elmosódott, a , Kollektivschema"-hoz (Hermann) 
igazodó személyiséget eredményez. Szekszuális téren főbűn 
és persze igen kivánatos dolog a , moetotolo". A leány ott- 
hon várja szerelmesét, akinek csak a pálmalevélből készült 
függönyt kell fellebbentenie, hogy ott legyen a leány mel- 
lett. De a házban sokan alusznak és nagyon kell vigyázni, 
hogy a család fel ne ébredjen. Már most, ha valaki tudja, 
hogy a leány udvarlóját várja és helyette ő csúszik be 
a sötétben, arra számítva, hogy a leány vagy nem veszi 
észre a személycserét, vagy, ha igen, szégyenli magát és 
inkább engedi koitálni, mert nem akar lármát csapni, ezt 
nevezik moetotolonak, azaz álomcsúszásnak.!1? Az identifi- 
káció itt inkább társadalomalkotó tényező, mint az én-ideál 
és a főerény struktúrája szabja meg a főbűn típusát. 


7. A juma indiánok a világ egyik legnehezebben kezel- 
hető, legnehezebben megközelíthető népe. A feketelábúak 
nemrégen végigjárták a szomszédos törzseket és bemutat- 
ták nemzeti táncaikat. Nagy sikerük volt, a végén a közön- 
ség mindenütt velük táncolt. A jumák csak ültek és nem 
szóltak semmit. Nekik is tetszett a tánc, de szégyelték volna 
magukat, azért nem vettek részt benne. Hányszor ültek ott 
nálam és hallgattak, mennyi rábeszélésre volt szükség, 
hogy egy dalba vagy mondába belefogjanak! A jumákat az 
jellemzi, hogy a pályaválasztást egy álomra alapítják. Csak 
az lehet jó lovas vagy harcos vadász, vagy varázsló, aki 
ezeket a dolgokat megálmodta, aki ezt a hatalmat egy álom- 
ban kapta. Az álmok analiziséből azután kiderül, hogy a 
szellem, akit az álmodó utánoz, az apa és, amit az álomban 
művel, az a koitusz. Szóval az álom latens tartalma az ős- 
jelenet. A megfejtés helyességét és az ősjelenet fontosságát 
igazolja, az egyik juma vénasszonytól kapott információ. 
Ha valaki bármiben ügyesnek, kiválónak mutatkozik, azt 
szokták mondani, biztosan odanézett, mikor a szülei koitál- 
tak. A csoportideál a varázsló, aki belelát a szellemek 

világába és a látottakat utánozza. Jellemző karakterológiai 
vonásuk az infantilis élményekkel kapcsolatos affektusok 
elfojtásán alapuló szégyenlősség. 

38. A szinek sokfélék és első tekintetre nem mutatnak 
semmiféle egységet. De ha jobban megnézzük a dolgot, 
akkor a primitíveknél, szemben a civilizációval, egységet 
éppen az egységben látunk. Az analizisekben látjuk az 
emberek hivatásválasztását, karakterük fejlődését, látjuk, 
hogy miféle szerepet választottak maguknak az életben és 
ki is tudjuk mutatni, hogy ez a szerep továbbjátszása vagy 
letagadása a gyermekkor döntő fontosságú élményeinek. 
A primitíveknél sokkal egységesebb a kép, egységes a cso- 
portideál. Valószinű eszerint, hogy egy-egy primitív társa- 
dalmon belül a gyermekkor is egységesebben folyik le, 
hogy a primitív szülőknek gyermekeikhez való viszonyát 
bizonyos fokig egy sablón adja meg. Ezért a primitívekre 
alkalmazott pszichoanalizis módszere nem lehet tisztára az 
egyén analizise, mivel a tipikus elem, a szokás sokkal 
nagyobb szerepet játszik az egyén életében, mint minálunk. 

9. A módszer tehát kétirányú. A társadalmak. analizise 
nélkül itt nem érthetjük meg az egyént, de az egyénből ki- 
indulva elemezhetjük a szokást.  Lelil-tukutu, a pindupi- 
törzsből inkább a szertartások felé hajló, nem nagyon 
aktív, középkorú ember. Az alatt a pár hónap alatt, amíg 
velünk volt, mindössze öt álmot mondott el. 


1. álom 
Egy ördög jött felém, olyan volt, mint egy hosszú- 
nyakú emu. 

. Ez egy régébbi álma. Nagyon megijedt, mire azután 
a varázsló egy kővel kettéhasította az emuördögöt, azaz egy 
valóságos emut. Ezt követte az ő varázslóvá való avatása. 
Megették az emut és egy másik varázsló (apósa) az ő lel- 
két hasította ketté egy kővel. Beletett egy kígyót és más 
bűvös állatokat. Ehhez járul még egy gyermekkori emlék 
egy ördögről, akinek két nagy füle volt és aki elől anyjá- 
hoz szaladt. 

2. álom 
Ebben a hosszú álomban egy sorozatát találjuk a jele- 
neteknek, amelyekben, mint az ugyanakkor folyó avatási 
szertartásban, a férfiak szubincizió által feihasított péniszü- 
ket mutogatják. Közben hasadékok a sziklában, villám- 

hasította fák, stb. adják a szcenériát. Ahol a férfiak a szub- 
inciziós nyílást mutatják, egy férfi aludt a feleségével. 
A nőt elkergetik és a szertartást neki mutatják meg. Azután 
megálmodja a saját cirkumcizióját. 

A villámhasította fánál történt, hogy nagyapja csu- 
rungáját, mivel már meg volt hasadva, a tűzbe dobta. A fa 
ropogott a tűzben, megijedt, azt hitte, ördög. Mikor az 
álomban körülmetélték, azt hitte, hogy egészen levágják 
a péniszét. Ugyanezt álmodta, amikor tényleg őt avatták 
és azóta is igen sokszor. Amikor felébredt, örült, hogy még 
megvan a pénisze. 

Lelil-tukutu a felnőtt férfi, aki ma egy fiut avat, újra 
átéli a saját avatását és a kasztrációs szorongás alapján 
azonosítja magát a fiúval. Látjuk tehát, hogy a szertartás 
egyik legmélyebb gyökere a kasztrációs szorongás és funk- 
ciója a szorongás megismétlődő lereagálása. A férfiak foly- 
ton felhasított péniszüket mutogatják és ennek a hasadék- 
nak a szakrális nyelven vagina a neve. A nőknek szánt 
táncot Lelil-tukutunak mutatják be, az ,alvó" férfit és 
feleségét elűzik és a nő helyét Lelil-tukutu foglalja el. 
Valamikor a régmultban (az álomhoz különböző gyermek- 
kori emlékek fűződnek) láthatta Lelil-tukutu az ősjelene-. 
tet és ebben az anyával azonosította magát, akinek nincs 
pénisze, tehát kasztrált és ehelyett van hasadékja. Az álom 
és az asszociációk más, itt csak részben közölt elemei 
mélyebbre utalnak. Lelil-tukutunál ez a beállítás, amelyben 
ő az, aki meg van hasítva, nem primér. Eredetileg ő lehe- 
tett az, aki meg akarta támadni, széthasítani az apa csu- 
rungáját és a rettegett, vágyott, ábrázolt , hasítás" ennek 
az aggresszivitásnak csak talio büntetése. Az első álom és 
a hozzáfűződő emlék kétfelé hasadó (fülek) és hasító emu- 
ördöge is ide tartozik. 


3. álom 


, Elkószáltam a táborból és egy nőstény egeret láttam 
a kölykével. A nőstény egér meg egy wallaby eltüntek. Egy 
fügefához értem, ott vizet ittam, de volt ott egy fiatalember, 
aki lándzsáját emelte rám. Én is őrá. A fiú sashéjjává vál- 
tozott, felrepült egy fára. Én is utána. Lejöttünk a fáról egy 
vízhez. Volt ott egy hosszúnyakú kék madár, ő elejtette és 
elszaladt. Utánaszaladtam, de ő megint sashéjjává változott 
és felrepült. Utánarepültem, visszaváltoztunk emberekké, 

verekedtünk. Ráütött a hátgerincemre, belelőkött a vízbe. 
VFáztam, felébredtem, vizeltem, tüzet raktam." 


Már az első asszociáció a , gyermekkori szentségtöré- 
sek" birodalmába visz minket. A nőstény egér Ilpilára 
emlékezteti őt, mert Ilpila az egértotem helye. Ott a gyere- 
kek utánozták az öregek szertartásait csurungákkal és sas- 
tollakkal. A fügefa Kamburarknára emlékezteti, ahol 
ugyanazt csinálták. Kamburarknában látta, amint Puna-tari 
(bátyja) elrabolta menyasszonyát It. i. a saját menyasszo- 
nyát). Ő anyjával hazament, mikor elébük szaladt egy 
kenguru, amelyet Puna-tari riasztott fel. Anyjával együtt 
agyonütötték az állatot és ő sírt keservesen, hogy adják 
neki a zsíros beleket. Anyja ráütött és azt mondta: , Nem! 
ez az apádé!" UOithon az apa és Puna-tari szétosztották a 
húst, de Puna-tari a magáéból adott a fiatal asszonynak is. 
Ezért édesanyja megverte a fiatal nőt, mondván: , Nem 
elég, hogy az én emberemmel alszol, most még a húsból is 
akarsz!" 


Az álombeli fiatalember, akivel együtt repülnek és 
verekednek,  Kalparihoz hasonlít, az unokatestvéréhez. 
Unokatestvér helyett egyszer tévedésből apát mond és a 
madár elejtése pedig arra emlékezteti, hogy ott a víznél 
apja cipelt egy elejtett emut és ő kiabált: , apa! apa!" 


Még a wallaby (— nőstényegérj megjelenését kell meg- 
magyarázni. Az álomban a wallaby ugyanúgy sziszeg, mint 
az álmot megelőző napon a szertartásban. A szertartásban 
ábrázolt jelenet tartalma az volt, hogy a kis wallaby oda 
akar imenni anyjához, az apa-wallabv viszont nem akarja 
engedni. Ez épp annyira latens magva az álomnak, mint az 
asszociációkban jelzett helyzet, a kis fiú ejtette el lándzsá- 
jával a kengurut és az anya mégis az apának tartogatja a 
legjobb falatot. 


Az álom középpontjában áll a repülés és verekedés 
Kalparival, mint az apa-imágó képviselőjével. Ez a harc 
nyiiván az anyáért folyik, de a repülés, a sashéjja és a 
lándzsa mutatják, hogy a harc eszköze a pénisz, az álom 
egy erekciós álom. A vízbeesés már utal az uretrális 
ingerre, amely gyakran éppen a poliuciós álmokhoz fűző- 
dik. Végül a pénisz (a hosszúnyakú madár) mint az sr 
hoz vivő szerszám, mégis az apáé marad. § s 

4. álom 


, Észak-felé mentem Pukuti-waraval. Egy nagy hegyen 
valami csillogó kerek dolgot láttunk. Pukuti-wara beteg 
volt és nagyon gyenge volt már. Egy vízhez érkeztünk, ahol 
egy férfi éppen koitált egy nővel. Mellettük aludt egy kis- 
fiú. Amikor megláttak minket, a férfinek még erigálva volt 
a pénisze. Lándzsával átdöfte Pukuti-wara mellét. Pukuti- 
wara meghalt, én sírtam, felébredtem." 


Az álombeli koituszjelenet mellett nyilván kormeg- 
határozás gyanánt szerepel az alvó kis gyermek. Ekkora 
. volt Lelil-tukutu, amikor a szülei azt hitték, hogy alszik és 
nem vesz észre semmit. Hogy csakugyan a szülőkről van 
szó, az többszörösen kiderül az asszociációkból. A férfi 
anyai nagybátyjaira emlékezteti, a nő Wangaparira, első, 
nála jóval idősebb feleségére. Wangapari képmása mutatja 
a fiú eredeti Oedipus vágyait; az apa erigált pénisze mint 
téstét átdöfő lándzsa az ezekkel kapcsolatos homo- 
szekszuális libidóval egyesített szorongást. Pukuti-warát 
azért választja az ámodó a maga képmásának, mert vele 
először egy Nuni nevű helyen találkozott. Nuni mitoszában 
szerepei ugyanaz a koitusz-jelenet a kutyaősök mondájá- 
ban, amelyet itt az álomban látunk. Amikor a kisfiú a szü- 
lők koituszát megleste, az apát el akarta pusztítani, hogy 
helyét elfoglalhassa. Ezért szerepel a halálos beteg Pukuti- 
wara, akit Letil-tukutu kezelt, az álomban, mert az aggresz- 
szió szorongást váltott ki és Lelil-tukutu helyett szenvedi 
el a halált Pukuti-wara. A pénisz erekcióban van, a lándzsa 
átdöfi testét. A negatív Oedipus-komplekszumot reprezen- 
tálja a kerek, fényes tárgy. Ez egy esőtvarázsoló kagyló, 
amilyent csak terhes nő találhat meg. Megjegyzendő, hogy 
az álomelőtti napon megjátszott szertartásban Lelil-tukutu 
éppen a phallikus ördögök által megkoitált nő szerepét 
játszotta. 


Az álom színhelyéhez egy érdekes fedőemlék fűződik. 
Kisfiú korában ezen a hegyen látott egy vérfoltot. Vala- 
hogyan nem tetszett neki a dolog, kérdezte az apját, hogy 
mi az. Semmi, egy kengurut öltem itten! volt a válasz. De 
ő nem axaita elhinni. Végül megvallotta az apja az igazat; 
itt egyszer nmiegüitem egy ellenséget. Odavitte, megmutatta 
neki a holttestet. A kisfiú nagyon megrémült és apja a vál- 
lán futva vitte haza a táborba. Másszóval, az apa valami 

szörnyű, ijesztő tettéről van szó, amelyet az igyekszik le- 
tagadni. 

Ezek az álmok legalább vázlatosan mutatják, hogy mi 
az, amit Lelil-tukutunak a szertartásban kell elintéznie. Az 
Oedipus-komplekszumról van szó, pozitív és negatív érte- 
lemben, az ősjelenetről és a kasztrációs szorongásról. 
Mikor megkérdeztem az álommal kapcsolatban, hogy 
látott-e már valakit koitálni, azt mondja, azt nem, de egy- 
szer megleste az apját a totemisztikus szertartásban. Nem 
ismételhetem itt meg mindazt, amit másutt már megírtam 
a totemisztikus kultusz jelentőségéről.? Álmokból és a szo- 
rosan vett etnológiai anyagból egyaránt kiderül, hogy 
a totemisztikus színjáték egy szimbólikus ősjelenet, a a csu- 
runga az apa felettes-énné szublimált pénisze. Ugyancsak 
az ősjelenetben koitáló apa péniszét, de azonosítás és szub- 
limálás nélkül, szorongásos előjellel jelképezik a primi- 
tívebb vallási réteg emberevő ördögei is. 

10. Elérkeztünk tehát ahhoz a ponthoz, amelyet a 
primitív ember megértésében kardinálisnak kell tekinte- 
nürik. Milyen a primitív ember felettes énje? Vagyis milyen 
a strukturája, milyen libidókomponensek  elhajlításán 
alapszik? Másodszor milyen az intenzitása, azaz hogyan 
reagál a tilalmak áthágására? És harmadszor, milyen a 
terjedelme, azaz milyen mértékben és hogy köti le az én 
és az ösztön-én törekvéseit? Amint látni fogjuk, a második 
és a harmadik kérdésre adandó válasz lényegileg az első- 
ből folyik. 

Az ördögöknek nagy a péniszük, nagy a vaginájuk és 
megeszik az embert. Továbbá, az ördögök vagy gyermek-, 
vagy óriásalakúak. Végül, az ördögök igen gyakran két 
alakból összeállított kevert lények (mint a szatirok, ken- 
taurok, szfinkszek) és ezeknek tipikus megjelenési formája 
az apát-anyát szimbolizáló, levegőben repülő, koituszban 
összetapadt kutya-ördögök. Nyilvánvaló, hogy az ördögök 
phallikus, illetve általában genitális jellege az ősjelenet ki- 
vetítése. Az ősjelenetben az apa , megeszi", azaz meg- 
koitálja az anyát. A fiú el akarja foglalni az apa helyét, el 
akarja pusztítani az anyába behatoló péniszt — innen a 
gyermekalakú ördögök. Ennek megfelelően fél az apa 

péniszétől, mint amely őt fogja elpusztítani — így támad- 
nak a gyermekeket evő óriás ördögök. 


Pszichoanalitikus körökben a felettes-én keletkezésé- 
nek időpontját illetőleg két eltérő vélemény fejlődött ki. 
Maga Freud és őt követve mások, a felettes-én keletkezését 
a teljesen kifejlett Oedipus-beállítás elfojtásával, azaz a 
latencia-periódus időpontjával hozzák kapcsolatba. Viszont 
Klein Melanie és általában a londoniak, már korábbi jelen- 
ségeket is felettes-énnek neveznek.1§ A gyermek egy irreális, 
üldözőkkel telt világban él és ennek eredetét minden sze- 
mélyes élményen túl a kisgyermek saját aggresszivitásában 
kell keresnünk. Áz anyai emlő elvesztésére, illetve ideigie- 
nes elvonására dühvel reagáló csecsemő primér ösztöne 
eszerint az anya testébe való behatolás, a birtokbavétel és 
elpusztítás. Az anya testében az emlőt keresi, de ezt a saját 
kéjszerző szervével, a pénisszel, illetve az apa péniszével 
(ősjelenet, anyába való behatolás) azonosítja. A retribuc:ó, 
amelytől fél, egyszerű visszájára fordítása ennek a képnek. 
Az óriások a szülők, behatolnak az ő testébe, széttépik, 
vagy belülről elpusztítják, megeszik. Mindez pontosan 
megfelel a középausztráliai démonológiának, bár a laikus 
olvasó szemszögéből nézve, még hihetetlenebbnek tünik fel, 
mint a pszichoanalizis egyéb megállapításai. Hihetetlenebb 
valószinüleg azért, mert mélyebbre megy, mert formanyelve 
ennekfolytán tőlünk idegenebb. De már 1925-ben meg- 
állapította Ferenczi Sándor az orális aggressziók áttolódását 
a phallikus zónára!" és itten éppen az orális, phallikus és a 
destruktív komponensekből alakul ki a heiyzetkép. Ámde 
a középausztráliai démonhit előfutárja a totemisztikus, azaz 
csurungakultusznak. A kultusz megalapítói a phallikus 
vadmacskaősök, akiket a monda állandóan együtt emleget 
az ördögökkel. Ahogy az ördöghitet tipizálják az össze- 
ragadt koitáló kutyák, a csurungahit is az egymáshoz 
kötött kettős (férfi és női) csurunga mondájával kezdődik. 
Az ördög jelenti, hogy Klein Melanie terminológiáját hasz- 
náljam, a , rossz" (behatoló, megevő) péniszt, a csurunga 


4 V. ö. a két irány álláspontját Alexander és Glover-nek Klein 
Melanie könyvéről írt ismertetéseiben. Internationale Zeitschrift für 
Psychoanalyse XIX. 219, 227. 


15 V. ö. M. Klein: Die Psychoanalyse des Kindes. 1932. 
16 Ferenczi: Versuch einer Genitaltheorie. 1925. 


20 


a , jó péniszt" (tápláló anyai emlő), amelynek segélyével a 
táplálékadó állatokat szaporítják, varázsolják. 

Azonban a két rendszer között még más különbség is 
. mutatkozik. Az ördöghitben egész primitív expulzív (pro- 
jekciós) és introjekciós mechanizmusok segélyével birkó- 
zik meg az én, az ösztön-én (és a felettes-én) adta nehéz- 
ségekkel. A varázslók pusztító anyagokat bocsátanak az 
ember testébe, az ember pedig kivetíti magából a destruk- 
tív szekszuális energiákat az ördögök képében. A csurunga 
hitben több az azonosítás, hiszen a csurunga, amelyet az 
avatásnál az ifjú kap, az őst, a természetfeletti apát jelké- 
pezi és a fiú második énje, vagy , teste" gyanánt szerepel. 
Míg az ördöghit semmiféle , erkölcsi" követelménnyel nem 
kapcsolatos, csak szorongással, addig a csurunga-rendszer- 
nek már megvannak a maga elfojtásai. Először is, az el- 
mélet, hogy a gyermeket a csurunga, azaz a , gólya" hozza, 
azután az avatással kapcsolatos ételtilalmak, az avatás 
kasztrációs szertartásai és csurungára vonatkozó rituális 
tilalmak (megmutatni a nőknek tilos, ki jogosult egy szer- 
tartást vezetni? stb.). De ez a csurungában materializált 
felettes-én azután valóban , szigorú", a nőt, ha meglesi a 
szertartást, megölik, ugyanúgy a férfit is, ha nőnek meg- 
mutatja a csurungát és ideszámíthatjuk az avatásnak a 
csurunga kultusz rendszerébe tartozó fájdalmas szertartá- 
sait is. De a kultusz kevéssé regulatív, az élet más viszony- 
latait nem befolyásolja és természetesen nincsenek , minta- 
lények", erkölcsileg elérhetetlen istenek, vagy polgáribb 
nyelven szólva, apák, akiknek mindig csupa egyesük volt. 

A primitívekről általában kétféle, egymással homlok- 
egyenest ellenkező nézet alakult ki a , művelt" emberiség 
gondolatvilágában. Az egyik Rousseau nyomán a régmult- 
ban keresi az aranyszabadságot, a másik, amelyet a pszicho- 
analizisben Laforgue képvisel, a primitívek felettes-énjét, 
vallási képzeteikből és szertartásaikból kiindulva, igen szi- 
gorúnak, a primitív embert magát pedig szorongásoktól és 
tabuktól körülvett, minden tekintetben gátolt, sőt relative 
impotens lényeknek festi. Csakhogy itt összetévesztik a 
papirost az élettel. Etnológiai könyveinkből nem derül ki, 


hogy az ördögöktől vagy varázslóktól való félelem milyen 
szerepet já átszik a . a mindennapi. életben. De a tapasztalat azt 


" R. Lajorgue, Libido, Angst und Zivilisation. 1932. 
21 


SEAN TRÁK Tt 


i 


. mutatja, hogy sokkal kisebbet, mint a szakkönyvekben. 
"Mondhatjuk ugyan, hogy a primitívek felettes-énje ,,szi- 


gorú", ha a benne felhalmozott aggresszivitás-mennyiséget 
vesszük tekintetbe, azaz például a kasztrációhoz közelálló 
szertartásokat, vagy a tabuk ellen vétők megölését. Szigorú, 
de nem mélyen beágyazott, mert az élet legtöbb relációjára 
ki nem terjedő. Szigorú, de félig még a személyiségen kívül- 
álló, mert a csurungában megtestesülő. A bűnt (ételtilalmak 
áthágása) a vének torolják meg aktiv beavatkozással, de 
nem úgy, ahogy eddig hittük, hogy a tabu áthágása auio- 
matikusan (endopszichikusan) maga után vonja a bünhő- 
dést. Phallikus, orális és robbanékonyan aggressziv a felet- 
tes-én, de éppenséggel nem szigorú, azaz nagy kört befogó, 
az ember viselkedését állandóan az életet nehezítő módon 
szabályozó. Valószínű, hogy mind dinamikus töltése, mind 
terjedelme éppen a benne szublimáit libidó kvalitásától 
függ. Itt elsősorban arra gondolok, hogy az ausztráliai 
fokon az anális és uretrális funkciók még jóformán telje- 
sen szabadok, nincsenek eredeti céljuktól eltérítve és az én, 
vagy a felettes-én szolgálatába állítva. Nincs szfinkter 
morál. 

11. Az ausztráliai társadalmak természetfeletti lényei 
nem jók, vagy legalább is nem jobbak az embereknél. Szö- 
ges ellentétben áll ez mindazzal, amit P. W. Schmidt a 
, legfelsőbb lényről" és annak ,, jóságáról" forrásaiból kihá- 
mozni vél. Forrásai angolul szólnak és nagyon kétséges, 
hogy az európai nyelvekre , jónak" fordított szó, az erede- 
tiben is azt jelenti-e. Az aranda imara, vagy a lurittya 
indota jelentését csak három szóval lehetne körülírni: ,,jó, 
szép, normális". Így például a mesehős mindig , jó", de ez 
nem jelent jótetteket, vagy jószándékot, csak normális mi- 
voltát. Aki nem mara, (normális), az ördög. Az ember itt 
még boldog lehet, mert nem törekszik elérhetetlen ideálok 
felé. Minél jobbak az istenek, annál rosszabb soruk van az 
embereknek, természetesen csak akkor, ha a rosszat nem 
a külső körülményekre, hanem az endopszichikus egyen: 
súlyhelyzetekre vonatkoztatjuk. 


Ha a primitív ember életét összehasonlítjuk azzal a 


. civilizált réteggel, amelyet olyan jól ismerünk, rögtön szem- 


betűnő a jelenségeknek egy sorozata, amelynek primitív 
viszonyok között hiába keressük mását. A primitíveknél, 
bár szadisztikus és mazochisztikus tendenciák kimutatha- 

tók, de teljesen hiányzik a szadisztikus, vagy mazochiszti- 
kus perverzió, azaz a koitusznak egy büntetéssel, vagy bün- 
hődéssel, még pontosabban, egy félig megjátszott, félig 
átélt büntetéssel, vagy bünhődéssel való egybekapcsolása, 
illetve helyettesítése. Ha meggondoljuk, hogy a perverziók- 
nak ezt a fajtáját a genitálissal keveredő aggresszív (halál) 
impulzusokon túl éppen a felettes-énnek a genitális aktus- 
sal szemben való szigorúsága (gyermekkorban elszenvedett 
büntetések ismétlése) jellemzi, megértjük annak a jelentő- 
ségét, hogy ez a perverzió a civilizáció privilégiuma. Ugyan- 
úgy a , grande passion", a nagy szerelem, amely az imádott 
nőre ruházza a felettes-én egész természetfeletti hatalmát 
és amelyben az én voltaképpen bűnösnek érzi magát, éppen 
az infantilis objektumra irányuló genitális kívánság miatt. 
Hogy a szerelmes férfi koplal, sápadt és ábrándos, hogy a 
nőt olyan ., eeszményi"-nek képzeli, akihez vággyal köze- 
ledni bűn, szóval a lovagideál és a nőkultusz teljesen elkép- 
zelhetetlen dolgok a piccsentárák tábortüzei mellett. Az 
udvarlás eszköze nem a sóhaj, hanem a kemény marok és 
a bumerang. De az igazi primitíveknél nincs az, amit rossz 
házasságnak nevezünk. Természetesen van férfi, aki meg- 
unja a feleségét és hoz egy fiatalabb asszonyt, vagy nő, aki 
megcsalja férjét, illetve elszökik tőle. De nem képzelhető 
egy olyan házaspár, amelyet a kölcsönös gyűlölet tart össze 
egy életen át. Nincs meg bennük az a hajlandóság, hogy a 
szenvedést állandósítsák, intézményesítsék. Ugyanígy áll a 
dolog a kriminalitással. Túlkapásokkal szemben többnyire 
a kárvallott és legközelebbi rokonai szállnak síkra, csak 
ritkán a társadalom. De ha a társadalom azután tényleg 
akcióba lép (incesztus, rituális sérelmek) a bűnös aligha 
lesz abban a helyzetben, hogy a visszaeső bűnös szerepét 
játszhassa. Egy primitív társadalomban nincsenek a köz- 
hangulattal ellentétben álló, megszégyenített vagy bujkáló 
egyének, azaz olyanok, akik a szenvedések utáni vágyat, a 
bünhődés kényszerét ilyen módon élik ki. 

12. Winterstein egyszer a munka pszichológiáját fejte- 
getve, Sisyphost használja fel a kultura szimbolizálására. 
Azt mondja, hogy ami a modern ember szemében ideállá 
lett, a véget nem érő örök munka, a görögöknek még átok 
vagy bünhődés volt.18 A polgár, ahogy az életből ismerjük, 


18 A Winterstein: Zur Psychologie der Arbeit. Imago. XVIII. 

a rendes kultúrember, aki gondoskodik a jövőről, életét a 
munkának és családjának szenteli, lelkiismereti kérdésnek 
tekinti, hogy reggel az irodában, vagy a hivatalban pontos 
legyen — mind azt mutatja, ami a primitív emberrel ellen- 
tétes. De még jobban megértjük a dolog lényegét, ha az 
anális-szadisztikus organizáció negativjának felismert kény- 
szerneurótikusra, vagy az anális karakterre gondolunk. A 
kényszerneurótikus örökös aggodalmával szemben, hogy 
esetleg, ha valamire gondol, ezáltal valakinek halálát okoz- 
hatja, áll a primitív ember varázslása, a kívánás utján 
végrehajtott emberölés. A primitív ember sohasem tépelő- 
dik, nem gondol a holnapra, nem halmoz fel életet és élve- 
zetet biztosító exkrementális szimbolumokat (pénz), nem 
pedáns és egyáltalában nem tiszta. Az anális organizáció 
energiájának átterelődése nemcsak a felettes-én, hanem az 
én körében sem történhet meg. Ha az én funkcióinak libi- 
dinózus alapjait keressük, ugyanúgy, mint a felettes-énnél, 
itt is túlnyomóan orálszadisztikus és phallikus-szadisztikus 
tendenciákat találunk. A civilizáció útja tehát a felettes-én 
és az én megerősödése az ösztön-én rovására. 


13. Bármennyire általánosít is ez a jellemzés, még így 
is kommentárra szorul. Abból a nagyon sokféle népből, 
amelyet a durva empiria alapján primitíveknek nevezünk, 
ez a leírás egész bizonyossággal csak az ausztráliaiakra és 
a róluk közölt kevés adat alapján talán még a törpe né- 
pekre érvényes. Az új-guineai népek életében, amint láttuk, 
a pénz már igen nagy szerepet játszik. Ez a , pénz", illetve 
az anyagi javakat, de még inkább társadalmi presztizst jel- 
képező kagylófűzér pedig exkrementális szimbolum. Meg- 
írtam ezt mások adataira támaszkodva éppen tíz évvel ez- 
előtt! és most magam jegyeztem fel egy mondát, amely a 
cserekereskedelem (kune) eredetét egy disznóra vezeti 
vissza, akinek beleiben faeces helyett bagit (vörös kagylók) 
és mwarit (fehér kagylók) találtak. Igaz mármost, hogy 
minden pápua legfőbb törekvése ezeknek a bagiknak, mwa- 
riknak birtoklása és ezzel egy színvonalon a szintén (rész- 
ben) exkrementális jelentőségű jamok szétosztása, a sagari. 
De amellett meg kell jegyezni, hogy akármilyen esaesa 
(gazdag) valaki, az életmódján semmit sem változtat és 


"9 , Heiliges Geld in Melanesien" Zeitschrift für Psychoanalyse 
IX. (Ferenczi-Festschrift.) 

szokott életszinvonala fenntartásához nincs is szüksége, 
hogy esaesa legyen. A bagik csak arra valók, hogy egyideig 
őrizze őket, mint egy futballcsapat egy vándordíjat, a 
jamok pedig arra, hogy az ünnepen szétosztásra kerüljenek. 
A narcisztikus kapitalizmus, amelynek libidó-ökonómiai 
alapja a megszállottság eltolása a genitális aktusról az 
análisra, valószínűleg sokkal általánosabb jelenség, mint 
ahogy eddigi adataink sejteni engedték. Főnök, vagy apa 
az, akinek van bagi-ia (exkrementum), ahogy a gyermekek 
a koitusz helyett a flátuszt tekintik a felnőttek privilégiu- 
mának.? A narcisztikus-kapitalisztikus társadalmakban a 
gazdagság és a varázserő fogalmai könnyen összeolvadhat- 
nak. Így például Kroeber megjegyzi: , Rendkívüli az a szí- 
vós állhatatosság, amellyel a jurokok a gazdagságra vágyód- 
nak és szilárdul meg vannak győződve arról, hogy a pénz- 
szerzés útja az, ha az ember mindig a pénzre gondol. Külö- 
nösen a gőzfürdővel kapcsolatban kap az ember kagyló- 
pénz víziókat, sőt az egész intézmény célja az ilyen víziók 
és a víziók nyomán a pénz elővarázsolása." A tisztálko- 
dásnak a pénzzel való egybekapcsolása épp olyan jellemző 
a genitálisnak az análisra való áttolására, mint az a jurok 
szokás, hogy télen nem közösülnek a házban, mert a koi- 
tusz elűzné a házban felhalmozott kagylópénzt. Ámbár itt 
a pénz birtoklásának már van gyakorlati jelentősége, azért 
a hangsúly itt sem a pénzért cserébe kapható javakra, ha- 
nem a birtoklás narcisztikus élvezetére esik. , A gyönyörü 
bőrök, vagy fejdíszek, vagy obszidián kövek, amelyeket egy 
gazdag ember a táncon bemutat, izgatják és iriggyé teszik 
a megjelent gazdag vendégeket, míg a szegények csak 
nézik, de nem irigylik őket. A gazdagok azután hazamennek 
és elhatározzák, hogy jövő évre még több vagyontárggyal 
büszkélkednek, majd ha ők rendezik a táncot. Az ő törek- 
vésük eredményén azután megint mások igyekeznek túl- 
tenni. "1 

Ha tehát azt állítjuk, hogy a primitív ember főleg a 
felettes-én szervezettségében, kiterjedésében különbözik a 
civilizálttól, azaz másszóval, hogy a libidónak itt főleg orális 


20 V. ö. Ferenczi: Flatus als ein Vorrecht der Erwachsenen. Zeit- 
sehrift 1913. I. (cBausteines, II. kötet). 

1 A. L. Kroeber: Handbook of the Indians of California. (Bureau 
of Am. Ethn. Bull. 78) 1925. 40, 41. 

és genitális komponensei vannak felettes-énné átszervezve, 
akkor a primitív és a civilizált közé húzandó határvonalat 
jóval lejjebb rögzítjük le, mint ez általában szokásos. Az 
anális karakter hiánya a legfeltűnőbb ismertetőjele az igazi 
primitíveknek. Ahol már a gyüjtő és vadászó kultúrfokhoz 
a földművelés, azaz a jövőről való gondoskodás is kifejlő- 
dött, ott feltehető az anális karakternek egy bizonyos foka 
(szfinkter, visszatartás) vagy formája. A narcisztikus kapi- 
talizmusban az análison kívül az uretrális-genitális elemek 
játszanak nagy szerepet és érdekes kultúrhistóriai feladat 
volna kimutatni, hogy a libidó eltolások révén hogyan ala- 
kul át a társadalom és így az egyén szempontjából a kül- 
világ struktúrája. A felettes-én által elhódított libidómeny- 
nyiségek egy része ezáltal később az én szolgálatába kerül 
és a felettes-én után az én ií5 megtelik análszadisztikus 
tartalommal. 

14. A deskriptív szemponton túlmenve, a civilizálódás 
folyamatát egynek kell látnunk a felettes-én körének kiszé- 
lesedésével és intenzitásának kimélyülésével. De ha azt a 
kérdést vetjük fel, hogy honnan ered a felettes-én, akkor 
nagy általánosságban mozogva és kontroverz kérdéseket ki- 
kerülve, azt a választ adhatjuk, hogy az infantilis helyzet- 
ből, az Oedipus-komplekszumból. Ha már most a különböző 
fajokat, népeket, kultúrfokokat egymással összehasonlít- 
juk, feltűnik, hogy a gyermekkor meghosszabbodása pari 
passu megy a kultúra haladásával. A vezető kultúrfajoknál 
a pubertás jóval későbben következik be, mint a primití- 
veknél. De nemcsak biológiailag, szociológiailag és pszicho- 
lógiailag is ugyanaz a helyzet. Az aranda gyermek hat-hét 
éves korában már jóformán önállóan képes magáról gon- 
doskodni, a pápua kisfiu már nemcsak anyjának, apjának 
segit, de a saját külön kis kertjét is műveli és tízéves korá- 
ban már a saját házában lakik. De egyazon nép rétegeinél 
is megtaláljuk ezt a differenciát, a proletár, vagy a falusi 
gyermek sokkal hamarabb , nő fel", mint az arisztokrácia, 
vagy a középosztály fiai. : 

A gondolatmenetet, amelyhez itt más úton jutottam el, 
egy még kiadatlan munkámban részletesen kifejtettem.2? 


"22 The Riddle of the Sphinx" című művem gondolatmenetének 
egy részét adom a hátralévő paragrafusokban. V. ö. kongresszusi elő- 
adásomat (Wiesbaden) és két előadást a Magyarországi Pszichoanali- 
tikai Egyesületben. : 

Az aranda ifjú az avatás befejezése után megkapja a nama- 
tunát (bugó fát), amelynek segélyével egy alknarincsa, 
azaz szemet elfordító nőt bűvölhet magának. Az álmok ana- 
liziséből kiderül, hogy az alknarincsa az anya, aki a fiuval 
szemben foglalja el a szemet elfordító, az ellenálló, vágyai- 
nak nem engedő nő szerepét. De a vágyteljesülés szempont- 
jából az anya az apával szemben alknarincsa, vagyis a nő 
alknarincsa mivolta voltaképpen a szülők koituszának taga- 
dása. Ezen épül fel az egész totemisztikus kultusz és a 
vallás; a gyermek nem a szülők koituszából, hanem az ősök 
szellemeinek reinkarnálódásából, a csurungából származik. 
Az alknarincsa nőről nem szabad álmodni, mégpedig azért, 
mert az alknarincsa nő messziről jön ugyan az álmodóhoz, 
de egy olyan nő képében, akivel való koitusz incesztust 
jelent. Márpedig az álomban megjelenő alknarincsa éppen 
ezt akarja, de megfordított helyzetben, úgy hogy ő ül az 
alvó férfi péniszére és ő játssza a koituszban a férfi szere- 
pét. Eddig tehát annyit tudunk az alknarincsáról, hogy az 
anya-imágót jelenti és valami köze van a , positio inversa"- 

hoz a koituszban. A lánc bezárul, ha hozzátesszük, hogy az 
anya gyermekein . fekve szokott aludni, , úgy fekszik rajtuk, 

mint férfi a nőn", ahogy embereim mondták. Nyilvánvaló, 

hogy ez a helyzet a kisfiú szempontjából egy libidinózus 
traumát jelent. Ilyképpen igen közel jut az Oedipus-vágyak 
megvalósításához. De az anya, ámbár ebben a helyzetben 

az erekciót tolerálja? az immissziót semmiesetre sem en- 
gedné meg. A még fejletlen én ilyen helyzetben szövetségest 
keres az ösztönök, illetve az ösztön Írusztrációk a teljesület- 
len vágyak, a kasztrációs szorongás kínja ellen és ezt meg 
is találja, a kialakulófélben levő felettes-énben. A felettes- 


e ém pan an 


én voltaképpen a teljesületlen kívánságok megtagadása és 
megfordítása, illetve a külső megtagadás. elfogadása. A 
szopó csecsemő be akar hatolni az anya testébe, a felettes- 
én legősibb rétege tehát a szülő, aki a gyermek testét rom- 
bolja szét. A kisfiú ki akarná tépni az anyából az apa pé- 
niszét, a felettes-énben benne van a fiút kasztráló apa. 
Hogyan birkózik meg eszerint az ausztráliai ember az alk- 
narincsa helyzet adta nehézségekkel? A fiú vágyai nem a 
nagyon közeli anyára irányulnak, hanem a távoli , szemet 
elfordító" nőre. Míg az őshelyzetben a fiú az anyával szem- 


"3 Tankai kezével erekcióba hozta fia, Aldinga péniszét. Ez csak 
olyan játék volt, közben beszélgetett a többiekkel. 

ben passzív feminin beállításra kényszerül, a házassági 
szokások a férfias erőszakot domborítják ki. 

Az egész kultúra alapvonása az egykor olyan közvet- 
lenül közeli nő távoltartása a férfiaktól. Ennek a szimbo- 
luma a csurunga, azaz egy péniszjelkép, amelyet vaginális 
szimbolumok (koncentrikus körök) borítanak. Ugyanígy 
az anyától való végleges elszakadás célját szolgáló avatási 
szertartás lényege az alknarincsa helyzet autoszímbolikus 
ábrázolása: a péniszt felvágják és ezt a szubinciziós nyílást 
vaginának nevezik. A piccsentáráknál az avatás legfőbb 
misztériuma a tejútban látható. A tejút úgy kélétkezett, 
hogy egy ördög-asszony ráült az újonnan avatott fiúnak a 
cirkumcizió után még be nem gyógyult péniszére és így 
összeragadva emelkedtek az égbe, ahol ma is látszanak. 
Az egészet pedig úgy hivják: , anya fiával". Az alknarincsa 
helyzetet neveztem ontogenetikus traumának, amelynek 
elfojtása és az elfojtott elemek szublimált formában való 
visszatérítése determinálja egy primitív nép karakterének 
és kultúrájának kifejlődését. A mi kultúránkban az egyén 
fejlődését gyermekkora alakítja, illetve azok a traumák 
szabják még, amelyeket gyermekkorában elszenvedett és 
átélvezett. Primitív kultúrák fejlődését, irányát aZok az in- 
fantilis traumák determinálják, amelyek egy embercsopor- 
ton belül Tipikusak, szokásszerűek. A tipikus trauma fel- 
fedezése magyarázza meg a primitívek karakterében mu- 
tatkozó egyöntetűséget, de az egyes kultúráknak az onto: 
genezisből való levezethetősége szinte elibénk tálalja azt a 
sondolatot, hogy maga a kultúra, azaz az emberrélevés, 
mindaz, ami az embert az állattól megkülönbözteti, a gyer- 
mekeknek a szülőkhöz való viszonyából vezethető le. 


Valóban megfigyelhetjük nemcsak az emberiségen 
belül, hanem az állatok világában is, hogy a magasabb fej- 
lődés és a gyermekkor meghosszabbodása mindig együtt 
jár. Meghosszabbodott gyermekkor jelenti a traumatofil- 
korszak növekedését és ezeknek a traumáknak (aggresz- 
sziók, libidinózus traumák,  Oedipus-helyzet, ősjelenet, 
kasztrációs szorongás) pszichikus feldolgozása, a felet- 
tes-én képződés az, ami az embert az állattól megkülönböz- 
teti. Az infantilis helt yzet az emberréválás kulcsa, másszó- 
val az emberiség maga is úgy keletkezett, ahogyan ma az 
egyén emberré válik, az infantilis benyomások feldolgozása 
révén. Ahogy gyermekkorunk megmagyarázza emberré 

válásunkat, a gyermekkor meghosszabbodása, a retardáció": 
determinálja a felettes-én fokozatos kimélyülését és kiter- 
jedését. Jellemző, hogy a felettes-én végleges kialakulásának 
időpontja, a latencia korszak a legprimitívebb emberfaj- 
táknál vagy egyáltalában nincs meg, vagy csak halvány 
körvonalakban mutatkozik. 

, Fassen wir die beschriebene Entstehung des Über- 
Ich"s nochmals ins Auge", — mondja Freud —  ,Sso er- 
kennen wir es als Ergebnis zweier höchst bedeutsamer bio- 
logischer Faktoren, der langen, kindlichen Hilflosigkeit 
und Abhangigkeit des Menschen und der Tatsache seines 
Oedipus-Komplexes, den wir ja auf die ÜUnterbrechungy 
der — Libidoentwicklung durch die  Latenzzeit,  somit 
auf den zweizeitigen Ansatz seines Sexuallebens zurück- 
geführt haben". "Másszóval amit az előbb a felettes-én 
terminológiájában fejeztünk ki, azt úgy is definiálhatjuk, 
hogy a primitív ember egy kevésbé retardált emberformát 
képvisel. Embernek lenni annyi, mint a jövőről gondos- 
kodva veszélyeztetni a jelent, a haláltól félve az életet. 


24 L. Bolk, Das Problem der Menschwerdung. 1926. Bolk törvé- 
nyéről, mint elfogadott tényről, beszél Sir Arthur Keith, The Evolution 
of the Human Races. Journ. Roy. ÁAnthr. LVIII. 1928. 312. Kongresz- 
szusi előadásom után dr. Bálint Mihály volt szives figyelmemet Bolk 
könyvére felhivni. Ugyancsak ő utalt a cikk végén idézett Freud 
sorokra. 

25 S. Freud, Das Ich und das Es. Ges. Schriften. VI. 379. 

A SZERETET FEJLŐDÉSE ÉS A VALÓSÁGÉRZÉK 
Bálint Alice 


A pszichoanalizis az érzelmi élet kialakulásánál, az 
ösztönök mellett, a társadalom szerepét is kezdettől fogva 
figyelembe vette. Freud már a , Három értekezés"-ben! kü- 
lönbséget tesz a gyengéd szeretet és az érzéki szerelem kö- 
zött. Ősi jelenségnek az érzékiséget tekinti, a gyengédséget 
viszont a céljában gátolt érzékiség egyik elintézési módjá- 
nak. A gátlások nagyrészt a nevelés következményei, 
vagyis külső társadalmi hatások. Igen fontos lélektani kér- 
dés, hogy az ember érzelmi élete mikor és milyen mérték- 
ben kerül a társadalom, illetve külvilág befolyása alá. 

A külvilág egyik hatása, hogy alkalmazkodásra kénysze- 
ríti az embert. A valósághoz való alkalmazkodás kellemet- 
len érzések elviselését jelenti vagy az eljövendő jó reményé- 
ben, vagy azért, hogy még nagyobb bajt elkerüljünk. Ezt 
nevezi Freud valóság-elvnek, szemben az eredetileg egye- 
dül uralkcdó öröm-elvvel.? A valóság-elv szolgálatában a 
lelki apparátus kifejleszt bizonyos új képességeket, úgy 
mint figyelem, emlékezet, ítélkezés, célirányos cselekvés 
stb. a kellemetlen érzések túlságos elhatalmasodásának 
megakadályozására, míg a tiszta örömelv csak a haladék- 
talan ingerlevezetést és az elfojtást ismeri. A valóság-elv 
azonban nem jelenti az öröm-elv feladását, hanem ellen- 
kezőleg, annak biztosítását. 

A valóság-elvből fejleszti ki Ferenczi a valóság-érzék 
fogalmát?, amely lényegében az embernek az a — szükség 
nyomása alatt — fokozatosan kialakuló képessége, amely- 


1 Három értekezés a szekszualitás elméletéről. Budapest, 2. ki- 
adás, 1919. 

? Formulierungen über die zwei Prinzipien des psychischen 
Geschehens. Ges. Werke Bd. V. 

5 Ideges tünetek keletkezése és eltünése és egyéb értekezések 
a pszichoanalízis köréből. 1914. A valóságérzék fejlődésfokai. 

lyel az én-t a külvilágtól meg tudja különböztetni. Ez a 
megkülönböztetés maga után vonja az én-külvilág egység- 
ből származó mindenhatósági érzés fokozatos leépítését is 
és a valóságos erőviszonyoknak megfelelőbb belátásokka!?! 
való helyettesítését. 

Freud elgondolása szerint a nemi ösztönöknek az 
egyéni fejlődés során aránylag kis mértékben kell a 
valósághoz alkalmazkodniok. A valósághoz való alkal- 
mazkodás ugyanis annyiban válik szükségessé, amennyi- 
ben az ösztön kielégítésében a külvilágnak szerepe van. 
A külvilág azon része, amely a kielégülést meghozza, 
az ösztön tárgya. Az alkalmazkodás tehát a külső 
tárgy keresésével kezdődik, ami — ugyancsak Freud 
szerint — a nemi ösztönnél aránylag későn indul meg. 
Egyrészt, mert az egves erogén zónákkal kapcsola- 
tos ösztönök sajátos céljaikat kezdetben mind egymástól, 
mind a külvilágtól függetlenül is elérhetik, másrészt, mert 
a 6—7 életévtől a pubertásig, az ú. n. , latencia-periódus" 
alatt, nem játszanak fontosabb szerepet. Ez annyit 
jelent, hogy a nemi ösztön nincs oly mértékben kitéve a 
nélkülözésnek, mint az önfenntartási ösztön, elsősorban az 
éhség. Éppen ezért a valósághoz való alkalmazkodás fő- 
képpen az én-ösztönök kapcsán történik. 

Bizonyos fokig szembenáll a fÍreudi felfogással Fe- 
renczi elképzelése a nemiségről. Ferenczi a nemi működés 
fejlődéséről írt munkájában! egy egységes törekvést tételez 
fel az autoerotizmusok mögött: az anyaölbe (ill. az intra- 
uterin állapotba) való visszatérés vágyát. Ezzel tulajdon- 
képpen a tárgyviszonylatnak kezdettől fogva helyet ad a 
nemiség fejlődésében. 

Az anyaöl felé irányuló regresszív vágy felvételénél 
Ferenczit részben biológiai tények, részben lélektani meg- 
figyelések vezették. Egyrészt a felnőttek nemi életéből visz- 
szakövetkeztetve, másrészt a csecsemőápolás bizonyos sa- 
játosságai (sötétség, meleg, nyugalom, ringatás) alapján 
azt gondolja, hogy ez a vágy az egyén életében a születés 
percétől kezdve működik. A sötétség, meleg, nyugalom, 
ringatás arra hivatottak, hogy a gyermek számára pótolják 
a születés által elvesztett intrauterin boldogságot. A kör- 


A Katasztrófák a nemi működés fejlődésében. Budapest. 

nyezet tehát mintegy felkínálkozik a gyermeknek az el- 
vesztett tárgy helyébe. Ezt a viszonylatot nevezi Ferenczi 
, passzív tárgyszeretés"-nek. Tárgyszeretés — mert a kielé- 
güléshez a külvilág egy része szükséges (anyaöl és annak 
pótlékai); passzív — mert a gyermek nem választja és nem 
szerzi meg a tárgyat, csak hiányát jelzi békétlenséggel, vég- 
letes esetekben elpusztulással is. 

Ennek a korai tárgykapcsolatnak sok jelét a gyermek 
viselkedésén közvetlenül is megfigyelhetjük. Közismert do- 
log, hogy a kisgyermek milyen érzékenyen reagál a rideg, 
vagy türelmetlen bánásmódra. Népies felfogás szerint az 
anya ingerültsége, idegessége a tejen keresztül a gyermekre 
is hat és nyügössé teszi. Tudjuk, hogy a gyermek nem hai- 
landó bárkinek a karján elaludni. Nem ritkaság az sem, 
hogy a csecsemő a szeretetlen bánásmód következtében ét- 
vágytalan lesz. Ezekben az esetekben az ápolószemélyzet- 
ben történő változás csodákat művelhet. A csecsemő neu. 
rótikus étvágytalansága tehát azt jelenti, hogy érzelmi té- 
ren kapott sérelem már ebben a korban is járhat az élet- 
kedv csökkenésével. Félreértések eikerülése végett hozzá 
kell tennem, hogy a szeretetlenségnek nem keli testi bán 
talmazásban megnyilvánulnia. A gyermek még a gondosan 
palástolt ridegséget is megérzi, sőt Ferenczi szerint az anya 
ridegsége már születés előtt hat a magzatra és a , nem várt 
gyermek" csökkent életkedvvel jön a világra." 


IA tárgyszeretés passzív formája mellett egy aktív ka 
paszkodási tendencia íi5 megfigyelhető a gyermeknél. Az. 
újszülött testtartása és jellegzetes kereső kézmozdulatai azt 
a benyomást keltik, mintha állandóan az anya testén sze- 
retne lógni. Ezt a tendenciát jelzi Ferenczi is, amikor a 
gyermeket , ektoparazitá"-nak nevezi. 


Felmerül az a kérdés, hogy miképpen viszonylik ez a 
korai érzelmi kapcsolat az autoerotizmushoz. Első meg- 
gondolásra úgy látszik, hogy az autoerotika és a gyermek 
és a külvilág közötti libidinózus kapcsolat két teljesen kü- 
lönálló birodalom. Általában: minden gyermek igen hamar 
birtokbaveszi saját testét, mint kéjforrást. Némelyik, mint 


5 Das unwillkommene Kind und sein Todestrieb. Int. Zeitschr. 
f. Psa. 1929. 


§ Hermann: Zur Psychologie der Schimpansen., Int. Zeitschr. 
f. Psa. 1923. 

tudjuk, közvetlen születése után ujját a szájába veszi, 
vagy nemiszervét szorongatva jön a világra. Minderre a 
gyermeket nem kell tanítani, vagyis a gyermek, mint 
autoerotikus lény önálló. Ezzel szemben a környezet sze- 
retetét, amelyre jóérzése szempontjából épp annyira szük- 
sége van, nem tudja önállóan megszerezni magának. 

Ha a külvilág nem eléggé nyájas, a gyermek fokozott 
mértékben folyamodik az autoerotikus, vagy ahogy /e- 
renczi nevezi, , autoplasztikus" kielégülési módokhoz. Az 
új elnevezés Ferenczi regressziós elméletéből következik, 
amely az autoerotizmusokban új meg új próbálkozásokat 
lát egyazon cél, az anyaölbe való visszatérés elérésére. Az 
ujj és a száj, a kéz és a genitále, vagy a bél és a béltarta- 
lom segítségével a gyermek mintegy eljátssza az áhítoit 
anya-gyermek egységet. Ugyancsak autoplasztikus megol- 
dási mód az alvás is.7 Ezek a jelenségek részben azonosak 
azzal, amit Freud narciszmus néven ír le. Freud maga is 
többször utal az intrauterin lét és az alvás közötti össze- 
függésre. Narcisztikusnak viszont azért nevezi a magzatot 
és az alvót, mert hiányzik számukra a tárgykapcsolat. Fe- 
renczi elméletét hozzávéve, ezt úgy fejezhetnénk ki, hogy 
a tárgykapcsolat a libidó szempontjából megvan, csak az 
én-külvilág megkülönböztetés, tehát a valóság-érzék nincs 
azon a fokon, hogy egy rajtunk kivülélló tárgy létezését 
felfoghassuk. "Másszóval, ha a narciszmus kifejezéssel 
élünk, akkor a valóságérzék szempontjából írjuk le a je- 
lenségeket. Ebből a szempontból azt kell mondanunk, 
hogy nincsen tárgy, mert nem tudjuk az én-től különvá- 
lasztani. A libidió számára azonban az anyaöl, mint tárgy, 
öröktől fogva megvolt. 

A valóságérzéknek bizonyos fejlettségi foka tulajdon- 
képpen már a , narciszmus" első megfogalmazásában 
bennfoglaltatik.?" Freud szerint a narciszmus, illetve önsze- 
retés állapotának létrejöttéhez szükséges, hogy az én mint 
egység a külvilág felé elhatárolható legyen, míg a tiszta 
autoerotizmus fokán az én ilyen értelemben még nem léte- 
zik. A narciszmusnak ez a felfogása Freud későbbi mun- 
káiban elmosódik és helyébe lép egy másik, amely szerint 


7 Katasztrófák . .. 103—13. old. 
" Bevezetés a pszichoanalízisbe. Budapest, 1932. 418. old. 
" Freud: Zur Einführung des Narzissmus. Ges. Werke Bd. VI. 

a narciszmus , a libidó eloszlásának ősi állapota, amelynél? 
libidó és én-érdeklődés, még közösen és megkülönböztet- 
hetetlenül lakik az önmagának elegendő én-ben".9 Miután 
azonban az én sohasem elegendő önmagának (a magzati 
periódusban szüksége van az uterusra és a csecsemő- 
korban a külvilág gyengédségére) a valóságérzék ebben a 
narciszmus-elképzelésben is — habár kimondatlanul — 
fontos szerepet játszik. Szükségképpen fel kell ugyanis 
tételeznünk, hogy a gyermek a külvilágnak azt a részét, 
amelyre a jóérzéséhez szüksége van, belevonja a saját 
én-jébe. Így a pszichoanalitikus irodalomban a csecsemő 
narcisztikus önelégültsége általában azt az értelmezést 
nyerte, hogy a kielégüléséhez szükséges valamit, például az 
anyamellet, én-je egy részének tekinti. 

Mindezek a meggondolások csak a primér — vagy 
ős — narciszmusra vonatkozólag bírnak jelentőséggel. A 
szekundér narciszmus ugyanis vitán felül introjekciós 
folyamat eredménye, amikor is az én valaki, vagy valakik 
helyett szereti önmagát. 

Az a tény, hogy a libidó tárgya eredetileg a külvilág- 
hoz tartozik, döntő fontosságú az érzelmek fejlődésében. 
Döntő fontosságú pedig azért, mert így el kell fogadnunk, 
hogy az én sohasem lehet önmagának elegendő. Ezt bizo- 
nyítja az a tapasztalat is, hogy valamely autoerotikus mű- 
ködés túltengése, vagy mondjuk szenvedéllyé (Sucht) 
válása esetén mindig meg lehet találni a környezettel való 
konfliktust, amelynek elintézése sokszor automatikusan 


maga után vonja a túltengő autoerotikus működés lecsen- 
desedését. 


A szenvedéllyéválás oka eszerint elsősorban nem vala- 
mely alkati sajátosság, hanem az autoerotikus működés- 
nek a szeretetnélkülözés következtében beállott túlterhe- 
lése.! A gyermek alkati adottságai abban nyilvánulnak 
meg, hogy mit és mennyit érez szeretetlenségnek, valamint 
abban, hogy a vigasztalódásnál melyik autoerotizmust ré- 
szesíti előnyben. (Bár ez utóbbinál nevelési, tehát külső 
behatások igen nagy szerepet játszanak.) 

Úgy képzelhetjük, hogy az autoerotizmus bizonyos 


10 Bevezetés a pszichoanalízisbe 418. old. 


11 Ferenczi: Sprachverwirrung zw. den Erwachsenen und dem 
Kind. Int. Zeitschr. f. Psa. 1933. 14. old. 


34 


fokig képes a külső viszontagságok, szeretetnélkülözések 
kiegyensúlyozására, bizonyos fokon túl már nem. (Ez 
vonatkoztatható a genitális működésre is.) Az autoerotiz- 
mus elégtelenségének egyik legfeltünőbb jele a telhetet- 
lenség, vagyis az, hogy számtalan megismétlés sem hoz 
létre huzamosabb ideig tartó viszonylagos nyugalmat. 
Ismerjük ezzel szemben azt az eshetőséget is, amikor az 
autoerotikus működés megakadályozása következtében a 
környezettel való libidinózus kapcsolatot éri hasonló túl- 
terhelés. Gyakran tapasztalható például, hogy igen szigorú 
onániatilalom hatása alatt a gyermek túlzottan ragaszko- 
dik az anyához, vagy helyetteséhez, képtelen a legkisebb 
távollét elviselésére és a telhetetlen mohóság minden jelé- 
vel csimpaszkodik belé. 

Arra kell tehát gondolnunk, hogy létezik egy optimális 
egyensúly a külső tárgyviszonylatból származó és a belső 
autoplasztikus módon szerzett kielégülések között és ezek 
együttesen adnák meg az ősi intrauterin boldogság leg- 
megfelelőbb pótlékát. 

Térjünk most már vissza eredeti kérdésfeltevésünk- 
höz, hogy az érzelmi élet mikor és milyen mértékben kerül 
a társadalom, illetőleg a külvilág befolyása alá. Láttuk, 
hogy a gyermek a valóság-érzék fejlettségétől függetlenül a 
libidó ősi tárgyát keresi a saját testén kívül, vagy belül. 
Ennek a korai tárgyviszonylatnak érzelmi jellegét az én- 
tárgy egységre való törekvés jellemzi. A tárgy különvaló- 
sága mindig zavaró, kellemetlen körülmény és a teljes jó- 
érzés csak akkor érhető el, ha sikerül, akár pillanatokra 
is, ezt a különvalóságot elfelejteni. Ez a törekvés mind- 
végig az erotika érzésvilágának legjellegzetesebb sajátsága 
és ebben a tekintetben a libidó fejlődése a pregenitális 
erotikától a genitálisig sem hoz változást. Ferenczi ezt a 
fejlődést az , erotikus valóságérzék fejlődésének" nevezi.! 
Az erotikus valóságérzék fejlődésének lényege, hogy a 
libidó végül is megtalálja a külvilágban azt a tárgyat és azt 
a módot, amellyel az ösztönös célt, az anyaölbe való vissza- 
térést legjobban megközelítheti. 

Az erotikát tehát belülről semmi sem készteti a sze- 
retés legősibb formájának, az én-tárgy egységre való törek- 
vésnek a feladására. A külvilág felől azonban ennek az 

áhított jóérzésnek a fenntartása annál több nehézségbe 
ütközik. A külvilág jóindulatára viszont feltétlen szüksé- 
günk van. Lehet nem tudni, hogy van, de meglenni nél- 
küle lehetetlen. Éppen ezért jóérzésünk kezdettől fogva 
a külvilágnak ki van szolgáltatva és így az érzelmi élet 
fejlődése a puszta ösztönkielégüléstől, vagyis szeretve- 
lenni-akarástól a szociális értelemben vett szeretni-tudásig 
elsősorban a külvilág behkatásának tulajdonítható. 


A társadalom szempontját véve alapul az eddig leírt 
primitív szeretésmód szövege ez lehetne: ,jól akarom 
magamat érezni", vagy (valamivel fejlettebb fokon) , azt 
akarom, hogy szeressenek". Az, amit a külvilág is szere: 
tetnek ismer el, így hangzik: , szeretlek, azt akarom, hogy 
jól érezzed magad", Az előbbi csak kapni akar, az utóbbi 
adni is tud. Tehát szeretni — szociális értelemben — je- 
lenti egyrészt tudomásulvételét annak, hogy szeretetünk 
tárgya nem azonos önmagunkkal, másrészt azt a képessé- 
get, hogy barátságos érzéseinket fenntartsuk akkor is, 
amikor a kielégülés szünetel. Mindkét követelmény telje- 
sítése, csak a valóságérzék bizonyos fejlettségi fokán lehet- 
séges. Kell, hogy különbséget tudjunk tenni az én és a kül- 
világ között és kell, hogy a külvilágban való tájékozódási 
képességünk alapján bizonyosak tudjunk lenni afelől, hogy, 
aki elment, visszajöhet. Előbbire szükség van annak meg- 
ítéléséhez, hogy saját jóérzésünk nem szükségképpen 
azonos a szeretett személy jóérzésével. A külvilágban való 
tájékozódási képesség bizonyos fejlettsége pedig azért 
fontos, hogy ne veszítsük el szeretetünk tárgyát valahány: 
szor tőlünk eltávozik. Ebben a második követelményben 
a valóság-elv uralma is bennfoglaltatik, tudniillik képesek- 
nek kell lennünk annak a feszültségnek az elviselésére is, 
amelyet a szeretett személy visszatérésére való várakozás 
jelent. 

Az érzelmi fejlődésnek ezt a fokát a gyermek elérheti 
jóval a nemi érettség előtt. Viszont a nemi érettség, illetve 
a nemi aktus az a szerencsés állapot, amelyben az ősi libi- 
dinózus törekvés kielégítése egyben a társadalom által 
kivánt szeretésmódnak is megfelel. A nemi aktusban sike- 
rül adni ugyanakkor, amikor kapunk, kielégülni ugyan- 
akkor, amikor kielégítünk. 

A normális nemi működés kifejlődése, illetőleg az 
, erotikus valóságérzék" végső feilődési fokának elérése, 

azonban nem jelenti szükségképpen az egész érzelmi élet- 
nek a valósághoz való alkalmazkodását. Ezt mutatják 
azok az emberek, akiknél a genitális teljesítőképesség 
normális, tehát az aktust mindkét fél számára élvezetesen 
tudják lefolytatni, de a partnerhez való barátságos kap. 
csolat a közösülésen túl hiányzik. Általában azt szokás az 
ilyen emberekről mondani, hogy , nem tudnak szeretni". 

Egy igen elterjedt pszichoanalitikus felfogás szerint, 
melynek főképviselője Abraham, az ilyenfajta eseteket 
gyakran úgy jellemzik, hogy ,az illetők nem érték el a 
genitális fokot", tekintet nélkül a nemi teljesítőképesség 
normális voltára. Abraham a libidó fejlődéstörténetéről 
irott munkájában? külön fejezetben foglalkozik a tárgy- 


kapcsolat fejlődésével. Eszerint, míg a libidó — ahogy 
Freud is leírja — bizonyos erogén zónák körül szervező- 


dik (orális, anális, genitális organizáció), a tárgyviszony- 
lat a vezető erogén zónák kielégülési módjának megfele- 
lően alakul át. Így az autoerotikus és a szopási fokon az 
érzelmi életet prae-ambivalens-nek és tárgynélkülinek 
tekinti, ami megfelelne a , passzív tárgyszeretés"-nek és 
az én-külvilág szétválasztás kezdetleges voltának. A rá- 
gásnak (kannibalisztikus fok) megfelel érzelmi oldalon a 
narciszmus, az ambivalencia és a tárgy teljes bekebelezni 
akarása. Egyúttal fellép, mint ösztöngátlás, a félelem. Ilyen 
ösztöngátlások a későbbi fokokon a bűntudat, a szánaloni, 
az undor, a Szégyen stb. Végül a genitális fokhoz tartozó 
, post-ambivalens" tárgyszeretés mellett, mint ösztönkorlá- 
tozásokat említi meg a , magasabb szociális érzésekető.!" 

Abraham sémájánál két hiányosság tünik fel. Míg az 
orális és anális fokozatnál a megfelelő szeretés-módokat 
okozati összefüggésbe hozza a vezető erogén-zóna biológiai 
sajátosságaival (például anális fokon a tárgy megtartani 
akarása), addig ez az összefüggés úgyszólván teljesen 
hiányzik a genitális fázis leírásából. A genitális fok és a 
teljes szeretőképesség csak megemlítést nyernek, mint a 
fejlődés végpontjai anélkül, hogy a kettő összefüggésé 
részletesen kifejtené. A másik hiányt, hogy még keveset 
tudunk az ösztöngátlásokról, úgymint félelem, szégyen, 
undor stb., — amelyek az egyik fokozatból a másikba való 


15 Entwickiungsgeschichte der Libido. Wien, 1924. 
4 Abraham 90—91. old. 


átmenetet előkészítik és biztosítják, Abraham maga em- 
líti meg. Ezt még kiegészíthetjük azzal, hogy főképpen az 
marad homályos, hogy ezeket a gátlásokat mennyiben te- 
kintsük endogén biológiai eredetűeknek s mennyiben külső 
nevelési behatás eredményeinek. 


Éppen ezen hiányosságok miatt, ha az Abraham-féle 
táblázathoz ragaszkodva az érzelmi élet bármely zavarát 
egyértelműnek vesszük a genitális fok el nem érésével, 
ezáltal inkább elhomályosítjuk, semmint világosabbá tesz- 
szük a tényállást. 

Többek közt az orálerotikával kapcsolatban jól ki- 
mutatható, mennyire bizonytalan talajon mozgunk, ha az 
érzelmi élet valamely sajátságát egy bizonyos erotizmusra 
akarjuk visszavezetni. Abraham szerint az optimizmus 
orális jellemvonás és azoknak az embereknek a sajátsága, 
akiknek igen boldog szopós-koruk volt, míg a folytonos 
vágyakozás és telhetetlenség azoké, akikkel szopós-koruk- 
ban rosszul bántak.!? Nyilvánvaló, hogy az említett jellem- 
vonások kialakulásánál legalább oly fontos szerep jut a 
külvilágnak, mint annak az erotizmusnak, amelynek men- 
tén ez a korai tárgyviszonylat kialakult, más szóval az opti- 
mizmus és a telhetetlenség elsősorban nem az orálerotika 
leszármazottjai, hanem reakciók a külvilág barátságos, 
vagy rideg voltára. 

Összefoglalásképpen tehát azt mondhatjuk, hogy az 
érzelmi életet elsősorban az én-nek a külvilághoz való 
viszonya alakítja. A külvilággal való barátságos, vagy 
barátságtalan kapcsolat bármely erotizmus nyelvén ki- 
fejezhető. Mivel pedig ez az érzelmi kapcsolat megelőzi 
úgy a beszélőképességet, mint a valóságérzék kifejlődését, 
kezdetben nem is juthat máskép kifejezésre, mint az ero- 
tizmusok nyelvén. A nemi ösztön valóban lassúbb ütem- 
ben kényszerül alkalmazkodni a valósághoz, mint az én- 
ösztönök. De nem mintha kezdetben hiányoznék a tárgy- 
viszonylat, hanem mert egyrészt a külvilág eleinte önként 
adja magát (passzív tárgyszeretés), másrészt, mert a gyer- 
mek nemi vágyait bizonyos mértékig autoplasztikus módon 
a saját testén igyekszik és tudja is kielégíteni. Döntő fon- 
tosságú azonban az a tény, hogy a nemi ösztön tárgya 


15 Abraham: Psychoanalytische Studien zur  Charakterbildung, 
Wien, 1925. 42—44. old. 

eredetileg a külvilághoz tartozik és éppen ezért az auto- 
plasztikus formában történő vágykielégítés mindig pótlék- 
természetű. A külvilág túlságos ridegsége, vagy más trau- 
más élmények megakadályozhatják a valóságérzék kifej- 
lődését érzelmi téren. Ilyenkor ugyanis a gyermek majd- 
nem kizárólagosan az autoplasztikus kielégülésmódokra 
van utalva, amelyek segítségével az anyával egynek érez- 
heti magát és így meghosszabbíthatja az én-tárgy egység 
illuziójának fennmaradását. A külső tárgy pótolhatatlan- 
ságát bizonyítja azonban, hogy ilyen esetekben csak az 
autoerotikus működés folytonos megismétlésével (szenve- 
déllyé válásával) tartható fenn a jóérzés. 

Ezek a meggondolások módot adnak arra, hogy a 
gyermek legelső környezetének (elsősorban az anyának) 
kivételes szerepét jobban megértsük. Az első környezei, 
illetve az anya egyesíti magában a kétféle külvilágot: azi, 
amelyik kérés nélkül adja magát, és azt, amelyiket . keser- 
ves erőfeszítéssel kell megszerezni. Ez az alapja az anya 
pótolhatatlanságának és annak a csodálatos ténynek, hogy 
az anyához való feltétlen kötöttséget, még a legrosszabb 
anyával szemben is kivétel nélkül mindig megtaláljuk. 

Végezetül próbáljuk még tisztázni a gyengédség és 
szeretnitudás egymáshoz való viszonyát. Említettük, hogy 
Freud szerint a gyengédség másodlagos jelenség, az ösztön 
és a külvilág közötti konfliktus egyik elintézési módja. 
Ferenczi legutolsó munkájában!if a  gyengédségnek új 
fogalmát vezette be. A freudi felfogásban az erotikus cse- 
lekedet áll az előtérben, amelynek megakadályozása esetén 
az egyénnek más kifejezésmódokhoz kell folyamodnia. 
(Durván érzéki támadás helyett, csók és simogatás.) Fe. 
renczi ezzel szemben a fellépő izgalom mértékére fekteti a 
fősúlyt. Ha tehát Ferenczi azt mondja, hogy a gyermeki 
erotika a gyengédség-nivón áll, szemben a felnőttek szen- 
vedélyes erotikájával, akkor az izgalom mértékének a 
(Durván érzéki támadás helyett, csók és simogatás.) Fe- 
renczi szerint az, hogy hiányzik belőle a szado-mazochisz- 
tikus elem, amely a fejlődés folyamán csak később, a 
különféle csalódások és a bűntudat következtében kap- 
csolódik az eredetileg játékos természetű nemiséghez és 


16 Sprachverwirrung zw. den Erwachsenen u. dem. Kinde. (Die 
Sprache der Zártlichkeit u. d. Leidenschaft.) Zeitschr. f. Psa. 1933. 

teszi azt szenvedélyessé. Ferenczi szerint tehát a gyengéd- 
ség-nivó az erotika eredeti atmoszférája. A gyengédség 
ilyen felfogása szoros kapcsolatban áll Ferenczi genitál- 
elméletével. Hiszen a nemi ösztön tárgya az anyaöl, célja 
a jó, puha, meleg nyugalom — egyszóval gyengédség. A 
gyermek tehát kezdetben gyengédséget vár és kap, de nem 
ad, aminthogy ezen a korai fejlődésfokon még nem ad 
semmit. A szenvedélyes elem azonban valószinüleg már az 
ősi tárgy keresése közben, tehát attól a pillanattól kezdve 
kerül az erotikába, hogy a születés a tökéletes én-tárgy 
egységet szétrobbantja. Különbséget kell tehát tennünk 
aközött, amit a gyermek a környezettől vár és ahogyan a 
környezettel szemben viselkedik. Itt gondolhatunk arra, 
hogy a gyermek a gyengédség követelésében a környezet 
magatartása szerint válik kisebb, vagy nagyobb mértékben 
szenvedélyessé. 


Az érzelmi életnek a külvilág nyomása alatt történő 
fejlődése folyamán, ami egyértelmű a szeretni-tudás ki- 
alakulásával, kerül azután sor arra, hogy a gyermek nem- 
csak gyengédséget kivánó, hanem gyengédséget adni tudó 
iénnyé válik. Ezt a másodlagos fejlődési folyamatot írja le 
Freud, amikor a céljukban gátolt (zielgehemmt) ösztönös 
működésekről beszél. 

A TUDATTALAN ÉS AZ ÖSZTÖNÖKNEK 
ÖRVÉNY-ELMÉLETE 


Dr. Hermann Imre 


Ebben a tanulmányban alig lesz szó új jelenségekről, 
hanem inkább egy szemlélési mód következetes keresztül- 
viteléről és azokról a folyományokról, amelyeket ez a szem- 
lélésmód egyszerű következtetésekként kivált. Természete- 
sen tapasztalati jelenségeken építünk és igyekezünk is a 
tapasztalatot és elméletet egymástól különválasztani, de, 
amint ez már lenni szokott, a jelenségek kiválogatásában és 
csoportosításában voltaképpen ott kering maga a kész 
elmélet. Tájékoztatásul előrebocsátjuk, hogy eredményünk 
lényege: a tudattalan , görbesége" és az ösztönök örvény- 
szerűsége, voltaképpen szemléltető segítséget nyujt a tudat- 
talanban és az ösztönök útján lefolyó lelki jelenségek 
elképzelhetőségéhez. 

Tudjuk, hogy az egy szempontból kiemelt jelenségek 
az egyéb determinációk miatt állandó ellentmondást vál- 
tanak ki: erre az alábbiakban nem fogunk többé rámutatni. 
Kérjük az olvasót, hogy a jelenségek sorát hagyja úgy ma- 
gára hatni, hogy a kivánt passziv impressziókeítésből áttér- 
hessen a szemlélési mód aktivitására. 


I. Tapaszíalati jelenségek 
A) Indirektség, görbeség a tudattalan irányvezetésében 


1. A szabad társítás menete. — Az analizis módszer- 
tanában a tudattalan megjelenését a szabad társítástól vár- 
iuk. A vele járó beállítástól reméljük a tudattalannak leg- 
alább részleges megnyílását és a tapasztalat szerint a sza- 
bad társítás ezt az utat meg is tudja nyitni. A szabad társí- 
tás lényegét azonban félreérti az, aki teljesen kötetlen gon- 
dolatmenetet tart ideálisnak. Ha van vizsgálati anyagunk 
(tünet, álom, téves cselekedet, ellenállás), akkor erre, — 

ha nincs, akkor az analizis általános céljainak egyikére 
(mult felfedése, belső mély feltárása) irányíttatjuk a figyel- 
met vagy irányul spontán a figyelem. De és ez itt a lé- 
nyeges — szemben a kötött társítással, az én ettől a figyelmi 
beállítástól elszakad, a tudatos figyelem mintegy lecsúszik 
a kezdetben fikszált anyagról. Ez a beállitás, melyet az anali- 
zált és az analizáló egyaránt vállal, hasonlít ahhoz, mint 
amelyet életbe léptetünk például akkor, ha reggel álmunk 
elsiklott. Egy határozott intenció, figyelem igyekszik az 
álmot visszaszerezni, de ennek a figyelemnek nem taná- 
csos az énben rögzítettnek lenni. A kezdeti elhatározás 
figyelmi lecsúszással tudja csak akárhányszor az elmerülő- 
félben lévő álmot feleleveníteni. 


A szabad társítás elősegítésére ezeknek az ismerete 
nem is lényegtelen. Megpróbáltam már kényszeres, állan- 
dóan panaszkodó, tudatos beállítottságukat elhagyni nem 
merő betegeknél ezt a figyelmi elszakadást mesterségesen 
elérni oly módon, hogy a társítás közben egy u. n. Bourdon- 
szöveg egy-két betűjét kellett áthúzniok azzal az utasitás- 
sal, hogy figyelmüket erre a munkára összpontosítsák; más 
hasonló esetekben a betegek társítás közben labirint-türe- 
lemjátékkal foglalkoztak. Sok szép eredményt adtak ezek 
a próbálkozások, amik, ezt hangsulyoznom kell, természe- 
tesen nem tartoznak a mindennapi módszerhez. Egy fiu, 
amikor a labirintussal játszott, meg is mondta, hogy ez a 
játék olyan, mint maga az analizis: közeledik, távolodik, 
újra közeledik a célhoz, a kerülőutak egész rendszerével. 

Kétféleképpen írhatjuk le ezt a módszertanilag annyira 
sarkalatos jelenséget. Vagy azt mondjuk, hogy az énben 
lévő ellenállások a figyelem lecsúsztatásával mintegy becsa- 
pódnak; nem várt helyen gyengébb erőket állítanak fel és 
a kezdeti elhatározó figyelem ezt a gyenge pontot, elszun- 
dikálást, használja ki. Ez a leírás tehát az ellenállások dina- 
mikájával operál. De van egy másik leírásmód is, ami egy 
relativitási nézőpontból — és itt, ahol erődinamikáról be- 
szélünk, ennek bevonása nem is lehet haszontalan — ön- 
ként adódik. Ez a másik leírás szintén az ellenállások tényé- 
ből indulhat ki, de úgy folytathatja, hogy beállításunkkal 
az ellenállásokat akként gyöngítjük le, hogy a tudattalan 
működésmódjához hasonló beállítást veszünk fel, — az 
analizált, hogy a tudattalan megjelenhessék, az analizáló, 
hogy a másik tudattalanjából jövő jelzéseket, vele harmo- 

nizáló beállításban, elfoghassa. A kezdeti figyelem és az 
utána következő lecsúszás pedig azért harmonizál a tudat- 
talannal, mert a tudattalan nem ismer direkt, egyenesen és 
állandóan a cél felé törekvő irányt. A tudatosban a figyelem 
mintegy kiegyenesíti, egy cél felé vezeti az ént, a tudatta- 
lanban ilyesfajta figyelem viszont nincs, hanem valami a 
figyelemmel analóg , görbe" irányitás.! 

2. A tudattalanból jövő oly fontos jelzések, a szimbo- 
lumok, lényegileg ilyen nem direkt intencióval bíró kifeje- 
zésmódok. Minden szimbolumhoz tartozik egy indirekt, 
, görbeségi" irány. 

3. Kerülő útakat mutatnak a tudattalan befolyása alatt 
álló ember lelki folyamatai. Ez áll az analizisen kívül az 
életfolyamatokra és áll az analizisen belül lejátszódó fejle- 
ményekre. Az utóbbiakhoz tartozik az analizálinak az a 
törekvése, hogy az analitikus mondja ki helyette a kényes 
dolgokat. Ezt a kerülő útat mintegy közvetlenül szemlélteti 
sok beteg, amint az óra után ívben jön az orvos felé neki 
kezet adni. Egy betegem ezt a kerülő útat már az óra előtt, 
a pamlagra fekvésének különös ceremóniájában megtette. 
Mintha a tudattalan hatása alatt a térbeli tájékozódásba is 
belefolyna a tudattalan görbeségi irányvezetése. 

4. A felettes-én tudattalan részének lényeges tartalma: 
, olyan légy, mint az apád", maga mellett hordja azt a 
parancsot is: , ne olyan légy, mint az apád". Ez a tudatos 
logika számára értelmetlen kettősség feloldódik annak az 
elgondolásával, hogy az , olyannak lenni" irányítottságot 
jelent, amely azonban nem tud egyenes lenni, le kell sik- 
lania és így a tudattalan szempontjából ez a felépítés nem 
is olyan komplikált, mint amilyennek a tudat látja. Termé- 
szetes, hogy ezzel nem mondtunk a felettes-én keletkezésé- 
nek történetéről semmi lényegeset, csak érthetőbbé tettük 
a milyenségének különösségét. 


B) Cirkuláris, önmagukra visszautaló jelenségek 


Ezeket az ismert jelenségeket azért nevezzük itt meg, 
mert a görbeségi irányvezetés rögtön természetesnek tün- 
teti fel a tárgy-libido visszafordulását az énbe elszen- 
vedett sérelmekkor, a libido elfojtásának szorongást 


1 L. Hermann, A pszichoanalizis mint módszer. 1933. 

kiváltó, a kiváltott szorongásnak újra csak libido-elfojtó 
hatását vagy az aggresszió és szorongás ugyanilyen köl- 
csönhatását (Melanie Klein). Mintha az irányok ezekben a 
jelenségekben, tehát az ösztönök területén lejátszódó folya- 
matokban, mindjárt olyan irányítottsággal kezdenék el 
pályájukat, amelyben az eredeti környékre való visszatérés 
eleve bennfoglaltatik. 


C) Örvényszerű jelenségek 


1. Az analitikus anyag felsorakozása. Ha az analizált 
átengedi magát az analizis folyamatának, egy áramlatba 
kerül be sokszor, amely mintegy magával rántja, amelytől 
napokig nem tud szabadulni. ÁAÁlmatlan éjjelei lehetnek, 
napközben zavartnak érzi magát, kavargó gondolatai min- 
dig vissza-visszaviszik a felkavart téma közelébe. Az óra 
utáni szédülés egyik motivuma szintén ez a felkavartság. 


2. Az ellenállás az analitikus anyag felhozása ellen sok- 
szor éppen az ezzel az állapottal szemben jelentkező féle- 
lemből veszi eredetét. Az analizált fél, hogy az áramlatba 
jutva nem fog megállni tudni, amit vagy közvetlenül így 
fejez ki, vagy helyettesítéssel: a megbolondulástól való 
félelemmel. 


2. Depressziós, kényszeres tünetek megindulása. Sok- 
szor tapasztalható, hogy ily tünetek az örvénybejutás im- 
presszióját adják, a lefolyás két sajátosságával. Ezek egyike 
az inkubációs idő, amely alatt alig észrevehetően csúszik 
be a beteg a tünetébe. A másik, ezzel összefüggő sajátság 
az, hogy a tünet mind erősebben és erősebben fészkelődik 
he, úgyhogy kezdetben a kiszabadulás még elhatározással 
keresztülvihető, de később az akarat teljesen tehetetlen a 
tünet tobzódásáva! szemben. Egy betegnek például panasza 
az időnkénti erős nyálképződés, amely miatt nyelési kény- 
szereket kell végeznie. Ha a nyálazás megindulásakor kato- 
nás jellemet vesz fel, erős akaratot tűz ki. ideálnak, akkor 
a tüneten úrrá lesz; de ha ezt kezdetben elhanyagolja, 
akkor később nincs már semmi hatalma felette. Ennek az 
ismerete gyakorlati jelentőségű is. A beteg figyelmét felhív- 
hatjuk az inkubációs tünetek erősebb megfigyelésére, ami- 
nek segítségével a tünet nem válik örvényessé, hanem a 
tudattalan hozzáférhetőbb lesz az in statu nascendi tünet- 
analizis számára. Kohnstamm kifejezésének felhasználásá- 

val mondhatjuk, hogy a , Sprengung biologischer Zirkelbil- 
dung" az örvény elején könnyebben sikerül, mint további 
lefolyásában. 

A harag kifejlődése ugyanezt az örvényszerűséget tanu- 
sítja. Egy analizált bemondása szerint haragja kezdetben 
egy mosollyal a vélt megbántó részéről rögtön elpárolog, 
de ha ez elmarad, később egyiküknek sincs már hatalma a 
haragkifejlődés fölött. Ha valaki az analizis-órát hallgatás- 
sal kezdi, ugyanezt tapasztaljuk nála: ha kezdetben sikerül 
a hallgatás megértésével az analizáltat beszédhez segíte- 
nünk, akkor az óra szépen megy tovább, de ha kezdetben 
ezt elmulasztjuk vagy nem találjuk el a helyes hangot vagy 
magyarázatot, később ugyanez az eljárás már nem tud 
oldani. 


4. Ösztönös jelenségek és jellemek. Ismeretes, hogy az 
onániának lehet örvénye: az onanizáló visszatartja magát 
az onániától, míg valami okból, csalódásból újra bele nem 
kerül. Ekkor belőle kiszabadulni hosszú ideig nincs meg az 
ereje. Mint egy különösséget és ezzel az örvényszerűséggel 
valamiképpen összefüggő jelenséget látjuk a Reich által 
leírt ösztönös jellemekben a genitális orgazmus elérésének 
nehézségét: mazochisztikus manipulációk szükségesek az 
orgazmus eléréséhez, az örvény mintha semmiképpen sem 
akarna engedni. 

Évekkel ezelőtt, amikor a szagjelenségekre különös 
figyelmet fordítottam, följegyeztem egy esetet, melyben 
nem volt ugyan ösztönös jellemről szó, hanem egyes 
tünetek ösztönösen mutatkoztak. Így gyakran megtörtént, 
hogy ez a férfi lassú erősbödésben valami érthetetlen űzést 
érzett valami felé, gyomortáji szorongáshoz hasonló érzést, 
és ettől kergetve — a felületes libidó-ökonómia szempont- " 
jából indokolatlanul — egy ideig kénytelen volt kószálni az 
uccán, prostituáltak után ment. Egy ilyen jól megfigyelt 
alkalommal több órai kószálás után betért egy prostituált- 
hoz, de ott már nem is érezvén igazi koituszvágyat, egy- 
szerűen fizetett és továbbállt, hazament. A következő órá- 
kat nagyjából ennek az analizise foglalta le. Egy álom 
alapján egy régi emlékre terelődött a szó, amely arról szólt, 
hogy a gyerekszobából 6—7 éves korában egy korridoron 


1 Hermann, Das Ich und das Denken, 1929. — V. ö. Ferenczi, 
Katasztrófák a nemi működés fejlődésében. 1928. 98. o. 

átmenve kiosont a cselédszobába, ott kihúzta az ágy alól a 
szakácsné büdös papucsait és azokat szagolta. Erről a saját 
lábszagára került a beszéd, mellyel sokat kellett küzdenie, 
— aztán egy emlékre, amikor nagynénje mellé feküdt és 
óvatosan, lassan lábával érintkezésbe jutott nagynénje 
lábával. Újra szóbakerült az a szag is, amelyet különben 
jólápolt anyja hálószobájából érzett ki mindig reggelen- 
ként. Egy bizonyos anyag gyüjtődött tehát össze, amely a 
lábra, az óvatos, lassú menésre és a szagra (az anyja sza- 
gára) koncentrálódott. Néhány nappal később este újra 
érezte a kószálási vágyat, de ekkor kis körülnézés után 
hamar megszabadult tőle, — viszont hirtelen hasmenési 
inger lepte meg és éjjeli álmában egy aszfiksziás csecsemőt 
fojt meg. A hasmenést most, szemben a lassuval, gyors me- 
nésnek lehetett értelmezni és ezen felül tiltott szagproduk- 
cióval, anális kielégüléssel; a csecsemő pedig aszfiksziás, 
mert nem volt szabad szagolnia és az idetartozó vágyakat el 
kellett fojtania (a pubertás alatt az ejakuláció elleni küz- 
delme is erős volt). Nem a tünet részletes analizise itt a 
cél, hanem annak az ábrázolása, hogy milyen örvénysze- 
rűen jelentkezik, hogy nem genitális kielégüléssel oldódik 
és hogy az egész hátterében a szaglásnak van lényeges sze- 
repe. 

5. A koitusz. Itt Freud megállapításából indulhatunk 
ki: a genitális ösztön állandóan újabb és újabb előzetes 
élvezeteket kapcsol be mindaddig, amíg el nem indul a 
saját élvezet-kiváltás útján. Tehát nem egyenes úton megy 
a koitusz felé és a koitusz ingernövekedése sem egyenes 
úton történik. Reich mutatott be ilyen koitusz-görbéket és 
ezeken két szakaszt különböztetett meg. Az első szakaszon 
az ingeremelkedés lassú és jóformán teljesen az akarat 
hatalmában van, míg a második szakasz meredek és az 
akarattól jóformán befolyásolatlanul vagy csak ártóan 
befolyásolhatóan — halad a maga célja felé. Az örvény 
képe nagyrészt fedi ezeket az ábrázolásokat; ami az örvény 
képébe nem illeszthető be, a végső egyirányítottság, később 
még foglalkoztatni fog. 

6. Az örvénytől való félelem mint tünetmagyarázat. 
Nemcsak ellenállások megértéséhez vezet az örvényfélelem, 
hanem tünetek lappangó értelméhez is. Aki a kis okokban 
is nagy következményektől fél, az ösztönörvénytől fél. 
Ugyanaz a beteg, akiben ez a félelem megvan, a tömegtől 

is fél, illetőleg csak úgy hajlandó tömegbe (pl. templomba) 
menni, ha tudja, hogy akkor jöhet ki, amikor akar, tehát 
ha bizonyos abban, hogy a tömeg (az ösztönörvény) nem 
ragadja magával. Egy önmegfigyelő kényszeres betegnél 
testi érzéseinek állandó megfigyelése és ellenőrzése többek 
között az ösztönörvénybe kerülés félelméből indul ki. Egy 
nőbeteg gyermekkorában a kádban félt, hogy a lefolyó viz 
magával viheti. De a csap cseppenkénti csurgása is izgatta 
és ennek hangja az analizisben anyjának ajakrágásaikor 
hallott, őt rendkívül felingerlő cuppanó hangokra emlékez- 
tette. Ez az onániatilalmakon keresztül elvezetett a kád- 
félelem igazi értelméhez, az örvénybejutás elfojtásra kény- 
szerült vágyához és félelméhez, —. valamint helyzetéhez 
apja és anyja mellett. Az ösztönörvénytől való megszaba- 
dulási vágy egy folyománya lehet az örvénynek másba való 
áthelyezése, mint egy nőnél, aki hirtelen ösztönimpulzus- 
ban érintkezést keresett egy-egy férfiismerősével, de a kap- 
csolat létesülésekor márcsak, az örvénytől való félelemből, 
a férfit igyekezett izgalomba hozni és megnyugodott, mikor 
annak örvénybejutása kiviláglott. Ez a hólabdázás az ör- 
vénnyel persze gyermekkori élmények sorozatára épül, 
melyben apja heccelései és az ő sírásakor másnak a neve- 
tése jelentős szerepet játszanak. 

7. Végül visszájaként az örvényszerűségnek foglalkoz- 
hatunk az ösztönelfojtó szögletességével, ami nemcsak szó, 
hanem valóság. Egy erős ösztönelfojtásokkal felnevelkedett 
fiatalember beszéli el, hogy gyermekkorának nagy ambi- 
ciója volt egy szép csigavonal lerajzolása, ami neki sohasem 
sikerült. Amint mozdulatai szögletesek lettek, úgy vált a 
csigavonal is mindig szögletes vonallá. 


II. Analógiák" 

A) A biológiából 
Az egyenes irányú mozgás nem a legkezdetlegesebb 
mozgás. Schaeffer 1926-ból származó leírása szerint az 
amöboidális mozgás csúszásnál hullámalakú, szabad úszás- 
nál spirális. Kühn szerint egy hangyafaj lárvája eredeti 
helyén, a homokban, görbe, sokszorosan önmagába vissza- 


" Az analógiára, mint a pszichoanalitikus bizonyításmenet egy 
láncszemére Ferenczi hívta fel a figyelmet (Katasztrófák, Bevezetés). 

térő vonalakban halad tovább, csak eredeti közegéből ki- 
véve és a napsugár fototropikus hatásának kitéve válik 
haladása egyenes irányúvá.? Ez a szempont, hogy t. i. nem 
belső inditékból jelentkezik az egyenes beállítottság, hanem 
a külső ingerek irányító hatására, régebbi felfogásokban 
is szerepet játszott. Hartmann idézi Guldberget, aki az 
állatok alapmozgásaként cirkuláris mozgást vett fel.! Hart- 
mann és Guldberg állásfoglalására többek között a követ- 
kező leírások vezettek, — melyek helyessége persze ellen- 
örzendő volna. Tájékozódásra nem tanított postagalambok 
nagy köröket írnak le. Fiatal állatok ösztönszerűleg, az 
érzékelések segítségében nem részesülve, sajátos körfor- 
májú mozgásirányt vesznek fel, amely szükségképpen visz- 
szavezeti őket kiinduláshelyükre. Érzékszervüktől megfosz- 
tott felnött állatok ugyanígy viselkednek. Állítólag embe 
reknél, katonai alakulatoknál is tapasztalták ezt a jelensé- 
get, éjjel vagy hófúváskor. 

Nevezetes mármost az is, hogy ilyen tájékozódási 
zavar különös lelki állapotokhoz, állatoknál végkimerülés- 
hez vezethet. , A ködös tengeren csónakázó emberek állító- 
lag körben haladnak, éppígy ködben vándorló emberek. A 
tájékozódásnak ez az elemi zavara oly bomlasztóan hat az 
egyénre, hogy ily emberek nem hisznek sokszor az irány- 
tűnek, sőt téves eszméjük támadhat, amely szerint maga 
sabb hatalom befolyása alatt állanak." A démont, amelytől 
félnek, a tudattalannal és az ősösztönökkel azonosíthatjuk, 
— és itt a primitívek spirális körtáncaira kell gondolnunk, 
amelyek egy etnológus szerint , a démonok útjá"-nak felel- 
nek meg. 

B) A fizikából 

A régi, ma már elhagyott és nekünk furcsának tetsző 
fizikából említhetjük az önmagába visszatérő jelenség- 
csoport analógiájaként az antiperistasis elméletét, vagyis 
azt az — állítólagos — jelenséget, hogy meleg és hideg 
egymás mellé kerülve egymást fokozza, vagyis a meleg 
tárgy melegebbé, a hideg tárgy hidegebbé lesz. 

" Az újabb fizikában viszont mind erősebb és erősebb 
a törekvés az egyenes irányú mozgás alaptanának valami 


5 Kühn, Die Orientierung der Tiere im Raum, 1919. S. 31. 
: Hartmann, Die Orientierung, 1902. 28. o. — Guldberg e jelen- 
ségeket a jobb-bal aszimmetriára vezeti vissza. 

mással való felváltására, akár a modern atomfizikában, a 
hullám-mechanikában, akár a nem egészen modern Helm 
holtz  Hertz-féle mechanikában, ahol a valóságos, rejtett 
mozgások ciklikusaknak elképzeltek. 


C) A filozófiából 

Platóra hivatkozhatunk, mint a lélek mély ismerőjére, 
aki azt mondja, hogy az egyenes az anyagi dolgok, a kör 
a szellemiek tulajdonsága. Descartes az egész világminden- 
séget kisebb és nagyobb örvényekből próbálta felépíteni. 

Külön hely illeti a filozófiában az önmagába való visz- 
szatérés körfolyamatának belevitelét a gondolkodás rejté- 
lyeibe. Proklos triadikus rendszere vagy az ismertebb 
Hegel-féle dialektikus rendszer ezen az elképzelésen halad 
és a nevezetes az, hogy mégoly egyenességeken felépülő 
logika sem tudja a gondolkodás elméletéből a cirkulust 
kiiktatni. A logika azzal, hogy önmagát veszi gondolkodási 
tárgyul, örök cirkulusra van kárhoztatva, melyből — a 
tudattalan belejátszása szerint — hol többé, hol kevésbé 
tud egy darabig kiegyenesedni. 


D) A díszítő művészetből 
Az ornamens eredetileg spirálisokból áll és ezek bizo- 
nyos magyarázatok szerint a lélek útját ábrázolják, — 
tehát a tudattalant , autoszimbólikusan". 


III. Elméleti meggondolások 
A) A tudattalan 


Már több tanulmányban igyekeztem, Freud-nak arra 
a kijelentésére építve, hogy a szemléleteknek az én számára 
ugyanaz a jelentőségük, mint az ösztönöknek az ösztön-én 
(Es) számára, az én és az érzéklések között mutatkozó 
összefüggéseket tapasztalati úton felmutatni. Ezen vizsgá- 
latok közben egy a gondolkodás intencionáltságát, irányí- 
tottságát vezető én-rendszert, vonatkozási rendszert sike- 
rült különválasztanom és ennek eredetét a vesztibuláris 
érzékletekig vezettem vissza. Már akkor is kifejeztem an- 
nak a valószínűségét, hogy itt valami belejátszásnak kell 
lenni a tudattalan részéről is, mert hiszen annak elemei, az 


5 Hermann, Das System Bw. Imago. Bd. XII. 1926. S. 209. 

ösztönök, határozottan irányítottak, de ezt a belejátszást 
nem tudtam közelebbről megjelölni. Egy dolgot t. i. nem 
vettem számításba, az irányok egyenességét, illetve görbe- 
ségét. Az ,én" vonatkozási rendszere egyenes irányítottság- 
gal, direkt intenciókkal dolgozik, de az inger-őse, a veszti- 
buláris, már maga is ívhajlatok rendszere. Az ívirányokkal, 
a görbeséggel, az indirektséggel azonban bele tudunk jutni 
a tudattalanba, akár úgy, hogy az ösztön-én ezeknek a 
görbeségi irányoknak a föléépült rendszere, akár úgy, hogy 
a tudattalannak eredetileg görbeségi iránya termelte ki az 
ívjáratokat ill. ezek ősét. 

A görbeség mint irányítás nemcsak az ívjáratok Ős. 
anyaga, hanem szemben a látással és a hallással bizonyos 
mértékig a szaglásban is megtalálható, amint az I. C. 4. 
alatt közölt eset a jelen összefüggésben a szaglás fontossá- 
gát is illusztrálja. A szaglás ugyanis az az érzékelés, amely- 
nek lényegében — a kicsiről a nagyra való következtetés- 
ben — már ott az örvényszerűség. Azután a szaglás mecha 
nizmusában megmaradt az Ívszerűség egyrészt abban, hogy 
a légáramlat az orrba ívszerűen emelkedik, sőt itt minden 
szaglási szippantásnál örvényárammá változik, másrészt 
abban, hogy a külső lokalizáció csak mozgásokkal, még 
pedig ide-oda mozgásokkal, ide-oda szaladgálásokkal tör- 
ténik.7 

Így görbeségi irányítottságot láthatunk az ösztön-énhez 
oly közelálló szaglási énben is. Hogy vezethet ez tovább? 
Egy egészen elméleti meggondolás adhat egy kis lökést. 
Számot vetve Freud többszöri kijelentésével, mely szerint 
a tudattalan szubsztrátumát, azt, amin úgy dolgozik, 
mint a látási én a látási adottságok emlékén, a tudatelőttes 
pedig a szóképeken — nem ismerjük," most felvesszük, 
hogy a tudattalan szubsztrátuma az irány, még pedig ennek 
kezdetleges, a tapasztalattól egyenesre nem kalapált for- 
mája, a görbeség. Annak megfelelően, hogy az ösztön ha- 
tárjelenség a lélek és test működése közt, az irány fogalma 
maga is határozatlan valami a lelki és materiális jelen- 
ségek között. Nagyon csábító feladat volna, a tudatta- 
lan folyamatait irányok szempontjából csoportosítani. Ki- 


6 Skramlik, Handbuch d. Physiologie d. niederen Sinne, 1926. 
S. 50., 57. 

7 Skramlik, u. ott. 395. o. 

8 Freud, Neue Folge der Vorlesungen, 1933. S. 103. 

emelkedik a vágy, mint legfőbb irányjelző, azután az emel- 
kedés-idealizálás, a süllyedés-romlás, a belekapaszkodás, a 
szétválasztás-üldöztetés-elszakadás irányai. Talán feltehet- 
jük, hogy ezek az eredeti irányszubsztrátumon dolgozva 
sajátos színezetüket onnan nyerik, hogy görbeségeik más- 
más sajátosságúak és ennek megfelelően más-más énrésze- 
ket tudnak velük összhangzó együttjelentkezésre bírni. 

Fontos megállapításra jutunk, ha a tudattalan görbe- 
ségét az időelképzelésre is alkalmazzuk. Freud szerint az 
ösztön-énnek nincs köze időhöz, mert először is időfogal- 
mat vagy ennek megfelelő időfunkciót nem ismer, másod- 
szor az idő nem ér el hozzá, mivel az idő nem változtatja 
meg a tudattalan tartalmait. A görbeségi irány belevitelével 
mindkét megállapítás korrigálandó. Már Hollós mutatott 
rá arra, hogy az időérzék nem dolgozik egyenletesen rend- 
szerezett időegységekkel, hanem relatív időtartamokkal, 
melyek az objektív időlefolyással ellentétben állanak." Hol- 
lós a mély tudattalannak is tulajdonít valami időérzéket, 
mondjuk időcsírát. És valóban a vágyat, ill. az ennek meg- 
felelő irányt a tudattalanban nem igen tudjuk valami idő- 
csíra nélkül elképzelni, csak éppen ez az időcsíra nem egye- 
nes, mint az állítólagos objektív idő, hanem görbe, sűrű- 
södései és ritkulásai vannak. 

- De az is megtámadható, hogy az idő! nem változtat a 
EEPEEZÉZS Nem, amíg azt egyenletes lefolyásúnak vesz- 
szük. De mihelyt megengedjük az idő görbeségét, rögtön 
ott látjuk a traumát, — aminek egyik jellege éppen az idő- 
beli lefolyása, hiszen ugyanaz az erő nagyobb időre szét- 
osztva már nem traumatikus. És itt Ferenczire hivatkoz- 
hatunk, aki oly nagy jelentőséget tulajdonít a traumának 
és éppen azt emeli ki, hogy a trauma robbant a tudattalan- 
ban, roncsol és pusztít. Tehát a tudattalan idő-irány görbe- 
ségének az alapján mondhatjuk, hogy az idő igenis változ- 
tat a tudattalanban: ha van trauma, van időlefolyás az 
ösztön-énben.  Megerősíthetjük ezt a felfogást magával 
Freud-dal, aki az Oedipus-komplekszumot a tudattalanban 
a kasztrációs traumával szétrobbantatja. 


" Hollós, Über das Zeitgefühl, Int. Zeitschr. f. Psychoanal. Bd. 
VIII, 1922. 

10 Persze mindig tekintetbe veendő, hogy sohasem , az idő" vál- 
toztat, hanem az időben lefolyó erőbehatások. Az idő mint OsMOSÉRBET 
csak kifejezésmód. 5 

Ha a görbeségi menetekhez mindig örvényt is képze- 
lünk, akkor a tudattalannak két ismert mechanizmusa: 
az eltolás és a sűrítés mintegy deduktive adódik; az 
eltolás az örvény elején, inkubációs részén, a sürítés az 
örvénymagban, ahová az örvény mindent besodorni igyek- 
szik. A tudattalan szimbólikus ábrázolása a görbeségi irá- 
nyítottság egy további bizonyítéka. 


B) Az ösztönök 


Az ösztön-énről megállapítja Freud, hogy az ösztön- 
kívánságokat magábaveszi, de nem ismeretes, hogy milyen 
szubsztrátumban jutnak ezek benne kifejezésre. Mi azt 
a feltevést próbáltuk ki, hogy ez a szubsztrátum valami 
irány, még pedig egy görbeséggel irányított irány, valami 
örvényszerű és ez utóbbit mondjuk azért, mert az ösztönö- 
ket magukat is örvényeknek vesszük fel. Modelljét adjuk 
így több jelenség alapján az ösztönöknek és ezzel a model- 
lel egyben állandóan kifejezésre akarjuk juttatni azt a 
freudi megállapítást, hogy az ösztön nem szokta a legrövi- 
debb útat választani. 

Az ösztönörvényen magán megkülönböztetjük az Íve- 
ket és a magot. Az ösztönörvény a mag felé akar minden 
közelébe férő lelkit ragadni és, ha szabad így kifejezni 
magunkat, az ösztön energetikája az, hogy az ösztönmag- 
ban mindent izzásba — az élet legteljességébe — hozzon. 
Mondjuk, ez az izzás az ösztön célja. 

Hát nem a halál? Különös körülágyazottságban látjuk 
itt, az örvénymagban, az élet legteljességében az ösztönt. 
ott leselkedik reá a halál, de nem, mert céljai között van, 
hanem, mert minden más mellékes már, mert az ösztön az 
én minden erejét magával ragadta, így az én biztonsági 
intézkedéseihez szükségeset is, — az egyén süket és vak 
lett és a külvilági tájékozódás elemét, az egyenes beirányí- 
tottságot is elvetette. Az ént fogjuk így az ösztönörvénnyel 
harcban találni, hiszen az én feladata az őrködés az élet- 
biztonság felett. Az ösztönörvény ezt a biztonságot a leg- 
nagyobb mértékben veszélyezteti. 


1 Ferenczi mondja a , Katasztrófák"-ban: ,A közösülésben is 
óvatos gondoskodás történik olyan irányban, hogy az erotikus regresz- 
szió ne lépje túl azt a határt, amely már veszélyeztetné az egyén 
épségét." (105. old.) 

Így eljutunk az orgazmusnak is egy felfogásához, 
amely nem az orgazmust állítja oda a nemi ösztön célja- 
ként, hanem az izzást, valami hasonlót ahhoz, amit Pfeifer 
a , Dauerlust" fogalmával akart leírni.!t Csak éppen hogy ez 
nem az orgazmus. Az orgazmus azáltal jön létre, hogy az 
én végre is felveszi igazi hivatását és az élvezet prémiumá- 
val az ösztönörvényt ereje latbavetésével mintegy kiegyene- 
síti, nem hagyja az erőket tovább az ösztönmag felé kerin- 
geni. Az ejakuláció, az orgazmus, már a direkt irányú, ki- 
egyenesített koituszhoz tartozik. Úgy látszik, hogy amint 
Freud a szorongás helyét is az énben és nem a tudattalan- 
ban állapította meg s feltette, hogy vele csak jelzéseket ad 
az én a tudattalannak, épúgy az élvezet elvét követő orgaz- 
mus helyét is az énben kell elképzelnünk és nem az ösztö- 
nöknek vagy reprezentánsaiknak rendszerében. Az ösztö- 
nök és az én ellentétes beállításán keresztül (életbiztonsá- 
got fenyegető és óvó) jutottunk el idáig. Ezt az ellentétes- 
séget talán jól kiemeli munkamódjuk ellentétessége: az 
énben a Weber—Fechner törvény az intenzitásoknak kez- 
deti erőteljességét és későbbi legyöngülését tanúsítja, az 
örvényfelfogás a kezdeti gyöngeséget, későbbi erőteljességet 
vetíti képbe. 

Ha most nem az ösztönmagra, hanem az ívre fordítjuk 
figyelmünket, rajta, visszatérve a tudatos én egyenes tájé- 
kozódásához, elméletileg két irányt különböztethetünk meg, 
egy centrifugálisat és egy centripetálisat. Nem lehet nehéz 
ezt a két elméleti erőirányt az élet- és a halálösztönnel azo- 
nosítani, ha az életbiztonságot veszélyeztető irányt azonos- 
nak vesszük a halál irányával. Az irányok görbesége külön- 
ben most újra kitűnik, mert az életbiztonságot veszélyez- 
tető halál-irány az irány az életteljesség felé. A két elméleti 
irány , ötvözetei" a görbeségek különböző mértékeiben 
jutnak kifejezésre. 

Az örvény modelljén tehát az ösztön tényleges formai 
menetét szemléltettük, az élet- és halálösztön két irányában 
a tényleges menetnek elméleti, úgyszólván geometriai fel- 
bontását látjuk. Harmadiknak a tapasztalati ösztönlefolyá- 
sokat, így pl. a nemi ösztön vagy a kifelé irányuló aggresz- 
szió jelenségeit, a modell históriai tartalmat nyert kényszer-: 


12 Die neurotische Dauerlust, Int. Zeitschr. f. Psychoanalyse. 
1928, XIV. kötet. 

lefolyásának tekintjük. Azt mondhatnók, hogy az , ösztön" 
fogalma három fokozaton megy át: egy formális, egy elmé- 
leti-geometriai és egy históriai-tartalmi fokon. 


C) Ismétlési kényszer 


Az ösztönök felfogásában kissé más eredményre jutva, 
nem csodálni való, ha az örvény-felfogásban az ismétlési 
kényszer is más elhelyezést kap. Freud az ismétlési kény- 
szert minden ösztönös alapjellegének mondja és ebből, bár 
saját kijelentése szerint nem megtámadhatatlanul, histó- 
riai következtetést von az ösztönök traumatikus keletkezé- 
sére. A mi utunk ebbe az irányba el van zárva, mert hiszen 
a görbeséget formálisan ősinek mondtuk és így keletkezé- 
sének a kérdését nem vethetjük fel. Ahol belső görbe irá- 
nyítottság van, ott ez a régi állapotok visszatérését automa- 
tikusan fogja eredményezni, mert a görbe út mindig a visz- 
szatérés útja is. Ezt mondhatnók az ős-visszatérés tenden- 
ciájának s ez a kényszer-nélküli tendencia, mint az életbiz- 
tonság erősítője, élvezetes is lehet. Ilyen ős-visszatérésnek 
mutatkozik a visszatérés a fészekbe, az anyához, az örök 
belekapaszkodási vágy az anyába, ami filogenetikusan — 
Ferenczi felfogásában —. a tengerbe való visszatéréssel 
lehet egyenlő. 

Ezzel szemben azokban a jelenségekben, amelyekre 
Freud az ismétlési kényszer elméletét alapítja, valódi 
ismétlési kényszert látunk, amelynek jellege a kielégítetlen- 
ség és az időnkénti újramegjelenés, túl minden élvezeti 
elven. Ez a valódi ismétlési kényszer határjelenség örvény 
és énirányítottság között. Határjelenség voltát igazolja az 
a körülmény is, hogy mennyire ingadozó annak a meg- 
állapítása, vajjon az ismétlési kényszer élvezetellenes-e 
vagy sem. Az ilyen ismétlési kényszer mögött egy ki nem 
fejlett örvény van, melyről az én ugyan ideiglenesen lesza: 
kított valamit, de a teljes kiegyenesítést nem tudta elvé- 
gezni. Az I. C. 4. alatt említett példában is a kielégítetlen: 
ség és visszatérések mögött ott láttuk az anyához húzó 
infantilis vágyat, de nem a primür ős-visszatérés fokán, 
hanem az én elhárító küzdelmébe beleszőve, históriai-tar- 
talmi fokon. 

A NŐI GENITALITÁS PSZICHOLÓGIÁJÁRÓL 
K. dr. Rotter Lillián 


Az utóbbi időkben mind Freud, mind más, főleg női 
analitikusok, sokat foglalkoznak a női ösztönélet felderíté- 
sével. Míg régebben főleg a férfi-analizisek eredményeihez 
kerestek és találtak is analógiát a női fejlődésben, addig 
most inkább arra igyekeznek, hogy a két nem közötti kü- 
lönbségeket lássák tisztán. 

Freud egyik utolsó cikkében (Über die weibliche 
Sexualitát) a kérdéses pontokat ismerteti, közli az eddigi 
kutatások eredményeit és megformulázza álláspontját. A 
női lélek fejlődésére főleg két momentumot tart jelentős- 
nek és ezeket tárgyalja; az egyik: hogyan és miért változ- 
tatja meg a kislány, a fiúval szemben, első szerelmének 
tárgyát, s a másik: hogyan változik meg a szerelmi ösztön 
iránya is a nőnél, azaz hogyan változik át az aktiv, kifelé 
irányult klitorisz-fázis a passzív, befogadásra alkalmas 
vaginális stádiummá. 

Megfigyeléseim, melyekről itt be fogok számolni, ezen 
kérdésekhez tartoznak és talán alkalmasak arra, hogy vala- 
melyest hozzájáruljanak bizonyos homályos pontok fel- 
deritéséhez. 

Hogyan és miért változik a kislány első szerelme any- 
jához, hogy történik az első szerelmi objektumnak, az 
anyának elhagyása és mi az, ami a kislányt apjához, azaz 
az ellenkező nemhez vezeti? Bármily erős is és bármily 
sokáig is áll fenn az első kötöttség az anyához, a kislány 
életében mégis sok alkalom nyilik arra, hogy anyjától el- 
forduljon: így az elválasztás, a tisztaságra szoktatás, az 
irigység egy utána születő testvérre, az onánia-tilalom: 
mind momentumok, melyek azonban a fiúgyermeknél is 
szerepelnek és mégsem eredményezik az anya iránti szere- 
tetnek olyan nagymérvű megváltozását, gyűlöletté válását, 
mint a lányoknál. Freud megjegyzéséhez, hogy t. i. a fiúk 
ambivalenciájuk gyűlöleti komponensét teljesen apjuknál 

helyezik el és így anyjukat tisztán szerethetik, azt kell gon- 
dolnom, hogy miért nem teszik ugyanezt a lányok is? Igy 
ez nem magyarázza meg a különbséget a két nem viselke- 
dése között. Van azonban egy speciális női trauma, melyre 
a kislány a nemi különbség felfedezése utáni időben azzal 
a váddal reagál: hogy anyja őt megrövidítette, ez a vád a 
pénisz-irigységgel függ össze. 

Mindezeket a sokszor leírt, értelmezett és megvitatott 
momentumokat csak azért hozom most fel, hogy anélkül, 
hogy jelentőségükre kitérjek, felhívjam a figyelmet egy 
sokkal kevésbé méltatott jelenségre és ez az anya különböző 
viselkedése leányával és fiával szemben. Lépten-nyomon 
lehet hallani gravid asszonyok hő kívánságát: bár fiúgyer- 
meket szülnék! Ezek közül legtöbben nem is titkolják nagy 
csalódásukat, sőt sértettségüket, ha mégis lányt hoznak a 
világra. Nem tartom valószínünek, hogy az ilyen anyáknál 
a kisgyerekkel való törődésben, vesződségben, ebben a nagy 
türelemjátékban, az anya csalódottsága, vagy fiú esetében: 
büszkesége, megelégedettsége, ne jusson nagy mértékben 
kifejezésre. Azt hiszem, megint egyszer igazuk van női 
betegeinknek, amikor, néha valóságos paranoid formában 
azzal vádolják anyjukat, hogy őket nem szerette, vagy 
pedig kevésbé szerette, mint fiútestvérüket. Mindaz, amit a 
gyerek-ambulanciákon hallottam, mindaz, amit betegeim 
analiziséből tudtam meg, erősen felhívta erre a figyelme- 
met. Azonban nemcsak magam nem tapasztaltam, hanem 
a szakirodalomban sem olvastam olyan nagymérvű, főleg 
anális természetű kényeztetésről lánynál, mint amilyeneket 
már saját, kisszámú férfianaliziseimben is láthattam: külö- 
nösen, ha egyetlen fiúról, vagy elhagyott, elvált vagy öz- 
vegyasszony fiáról volt szó. Pl. egy 18 éves fiú analiziséből: 
anyja még tízéves korában sem engedte fiát klozetra járni: 
hogy meg ne hüljön, a szobában végezte dolgát. Egy másik 
felnőtt analiziséből: az egyetlen fiú anyja ágyában aludt 
nyolcéves koráig és anyját nem zavarta az, hogy fia gyak- 
ran az ágyba vizelt. Apja előtt titkolták, köztük azonban 
szóba sem került a dolog, a fiú természetesnek találta, hogy 
anyja a vizes ágyban alszik. Ugyancsak ennél a fiúnál 
nagyon sokáig a defekáció is különös gonddal, sokszor az 
ágyba helyezett éjjelin történt és anyja mesélt neki közben. 
Azt hiszem, fiúknál sok ilyen történetet hallottunk, míg 
lányokkal úgylátszik ilyen kényeztetés ritkán fordul elő. 

A női analizisekben hallható önmaguk ellen hangozta- 
tott kifogások (a nőbeteg csúnyának, gyengének, kicsinek 
tartja magát) a péniszhiányra vezethetők vissza, de sokszor 
kiderül, hogy a kislány az anyjától hallotta ezeket, mint 
egyik esetemben, ahol az anya a kislány fürdetése közben 
szokott sopánkodni, hogy milyen sovány, csúnya és fekete 
kislánya van — míg fiát gyönyörűnek találta. Az anyának 
megvetése, aggressziv, türelmetlen bánásmódja kislányával 
szemben — mely sok mindennel lehet összefüggésben — 
nagy mértékben előmozdítója annak, hogy a kislányban az 
anyja iránt ugyancsak aggressziv, gyűlölködő érzések támad- 
janak és így az anyához való kötöttség meglazuljon. Azzal, 
hogy az anya viselkedésére helyezzük a hangsúlyt, Feren- 
czinek egy sokszor hangoztatott elvére támaszkodunk, 
amely szerint az analizisekben fantáziáknak hangzó szülői 
behatások sokszor reálisak. 

Hogy az anyában csalódott kislány miként fordul ilyen 
előzmények után az eddig csak riválisnak vagy kellemetle- 
nül zavarónak ható apához vagy fivérhez, tehát az ellen- 
kező nemhez, ezt Hermann I. dr-ral folytatott közös mun- 
kában (Kontroll-analizisek) kezdtük tisztázni. Az akkor 
észlelt megfigyeléseim és azok további követése, melyre 
Hermann buzdított, adják a jelen tanulmány tárgyát. 


A kislány valamikor észreveszi testvére vagy játszó- 
társa, esetleg egy felnőtt férfi genitáléját és a régebbi fel- 
fogás szerint erre a felfedezésre irigységgel reagál. Freud 
utolsó cikkében összegezi ismereteinket a péniszirigységről 
és annak különböző kimeneteleiről és ugyanakkor egyes 
szerzőkkel szemben és másokkal egyetértésben leszögezi 
erre vonatkozó véleményét. A péniszirigység mellett (lehet, 
hogy ettől felkeltve) egy másik, kevésbé feltünő, kevésbé 
lármás jelenség is lepereg, melyet részletesebben le szeret- 
nék írni, minthogy azt hiszem, hogy a nő későbbi fejlődé- 
sére nagy hatással van. 

Az infantilis szekszuális kíváncsiság korában a gyerekek 
exhibíciós játékokban vesznek részt, melyek első célja két- 
ségtelenül az, hogy egymás genitáléját meglássák, megvizs- 
gálják. A doktor-játék vagy papa-mama játszások gyakran 
mutuális onániára vezetik a gyerekeket. Ilyenkor alkalma 
lehet a kislánynak egy új jelenséget tapasztalnia: játszó- 
társa péniszének erekcióját és nem ritkán olyan körülmé- 

nyek között, hogy úgy érezheti, hogy neki ehhez valami 
köze van, ezt a változást, az erekciót ő idézte elő. Egy női 
betegem analizise folyamán egy teljesen elfelejtett emlék 
bukkant fel, mely talán tipikus lehet az emlitett szituációra. 
Az emlék így szól: látja magát kisöccsével egy ágyban 
fekve, egyedül vannak a szobában, ő játék közben érinti 
öccse péniszét (nyilván játszik vele), hirtelen rettenetes 
ijedség fogja el, sirni, kiabálni kezd, de senki sem jön 
segítségére; kimászik az ágyból és egy székre állva kezével 
az ajtófélfán lévő szent tekercset érinti, melyhez apja fel 
szokta emelni és mely biztosan segíteni fog. Tehát egy csá- 
bítási jelenet, melyről most nem a csábított, hanem a kis 
csábító számol be. Ez a nő-beteg öccsével szemben egész 
életében nagy bűntudatot érzett és folyton azt hangoztatta, 
hogy öccsét megrontotta és bűnbe vitte, de ezeket az érzé- 
seket ezen csábítás későbbi, aszekszuális ismétléseivel racio- 
nalizálta: iskolakerülésre, barangolásra való csábítással. 
Magukra hagyott gyerekek, de talán még felügyelet 
mellett is, sokszor kerülhetnek ilyen helyzetbe. Az anya- 
melltől nemrégen elválasztott kislány érdeklődését a fivér 
vagy pajtás pénisze iránt talán hasonló helyzet kelti fel, 
mint amelyet egy kisfiúnál észleltem. A gyereket éppen az 
elválasztás idejében látogattam meg és nyűgös kedvében 
találtam. Az anya bemutatta nekem, hogyan szokott fiacs 
kája felderülni: elvitte a zsinóron lógó csengőhöz, amely 
után a gyerek rögtön kapott és nevetgélni kezdett. Az anya 
elmesélte, hogy minden lógó-csüngő tárgy után így kapkod 
a kicsike: nyilván az anyamellet keresi. Valószínű, hogy a 
kislányok pénisz iránti érdeklődését ilyenforma érzések is 
megindíthatják és így kerülhetnek már korán abba a hely- 
zetbe, melyet az előbbi csábítási jelenetben elmondottam. 
A kislány erre az általa megindított pénisz-erekcióra 
nagyon különös módon reagál. Minthogy ő hozza létre a 
péniszen ezeket a változásokat — mágikus mozdulatokkal, 
érintéssel, exhibicióval — vagy ami még sokkal varázslato- 
sabb, puszta jelenlétével, ezért ő ezt a péniszt magáénak 
fantáziálja. Valószínűleg ugyanekkor klitoriszában szintén 
érez erekciókat és így talán ez volna a kiindulás ahhoz, 
minthogy ez az ő érzése a külvilág egy részén olyan szem- 
mel látható változást idéz elő, hogy ezt a darab külvilágot 
saját énjéhez tartozónak tekintse. Ez a fantázia talán az 
anyamell-csecsemő-egység analógiájára támaszkodik, hiszen 


58 


a pénisz-mell hasonlóság és egymáshelyettiség az analizisek- 
ben lépten-nyomon felbukkan. 

A kislány tehát, miután önmagán hiába keresi meg a 
péniszt, bizonyos körülmények között olyan tapasztala- 
tokra tehet szert, hogy ez a szerv, melyet ugyan másokon 
lát meg, végeredményben az ő érzéseinek, akaratának ha- 
tása alatt áll, az ő hatáskörébe, énjébe tartozik. A pénisz 
egy gépezet, melyet ő kormányoz, mint ahogyan lábait 
mozgatja vagy saját klitoriszát is izgalomba tudja hozni. 
A pénisz az ő akaratának, érzésének tulajdonképpeni végre- 
hajtószerve. 

Egy analizisben, ahol alkalmam volt ezzel a fantáziá- 
val és következményeivel megismerkedni, a következő álom 
fordult elő, mely talán alkalmas lenne, hogy általa meg- 
világitsam ezeket a viszonyokat. A nőbeteg álmában egy 
autón vesztegel, nem tud tovább jutni, végre rájön, hogy az 
autó elülső része: a gépezet a sofőrrel együtt hiányzik. Az 
álom nagy szorongással és tehetetlenség érzésével járt. A 
beteg analizise ebben az időben azokkal a félelmi érzések- 
kel foglalkozott, melyek a betegnél életének abban a szaká- 
ban léptek fel, mikor először tapasztalta, hogy a férfiak 
vele nem törődnek úgy, mint addig, szóval, hogy befolyása 
vagy hatása a férfiakra megszűnt. Ez a tapasztalat a be- 
tegre rendkívüli hatással volt; az eddig nagyon önálló és 
jól dolgozó nő egyszeriben teljesen tehetetlennek és gyen- 
gének érezte magát — éppen úgy mint az álomban. A sofőr- 
gépezet, azaz a férfi, levált az autó, azaz az ő testéről. Ez a 
tehetetlenségi és szorongásos érzés a betegnél egy nagyon 
különös és az illető esztétikai és morális érzésével össze nem 
egyeztethető korszakot nyitott meg. Villamosban, auto- 
buszon vagy még az uccán is azt a valósággal kényszeres 
szükségletet érezte, hogy minden férfit szemügyre vegyen és 
jól megnézzen, ha pedig ismerősre talált, úgy az illető férfit 
fikszirozással kényszerítette, hogy köszönjön neki vagy meg- 
szólítsa. Bár nagyon küzdött ez ellen, mégis szinte olyan 
viselkedést tanúsított, mint egy uccai nő. A különben na- 
gyon igényes nő, most minden individuális megkülönböz- 
tetés nélkül csak a férfit kereste. Ez a kényszeres viselke- 
dés nagyon emlékeztet arra a kényszer-donzsuánkodásra, 
mellyel impotenciafélelmekkel küzdő férfiak újra meg újra 
bizonyítani akarják önmaguk és a világ előtt, hogy nincs 
baj a potenciájukkal — sőt! Nőbetegemnél ezek az impo- 

tencia-félelmek és az ezekkel összefüggő viselkedés rögtön 
eltüntek, mihelyt sikerült egy férfit magába szerelmessé 
tenni és magához kötni. Ő maga nem volt szerelmes, de 
megszerezte magának a férfi péniszét és ezzel visszanyerte 
önbizalmát és nyugalmát. 

x 


A kislány felfedezése, hogy ő az ellenkezőneműekre 
hatással van, nem kell, hogy mindig ilyen nyilt szekszuális 
módon történjék, mint amilyen a kislány csábítása Occsé- 
vel vagy pajtásával vagy különösen felnőtt férfivel szem- 
ben. A két-hároméves kis nő különböző jelekből láthatja, 
hogy apja vagy nagyapja vagy fivére érdeklődése kezd 
feléje fordulni. Itt van például a gyerekek reggeli látoga- 
tása a szülői ágyban, az ölben-ülés vagy lovagoltatás és 
más hasonló játékok, melyek alatt valószinű, hogy az apa 
vagy nagyapa gyakran elárulja szeretetének libidinózus 
színezetét. A kislány hamarosan megfigyeli a testi közel- 
ségére fellépő öröm vagy izgalom különböző jeleit apján 
vagy nagyapján; a hangosabb nevetést, kipiruló arcot, csil- 
logó szemeket, melyek mind neki szólnak. Ázt hiszen:i, min- 
denki észrevehette, hogy egészséges, gátlásnélküli kislányok 
milyen nyiltan igyekeznek arra, hogy az ilyen hatásokat 
apjuknál vagy más férfiaknál is kiváltsák. 

Azt hiszem, hogy az anyában már sokszor csalódott 
kislány így találja meg az utat az apához vagy fiútestvér- 
hez, azaz a férfihez. Igaz, hogy ezen a módon a férfihez 
való viszonya egyáltalán nem passzív, hanem nagyon is 
aktív: tulajdonképpen az a fantázia: , az apám vagy test- 
vérem az én péniszem és én tehetek vele amit akarok" — 
olyan mint az ember viszonya a géphez — látszólag a gép 
végez mindent, azonban mégis az ember, aki a gépet kor- 
mányozza, az aktív szereplő, nyugalmi helyzete elienére. 
A nő ezzel a fantáziával azt fejezi ki, amit egész életében 
tesz is: a nő a felbujtó, a férfi a végrehajtó. 

Ezek után talán feltehető, hogy a női libidó, mint min- 
den ösztön, mindig aktív is marad és pedig, hogy a péniszre 
valami erős vonzó- vagy szívóhatást gyakorol, mely a 
péniszt a női testbe vonzza és így azt a fantáziát, hogy a 
pénisz tulajdonképpen szintén a női testhez tartozik, végre 
a koituszban realizálná. 

Ez a fantázia jól összeegyeztethető azzal a sokszor 
leírt analitikus lelettel, mely szerint sok nőbeteg tudaitala- 

nában makacsul fenntartja azt, hogy neki van pénisze. De 
nehezen volt érthető, hogy hol és miképpen van tulajdon- 
képpen nekik péniszük? Erre talán most így lehetne 
felelni: , Az én péniszem az DES vagy fivéremen van — 
de azért mégis az enyém". [gy az apa vagy általánosan a 
férfi elvesztése jelentené a nő részére a tulajdonkérpeni 
kasztrációt — mint az autóálomban: az autóról, azaz saját 
testéről hiányzik a motor-sofőr, azaz a pénisz-férfi. 
Ennek értelmében a nő a szerelmi partnernél fellépő 
impotenciát — saját impotenciájának fogja fel, azt érzi a 
nő, hogy az ő saját péniszét nem képes ilyenkor erekcióba 
hozni. Valószínűleg ezért reagál a legtöbb nő a partner 
impotenciájára olyan rendkivül narcisztikus módon. 

A leírt jelenség szerintem a nő normális fejlődéséhez 
vezet. A kislány elhagyja a klitorisz-onániát, talán nem 
azért, mert nem érzi kielégítőnek, hiszen patologiás esetek- 
ben csak ez elégíti ki, — hanem azért, mert nagyobb ki- 
elégülést talál abban, hogy erekciókat létesítsen, azaz sze- 
relmet gerjesszen, koituszra csábítson. A női fantáziák 
rendes tartalma a férfi, aki értük mindenre kész, ezt a 
vágyat burkoltan tartalmazza. De előfordul pubertásban 
levő lányoknál az is, hogy egész tudatosan, mindenféle- 
képpen azon vanak, hogy a férfiakon erekciókat idézzenek 
elő és ezeket titokban megfigyeljék. 

A csábítás eszköze mindenekelőtt az exkhibició; ez a 
mágikus jel, mely a férfit — péniszt — izgalomba tudja 
hozni. Ferenczi: , A valóságérzék fejlődésfokai" című mun- 
kájában foglalkozik azzal, hogy a gyermek csak lassan és 
fokozatosan tanulja meg a külvilágot — a nem-Ént -— a 
saját énjétől megkülönböztetni. Eleinte a külvilágot intro- 
jiciálja. A gyermek mindenhatósági érzésénél fogva a moz- 
dulatainak, gondolatainak, szavainak hódoló világgal egy- 
nek érzi magát és csak abban a mértékben ismer el kül- 
világot, amely mértékben az kivonja magát, nem engedel- 
meskedik többé a mágikus taglejtések vagy szavak minden- 
hatóságának. 

A kislány felfedezése, hogy exhibicióval vagy érintés- 
sel — tehát mágikus taglejtésekkel — a férfiakon, illetve 
a péniszen változást tud előidézni, a mindenhatósági érzé- 
seinek újabb megerősítésére vezet és ezzel kapcsolatban az 

Én — nem-Én határa eltolódik: az engedelmes péniszt nem 
kell külvilágnak tekinteni, az beletartozhat az Én-be. 

De itt felmerül a kérdés, hogy mit érez mindebből a 
férfi és hogyan reagál erre a csábításra? Azt hiszem, meg- 
érzi azt, ami valóban történik, ki is mondja, hiszen a férfi- 
analizisekben rendkivül gyakran hangzik el a nők ellen az 
a vád, hogy ők a csábítók. A kisfiú kétségtelenül érzi, hogy 
vele akaratán kívül, sőt annak ellenére valami történik. 
A nő, aki érintésével, közelségével, esetleg csak felidézett 
képével erekciókat tud létesíteni: ez a nő félelmetes, va- 
rázslatos hatása, mely mesében, mitoszban, költészetben 
oly nagy szerepet játszik, mint szirén, boszorkány vagy 
démoni nő. 

Pubertásban lévő fiúk  analizisénél megfigyelhettem, 
milyen dühvel és kétségbeeséssel védekeznek a nő hatása 
ellen: egy betegem főleg attól félt, hogy zsúfolt villamosban 
érintkezésbe kell kerülnie nőkkel, mert ilyenkor erekciókat 
kapott. 

A nők titokzatossága, szfinkszszerűsége, melyet K. Hor- 
ney utolsó cikkében az anyaság misztériumával hoz őssze- 
függésbe, azt hiszem ezen kívül még egy körülménnyel 
függ össze, melyet férfi-analiziseimben világosan láthattam. 
A kisfiú talán azért is keresi a nőnél a péniszt, hogy azon 
bizonyítékot szerezzen magának arról, hogy ő is tud csá- 
bítani, hatást elérni. Lehet, hogy a nő elleni vádakban, 
hogy a nő nem tud szeretni, hogy hazug, hogy kiismerhe- 
tetlen, valami olyasféle értendő, mint amit egy tizenhat 
éves fiúbetegem így kérdezett tőlem: , Hát mivel éreznek a 


nők? Vagy nem is éreznek?" -— ha ugyanis nincs péniszük 
és nem lehet rajtuk az érzést — erekciót — látni. Azt 


hiszem, a férfi-exhibicionizmus mint perverzió végered- 
ményben arra is törekszik, hogy a nőkön mégis csak lát- 
ható változásokat idézzen elő: ha már nem lehet őket erek- 
cióba hozni, hát a megbotránkozást, szégyenpirt, dühöt 
vagy félelmet kiváltani náluk. 

Nem tudom, hogy a férfiak által vezetett analizisekben 
az analitikus valaha is tapasztalhatja-e azt a rendkívüli 
félelmet férfibetegein, mellyel a nőanalitikusoknak folyton 
küzdeniök kell. Ilyenkor nem használ a legnagyobb passzi- 
vitás sem, a beteg puszta jelenlétünktől, asszonylétünktől 
fél. Ebből láthattam, hogy milyen mély megérzésről tesz 
tanuságot a nő akkor, mikor az életben a passzivitást ha- 

zudja vagy játssza el, ezzel akarja a férfit megnyugtatni: 
, én félek, menekülök előled, én gyenge vagyok, ne félj tő- 
lem — hiszen te vagy az erős, a csábitó, az erőszakos." Ez 
az egyetlen mód, ahogy a férfi félelmét a nőtől le lehet sze- 
relni. Ezért kell oly gyakran a férfinek a magát megtagadó, 
tehát nem csábító és így kevésbé veszedelmes nő. Talán 
megérthetjük ezt a félelmet, ha meggondoljuk, hogy a férfi, 
amikor szekszuális vágyait kielégíti, narciszmusában érzi 
magát megfenyegetve: ha nem is halálos számára a koitusz, 
mint némely állatfajnál, de spermáját, vagyonát, szabadsá- 
gát mégis fel kell áldoznia. Ezzel szemben a nő genitális 
életében éri el egyúttal narcisztikus kielégülését is: meg- 
szerzi magának a péniszt, a spermából gyereket csinál és a 
gyerekben valóban testének és hatáskörének kibővülését 


érezheti. 
:k 


Röviden összefoglalom a mondottakat. 

Az anyában csalódott kislány igyekszik libidóját más- 
hol elhelyezni, ebben segítségére jön az apján, fivérén vagy 
pajtásán észlelt feléjefordulás. Hatása, melyet az ellenkező 
nemen észlel, arra indítja, hogy az illetőt, azaz annak pé- 
niszét magáénak fantáziálja; ezzel tehet valamit, magához 
vonhatja, izgalomba hozhatja. Ezzel elhagyja a kislány első 
szerelmi objektumát és felhagy a klitorisz-onániával, azaz 
felcseréli ezt azzal az élvezettel, melyet neki a sajátjának 
fantáziált pénisz izgalomba hozása okoz. A csábitás végcélja 
ezt a kihelyezett testrészt, a péniszt magához rögziteni, ma- 
gába felvenni és ez a koituszpan és a gyerekben meg is 
valósul. 

Nyitva hagyom azt a kérdést, hogy lehet-e ilyenformán 
a nőnél valódi tárgymegszállásról beszélni, avagy jellemző-e 
az, amit Freud már az , Einführung in den Narzissmus"- 
ban mond a legvonzóbb nőkről, akik narciszmusukat nem 
adják fel soha és igazán csak fiúgyermeküket, aki most 
már pénisz és egyben testüknek egy része is, képesek sze- 
retni. Mindenesetre az a nagy rajongás, mellyel az anyák 
fiúgyermeküket szeretik és mindent elkövetnek, hogy ma- 
gukhoz fikszálják — ilyen narcisztikus jelekre vall. 

A nő szekszuális fejlődésére az első csábitás kimenetele, 
annak sikertelensége vagy nagy bűntudattal való megter- 
helése nagy mértékben gyakorol befolyást. Ha nem sikerül 

neki megszereznie saját vonzóerejének bizonyosságát, azaz 
ha nem sikerül megszerezni vagy megtartani a férfit, akkor 
kasztráltnak érzi magát, akkor visszatér az anyához és ez- 
zel a klitorisz-onániához, tehát igyekszik önmaga férfi lenni, 
mert nem tudja magának a férfit megszerezni. A nő, ki 
hatásának biztos tudatában van, melynek a kifejezője a 
tudattalanban körülbelül a következő: , Nekem a belém 


szerelmes férfi a péniszem" — és az a nő, akinek így a 
szekszuális-generativ életben olyan nagy szerepe van: a 
gyermekszülés, szoptatás, nevelés — aligha érezheti magát 


kasztráltnak és nem valószínű, hogy  péniszirígységben 
szenvedjen. 

NEURÓZESOK KLINIKÁJA 


A JELLEMANALIZIS ÉS AZ UJRAKEZDÉS 
Dr. med. és phil. Bálint Mihály 


AA pszichoanalizis a jellem problémájával aránylag 
későn kezdett rendszeresen foglalkozni. Egyes elszórt meg- 
figyelésekről van ugyan említés téve itt-ott Freud első, 
jellemmel foglalkozó tanulmánya (Charakter und Anal- 
erotik 1908) óta; az ezirányú rendszeres kutatás azonban 
csak a háború utáni években indult meg. Mint legtöbbször 
a pszichoanalizis történetében, most is a paciensek voltak 
a kezdeményezők. Egyrészt tagadhatatlanul megváltozott 
a beteganyagunk. Míg azelőtt főleg hisztériások és kény- 
szerneurótikusok, a pszichoanalitikus kutatás klasszikus 
tárgyai, kerestek nálunk segítséget, majd később a szexuá- 
lis zavarokban szenvedők, addig most a hozzánk fordulók 
túlnyomó része éppen jellemével van megakadva. A másik 
feladat, mely magával hozta a jellem analizisét, a jövendő 
analitikusok kiképzése. Szintén körülbelül a háború után 
lett általánossá a követelmény, hogy az analitikus elsősor 
ban önmaga legyen analizálva, különben nem birja a rá 
háruló munkát. Freud eleinte azt hitte, hogy erre a célra 
az önanalizis, — saját álmaink feldolgozása, — is elegendő. 
Később már szükségesnek tartottak egy analizist, melynek 
nem kellett okvetlen mélyre hatolnia, éppen csak hogy 
megismertette a kiképzendőt az egyes tudattalan mechaniz 
musokkal, némi belátást nyitott az illető Oedipus-komp- 
lekszumába, — de egyáltalán nem érintette a jellem felépí- 
tését. Ferenczi volt egyike azoknak, akik állandóan hangoz- 
tatták ennek elégtelenségét és ma már éppen fordított lett 
a helyzet: a terápiás analizisnél akárhányszor meg kell 
elégednünk a mélyebb, vagy felületesebb gyógyulás prak- 
.tikus eredményével, a kiképző analizisnél azonban meg- 
kívánjuk, hogy az illető ismerkedjék meg lehetőleg teljesen 

énjének felépítésével, a benne uralkodó automatizmusokkal, 
vagyis saját jellemével, 

Hogy ez a követelmény aránylag ily hamar győzött, 
azt a praktikus helyzeten kívül még két körülmény segí- 
tette elő. Freudnak éppen ebben az időben jelent meg 
néhány igen nagy jelentőségű elméleti munkája (Jenseits 
des Lustprinzips, 1920. Massenpsychologie und Ichanalyse 
1921, Das Ich und das Es 1923, Hemmung, Symptom und 
Angst 1926), melyek alapján mélyebben megértettük az én 
felépítését. A másik segítség Ferenczitől származik. Most 
elsősorban nem is a kellően még mindig ki nem aknázott 
teoretikus értekezéseire gondolok, hanem azokra az újítá- 
saira, melyek alig észrevehető lassusággal ugyan, de telje- 
sen átalakították a pszichoanalizis technikáját és végcélját. 

Kétségtelen, nagyrészt Ferenczi hatása az, hogy ma 
egészen más követelményeket támasztunk egy ,,befeje- 
zett" analizissel szemben, mint régebben. Ma például 
Breuer híres első betegét, Fráulein Anna O...... t 
nem engednénk el az analizisből. Pedig a kórleírás 
szerint minden tünete elmult és ő maga is munka- 
képesnek érzi magát. Mégis ma akárhány páciensünk 
van, ki ilyen állapotban tovább folytatja kúráját... Mi 
az, ami őket továbbra is munkára, igen nehéz munkára 
készteti? Ez a kényszer egy vágy; vágy a teljes odaadásra 
való képesség, a gyanutlan, félelmektől nem zavart Ssze- 
retni tudás után. Minden analitikus beszámolhatna nem 
egy betegéről, ki aránylag rövid időn belül , panaszmentes" 
lett, s mégis még hosszú ideig folytatta kúráját. Különösen 
úgynevezett , organikus betegség"-ben szenvedők analizisé- 
nöl (asztma, gyomorbajok stb.) lehet ezt jól látni. A kínzó 
lármás panaszok hamar eltünnek, s aztán következik a 
hosszú küzdelem a szeretési képesség felszabadításáért. 

A betegek egy csoportja mindjárt ilyen állapotban 
keres fel bennünket. Bár igen gyakori ez a , kórkép", nem- 
igen lehet akármelyik diagnosztikai rubrikába elhelyezni. 
A főpanaszuk, hogy nem lelik helyüket az életben. Tulaj- 
donkép semmi bajuk sincs, vagy legfeljebb néhány. egész 
jelentéktelen neurotikus tünet — de valahogy képtelenek 
az örömre. Akár eredményeket érnek el, akár sikertelenek, 
egyre megy, nem tudnak semmiben megnyugodni. Nemi 
életük természetesen ugyanezt a képet mutatja. Az aktust 
igen jó merevedéssel végzik el, amennyiben férfiak, egyál- 

talán nem érzéketlenek, ha nők, sőt a befejező kéj sem 
marad teljesen el; az egész mégsem hoz számukra meg- 
nyugtató örömet. 

Ha ilyen emberek analizisbe kerülnek, kivétel nélkül 
az derül ki, hogy a szorongás egy bizonyos fajtája okozza 
náluk a bajt. Ez a szorongás a legfontosabb tünetük, s 
eléggé furcsa, hogy ezt eddig nem tudtuk érdeméhez mél- 
tóan értékelni. Ezek az emberek ugyanis — a szó szoros 
értelmében — borzalmasan félnek a befejező, feloldó kéj- 
től. Sohasem tudnak valóban élvezni, mert nem mernek. 
Mindenféle ravaszságot fejtenek ki, hogy magukat a bele- : 
feledkezésből felriasszák, az odaadó élvezésből kijózanít- 
sák. Mereven egy bizonyos témára gondolnak, felmondják 
magukban az egyszeregyet, végtelen költeményeket reci- 
tálnak stb. Vagy megszámlálhatatlan feltétel teljesítését 
várják el partnerüktől s ha a követelmények közül csak 


egy is nem teljesül egész pontossággal, — akkor ismét 
megvan az okuk, hogy ne kelljen élvezniök. Ezen — álta- 
lánosan ismert — jelenségek elemzésénél betegeimmel 


mindig ugyanarra az eredményre jutottunk: ezek az embe- 
rek vagy egyáltalán nem, vagy csak nagyon nehezen bír- 
ják, ha nemi izgalmuk valamivel magasabbra száll; s ha 
— bármi módon is — mégis arra kényszerülnek, hogy egy 
ilyen fokozott izgalomnak kitegyék magukat, igen nagy 
félelem vesz erőt rajtuk. 

Ennek a félelemnek forrását keresve az elemző 
munka mindig a gyermekkorba vezetett vissza — egy 
hasonló helyzethez. Legtöbbször felnőttek voltak, kik a 
védtelen gyermeket számára túlnagy izgalmaknak tették 
ki. Ezek a cselekedetek elég gyakran, — sokkal gyakrab- 
ban, mint amennyire ezt az úgynevezett jó gyermekszobá- 
. ról feltenné az ember — egyenest nemi. sőt genitálisan 
érzéki jellegűek voltak. Azonban nemcsak ilyenek ját- 
szanak itt szerepet. Úgynevezett ,ártatlan  gyengéd- 
ségek", mint például csókok, ölelések, simogatás, hintá- 
zás, lovagoltatás stb stb. képesek ilyen félelmetes ha- 
tást kiváltani. Ez természetesen nem jelenti azt, hogy 
ezután egyáltalában nem szabad gyermekeinkhez gyen- 
gédeknek lennünk. Ellenkezőleg. És a  pszichoanalizis 
mutatta ki, hogy éppoly kevéssé vannak ártatlan, mint 
bűnös gyengédségek, — mindegyik lényegileg nemi csele- 
kedet, s mint ilyen természetszerüleg nemi izgalmat vált 

ki. Azt is tudjuk már, hogy bőven van a szülőknek alkal- 
muk gyermekeik nevelésében elfojtott nemiségüket tudat- 
talanul, tehát felelőtlenül kiélni. A baj csak az, hogy 
majdnem kizárólag a szülők tudattalanja és csak igen 
kevéssé a gyermek szükséglete szabja meg, hogy mennyi 
nemiséget és milyen részletösztönöket használ fel a neve- 
lés. Bizonyára nagyon közel van az igazsághoz, hogy a 
gyermek majdnem teljesen nemi lény, de egészen sajátos 
nemiségű, sajátos törvényekkel és szükségletekkel (Fe- 
renczi, Int. Zeitschr. f. Psychoanalyse XV. 149. 1929). A 
gyermek nemisége nemcsak abban különbözik a felnőtté- 
től, hogy még nincs oly szorosan megszervezve, hanem 
abban is, amit Freud már régen hangsúlyozott, hogy a 
végső kéjt még nem ismeri. A gyermekből még hiányzik az 
a képesség, hogy elviselje azt a nagyfokú izgalmat, mely 
a végső kéj kiváltásához szükséges. Eldöntetlen még, hogy 
ez biológiai, vagy pszichológiai fejletlenségére vezetendő 
vissza. Nagyon valószinű azonban, hogy a gyerekek oly 
nagy szorongási hajlamának egyik legfontosabb oka az 
a még ki nem fejlődött képesség, hogy a nemi izgalmat az 
orgazmusban levezesse. 


Ismeretes még egy ökonomiai zavar, mely bár telje- 
sen más jellegű, mégis ugyanazt a hatást fejti ki a gyer- 
mek libidóháztartásában. Vannak szülők, kik gyermekük- 
kel szándékosan hidegen, sőt spártai keménységgel bán- 
nak. Figyelemreméltó, hogy sok oly felnőtt, ki ilymódon 
nevelődött, szintén félelemmel reagál minden nagyobb 
nemi izgalomra. Ily esetben bizonnyal nem lehet szó trau- 
matikus gyermekkori túlizgatásról. Abszolút mértékkel 
mérve nem. Azonban meg kell gondolnunk, hogy ilyen 
gyermekeknél már a normális gyengédség-szükséglet is 
jóval meghaladja a libidó-levezetés lehetséges mértékét, 
tehát szorongást idéz elő. Így tehát van egy relatív túl- 
izgalom is, mely végeredményben ugyanahhoz a nevelési 
hibához, a sajátlagos gyermeki nemi szükségletek tekin- 
tetbe nem vevéséhez vezet. 

Ezekhez az inkább biológiai veszedelmekhez társul 
még egy tisztán lélektani. Ha gyermekek akár maguktól, 
akár a felnőttek cselekedetei által nemileg izgalomba jön- 
nek s ezt az izgalmat a maguk sajátos kifejezésmódján 
szabadon meg is mutatják, akkor majdnem kivétel nélkül 
energikusan rendreutasítják őket, sőt ezenfelül egy éles, 

morális felháborodástól táplált, prédikációt kapnak, mely- 
ben szemükre vetik ezt az utálatos, romlott viselkedést. És 
rendszerint annál élesebb a prédikáció, mennél világosab- 
bak a nemi izgalom jelei — a felnőttön. Ilyen helyzeteket 
—. mióta Ferenczi ezekre felhívta a figyelmet — majd min- 
den analizisben találunk. A felnőttek ezen (esetleg tudat- 
talanul álszent) viselkedése a gyermek számára a már 
amúgyis korlátolt levezetési lehetőséget még jobban meg- 
szűkíti. Kénytelen tehát izgalmát eltitkolni, sőt meg- 
tagadni. Egész természetes, hogy így minden nagyobb nemi 
izgalom félelmetessé válik és legfeljebb egész biztos, zavar- 
talan időben lehet ilyesmit magának megengednie — 
vagyis a gyermeket ezáltal a nevelés által egyenest az ön- 
kielégítés felé hajtjuk. Más ember előtt nemi izgalomban 
lenni, nagy veszélyt jelent, tehát félelmetessé vált. 


Visszatérve a fent leírt betegekhez, a kezelés célja tel- 
jesen világos. Ezeknek a gyanakvó embereknek ismét meg 
kell tanulniok, hogy époly gyanutlanul, szorongásmente- 
sen átadhassák magukat a szeretésnek, mint első gyermek- 
éveikben. Más szóval újból elvégezhessenek — még pedig 
kimondott örömmel, — bizonyos ösztönös cselekedeteket, 
melyeket eddig vagy egyáltalán nem, vagy csak nagy szo- 
rongás közepett, vagy, ha félelemmentes, akkor minden 
öröm nélkül tudtak csak megtenni. 

"Hogyan tudjuk őket ebben segíteni? Freud egyik 
gyakran idézett technikai cikkében: , Erinnern, Wieder- 
holen, Durcharbeiten" (Ges. Werke Bd. VI.) leírja ezt a 
konstellációt. Szerinte munkánk célja emlékezésre bírni 
páciensünket. Ez a cél azonban csak részben érhető el, a 
betegek ugyanis bizonyos dolgokat nem tudnak elmondani, 
hanem a jelenben élik át, játsszák el ezeket anélkül, hogy 
sejtenék, hogy ezzel csak megismétlik hajdani élményeiket. 
Ezt a tudattalan megjátszást lehetőleg korlátoznunk kell. 
Mi az, mit a betegnek meg kell ismételnie: , Er wiederholt 
alles, was sich aus den Ouellen seines Verdrángten bereits 
in seinem offenkundigen Wesen durchgesetzt hat, seine 
Hemmungen und unbrauchbaren Einstelilungen, seine 
pathologischen Charakterzüge". Véleményem szerint azon- 
ban a beteg nemcsak kóros jellemvonásait játsza el, hanem 
mindegyiket; úgy viselkedik, amilyen, hisz lehetetlen más- 
kép viselkednie. Ezt megakadályoznunk képtelenség. A mi 
feladatunk a viszontátvitel íGegenübertragung) kézben- 

tartása. Vagyis arra kell törekednünk, hogy a beteg és az 
orvos közötti viszony kifejlődéséhez az orvos minél keve- 
sebbel járuljon hozzá, vagyis azt a legapróbb részletekig 
lehetőleg egyoldalúan a beteg fejlessze ki. Csak akkor, ha 
sikerült a beteg érzelemátvitelét meg nem zavarnunk, tud- 
juk megmutatni, hol, mikor és mily eszközökkel védeke- 
zett az orvosával szemben az odaadó szeretés, illetve az 
odaadó gyűlölet ellen. A munka ezen szakában tehát a 
hajdani élmények újbóli eljátszása, az ismétlés, meg kell, 
hogy előzze az emlékezést. 

Ilymódon a beteg számára is világos lesz, hogy min- 
dig, tehát más emberekkel is, így viselkedett, csak egye- 
bütt a tiszta képet a partner viszontátvitele, reakciója meg- 
zavarta. Ítt a partner, — az analitikus, — lehetőleg passzív 
volt, a viszony olyanná fejlődött, amilyenné, azt a beteg — 
tudattalanul — alakította. Ezt a közlést rendszerint heves 
indulatkitörés, mint harag, fájdalom, szégyen, sértődés 
szokta követni. Az analitikus azonban ne feledje el, 
hogy mindezek az indulatok csak arra valók, hogy a 
szorongást elleplezzék. A szorongás elsősorban az oda- 
." "adást akarja meggátolni, ezt a túlnagy, kibirhatatlan izgal- 
mat. Ennek a tudatrajutásával rendszerint fölmerül annak 
a gyermekkori helyzetnek az emlékképe is, amelyben a 
gyermek bizalmával visszaéltek. Az ember azt várná, hogy 
ennek az emlékképnek a tudatosításával lényeges változás 
áll be, azonban majdnem soha nem történik így. Az egyet- 
len változás, hogy betegünk most már ismeri ezeket az 
összefüggéseket. Ismeretes, mi ilyenkor a teendő. Az ana- 
litikusnak újra és újra rá kell mutatnia, hogy az a maga- 
tartás, mely valamikor racionális volt, ma már értelmetlenné 
vált, a beteg közben felnőtt, ma sokkal több izgalmat 
képes már elviselni; sőt a valóságnak is más képe van: 
akkor hatalmaskodó felnőttek álltak vele szemben, kik 
csak rajta tudták kiélni tudattalanba fojtott ösztöneiket, 
ma analitikusával dolgozik együtt, ki vigyáz arra, hogy 
betegén semmit se éljen ki. Egyszóval: ma ő maga az, aki 
megszabhatja az elviselendő feszültség mértékét. 

Ezt tartom a legfontosabbnak, hogy az elviselendő 
feszültség mértékét valóban maga a. páciens szabja meg. 
Ennek figyelembe nem vétele volt az oka, hogy Ferenczi 
gyakran jól bevált aktivitásra való felhívásai sok esetben 
hatástalanok maradtak. Kezdetben (Int. Zeitschr. XI. 1, 

1925) parancsoknak és tilalmaknak nevezte ezeket, meg- 
felelő nyomatékkal is adta, sőt némelykor — mint a ter- 
minus  megszabásnál — látszólag  visszavonhatatlanul. 
Éppen Ferenczi maga volt az első, aki ennek a formának 
használhatatlanságát belátta és egy más, enyhébb formát 
ajánlott: az aktivitásra késztető tanácsokat. (Int. Zeitscbr. 
XII. 3, 1926). Ezzel nyilván rábízta páciensére, hogy az 
maga szabja meg ez elviselendő feszültség mértékét. Ily- 
módon sok esetben elérhető volt, amit Ferenczi ezekkel a 
tanácsokkal el akart érni: leépíteni az eddigi félelmek által 
kikényszerített, görcsös  elviselést és bevezetni egy új 
rezsimet, mely spontán belátásra, praktikus alkalmazko- 
dásra épült. Bizonyos esetekben azonban ez ilymódon sem 
sikerül. Ez azt mutatja, hogy ezekben az esetekben még ez 
az enyhébb forma, a tanácsadás, is csak a mi (tudattalan) 
gyógyítási vágyunkat fejezi ki, betegünk számára még 
mindig kibírhatatlan feszültségnövekedést jelent. 

Ilyenkor nem marad számunkra más hátra, mint revi- 
deálni tanácsainkat és újból és újból fontolóra venni, mek- 
kora az a feszültség, mit betegünk már képes elviselni 
anélkül, hogy szorongással kellene ez ellen védekeznie. Ezt : 
a reviziót adott esetben (nem is olyan ritkán) ki kell ter- 
jesztenünk az egész , analitikus helyzetre". Kétségtelen, 
hogy a szokásos passzív várakozás és az értelmezés a leg- 
kevésbé veszélyes és a legtöbb esetben célra is vezető. 
Azonban nem minden esetben, és ilyenkor ez a magatar- 
tás 15 — ami megvallhatjuk, számunkra a legkényelmesebb 
— revizióra szorul. ; 

Ezen a helyen nem tudom megmutatni, hogy mit 
értek ez alatt a revizió alatt. Bő klinikai bizonyíték nélkül, 
minden technikai fejtegetés értelmetlen. Csak annyit aka- 
rok megemlíteni, hogy lényegileg megint csak arról van 
szó, hogy betegeinket bizonyos feszültségek vállalására 
bírjuk — természetesen az ő beleegyezésükkel. Tehát ez a 
technika elvileg nem új, tulajdonkép néhány idea tovább- 
fejlesztésén alapul, melyeket főkép Ferenczi vetett fel 
egyik utolsó dolgozatában (Felnőttek , gyermekanalizise". 
Gyógyászat LXXII. 633, 1932), valamint a wiesbadeni 
kongresszusi előadásában (Int. Zeitschr. XIX. 1, 1933). 

Ha ezen tudatosan felidézett feszültségek nagyságát, 
fajtáját, sőt elviselésük időpontját is helyesen választottuk 
meg, úgy gyakran nagy indulati kitörések következtek be 

és rendszerint eddig hozzáférhetetlen emlékek is merültek 
fel, egyízben egész hallucinatórikus erővel. Ez azonban 
csak egyik része az eredményeknek. Ép ily fontosak azok 
a jelenségek, melyeket az újrakezdés togalma alá soroz- 
nék. Freud megemlíti technikai dolgozataiban, hogy nagy 
csalódást jelentett számára, mikor semmi javulás sem 
követte közléseit, melyekkel betege előtt felfedte tünetei- 
nek eddig elfojtott értelmét. Ma már tudjuk, hogy ezen 
közlések hatására elsősorban ép az ellenállás lett hevesebb. 
Később vele együtt éltük át a második csalódást. Sok 
munka árán odáig tudtuk vinni betegeinket, hogy most 
már ők maguk emlékeztek, hogy bizonyos alkalommal el 
kellett fojtaniok számukra kínos élményeket. Ennek hatá- 
sára néha elmulnak a tünetek, máskor nem, azonban gyó- 
gyultnak még mindig nem érzik magukat. Hiányzik még 
valami és ez az, amit dolgozatom elején kifejtettem, hogy 
a beteg lemondjon arról a sereg feltételről, mihez szereté- 
sét még mindig kötnie kell. Tehát nem elegendő, ha a 
beteg immár tudja, hogy ezeknek a feltételeknek csak az 
a céljuk, hogy őt megvédjék a túlnagy izgalomtól, ha 
ismeri azt a traumát, mely ezeknek a feltételeknek forrása 
volt — hanem újból meg kell tanulnia gyanutlanul, fel- 
tételek nélkül szeretni, ahogy a gyermekek szeretnek. 
Ezeknek a feltételeknek levetését nevezem újrakezdésnek. 
Ez természetesen mindig gyerekes. A fejlődést ott kell foly- 
tatni, ahol a trauma azt eredeti irányától eltérítette. Így 
például egy betegem azt kérte ebben az időben, hogy egy 
ujjamat nyújtsam neki s ezt mint egy pólyásbaba egész 
kezével megszorította. Egy másik ilyenkor nap-nap után 
hozott egy-egy álmot, melyekben gyerekként szerepelt; ez 
a gyermek minden álomban valamivel öregebb lett s az 
egyetlen, amit tett, hogy szeretett; ezek a különféle szeretési 
módok megismételték egész fejlődését a trauma okozta 
törésig. 

Ezáltal érthetővé válik, miért van okvetlen szükség 
arra, hogy a libidófejlődést — akár emlékezés, akár meg- 
ismétlés által — egész a gyermekkorba visszakövessük. 
Hogy valamit újrakezdhessünk, vissza kell térnünk ahhoz 
a ponthoz, ahol a zavar bekövetkezett. Maga a visszatérés 
persze — vagyis az emlékezés, az elfojtás felfedése —- még 
nem jelent változást, azonban okvetlen szükséges a válto- 
záshoz, az újrakezdéshez. 

Mi következik most? Néha néhány félénk kisérlet 
után, máskor egész erupciószerűen jelentkezik egy majd- 
nem kielégíthetetlen vágy, ezeket az újra megkezdett gye- 
rekes szeretési formákat újra meg újra átélni. Ha ez vala- 
mit csillapult, mihez csak ritkán van hosszabb időre szük- 
ség, elmulik a félelem is és a beteg képessé válik arra, 
hogy ezirányú vágyait elismerje, sőt, hogy ezeket a való- 
ságban kielégítse, vagy esetleg, hogy kielégítésükről fájda- 
lommal bár, de lemondjon. Ritkán fejeződik be az anali- 
tikus munka egyetlen ilyen újrakezdéssel. Legtöbbször 
csak lépésről-lépésre vetik le a betegek azt a rengeteg fel- 
tételt, formulát, stb., melyek teljesüléséhez kötötték eddig 
odaadásukat, sőt szeretési készségüket. 


Az analizis ezen szakasza talán a legérdekesebb, leg- 
izgalmasabb. Azt hiszem, ez az, amit Freud , átdolgozás- 
nak" nevezett. Azonban, noha megállapítja, hogy ez ,a 
munka azon darabja, amelynek a legnagyobb átala. 
kító hatása van a betegre", mégis csak igen rövidek 
tárgyalja már említett cikkében; alig két rövid bekezdést 
szentel ennek a kérdésnek. Nem is ad más útbaigazítást, 
mint a szokásos tanácsokat: türelem és ragaszkodás az 
analitikus alaptörvény megtartásához. Én is, míg ezen 
klasszikus technika szerint dolgoztam, láttam ugyan újra- 
kezdésszerű reakciókat, de nem tudtam felismerni tör 
vényszerűségüket. Valószinüleg ez a technikai különbség 
az oka, hogy Freud oly aránytalanul röviden tárgyalja a 
kúra eme szakaszát. Ferenczi két helyen emlékszik meg az 
, átdolgozásról": az egyik helyen (Das Problem der Be- 
endigung der Analysen, Z. XIV. 6, 1928) kiemeli az átdol- 
gozás kvantitatív jellegét: a másik helyen (Die Elastizitat 
der psychoanalytischen Technik. Z. XIV. 206, 1928) hang- 
súlyozza, hogy emellett nagy fontossága van az eddigi 
élmények reviziójának, mely még a kúra alatti élményekre 
is átterjed. Ez a felfogás egészen közel jár az itt kifejtett- 
hez, csak az újrakezdés kiemelése hiányzik. 

Ez az utolsó szakasz az analitikus kúrában, az ellen- 
állások átdolgozása, vagy ahogy én szeretném nevezni, a 
jfélelemmentes újrakezdés megkeresése, mindig jelentősen 
kiterjeszti a páciens szeretési és élvezési képességeit. Mos- 
tantól kezdve olyan dolgokat is képes megtenni, még pedig 
élvezettel, miket eddig előtte zárva tartott a félelem. 

Ez a kiterjedés kétségtelenül jellemváltozást is jelent. 

Ezzel megérkeztünk a jellemanalizis sokat vitatott kérdé- 
séhez. Képes-e megváltoztatni munkánk a jellemet? Meny- 
nyiben képes? Kell-e erre törekednünk? és szabad-e ezt 
megtennünk? Ezek a kérdések állandóan felszínen vannak 
a kiképző analizisek óta és még egyáltalán nem sikerült 
mindenkit kielégítő feleletet adni rájuk. Tapasztalt anali- 
tikusok nagyon szkeptikusan nyilatkoznak ezekről a kér- 
désekről; mások, éppen oly tapasztaltak, meg ellenkezőleg 
meggyőződéses hívei a jellemanalizisnek. Az előbbi állítá- 
som, hogy tudniillik a szeretési képesség megváltozása 
egyben a jellem megváltozását is jelenti, az egyik vélemény 
mellett döntene; azonban feleletlenül hagyná azt a nyug- 
talanító kérdést, hogyan állíthatták tapasztalt analitikusok 
ennek az ellenkezőjét. Ha egy tudományban komoly kuta- 
tók ennyire ellentétes nézetet hangoztatnak, akkor majd- 
nem mindig a kérdés feltevésében van a hiba. Kiséreljük 
meg ezt pontosabban megfogalmazni. 


Talán kezdjük a nyelvhasználattal. Charakter, ez a 
nemzetközivé vált szó, Xapdoow-ból származik, ami azt 
teszi, hogy  bekarcolni, bevésni. Xxapazxcrip jelenti az 
ógörögben elsősorban azt a vésőforma szerszámot, aztán az 
ilymódon keletkezett jelet és végül átvitt értelemben a jel- 
lemet. A magyar ,, jellem" a nyelvujitás alkotása, eredeti 
töve szintén , jel". Hasonlóképpen a német , bezeichnend" 
is a , Zeichen"-ből származik. Így tehát a jellem egy olyan 
jelet jelentene, ami felismerhetővé teszi hordozóját. 

Beszélünk ugyan jellemző testi sajátosságokról is, de 
általában a jellem az egyén viselkedésére vonatkozik. Így 
a mindennapos szóhasználat ,,jellemes"-nek azt az embert 
nevezi, ki igen különféle helyzetekben, még a legnehezebb 
kisértések alatt is felismerhető szabályok, törvények szerint 
cselekszik, gondolkodik, sőt érez. Ezt az embert írja le 
Horatius híres ódájában; , lustum ac tenacem propositi 
virum . . . " , Jellemtelennek" ezzel szemben azt nevezzük, 
kinek cselekedetei, gondolatai ilyen szabályokat, törvénye- 
ket alig ismernek. Azt is mondjuk róla, hogy mindenre, 
még a legocsmányabbra is képes. Most tekintsünk el a szo- 
ciális megítéléstől, ami a mi problémánk szempontjából 
irreleváns s csak a lélektani diagnózisra figyeljünk. Esze- 
rint a jellem a reakció-, illetve akcióforma szabályozottsá- 
gát, törvényszerűségét, merevségét jelenti. 

Kétségtelen, e merevség foka más-más embernél kü- 

lönböző. Majdnem gépszerű reakció-módoktól fokozatos 
átmenetek vezetnek egész kiszámíthatatlan formákig. 
Ugyancsak különböző az egyes ember viszonya a saját jel- 
leméhez. Van, aki elismeri jellemét énje fontos részének, 
sőt személyisége tulajdonképpeni magvának; mások meg 
maguktó! idegen, hatalmaskodó kényszernek érzik, minek 
kénytelen-kelletlen engedelmeskedniök kell. Az emberek 
legnagyobb része itt is a két véglet közé esik. : 


Mindezen különbségek ellenére mindig arról van szó, 
szabad-e valamit tenni, gondolni, érezni, vagy nem. Ezt 
nevezem a jellem formaproblémájának. Rögtön hangsú- 
lyozni kívánom, hogy ez még nem meríti ki az egész karak- 
terológiát. Hogy csak a legfontosabbat említsem, az embe- 
rek cselekedeteik, érzéseik intenzitásában is különböznek 
egymástól. Erről az intenzitás-problémáról ma még alig 
tudunk valamit mondani. 


A jellem formájának tanulmányozására az egyszerűbb 
pszichológiai ingerek nem alkalmasak. Például a látás- 
élesség, a hallásküszöb, a reakcióidő, a megjegyzőképesség 


. stb. meghatározása (a testi jelekkel együtt) sok értékes 


adatot ad az illető egyéniségének, alkatának, pillanatnyi 
kondiciójának tanulmányozásához, de semmit a jelleméhez. 
A jellem nyilván egyénileg különböző, de nem maga az 
egyéniség, hanem annak csak része. 


Így tehát összetettebb ingereket kell használnunk. 
Könnyű ilyenekre példát mondani. Meg kell figyelnünk, 
mennyire tud az illető szeretni vagy gyűlölni? Meg tud-e 
bocsátani annak, akit szeret? és mennyire? Ki szokott-e 
tartani egy számára fontos ügy mellett, meddig, még nehéz- 
ségek közepett is? Hogyan segít bajba jutott barátain, ha 
ugyan egyáltalán segít? Hajlandó-e harcot is vállalni, vagy 
inkább kitér? Hogyan győzi le ellenfeleit? Hogyan viseli el 
a vereséget? Tud-e örülni, szomorkodni, gyászolni? Van- 
nak-e szenvedélyei? stb. stb. Van-e valami közös ezekben a 
látszólag teljesen heterogén ingerhelyzetekben? Úgy vélem, 
sikerült megtalálnom ezt a közös vonást, mely mind a fent 
felsoroltakban, mind a többi erre eddig már megvizsgál- 
takban fellelhető. Nézetem szerint mindazok az ingervála- 
szok, melyek a jellem tanulmányozására adatot szolgáltat- 
nak, a cselekedet, gondolkodás, érzés azon a területén fek- 


. szenek, melyet két igével lehet leírni: szeretni és gyűlölni 

Tehát a jellem szabályozza az ember viszonyát szeretete és 
gyűlölete tárgyaihoz.! 

Most gondoljuk meg, hogy a jellem a szeretés (gyűlö- 
let) csak egy bizonyos fajtáját engedélyezi, az összes többi 
módokat nemcsak hogy megnehezíti, hanem gyakran telje- 
sen lehetetlenné teszi. Vagyis a jellem mindig a szeretet- és 
gyűlöletlehetőségek többé-kevésbé nagymértékű korlátozá- 
sát jelenti. Tovább menve, ha az illető embernek a körül- 
mények olyan szeretési lehetőségeket nyújtanak, vagy 
pláne rákényszerítenek, melyek nem felelnek meg jellemé- 
nek, akkor ilyen helyzetekben alig lesz képes szeretni, sőt 
még kevésbé fog tudni élvezni. A jellem tehát a szerető és 
élvező képesség korlátozását is jelenti. Másszóval: ,,jelle- 
mes" emberek általában hátrányban vannak a ,,jellemtele- 
nekkel" szemben; gyakran szenvedniök kell olyan helyze- 
tekben, amit azok még élvezni tudnak. Valószínű, hogy az 
innen eredő irigység az egyik fontos oka, hogy a ,,jelleme- 
sek" annyira elítélik, sőt megvetik a ,,jellemteleneketf. 

Fentebb a jellemet szabályozott, megmerevedett reak- 
cióformának neveztem. Eszerint valamikor más reakciók is 
lehetségesek voltak, a forma még alakulásra képes volt. A 
megmerevedés időpontja is megadható nagyjából. Kétség- 
telen az extrauterin életbe esik, s annak is nem a legelejére. 
Ily komplikált ingerek feldolgozása nem lehet a legelső 
napok feladata. Hangsúlyozom, hogy ez csak a jellem for- 
májára vonatkozik, az intenzitás valószínűleg már sokkal 
előbb van determinálva. 

A pszichoanalitikai irodalom a jellemképződés egyik 
okának a büntetéstől való félelmet tartja. Ez a büntetés 
eredetileg a szülők részéről fenyegetett, később a felettes 
én megszilárdulásával már a saját lelkiismeret vette át ezt 
a szerepet. A büntetés szándékolt célja az a törekvés, hogy 
a gyermeket a büntetővel való azonosításra birja; célja 


1 Ennek  ellenpróbája, hogy az olyan embernél, kinek nincs 
viszonya a tárgyakkal, az abszolut narcisztikus embernél tehát, nem 
lehet beszélni jellemről. Nehéz erre példát mondani. Sem a csecsemő, 
sem a katatoniás nem eléggé narcisztikus ehhez; habár kis területen, 
de mégis van közük a valósághoz, s ezen szűk lehetőségben meg is 
nyilatkozik jellemük. Már jobb példa az alvó, vagy eszméletlen ember; 
kétségtelen, hogy elalváskor a jellem is elalszik. Orvosok sokszor 
mondják, hogy a narkotizált milyen ijesztő érzést kelt bennük, mintha 
nem is volna ember; ennek egyik oka kétségtelenül, hogy az illetőnek 
ideiglenesen nincs jelleme. 

tehát az én megváltoztatása, mit a gyermek azért vállal, 
hogy ezáltal az újabb büntetést kikerülhesse. Később aztán 
általánosították ezt a tételt; büntetés már nemcsak a testi 
fenyítéket jelentette; a kilátásba helyezett szeretet-meg- 
vonást, mely ugyanezt a hatást fejti ki, szintén idesorozták. 
Ezzel a dolgozatommal azt akartam megmutatni, hogy a 
büntetéstől való félelem mellett a túlnagy, tehát inadekvát 
izgalomtól való félelem szintén igen fontos szerepet jászik 
a jellemképződésben.? 

Így megértjük, hogy a jellem miért épp a szeretet és 
gyűlölet tárgyaihoz szabályozza az egyén viszonyát. A ve- 
szedelem — akár nemi izgalom, akár büntetés —- első- 
sorban a közelállóktól fenyeget. Közömbös emberek és tár - 
gyak, épp azért közömbösek, — mit így is lehetne lefordí- 
tani: veszélytelenek, — mert sem kéjt, sem fájdalmat, sem 
szorongást nem képesek kelteni. Minél erősebb a szeretet, 
minél erősebb a vonzalom, annál nagyobb a nemi izgalom 
— annál nagyobb a szorongás veszedelme. Meg lehetne 
kockáztatni azt az állítást, hogy az emberek csak azért, 
csak annyiban szenvednek, amiért és amennyiben szeret- 
nek. 

Így bezáródott a kör. Kétségtelen egyik feladata a jel- 
lemnek, hogy az embert megvédje a számára inadekvát 
nagy izgalomtól, tehát a túlságos szeretéstől. Ezt azáltal éri 
el, hogy az ember szeretési készségét, részvételét a kölcsö- 
nös izgalomban, a kölcsönös élvezésben többé-kevésbé me- 
rev feltételekhez köti. Ezek a feltételek a jellemvonások. A 


" Ez a kélfajta félelem, — bármily különbözőek is első látásra 
— sokban igen közel áll egymáshoz. Kétségtelen, hogy a büntetés, 
még ha enyhén szeretet-megvonásnak is nevezzük, a szadisztikus 
szülők számára néha igen kiadós kielégülést jelent, tehát izgalmat 
jelent a gyermek mazochizmusa számára. A büntetés (szeretet-meg- 
vonás) , tehát szintén az inadekvát nemi izgalmak közé volna sorozható; 
ezzel azonban egyáltalán nem azt akarom mondani, hogy végső elem- 
zésben ne volna benne mindig egy reális halálfenyegetés a védtelen 
gyermek ellen. Hasonlóképpen a túlnagy nemi izgatás mindig reális 
veszedelem, tehát szintén halálfenyegetés a gyermek szemében. 

: Nagyon valószínű tehát, hogy a gyermeki szorongás e két for- 
rása: reális halálveszedelem, akár sSzeretetmegvonás, akár túlságos 
nemi izgatás miatt és az inadekvát nemi izgalom a szülők (környezet) 
büntetései, vagy nemi játékai folytán lényegükben rokonok. Bizonyos, 
hogy ezek ketten a jellemkialakulás, megmerevedés legfontosabb ténye. 
zői. A biológiai alap ezen hatások számára megint a gyermek védte- 
lensége, mely kiszolgáltatja őt a felnőttek önkényének. 

pszichoanalizis alatt az analizált nemcsak ezek eredetét 
ismeri meg, hanem ezeknek védelmi-berendezés jellegét is. 
Így képes lesz arra, hogy lemondjon azokról a rendszabá- 
lyokról, melyek most már haszontalanok, melyek már csak 
történelmileg érthető akadályok a gyanútlan szeretés útjá- 
ban. Ez a felelet arra a kérdésre, képes-e a lélekelemzés a 
jellemet megváltoztatni. 

A másik két kérdésre, kell-e és szabad-e a jellem meg- 
változtatására törekednünk, nem oly könnyű a felelet. Mint 
láttuk, a jellem tulajdonkép kompromisszum, egyrészt az 
egyén, másrészt a társadalom érdekei között. A , jellemes" 
ember nyereség a társadalom számára, a , jellemtelen" 
pedig örök gond, örök veszély. De az egyén számára is 
sok esetben kényelmesebb, gazdaságosabb, ha van jelleme, 
ami megkíméli őt a folytonos meggondolástól, a folytonos 
válogatástól és elhatározástól — és ami később a felelőssé- 
get is lényegesen csökkenti. 

Ez azonban a kérdésnek csak az egyik oldala. A másik 
oldalon van a sok elszalasztott öröm, a sok megkeserített 
élvezet, a sok vágyódás a teljes odaadás után, ami sehogy 
sem akar sikerülni. És — szerencsénkre nem igen kérdez- 
nek meg minket. Az emberek, kik minket felkeresnek — 
még a kiképzendők is igen rövid idő mulva szabadulást 
akarnak. Szabadulást jellemük sok nyomasztó követelésé-: 
től és nem törődnek elvi vitákkal. 


Ezzel azonban nem akarom a kérdést megkerülni, vaj- 
jon minden esetben jogosult-e a jellemanalizis, vagy sem. 
Mint láttuk az volna a feladata, hogy az embert megszaba- 
dítsa a sok rákényszerített, merev szeretet- és gyűlölet- 
feltételtől, Nézetem szerint ez nemcsak jogosult, hanem 
szükséges is. Ezek a feltételek, — a jellemvonások, — 
noha már régóta mintegy beleszervültek az énbe, mégis 
tulajdonképpen nevelési hibák maradványai. Ezeket a 
hibákat jóvá kell tennünk s ez bizonyára meg is tehető. 
Ami már nem áll módunkban, az, hogy az ember ösztön- 
alkatát megváltoztassuk és hogy azt a tényt, hogy egyálta- 
lán megnevelték, meg nem történtté tegyük (Bálint Alice: 
Gewáhren und Versagen in der Erziehung. Kongresszusi 
előadás, Wiesbaden, 1932). Célunk tehát, hogy betegünket 
képessé tegyük a külső valósághoz való rugalmas, prakti- 
kus alkalmazkodásra, a belső szabadság lehető teljes meg- 
óvása mellett. Amint azt egy orvoskollegánk pár száz évvel 

ezelőtt oly tömören megmondta; Johann Schefflerre gon- 
dolok, vagy a maga választotta nevén Angelus Silesiusra, 
ki a Cherubinischer Wandersmann-ban ezt írta: 


Mensch werde wesentlich, denn wenn die Welt vergeht, 
S0 fallt der Zufall weg, das Wesen, das besteht. 


Ez a jellemanalizis feladata, megtanítani az embert 
arra, hogy önmagában meg tudja különböztetni a lényegest 
a véletlentől, a nevelés által reá erőszakolttól. 

ORGANIKUS BETEGSÉGEK A LIBIDÓGAZDASÁG 
SZOLGÁLATÁBAN 


Dr. Révész László 


Élettani és kórtani ismereteink alapján az emberi szer- 
vezetet egységesnek látjuk, melyben különböző szervek és. 
szervcsoportok vannak egymás mellé és alá rendelve, de 
ezek — az idegrendszer és hormonok közvetitésével — 
egymással szoros kapcsolatban működnek és egy központi 
szerv fogja őket harmónikus egységbe. Az idegrendszernek 
differenciált működése a lélek, mely a szervezetnek a kör- 
nyezethez való aktív és passzív kapcsolatát bonyolítja le. 
Ebben az egységben izoláltan semmi sem történhet, mert 
minden történés megbontja azt az egyensúly-állapotot, me- 
lyet a szervezet mindig megőrizni, illetve visszaállítani 
törekszik. 

A sejtkórtani szemlélet a klinikai orvostudományban 
szükségszerűen kialakított egy kettéosztást: a betegségek- 
nek szervi és funkcionálisra való elkülönítését. Ez morfoló- 
giailag indokolt és gyakorlati-terápiás céloknak is megfelel, 
de kórtani dogmává való merevítése elzárta a szabad szem- 
lélet útját. A pszichoanalizis más oldalról hatolt be a szer- 
vezet jelenségeibe. Az általa szerzett új ismeretek elmossák 
az éles határvonalat szervi és funkcionális betegségek kö- 
zött. Az a felismerés, hogy az ösztönök a szervezet leg- 
különbözőbb jelenségeiben fellelhetők, meg kell hogy 
döntse a dogmát és remélhető, hogy a klinikai tudomá- 
nyokba is bevonul a lélektannal — illetve ösztöntannal — 
kibővült szemlélet. 

A szervezet libidó-tartalmának élettani jelenségei a 
szervek énfunkciói mellett szintén szervekre lokalizálódnak. 
Jelenlétük és szervekre lokalizáltságuk a libidó normális 
fokozódásának, vagy patológiás pangásának idején, vagy a 
libidógazdaság kóros eltolódásának esetében megmutatko- 
zik abban, hogy a szervek énfunkcióiban is változások jön- 

nek létre. Valószínű, hogy e kétféle szervi működés egy- 
mással kölcsönös mennyiségi függőviszonyban van. 


Hogy az organikus elváltozás nem marad a szervezet 
egységében izolált folyamat, az az analizist megelőző szem- 
léletben is már ismert volt. Azonban Freud állapította meg 
pontosan azt a tényt, hogy a szervi elváltozások, a szervi 
libidóra gyakorolt hatásuk folytán, hoznak létre eltolódást 
a szervezet libidó-elosztásában és a lélekben. A szervi baj- 
ban szenvedő ember magatartása megváltozik; benne a 
narciszmus irányában történő áthangolódás jön létre. Ítt a 
lélek részvétele a folyamatban másodlagos (következmé- 
nyes). 

Lelkieknek testi tünetekbe való átugrása a hisztériánál 
bizonyítja lelki történéseknek a szervekre gyakorolt hatá- 
sát. Ennek dinamikáját — a materializációval kapcsolatban 
Ferenczi elgondolása tette érthetővé. Ugyancsak Ferenczi 
világítja meg először élesen a szervek erogeneitásának fo- 
galmát. Ezek a megállapítások verték az első hidat, melyen 
át biztosabb tájékozódás vált lehetségessé a lélek felől a test 
felé. Ferenczi érdeme azis, hogy a patoneurózis fogalmának 
megállapításával kiemelt a  neurózisok tömegéből egy 
etiológiailag különálló csoportot és felveti azt a lehetőséget, 
hogy a szervek gyógyulásához a szervezet libidót vesz 
igénybe. Elméleti elgondolását a klinikai gyakorlat mind- 
inkább igazolja. 


A szervi és lelki patológia között tátongó ür tehát — 
különösen Ferenczi megállapításai után — kicsinyre zsu- 
gorodott, de még mindig elég nagy ahhoz, hogy analitikus 
szemlélő számára is tabut képezzen. Ahhoz a nyilt kérdés- 
hez, vajjon organikus betegségek létrejöhetnek-e pszicho- 
gén úton, lelki konfliktusok alapján, a pszichoanalizis is 
óvatos távlatból közeledett. Ennek oka egyrészt a direkt 
analitikus észlelés hiánya volt, másik oka a félelem, hogy 
ennek a kérdésnek felvetése egy alapvető dogma megtáma- 
dását jelentvén, a meglevőnél is súlyosabb felzúdulást és 
ellenállást idézne fel az analizis ellen. Si duo. faciunt idem, 
non est idem. Freud tanainak közismertté válása előtt — 
a kilencszázas évek legelején — már sűrűn hangzottak el 
organopatológusok részéről megállapítások, hogy bizonyos 
szervi elváltozások pszichogén eredetűek. (Dubois, Kroenig, 
Kehrer). Ettől eltekintve, a szervi patológia is számos beteg- 

ségnél lelki traumáknak előidéző, vagy hajlamosító jelentő- 
séget tulajdonít. 

Pszichogén szervi betegségek létezését csakis nagy- 
számú direkt analitikus észlelés bizonyíthatná be. Ezzel ma 
még nem rendelkezünk. Elszórt és akcidentális alkalmak 
adódnak csak neurózisban szenvedők analizisében. Ameny- 
nyiben ezekkel a jelenségekkel szemben az analizis kutató 
módszerét felhasználjuk és nem helyezkedünk arra az állás- 
pontra, hogy organikus baj nem képezheti elemző felderí- 
tés tárgyát, azt tapasztalhatjuk, hogy ezeknek az organikus 
elváltozásoknak mélyén lelki -tartalmak húzódnak meg, 
hogy ezek libidó-eltolás és regresszió útján keletkeztek. 
Esetleg az ismétlődési kényszer részjelenségeképen emlé- 
kezés helyett a múlt (infantilis kor) érzelmi összeütközé- 
seit képviselik és mint ilyenek az elfelejtett gyermeki kor- 
nak egy részletét elevenítik fel. Ilyen minőségben az anali- 
tikus szituáció történéseibe is szervesen belekapcsolódnak. 
Egy fiatalember az analitikus kezelés folyamán legnagyobb 
rémületére enuretikussá vált kis mértékben és rövid időre, 
ugyanekkor impetiginózus kiütést kapott a szkrotum, gát 
környékén s a combhajlatokban, nagymértékű regionális 
izzadása kapcsán. Mindkét jelenség a kutatott, de emléke- 
zetbe nehezen idézhető korai gyermekkor élményeit ismé- 
telte meg az anyával és az akkori kezelő orvossal lezajlott 
konfliktusokkal, s az akkori regionális bőrbetegséggel 
együtt. Egy másik esetben az analizis folyamán először 
jelentkező heves lumbágo-roham a kezelés folyamán végzett 
első önkielégitési kísérlet után utalt az elfeledett mazochisz- 
tikus élményre; ez az apától elszenvedett kegyetlen meg- 
veretés volt az apa ágyában elkövetett onánia miatt. 


Belgyógyászati ambulancia beteganyagán figyelmemet 
hosszú ideig az akut megbetegedéseket közvetlenül meg- 
előző konfliktusokra irányítottam olyan módon, hogy nem 
direkt kérdésekkel fordultam a betegekhez, hanem hagy- 
tam őket panaszkodni, sőt felbátorítottam őket, hogy min- 
dent mondjanak el, ami csak eszükbe jut. Az esetek egy 
része sok konfliktusos anyagot szolgáltatott, melyek mérle- 
gelésem szerint alkalmasak voltak arra, hogy az illetőket a 
normális életmódjukból és munkaképességükből kitérítve 
organikus betegséget idézzenek elő. Egy részüknél a kon- 
fliktus maga már elfojtás és másodlagos feldolgozás áldo- 
zatául esett s csak nagyon indirekt jelek utaltak pszichés 

anamnézisre. Az esetek egy részében a fizikai trauma (hő 
— mechanikai — toxikus behatások) elegendőképpen meg- 
magyarázta az organikus baj létrejöttét. Természetesen igen 
sok esetben a fizikai előidéző okok nem voltak eléggé érté- 
kesíthetők a patogenezis megértése szempontjából; más- 
részt — talán a pszichés anamnézisre irányuló kutatás elég- 
telensége, rövidsége miatt nem nyujthatott elég támpontot 
a tájékozódásra. A betegek a tárgyi adatokon felül sok 
szubjektiv természetű közlést is tesznek, miket analitikusan 
értelmezni lehet. Ezek az adatok általában a gyakorló orvos 
számára nem mondanak semmit, tehát nem is lesznek 
figyelemre méltatva. Érthető is, hiszen a beteg lelki életé- 
ből, adottságaiból szolgáltatnak anyagot, ami pedig az 
organopatológiai nézőpont számára nem értékes. Analitikus 
nézőpont számára már jelent valamit az, amit a beteg sza- 
badon asszociálva, énjéből feltár. Miután éppen ezek a 
fontos adatok nem lesznek elmondva, — vagy elmondás 
után nem lesznek értékelve, sőt az orvosnak bosszúságot 
okoznak, jó alkalom adódik arra, hogy beteg és orvos között 
tudattalan konfliktus törjön ki, melynek gyakori következ- 
ménye az, hogy a gyógyszer hatástalan, esetleg a betegség 
még rosszabbodik is tőle. Sok beteg nem megy orvoshoz, 
vagy halasztja az orvosi vizsgálatot, aminek gyakori oka az 
a tudattalan sejtés, hogy az orvos rájön a betegség valódi 
lelki okaira, ami a beteg számára kényelmetlen és röstelni 
való. Sok beteg éppen ezért tudattalanul tévútra akarja 
vezetni orvosát, — mind megannyi jele annak, hogy a 
betegség mögött indulatoktól fűtött élmények lappanganak. 


Úgy tapasztaltam, hogy a pszichés traumára következő 
szervi megbetegedést rövidebb-hosszabb lappangó időszak 
előzi meg, mely nem egyéb, mint rövid depresszió, sokszor 
kifejezetten melankóliás jelleggel. Önvádak szólalnak meg 
sokszor a betegekben, melyek még a szervi betegség fázisá- 
ban is tarthatnak. Sokszor a környezet vádaskodásai jelzik 
annak szadisztikus beállítását a beteghez, amely megnyilvá- 
nulhat abban, hogy halasztják az orvosi vizsgálatot és 
gyógykezelést, amíg bűntudat kellő mértéke nem hajtja 
őket az orvoshoz, aki azután gyakran a beteg vagy a kör- 
nyezet szadizmusának objektumává válik. Mindennapos ta- 
pasztalat az, hogy a napok óta súlyos beteghez az orvost 
éjszaka hívják, azzal okolva meg a késedelmeskedést, hogy 
nem akarták az orvost zavarni. Ebben a jelenségben fel- 

tűnően mutatkoznak a beteg és környezete közötti érzelmi 
konfliktusok, melyekben a bűntudattal terhes tudattalan 
szadizmus irányítja a tudatos lépéseket. 


Lelki konfliktusok elintézésére és kiegyenlítésére kifej- 
lődő organikus folyamatoknak pontos mechanizmusát bár 
nem ismerjük, létezésüket több analitikus észlelés bizo- 
nyítja. Bemutatásra alkalmasnak igérkezik egy 24 éves férfi 
esete, aki pszichoszekszuális panaszok miatt veti magát alá 
pszichoanalitikai kezelésnek. A feltűnően alacsony növésű 
betegnek baloldali kryptorchismusa van, egyébként szervi- 
leg teljesen ép. Panasza a kényszeronánia, mely ellen öt éve 
folytat elkeseredett küzdelmet s amelyet minden kéjérzet 
és kielégülés nélkül kénytelen végezni. Analizist azért akar, 
mert annak segítségével szekszuálitásától teljesen meg akar 
szabadulni. Felvilágosítom arról, hogy a kezelés ilyen ered- 
ménnyel ugyan nem kecsegtet, de sikeres esetben a kény- 
szertünetétől megszabadulhat. Ilyen feltétel mellett is haj- 
landó a kezelést elkezdeni. Az onánia miatt rendkívül sú- 
lyos lelkiismeretfurdalása van, rémület fogja el arra az 
elgondolásra, hogy apja tudomást szerezhetne róla; mun- 
kájában erősen gátolt, szórakozott, sok hibát ejt (mint hiva- 
talnok); emberekkel nem érintkezik. Amellett igen művelt 
és ambiciózus. Szülei hétéves korában elváltak, az apa ha- 
mar megnősült. Őt igen szigoru nevelésben részesítette. Pá- 
ciens anyját szereti s annyira szeretné vinni anyagilag, hogy 
apjától el tudjon költözni és anyjával tudjon végre együtt 
élni. Teljes energiáját az önkielégítés elleni küzdelem köti le 
hosszú idő óta. Minden alkalmat megragad, hogy nemiségé- 
től való megszabadulásában kivülről jött felvilágosítások, 
parancsok, tilalmak segítségével is megerősítse magát. Szor- 
. galmas látogatója vallásos ifjusági egyesületeknek. Szigorú 
étkezésbeli megszorítások, munkateljesítményben és pénz- 
kiadásban hozott áldozatok is ezt a célt szolgálják. A puber- 
tásban elkezdett onánia meglehetősen bűntudatmentes és 
kielégülést hozó volt. Elriasztó olvasmányok hatására ala- 
kul át kényszertünetté, amikor is teljes orgazmushiány 
áll be a már említett kisérő jelenségekkel együtt. A libidó 
elhagyja a genitális poziciót s a genitális onánia primitívebb 
parciális ösztönök feszültségeinek örömtelen levezetőjévé 
válik; a krónikus kielégítetlenség neuraszténiához vezet s a 
súlyos félelem és bűntudat nyomására neurotikus karakter 
alakul ki, melynek domináló vonása a mazochizmus. 

A kezelés tiz hónapja alatt előtérben volt a bűntudat 
s az apától való félelem. Ennek megértése és ezáltal lehe- 
tővé váló enyhülése az onánia technikájának s a kisérő fan- 
táziáknak nagyon alapos megelemzése útján sikerült. A 
kísérő fantáziák egy része voyeur jellegű volt, objektumuk 
egy fejetlen nőalak, aki az álmok felderítése alapján az 
anya volt. Ennek alapján meg kellett állapítani, hogy az 
onániának kényszertünetté alakulását előidéző ok a puber- 
tásos onánia által felébresztett  infantil-erotikus  rögzí- 
tettség az anyához, melynek a tudat számára való elvisel- 
hetetlensége az elfojtás folyamatát szükségessé tette. 


A jelenlegi onánia aktusához vezető izgalomban az 
uretrális zóna volt a vezető, kínosan fokozódó húgycsővisz- 
ketés kényszerítette ki az aktust, melyet dühösen folytatott 
le, mintha kitépni akarná nemi szerveit. A kísérő fantáziák 
és a nappali ábrándozások egy részének más volt a tartalma 
és színezete: egy passzive elszenvedett erőszakos véres be- 
avatkozás a húgycsőben — sokszor szondáztatás után só- 
várgott. Az  uretrál-mazochizmusos  organizációnak  in- 
fantilis előzményét képezte hosszú ideig tartó enurézise, 
mely ellen apja kegyetlen harcot folytatott. Gyakori fenye- 
getése ez volt: hogy az ilyen gyereknek előbb-utóbb lerot- 
had a pénisze. Érdekes az, hogy az uretrális zóna libidóval 
való túltelítettsége oda vezetett, hogy egynéhányszor az 
analitikus órán nephrolithiasist utánzó görcsrohamot ka- 
pott. Ezek tudattalan passzív (feminin) genitális fantáziákat 
fejeztek ki (koitusz, szülés), melyek egészen ritkaságszámba 
menően ép az uretrális zónára helyezett materializációk 
voltak. Az apai szigor mellett az a körülmény, hogy kilenc- 
éves korában két évvel fiatalabb öccse a hossznövésben és 
testi erőben elhagyta, erősen hozzájárult ahhoz, hogy akti- 
vitása később teljes mértékben elenyésszen, magát és nar- 
ciszmusának központi szervét, a genitáliáit elértéktelenítse s 
aggresszív ösztönei passzív mazochizmusos tendenciának 
adjanak helyet. Egészen kivételesen súlyos mazochizmusát 
táplálta azonkívül az anyához való rögzítődésének azonosí- 
tással való helyettesítése s még mélyebb forrás az apához 
való passzív rögzítődés. A mazochizmus tudattalan célja: 
túlerős kasztrációs kívánság volt. Ez az első analitikus órá- 
ban abban a tudatos kijelentésben nyert kifejezést, hogy az 
analízis szabadítsa őt meg teljesen nemiségétől. 

Megdöbbentő volt látni, hogy ez a tudattalan vágy nem 

maradt a fantáziák területére lokalizálva. Az analízis 10-ik 
hónapjában egyik napról a másikra lobos duzzanat fejlő- 
dött ki a bal lágyékhajlatban, mely miatt sebész-urológiai 
rendelést keresett fel. Tályogját felnyitották, sebe azonban 
hónapokig nem gyógyult be; sipoly képződött a helyén. Vé- 
gül műtétet kellett rajta elvégezni, amelynél kitudódott, 
hogy a duzzanat és sipoly a kryptorchismusos here gümős 
elváltozásából eredt. A hónapokig tartó sebészi kezelés fo- 
lyamán számtalanszor átvizsgálták a kórház több szakren- 
delésén: mindezek nem jártak pozitív eredménnyel. Összes 
többi szervei épek voltak. A tuberkulózis kizárólag a herét 
támadta meg. Kevéssel utóbb a másik here is hasonlóan 
megbetegedett. 

Ha ez a beteg nincsen analitikus megfigyelésben, a 
heregümőkór eredete, a banális kórtani elgondolás alapján 
lesz megítélve. Analitikus megfigyelés mellett azonban nem 
lehetett kitérni az elől a lehetőség elől, hogy a here meg- 
betegedése a súlyos neurózisban szenvedő ember ösztön- 
konfliktusainak volt az egyenes következménye. 


A tudattalan kasztrációs vágy pszichózisban szenvedő 
egyéneknél gyakran vezet tényleges önkasztrációra. Ennél 
a nem pszichótikus, hanem ösztönei ellen minden erejével 
elfojtásokkal küzdő neurotikus egyénnél, úgylátszik, provo- 
kálta s lehetővé tette az egyébként egészséges szervezetben 
a pusztulással járó szervi megbetegedést. A betegség ilyen 
alakulása reám megdöbbentően hatott. A páciens azonban 
—  mazochisztikus törekvéseinek valóra válása miatt kielé- 
gülten élte át ezt az időt. A hónapokig tartó sebészi kezelés 
egy nyilvános rendelésen bő alkalmat nyujtott neki arra, 
hogy a többi kezelt beteggel való azonosítás révén igen 
sűrűn élje át mazochizmusos kívánságait s tudattalan homo- 
erotikus ösztöneit. 

A kórlefolyás menetéből kiemeltem ezt az organikus 
mozzanatot, mely demonstrálta, hogv nagyfeszültségű tu- 
dattalan tartalmak a szervezet életébe miképpen tudnak 
beleszólni. Az eset további lefolyásából még annyit közöl- 
hetek, hogy a kényszeronánia a többi neurótikus tünettel 
egyetemben később lényeges javulást mutatott; a kezelés 
ugyanis egy bizonyos szünet után a beteg kívánságára foly- 
tatódott. A klinikai kép ekkor oda módosult, hogy az 
onánia elvesztette kényszerjellegét, s orgazmus jelentkezése 
által kielégülést hozott, a beteg izoláltságából kimerészke- 

dett, beleszeretett egy lányba, kollegáival barátkozni kez- 
dett. Koitusz kísérletekre határozta el magát, ezek azonban 
ejaculatio precox miatt nem hoztak számára annyi kielé- 
gülést, mint az onánia. Tehát a relatív gyógyulás bizonyos 
mértékéig eljutott. 

Ez az észlelés nem áll egészen egyedül; ritkán adódik 
alkalom arra, hogy ehhez hasonló, valóságos destruktiv 
folyamatot lehessen analitikusan követni; passagére akut 
organikus bajok (tonsillitisek, órák alatt lezajló bronchiti- 
sek, dysmenorhoeás vérzések, szunnyadó tüdőbeli gümős 
gócok apró fellobbanásai) már sűrűbben fordulnak elő, de 
aránylag jelentéktelenek s gyors lefolyásuk miatt rejtve is 
maradnak a lélektani összefüggések. Jobban szembeötle- 
nek a kezelés folyamán azonos körülmények között több- 
ször visszatérő organikus tünetek. Az előbbi esethez hasonló 
részletességgel sikerült egy ízben egy krónikus ekcémának, 
mint a neurózisba beleszőtt organikus tünetnek a. felderí- 
tése és ezzel együtt végleges meggyógyítása (8 év előtt). 
(Gyógyászat, 1926. XI. 7. sz.) Periódusosan visszatérő met- 
rorrhagia, általános szőrvesztés, lumbágók,  trigeminus 
. neuralgia, ophthalmoplégiás migrén szerepelnek még az 
általam analizisben észlelt organikus bajok sorozatában, 
melyek lelki tartalmakkal voltak alátámasztva, s a neuró- 
zisba beágyazott tüneteknek bizonyultak. 

A pszichogén organikus bajoknak létezését tehát ezek 
az észleletek nagymértékben valószínűvé teszik. Kifejlődé- 
süknek mechanizmusa azonban nehezebben érthető meg. 
Azt is meg kell állapítani, hogy a szervi bajok, amelyek 
lelki okokból keletkeznek, nem vonhatók egységes meg- 
ítélés alá. A szempontot is nehéz egyelőre megválasztani, 
melyeknek alapján osztályozni lehetne őket. Egy szempont 
lehetne pl. az a jelenség, hogy egy részük kifejezettén kínos 
érzetekkel, más részük bizonyos kéjes érzetekkel jár együtt. 
Nem tartom organikusnak az olyan tüneteket, mint pl. 
fluor, gyomorbélnedv túlprodukció vagy csökkenés, a gyo- 
morbélhuzam izomzatának tónus változásaiból eredő tüne- 
tek. Ezeket hiszteriás materiálizációnak kell minősíteni. 

A lelki eredetű valóságos organikus elváltozások válto- 
zatos megjelenési formái között is külön kell választanom 
a betegségeket, melyek kifejezetten a szerv és esetleg a 
szervezet részleges vagy teljes pusztulására irányulnak vagy 
vezetnek (autotomia — Ferenczi), azoktól, melyek bár durva 

szöveti elváltozással járnak, amellett kedvtelési jellegük is 
van. Ez utóbbiak átmenetet képeznek az első csoport és a 
hisztériás konverzió között (autotomia -4- autoplasztika). 
Ezek közé sorolom pl. a bőr bizonyos betegségeit. 

Amíg a hisztériás konverzió a genitális ösztönerőnek 
betörését jelzi magasabb rétegekbe s benne a normális 
ingerlevezetés helyébe regressziós levezetés történik fizioló- 
giai eszközökkel, — addig az organikus elváltozás nem a 
genitális, hanem szadisztikus ösztönből kapja az erejét. 


Ha eltekintünk a fizikai traumáktól, melynek relatív 
nagysága szerint minden szervezet hajlamos a megbetege- 
désre, — úgy látszik, hogy olyan emberek, kik egészséges 
lelki alkatuak, tehát számukra neurózisos mechanizmusok 
aránylag kevéssé állnak rendelkezésre, a külvilággal való 
összeütközések következtében talán inkább szervileg tud- 
nak megbetegedni, miután a külvilággal fenn tudják tar- 
tani libidinózus kontaktusukat, aggresszív ösztönök elfoj- 
tásához kell, hogy folyamodjanak. Ilyen értelemben a meg- 
betegedett szerv, mint az introjiciált objektum a"destruktív 
ösztönök célpontjává lesz. A mechanizmus tehát hasonló a 
hypochondriáéhoz, azzal a különbséggel, hogy ennél a kül- 
világi, libidinózus kapcsolat feladása után a megbetegedett 
szerv libidóval telitődik, erogeneitásában meggyarapodik 
és ezáltal ellenáll a destrukciónak. A hypochondriában 
éppen az erogeneitás túlsúlya óvja meg a szervet az orga- 
nikus megbetegedéstől. A libidó torlódása pedig a jellegze- 
tes lokális és pszichés tünetekben nyer kifejezést (félelem, 
hypochondriás fantáziák, kínos önmegfigyelés). Az orga- 
nikus megbetegedésben az egyén nem vonván vissza libi- 
dóját a külvilágtól (talán csak kis mértékben s ennyiben 
több kevesebb mértékű betegségi narciszmus fejlődik ki), a 
kiválasztott szerv az elfojtott aggresszív ösztönök marta- 
léka lesz. (Autotomia.) 

Az észlelt neurózisos egyének organikus betegségeinek 
hátterében. szintén agresszív ösztönök tüntek fel. Egy 
esetben, ahol a kezelés folyamán a genitális pozicióhoz való 
közeledés, minden alkalommal muló organikus elváltozást 
produkált, ezt azzal lehetett magyarázni, hogy a konstitu- 
cionálisan is túlságos szadizmussal rendelkező egyén a 
genitális célokba be nem illeszthető szadizmusát elfojtván, 
azt önpusztításhoz használta fel. 

Ezt a mechanizmust látjuk megnyilvánulni abban a 

gyakran tapasztalható jelenségben, hogy nagy munkaké- 
pességű öregek nyugalomba vonulásuk után hamarosan 
megbetegszenek és meghalnak. Itt bizonyára a szublimált 
kiélés (foglalkozás) megszűnése vezet az addig célszerűen 
felhasznált ösztönöknek az önpusztításra való fordításához. 

Az elmondottak lényegét a következő pontokban fog- 
lalom össze. ; 

1. Az organikus megbetegedés alkalmas kifejezési 
módja lehet tudattalan lelki összeütközéseknek. 

2. A pszichogén, organikus megbetegedés az önpusztí- 
tás kisebb-nagyobb mértékének felel meg. 

3. A pszichogén, organikus elváltozások egyik fajtájá- 
ban a pusztító ösztönökön felül genitalizációs tünetek 
kompromisszumos kifejezésre jutnak. E betegségek átme- 
netek a konverziós hisztériához. 

A MEGLETT KOR NEURÓZISAIRÓL:! 
Dr. Eisler Mihály József 


A neurózisokról Freud vizsgálatai óta tudjuk, hogy 
kialakulásukban a világra hozott adottságok mellett nagy 
szerepet játszanak a gyermekkori behatások, más szóval az 
egyén által korán szerzett és ezért maradandóvá vált élmé- 
nyek. Ezek közül kettőnek döntő jellege van: az Oedipus- 
konstelláció magába foglalja a gyermek érzésvilágát a kör- 
nyezethez való viszonylatában, a kasztrációs-komplekszum 
pedig a külvilág visszahatását mutatja az egyénre. E két 
élmény kimutatható minden lelki megbetegedésnél és az 
analitikus munkája javarészt abban áll, hogy a beteg érzés- 
reakcióiban és jellemében e tényezők átalakulását kinyo- 
mozza. 

Egyének, kiknek lelki életében a családi fikszáltság és 
az ösztönös felszabadulás nehézségei, tehát az Oedipus- 
komplekszum és a kasztrációs félelem jutnak előtérbe, a 
mindennapi tapasztalat szerint igen korán betegednek meg. 
Gyakran a pubertás éveiben robban ki a baj, máskor alig 
későbben inog meg az egyén lelki egyensúlya, mihelyt a 
valósággal kerül szembe, pl. pályaválasztásnál, első szere- 
lemnél, stb. 

A lélekelemző munkára majdnem kizárólagosan ily 
esetekben kerül a sor. Ez a kijelentés természetesen nem 
úgy értendő, hogy már a betegség első megnyilvánulásakor 


1 Közel másfél évtizeddel ezelőtt a Munkásbiztosító Pénztár, most 
Országos Társadalombiztosító Intézet idegrendelésén együtt dolgoztam 
Ferenczi Sándor dr-ral és ott tanultam meg először tőle, milyen fontos 
szerepe van a beteg kikérdezésénél és az anamnézis fölvételénél a 
pszichoanalitikai szempontok alkalmazásának. Azóta szakadatlanul 
használom ezt a módszert pénztári betegeknél, nemcsak tájékozódás. 
hanem gyógybehatás céljából is. Az eredmények ezen a téren, bár lé- 
nyeges megszoritásokkal dolgozom, nem állnak mögötte ama ered- 
ményeknek, amelyeket a magángyakorlat hozott. Ez a közlemény az 
első beszámoló a lélekelemzés egy új alkalmazhatóságáról. A cikk 
anyaga tehát majdnem kizárólag betegpénztári eseteket ölel fel. 

alkalmazzuk a pszichoanalizist. Erre ritkán van alkalom. 
Sokszor csak évekkel vagy évtizedekkel a betegség kitörése 
után jut kezelésbe egy-egy kóreset. De mindannyiszor azt 
fogjuk tapasztalni, hogy a megfigyelés alá vett neurózis, pl. 
hisztéria vagy kényszerbetegség, az ivarérés ideje óta többé- 
kevésbé változatlanul áll fenn, ha első tünetei nem nyulnak 
vissza láthatóan már a gyermekkorba is. 
E kis tanulmányomban azt tűztem ki feladatul, hogy 
e tipikusnak mondható esetektől eltérő egy másik megbe- 
tegedés-csoportot helyezzek a tárgyalás középpontjába. Erre 
a vállalkozásra az késztet, hogy a klinikailag orientált lélek- 
elemzés mostanáig jóformán elhanyagolta és figyelmen kí- 
vül hagyta azon esetek kivizsgálását, melyek az öregkor ha- 
táráig egészségeseknek bizonyultak és csak viszonylag későn 
produkálták az első kóros szimptomákat. Az ilyen esetek 
megvitatása két okból válik érdekessé. Egyrészt a gyakorlat 
szempontjából szükséges, hogy tudomást vegyünk róluk, 
másrészt elméletileg is fontosak, mert az étiológiájukat ke- 
resve látszólag el kell térnünk az eddig biztosnak vélt alap- 
ról. Ha csakugyan az Oedipus-fikszáltság és a kasztrációs- 
félelem tengelye minden neurotikus bántalomnak, felmerül 
a kérdés, hogy e tényezők miért érvényesülnek oly későn 
az itt tárgyalásra kerülő esetekben, ha egyáltalában van 
szerepük ezeknél? Ha a neurózisokra való diszponáltság a 
gyermekkorban keresendő, mi tartotta lelki egyensúlyban 
őket oly sokáig és végeredményben mi okozta bennük a 
felborulást? 
Ennek a kétségtelenül érdekes problémának teljes 
megoldását nem adhatja egy rövidlélekzetű cikk. Amit 
írásba foglalok, mindenképen egy előzetes közlemény jel- 
legével bír. A rendelkezésemre álló és már kivizsgált 
anyag, bár egyes pontokban megegyező eredményt nyuj- 
tott, nem elég széles, hogy rendszerbe foglalható legyen, 
mire a tanulmány címe utalni látszott. Feladatomnak in- 
kább úgy vélek megfelelni, hogy egy fontos klinikai anyag 
első körülírását adom. Amikor ezt előre bocsátom, a be- 
vezetés kiegészítésére még a következőket kell mondanom. 
Az elmekórtan már foglalkozott a meglett kor és az öre: 
gedés idején fellépő lelki megbetegedések leíró tárgyalásá- 
val és előidéző ok gyanánt éppen az öregedés tényét ne- 
vezte meg a legkülönfélébb kórformáknál. A pszichoanali- 
tikai kutatás persze nem állhat meg e pontnál. Egyébként 

is máskép vizsgál és máskép osztályoz. E helyütt tehát 
mellőzhetem az ú. n. szakirodalmat, mely levezetéseimhez 
nem nyujt kellő támogatást. 


Megfigyeléseim első csoportját ama esetek adják, me- 
lyeknél az , ideges" tünet nem magában áll, hanem egy 
szervi megbetegedéshez társul, tehát Ferenczi fölismerése 
szerint patoneurózisok.? Nem analitikus orvos a legtöbb- 
ször teljesen figyelmen kívül hagyja ezt a kísérő jelenséget, 
habár éppen az ébreszti fel az egyénben a betegség tudatát, 
még pedig nem csekély mértékben. Ilyen tünet elemzése 
lélektanilag igen fontos: rajta keresztül ismerjük meg iga- 
zán a szervi libidó nagy szerepét. A nekem kiszabott keret 
nem engedi meg, hogy részletekbe menő leírásokat adjak. 
Tapasztalataimat ezért csak összefoglalva közölhetem. 
Vegyük például az előrehaladó nagyothallást, mely- 
nek létrejöttében egyrészt alkati tényezők, másrészt 
előrement helyi megbetegedések pontosan külön nem vá- 
lasztható mértékben szerepelnek. Ennél a kornál prodro- 
mális tünet gyanánt azt találjuk, hogy a fül, eltérően a 
múlttól, mindinkább kínnal (, unlustvoll") reagál, kivált a 
hangváltozásokra. A zajok gyengülését vagy erősbödését 
nem kíséri már oly alkalmazkodóan, mint régen. A kedvet- 
lenség vagy kín észrevehetően fokozódik. ha a fülnek egy- 
szerre két hangot kell megkülönböztetni, illetve széttartani 
és a figyelmet kétfelé osztani, pl. társaságban beszédet és 
zenét külön-külön appercipiálni. E kellemetlen feladat néha 
, sokkszerű" érzést vált ki, minek nyomán egy másik tünet 
lép fel: a fül eleinte nem fogja a hangot. Ebben már a mű- 
ködésében kifáradt szerv pihenési vágya jut kifejezésre. To- 
vább tart, míg a szerv az ingerre beállítódik. Úgy viselke- 
dik, mintha , szórakozott" lenne. Végső fokon azután tel- 
jesen elhárítja magától az érzékelés munkáját. Abban a stá- 
diumban, mikor a fül már nehezen fogja vagy vonzza a 
hangot, kifejezetten előtérbe jut a beteg ideges magatartása. 
Paradoksz tünetek mutatkoznak nála: függetlenül a külső 
ingerektől a betegnek állandó hallási érzéklései vannak. Zú- 
. gást, sípolást, óraketyegést, stb. hall. Sokat szenved ezek- 
től, ingerültté válik és most már nemcsak a fülspecialistát, 
hanem az idegorvost is felkeresi. Mindezek a jelenségek 
kétségtelenül mélyebben is elemezhetők, ha analitikus 


? Ferenczi: A hisztéria és a pathoneurózisok, 1920. 

szemmel vizsgáljuk őket, esetleg konkrét élményekkel hoz- 
hatók összefüggésbe?, gyakorlatilag azonban nem értékesít- 
hetők a beteg állapotának megjavítására. Mégis ki szabad 
mondani, hogy egy, az életkörülményekre kitérő , kibeszé- 
lés" a beteggel ily esetben is átmenetileg tűrhető állapotot 
teremt. 

Egy másik szervi megbetegedésnél, a trigeminus-neu- 
ralgiánál, mely szintén a meglett kor zavaraihoz számítódik, 
nem ritkán fontos szerepet játszhatik egy lelki komponens. 
Egy hírneves magyar neurológus, Jendrassik, már régeb- 
ben utalt arra, hogy van egy ú. n. , neuraszténiás" trigemi- 
nus-fájdalom, mely eléggé jól elhatárolható a klasszikus — 
rohamokban jelentkező — neuralgiától. Az előbbi formánál 
az a kirívó tünet, hogy a betegek kifogyhatatlanul tudnak 
panaszkodni, a nélkül, hogy arcukban fájdalom mutatkoz- 
nék. Ugyanakkor az igazi trigeminus-neuralgiások hangta- 
lanul bemutatják nekünk  fájdalomkríziseiket. Ama pana- 
szos betegek a melancholiások beszéd-szadizmusára emlé- 
keztetnek. Náluk a testi fájdalom nem ritkán lelkit helyette- 
sít, vagy emléke egy régen átélt fájdalomnak. Hasonló ob- 
stinát magatartást találhatunk pl. betegeknél, kik egy gyó- 
gyult herpes zoster után évekig tudják a fájdalmat külön- 
féle lelki konfliktusok szolgálatában kisajátítani és állan- 
dósítani. 

Még egy harmadik szervi megbetegedésnél, mely ugyan 
már fiatalabb egyéneket is ér, az encephalitis lethargica-nál 
(, Hirngrippe"), tapasztaltam nem egy ízben, hogy a kóros 
tünet nem magyarázható csupán organikus alapon. Itt rö- 
viden csak az encephalitises mozgászavarokról szeretnék 
szólni. Ezek a tic-re emlékeztető rángások a kényszermoz- 
gás jellegét mutatják többnyire, automatikusan jelentkez- 
nek és bár erősen alá vannak vetve a kedély hullámzásai- 
nak, mégis az agymagvak koordinációs kiesései gyanánt 
foghatók fel. Mechanizmusuk ezidőszerint semmikép tisz- 
tázva nincsen, de mert automatizmusok (pl. görcsös szem- 
hunyorgás), e mozgások lelki velejárója igen nehezen de- 
ríthető ki. Egyik esetemben a tünet sehogysem illett be re- 
flexmozgásnak; a beteg ugyanis görcsösen a nyelvét öltö- 
gette, mintha krampuszt imitált volna. A részletes analizis 


8 " , Wer wenig sieht, sieht immer weniger; wer schlecht hört, hört 
Immer einiges noch dazu." (Nietzsche.) 

azután kiderítette, hogy ez a szimptóma többfelől lelkileg 
volt determinálva, sőt összetett mivoltában soha nem lépett 
volna fel a beteget ért súlyos lelki traumák nélkül — az 
encephalitises alap dacára. Későbbi levezetéseimre való uta- 
lással csak azt emelem ki, hogy a beteg nyelvöltögetése egy 
halott gyermekével való azonosítást árult el, ki súlyos to- 
rokműtét folytán majdnem elvérzett s röviddel később bal- 
eset áldozata lett. Itt egy hisztériásan determinált beideg- 
zés és az encephalitis által meglazult mozgásrendszer át- 
szövődéséből keletkezett a tünet, mely a pszichoanalizis 
alatt észrevehetően befolyásolhatónak bizonyult, 


Az encephalitises kórkép bonyolultságára még éleseb- 
ben világít rá a következő észlelésem. Egy asszonybetegem 
1919-ben súlyos influenzán esett keresztül. Utána éveken át 
állapota nem mutat kóros elváltozást, tehát látszólag követ- 
kezmény nélkül úszta meg a betegséget. 1925-ben egy hirte- 
len izgalom éri, melynek folyományaképpen szemmozgásai- 
ban igen jellegzetes körülírt működészavar áll be nála. Mind 
sűrűbben rohamok formájában , felakad" a szeme: a bul- 
busok felfelé fordulnak, mintha tekintetével valamit ke- 
resne a fej magasságán túl és ebben a helyzetben fikszálód- 
nak néhány percen át. Kóros ájulásoknál, pl. hisztériás vagy 
epilepsziás rohamok alatt ehhez hasonló szemtünet figyel- 
hető meg. Ebben az esetben egy lelki trauma derült ki az 
anamnézisben. A beteg szeme először az emlékezetes cse- 
peli puskaporrobbanás hallatára , akadt fel". A baleset he- 
lyétől nem messze lakott és éppen az udvaron tartózkodott, 
mikor a robbanás zaja hozzá ért. Nagy ijedtségében felfelé 
fordult szemtekékkel kereste a veszedelem okát. E sokk- 
szerű élmény után bontakoztak ki a betegnél egyre határo- 
zottabban az encephalitis egyéb tünetei, a merev testtartás, 
a mimikaszegény kenőcsös arc, a parkinsonos remegés a 
kezekben, stb. A leírt bonyolult koordinációs zavar, mely- 
nek kialakulásában két érzékszerv (fül és szem) játszik sze- 
repet, kétségtelenül már az encephalitis kórképébe tartozik, 
de csak a lelki trauma közbenjöttével fejlődhetett ki a maga 
különleges formájában. A tünet elméleti taglalását itt mellő- 
zöm és csak annyit fűzök a leíráshoz, hogy az egyes szer- 
vekben fellépő kóros zavarok a , szerv-libidó" alapos kiak- 
názásához vezetnek, ami kifelé e szervek , elöregedésében" 
nyilvánul meg. Ily értelemben a most vázolt két eset e cikk 
keretébe tartozik. 

Mindeme kórformákat nem azért soroltam fel, hogy 
náluk a lélekelemzés alkalmazhatóságát propagáljam. Csak 
utalni kivántam arra, hogy a tünet létrejöttében itt is sok- 
szor tekintetbe jöhet a lelki faktor. És ha nem is tudunk 
lényegileg segíteni az ilyen betegeken, megérteni mégis 
csak jobban fogjuk őket a jelzett módszerrel. Terápiás fel- 
készültségünk amúgy is minden téren szűkebbre szabott, 
mint a diagnosztikus. 

De nincs okunk egyébként a rezignálásra. Nagyon sok- 
szor a pszichoanalízis az egyetlen eszköz, mely betekintést 
enged bizonyos esetek struktúrájába. És ugyancsak e mód- 
szerrel oldhatjuk fel őket annyira, hogy gyakorlati értelem- 
ben véve gyógyultnak mondhatók. 

Nézzünk most át néhány ilyen esetet, melyek észlelé- 
seim második csoportját és egyúttal e közlemény tulajdon- 
képeni anyagát teszik ki. : 

Elsősorban két betegemről akarok beszámolni, kiknél 
a lelkiegyensúly megzavarása átmeneti, illetőleg periódikus 
jelleggel bírt. Mindkettőnél a neurótikus zavart egy aktuális 
konfliktus termelte ki és a tünetek a pszichoanalitikai keze- 
lés megindításáig eredeti intenzitásukat őrizték meg. Az 
első megfigyelés egy 43 éves férfibetegre vonatkozik, aki 
három hónappal a kezelés megindítása előtt felette ideges 
és türelmetlen lett, otthonában ingerülten viselkedett, ma- 
kacs álmatlanságba esett és feltünő módon fogyni kezdett. 
Testi leromlottsága csakhamar oly arányokat öltött, hogy 
kórházi ápolásra kellett utalni. Ez a kezelés azonban nem 
járt eredménnyel s ugyancsak nem használt neki egy több- 
hetes vidéki tartózkodás sem. Miután -egy szervi megbete- 
gedés lehetőségét a gondos átvizsgálás kizárta, a beteget 
pszichoanalitikai kezelésbe vettem. Egyrészt a kórlefolyás, 
másrészt a tünetek helyes megvilágítása — a beteg tudat- 
talanul maga járult hozzá fizikumának letöréséhez — csak- 
hamar a patológikus lelkikonfliktus felderítéséhez vezetett. 

Röviddel az izgalmi állapot kitörése előtt páciensem egy 
hírt kapott, mely nagyon megrendítette. Elmondta, hogy 
még fiatalember volt, mikor egy nyaralás alkalmával meg- 
ismerkedett egy leánnyal, akit nagyon megszeretett. Érzel- 
mei viszonzásra találtak, de a nyár elmultával a barátnőjé- 


" A klimakterium ideges zavarait itt nem tárgyalom, annyira ál- 
talánosan ismertek. 

vel teljesen megszakította az érintkezést és elutazott. Akko- 
riban nem volt még biztos exisztenciája és egyébként sem 
akarta magát végleg lekötni. Azóta többé nem találkozott a 
leánnyal, kire azonban még sokáig szeretettel gondolt. Idő- 
ről-időre hallott is felőle közös ismerősök révén. A legutolsó 
híradás arról szólt, hogy a leány öngyilkosságot követett el, 
mert évekig egy reménytelen szerelem gyötörte. Ezt a be- 
teg azonnal magára vette, napokig lehangolt volt, majd 
kényszeríteni próbálta magát, hogy a kellemetlen történe- 
tet elfelejtse. Ezek után léptek fel nála a leírt tünetek. Lét- 
rejöttükben a beteg felbolygatott lelkiismerete jutott vezető 
szerephez: a felettes-én a betegséget büntetésként rótta ki. 
A tünetek egyéb determinánsaira most nem térek ki. Csak 
azt akarom kiemelni, hogy ott minden egy halott körül 
csoportosult, kivel betegem a tüneteken át azonosította 
magát. A lefolytatott beszélgetések után a baj rövidesen 
elmult és harmadfél év óta nem jelentkezett többé. Az 
aktuális lelki konfliktus feltárásával elintéződött az ügy. 


Második esetemben a tünet rohamszerű szédülések 
képében jelentkezett egy 60 éves testileg ép férfinál. A 
diagnózist soká megnehezítette a körülmény, hogy a beteg 
anamnézisében egy előrement luesz szerepelt, melyet né- 
hány éven át a beteg kérésére radikálisan kezeltem, bár 
az infekció óta vagy 30 esztendő mult el és idegrendszeri 
elváltozáshoz nem vezetett. Ekkor feltűnt nekem, hogy a 
betegség t. i. a szédülés, periodikusan lépett fel. Ősszel 
kezdődött és tavasszal elmult, hogy egy évvel később ujra 
mutatkozzék. Megnyilvánulása máskülönben is neurotikus 
természetet árult el. A beteg csak az utcán szédült, illetve 
óvatosan a házfalak mentén járt-kelt mint egy fóbiás 
egyén, ki egyre várja a félt rohamot. Ezek után már 
érdeklődni kezdtem a lelkiek felől és megtudtam tőle, hogy 
, rohamai" először az első felesége halálakor jelentkeztek. 
Páciensem elmondta, hogy házasságát nagyon megzavarta 
az asszony állandó féltékenysége. Emiatt soha szabad nem 
volt, még barátaival sem érintkezhetett. Felesége minden 
lépését ellenőrizte, olyannyira, hogy a hivatalába is kisérte 
és onnan hazavitte. Az engedékeny lelkű és korrekt gon- 
dolkodású férfi szótlanul tűrte ezt az állapotot vagy két 
. évtizeden át. Mikor az asszony egy őszön megbetegedett és 
az orvosok gyógyíthatatlan rákot állapítottak meg nála, 
a férfi szerető gonddal ápolta a tavasz felé bekövetkezett 


96 


haláláig. Így fejtődött meg a beteg periódikus szédülése: 
időbeli kópiája volt az asszony halálra vezetett kinlódásá- 
nak. A jól sikerült és boldog második házasság nem aka- 
dályozta meg, hogy a rejtélyes szédülés évről-évre ponto- 
san ne ismétlődjék. E tény megismerésével az eset anali- 
tikai feltárása már nem ütközött nehézségekbe. Csak azt 
kellett óvatosan a felszínre hozni, hogy a férfi régen szaba- 
dulni vágyott az asszonytól és amidőn ez meghalt, erköl- 
csileg felelősnek gondolta magát felesége elpusztulásáért. 
Az analizis kapcsán természetesen felfüggesztettem a spe- 
cifikus kezelést a beteg ellenkezése dacára is. Határozott 
intézkedésemmel elértem, hogy a periodikus szédülés már 
a következő évben nem jelentkezett többé. Azóta öt év 
mult el tünetmentesen. 


E leiráshoz nem kell hozzáfűznöm, hogy csak abbre- 
viaturája a lefolytatott analizisnek. Egyébként szeretném 
kiemelni, hogy lueszes betegeknél mindig tanácsos arra 
gondolni, hogy panaszaik részben lelkileg is determinál- 
tak lehetnek. Persze óvatosan kell eljárni és csak, ha egy 
döntő érvre találunk, mint a leírt esetben a tünet perió- 
dikus volta, nyulhatunk analitikuson a dologhoz. Így sike- 
rült pl. egy másik lueszes betegem szédüléseit , ideges" 
eredetűnek minősíteni, mikor megtudtam, hogy a tünet 
kizárólag a terhesnek vélt hivatali elfoglaltság idején 
mutatkozott, ellenben sohasem zavarta a beteget, mikor 
pl. kávéházban tartózkodott, hová nagy sakkszenvedélye 
vitte. 

Freud megjegyzi, hogy az egyes kóresetek a neurózi- 
sok keletkezésének problémáját mindig csak egy oldalról 
teszik megfoghatóvá. Esetenként hol ez, hol az domboro- 
dik ki világosabban. Ezért nem fűzök bővebb elméleti 
magyarázatot a fentiekhez. A felvetett kérdést megpróbá- 
lom inkább néhány más eset elemzésével megközelíteni. 

Egy 47 éves férfibetegnek izgatottsággal váltakozó 
súlyos depressziós állapota, amelyhez nagyfokú testi lerom- 
lottság járult, szükségessé tette annak kórházi elhelyezését. 
Többhetes intézeti kezelés után azonban a beteg helyzete 
inkább rosszabbodást mutatott. Ily esetekben — ahol a 
kórházi észlelés megbizhatóan kizárta már a szervi kórság 
lehetőségét — azzal a gyanúval élek, hogy a tünetek hát- 
terében lelki konfliktus van, mely a dívó kórházi ápolás- 
rendszer mellett többnyire nem kerül orvosi elbírálás alá. 

A betegek szedativumot, arzéninjekciót, fürdőket és vil- 
lanyt kapnak, meglehetősen sablonos összeállításban. A 
néha mutatkozó javulás nem ennek a gyógyeljárásnak 
tudandó be, hanem legtöbbször bizonyos mellékkörülmé- 
nyeknek, pl., hogy a beteg egyideig családjától elkülönülten 
él vagy fárasztó és kevés eredménnyel járó foglalkozása 
alól mentesül. 

Az említett férfibetegnél tehát a kórházi kísérlet után 
a pszichoanalizis fegyveréhez nyúltam. Az eset várakozá- 
son felül bonyolultnak mutatkozott. Sokhetes munkába 
került, míg a tüneti kép értelmezhetővé vált. A beteg korán 
vesztette el szüleit és 12 éves volt, mikor egy nős bátyjának 
családjához került, hol annak gyermekeivel együtt nőtt fel. 
Alig 5 évvel később már önállóan keresett, de tem ment 
el máshová lakni, mert bátyja akkoriban már beteges 
ember volt. Így történt, hogy sógornője beleszeretett, kivel 
a nagy korkülönbség dacára viszonyt kezdett. Ez az intim 
kapcsolati a fivér halálával nem szűnt meg, ki úgylátszik 
a vége felé már megsejtette volt felesége hűtlenségét. Bete- 
gem állandóan fedte önmagát bűnös eljárása miatt, de az 
asszony ragaszkodása folytán nem tudott szabadulni tőle. 
Bűntudatból magára vállalta az árván maradt gyermekek 
neveltetését és ezt a feladatot derekasan keresztül is vitte. 
Maga a viszony nem járt nagy örömmel, mert állandóan 
titkolni kellett úgy a gyermekek, mint a világ előtt; azon- 
kívül az asszony féltékeny is volt rá. 36 éves volt, mikor 
végleg szakított sógornőjével és megházasodott. Egy elhalt 
jóbarátjának özvegyét vette el, miután papjától megkér- 
dezte volt, hogy a Írigyet megkötheti-e. Ebben a házas- 
ságában, persze tudattalanul, tovább érvényesítette a régi 
incesztuózus érzésviszonyt, de boldognak érezte magát, 
hogy saját otthonra talált. Időről-időre átmenetileg lehan- 
goltság vett rajta erőt, melyről kiderült, hogy lelke mélyén 
állandóan visszagondolt arra a bűnre, melyet fivérével és 
annak emlékével szemben elkövetett. 

. Az igazi betegség kitörése idején rosszul ment a sora. 
El volt keseredve, hogy fivérének már felnőtt és jó 
viszonyba került gyermekei nem törődtek vele. Nem is 
anyagi támogatást várt tőlük, hanem inkább szeretetteljes 
megértést és részvétet. A neurózis döntő előidézője azonban 
nem ez a hangulat volt, bár azt mutatta, hogy a familiari- 
tás szelleme még mindig áthatotta a beteget. A valódi ok 

bátyjának életkora volt, mikor az meghalt: a 47-dik év, 
tehát betegem kora is. A tünetekről ugyancsak kiderült, 
hogy pontos kópiái voltak a megboldogult panaszainak és 
kínlódásainak. Így került az évekig elfojtott lelkiismeret 
mint kórokozó tényező az előtérbe és kergette a beteget a 
neurótikus . konfliktusba. Egy hasonlattal élve azt lehetne 
mondani, hogy ez a beteg úgy viselkedett, mint aki egy 
amerikai párbajban a fekete golyót húzta ki és a terminus 
lejártakor teljesíteni próbálta az adott halálígéretet. Az 
analízis sok részlete, mit elhagyni kénytelen vagyok, tel- 
jesen megerősítette a megállapítást, hogy a , neurózisba 
menekülés" ideje összeesett a halott fivér elért életkorá- 
val. A beteg úgy érezte, hogy nincs joga , túl"-élni bátyját. 
Hogy ez a fiú-apa-viszony kóros realizálását és a felettes- 
én végzetes intronizálását jelentette, nem kell itt bőveb- 
ben kifejteni.5 

Első látszatra ez a kazuisztikus példa úgy fest, mintha 
egy magában álló és elszigetelt jelenség volna, melyet 
általánosítani nem lehet. Vajjon szabad-e mingyárt törvé- 
nyességet látni ott, hol nem is egy mindenfelé kiépített 
analitikai képet, hanem csupán egy fontosnak vélt irány- 
vonalat fedeztünk fel? Mégis, az óvatosság dacára, melyet 
szem előtt tartani kötelességünk, megfontolandónak gon- 
doljuk a következőket. A kasztrációs félelem, mely tudva- 
levőleg igen korán járul hozzá a felettes-én kialakulásához 
és ilymódon affektiv jelentőségét mintegy megörökíti, az 
évek folyamán észrevétlenül összeolvadhat a mindinkább 
közeledő vég érzésével és e párosulás révén — egyéb más 
adottságok mellett — érvényt szerezhet egy lelki baj 
keletkezésében. Vagy más szavakkal: a kasztrációs félelem 
 patológicitása annál inkább nő, minél jobban összefolyhat 
egy reális veszedelem élményével. Semmi sem kergeti az 
embert oly erővel a halálba, mint a gondolat, hogy — 
akár az elképzelés révén csak — bűnrészes egy másik 
ember halálában. Ha mindezt számításba vesszük, a fent 
leírt eset felhasználható oly irányban, hogy útmutatóul 
szolgálhat nem egy rokon kóreset felderítésében. 

A következő példa egy lépéssel tovább visz bennünket. 
Hasonló motivációt tartalmaz, ezuttal egy általánosan 
ismert kórforma keretében. Egy 49 éves férfi szorongásos 


5 E cikk megírása idején a beteg állapota lényeges javulást mutat. 

hisztériája egy , szívhaláltól" való félelem körül bontako- 
zott ki, melynek tünetei közelebbi leírásra nem szorulnak. 
Az analizis megkezdése előtt nyolc hónappal betegedeit 
meg. A páciens azzal az érzéssel feküdt az ágyba, hogy 
meg fog halni. Környezetét (egy vidéki városban) és orvo- 
sait valósággal meg tudta győzni, hogy megbetegedése igen 
komoly természetű. A több ízben konzultált szívspecialis- 
ták is hitelt adtak aggasztó panaszainak és bár a klinikai 
lelet ismételten negativ volt, szanatóriumból-szanatóriumba 
küldték a beteget, amíg anyagi viszonyai ezt megengedték. 
Mikor őt, otthonában már, először láttam, egy igen kis- 
hitű, letört és panaszteli, de egyébként nagyon értelmes 
egyénnek ismertem meg. Az analizis lényeges nehézségek 
nélkül jutott a neurótikus góc feltárásához. 


Itt is egy valóságba átvitt incesztuózus törekvés volt 
a betegség kiinduló pontja. 17 éves korában a pácienst 
elcsábította egyik sógornője, aki az adott leírás szerint 
valószínűleg gyengeelméjű és erősen érzéki nő volt. Bete- 
gem az első érintkezés után rögtön életcsömört kapott és 
nagy szégyenében hazulról elindult, hogy végezzen önma- 
gával. A városon kívül egy vonat alá akarta vetni magát. 
Útközben azonban egy iskolatársa, persze mit sem sejtve 
barátjának lelki konfliktusáról, elfogta és játszani hívta. 
A beteg ebben a gondviselés ujját látta és egyelőre letett 
az öngyilkosság gondolatáról. Még néhányszor kénytelen 
volt engedni a sógornő unszolásának, de csakhamar felül- 
kerekedett benne a jobb érzés és kerülte az asszonyt. 
Azután elmúlt több mint két évtized. A háború végén egy 
más országbeli városban telepedett meg. Itt a zavaros poli- 
tikai helyzet és a megnehezített közlekedési viszonyok 
miatt elkerülte őt a hazulról küldött értesítés, hogy egyik 
bátyja, az említett sógornő férje, szívszélhűdés folytán 
hirtelen meghalt. Az esetet csak hónapok multával tudta 
meg. Páciensem megbetegedése a 49. életév kezdetére esett, 
ugyanilyen idős volt a fivér, mikor elhalálozott. Mint az 
előbbi kóresetben, a terminusok találkozása itt sem volt 
véletlen, hanem annak a rejtélyes matematikának ered- 
ménye, mellyel a neurózis néha dolgozik. 

Kiegészítésül ide iktatok még egy fontos momentu- 
mot az analizisről. A multon keresztül ható bűntudat egy- 
maga talán nem vezetett volna a neurózis kitörésére, ha 
ez nem jelentett volna egyben a beteg számára menekvést 

szerencsétlen házassága elől. Olyan feleséget választott, ki 
sokban lehetetlenné tette, hogy a tehetségének megfelelőleg 
érvényesüljön az életben. Az asszonyon át büntette magát, 
hogy ne legyenek sikerei és házaséletét is úgy engedte 
fejlődni, hogy felesége a hűtlen sógornő szerepébe essék. 
Az a mazochisztikus kielégülés (a rosszul kiaknázott élet- 
pálya és a szabadon engedett feleség) azt eredményezte, 
hogy a beteg 49 éves koráig elkerülhette neurózisát. Az 
analizis egyébként újra munkaképessé tette. Egy év óta 
lelkileg egyensúlyban van. 

Ezek után már kevésbé kétséges, hogy az azonosítás 
egy halottal és annak elért életkorával a csomópont lehet, 
mely körül egy lelki kórság fel tud épülni. Az ilyen külön- 
leges azonosítás eredménye gyanánt a neurózis kirobba- 
nása esetleg igen későre tolódhatik ki. A konfliktus addig. 
ugyan tünetmentesen lappanghatott, vagy a beteg élet- 
menetében mint gátló faktor — pl. a sikertől való elgán- 
csolás — érvényre is juthatott, de igazi arcát pontosan 
csak a terminus lejáratakor mutatja. , ÉEletkorban nem 
élhetem túl azt, kivel szemben vétkeztem" — ez a rejtett 
formula, mely a neurózist létrehozza. De a bűntudat maga, 
amely itt kifejezést talál, nem adja meg a teljes magya- 
rázatát az eseteknek. Mélyebben rejlő tényezők szerepére 
kell még gondolnunk. Egyébként a terminusra való be- 
állítottság a baj kiképzésében más okból is fontos. Egy 
ökonomikus elvet tart be a betegség, mikor egy tudatta- 
lanul kipécézett időpontban etablirozza magát. Ez a jelen- 
ség emlékeztet a gyermekkorban mutatkozó általános, 
tárgynélküli szorongásra, mely végül egy körülírt fóbiában 
eltokolódik. Kísérlet ez az öngyógyításra, hiszen a termi- 
nus elmultával a beteg önmagának szállítja az érvet, hogy 
nincs már veszélyben. Talán ezért mutattak a leírt esetek 
átmeneti jelleget és ugyancsak ezért nem nyujtottak elég 
alapot a struktura mélyebb kikutatására. 

Nem tartom véletlennek, hogy a bemutatott példák 
mind férfi betegekre vonatkoznak, kiknél a kasztrációs 
félelem reálisabb alapon nyugszik, mint a nőknél és egy 
egész életen át kifejtheti kórokozó hatását. 

Az utolsó idevágó észlelésem egy 62 éves férfibetegről 
szól. Itt a kasztrációs félelem a legmagasabb átdolgozás- 
ban, mint a társadalom ítéletétől való félelem (szégyen- 
érzés) került be a neurózis építményeibe. Ez a beteg egy 

hosszú életen át igen sikeres tevékenységet folytatott és 
nagy vagyont is szerzett. Foglalkozása révén sok emberrel 
érintkezett, kiknek használni tudott, állást és rangot biz- 
tosítva nekik. Sikereit azonban főleg mások használták ki, 
mert kerülte a feltűnést és a hangos elismerést. Nem 
szeretett soha az első sorban állni, hol magára vonta volna 
az emberek figyelmét. Ezt a magatartást szerény szárma- 
zásával próbálta magyarázni. Egyébként kedélyes termé- 
szetű volt és meghitt férfitársaságban jól érezte magát. 
Lényeges érzelmi kapcsolat a női nemhez alig kötötte: 
muló természetű kalandjait többnyire egy morális érvvel 
zárta le, pl. hogy komoly ember nem kötheti le magát 
tartósan, stb. Néhányszor viszony helyett erkölcsileg pró- 
bált hatni a nőre, kivel összehozta a véletlen; álláshoz 
segítette és később nagyon elcsodálkozott, hogy e jóindu- 
lata dacára nem térítette le a könnyelmű életről. Foglal- 
kozásában rendkívül céltudatos volt és roppant szaktudása 
miatt nem is akadt soha riválisa. Viszont a privát érintke- 
zésben szeretett alkalmazkodni, sőt mint játékrendező 
mások mulattatásáról gondoskodni. E jellemvonások isme- 
rete fontos a neurózis megértéséhez, mely az agorafóbiá- 
nak egy neme volt. Egy ízben férfitársaságban hirtelen 
rosszullét fogta el. Minden előzmény nélkül elsápadt, ereje 
elhagyta, úgy hogy még ülni sem tudott. Akkor csakhamar 
magához tért, de lassankint észrevette, hogy nem birja 
már a rendszeres munkát. Irodájában nyugtalanság vett 
rajta erőt, másokra bízta teendői elvégzését, kivált ha 
felekkel tárgyalni kellett és emiatt visszavonult. A betegség 
mindinkább elhatalmasodott rajta. Már nem mert kiséret 
nélkül az utcára menni, hol lábai váratlanul felmondták a 
szolgálatot. Kerülte a régi ismerősöket és pánikszerűen 
menekült tőlük, ha belekényszerítették egy konvencionális 
beszélgetésbe. A visszavonulást az emberektől azzal is 
dokumentálta, hogy háztartását feloszlatta és a városon 
kívül albérletbe ment lakni. Elzárkózottságában különös 
életmódba kezdett. Egyre régi sikerei emlékét idézte maga 
elé, eredményes vállalkozásait felülbírálta és gondolatban 
folyton kiigazította. A befejezett jó munkát álmodozásai- 
ban még jobbra tökéletesítette. Önmagában beszélgetéseket 
folytatott, melyek az éjszakába is belenyúltak. Állapota 
néha már közelállt a deliriumhoz. Nyilvánvaló volt, hogy 
mindezzel egy elviselhetetlen gondolat vagy élmény ellen 

küzdött, melytől szabadulni nem birt. A betegnek igen erős 
ellenállását kellett leküzdenie, míg eljutottam az aktuális 
konfliktus feltárásához. 56 éves volt, mikor egy olyan 
foglalkozásba kezdett, mely távolállt addigi tevékenységé- 
től. Uj hatásköre inkább reprezentativ jellegű volt; nem 
folyt be, mint régen az ügyek vezetésébe, minek követ- 
keztében visszaéltek bizalmával. Súlyos anyagi romlásba 
sodródott, de mások pénze is odaveszett, miért felelnie 
kellett. Vagyona elvesztésénél is jobban fájlalta, hogy 
tekintélyén és neve tisztaságán csorba esett. Látszólag 
túltette magát mindezen, visszatért a régi munkakörhöz és 
már-már elérte, hogy egy új vállalkozás gyümölcsét 
learassa. Ezen a ponton csúszott el. Az újabb siker eléré- 
sére már nem volt lelki ereje. Letört a rehabilitálás előtt, 
melyet önmagának kivívhatott volna. 

Ha itt megállunk és analitikailag összefoglaljuk a 
beteg adatait, kézenfekvő a következtetés, hogy a neurózis 
előidézésében egy önbüntetési kényszer (Strafbedürfnis) 
dolgozott láttatlanul, az az erő, melyet a régi esetek hát- 
terében módunk volt megtalálni és kiemelni. Annyiban is 
egyezett az itt tárgyalt eset a régiekkel, hogy a beteget 
éppen életkora predesztinálta a neurózisra. 62 éves kort 
ért el egy bátyja, akinek karrierjét ő egyengette és aki 
tekintélyben csorbítatlanul hirtelen szívgyengeség folytán 
meghalt. Kétségtelenül vele azonosította magát páciensem, 
akinek rosszullétei egy váratlan megsemmisülés képét 
utánozták, tehát a fivér végét kópizálták. Az azonosítást 
elmélyítette az a körülmény is, hogy szinte. egyidejűleg a 
fivérrel meghalt mindkettőjük apja. Ázonban hiába kutat- 
tam egy oly momentum után, mely arra utalt volna, hogy 
a beteget elhalt bátyjához valami bűntudat kötötte volna. 
Erre támpontot nem találtam. A mélyebbre vitt analizis 
azután megadta a feleletet, csak jobban kellett a nyert ada- 
tokat megnézni és értelmezni. A beteg egész életén látensen 
átvonult egy eléggé kihangsúlyozott homoszekszualitás, me- 
lyet sikeres versengés formájában sokáig szublimálni 
tudott. Bár önbizalma csekély volt (passziv homoszekszuali- 
tás) , amíg adhatott mindenkinek és többek közt fivérének 
is (anális ajándékozási kedv), nem voltak nehézségei oly 
irányban, hogy libidójának homoszekszuális komponensét 
kiegyensúlyozzt Saját nagy vagyonának elvesztése után 
a kiélés eme formájától elesett. Így vált benne egy régen 

lappangó érzéskonfliktus évekig tartó lelki egyensúly után 
akuttá. Ezt az elméleti elgondolást egy látszólag jelenték- 
telen tünet érdekesen alátámasztotta. A beteg sokszor 
panaszkodott, hogy fejében állandóan érez valami beékelt 
tárgyat, melytől szabadulni nem tud. , Ha ez az ék nem 
volna, mingyárt egészségesnek érezném magamat", mondta 
sztereotipiásan. Felesleges részletezni, hogy e hisztériás 
tüneten át a betegnek regresszivvé vált homoszekszualitásába 
betekintést lehetett kapni. Abba az ösztönnyilvánulásba, 
melyből a neurózis kinőtt. 

Vajjon tipikus-e az itt leírt jelenség? Vajjon az elfoj- 
tott homoszekszualitás késői aktiválódásával felborulhat-e 
egy évtizedekig stabilnak látszó lelki állapot? A probléma 
nagy és fontos. Objektiv választ erre csak rendszeresen 
kivizsgált esetek alapján lehet adni. Egyelőre elégedjünk 
meg a felelettel, mit az elfogulatlanságában is zseniális 
Goethe adott, ki az öregkor határán megírta a , West- 
östliche Divan" gyönyörű vers-ciklusát. Ebben a könyvben, 
a sötéten izzó , Schenkenbuch" lapjain, a legnagyobb ter- 
mészetesség hangján szót emel a homoszekszuális libidó 
jogosultsága mellett. Goethe, ki egész életén át alkalmi 
költészetet írt, itt egy nagy biológiai felfedezéshez jutott; 
ahhoz, hogy az öregedés folyamata alatt a libidó úgy irá- 
nyát, mint tárgyát felcserélheti. Nagyon sok egyén késői 
neurótikus összeroppanását meg lehet érteni, ha erre a 
fordulatra gondolunk." 


5 Freud egyik tanulmányában elméleti megfontolás alapján már 
utal erre a tényre: cIm allgemeinen schwankt der Mensch sein Leben 
lang zwischen heterosexuellem und homosexuellem Fühlen, und 
Versagung und Enttáuschung pflegt ihn zur anderen hinüberzudrán- 
gen.: Vizsgált esetében ezt az áttolódást egy szomatikus tényezőnek, a 
férfiui cklimaktérium;-nak próbálja tulajdonítani. (Über einen auto- 


biographisch beschriebenen Fall von Paranoia. Ges. Schriften VIII. 
kötet, 396. old.) ; 

A GYERMEK ÁGYBAVIZELÉSÉRŐL - 
(ENURÉZIS) 


Dr. Lévyné F. Kata gyógypedag. tanár 


A még mindig gyakori orvosi felfogással szemben, 
mely az enurézist testi betegségnek tekinti és kezeli, 
ott találjuk a gyermek nevelőinek felfogását, mely 
az ágybavizelést egyszerűen , rossz szokásnak" minősíti, 
vagy éppenséggel dacot, ellenséges tendenciát érez ki be- 
lőle és nevelő eljárását szigoruságban, büntetésben, meg- 
szégyenítésben ehhez szabja. 

A következőkben az enurézisről való különböző orvosi 
vélemények után a pszichoanalízis felfogását akarom is- 
mertétni. Néhány eset kapcsán rámutatok azokra a 
finomabb lelki mechanizmusokra, melyeknek  közbe- 
játszása szokott enurézisre vezetni és ebből levonom 
a nevelés és a terápia számára adódó következtetéseket. 


f. 

Mind az orvosi, mind a gyógypedagógiai irodalomban 
az extrém organikus eredéstől az extrém pszichogénig a 
felfogások legkülönbözőbb árnyalatait találjuk az enurézis 
etiológiáját illetőleg. 

Zappert: a hólyagneurózisok egyik tüneteként ír róla 
és ezzel már elkülöníti az organikus megbetegedéseket ki- 
sérő inkontinenciától. Zappert a Fuchs-féle teóriát, mely 
szerint a hátgerinc elcsontosodásának fejlődési rendelle- 
nessége (spina bifida) lenne az enurézis oka, nem tartja 
kellőleg megalapozottnak, tekintve, hogy a gyermeki enu- 
rézis-esetek 2599-a normális röntgenleletet mutat. 

Homburger? a spina bifidát, mely más külső degenera- 


! I. Zappert: Enuresis. Ergebnisse der inn. Med. u. Kinderheil- 
kunde. XVIII. 
99 :" Homburger: Psychopathologie d. Kindesalters. Berlin. Springer. 
1926. 

tív tünetekkel együtt szokott fellépni, csak azok egyikének 
értékeli és velük együtt gyakran találja az enurézist is, 
mely szinte elmaradhatatlan jelenség a súlyosabb elme- 
gyengeségeknél is. 


Marcuse? még az enurézisnél található organikus ano- 
máliákat is hajlandó csupán pszichogén funkciózavarok 
biológiai szubsztrátumának tekinteni. Ez etiológia mel- 
lett azonban megkülönbözteti még az esszenciális, vagyvis 
minden organikus vonatkozást nélkülöző formáját az 
enuresis nocturnának, melyet szekszuális ekvivalens-nek 
tekint. 


Meg kell még itt említenem, hogy Adler az , Organ- 
minderwertigkeit" teóriáját az uretrális apparátusról ve- 
zette le és az enurézist egy ily egészében alacsonyrendű 
szerv hibás, embrionális működésének tudja be. 


Freud: szerint , az enuresis nocturna, ott, hol nem epi- 
leptikus rohamnak felel meg, nem tekintendő másnak, mint 
pollúciónak". Anatómiai és fiziológiai vizsgálatok és kór- 
tani észlelések az enurézisnek a pollúcióval való relatív 
azonosságát ugyancsak beigazolták. (Porosz M., L. R. Mül- 
ler.) A fiúcsecsemő erekciója a vizelés megindúlásánál szin- 
tén kifejezője az uretrális és a genitális apparátus eredeti 
összetartozásának. Szétválasztásuk a központi idegrend- 
szerben csak a pubertás ideje körül megy végbe. Ez a ma- 
gyarázata a pedagógusok előtt is ismert jelenségnek, hogy 
a minden nevelési behatással dacoló esszenciális enurézi- 
sek legnagyobb részének a pubertás magától is véget vet. E 
megfigyelés könnyen csábíthat arra, hogy a pubertás lelki 
átalakulásában keressük az enurézis megszűnésének ma- 
gyarázatát, amint azt pl. Homburger meg is teszi. Holott 


nyilván koordinált pszichikus fejlődési momentumokról 
van szó. 


Ismerjük Freud-nek a pszichoanalízis számára alap- 
vető megállapításait, hogy a felnőtt genitális szekszualitását 
részösztönök összegeződése eredményezi, amely részösztö- 
nök időleges egyeduralmát a gyermekkor különböző fázi- 
saiban megfigyelhetjük. Láthatjuk a szopós gyermeket 
orális libidofázisában, a kisdedet uretrális és anális funk- 


3 A. Marcuse: Handwörterbuch der Sexualwissensehaft. 
1: Freud: Drei Abhandlungen zur Sexualtheorie. 1905. 

cióiban kielégülést találva és így tovább. A genitális zóná- 
nak, kifejlődésével és elsőbbségének elnyerésével felismer- 
hetetlenül magába kellene olvasztania e részösztönöket. 
Tudjuk azonban, hogy ott, ahol valamely parciális ösztön- 
nek túlerős szerep jutott, ez az ideális beolvadás vagy soha- 
semi történik meg, vagy pedig oly módon kénytelen az én 
a túlerős részösztönök igényei ellen gátat emelni, hogy bizo- 
nyos — sokszor velük ellentétes — jellembeli tulajdonságo- 
kat fejleszt ki reakcióként. Ily értelemben beszélhetünk: 
orális, anális vagy uretrális karakterről. Sokszor a túligé- 
nyes részösztön oly rögzítődést jelent a szekszualitás fejlő- 
désében, amelyre az egyén későbbi életében valamely pszi- 
chikus trauma hatása alatt könnyen regrediál. 


Az uretrális erótika szerepének alapvető tanulmányt 
szentelt Sadger?", ki nyomatékosan rámutat arra, hogy 
mennyire determináló lehet az egész későbbi szekszuális 
életre a gyermekkori uretrális erótika. Ott, hol ez túlerős, 
amit egyéni vagy családi diszpozició, vagy a nevelés ily- 
irányú túlhangsúlyozottsága vagy egyéb hibái okozhatnak, 
a vizelési funkció valamely zavarával fogunk találkozni. Így 
pl. a fokozottan uretrálerótikus gyermeknek minden vize- 
lése kéjérzéssel jár, tehát elaprózza vizelését, hogy gyako: 
ribbá tegye élvezetét. Így jöhet létre a pollakisuria. Sadger 
szerint enurézis is csak ott lép fel, ahol fokozott kéjérzés 
van, melyet vagy a vizelés aktusa, vagy az illető saját testé- 
nek levizelése idéz elő. Utóbbi esetben a bőrfelület erogenei- 
tása, melynek fokozottságát találta enurétikusokon, lenne a 
determináló tényező. Sadger a gyermekkor vizelési zavarait 
látja a férfikor szekszuális zavaraiban megnyilvánulni: így 
a pszichikus impotenciát és a retentio urinde-t összetarto- 
zóknak látja. A retentio valószínű oka viszont az, hogy a 
hólyag kiürítése visszatartás után fokozott kéjérzést okoz. 
A pénisz-exhibíciós hajlam is gyakran a gyermek vizelési 
teljesítmények fölötti büszkeségére vezethető vissza. A gyer- 
mek számára, ki még más nemi váladékot nem ismer, a vi- 
zelet nemi produktumot jelent. Tipikus gyermeki elképze- 
lése a koitusznak az, hogy az apa bevizel az anyába vagy 
levizeli azt. A vágy ennek utánzására szintén okozhat enu-. 


5 Sadger: Über Urethralerotik. Jahrb. f. psa. u. psychopath. For- 
schungen. 1910. 2/II. 
6 Ferenczi és Jones ugyancsak utaltak ily összefüggésekre. 

rézist, aminek érdekes eseteit is közli Sadger. Világos, 
hogy minél élénkebb a gyermek szekszualitása, annál ké- 
sőbben válik szobatisztává. 

Ha az uretrális erótika predominálása folytán a genitá- 
lis zóna a vezetőszerepet még felnőtt korban sem érte el, 
tehát a gyermek libidó-fejlődésében bizonyos ponton el- 
akadt, akkor a szekszuális életnek tipikus zavara léphet fel 
az ejaculatio praecox-ban. Ennek rokonságát a gyermek- 
kori enurézissel Abraham? mutatta ki. Szerinte az ejacula- 
. tio praecox kompromisszum, két folyamatnak összekapcso- 

lása: a kiürített anyag tekintetében ejaculatio, a kiürítés 
mikéntjére nézve mictio. Az ejaculatio praecox-ban szenve- 
dők anamnézise őket gyermekkori enurétikusoknak mu- 


tatja be, akik amellett majdnem minden ingerületre vizelési 
ingerrel reagáltak. 


A felsorolt vizelési zavarokban, valamint az ejaculatio 
praecoxban tehát egy parciális ösztönnek: az uretrális eró- 
tikának perszisztálását látjuk. 

Hitschmannő uretrálerótikus tüneteket talált kényszer- 
neurótikusokon, kik hosszú ideig szenvedtek enurézisben, 
vagy még szórványosan bevrvizeltek vagy pullúciós álmaik 
szoktak lenni ágybevizeléssel. Közülök egyesek mosdási 
kényszertünete is utal az uretrális erótika és kényszerneu- 
rózis között való összefüggésre. 


Hitschmann, úgy mint mások is, keresi az uretrál-eró- 
tika reakcióképződéséből kialakult , uretrál-karakter"-t, az 
anális-karakter mintájára, melyet az anális vonások elfoj- 
tására reakcióképpen létrejött rendszeretet, takarékosság 
és makacsság jellemez. Az análerótikus szfinkterműködés- 
sel, a visszatartóval, ellentétben van az uretrális libidót 
szolgáló elengedő detrusor-működés, melyből a bőkezűség 
és közlékenység vonása adódnék. Lehet, hogy ez uretrális 
jellemvonások gyakran csak azért nem léphetnek előtérbe, 
mert ahol az egyidejű libidófejlődési fázisok mindkettőjé- 
nek (anális és uretrális) részösztönei perszisztálnak, az ure- 
trális vonásoknak az analitással ellentétes hatása az anális 
vonások csökkentésében merül ki. 


" K. Abraham. Über ejaculatio praecox. Int. Zeitsechr. f. árztL 
Psychoanalyse. 1917. 4. 


" E. Hitschmann: Urethralerotik u. Zwangsneurose. Int. Zeitschr. 
f. Psa. 1920. 3. 

Jones? szerint az uretrálerótikust mindenekelőtt becs- 
vágya jellemzi. Ezt a kis fiúk vizelés körüli versengésére ve- 
zeti vissza, mely gyakran a férfikorban a szekszuális telje- 
. sítőképesség körül megismétlődik. Jones egy kényszerneu- 
rótikus betegének az élet minden vonatkozásában megnyil- 
vánúló kóros versengési vágyát ily alapból eredőnek ismerte 
fel. 

Róheim! Közép-Ausztrália bennszülötteinél —  ellen- 
tétben a civilizált népekkel — rátalált az uretrális erótika 
karakterképző hatására. E nép, melynél az uretrális libidót 
a vizelet szagának dalokban, mítoszban és a realitásban sti- 
mulánsként szereplése mutatja, mely  vizelési szük- 
ségletének jártában, álltában, ültében szégyenérzés nélkül 
tesz eleget, jellemében a mértéktelen adakozási kedvvel, 
ceremóniáiban pedig a pénisz exhibiálásával és egyéb ure- 
trális vonatkozásával (pl. vizeletivás) tűnik fel. 

Ferenczi ! ki az ösztön egyenes megnyilvánulását és a 
karaktervonássá alakult reakcióképződést egymás mellett 
találta egyazon egyénben, a piromániában mutatja ki az 
uretrálerótika egy (pszichózisos) reakcióképződését. Ennek 
útját a becsvágyon keresztül követi. Herosztráteszi dicsőség 
utáni vágyát elégíti ki a gyujtogató, kiben a régi enuréti- 
kusra ismerhetünk. Ferenczi gyujtogatási esetek kriminoló- 
giai gyüjteményében nagyszámban talált olyanokra, kik 
ágyukat gyujtották fel és ezzel piromániás jellemvoná- 
suknak enurétikus ősforrását árulták el. Analízisek anyaga, 
gyermekeken való közvetlen megfigyelés beigazolja, hogy 


gyermekek kedvtelése gyufa, stb. gyujtogatásában — a 
régi dajkahit beigazolásaként — uretrálerótikus reakciókép- 
ződés. Egy orvos — volt enurétikus — pályaválasztását, 


ki az urológiát választotta szűkebb szakmájának, épp úgy 
uretrális erótikája által determináltnak találta, mint kedv- 
telését, hogy önkéntes tűzoltóként működjék. 

Az uretrális erotika  szublimálását jelentik e részösz- 
tönnek oly szociálisan megengedett megnyilvánulásai és 
kiélési módjai, amilyenekre Sadger is utal a hivatásszerüen 


9 E. Jones: Urethralerotik und Ehrgeiz. Int. Zeitschr. f. árztl. Psa. 
1915. 3. : 

1 G. Róheim: Die Psychoanalyse primitiver Kulturen. Imago. 
1932. 3/4. 

1 Ferenczi:  Mischgebilde von erotischen und Charakterzügen. 
Bausteine zur Psychoanalyse. II. Int. Psa. Verlag, Wien, 1927. 

vízzel foglalkozásban, vízisportban, művészetek útján: ku- 
tak, szökőkutak ábrázolásaiban, stb. A gyermek élvezete a 
vízzel való játszásban, locsolgatásban ugyanilyen eredésű. 
Utalás ez a pedagógus számára, ki neveltjeinek különöseb- 
ben hangsúlyozott részösztönei szublimálására fog alkalmat 
nyujtani.!? E felfogásnak ellentmondani látszik, de bizo- 
nyára csak kivételnek tekinthető Hitschmann!? megfigye- 
lése egy 4 éves lányka sporádikus ágybevizeléseiről. A kis- 
lány rövid idővel , tisztasága" elérése után is már átmeneti- 
leg visszaeső lett, mikor fehérneműt vasaláshoz belocsolni 
segített. Négyéves korában pedig egy csónakkiránduláson 
bevizel és ezt a rákövetkező éjszakán is megismétli. A vízzel 
való foglalkozás ismét felélesztette benne a kielégülésnek 
régi, elfelejtett módját. 

Gyakori megfigyelések igazolják, hogy a kis gyermek 
épp úgy értékeli és juttatja szeretete kifejezéseként uretrális 
produktumait kiválasztottjainak, akár csak az análisokat. 
Így látjuk, hogy a kézről kézre adott kis baba és a családja 
körében ölből ölbe mászkáló kis gyermek többnyire ugyan 
azon személyeket vizeli le, azokat, akiket legjobban kedvel. 
Sadger analíziseiből is közöl erre vonatkozó adalékokat. 


Alkalmam volt egy 5 éves menhelyi fiúcskát meg- 
. figyelni, aki teljes szeretetlenségből, egy öreg nevelőanya 
mellől került kedvezőbb környezetbe, egy kedves fiatal nő 
gondozásába, akivel egy ágyban hált. Néhány hónap mulva 
elkezdte éjjelente levizelni gondozónőjét. Ez nyilván telje- 
sen akarátától független, pollúciószerű folyamat volt. Ez 
eset is megerősíti Freud előbb említett megállapítását, me- 
lyet Marcusenál pregnánsan így találunk kifejezve: a gyer- 
mek enurézise az éretlenek pollúciója. Ezt felnőttre alkal- 
mazva, enurézisét a pollúció neurótikus formájának, illetve 
átalakulásának nevezi. Gyakori neurótikusoknál, hogy pol- 
lúciókat nem szekszuális tárgyú, hanem vezikális álmok 
előzik meg. 

Ugyancsak gyakori megfigyelés tárgya az ágybavizelés 


; 12 Hadd álljon itt egy ösztönösen jól nevelő anyának találó meg- 
jegyzése egy gondozatlan, öntözetlen kertnek láttán, melyben ott szel- 
lőzött egy serdülő, enuretikus fiú fekhelye: , Miért nem hagyták in- 
keok ts a kertet locsolja, bizonyára kevesebbet vizelt volna az 
ágyba 

13 E. Hitschmann: Über einen sporadischen Rückfall ins Bett- 
nássen. Int. Zeitschr. f. ürztl. Psa. 1919. 2. 

koincidálása vizelési álmokkal t melyekben az álom reak- 
ciója az ingernek és mint , Beguemlichkeitstraum "ő az al- 
vás zavartalan folytatását igyekszik biztosítani.1§ Még gyak- 
rabban találjuk álmokban a vizelés vagy vizelési inger szim- 
bólikus ábrázolását, esetleg mind nagyobb víztömegekkel 
jelezve a mind jobban fokozódó ingert, melytől végül is fel- 
ébred az álmodó (, Harndrang-Wecktraum") . 

Hogy ennek a vizelési ingernek, mint uretrális infanti- 
lis ösztönmegnyilvánulásnak, a felnőtt álmodónál megfelel 
egy másik pszichikus rétegben és ennek megfelelően az 
álomszimbolikában is genitális szekszuális inger, azt igen 
szépen mutatta ki Rank." Egy és ugyanazon álmodó 24 
álomból álló sorozatát közli, mely álmok mindegyikéből vi- 
zelési ingerrel ébred a kétségtelenül erős uretrális eróti- 
kájú nő. 

Gyermekeknél sűrűn találkozunk oly álmokkal, melyek 
fürdéssel,  halászással, hóban-csuszkálással stb. foglalkoz- 
nak, amelyekből vagy bevizelés után, vagy félelemmel éb- 
rednek. 

Egy 8 éves, súlyosan enuretikus fiú mesélte nekem 
tipikusan visszatérő álmát, hogy magasból esik le, vízbe, 
tengerbe és arra ébred, hogy bevizelt. Ez álmot jól kiegé- 
szíti az anya panasza, gyermekének különös, felfokozott 
szekszualitásáról, mellyel feléje közeledik. 

Az ily álmok a , nedves elem" után való vágyat fejezik 
ki. A bevizeléssel ez be is teljesedik. De ezzel nemcsak a 
boldog csecsemőkor után való vágyódásának ad kifejezést. 
A vízbeéesés szimbolikája még egy további lépéssel vissza- 
mennünk késztet. 


Ferenczi a nedves elembe, az anyaölbe való vissza- 
vágyódást ismerte fel benne. Az egyéni élet e regresszív 
megnyilvánulásával párhuzamba állította genitális leóriájá- 
ban a talasszális regresszió filogenetikus jelenségét. 


14 Marcuse 1. c. egy XVIII. századból való közleményt emlit, 
mely az ágybavizelés összefüggését hangsúlyozza vezikális álmokkal. 

15 Freud: Die Traumdeutung. j 

16 Egy 5 éves lányka, reggelre kelve, e szavakkal zokogja el szo- 
katlan balesetét: , Jaj, mamám, azt álmodtam, hogy a kádban vwa- 
gyok... kicsit is, meg nagyot is!" 

. 17 0. Rank: Die Symbolschichtung im Wecktraum usw. Jahrb. 
f. psa. u. psychopath. Forschungen. 1912. IV. I. 

18 Ferenczi: Katasztrófák. : 

Ha enuretikussal foglalkozunk, mindenekelőtt azt kell 
megállapítanunk, hogy a fejlődés menetének megzavarásá- 
val, vagy sikeres fejlődés után egy korábbi fejlődés fokára 
való regrediálással van-e dolgunk. Általában véve feltehet- 
jük, hogy az előbbi esetben, melyet primér-enurézisnek fo- 
gok itt nevezni, a diszpozíciónak, mint tényezőnek nagyobb 
a szerepe, mint az utóbbiban, hol a gyermek már hosszabb- 
rövidebb ideig bebizonyította szobatisztaságra való képes- 
ségét. 

Tudjuk, hogy az egyes erogén zónák relatív fejlettsége 
mellett, a szekszuális ingerület egyes forrásainak relatív 
erejét tekinthetjük a szekszuális konstitució differenciáló 
tényezőinek.19 És amit Freud a neurózisokra nézve megálla- 
pított, hogy , a neurózis mindig ott fogja legnagyobb telje- 
sítményeit véghezvinni, ahol konstitució és élmény egy- 
értelműleg együtt hat", az áll az enurézisre nézve Is. 

Már Sadger is igen helyesen emeli ki az öröklött disz- 
pozíció mellett a nevelés és környezet hibáit. Nevezetesen a 
gyermek nemi szervének felesleges érintését, szervének és 
funkciójának túlzott figyelemben részesítését. Az anya hibá- 
ját, aki túl az élettanilag indokolt koron manuális segítséget 
nyujt kisfiának testi szükségletei elvégzésénél, stb. Ismer- 
jük neurotikusaink elmondásaiból azokat a felejthetetlen 
benyomásokat, melyeket egy-egy megszokott anyai gesztus 
náluk keltett, következményeikkel együtt. Így egy gyermek- 
kori enurétikus, későbbi kényszerneurótikus emlegeti, hogy 
mily jó érzés volt számára, mikor anyja be-benyult kisfia 
nadrágjába, hogy meggyőződjék arról, hogy nem vizes-e. 
Hogy élvezte a szülők érdeklődését, kik vizelését egy fiúk 
nevével rímelő rigmussal honorálták és súlyos narcisztikus 
sérelemnek érezte, mikor nem engedték meg, hogy a sétaté- 
ren vizeljen. Ugyanez a szülő azután a fiú ágybevizelési 
kedvtelésének azzal a fenyegetéssel vetett véget, hogy nemi- 
szervét levágja. Ezzel ugyan célját elérte, de a fiú későbbi 
súlyos neurotikus megbetegedésének alapját vetette meg. A 
szülők specifikus saját szokásainak rossz hatását, illetve az 
ezekre való ránevelés elriasztó esetét közli Sadger, egy ho- 
moszekszuális páciense analíziséből: az anya, ki folyton kér- 
dezi fiát, hogy nem kell-e vizelnie, saját maga hirtelen geni- 


19 Freud: Drei Abhandlungen zur Sexualtheorie. 

táléjához szokott kapni és kirohanni. Az apának vizelési ne 
hézségei vannak és sokszor pőrére kell e művelethez vet- 
kőznie. Mindkét szülő tág teret enged a gyermek ilyirányú 
megfigyeléseinek. A fiúban később többek között az a per- 
verzió fejlődik ki, hogy ő akar kisebb fiúkat vizelésnél meg- 
figyelni, stb. 

Ferenczi figyelmeztet arra, hogy hereditásról szólva, 
gondosan el kell különítenünk tőle a , pszeudohereditás" 
eseteit, amelyekben neurotikus szülők éppen saját bajukból 
kifolyólag kezelik helytelenül, nevelik rosszul gyermekeiket. 

Ahogyan a kis gyermek gyakran vizelési szükségletét 
használja fel arra, hogy ennek útján szülei segítségét, vele- 
törődését, érintését kiprovokálja, éjjel hivogatja, csakhogy 
szeretetét érezze, úgy az enurézist is ennek a célnak szolgá- 
latába állítja sokszor, abban a korban, melyben a szülők 
már elvárnák tőle, hogy saját hatáskörében intézze el szük- 
ségleteit. Így az említett 8 éves fiúcskát első beszélgetésünk- 
kor megkérdeztem, hogy nagyon bántja-e őt az, hogy min. 
den éjjel be kell vizelnie, mire szinte helyreigazítva szavai- 
mat felelte: ,,...a szüleimet. Nagyon törődnek velem. 
Anyának nagyon: nehéz engem mindig éjjel átrakosgatni, 
mert nagyon mélyen alszom." Ezt vallomásnak vehettem, 
(melyet sietett aztán meg is másítani), mely szerint neki 
csak kellemes, hogy anyja őt éjjel szárazba rakja. Beszél- 
getés közben azt is megjegyezte, hogy egyáltalán nem 
vágyik felnőttségre. 

Diszpozíció, a szülők helytelen magatartása, sokszor sa- 
ját diszpozíció folytán, eredményezheti a gyermek fejlődé- 
sének enurézisben megnyilvánuló elakadását. Az enurétiku- 
sok másik csoportjánál, mely már az uretrális organizáció 
fokán túlhaladva, regrediál ismét erre, egyéb tényezők, él- 
mények hatását kell keresnünk, mely e regressziót létre- 
hozta. Ez esetek mindig beigazolják Freud szavait, hogy , ha 
a részösztönökből eredő szekszuális tevékenység újrafelvéle- 
lét találjuk, akkor belső okoknak és külső inditékoknak van 
ebben szerepük, melyeket neurotikus megbetegedések 
esetén a tünet kialakulásából kitalálhatunk és a pszicho- 
analitikus kutatás által biztonsággal felderíthetünk". 

Leggyakoribb külső oknak a regresszióra, kis gyermek- 


20 Ferenczi: Psychosexuelle Impotenz beim Manne. Bausteine zur 
Psa. II. 

nél, a szeretet tárgyának elvesztését találjuk. Itt is külön- 
böző motívumok és mechanizmusok játszanak közbe. A 
kicsi gyermek valamely parciális ösztön útján való kielégü- 
lésről csak a szeretet kedvéért mond le, melyet érte kárpót- 
lásul kap. De ez a szeretet egy bizonyos korig nagyon sze- 
mélyhez kötött még. Ha ezt a személyt elveszti, úgy egyuttal 
feladja már elért kultúrfokát, nem hajlandó lemondani a 
közvetlen kielégülésről. Többek között ez a nevelő szülők 
között ide-oda vándorló , nevelt gyermekek" gyakori züllé- 
sének legfőbb oka. H. Deutsch! közli egy 2 éves kisfiú ese- 
tét, ki első dadájának hirtelen, búcsú nékül való távozá- 
sára, több tünet között (táplálkozás beszüntetése, pavor 
nocturnus) bevizeléssel reagál, noha már előzetesen a teljes 
tisztaságot elérte. Utóbb kimondottan csak anyjának adja 
le a kívánt módon a drága nedüt: , Nur für Mami!" 

Baudouin" három közleménye több regresszió-eseten 
mutatja ki ugyanazt a tendenciát, melyet az ágybavizelés 
tünete kifejez: ismét kis gyermekké válhat, ki az anya sze- 
retetét és gondoskodását élvezi. Egyik esetben: 6 éves fiúnál, 
az anya halála a trauma, melyre a gyermek több tünettel 
reagál. Alvajárásának pl. az az értelme hogy felkel, hogy 
anyjához menjen. Álmai, hogy vízbe esik, enuretikusokra 
tipikusak, értelmük ismeretes. Ugyanezt az anyaölbe vissza- 
vágyást találja Baudouin egy lánykánál, ki 4 éves korában 
anyja halálára enurézissel reagál, melyet 14 éves koráig 
folytat. Egy 20 hónapos lányka kis testvérére féltékennyé 
válik, mikor azt néhány hónapos korában kezdi riválisának 
érezni. Ekkor a már csaknem elért tisztaságot ismét feladja. 
A lánykában kezdettől fogva megvolt a készség arra, hogy 
a kis babát saját gyerekének tekintse. Mikor környezete ezt 
a felnőtt szerepet lakóhely változtatása alkalmával egy új" 
, felnőtt ágy"-gyal és megértő magatartással neki lehetővé 
teszi, egy napról a másikra feladja enurézisét és az azt kí- 
sérő neurotikus tünetet, tikjét is. 


Schneider? egy 612 éves enuretikus lányka igen tanul- 


2 H. Deutsch: Der erste Liebeskummer eines Knaben. Int. Zeit- 
sohr..Í. arztkh. Psa. 1919. II 


8 27 GR Baudoin: Leidvoller Verlust u. Regression. Zeitschr. f. psa. 
Pádag. III. Ein Fall von Bettnássen. u. o. — Bettnássen und Geschwis- 
terkomplex. u. o. V. 


"3 E. Schneider: Ein Fall v. Bettnássen. Zeitschr. f. psa. Pádag. I. 
114 


ságos analízisét közli részletesen. A diszpozicionális momen- 
tumot a regresszióra a családi enurétikus terheltségben tia- 
lálta meg. Az apa hadbavonulása által tárgyavesztett libidó 
félelemérzéseket okoz. Ezért találjuk e rokon eredésű esetek 
mindegyikében az enurézis mellett a pavor tünetét is. Ez a 
félelem is hozzájárul ahhoz, hogy a gyermek ne kívánja el- 
hagyni biztos ágyacskáját. A gyermek félelemérzéseit még 
fokozták szülei hálószobájában tett megfigyelései. Kis test- 
vér születése lesz a második momentum a regresszió előidé- 
zésében. Féltékenységében ugyanoly elbánást kíván, mint a 
csecsemő s így enuretikus lesz. 


Többszörösen determináltnak SÁLAT OZAT egy enyhe 
kényszerneurózissal kapcsolatos enurézis  (nocturna et 
diurna), mely egy kislánynak, apja halálától, 3. évétől 10 
éves koráig tartott. A jól fejlett és tisztaságra szokott 
lányka, ki rendkívül hevesen ragaszkodott apjához, annak 
elvesztése folytán erős regressziót mutatott beszédében, 
már megtanult készségeinek (öltözés, stb.) elhanyagolásá- 
ban és karonhordozást, babusgatást kívánt. Oly korban érte 
a szeretet tárgyának elvesztése, mikor még nagy a készség 
a tárgyszeretés mögött lappangó primér autoerótikus kö- 
töttséghez való visszatérése. Heves cnániája és enurézise 
részben innen magyarázható. Másik determinánsa egy spe- 
cifikusan női vonás volt, mely a fiú genitáléjával való össze- 
hasonlításból adódik s melyet Freud , péniszirígység"-nek 
nevezett. Ez akkor mutatkozik először e lánykánál, mikor 
2 éves korában figyelmessé lesz kis öccsének nemi szervére. 
Valahányszor megpillantja a fiúcsecsemő altestét, kétségbe- 
esett sírásba tör ki, mely addig tart, míg a kisfiút újra be 
nem takarják. 

Kislányok általában anyjukat szokták okolni anatómiai 
balsorsukért. Ha később ádáz féltékenységi harcban talál- 
juk kislányunkat öccsével, anyját vádolva, hogy fiát előny- 
ben részesíti, úgy ebben csak a korai gyermekkor érzései 
nyernek megismétlést és kifejezést. A közvetlen reakció, 
hogy anyjától — kislányoknál csak úgy, mint fiúk- 
nál az anya az első érzelmi objektum — haraggal elfordul 
és egész szeretet utáni vágyódásával az apához kapcsolódik. 
Alacsonyabbrendűségeért az apa szeretete képes őt kárpó- 
tolni. Ha ezt megkapja, nem fontos neki a fiúval való vetél- 
kedés. Nem a pénisz kell neki, hanem a kis baba, akit ő 
szeretne kapni az apától. Riválisa most az anya lesz. Így ta- 

láljuk tulajdonképpeni Oedipus-komplekszumában a szó- 
banforgó kislányt, mikor apját elveszti. 

Érthető, hogy e veszteség hatása alatt kénytelen az 
anya-objektumhoz visszatérni, bár erősen ellentmondó, am- 
bivalens érzelmekkel. De egyúttal felveszi a versengést a kis- 
fiúval és most már elhatalmasodik fölötte a péniszirígység. 
A vizelési versengésben?! magát inferiórisnak érző kislány 
feladja minden tisztaságra irányuló igyekezetét, anyjára há- 
rítva a felelősséget a tökéletlen apparátusért, mellyel őt fel- 
szerelte. Így érthető az enurézis, mint regresszió jele az át- 
élt trauma következtében. Hogy, mint itt is, a kasztrációs- 
komplekszumból ered valamely gyermek enurézise, annak 
biztos tünetét véltem megtalálni abban a — több esetben is 
megfigyelt — körülményben, hogy az ily gyermekek nem- 
csak hogy nappali bevizelők is, hanem demonstratívnak 
mondható ügyetlenséget,  ügyefogyottságot  tanusítanak 
szükségleteik elvégzésénél. Levizelik a klozetet, vagy nad- 
rágjukat, vagy a padlót. Mások lehetetlen időkben és helye-: 
ken, színház, hangverseny, előadás kellős közepén kényte- 
lenek kivonulni. Egy 12 éves leányka kiránduláson, fiúkkal 
való együttlétben végigcsurgatja maga alá vizeletét. E spe- 
cifikus ügyefogyottság az analitikus előtt ismert megnyilvá- 
nulása a kasztrációs komplekszumnak, mely sokszor talál- 
ható nőknél, mint reakció férfias vágyaikra. E túlkompen- 
zált lemondás megnyilvánulhat mint képtelenség minden 
legtávolabbról is férfiasnak minősíthető foglalkozásra, vagy 
tevékenységre is. De találkozunk kasztrációs traumákra fel- 
lépő ilynemű gátlásokkal, ügyefogyottsággal és enurézissel 
férfiaknál is.?§ 

Nem szabad, természetesen, elfelejtenünk, hogy az ily 
motívumok a cselekvő személyek előtt nem ismertek. Mély 
lelki rétegekben tudattalanul végbemenő kapcsolatok ered- 
ményei, melyekből felbuggyanó tünetként jelentkezik az 
enurézis. Okát és értelmét e leírt esetben is csak pszicho- 
analitikus kezelés tudta kideríteni. 

Még egy leiki mechanizmus szolgálatában állónak mu- 


A Bálint A. ,A gyermekszoba pszichológiája"-ban említ egy 21 
éves kislányt, ki egy tócsa közepéről zokogva panaszolja: , Anyukám, 
mikor tudok én is fiúsan kisdózni..." 

25 H. Deutsch enuretikus férfi esetét közli, ki a , kasztrált nővel" 
való azonosításban lesz ágybavizelő. Psa. der Neurosen. Int. Psa. 
Verlag. 

tatkozott esetünkben az enurézis többszörösen determinált 
tünete. Ez a bűntudat és a belőle fakadó büntetés utáni 
vágy volt. A bűntudat egyik oka a kislánynak anyja és 
öccse ellen irányuló aggressziója, a másik onániája volt. 
Gyakori eset, hogy gyermekek, kivált ez utóbbiból eredő 
bűntudatukban — környezetük szavaival kifejezve — , nem 
nyugszanak addig, míg verésüket meg nem kapták". Az- 
után meglepően kiegyenlített, nyugodt és derűs magatartást 
tanusítanak. A lányka egy időben az ágybavizelést épp úgy 
használta harci, mint önbüntetési eszköznek, mellyel leg- 
könnyebb volt haragot és megszégyenítést kiváltania. Kis 
öccse előtt való megszégyenülése tápot adott egyúttal Hamu- 
pipőke-szerű mazochisztikus fantáziáinak is. 

Ez eset azért oly tanulságos, mert az esszenciális 
enurézisnek úgyszólván minden külön-külön is előforduló 
oka tényezőként közrehat benne. Uretrális erotikájára vall 
a tünet megválasztása. Az uretrálkarakter vonásaiból a 
becsvágy, adakozási kedv és közlékenység váltak szembe- 
tünőkké nála. : 

A kislány enurézise dacolt a folyadék megvonása és 
egyéb orvosi intézkedéseknek. Nevelői befolyásolás sem 
vezethetett nála eredményre, mert nevelőnője tudatos 
rosszakaratot vélt ott látni, hol a tudattalanban végbe- 
menő konfliktus kivetítődése történt. Az analízisnek a 
mélyebb összefüggések felderítésével sikerült az enurézist 
egészen sporádikussá redukálni, melynek azután, a kon- 
fliktusoknak mindig új tápot adó otthoni milióből egy 
időre való eltávolítása teljesen véget vetett. 

Találkoztunk oly esetekkel, melyekben sokkal kifeje- 
zettebb a bevizelésnek az a szerepe, melyet , harci eszköz"- 
nek neveztem. De ennek megítélésénél is még mindig na- 
gyon óvatosaknak kell lennünk. Mert a dacból és elkese- 
redésből bevizelő gyermeknél is még mindig a tudatos 
szándéktól a legteljesebben tudattalanig az átmeneteknek 
minden árnyalata megtalálható. Egy 9 éves apátlan félárva 
lány, kinek erős uretrális libidója már otthon is sporá- 
dikus bevizelésre vezetett, rendszeres ágybavizelő lesz, 
attól a naptól fogva, hogy árvaházba kerül. Történetesen ez 
az árvaház úgy oldja meg az enurézisnek nevelőintézetekre 
oly súlyos problémáját, hogy kizárja növendékei közül az 
oly ágybavizelőket, akiken kórházi kezelés nem segít. 
A kislány a kórházban nehány nap alatt , kigyógyul" enu- 

réziséből. Az intézeti életre, hol az intézeti , néni" nem 
nyujtja az anyai szeretet melegét, ismét enurézissel reagál. 
Így végül visszakerül anyjához. Ha csak tudatos motívu- 
mokat ismernénk el, azt kellene mondanunk, hogy a kis- 
lány szándékosan vizelt be, hogy így hazakerüljön anyjá- 
hoz. Az eset körülményeinek ismerete után ez azonban 
nem látszott valószinűnek. Az intézeti rideg légkör hatá- 
sára a bevizelés inkább ösztönös reakciója volt a gyer- 
meknek, mint ahogyan az objektumától elhagyott gyer- 
mek autoerótikusan, esetleg onániában szokott vigaszt ke- 
resni. Kislányunk a kielégülés e módját már ismerte, 
néha-napján gyakorolta is, bejárt pályákon haladt tehát 
ösztönös reakciója. Ebbe  belekapcsolódott vágyódása 
anyja után, tudattalan tendenciával és eredményezte azt, 
amit Freud , secundárer Krankheitsgewinn"-nek nevez. Az 
a tapasztalata, hogy így végeredményben ismét hazakerült, 
tanította meg arra, hogy enurézisét — újabb kihelyezés- 
nél — már mint eszközt tudatosan is használja. 

Fertőző betegséget is találunk néhol, még nagyobb gyer- 
mekeknél is, enurézissel járó regresszió előidézőjének. Itt 
is nyilvánvaló a testi leromlás mellett a pszichikus tenden- 
cia, hogy. a betegség alatt felújult boldog csecsemőkort;, 
dédelgetést, babusgatást állandósítsa. 

Javítóintézetekben, börtönökben, mint disszociális 
vonás mutatkozik igen sűrűn az enurézis. A kultúra köve- 
telményeinek el nem fogadása nyilvánul meg benne a 
társadalom ellen fordult egyén részéről, akit libidinózus 
szálak annak reprezentánsaihoz nem fűznek. Akiknek ér- 
zelmi objektumaik vagy nem is voltak, vagy elvesztek és 
nem sikerült őket másokkal pótolniok. Itt is tünet gyanánt 
értékelendő és itt is megtaláljuk a háttérben a speciális 
diszpoziciót. Hanselmann?§ neves zürichi gyógypedagógus 
szerint az enuretikusok zöme a , nehezen nevelhető" gyer- 
mekek között található. Kisegítő iskolai és javítóintézeti 
növendékek 25—309/9-ig enuretikusok. Ha ehhez hozzá- 
vesszük Homburger megállapítását, hogy értelmi fogyaté- 
kosság csak igen súlyos formáiban, mellyel tehát már ki- 
segítő iskolában nem is igen találkozunk, leküzdhetetlen 
akadálya a tisztaságra nevelésnek, akkor a már ismert 


26 H. Hanselmann:  Einführung in die Heilpádagogik. Zürich. 
Rotapfel-Verlag. 1933. pádagog 

okokon kivül elhanyagoltságot és disszocialitást kell a 
fenti százalékszám mögött látnunk. Az intézeti életben 
még a vezető egyéniségéről, a hozzá létrejött érzelmi kap- 
csolatokról is ad számot a bevizelési statisztika. Hombur- 
ger adatokat közöl a heidelbergi községi pszichopátikus 
gyermekek otthonából, hol statisztikát vezettek az ottani — 
elhanyagolt állapotban felvett — gyermekek ágybavizelésé- 
ről. Egy télen, melyen át az intézet régi, bevált vezetőnője 
betegállományban volt — más tényezők számbavétele 
mellett is megdöbbentő mértékben növekedeti meg a be- 
vizelési esetek száma. 


(IT 


Ha azt kérdezzük, hogy mi adódik az elmondottakból 
az enurézis problémájának praktikus megoldására, úgy 
külön kell választanunk a kisgyermek ösztönnevelésére 
vonatkozó — a szülőknek szóló — pedagógiai megfonto- 
lásokat, melyeknek a profilakszis szempontjából nem lehet 
elég fontosságot tulajdonítanunk, a tulajdonképpeni terá- 
pia kérdésétől. 

Fejlődési hibákat, mint amilyen a primér-enurézis is, 
tudvalevően könnyebb megelőzni, mint megszüntetni. Lát- 
tuk, hogy létrehozásukban mily szerepe van a szülői hi- 
báknak. Ezek egy részét túlságos előzékenységnek nevez- 
ném a gyermek ösztönéletével szemben. Viszont épp úgy 
elítélendők a túlzott szigor eszközei, melyeket a kifejlett 
enurézissel szemben gyakran alkalmaznak —- meglepő 
módon — egy és ugyanazon szülők. Így szoktunk túl- 
kényeztetett gyermekeket néha irgalmatlan dresszurának 
kitéve látni, mindazon társadalmi vonatkozásokban, ame- 
lyekben a szülők hiusága ezt megkivánja. 

Nyugodtan mondhatjuk, hogy minden ösztön-nevelési 
hiba alapjában nem más, mint a megengedés és megtaga- 
dás hibás adagolása.  Megfontoltan nevelő szülő gyakran 
kerül az elé a kérdés elé, hogy mivel árthat inkább gyer- 
mekének: avval, ha szabad folyást enged ösztönmegnyilvá- 
nulásának, vagy ha letiltja azt. Az ily tudatosan nevelő 
szülő meg fogja találni azt a terhelési fokot, melyet gyer- 
meke az ösztönmegtagadás terén ártalom nélkül kibír. 
Lényegesen fontos az, hogy következetesen kitartson egy- 
szer elfoglalt álláspontja mellett. Minél hevesebbek a gyer- 
mek ösztönkielégülésre irányuló kivánalmai, annál nehe- 

zebb a szülőnek azok ostromát állani és következetesen 
tartani azt a határvonalat, melyet megengedés és meg- 
tagadás között vont. De annál fontosabb egyúttal a gyer- 
mek fejlődésére nézve, hogy ez a határ megrendíthetetlen 
maradjon. Vonatkozik ez például mindazon korlátozá- 
sokra, melyeket szükségeseknek tartunk, hogy a gyermek 
szekszualitása fölösleges ingerekhez ne jusson. Sok szülő 
már felfogásában is következetlen, midőn egyrészt a gyer- 
meket a közös hálószoba révén állandó szekszuális izgal- 
maknak teszi ki, másrészt gyermeke , ártatlanságát" őrzi 
a nemi felvilágosítással szemben, még akkor is, midőn a 
gyermek nyugtalan alvására kér tanácsot! Hogy mily fon- 
tos a gyermek külön alvása épp az enurézis szempontjá- 
ból, azt érdekesen illusztrálja Bálint A."" egy esete, mely- 
ben egy 7 éves leányka szülei megfigyelték, hogy a gyer- 
mek minden éjjel bevizel, annak a hétnek kivételével, 
melyben anyja menstruál! Ennyire résztvett az ,alvó 
gyermek" szüleinek nemi életében. Más esetekből láthat- 
tuk, hogy mily káros következményekkel jár, ha a wgyer- 
mek állandó tanuja mások testi szükségletei elvégzésének. 
Ne csak ettől óvjuk, hanem kivánjuk meg — mihelyt erre 
képes, — hogy saját szükségleteit is felnőttek módjára, 
vagyis csukott ajtók mögött, segédlet nélkül végezze. Ne 
sikerüljön a gyermekek testi funkciói zavara vagy akár 
testi indiszpozíciók révén a szülők túlzott vele-törődését 
elérnie. Nem egy kezdődő enurézist az állandósít, hogy a 
gyermeknek jól esik ennek révén az érdeklődés közép- 
pontjába helyezkednie. 

Az, aki nevelő elgondolásában nem következetes, még 
kevésbé lesz az magatartásában. Pedig egyenes megtévesz- 
tése a gyermeknek, ha abban a — tapasztalatából kiala- 
kult — hitben nő fel, hogy kellő kitartással könyörgései- 
ben vagy követelőzéseiben elérheti minden kivánsága 
beteljesedését. Mert így megeshetik, hogy akkor fog életé- 
ben először végérvényes és megdönthetetlen tilalomba. üt- 
közni, mikor leghevesebb ösztönigényeiről, például oedipusi 
vágyáról kell lemondania. Annál nehezebb lesz épp ebben 
lemondásra bírni a gyermeket, minél kevésbé találkozott 
előzetesen megingathatatlan tilalommal, végleges , nem"- 
mel. Ha aztán ily szituációban váratlanul reákényszerül a 


"7 Bálint A.: A gyermekszoba pszichológiája. Pantheon. 

tilalom, súlyos sérelemként élheti át a szülő szokatlan 
magatartását és neurózissal reagálhat. A legnehezebben 
nevelhető gyermekeknek azokat ismerjük, akik Oedipus- 
vágyaikkal elkészülni nem tudnak. Nevelési problémáik 
között ott látjuk az enurézist is. Egyik specifikus útját az 
apa-azonosításon keresztül követhetjük, midőn a közösü- 
lésről való gyermeki elképzelés hajtja a gyermeket az apa 
szerepében az ágybavizelésre. 

Egészséges fejlődési folyamat az, ha a gyermek az 
egyenes  ösztönkiélésről lemond a kielégülés szublimált 
módja: nevelőinek szeretete fejében. Nem minden esetben 
megy ez símán. Van olyan gyermek, kivel a szeretet meg- 
vonását éreztetni kell ahhoz, hogy megtanuljon ösztönein 
uralkodni. A gyermeknek kellemesebb a szeretetet ellen- 
szolgáltatás nélkül megkapnia.. Hogy mily kétkedve és nem 
szívesen veszi tudomásul ezt a feltételhez kötöttséget, 
némely — kivált egyébként elkényeztetett — gyermek, az 
kiütközik egy kissé nehezen tisztaságra  szoktatható 
fiúcska felkiáltásában. Anyja őt egy ízben megdícséri és 
szeretetéről biztosítja, mert , szárazon" ébredve rendesen 
elvégzi szükségletét. , Ezél szelet engem anya, ezél a kis 
pisiél?!" —. kérdi csodálkozva a gyermek. — Természetes, 
hogy a közvetlen kielégítéstől elzárt ösztön számára meg- 
felelő foglalkoztatással, szublimálás útján való kiélés lehe- 
tőségéről kell gondoskodni. 

A már kialakult enurézissel szemben közismertek az 
eddig szokásos eljárások. , Nevelői" eljárás az éjjeli felkel- 
tés, büntetés, ijesztés, megszégyenítés.  Szomatikus gyógy- 
módok a folyadékmegvonás, gyógyszerek, gyógymechanikai 
eszközök (ébresztő) alkalmazása, villanyozás.  Pszichikai 
gyógymódoknak eddig az éberszuggesztiót és miliőváltoz- 
tatást alkalmazták. Külföldön ily célokra külön enurétikus: 
otthonok is létesültek. 

Nem lehet a pszichoanalitikus feladata, hogy e gyógy- 
módokat hasznosságuk szempontjából elbírálja. Inkább 
csak egyik-másik eljárás ártalmasságával szemben kell 
állást foglalnia. 

A gyermek lelki épségének érdekében el kell ítélnünk 
minden oly módszert: nevelői szigort, megszégyenítést, 
megfélemlítést, villanyozást ,a fájdalom elviselhetőségének 
határáig", melynek, ha van eredménye, úgy az megfélem- 
lítő, elriasztó voltán alapszik. Sok esetben az enurézis 

amugyis félelemre való reakciója a gyermeknek. A 
Ferenczi-féle?? , Angstpollution" ekvivalense a félelemből 
való bevizelés. Ezzel hozta kapcsolatba Ferenczi azt, hogy 
a megijedt kisgyermeket , ültetni" szokták, a félelem ha- 
tásának mintegy prompt levezetéseül. Az ördögöt űznők 
Belzebubbal, ha egyik félelmet a másikkal akarnók le- 
győzni! Ahol megfélemlítéssel, vagy hasonló drasztikus 
eszközökkel sikerül enurézist megszüntetni, ott bizonyos, 
hogy más neurotikus tünetet kapunk helyette cserébe, 
amint azt az analitikus prakszis naponta mutatja. 

Nem sokkal jobb a fenti eszközöknél a folyadékmeg- 
vonás oly túlzásba vitele, mely már valóságos , szomjazta- 
tási kúrá"-vá fajul. Az ily eszközök a gyermek oppozíció- 
ját felkeltik, vagy fokozzák, hozzá még őszintetlenségre 
vezetnek. Mert az oly gyermek, kinek egyik ösztönéről oly 
nehéz megfékeznie, hogy enuretikussá válik, az másik 
ösztönének korlátozását sem fogja símán elviselni. Titok- 
ban csak annál inkább fog inni. A folyadékcsökkentést 
csak abban a mértékben tanácsos alkalmazni, amennyire 
az a gyermek étrendjének szabályozásában észrevétlenül 
keresztülvihető.  Aminthogy általában az enurézis nevelői 
és miliő-problémáinak megoldása nagy pedagógiai tapin- 
tatot igényel. 

Sok enurézissel szemben az lesz a gyógyító nevelés 
feladata, hogy a gyermek , felnőtté"-válását elősegítse, vele 
megkedveltesse, motívumokat szolgáltasson, amelyekért 
érdemes neki az ösztönlemondás kétségtelenül nehéz áldo- 
zatát meghoznia. Ahol ez tudattalan tendenciákba ütközik, 
a gyermek lelki szituációjának tudatosítása adhatja meg a 
kivánt lökést. Ezt elősegítheti alkalmilag óvatosan nyujtott 
nemi felvilágosítás, a túlburjánzó fantázia-élet lerombolá- 
sával. . 

Csak a gyermek környezetével szoros együttműködés- 
ben várhatunk a gyermekre kedvező hatást. Tudjuk, hogy 
némely gyermeket egyenesen megakadályozza környezete 
abban, hogy gyermekdedségét levesse. Sok anya nem is 
eszmél rá, hogy mennyire csecsemőnek kivánja megtartani 


8 Ferenczi S.:  Pollution ohne orgastischen Traum usw.  Bau- 
steine II. 


A háborús enuréziseknél a félelem okozta regresszió játszhat 
nagy szerepet. Zappert (l. c.) szentelt ezeknek hosszabb tanulmányt. 

gyermekét. Ne felejtsük el, hogy az éjszakai felvevésekhez, 
melyeknek megélvezése rögzíti némely gyermeket az enu- 
rézishez, két szereplő szükséges. Midőn a gyermek állás- 
foglalását akarjuk megváltoztatni hibájával szemben, 
partnerét ugyancsak meg kell nyernünk ennek az átalaku- 
lásnak! Nehéz máról-holnapra a mindennapi szokásokat, 
hangot, a gyermek pozícióját saját otthonában megváltoz- 
tatni. Könnyebb ezt átmeneti miliőcserével elérni. De ettől 
is csak akkor várhatunk eredményt, ha céltudatosan áll be 
az ideiglenes otthon és visszatéréskor a régi otthon is e 
feladatához. 

Vannak esetek, melyekben a tudatos elhanyagolás 
metódusa lesz a célravezető. Ily esetekben gumilepedő és 
ignorálás lesznek a védekezés fegyverei az enurétikus tá- 
madással szemben. 

Az ilyen és hasonló , gyógypedagógiai" eseteken túl 
azonban, mikor az enurézis már neurózis vagy züllöttség 
tünete, az alapbajnak  pszichoanalitikus kezelése válik 
szükségessé. 

Az előbb felsorolt eljárásokkal szemben, melyek az 
enurézist, hol szomatikus, hol felületes pszichológiai szem- 
pontokból tünetileg kezelik, a  pszichoanalitikus a lelki 
háttér megvilágításával, a közreható mechanizmusok fel- 
derítésével, konfliktusok feltárásával és a környezet be- 
folyásolásával igyekszik a gyermeket nevelői behatások 
számára hozzáférhetővé tenni. Ahol pedig ez nem ele- 
gendő, ott pszichoanalitikus kezeléssel valósítja meg azt. 

NEVELÉSI TANÁCSADÁS 
G. Dr. Lázár Klára 


Amióta Freud megmutatta, hogy a gyermekkori szi- 
tuációknak, a szülői háznak, a szülők és nevelők maga- 
tartásának mekkora jelentősége van a felnőttkori neurózi- 
sok keletkezésében, gyógyító törekvéseink mellé szegődött 
a profilakszis vágya. Ez a vágy irányította az analitikusok 
figyelmét a  gyermekkorra.  Elképzelésünkben magától 
értetődő, hogy a neurózisok keletkezését a gyermekkorban 
igyekezzünk megelőzni, gyakorlatban azonban ennek lé- 
nyeges nehézségei vannak. 

A neurózisok okai azok a szülők, nevelők, a felnött 
környezet révén a gyermeket érő — károsan ható élmé- 
nyek, amelyeket, gyermeki kiszolgáltatottsága, biológiai és 
lelki struktúrája következtében sem elkerülni, sem fel- 
dolgozni nem tud. Ezek a tények a profilakszis számára két 
útat jelölnek meg: 

1. a felnőtteket megtanítani arra a bánásmódra, amely 

a gyermeket a legkevesebb rázkódtatásnak, : meg- 
betegedésnek teszi ki; 

2. a gyermeket hozzásegíteni ahhoz, hogy az őt érő 
traumákon mennél kevesebb károsodással túl- 
juthasson. 

Tudjuk, hogy a szülőknek magatartását a gyermekkel 

. szemben befolyásolni nagyon nehéz, hisz a nevelési elvek 
s a gyermekkel szemben való magatartás (s e kettő igen 
gyakran nem fedi egymást!) csak látszólag önkényesek, 
valójában mély okokra visszavezethetően determináltak. 
A gyermekre közvetlenül hatni viszont, környezetével való 
gyökeres kapcsolatai miatt, igen nehéz. 

E nehézségek dacára a pszichoanalízis a profilakszis 
mindkét útján elindult. Az első út az analitikus pedagó- 
giához, a második a gyermekanalízishez vezetett. 

Az analitikus pedagógia alapelveinek és a tulajdon- 

képpeni gyermekanalízisnek kialakulásához azonban elő- 
ször a gyermeklélek nyelvét kellett megtanulnunk. Körül- 
belül 10 éven keresztül jóformán csak adatgyűjtés történt. 
Egészséges gyermekek, gyermekálmok, a gyermekkori 
szekszualitás megnyilvánulásainak megfigyeléséből, , rossz 
szokások", a , tudattalan" gyermekkori megnyilvánulásai- 
nak regisztrálásából beigazolódni látjuk mindazt, ami a 
felnőttek analíziséből ismeretes volt. 

Kezdetben terápiás elképzelésünkben —- ha gyermek- 
ről volt szó — a gyermek mellett ott szerepelt a felnőtt, 
nevelő személy is. Ennek a reális nehézségeken kívül az 
volt az oka, hogy mi magunk felnőttek lévén, könnyebb 
feladat számunkra a felnőtt megértése és befolyásolása. 
Amint a pszichoanalízis fejlődésével a  gyermeklélekre 
vonatkozó tudásunk bővült, szerkezetére, sajátosságaira 
több és több világosság derült s az analitikusok megtanul- 
tak felnőtt betegeik visszaemlékezésein és önanalízisükön 
keresztül elfogulatlanul visszahelyezkedni a gyermekkorba, 
mertek jobban és jobban a felnőttek kikapcsolásával köz- 
vetlenül a gyermekkel foglalkozni. 

Az irodalomban Freud (,Analyse der Phobie eines 
fünfjáhrigen Knaben") és Ferenczi (, Egy kakasimádó 
fiú") közöltek először gyermekneurózis-eseteket. Ferenczi- 
nek egy ismerőse referál a kis , kakasimádó" Árpádról, 
Freud csak a háttérből irányítja kis páciensénél a kezelés 
menetét, a kezelést magát az apa végzi. Ezek a közvetett 
gyermekanalízisek az első útmutatások, hogy az analitikus 
technikát gyermekek kezelésére is át lehet vinni. 

Freud még úgy véli, hogy másnak, mint az apának 
nem is sikerülhetett volna: ,,...egy pszichoanalízis tech- 
nikai nehézségei ily zsenge korban legyőzhetetlenek ma- 
raldtak volna..." Hug-Hellmuth az első, aki kinyitja a 
gyermekszoba ajtaját s a közvetítő személyeket kikap- 
csolva, gyógyító célzattal kezd gyermekeket rendszeresen 
analizálni. Ő tényleg a gyermekszoba ajtaját nyitja ki, a 
gyermeket otthonában keresi fel, mert azt képzeli, hogy a 
gyermek őszinte megnyilvánulásához és megértéséhez a 
környezetnek az analízisbe való reális bevitele szükséges. 
Melanie Klein kisebb (2—5 éves) gyermekek számára dol- 
goz ki külön analitikus technikát: a játéktechnikát. Játék- 
szerekből szimbólikus miniatűr külvilágot visz az anali- 
tikus szobába; a gyermek spontán játékát figyeli meg és 

a játszás szimbólikáját használja fel a gyermek tudat- 
talanjának értelmezésére. Munkássága az Oedipus-konflik- 
tus legkoraibb megjelenési formáiról és a kislány szekszua- 
litásának korai fejlődési fokairól hoz új megismeréseket. 

Ezeknek a gyermekanalitikusoknak már számos teo- 
retikus munka (Freud, Abraham a szekszualitás, a libidó 
fejlődéséről, Ferenczi a valóság-érzés fejlődéséről szóló 
értekezései) nyujtott alapot arra, hogy magukat a gyer- 
mek lelki életébe beleélhessék. 

A schweizi Pfister az első, aki az analízist pedagógu- 
sok közé viszi. Neki, mint papnak, bő alkalma nyílik ana- 
litikus tudásával gyermekek lelki problémáiba ,in statu 
nascendi" bepillantani és segíteni. Bernfeld elméleti mun- 
kái az analitikus pedagógia megalapozását célozzák és ő 
foglalkozik először a serdülők életének, csoport- és kö- 
zösség képzésének jelenségeivel. 

Aichhorn a , Verwahrloste Jugend"-ben számol be 
arról, amit a , Massenpsychologie und Ich-Analyse" és a 
, felettes-én" (Freud) ismeretének birtokában, züllött 
. gyermekek csoportnevelésénél megfigyelt és e megfigyelé- 
sekből mint merőben új, analitikus nevelési módszert le- 
szűrt. Növendékeiből tüneteik szerint homogén csoporto- 
kat alkot s tudattalanjukhoz alkalmazkodva, minden külső 
kényszer nélkül, a szeretet-kapcsolat útján módot nyújt 
nekik, hogy felettes én-jük kialakulása ott folytatódhassék, 
ahol a fejlődésben megakadt, hogy a valósághoz való 
alkalmazkodni-tudásuk hiányait pótolhassák és ezáltal 
szociálissá lehessenek. Zulliger speciális gyakorlati mun- 
kásságát ugyancsak az jellemzi, hogy egy személyben 
tanító és analitikus. Finom érzékkel felismeri növendékei 
tanulási-, jellemfejlődésbeli zavarainak tudattalan gyöke- 
reit s felhasználva a tanító helyzeti előnyét az indulat- 
áttételes viszonyban, többnyire sikerül rövid úton való 
tudatosítás útján komolyabb bajokat megelőzni. 

Anna Freud munkássága új fejezetet jelent a gyer- 
mekanalízis fejlődésében. , Einführung in die Technik der 
Kinderanalyse" című munkájában latencia-periodusukban 
lévő neurótikus gyermekek analíziseiről számol be. Tech- 
nikai újítása: a gyermekanalízis bevezető-fázisában fel- 
adva az analitikus passzivitást, aktív eszközökkel törek- 
szik a gyermek szeretetét és bizalmát megnyerni, mert 
csak pozitív érzelmi kapcsolat útján tartja a gyermek ana- 

lízisét lehetségesnek. Teoretikusan: a gyermek felettes 
én-je még csak részben függetlenítette magát szüleitől, 
részben még kialakulóban van s a tőlük jövő reális köve- 
telmények hatása alatt dolgozik. Ebből következik az, 
ami a gyermek- és felnőttkori analízis közti különbséget 
megadja: A gyermek nem fejleszt ki valódi indulatáttételt; 
a gyermekanalízis analitikus munka addig, amíg a felettes 
én már kész részeivel dolgozhatunk, ehhez csatlakozik a 
felettes én továbbformálása a környezeten keresztül, azaz 
a nevelőmunka. ; 

Ha most a gyermekanalízis fejlődésén végigtekintünk, 
azt látjuk, hogy először a gyermekek analizálását csak a 
felnőtteken keresztül tudták elképzelni vagy később a 
valóságos felnőtt személyek helyett a gyermek miliőjét 
vonták be reálisan (Hug-Hellmuth) vagy szimbólikusan 
(Melanie Klein) az analízisbe. Majd amikor már eleget 
tudtunk a gyermekről ahhoz, hogy közvetlenül . vele fog- 
lalkozhassunk, megtaláltuk azt a helyet, amelyet a gyer- 
meki lélek sajátos struktúrája megszab a felnőtt környezet 
számára, nem mint az analízis közvetítőjének, — hanem 
mint kiegészítőjének természetes nevelői helyzetében. Most 
tehát módunkban áll a gyermek lelki struktúrájának 
ismerete alapján tudatosan megválasztani segítségünknek 
azt a módját — a gyermek direkt kezelését, a nevelés irá- 
nyítását, illetve e kettőnek kombinációját, — amelyiket a 
gyermek belső és külső szituációja számunkra kijelöl. 

Pfisternél, Aichhornnál és Zulligernél a pap, nevelő és 
tanító helyzete is diktálta a szülőkkel való érintkezést, 
gyógyító-munkájuk alátámasztását nevelési tanácsokkal, a 
gyermek külvilágának aktív befolyásolásával. A tudattalan 
megértése a nevelési hibák felismerését, társadalmi hely- 
zetük pedig e hibák beláttatását könnyítette meg. 

Az ő praktikus tapasztalataiknak kedvező eredményei 
biztatták az analitikusokat arra, hogy analitikus nevelési 
tanácsadókat állítsanak fel. Aichhorn, mint Bécs város 
Jugendamt-jának  véleményezője, nevelési tanácsadókat 
szervez, hol ő maga, majd nyomában tanítványai dolgoznak. 
Ma, részint az ő vezetése alatt, a bécsi pszichoanalitikus poli- 
klinika gyermekrendelésének keretében is folyik nevelési 
tanácsadói munka. A , nevelési tanácsadói" technikát — 
bár természetesen a legtágabb lehetőségeket nyujtja az 
egyéni munkának s minden nevelési tanácsadónak tulaj- 

donképpen minden esete maga szabja meg technikáját — 
Aichhorn dolgozta ki, ő a pszichoanalitikus , nevelési ta 
nácsadás apjaf.! 

Budapesten 1928-ban a Gyermekvédő Liga keretében 
dr. Dubovitz Margit vezetése alatt alakult meg az első 
analitikus gyermek-ambulancia, amely, sajnos, a Liga mű- 
ködésének beszüntetése után hamarosan hontalanná lett. A 
budapesti Magyarországi Pszichoanalitikai Egyesület Ren- 
delőintézete megalakulásával, új gyermekrendeléseink ke- 
retében, nevelési tanácsadói munkával is próbálkozunk. 
E rövidebb lejáratú kezelések bevezetését arra alkalmas 
esetekben indokolttá tették ambulanciánk külső körülmé- 
nyei is: a sok, segítségre váró gyermek számára túlkevés 
az analitikus munkaerőnk s szociális szempontokból fon- 
tos, hogy ez a valóban analízisre szoruló gyermekeknek 
jusson. 


Alábbiakban az itt folyó nevelési tanácsadói munkám- 
ból mutatok be néhány esetet. 


A , nevelési tanácsadás" lehetőségeit természetesen a 
szülők tudattalanjának hozzáférhetősége és elsősorhan a 
gyermek megbetegedésének súlyossága szabja meg. A 
magam tapasztalata azt mutatja, hogy az alkalmazhatóság 
igen tágkörű; még a hozzánk különböző panaszokkal 
kerülő s gyakran súlyos neurótikusnak látszó tüneteket 
mutató gyermekeknek is csak körülbelül 1099-át találtam 
körülbelül 120 esetből valóban neurótikusan megbetege- 
dettnek. A legtöbb esetben azok a nehézségek, amik a 
gyermekeknél mutatkoznak, nem mélyre lehorgonyozó- 
dott, traumás eredetű neurózisok, még csak nem is meg- 
merevedett reakciós formák, hanem egyszerű reakciók a 
nevelők viselkedésére és éppen ezért a nevelők útján ide- 
jében korrigálhatók; viszont ha e korrekció nem történik 
meg: , gutta cavat lapidem", fentebbi kezdetekből előbb- 
utóbb feltétlenül kifejlődnek  karakter-anomáliák vagy 
neurózisok. 


Alábbi eseteket annak illusztrálására közlöm, hogy 
milyen tartós, jó eredményeket lehet elérni, néha még 


1 Az analitikus nevelés népszerűsítésével foglalkozik a , Zeit- 
schrift für Psychoanalytische Püádagogik" és számos, szülők és neve- 
lők részére írott könyv, melyek közül megemlítem Anna Freud köny- 
veit és Bálint Alice , A gyermekszoba pszichológiája" című művét. 

igen súlyosnak imponáló esetekben is, nevelési tanácsadás: 
sal. Többeket ezen tanácsadási eseteimből hosszabb idő 
óta figyelek, illetve időnkint beszámolót kapok vagy kérek 
róluk. Általában — egy eset kivételével — harmadik éve 
ismert gyermekekről számolok be, mivel a gyorsan elért 
eredmények tartósságában magam is erősen kételkedtem 
és így csak az ilyen, hosszabb idő óta szem előtt tartott 
esetekre merek bátorsággal hivatkozni. 


k 


I. Bandi, 10 éves. A rendelésre anyja hozza. Rendezett 
viszonyok között, jó házaséletet élő portásszülők gyer- 
meke, kivüle még egy 12 éves, II. polgárista leányuk van. 
Panasz: rossz tanuló, noha értelmes, bukásra áll s problé- 
májuk, hogy menjen-e polgáriba? Szófogadatlan, lusta, 
ambiciótlan, figyelmetlen, eljátszik, csavarog, otthon ked- 
vetlen. 

Az anya jókülsejű, okos, láthatóan energikus, szigorú, 
kardos asszony. A gyerekre főleg lustaságáért neheztel, 
sokat bünteti, örömeitől megfosztja, veri is. , Kérem, fiú- 
gyerek létére, semmire nem tudom használni és az iskolá- 
ban is lusta; ha küldöm valamiért, vagy segítenie kellene, 
eltekereg, haszontalan. Olyan szerencsétlen vagyok vele! 
A másik, a kislányom, lány létére az első tanuló, otthon 
segít, ügyes, okos" s büszkén hozzáteszi: , Még szépen 
hegedül is!" , Hát Bandi tanul-e zenét?" kérdem. ,,De- 
hogy, kérem, hisz ez a tanulásra is hanyag. bitang, nem 
pazarolhatjuk rá a pénzt hegedűtanulásra is, nem is tel- 
nék kettőre." , Hát az ura?" , Az kérem jó ember, de a 
gyerekekkel nem sokat törődik. Egész nap lent van a 
kazánházban; a ház gondja, a sok takarítás, szaladás csak 
az enyém." Még egy-két kérdésre elmeséli, hogy ő kora 
gyermekkora óta szigorú szülők mellett, keményen dolgo- 
zott, férfiakkal versenyezve. A folyton kicsendülő panasz- 
ból, hogy a gyerek fiú létére ilyen lusta, — életük leírásá- 
ból, a lányról szóló dicshimnuszból és az ura iránti kis 
panaszhangból, nyilvánvaló volt a helyzet: 

Az anya, leányát dédelgető szeretetében, leányában 
önmagát kárpótolja pénisz-irigységéért. Fiában az irigyelt 
férfiakat nyomja el, férje elleni panaszát, aggresszióját éli 
ki. A gyerek viselkedése erre a bánásmódra a felelet. 

Az értelmes, helyes, nyilt gyerekkel beszélgetve, meg- 

erősödött ez a feltevésem. Ambiciótlanságának oka, hogy 
nem tud a , tökéletes" nővérével versenyezni s a verseny 
egyenlőtlen, mert anyja szeretet-jutalmát nem kapja meg. 
Annyira tele van panasszal anyja ellen, féltékenységgel 
nővére iránt, hogy egy kis bátorításra csak úgy ömlik 
belőle: A mama vele nagyon szigorú, nővérével kivételez, 
annak, — általában a lányoknak — sokkal jobb dolguk 
van, ruhákat kapnak, nem verik őket, , pedig olyan hen- 
cegős majmok!" Ő nem fogad szót, mert a mama ugy- 
sincs soha megelégedve vele. , És a csavargás?" Ő jóbará- 
taival szeret kószálni, gépükön biciklizni, amit a mama 
büntetésből sokszor megtilt. , Hát a tanulás?" Igen, rossz 
tanuló, de nagyon szeretne polgáriba menni, mert ha csak 
szeneslegény lehetne, mindenki lenézné. És mindezeknek 
tetejébe, mint az elérhetetlen vágyak, álmok, az uriasság 
szimboluma: a hegedű! Ha ő is hegedülhetne! De nem 
lehet, mert az 10 pengő s kettőre nem telik, ő nem is 
érdemli meg. , Hátha mégis meg lehetne a mamával 
beszélni? mondjuk, ha jobban tanulsz majd?" Egy leírha- 
tatlanul felragyogó és mégis kétkedő pillantás erre a 
felelet. i 

Most újra a mama kerül sorra; megmondom neki, 
hogy a gyerek rám jó benyomást tett, nem tartom beteg- 
nek. Azt hiszem, csak az a baja, hogy anyját nagyon sze- 
reti és féltékeny arra, hogy ő a kislányt jobban kitünteti, 
tehetségesebbnek tartja. , A gyerek úgy érzi, maga a kis- 
lányt szereti jobban!" Az anya a féltékenységet elismerően, 
rögtön egy kis epizóddal igazolja: , A kislány egy kocka- 
cukrot kér, hogy keserű a kávéja, kap, erre rögtön kér a 
fiú is. Mondom: A te csészéd kisebb, abba elég egy is, — 
hát nem kész a szemrehányással: Nekem azért nem ad, 
mert Irmát jobban szereti, engem meg nem szeret! Ilyen 
érzékeny! Én meg méregbe jövök és összeszídom." 

Most csak úgy mellékesen megjegyzem, hogy Bandi 
mennyire szeretne zenét tanulni s hogy erre nincs pénz, 
míg Ilonka tanul. Egy csomó apró epizód kerül még fel- 
színre, amelyeken keresztül még inkább sikerül meg- 
mutatnom az anyának, hogy ő a fiától többet követel, . mert 
fiú. Rosszabbul bánik vele, mert a fiúknak ugyis jobb 
sorsuk van és a kislányt sajnálja, mert lány. Saját magát 
is így sajnálja, a saját munkáját is ilyen sokra tartja. Erre 
nevetve mondja, hogy bizony ő jobban szeretne férfi lenni, 

ha már dolgozni kell. — Mikor fiának iránta való nagy sze- 
retetét hangsúlyozom, szemmelláthatólag meghatja, örül 
neki. Így sikerül Bandinak minden napra egy szabad 
csavargó- és bicikliző-órát kialkudnom és megigéri, hogy 
igyekszik a két gyermekkel egyenlően bánni és a fiút ősz- 
szel polgáriba iratja. Ezeket a mamával együttesen közöl- 
jük a gyerekkel. 

Két hét mulva jönnek újra, szemmelláthatólag elége- 
dettebbek mindketten. Az anya örömmel számol be: a gye- 
rek tanul, szófogadó, nővérével szemben is enyhült a hely- 
zet. Az anya spontán hozza szóba, hogy elhatározták, ha 
a fiú levizsgázik ősszel,. zenére is fogják taníttatni. 

A sikerült vizsga után, majd ősszel mint polgáristát 
látom újra a gyereket, zenét is tanul, amivél nagyon bol- 
dog. Persze a tanulásban vannak visszáesések, gyönge 
közepes, de otthon is, az iskolában is javulást látnak. 
A mama még párszor felkeresett, továbbra is megelégedett, 
amit az bizonyít legjobban, hogy számos panaszos szülőt 
irányított rendelésünkre. 

xx 

II. Egy másik eset külön kedvességét az adta, hogy a 
mama jóformán egyedül tudatosította magában nevelési 
hibájának okait s evvel a kész anyaggal jött hozzánk, egé- 
szen egyszerű munkásasszony létére. Egy népszerű elő- 
adásom után, ahol nevelési hibákról s azoknak tudattalan 
forrásairól beszéltem, keresett fel s elmondta, hogy ő az 
előadás bizonyos pontjaiban annyira önmagára ismert, 
hogy reméli, ha ezeket elmondja, tanácsot kap majd, mit 
tegyen kisebbik, 4 éves Erzsi lányával, kivel sehogy sem bír: 
akaratos, zsarnok, ha valamit nem akar, vagy addig sír, 
míg hány, vagy kijelenti: , Úgy ordítok, hogy összeszalad- 
nak a szomszédok!" s ezt meg is teszi; ilyenkor a béke 
kedvéért engednek neki. Még egy 6 éves lánya van, azzal 
semmi baj nincs. Előre kell bocsátania valamit, amiről 
sohase mert senkivel sem beszélni, szégyelte, lehetetlen, ter- 
mészetellenes dolognak tartotta: hogy nem szerette ezt a 
kislányt, amikor született, sőt még sokáig utána sem! Első 
gyermeke születése után csúcsfolyamata volt s az orvosok 
azt tanácsolták, ne legyen több. Mikor mégis gravid lett 
s műtétre jelentkezett, orvosai mégis inkább arra biztat- 
ták, hogy hordja ki s bár ő nem akarta, nem tudott magán 
segíteni. Súlyos anyagi gondjaik voltak s nagyon szeren- 

csétlennek érezte magát, a gyerekkel várható új gondokat 
mérlegelve. Egész terhessége alatt ideges volt, folyton 
hányt. Közben mégis valamennyire kibékült, avval a re- 
ménnyel, hogy legalább fia lesz. Mikor megtudta, hogy 
lánygyermeke született: alig nézett rá, mély élkeseredést 
érzett, hozzá se akart nyúlni, szoptatni sem bírta s jól 
emlékszik, hogy mikor férje először bejött s a gyermeket 
karjára vette, ingerülten rászólt: , Hagyja már azt a köly- 
köt!" Ez később is megismétlődött; valahányszor az apa 
hozzányúlt, ő mindig leintette. -pn nem szeretiem és azt 
sem akartam látni, hogy az uram szereti." Nagy szégyen- 
kezések közt elmondja, hogy ő annyira nem szerette a 
gyereket, hogy el sem látta, szomszédok gondozták s csak 
párhónapos korában, mikor egyszer mégis fürösztötte, 
öltöztette, egyszerre meghatotta a gyerek tehetetlensége, 
rászorultsága, kezdett törődni vele, sajnálta s mikor szépen 
fejlődött, megszerette. Ma már nagyon is szereti, el- 
kényeztette. 

A gyerek sírós, hányásra és sérvre hajlamos volt, 
ezért sokat járt vele orvosokhoz, a sírástól féltette, mindig 
aggódott az életéért. Kiderül, hogy érzelmi megfordulása 
óta túlzottan táplálja, erőszakkal tömi, szeretetteljes gon- 
doskodással gyötri s az ezt az erőszakosságot viszonozza 
hányással, ordítással, a szomszédok fellármázásával, amik- 
kel anyját megrémíti, megszégyeníti. 

A kislány olyan, amilyennek az előzmények után kép- 
zeljük: vékonyka, jól ápolt, értelmes, testvérével, társaival 
zsarnokoskodó, narcisztikus s ebben jól érzi magát; harag- 
ját azonnal érezteti s ezt rendjénvalónak tartja. 

A mamával igen könnyű dolog volt megértetni (ő 
maga mondta el, hogy nem merte a gyereket sírni hagyni 
vagy büntetni, mindig attól félt, megbetegszik, meghal), 
hogy ez a nagy kényeztetés: kárpótlás a régi sok gyűlö- 
letért; a félelem a gyerek életéért: lelkiismeretfurdalás a 
halálkivánságaiért. Belátta, hogy ha azt akarja, hogy a 
gyerek evése rendbejöjjön, a hányások és tombolások 
megszünjenek, nem szabad a kislányt evésre kényszerí- 
tenie s átmenetileg étkezéseire — még ha 2 nap nem is 
enne — és más neveletlenségeire ügyet vetnie. A túlsok 
gondozás is lehet ép oly rossz, sőt rosszabb, mint a túl- 
nagy szigor. E megállapodásunkat be is tartotta, ami ott- 
hon — apával, környezettel — a gyerek provokációja mel- 


132 


lett nagy hősiesség volt. Az első nehéz hét után a kislány 
ráeszmélt a változott kézre, étvágya megjött, 2—3 tombo 
lás után, amikhez nem kapott statisztákat, nem tombolt. 
Kéthetes passzivitás után felszabadítottam a mamát, szük- 
ség esetén büntetésre is. Ha a gyerek nagyon bosszantja: 
mondja, mutassa meg neki. 

Tanácsaink gyors hatása valósággal tündérmese- 
varázsvessző-szerű lett volna, ha a kislány  kanyaró- 
megbetegedése nem veszélyezteti az eredményt. E beteg- 
ség már-már működésbe hozta az anya régi mechanizmu- 
sait s aggodalmaival ismét felkeresett. Ekkor nyomatéko- 
san kértem, ne változtasson megbeszélt bánásmódján; 
nyert ügyünk lesz, ha a gyerek a beteg étvágytalansága 
után spontán kap az evésre íÍgyakori tapasztalat) és 
betegsége alatt nem hagyja a zsarnokságát újra erőre 
kapni, noha sokat, szeretettel foglalkozik vele. A mama 
ezt a próbát is gyönyörűen kiállta, nagyobbik lánya is 
kanyarót kapott, könnyű betegség után mindkettő falni 
kezdett, közös balsorsukban egymással is jól megbarát- 
koztak. Az anya egyik kedvező beszámolójához hozzáfűzi: 
ő tulajdonképpen ugyanezeket a tanácsokat kapta már 
gyermekorvosoktól, de nem tudta megfogadni, most meg 
sikerült ilyen jól! Azóta közvetlenül és közvetve gyakran 
hallottam róluk, a gyermekkel semmi baj. j 


s 


III. Sanyi, 12 éves, III. polgárista, egyetlen gyerek. 
Vagy 10 nappal vizsgálatunk előtt egy barátjával meg- 
szökött hazulról, 2 napig kóboroltak, a rendőrség hozta 
őket vissza. Magaviseletére nincs panasz, de I. gimnázium- 
ban osztályismétlésre bukott és most, a III. polgáriban 
3 tárgyból bukásra áll, noha jó eszű. 

Szökésének oka a szülők szerint: szégyen a rossz 
tanulás, bukás miatt. 

Az anya roppant aggodalmaskodó, gyerekét minden 
módon magához rögzítő valaki s ha egy gyerek megszökik 
hazulról, komolyabb, analizisre szoruló tüneteket, züllött- 
séget feltételezhetünk s a hallottak után itt is erre gondol- 
tunk; de másként állt a helyzet. Ez a szökés nem volt 
komoly, pénz és felszerelés nélkül indultak el, mint később 
kiderült: nem is annyira a büntetéstől való félelem- és szé- 
gyenből, mint inkább valami mély belső vágyból: szabad- 

nak lenni! Szabadon kóborolni, hogy legalább egy ideig 
senki se parancsoljon! 

A fiú anyjával egy ágyban alszik (12 éves!), anyja 
szerint, mert éjjel igen nyugtalan, dobálja magát, kitaka- 
rózik. A gyermek elpanaszolja, hogy anyja nem engedi 
gyerekek közé, se kirándulni, futballozni; vasárnap szülei- 
vel kell szép rendben sétálni. Az anya e tilalmakat avval 
indokolja, hogy az ő fia finoman nevelt, jó gyerek, a többi 
elrontaná; szabad mozgásnál kimelegedéstől, tüdőgyulla- 
dástól félti, annál is inkább, mert sok mandulagyulladása 
volt, szive és tüdeje meg volt támadva s egy másik gyerek 
családjukban már elpusztult, mert anyja szabadjára en 
gedte. Elve, hogy gyereknek legjobb szüleivel maradni. 
Sanyi most egy akcióval a Balatonhoz kerülhetne, de ő 
nem meri elengedni, mert fürdést. csónakázást a gyerek 
szíve bizonyára nem bírna. 

Ezt a mamát első megbeszélésünkkor nem . sikerült 
meggyőznöm sem arról, hogy a gyereknek több szabad- 
ságra lenne szüksége, sem arról, hogy 13-ik évében lévő 
fiúnak nem tesz jót, ha vele egy ágyban alszik. Kasztrációs 
félelmei, fikszáltsága és bűntudata fiával szemben semilyen 
oldalról nem voltak megközelíthetők. 


Abban mégis megállapodtunk, hogy a gyereket meg- 
vizsgáltatjuk s ha szivét, tüdejét épnek találják, elengedi a 
Balatonhoz. A vizsgálatok természetesen negatívok voltak 
és Sanyi boldogan elutazott. Előzőleg egy-kétszer beszél- 
gettem vele, kiderült, hogy onanizál, a szokott féleimek- 
kel (hátgerincsorvadás, impotencia, mint az onánia követ- 
kezménye), amiket igyekeztem eloszlatni. Az is kiderült, 
hogy a mama alaptalanul fél attól, hogy őt elrontják, 
, finom" nevelése dacára normális kültelki gyerek, aki rég 
mindent tud. Roppantul nehezére esik és feszélyezi a 
mama nagy dresszurája, aggodalmaskodása, szégyenli ezt 
a , mama fiacskája"-szerepet. A tanulás pedig nem megy, 
mert gondolkodását elhomályosítja a ránehezedő sok am- 
bivalens indulat a zsarnok és fikszáló mama felé és folyton 
álmodozásokba (Tagtraum-ok) téved.  Fantáziáinál szóba- 
kerül anyjával-hálása, mire kijelenti, hogy ő szívesen le- 
mondana róla, örülne, ha engednék külön szobában 
aludni. Persze én is igyekeztem ezt kárpótlásul férfias ön- 
érzete számára hízelgőnek beállítani. 

Ősszel, nyaralás után újra elhozzák; hízott, nőtt, nagy- 

szerűen érezte magát és teljesen megváltozott. Viselkedése 
nyilt, szinte férfias lett. A szülők is mindezt nagy örömmel 
konstatálták és bár anyjával szemben ez a nyár és az 
orvosi vizsgálatok jó ütőkártyám volt, mégsem volt haj- 
landó fia kérésére sem a külön-alvásba beleegyezni. 

Nem maradt más hátra, mint az apa oldaláról meg- 
próbálni a segítséget. Az apa csakugyan megértőnek és 
jószándékúnak bizonyult és rajta keresztül sikerült is a 
gyerek szabadságát — már amennyire az ily mama mel. 
lett lehetséges — több oldalról biztosítani. Ez az iskolaév 
kezdetén volt. Karácsony táján újra láttam; sem a tanulás- 
sal, sem egyebekkel nem volt baj, a mama nehezen törő- 
dik bele ugyan az új konstellációba, de a gyerek és apja 
erős szövetségesekké lettek és leszavazzák. A tanító által 
— ki hozzám küldte — gyakrabban hallok róluk, az ered- 
mény egyelőre tartós. — Szóval az is előfordul, hogy az 
ember nevelési tanáccsal a papát is felszabadítja! 

A fiú züllöttségnek látszó csavargása egészséges mene- 
külési kisérlet volt anyjától, dokumentálása annak, amit 
anyja úgysem akart megérteni, hogy a fiú el akart sza- 
kadni tőle s ezt egészséges fejlődése kivánta. Anyja egy- 
részt — a közös ágyban alvással túlsok szabadságot és 
túlsok izgalmat adott a fiúnak, másrészt zsarnoki módon 
akadályozta meg izgalmainak, érzéseinek bármiféle leveze- 
tésében (onániás tilalmak, sport, barátkozás  eltiltása). 
Érzelmei diszharmónikusak, ambivalensek lesznek, nem: 
csak szereti, de féli, gyűlöli is anyját, izgalmai forrását és 
elfojtóját. Egyre növő feszültségeinek egyetlen levezetője 
a fantáziálás, ami tanulásától elvonja s mivel fantáziái is 
, tilos" területeken járnak, ezeket s a velük járó érzéseket 
is el kell fojtania. Ezzel megint belső feszültségét növeli, 
munkabírását csökkenti. Ez az elviselhetetlen feszültség 
hajtotta a csavargásba. Mikor a nehéz szituációban segítsé- 
get kap, teljesítőképessége felszabadul, tanulása megjavul, 
a gyerek kivirágzik. 

IV. H. Józsi, 11 éves, V. elemista, apja péksegéd, anyja 
mosónő, egyetlen gyermek. Testi fejlődése normális volt, 
tisztaságra szoktatása könnyen ment, a III. elemiig elég jól 
tanult, ezután hanyatlani kezdett, elcsavargott, egyízben 2 
hétig iskolát került. Szilveszterkor a szülők este egyedül 
hagyták, ekkor kiszökött, az éjszakát házon kívül töltötte 


135 


s mikor erre szülei rájönnek, ezt mondja: ,,a k . . . . néniket" 
(sic!) akarta megnézni és meghallgatni, mit beszélnek. 
Ugyanebben az időben apró tárgyakat, amiket ajándékba 
kap, titokban elad, néha kisebb összegeket is elvesz otthon. 
Az iskola feljelentésére ekkor patronázsba, majd innen egy 
fiú-otthonba kerül, hol középfülgyulladást kap, megoperál- 
ják és hazaengedik. A gyermek karaktere azóta egyre rom- 
lik, hazudik, piszkos, otthon is, az iskolában is bevizel, 
beszékel, gyakran elcsavarog és igen rosszul tanul. Iskolá- 


ban is, otthon is állandóan büntetik, szülei — kik azelőtt 
kényeztették, becézték — most gorombák hozzá, főleg 
apja. Sokat verik; anyja — saját bevallása szerint — elke- 


seredésében gyakran kitör: , Nem bánnám, ha meghalnál!" 
,, Megöllek, ha hazudsz!" stb. Az anya sokat sír fia miatt, ki 
ezt látva, vele sír. Anyja szerint a fiú karakterében az idéz- 
hette elő a változást, hogy lakást változtattak és a gyerek 
rossz társaságba került iskolában és az uccán, új lakásuk 
közelében egy nyilvános ház van, ami a gyereket izgatja. 

A fiú kicsi, elhanyagolt külsejű, igen tompa arckifeje- 
zésű, bezárt, bizalmailan, közönyös. Szubintelligensnek lát- 
szik, nehezen, halkan, színtelenül felelget. Roppant meg- 
lepi az a kérdés, hogy jól érzi-e magát? Még jobban az, 
amikor azt mondom, hogy nem hiszem, hogy nagyon jól 
érezné magát, mert szüleitől hallom, hogy milyen rossz 
dolga van, mennyit kikap, otthon is, az iskolában is. S 
hogy jó lenne-e ezen segíteni, hogy máskép legyen? Erre a 
gyerek elveszti az eddigi közönyösségét, elkezd keservesen 
sírni. Hagyom, hogy kisírja magát, majd azt mondom, 
hogy azért jött ide, hogy itt segítséget kapjon, itt nincs 
büntetés, ez nem iskola, patronázs vagy bíróság, ide azért 
jönnek a gyerekek, hogyha valamit sehogysem tudnak egye- 
dül vagy szülőikkel elintézni, segítséget kapjanak. Ilyen 
dolgok lesznek nála is biztosan s majd megpróbálunk rajta 
segíteni! 

A gyerek most már nyugodtabban szipog, egy kicsit 
még beszélgetünk saját argójában , focizásról", moziról, 
, haverokról", igen felengedve távozik. Ha előző esetünknél 
züllöttségre gondoltunk: Józsi tünetei — csavargás, lopás, 
hazudozás, iskolakerülés, tompasága és piszkossága mel- 


? A családias kitétele, amivel a prostituáltakról beszélt, . feltünik 
és később magyarázatát nyeri. 

lett — még sokkal súlyosabb kórképre utaltak,? amit ter- 
mészetesen nem gondoltam egyszerű tanácsadással meg- 
oldhatónak. Ennek dacára, mint minden esetben, ha egy 
gyerekkel foglalkozni kezdek, megkértem a szülőket — a 
gyerek előtt —, hogy egyideig, míg a gyereket rámbízzák, 
lehetőleg ne büntessék, ne verjék, hanem várják be, mit 
tudok én elintézni a gyerekkel más úton. Hzzel kettős 
célom van: egyrészt a gyerek jóindulatát megnyerni, más- 
részt, mivel a megbeszélés előtte történik, érzi az eddigiek- 
től elütő bánásmódot és ez —- anélkül, hogy ígéretét ven- 
ném kicsit őt is kötelezi, hogy nála is valami más tör- 
ténjék. 

Ezt a kisfiút heti háromszori kezelésre rendelem. Mi- 
kor a gyerek 2—3-szor jött, megdöbbentő volt a változás 
külsejében, arckifejezésében, viselkedésében. Míg először 
züllött, kócos, tompa, dacos, zárkózott, érdeklődésnélküli 
gyerek benyomását tette, másodszor már ruhája rendben 
volt, egészében szabadabb, könnyebb, arcvonásai megeny- 
hültek, mintha valakiről nagy súlyt vettek volna le. Rövi- 
desen úgy hatott, mint egy jól ápolt gyerek, kinek otthon 
jó dolga van s jóban van környezetével. Engem — bár 
többször tapasztaltam — mindig nagyon megdöbbent, mi- 
kor gyerekek így, egy-kétszeri beszélgetés után külsőben, 
modorban, fellépésben, hangulatban ilyen nagy változást 
mutatnak. Gyanúsítottam magamat elfogultsággal, de má- 
sok, kik a gyerekeket látják, ugyanezt állapítják meg s 
magam is láttam ambulanciánkon más analitikusoknál lévő 
gyermekeknél hasonló gyors, nagy változást. Még Íur- 
csább, hogy ez a változás gyakran tartós marad. Ebben az 
esetben — azt hiszem — sikerült meglátni, hogy miért jött 
létre oly hamar és maradt tartós az eredmény. 


A fiú örömmel számol be arról, hogy a szülők megtar- 
tották, amit ígértek, nem bántották, lemehet a térre is. Két 
óra alatt kész a tanulás, a másik kettőre mehet játszani. 
Most pontosabban haza megy, de azelőtt soha! Nem jó 
otthon lenni, meg se szabad pisszenni; a papa nappal 
alszik mindig (éjjel dolgozik) s mindjárt ordít és üt is, a 
mama is mindig verekszik, ha este megjön s ő nincs otthon. 
Ő meg — ha lekerül a térre — , foci", , glütyü", kirakat- 


98 " A tünetek mögött rejtőzhető organikus idegmegbetegedés ki- 
zárása — pontos klinikai vizsgálatokkal — megtörtént. 

nézés, s hütty! olyan messze kerül, hogy mire hazaér, 
késő este van, otthon aztán kész a veszekedés, verés; hát 
most nincs! Az iskolára is sok a panasz; a tanító úr, az 
valóságos szörnyeteg, igazságtalan, gonosz, goromba, csú- 
folja, veri a gyerekeket, pláne a szegényeket! 

, Téged is?" 

, Uhum, — csakis, — mindig csúfol, a fejemet üti, 
ezért is nem szeretek a suli-ba." 

, Mivel csúfol?" 

, Hát mindig a nevemet mondja, a többiek meg ne- 
vetnek." 

Hogy miért csúfolás számára, ha a nevét mondják, 
nem sikerült megtudnom, de rövidesen kiderült. 


A beszékelésről annyit sikerült megtudnom, hogy azóta 
van, mióta az otthonban volt. Ott — elbeszélése szerint — 
örömtelen életük volt, szigorúan és sok veréssel tartották 
őket, felügyelőjük csak háromszor naponta meghatáro- 
zott időben — engedte őket WC-ra menni, erre behozták 
azt a divatot, hogy beszékeltek s ő ezt megszokta. Székelési 
ingerét érzi, de addig halasztja, míg már késő, akár az 
apró, 1—2 éves gyerekek. Emiatt semmi szégyenérzete 
nincs, kijelenti, hogy nem büdös, az iskolában nem tudják 
s a mama, ha látja, mérgelődik, kikap — jön egy dacos hall- 
gatás. 2 hét után — csak úgy mellesleg — mondja: , Amióta 
idejárok, csak kétszer csináltam a nadrágba, nem is vertek 
meg érte." E két esetben sikerült beszékeléseit, mint dac- 
reakciókat iskolai balsikerekért, leleplezni: imindkétszer 
tehetetlen haragjában tette. 

Körülbelül egy hónapja járt hozzám, mikor egy nap 
rajzolt valamit, a rajza alá H. József helyett T. Józsefnek 
írja magát. 

, Hát ez mi? Téged így hívnak? Eddig azt mondtad: 
H. József! Vagy én tévedek?" 

A gyerek zavart, elpirul, dadog: 

, Nem, T. József a néveml!" 

Izgatott, nem akar felvilágosítást adni. 

, Második apád van?" 

, Nem, ez az én apukám!" 

,, Neve?" 

, H. Mihály. T. anyuka neve!" — nyögi ki végre nagy 
kínlódva. 

, Az iskolában melyik neveden hívnak?" 

, T. Józsefnek!" 

, Ezért mondtad, hogy csúfolnak?" 

, Igen. T. az olyan csúnya név!" 

, No, talán nemcsak azért nem szereted ezt a nevet?" 
Hallgat. Egyre ezt ismételgeti tompán, igen letörten: 
,Az én apukám ...." 

, Mondd, fiam, tudod, miért hívnak a mama nevén?" 


, Nem!" 

, Más gyereket mikor hívnak a mama nevén?" 

, Tanító bácsi mondta . . . nekem is mondta . . . ha tör- 
vénytelen . . ." 


, Ezért mondtad, hogy csúfolnak?" —  Bólint. 

, Mikor hallottál erről először? Rég tudod?" 

,, Elsőben is tudtam, hogy más a nevem, de nem tud- 
tam, miért, nem is gondoltam rá." 

, Nem kérdezted?" 

, Ígen, de anyuka nem mondta, miért?! Egyszer, a 
II-ikban apuka vici volt a régi lakásban, kiabált a házmes- 


ter, hogy szén hiányzik a pincéből: A tolvaj ..., a gazem- 
ber..., vadházasságban él!" 
Nekem eszembe jutnak a ,.k . . . nénik", kiknek ,,be- 


szélgetésére" kiváncsi: 

, Akkor talán mondtak valamit anyukáról is? Valami 
csúnyát?" 

: NEHI s NEHA 

, Biztos, Józsi?" 

, De, igen... hogy k. 

, Te tudtad, hogy mi ter 

, Nem biztosan, de szitkozódni sokszor ZT reszt így 
s tudtam: valami csúnya, rossz. Itt, a mi uccánkban, mi- 
kor idejöttünk lakni, már tudtam." 

, Te voltál náluk?" 

, Nem." 

s Hdívtak? " 

, Nem. Csak kiváncsi voltam mindig rájuk, hogy mit 
beszélnek, csak hallgatni akartam, de semmi különöset." 


A prostituáltakra vonatkozó fantáziáit nem sikerült 
direkte megtudnom, de egyéb anyagunkból következtethet- 
tem, hogy: a , k" — aki után leskelődik — az anyja; anyja 
titkait — a , vadházasságot" — akarta megtudni. Anyjának 
sok abortusza volt; a ,,k"-k közösülnek, de nincs gyerek, 
valamit titkon, bűnösen tesznek. Azidőben gyakran hal- 

lotta szidni, nem valami megtisztelő jelzőkkel emlegetni a 
szocialistákat s tudta, hogy szülei azok; ezekből a félig 
sejtett, félfüllel hallott dolgokból akarta összeállítani szülei 
titkait, — a maga szégyelt, titkolt származását, ami mögött 
szüleiben szégyelleni való bűnöket keres, már csak bosszú- 
ból is a sérelmekért, amik ezért érik. Mikor ezekre rávilá- 
gítunk, megbeszéljük, hogy szüleit beküldi, hátha tudunk 
a név-kérdésen segíteni. 

A szülők, nagy szégyenkezés és bocsánatkérés közben, 
elmondják, hogy a gyerek a jelenlegi apáé ugyan, de előre 
született és ők pár éve esküdtek össze, röstelték is, meg idő 
és pénz híjján nem törvényesíttették eddig a gyereket. Most 
megígérte az apa, hogy ezt a legrövidebb időn belül pótolni 
fogják. A gyerekkel közöljük az örömhírt. 

Ezek után rohamos javulás áll be, amit az iskolában is 
észrevesznek; egy kedves hitoktató kitünteti, vizsgára ver- 
set kap, ami egész boldoggá teszi, hisz ő 2 éve már min- 
denki lenézettje, osztály utolsója volt. Jól vizsgázik, szülei, 
egész családja ünnepli, mint megtért bárányt, ajándé- 
kot kap. 

A nyár jól telt el, egy nyaraltatási akcióban kevés 
érdeklődésű, jól kezelhető gyereknek tartották. Beszékelé- 
sekkel majdnem teljesen felhagy, anyja szerint is egyetlen- 
egyszer történik csak baj, szeptemberben, mikor bélhurutja 
van. Ősszel van még 1—2 kisebb iskolai kalamitás, néha 
pár fillér is hiányzik otthon. 

Tanítója elleni panaszokból kiderült azután: miért vál- 
tozott meg olyan hirtelen a harmadikban? 

.  ,A tanító a mamával is gorombáskodott már" — 
mondja egyszer. 

, Hogyan?" 

, Egy fiúnak azt mondta: strici, én akkor elmondtam 
anyukának, ő bement az iskolába és szólt érte a tanító. 
bácsinak, hogy csúnya szavakat mond nekünk. Akkor ösz- 
szevesztek, anyuka otthon is szidta." 

Kiderül, hogy ez a vita kölcsönös sértegetésekkel zaj- 
lott le, némi politikai éllel s hogy a tanító ezek után nem 
jó szemmel nézte a gyereket vagy legalábbis a fiú így 
állítja be. Anyja ebben az időben mindig igazat adott neki. 
A gyerek roppantul élvezte az új szituációt, sietett rebellálni 
— apja helyett, aki ellen úgyis forrt — a tanító ellen, akire 
átvihette apja elleni féltékenységét, haragját, megvetését a 

, széntolvaj", , vadházasság", stb. miatt. Még hozzá mind- 
ezt anyja támogatásával! Az iskolai szituáció számára most 
ugyanolyan zavaros lett, mint az otthoni: tisztelet és gyűlö- 
let, megvetés egymás mellett az apa-személy iránt. Az 
iskola közben küldte az intőket, rossz bizonyítványt, pana- 
szokat, míg végre az anya is a gyerek ellen fordult, kezdték 
otthon is büntetni. Ez borította azután fel végleg a gyerek 
egyensúlyát. Úgy érezte, hogy ismét megcsalják az anyja, 
a felnőttek : 


1. az apával, aki amellett nem is apja, nevét nem adja 
és tolvaj, vadházas, 


2. a tanítóval, akivel anyja kezdi a harcot, ő anyja 
mellé áll a tanító ellen s az anyja cserben hagyja, az 
ellenséghez pártol, annak hisz, őt bünteti iskolai ha 
nyatlása miatt, mikor ez az ő tüntetése anyja mel- 
lett, a tanító ellen! 

Kezdődnek a csavargások, lopások, uccai lányok utáni 
szaglászás. Majd a patronázsban még messzebb kerül a szü- 
lőktől, ezt még nagyobb megcsalásnak érzi, jön az anális 
regresszió. A második osztályban — mikor jóban van szü- 
leivel — ad acta teszi, elfojtja a szülők elleni vádakat; 
most, csalódásai után, fellázad, ki akarja kutatni a gyanús 
titkokat, majd saját kis züllött exisztenciájában mutatja a 
szülőknek: farizeusok vagytok, ilyenek vagytok valójában, 
ezt érdemlitek! 

Ez a gyerek összesen maximum 130 órát volt kezelés 
alatt, de — szünetekkel — 2 évig figyelhettem. A bepisz- 
kitás tünetei teljesen eltüntek; kisebb csalások, csavargá- 
sok, hazudozások, az első évben még egy-egy igazolatlan 
óra is előfordult, de igyekezettel tanult. Közben más ta- 
nítóhoz került; németül tanul, átléptetik a polgáriba, igen 
súlyos családi konstellációkban — apa betegsége, kis 
testvér születése — derekasan megállja a helyét. Szülei 
szerint, ahol ismerték, állandó beszédtárgya e gyerek nagy 
metamorfózisa. 


Jellemzésül: a mult évben az uccán egy csomagban 
gyöngysorokat talált s azt — nagy lelki tusa után — a 
rendőrnek adta át. Ezt boldogan mesélte s maga is nagy 
hőstettnek tartotta. 

Azután messzefekvő elő-városba költöztek, ahonnan 
nehéz volt a kezelésbe-járás; a gyerek azt mondta, hogy 

ő most már annyira biztos magában, hogy csak kis 
segítség kellene, mondjuk egy hónapban egyszer. 

Ezt az esetet — noha kétségtelenül történt egy és más 
analitikus úton, tudatosítással is a gyermeknél — mégis 
nevelési tanácsadási eseteim közé sorolom nemcsak azért, 
mert az anális regresszió gyermekkori fikszációs pontjait 
nem tisztázhattuk, hanem azért is, mert az a meggyőződé- 
sem, hogy a sikert elsősorban a szülők áthangolásának s 
annak a szerepnek, amit aktíve a gyerek mellé állva, vál- 
laltam, köszönhettem. E szerepvállalással módot adtam a 
gyereknek arra, hogy bennem bízva, közeledhessék ki- 
lököttségéből a társadalomhoz, ami a felnőtteké (akikben 
csalódott); züllöttségéből, dacosságából a  normalitásba. 
Befolyásommal jó szüleit adtam vissza neki. 


x 


E négy eset közös vonása, hogy megértő szülőkön 
vagy a szülők áthangolásán keresztül a gyerekek baján 
segíteni lehetett. Idézhetnék erre számos más esetet is; de 
felhozhatnék sokkal több olyan esetet, ahol a szülők ellen- 
állása miatt jólmenő analízisek meghiusultak vagy gyere- 
keket egyáltalában kezelésbe sem lehetett venni. Ilyenkor 
a szülők analizálása segíthetne! Az itt vázolt , Nevelési 
tanácsadás" tudományos jelentősége, terápiás biztonsága 
messze marad a mélyreható, rendszeres gyermekanalizisé 
mögött. E technika jelentősége elsősorban: gyorssegély 
volta, s éppen az előnyéből folynak fogyatékosságai. 

Ha e fogyatékosságokat s refraktér eseteinket számba 
is vesszük, mégis megállapíthatjuk a , Nevelési tanács- 
adás"-i munka feltétlen szükségességét és nagy szociális 
jelentőségét. 

PSZICHÓZISOK KLINIKÁJA 
EBTESEE EZ ESETE SZE E ES EKET ES E SG GEZA ÉSE EZ 


AZ ÁLOM ÉS AZ ELMEBETEGSÉGEK MUNKÁJA 
Dr. Hollós István 


Az álom és az elmebetegség között fennálló kapcsolat 
egységes megértésében komoly nehézséget okoz a hal- 
lucináció jelensége. Az  álomhallucináció keletkezését 
ugyanis meg tudnók érteni az alvás állapotából, mert 
ezalatt az érzéklőrendszerből (W) elinduló progressziv fo- 
lyamat megszűnik, ami által a hallucinációs regresszió útja 
szabad lesz és mert alvásban az endopszichikai cen- 
zura ébersége csökken. Ámde ez a magyarázat felborul az 
elutasíthatatlan tényen, hogy az elmebeteg ébren hallucinál. 


E problémához szándékolatlanul egy más kérdés vizs- 
gálata után kellett eljutnom. Az elmebetegek több évtize- 
des megfigyelése közben egy szinte általános érvényű 
folyamat konturjai rajzolódtak ki előttem, amelyet az 
álommunkával való meglepő hasonlósága révén pszichózis- 
munkának neveztem el. Az elmebetegségben és álomban 
mutatkozó e koincidencia az éber és az alvó én-nek és ezzel 
a kettőnél közösen előforduló hallucinációnak problémáját 
vetette föl. 

Az álommunkához hasonló munkát az analitikus min- 
den pszichopatológiás jelenségnél feltesz és meg is talál. De 
itt az álomképzésnek nem arra a részére gondolok, amely- 
lyel az álomfejtésben foglalkozunk, hogy az infantilis, 
elfojtott vágy miként használja fel az elsődleges rendszer 
mechanizmusát, miként válogat a reá vonzást gyakorló ak- 
tuális ingerek között, hogy a cenzurát miként kerüli meg 
és felszabaduló energiájával miként szállja meg a legmeg- 
kene emlékképeket az érzéklés hallucinációs intenzitá- 
sáig. 

E vizsgálatban nem ökonómiai szempontok vezettek, 


: L. §. Freud: Die Traumdeutung Ges. Schriften Bd II. 

hanem libidódinamikaiak. Tudjuk, hogy e két momentum 
az álomfejtésben sem választható külön. Azt hiszem azon- 
ban, hogy a teoretikus elkülönítés segítséget fog nyujtani 
annak a kérdésnek feltevésénél, hogy az alvó én-ben a nar- 
cisztikus és tárgylibidó mikor, miféle arányban oszlik meg 
és változik. Az álöommunkában épp úgy, mint a pszichózis- 
munkában van egy tipikus hullámzás, fokozatos szakaszos 
előkészület a hallucinációs cél felé. Az álommunka e saját- 
ságos menetéből ugyanis arra kell gondolnunk, hogy az 
alvó én és így az elmebeteg én is — bár egy narcisztikus 
telítettséget reprezentál, libidójából változó mennyiségeket 
kénytelen az alvás alatti aktuális ingerek megszállására ob- 
jektlibidósan felhasználni. Így az álomképzésnek néha egy 
éjszakán át folyó gazdag hullámzó munkája az álomhallu- 
cinációhoz való közeledése és távolodása az alvó én nar- 
cisztikus és tárgylibidós arányváltozásával jár; mondhat- 
juk, hogy az álom e két libidóarány hullámzásának függ- 
vénye. 

Az álombeli viszonyokat azonban jobban megláthatjuk, 
ha előbb az elmebetegnél talált analóg viszonyokat vesszük 
szemügyre. A pszichózismunka ugyanis éppen olyan állandó, 
sőt néha kifogyhatatlan hullámzást mutat, mint aminőt az 
álommunkában ismerünk. Csakhogy az orvos a pszichózis- 
munka megfigyelésével szemben kedvezőbb helyzetben van, 
mint az, aki álmot fejt. Álomfejtésnél a kész álomból a la- 
tensen előrement munkát retrográd úton, tehát vissza kell 
konstruálni. Az elmebetegnél egy kezdeti rejtett szaktól el- 
tekintve, hosszú időn, néha éveken át nyiltan halad előre a 
pszichózis munkája és teszi lehetővé annak megfigyelését. 
Az elmebeteg bizonyos értelemben előttünk álmodik. 

Az általánosan ismert jelenséget, a pszichózismunkát, 
két eseten fogom bemutatni. 


Egy 70 éves nyugalmazott, magasrangú állami hivatal- 
nok a trianoni béke után szenilis demenciában betegedett 
meg. A rokkant testi állapotú férfi háromnegyed év után 
bekövetkezett haláláig ágyban feküdt, szüntelenül élénken 
beszélt, kiabált. Látomásai voltak, amelyekben háborúsko- 
dott, vezényelt, katonáit lelkesítette. Ebben a képben élénk 
mozgalmassággal változott a győzelem fölötti boldogsága 
a veszteség fölötti kétségbeeséssel. Egy napon azt mondja: 

— WNem adjuk fel hadállásainkat. Minden a miénk. A 
következő napon: — A harc makacs, még mindig nem ér- 

tük el a körzetet, amelyben anyagunk fekszik. Menj csak 
— súgja nekem — bízd rá a harcolókra a többit! A kö- 
vetkező napon: — Mingyárt győzünk, jön a feltámadás! 
Ugyanaznap este: — Minden elveszett, győztek, fordult a 
kocka, nem bírom tovább ezt a kínszenvedést. — Az azután 
következő napon: — Boldogságunk tökéletes, ez a harc oly 
változatos, mint eddig egyik sem. — Egyszer az örömtől 
sírva mondja: — Hál Istennek, célnál vagyunk. — A rákö- 
vetkező reggel arra a kérdésre, hogyan érzi magát, azt vála- 
szolja: — Oly nyomorúságosan, ahogy csak lehet. Köz- 
ben maga is rájön: — Örökös körforgás ez, amely soha 
sem ér véget... még ha autón és kocsin utaznám, mégsem 
érnék soha a világ végére, soha ebből a körforgásból! Már 
istenek voltunk, de degradáltak . . . 

Nézzünk egy évtizedekig tartó másik esetet. 

Egy dementia praecox paranoidesben szenvedő beteg- 
nél 25 év előtt érzékcsalódások mutatkoztak. Az akkor je- 
lentkező betegség képe azóta alig változott. Ellenségek be- 
szélő tükrökkel üldözték; a hangok mindenféle trágár szit- 
kokkal illették. Ezekkel szemben mágikus erővel védeke- 
zett, a tükröket rendre megsemmisítette és ezért időnkénti 
nagyon boldognak érezte magát. Már akkor hallottam tőle, 
hogy immár győzött és alig maradt még valami megsem- 
misíteni való. Úgy látszik azonban, hogy még egy negyed- 
évszázad után sem sikerült ez neki, mert arról beszél, hogy 
most már hamarosan kikerül az intézetből, néhány tükröt 
kell még csak megsemmisítenie. 

E küzdelmek, amelyeket a betegek legtöbbször , mun- 
kának" neveznek, belső folyamatok projekciói, amelyek a 
tudattalan elpusztíthatatlanságának bélyegét hordják ma- 
gukon. 

A pszichózismunka közelebbi megvizsgálására oly elme- 
betegségformát választottam, amelynek patológiája ismere- 
tes és amely emellett a , munkának", illetőleg a kín- és 
kedvérzés hullámzásának klasszikus klinikai példáját tárja 
elénk. Ez a lázas-, vagy alkohol- és más méreg okozta akut 
hallucinációs delirium. Ezt a kórképet felesleges volna pél- 
dán bemutatni. E pszichózisban váltakozó jó- és rosszérzés- 
sel járó mótorikus és pszichikus nyugtalanság dominál, a 
hallucináció tartalmában pedig mindenkor szembeszökő a 
végnélküli munka. Innét a , foglalkozási delirium" elneve- 
zés is. A beteg rendszerint ködös állapotú, de azért panasz- 

kodik, hogy sok dolgot kell végeznie és örül, hogyha pél.- 
dául a ,wvégtelen sok fonal közül sikerül kikeverednie", 
hogy ezután bosszúsan érezze, hogy abba megint belebonyo- 
lódott. Hogyan értendő e delirium? 

E kérdésre Ferenczinek a patoneurózis? és a paralizis 
progressziváról? írt munkája derit teljes világosságot. E sze- 
rint ha az ember testileg megbetegszik, a tárgylibidót 
önmagára, vagy a megbetegedett testrészre köti. Ha az em- 
bernek egy életfontosságú szerve betegszik meg, akkor a 
mobilizált libidómennyiségek patoneurótikusan használtat- 
nak fel, azaz a beteg szervben felhalmozódnak, ahol azok 
annak gyógyulási folyamatában is jelentős szerepet visznek. 
Ezt a patoneurótikus, narcisztikus  libidófelhalmozódást 
azonban egy másik folyamat előzi meg. Így agymegbetege- 
désre elsősorban az énszervnek narcisztikus libidója válik 
szabaddá. Hasonló reakcióval találkozunk, mint a tárgy- 
libidónál, ha azt a külvilágban sérelem éri: a narcisztikus 
libidó is a maga tárgyáról, a sérült szervről, leválik. Fe- 
renczi a paralizis progresszivánál elsődlegesen mutatkozó 
lehangoltságot, nyugtalanságot, szorongást, stb. a szabaddá 
vált narcisztikus libidó pszichikus reakciójának tekinti. 
Ugyanerről beszélhetünk, mikor az én a libidó egyensúlyra 
való görcsös törekvésében a szabaddá vált libidót az én- 
szerven a kedv, sokszor az euphoria pszichikus reakciója 
kíséretében visszahelyezi. Ez a folyamat Ferenczi szerint 
a paralizis aktuálpszichótikus fázisa. 

A , munka" tehát, amely az agyat ért toxikus meg- 
betegedéseknél egyszer a kín, máskor a kedv kíséretében 
mótorikus és pszichikus nyugtalanságban és megnyugvás- 
ban jelentkezik, az az aktuálpszichótikus folyamat, amely 
az agy sérülésével járó libidó szabaddá válásának és újból 
való kötésének pszichikus reakciója. 

Fel kell tennünk, hogy ilyen libidóoldás és kötés adja 
magyarázatát a munkahullámzásnak nemcsak a deliriumnál, 
hanem más pszichózisnál is. A különbség csak kvantitatív, 
amennyiben a hullámzó munka az agyat ért sérelem sze- 
rint az egyik esetben, a deliriumban, gyorsan pereg le, a 
másiknál, a paranoidesnél, nyujtottan folyik. Hogy ilyen 


? Ferenczi: Von Krankheits- oder Pathoneurosen. Int. Zeitschr. f. 
Psychoan. IV. 1916—17. 


5 Ferenczi u. Hollós: Zur Psychoanalyse der paralyt. Geistes- 
störungen. Int. Zeitschr. f. Psychoan. Beiheft V. 

hullámzást nemcsak az agy durva megbetegedése okozhat, 
annak legvilágosabb bizonyítéka az alvás, ahol elegendő az. 
énszervnek narcisztikus töltése, hogy hullámzó álommunka 
keletkezzék. Az alvás is — az éber állapottal szemben —, 
ha ezt lehet mondani: fiziológiás patoneurózis. 

. Eddig tehát agyi megbetegedésnél csakis aktuálneuró- 
tikus tüneteket, mótorikus és érzésbeli hullámzásokat lát- 
tunk. Szó lehet még itt agybetegség okozta kiesési tünetek- 
ről, demenciáról is, a pszichikus funkció (kvantitatív) meg- 
fogyatkozásáról. Pszichótikus tüneteket azonban az orga- 
nikus agybetegségek maguk nem okoznak és nem magya- 
ráznak. Vannak paralizisek, amelyek pszichózis, tehát tév- 
eszme és hallucináció nélkül, csak demenciával folynak le. 
Van lázas, vagy mérgezéssel járó agybetegség, amelyben 
, ellentállást", toleranciát mutat a beteg és a lázban is 
mindvégig józan. Van , delirium sine delirio". 

A pszichózis tutajdonképpeni mótora az elfojtott infan- 
tilis anyag, amely nélkül épp úgy nem keletkezhetik pszi- 
chótikus tünet, rendszeres téveszme, vagy hallucináció, mint 
ahogy enélkül nem keletkezhetik álom sem. Tudjuk azon- 
ban azt is, hogy az elfojtott anyag patogenitásának széles 
skálája van. Ahhoz, hogy pszichózis keletkezzék, kell hogy 
az elfojtott infantilis anyag egyúttal az én-fejlődésnek vala- 
melyik fokán rögzítve legyen. Az ily én-nek további felépít- 
ménye bizonytalan és aktuális megterhelés esetén az infan- 
tilis rögzítés nívójára visszahull. Megterhelés a tárgylibidó 
minden aktuális sérelme, amire az én személyektől, vagy 
tárgyaktól kötéseit visszavonja és narcisztikusan helyezi el 


Ha aktuális traumára pszichózis következik, az azt je- 
. lenti, hogy a folyamat, amelyben a trauma folytán az én 
tárgylibidóját bevonta és narcisztikusan elhelyezte, stabi- 
lizálódott. Ezt pedig azért, mert az infantilis fokra regre- 
diált én valamely később tárgyalandó oknál fogva ezen 
a fokon maradni iparkodik. Ebben a megmaradni akarás- 
ban uralkodó szerepe van a feléledő infantilis elfojtott 
anyagnak. Ez tulajdonkép az az elem, amely az alvást és 
az elmebetegséget a maga munkájával fenntartja. 

A pszichózisban ezek szerint látunk 1. aktuális traumát, 
2. az én infantilis narcisztikus regresszióját és végül 3. az 
infantilis elfojtott anyag aktiválódását. 

Bár a pszichózis ez összetevő forrásai ismeretesek, 
mégis álljon itt egy jól illusztráló eset. 


147 


Egy harmincéves katonát a Írontról azzal szállítottak 
be, hogy szakadékba esett, eszméletét vesztette és utána 
megzavarodott. A kórkép akut traumás pszichózishoz ha- 
sonlított, amely heves tünetek között gyorsan le szokott 
zajlani és gyógyulással végződni. A beteg ide-oda rohant, 
fejét forgatta és szédülésről panaszkodott: 

— Egy film forog a fejemben össze-vissza, nem bíromi 
ki, lőjjetek agyon. 

Hamarosan ki lehetett mutatni, hogy a fiatalembernek 
szifilisze volt; így a tünetek agyluesszel látszottak össze- 
függni. Meg volt tehát az elmebetegség organikus alapja és 
az iskolai pszichiátria nézőpontjából alárendelt jelentősé- 
gűvé vált a trauma és tisztázottnak látszott az eset etioló- 
giája. Szerintünk azonban a szervi megbetegedés is csak 
egyik aktuális motívuma az elmebetegségnek, amely az 
aktuálpszichótikus kín- és kedvhullámzásokat magyarázza. 
izek itt is feltalálhatók voltak. Egyszer azt mondja: 

— Ezen a filmen az én ügyemet játsszák, Amerikában 
is előadják. 

Egy idő mulva lecsillapodik, úgy érzi, hogy megszaba- 
dult szenvedéseitől. 

— A mozinak vége, már nem vacognak fogaim. 

E rohamok kisebb-nagyobb szünetekkel rövid idő 
után bekövetkezett haláláig tartottak. 

Fel keli vetnünk a kérdést, hogy miért váltották ki az 
aktuális agysérelmek az aktuális reakciókon kívül speci- 
fikus,  pszichótikus tartalmat. Mit értsünk ez alatt a 
szégyenérzettel és megbotránkozással szüntelen ismételt 
kijelentés alatt: .... az én ügyemet Amerikában is játsz- 
szák. 

Valamivel többet tudunk, ha a beteg panaszait tovább 
figyelemmel kísérjük : 

— A hadikutyaosztagnál szolgáltam Tirolban; akkori- 
ban mozifelvételt készítettek rólunk. 

Íme, magyarázatot kapunk a filmre és szédűlésre, kü- 
lönösen ha tudjuk, hogy a szakadékba éppen egy filmfelvé- 
tel alkalmával esett. Ezek azonban aktuális mozzanatok, 
amelyekből az a téveszme és hallucináció, hogy Amerikában 
is játsszák az ő ügyét, semmi magyarázatot még nem nyer- 
nek. Egyszer azonban élénk  hallucinációjáról ijedten 
mondja: 

—- Kutyák másznak egymás hátán. 

Ezzel kapcsolatban spontán gyermekkori emlékek 
egész sora nyílik meg. Kiabálva panaszolja: 

— Egy hosszú tanítóhoz jártam iskolába . . . az abécés 
könyvből tanított... hirtelen kivette a nemiszervét . . . há- 
tulról belém nyomta; egyszerre képtelen dolgokat láttam, 
elkezdtem köpködni; mintha disznó volnék és disznókkal 
közösülnék . . . 


Ez az ügy, amit Amerikában forgatnak, aminek hallu- 
cinációban kellett kitörni. A rejtétt rögzített homoszekszua- 
litás üldözés formájában nyert kivetített megvalósulást. 

Ez eset traumás, organikus és pszichikus kóroktani 
momentumokat állít elénk. Ezek a mozzanatok a libidó- 
elmélet szempontjából sajátos viszonyban állanak az én- 
nel. Ebből a viszonyból sejthető, hogy mennyire lehetetlen 
az elmebetegségek etiológikus nozológiáját — egyszerűen 
organikus vagy pszichikus alapra fektetni. Különben a ma- 
teriális munkametóduson alapuló pszichiátriának be nem 
vallott gyengéje, hogy az organikus betegségeken kívül 
, másféle" betegségeket is ismer. Ez a , másféle" jellemző 
módon nyer kifejezést, hogy az organikus alapon álló pszi- 
chiátria a , nem organikusokat" ne legyen kénytelen vál- 
lalni. Ez az akár , reaktív", akár , pszichogén", , endogén", 
akár , ismeretlen okból származó" néven nevezett osztály 
csak a klasszifikálás zavarának dokumentuma. A pszichiát- 
riának azonban legnagyobb gyengesége mindenkor a nozo- 
lógia volt, amelynek bizonyítéka, hogy évszázadok óta a 
klasszifikáló optimizmust egy pesszimizmus (, non system") 
váltotta fel, akár szomato-, akár pszichopatológiára esküd- 
tek az elmeorvosok. A pszichoanalízis a szomatikus és 
pszichikus határterületéről, tehát egy harmadik faktorból, 
az ösztönből kísérli meg a testi, valamint a lelkijelenségek 
magyarázatát. 

Ez utóbbi esetben aktuális trauma, valamint organikus 
agymegbetegedés indították meg a pszichőtikus folyama- 
tot. Ebben a mótorikus nyugtalanság, amely különben a 
legtöbb elmebetegség kezdetét jellemzi, megfelel annak a 
szorongásnak, amely a szómáról lézio folytán levált szabad 
libidónak mindenkor aktuálneurótikus reakciója. Ugyanez 
áll a megnyugvásra, ha a libidó narcisztikus elhelyezését 
a szómán ismét visszanyerte. Eddig pszichózisról nincsen 
szó. De még akkor sem lehetne elmebetegségről beszélni, 
ha súlyos agytraumára, például agyrázkódásra az én a 

patoneurótikus, narcisztikus teltséggel kapcsolatban infan- 
tilis nívóra regrediált. A mi esetünk csak azzal lett pszichó- 
zissá, hogy az én e regressziójában egy infantilis elfojtott 
anyag — a rejtett homoszekszualitás — aktiválódott és az 
én regressziója stabilizálódott. 


b ca 


Kíséreljük meg az eddig szétszórt jelenségeket össze- 
gezni. 

Alvásban és pszichózisban az én infantilis narcisztikus 
fokra vetődik vissza. Az alvásról tudjuk, hogy aktuális — 
külső és belső ingerek az ént felébreszteni, illetőleg a reális 
tárgylibidó nívójára visszahozni iparkodnak. Ez meg is 
történnék, ha az infantilis elfojtott vágy az álommunka 
révén a zavaró ingerekből érzékcsalódásokat nem produ- 
kálna és a zavaró ingereket így nem , közömbösítené". 
Ugyanez áll az énregresszióra nézve akkor is, ha azt nem 
az agy fiziológiás alvása, hanem egy trauma okozza, 
amelytől az én ugyancsak , felébredhet". Az én narcisztikus 
fokon való megmaradásának sine gua nonja — az elfoj- 
tott infantilis anyag. 

Az én regrediált állapotának stabilizálására egy me- 
chanizmus alakult ki, amely a zavaró ingerekből halluciná- 
ciót termel. Ezt a mechanizmust az infantilis elfojtott 
vágyenergia hajtja. Mindez azonban csak az alvás állapo- 
tára nézve érthető. De hogyan keletkezik hallucináció 
ébren? 

Hallucináció nem azért keletkezik, mert az útjában 
álló akadályokat az alvás kiküszöbölte. A hallucinációt 
nem a negativumok teszik lehetővé, hanem az a körül- 
mény, hogy az én — pszichózisnál, álomnál egyaránt — 
infantilis narcisztikus libidófokra vetődött vissza. Ez pedig 
az elfojtott anyaggal régi kommunikációba lép. Az elfojtott 
anyag, mint egykor, infantilis énjével szintézisbe kerülvén, 
annak felhalmozott libidó-rezervoárjából megtelik, új életre 
kél és aktívvá válik. A hallucinációt az aktiválódott elfoj- 
tott anyag teszi lehetővé, mely így éber emberben is elég 
erővel bír, hogy nekiinduljon, hogy az aktuális ingerek se- 
gítségével vágyát hallucinatórikusan megvalósítsa. 

Ezen az alapon bizonyos elgondolásokba mehetünk, 
amelyek viszont állításainkat megerősíteni alkalmasak. 

Alvásban az immár narcisztikus libidóval telítétt elfoj- 


150 


tott vágyenergia, mint a , protoplasma pseudopodiuma" az 
aktuális ingereket megszállja és a maga részére megmun- 
kálja. E munkának eredménye az is, hogy az ingert az ézi 
elől elvonja, amely minden narcisztikus visszavetettsége 
mellett — kis fokban — az aktuális inger felé for- 
dult; ébredezett. Miután azonban az elfojtott anyag az 
aktuális ingert az én elől elvonta, az én régi narcisztikus 
pozíciójába — alvásába — újból elmerülhet. Ezzel azon- 
ban az elfojtott anyag a narcisztikus éntől újból ener- 
giákat nyer, hogy a jelentkező aktuális ingerek újabb meg- 
kötésére — álommunkára induljon. Így az én aktuális 
ingerektől minduntalan kissé megszakított regressziós álla- 
potát az elfojtott anyag nekiinduló hallucinációt termelő 
munkája folyton restituálja. E munka — miközben az ak- 
tuális ingereket vágyteljesítő hallucináció irányában feldol- 
gozza — az ént narcisztikus fokán stabilizálja. Látjuk, 
hogy maga a munka is — refracta dosi — épp úgy, mint 
a kész hallucinációs kép, az alvásnak, helyesebben az én 
regressziós poziciójának őre. Ezzel a folyamat érvényessé- 
gét a pszichózisra is kiterjesztettük. 

Egy automatizmusról van szó, amelyben az énnek ak- 
tuális ingerek által megzavart infantilis pozícióját a vágy-: 
teljesedés hallucinációs munkája helyreállítja, de ezáltal 
viszont az elfojtott anyag a narcisztikus éntől munkájához 
új energiát kap. E folyamat hasonlít a Naef-féle kalapács 
egyenletes és végtelen, automatikus munkájához. Csakhogy 
itt a munka nem egyenletes, hanem növekedő, amely nem- 
csak nyitja és csukja az alvást, hanem eközben az aktuális, 
zavaró ingereknek sűrítéséből egy dinamikailag magasér- 
tékű narcisztikus képletet teremt — a hallucinációt. 

Álombeli és pszichózisbeli hallucináció az én infantilis 
visszavetődésén termelődik; megteremtője a reaktivált el- 
fojtott anyag. 

Infantilis regresszió igen sokféle lehet. Közös forrása 
az agynak valamely sérelme, — alvásnál talán a fáradás 
toxinjainak hatása. Bizonyos megszorítással tehát minden- 
kor patopszichótikus eredetről beszélhetünk.  Alvásban az 
én narcisztikus regressziója egyetemleges, azt mondhatnám: 
diffúz. A pszichózisok közül a paranoiában az én vissza- 
vetődése csak részleges. Itt ki is érezhető az énben az a ha- 
tár, amelyen az még teljesen tárgylibidós, a realitással kap- 
csolatos és amelyen túl az immár infantilis narcisztikus fo- 

kon van. Az alvás és a paranoia két véglete között a pszichó- 
zisok sorát lehet felállítani. Így a legfelső fokon állna a pa- 
ranoia, utána a parafréniás és précokszos esetek, amelyek- 
ben a tárgyi énben infantilis fokon álló énszigetek mutat- 
koznak. A skizofrén esetek után áll az akut delirium, ahol 
a tárgylibidós én már sűrűn meg van szakítva apró regre- 
diált énrészekkel. Az ilyen disszeminált narcisztikus énré- 
szek súlyos deliriumokban egészen összefolyhatnak. Ez az 
állapot az énnek majdnem olyan diffúz regresszióját mu- 
tatja, mint aminőt alvásban látunk. És valóban a deliriu- 
mosok szoporózusak, — az akut alkoholmérgezés gyakran 
alvás regressziójába viszi át az ént. 

A paranoia-alvássorozat egy újabb tanulsággal szolgál. 
Énjében élesen szétválasztott betegségnél, a paranoiánál 
nincs alvásállapot. Amint azonban az énnek mind több 
részlete esik regresszióba, — mindinkább előtérbe lép az 
alvásjelenség is. 

Az alvás tehát nem lényege, csak járuléka a patopszi- 
chótikus megbetegedéseknek és indexe annak, hogy parciá- 
lisan, vagy diffúze vetődött-e vissza az én. Eszerint minde- 
nütt a regresszió kiterjedtsége arányában van alvásállapot. 
De viszont az alvásban is van — éberségi fázis. A paranoiá- 
ban szinte teljes az éberség, a deliriumban szinte teljes a 
sopor. Hallucináció mindenkor infantilis narcisztikus ta- 
lajból aktiválódk, tehát abból a parciális regresszív állapot- 
ból, amelynek arányában a pszihótikus én ,alvó"-nak is 
mondható. Így a pszichótikus hallucinációjáról azt is mond- 
hatjuk, hogy az is alvás, még pedig parciális alvás alatt jön 
létre. 

Feltevésünk helytállóságát megerősíti egy más jelen- 
ség is. Abból a körülményből, hogy az én a pszichózisok- 
nál különböző fejlődési nívón foglal helyet, az én hasadásá- 
ról beszélhetünk. Az említett két szélső variánsnál, a para- 
noiánál és az alvásnál az én-hasadás nem szembeszökő. 
Figyelemreméltó, hogy a paranoiásnak a maga halluciná- 
ciója idegen. Eleinte meg is ijed tőle. Reális énjének rea- 
litásvizsgálatát szegzi neki, amíg az itt oly nagy szerepet 
játszó másodlagos munkával magának megérthetővé teszi 
azokat. Tehát beszélhetünk hasadásról a paranoiásnál is, 
mert tárgylibidós reális énje idegenül áll a másikkal szem- 
ben. Az alvó ember viszont hallucinációját magáénak vallja. 
Álmával egy. Ennek oka az, hogy az alvó énje in toto re- 

grediált infantilis fokra. Csak részleges ébredésnél fog én- 
jének egy része magasabb nívóra emelkedni és az álommal 
szembehelyezkedni; amint a felébredt ember is álmát néha 
csodálkozással veszi tudomásul. 

E pontbói út vezet az elidegenülés kérdése felé. P. Fe- 
dern számos munkában kifejti, hogy depreszonalizáció az 
én-határok narcisztikus és tárgylibidó arányának megvál- 
tozásából magyarázható. Szerinte legáltalánosabb pszichó- 
zis az elidegenülés.! 

Végül még egy jelenségről kell megemlékeznem, amely 
a paranoia-alvás sorozatkonstrukció jogosultságát igazolja. 
A paranoiánál túlnyomóak a hallási érzékcsalódások. Mi- 
nél inkább közeledünk a másik pólus, az alvás felé, an- 
nál inkább mutatkoznak látási hallucinációk. Az álom . 
szinte kizárólag vizuális. Persze kivételek vannak. E kérdés 
vizsgálata, azt hiszem, érdemes eredményekre fog vezetni. 
Gondolni kell itt a különféle pszichikus rendszerekre, 
amint e viszonyokat még az ösztönén és felettes én befolyá- 
solják. Jelen vázlatos keretben azonban csak az álom- és 
pszichózismunka mechanizmusának és a hallucináció ke- 
letkezésének megvilágítására akartam szorítkozni. Csak 
egy teleologus szempontot fűznék a hallucináció minemű - 
ségének kérdéséhez. Vizuális hallucinációkkal szemben 
ébren megbízható realitásvizsgálatunk van: a tapintás, ami 
nagyon megnehezítené a látott érzékcsalódások elfogadá- 
sát. Alvásban, a motilitás elzárása idején azonban a vizuális 
érzékcsalódások könnyen elfogadhatók. Auditiv halluciná- 
ciók realitáskontrollja a látás; az éber beteg azonban meg- 
erősítő adatok hiján is könnyebben tudja hallási érzékcsa- 
lódásait racionalizálni. 

s: 


Ferenczi gondolata a patopszichózisról adta meg a 
pszichiáternek a módot, hogy organikus és pszichikus meg- 
oldási kísérletek örök körforgásából kiszabaduljon. Esze- 
rint az agy valamely sérelmét minden elmebetegségnél fel 
kell vennünk, viszont a pszichózis csak a libidó visszavető- 
dött fejlődésfokán válik érthetővé akkor, ha ehhez egy in- 
fantilis elfojtott sérelem aktiválódik. A libidóregresszió fá- 


: Paul Federn: Narzissmus im Ichgefüge. Int. Zeitschr. f. 
Psychoan. XIII. 1927. 

zisainak felkutatását ugyancsak Ferenczi munkája, ,,A va- 
lóságérzék fejlődésfokairól" tette lehetővé.? 

A patopszichózis úgy testi, valamint lelki területen egy 
közös jelenségcsoportot ír körül, amelyre úgy az agy, vala- 
mint a pszichikus én visszavetődött. Míg a patopszichótiku- 
san megbetegedett agy infantilis regressziójában az egykori 
sejtburjánzás csodás korának erotizáló hatására egy rege- 
neráló, gyógyuló folyamat felé tör, addig az én ugyancsak 
gyógyulásra való törekvésében újraéledt mindenhatóságá- 
val hallucinációban kísérli — kísérti megvalósítani ama vá- 
gyait, amelyeket fejlődése zsenge korában — traumásan — 
az elviselhetetlenség súlyos következményével tőle az élet 

megtagadott. 


5 §. Ferenczi: Entwickelungsstufen des Wirklíichkeitssinnes. Int. 
Zeitschr. f. Psychoan. I. 1913. 

ADATOK A SKIZOFRÉNIA ANALIZISÉHEZ 
G. dr. Hajdu Lilly 


Az elmebetegek analizise körül felmerülő problémák 
egy kérdésbe sűríthetők össze: milyen feltételek között és 
hogyan lehet elmebeteget! analizálni? E kérdés azt a látsza- 
tot kelti, mintha a neurózis és pszichózis közé válaszfalat 
szándékoznék emelni. Ez nem célom. Az elkülönítés csak 
azt a különbséget óhajtja jelezni, amely az indulatáttételes 
és a narcisztikus neurózisok között mind a megjelenésük 
formájában, mind a külvilághoz való viszonylatukban meg- 
van. 

A kétfajta — indulatáttételes és narcisztikus — neuró- 
zis szétválasztása indokolt az analizálhatóság, az analízis 
kimenetele, főleg pedig az indulatáttétel viselkedése szem- 
pontjából és így jogos a fenti kérdés felvetése is. 

Az elmebajok — terápiás analízise még nem régi 
keletű és sok megoldatlan nehézséggel küzd; az analitikus 
munka megkönnyítéséhez, helyesebben a nehézségek elhá- 
rításához szeretnék néhány tapasztalati ténnyel hozzá- 
járulni. 

Egyrészt a probléma bonyolult volta, másrészt elégsé- 
ges tapasztalat hiánya miatt nem tudok kérdésemre egy- 
szerűen felelni. Hogy feladatomat megkönnyítsem, kényte- 
len voltam a kérdést szétbontani. Így több oldalról közelít- 
hetem meg a megoldást. Három részre osztottam föl, amely 
részek mindegyike tulajdonképpen számos új kérdést fog- 
lal magában: 

1. Lehet-e elmebeteget analizálni? 

2. Alkaimazható-e változatlanul az analitikus metódus? 

3. Ha nem alkalmazható, milyen módoósítások látsza- 
nak célravezetőnek? 

Az első kérdésre — ha az analízist, mint lélekkutató 


:! cElmebetegség:; alatt itt mindig skizofrénia értendő, 

tudományt vesszük figyelembe — a felelet egyszerű , igen" 
lehet. Később rátérek az igenlés elméleti és gyakorlati iga- 
zolására. Terápiás szempontból azonban helyesebb, ha 
pontosabban szemügyre vesszük, hogy mivel is állunk itt 
szemben; milyen lelki folyamatokat határol körül a skizo- 
Írénia elnevezés, mik azok a változások, amelyekkel a 
betegség folyamán számolnunk kell és mik azok a gyakori 
lehetőségek, amelyekkel számolni nem is tudunk. 

Freud megállapítása szerint a pszichózis az én és a 
külvilág összeütközéséből származik. A pszichótikus a kon- 
fliktus elől úgy menekül, hogy szakít a realitással; ennek 
következménye az én-nek a külvilágról való leválása egy az 
elfojtáshoz hasonló mechanizmus útján.? Az én — mely 
nem más, mint közvetítő az ösztön-én (Es) és a külvilág 
között — végső differenciálódásakor fedezi fel a külvilágot, 
ami a tárgyválasztással illetőleg megszállással egyidejűleg 
történik.? A realitásról való leválás a libidó és az én mélyre- 
ható regressziójával jár, a beteg hallucinációs vágyteljesü- 
lésében az én fejlődésének azt a primitív fokát állítja elénk, 
amely a realitás-elv keletkezése előtt uralkodott. A skizo- 
fÍréniás beteg gondolkodásának mágikus jellege, a szavak 
és gesztusok mindenhatósági érzése ugyancsak egy primitív 
én-re utalnak.! Itt rámutathatunk a neurózis és pszichózis 
közötti azon különbségre, amelyet a libidó regressziójának 
a foka ad meg; ez utóbbi pszichótikusoknál olyan mélysé- 
gekbe juthat, ahol a beteg én-je és így a valóságvizsgálat 
funkciója még nem fejlődött ki. A regressziós folyamat 
megindulását nyomon követi egy az ösztön-énből kiinduló 
tárgyirányú ösztönhullám, amely a realitás újból való fel- 
építésére törekszik." Kettős folyamat megy tehát végbe: 
egyrészt a narcisztikus irányú regresszió, másrészt a Sze- 
mélyiség tárgyirányú maradványának küzdelme a regresz- 
szió ellen. Ázok a változások és tünetek, amelyeket mi a 
skizofréniás betegen észlelhetünk — hallucinációk, téves- 
eszmék, beszéd és cselekedetbeli sztereotipiák, stb. — már 


? Freud: , Neurose und Psychose", 
§ Freud: 1 nm 
: Ferenczi: Entwicklungsstufen des Wirklichkeitssinnes. 


5 Freud: Psychoanalytische Bemerkungen über einen autobiogr. 
beschr. Fall von Paranoia. 

a restituciós kísérlet jelenségei:7 törekvés az egykori elvesz- 
tett tárgyviszonylatot újból megnyerni és megtartani. E két 
folyamat dinamikája — egyrészt a rögzítő momentumok 
száma és ereje, tehát a regresszió mélysége, másrészt a 
tárgyirányú libidó intenzitása — határozza meg a redali- 
tásról való leválás mértékét s egyben a külvilággal még 
visszaállítható érzelmi kapcsolat lehetőségét és kvalitását. 
Ez utóbbi — az érzelmi kapcsolat — nélkül analizis nem 
képzelhető el. Viszont, nincs olyan biztos kritériumunk 
sem, amellyel ennek teljes hiányát megállapíthatnók. A 
külvilághoz való kapcsolódás hiányának bizonyítása nem- 
csak azért nem sikerülhet, mert errenézve nincs kritérium, 
hanem mert ez nem is állhat elő. A skizofréniás betegen 
észlelhető tüneteknek előbbi értelmezéséből következik az, 
hogy a regresszió nyomán a restituciós folyamat is minden 
esetben megindul. Ebből kettős következtetést vonhatunk le: 

1. A külvilág olyan állandó ingert szolgáltat a lelki 
működésre, amely lehetetlenné teszi a végleges visszavont- 
lást az abszolut nyugalmi állapotba (még olyan esetekben 
is, ahol a libidó látszólag az intrauterinális állapotnak meg- 
felelő regressziót fut be, megtaláljuk a beteg bizonyos meg- 
nyilvánulásaiban a realitás elismerését — , passziv tárgysze- 
retést § — : stuporos katatóniás betegeknél, súlyos negativiz- 
musoknál is).?a 

2. Mint ahogy a realitás újból való felépítése — hallu- 
cinációk, téves eszmék útján — nem az igazi valóság, ha- 
nem egy hallucinációs vágyteljesülés, úgy a külvilághoz 
való érzelmi kapcsolódás sem azonos a nem pszichótikus 
kapcsolatokkal. Erről később részletesebben beszélek. 

Az elmondottak alapján nyilvánvalóvá vált az, hogy 
a második kérdésre csak nemmel felelhetünk. Skizofréniá- 
soknál hiányozhat, vagy csak időlegesen van meg a beteg- 
ségi belátás. Gyakran nincs tudatos gyógyulni akarás; álta- 
lában hiányoznak azok a feltételek, amelyeket a szabad 
asszociáción alapuló analitikus metódus megkíván. A 
skizofréniás közömbössége és relativ nyugalma tulajdon- 
képpen egy öngyógyítási kísérlet, melynek megváltoztatá- 
sával szemben a beteg ellenállást fejt ki. Az én regressziója 

7 Jung: Über die Psychologie der Dem. praecox. 

S Ferenczi: Versuch einer Genitaltheorie. 

következtében nincs meg az a fórum, amelyhez intellektuá- 
lis értelmezéseink szólhatnának. Mindezeken felül a skizo- 
fréniás, különösen a paranoid skizofréniás, fölötte érzé- 
keny mások tudattalan rezdüléseivel szemben, ami lehe- 
tővé teszi, hogy saját tudattalana irányában süket marad- 
hasson." Ez észlelésünkkel szemben áll az a tény, hogy a 
szimbolumok, vágyak, fantáziák — amelyekhez neurótiku- 
sok analizisében gyakran csak hosszú időn át tartó munka 
után jutunk el — skizofréniásnál a felszínen, a tudatban 
lehetnek és ezekről minden gátlás nélkül beszél. Közelfekvő 
lenne az a feltevés, hogy ez a körülmény az analitikus 
munkát megkönnyíti. Mind e jelenségeket közelebbről meg- 
vizsgálva azonban azt találjuk, hogy ezek tudatos volta nem 
segít munkánkban, mert hiányoznak a kísérő érzelmi, 
affektusos momentumok, ezek tudattalanok, a hozzájuk 
vezető út el van zárva, megközelítésük pedig az előbb el- 
mondottak szerint rendkívül megnehezített. 


Skizofréniás betegek analizise közben gyakran olyan 
nehézségek állnak elő, olyan akadályokra bukkanunk, 
amelyek minden analitikus munkát lehetetlenné látszanak 
tenni. Hetek, hónapok mulhatnak el teljes negativizmus- 
ban, hallgatásban, amelynek magyarázatát adni, analizálni 
s a beteggel azt közölni egyik esetben anyaghiány miatt 
nem . lehetett, máskor viszont a beteg magatartásának 
értelmezése nem látszott célravezetőnek. Feltételeztem 
ugyan — ami többször igaznak is bizonyult, — hogy a lát- 
szólagos teljes elzárkózás mellett is eljutnak a beteghez 
bizonyos értelmezések, amelyeket feltisztultabb periódusá- 
ban regisztrál. Ez azonban az analitikus munkát nem vitte 
előbbre. Előfordult az is, hogy a kórképet főleg az ágálá- 
sok, játékok, rajzok és írások dominálták. A beteg azt az 
ősi kifejezésmódot használta fel, amelyet álmokban talá- 
lunk meg. 

A betegek efajta viselkedésére sokáig nem találtam 
magyarázatot, így nem tudtam ezt értékesíteni az anali- 
tikus munkában sem. Bizonyos volt előttem már régebben 
is, hogy mind e megnyilvánulásoknak értelme van, csak 
belőlem hiányzott az összefüggések megértése. Néhány 
évvel ezelőtt Freud Anna egy — a gyermekanalizisről tar- 


" Freud: Psychoanalytische Bemerkungen über einen autobiogra- 

tott — előadásával kapcsolatban gondoltam arra a hason- 
lóságra, amely elmebetegek és gyermekek játékai és ágá- 
lása között van. Ezt az analógiát kissé merésznek éreztem 
és akkor még nem is gondoltam végig. Jóval később, egy 
skizofréniás betegem analizise közben — amelyre később 
rátérek — láttam be a következtetés helyességét és próbál- 
tam meg alkalmazni elgondolásomat. Az én fejlődésének 
van egy foka, ahol a mozdulatok, gesztusok szolgálnak a 
szavak, gondolatok pótlására, — Ferenczi ezt a mágikus 
gesztusok mindenhatósági periódusának nevezi. Gyermek- 
analizisekben az ágálások, mozdulatok és játékok az érze- 
lem és indulat kifejezésének fő eszközei és nem a beszéd. 
Ezek értelmezésével, helyesebben a cselekedeteknek gon- 
dolatokká való átformálásával juttatjuk el a gyermeket 
indulatai megértéséhez és szavakban való kifejezni tudá- 
sához, ami így azok objektiválásához és a tőlük való meg- 
szabaduláshoz is vezet. Az elgondolásom az volt, hogy 
elmebetegeknél valami ehhez hasonlót, vagy ugyanezt kell 
csinálni, talán más nivóban, mint gyermekeknél. Ferenczi- 
nek a technika módosítására vonatkozó előadásai, illetve 
megállapításai igen nagy segítségemre voltak: útirányt 
szabtak és bátrabbá tettek elgondolásom kialakításában és 
véghezvitelében, az elmebetegeknél követendő eljárásra 
vonatkozólag. Ezek nyomán gondoltam végig azt, hogy 
miután elmebetegek analizisében a beteg nem engedi el 
magát, nem asszociál szabadon, általában nem követi az 
analizis feltételeit — mint a gyermek sem, — nekünk kell 
változtatnunk  viselkedésünkön. Az  analitikusnak kell 
relakszálni magát, így visszatalálni a benne is meglevő olyan 
rétegekhez és rezdülésekhez, amelyek a betegben éppen 
manifesztek. Az a tény, hogy pszichótikusok megnyilvánu- 
lásaival szemben gyakran értetlenül, sőt ijedten állunk, 
arra utal, hogy önmagunk hasonló tudattalan rezdületeit 
nem ismerjük, illetőleg félünk azoktól. Minden analitikus- 
nak el kell jutni saját analizisében azokig a mélységekig, 
hogy a betegtől való ezt a távolságot képes legyen át- 
hidalni. Hogy az analitikus relakszációja milyen mély legyen 
és hol a határ, az esetenként változik és a kritika dönti el, 
de nyilvánvaló, hogy csak intellektuális elhatározással nem 


. "9 Ferenczi: Relaxationsprinzip und Neokatharsis. Kinderanalyse 
elet e et Sprachverwirrung zwischen den Erwachsenen u. 

jutunk, illetve nem juthatunk el oda, hogy a beteget meg- 
értsük. ,,Az analitikus hűvössége és elzártsága a beteggel 
szemben lehetővé teszi az infantilis küzdelem folytatását a 
felnőtt tekintélye ellen és ugyanazt a karakter- és tünet- 
reakciót váltja ki, amely a voltaképpeni neurózis alapját 
képezte. ! Ez a megállapítás vonatkozik  pszichótikus 
betegre is, azzal a szigorítással, hogy az analitikus merev- 
sége, amely a neurotikus analizisét megnehezíti, — a pszi- 
chótikusét lehetetlenné teszi. 


Idegenül hangzik, hogy az analitikus adja fel passzi- 
vitását, hűvösségét, relakszálja magát és elengedettségében 
olyan nivóig jusson el, ami szükséges és lehetővé teszi az 
elmebeteg megnyilvánulásainak megértését és mégis ezt 
kell a pszichótikus analizisének elengedhetetlen feltételéül 
tekinteni. A relakszációt ugy képzelem el — s úgy is alkal- 
maztam, — hogy olyformán tudjunk viszonylani bete- 
geinkhez, mint a gyermekhez — mint egy primitív én-hez. 
—-. bele kell mennünk játékaiba, ágálásába, és pedig nem a 
felnőtt tekintélyével, hanem azzal az elengedettségge!. 
amely érezteti a beteggel, hogy ugyanazon vágyak, érzé- 
sek, fantáziák, amelyeket ő archaikus módján kifejez, 
bennünk is megvannak. Azzal, hogy résztveszünk szimbo- 
likus cselekedeteinek eljátszásában — játszunk vele azt 
mutatjuk, illetve közöljük a beteggel, hogy azzal amit ő 
tesz, nem más mint a többi ember, nem ellentéte annak, 
amit normálisnak neveznek, legfeljebb egy más nivón 
mozog, amely azonban bennünk is meglehet. Ez az elenge- 
dettség, amellyel szinte , leleplezzük magunkat 9? a beteg 
előtt, ez a , hivatásbeli képmutatásról" való lemondás nem 
a mi nivónk csökkenését, hanem a beteg én-jének nivó- 
emelkedését vonja maga után. Más síkban és más eszkö- 
zökkel, mint neurótikusoknál — körülbelül úgy mint gyer- 
mekeknél — az eljátszott és ágált cselekedetek megértésé- 
vel és értelmezésével bizalmat keltünk a betegben, aki ezt 
gyakran honorálja azzal, hogy az értelmezéshez kapcso- 
lódva képessé válik elmult események beszéd útián való 
reprodukálására is. Azt mondhatnók, hogy így erősítjük a 
betegnek a realitáshoz való kapcsolatát és elősegítjük az 


1 Ferenczi: Relaxationsprinzip und Neokatharsis. 

indulatáttétel létrejövetelét. , Ez a bizalom az a valami, 
ami megmásítja a jelent, szemben a traumat keltő multtal, 
ellentét, amely elengedhetetlen ahhoz, hogy a mult többé 
már nem mint hallucinációszerű megelevenülés, hanem 
mint tárgyszerű emlékezés ébredjen újra."13 Értelmezé- 
seink kezdetben az én megkerülésével egyenesen a tudat- 
talannak szólnak, lassanként az én-hez is eljuinak és 
annak megerősödését idézik elő, belátások és megértések 
révén. 

Elgondolásom folyamán felmerült az a kérdés is, — 
ami már többeket foglalkoztatott, — hogy miként történjék 
a pozitiv áttétel létrehozatala és mit tehetünk mi ennek 
elősegítésére. Azt tapasztaltam ugyanis — főleg az analizis 
kezdeti szakában, — hogy a pozitiv indulatáttétel szintén 
egyik feltétele a munka lehetőségének. A negativ áttétel! 
olyan elzárkózást idézhet elő, amely az analizist nagymér- 
tékben megnehezíti, vagy lehetetlenné teszi. Abraham e 
kérdésre vonatkozóan két utasítást ad: 1. Igyekezni kell a 
pozitiv indulatáttételt aktive létrehozni és megerősíteni; 
2. Ezt az indulatáttételt nem kell analizálni. Az utasítás 
második részére később térek át. Az első részre vonatko- 
zóan az az aggályom, hogy az áttétel aktiv úton való létre- 
hozatala és erősítése kétélű fegyver, amelynek következ- 
ménye lehet a beteg teljes visszavonulása; kedvességünket, 
elébemenetelünket csábításnak fogja fel, visszaretten saját 
homoerotikus rezdületeitől. Azt gondolom, hogy elmebete- 
geknél az indulatáttétel létrejövetelét és megerősítését saját 
relakszációnkkal érhetjük el a már említett módon. Ha meg- 
értjük a beteget, már sikerült is kapcsolatot találni vele. 
Bizonyos az is, hogy a beteg cselekedeteinek megnemértése 
lazítja az indulatáttételt; hasonlóan előidézhetik ezt az 
analitikuson kívüleső momentumok: a külvilág részéről 
jövő inzultusok, a betegség természetéből folyó változások, 
ismételt regressziók. 

A skizofréniás indulatáttételnek eddig két formáját 
írták le: az első a narcisztikus mindenhatósági érzésből 
folyik, az egész külvilágot magáénak érzi és felette ural- 
kodni akar. Ami ennél az áttételnél az analizisben nehéz- 
séget okoz, az , hogy a betegek az áttételek reális alapjának 

hitét nem tudják elhagyni". A második formája az átté- 
telnek a tárgyhoz való görcsös ragaszkodás, amit a tárgy- 
elvesztéstől való félelem okoz. A skizofréniás indulat- 
áttétel megnehezíti az analizist és sajátos módon erősíti az 
ellenállást. Olyan esetekben is, ahol már sikerült elérni, 
hogy a beteg — cselekedeteinek megértése és értelmezése 
után — már nemcsak ágált és játszott, hanem beszélt is, 
hosszu ideig minden óra erős ellenállással kezdődött. 
Eleinte arra gondoltam, hogy a beteg, akivel naponta egy 
órát foglalkoztam és a nap többi részét nélkülem, illetve 
analizis nélkül töltötte, ezt inzultusnak, elhagyásnak fogja 
fel, megsértődik és visszavonul. Később hosszabb meg- 
figyelés után láttam, hogy itt arról az ellenállásról van szó, 
amely az indulatáttétel ellen manifesztálódik. Nem azt 
gondolom tehát, hogy az ellenállás az áttételbe kapcsoló- 
dik, — ami gyakori jelenség — vagyis, hogy az analitikus 
személyére tol át tudattalan elfojtott rezdüléseket, hanem 
maga az indulatáttétel, a szeretés, gyűlölés, általában az 
érzés ellen nyilvánul meg. Alapja: védekezés a meggyó- 
gyulás, a közömbösség megszűnése, ill. a tárgyhoz való 
igazi kapcsolódással szemben. Jelentősége ugyanaz, mint 
neurótikusoknál annak , a törekvésnek, amely a betegség 
fenntartására irányul".15 Ami Abrahamnak második utasí- 
tását illeti, — hogy az áttételt ne analizáljuk, — az nagyon 
plauzibilis addig, amíg az én erősebbé és reálisabbá nem 
válik. Ha analizisünk folyamán már eljutottunk oda, hogy 
jó pozitiv áttétel és kellő emlékanyag áll rendelkezésünkre 
s az áttételes neurózishoz hasonló kép már kifejlődött, 
akkor óvatosan bár, de analizálhatjuk az áttételes szituá- 
ciót is. 

Az elmebetegek analizisének technikája, amelyet a 
gyermekanalizissel hoztam analógiába, bizenyos külsősé- 
gekben eltér attól. Az órára nem készítünk játékokat, 
— mint a gyermeknek ez bántó, lebecsülő lenne; meg- 
várjuk, hogy a szimbólikus cselekedetek eljátszása a 
betegtől induljon ki, ha a helyzet megkívánja, résztveszünk 
benne és ha megértettük, akkor értelmezzük is. Hasonló- 
képpen azt is közöljük a beteggel, ha nem értjük meg ágá- 
lását és szimbólikus cselekedeteit; kérjük, hogy segítsen 


4 Hermann: A pszichoanalizis, mint módszer. 
15 Hermann: A pszichoanalízis, mint módszer. 

nekünk, mert egyedül, segítsége nélkül nem tudunk tovább 
jutni ezek megértésében. Előfordult, hogy az addig hall- 
gató beteg ilyenkor hirtelen kimond valamit, ami egyszerre 
világossá teszi az addig érthetetlent. A beteggel szemben 
nem vagyunk fölényes, mindenttudó felnőttek, hanem segí- 
teni akaró társak, bizonyos dolgokban kevesebbet tudók, 
mint ő. Egy-egy játék vagy rejtvényszerű cselekedet meg- 
értése vagy értelmezése olymódon erősítette a bizalmat és 
az áttételt, hogy a beteg a következő órára álmot hozott, 
hajlandó volt asszociálni s az álom értelmezése nyomán 
újabb emlékezésanyagot reprodukált. 

Arravonatkozóan, hogy mit értelmezzünk a betegnek 
és mikor, az a tapasztalatom, hogy az értelmezés időpontját 
a mi megértésünk szabja meg. Ha átlátjuk, hogy mi az, 
amit a beteg az ő archaikus módján kifejez, azonnal meg- 
mondjuk neki, nem várunk, mint neurótikusoknál, mert 
hallgatásunk fokozhatja az elzárkózást. Nehezebb a felelet 
arravonatkozóan, hogy mit értelmezzünk. Az ágálások, szim- 
bólikus cselekedetek eljátszásának értelmezése lazit a beteg 
elzárkózásán és gyakran beszédre bírja. Ha olyan jó anya 
vagyunk, hogy mozdulataiból találjuk ki gondolatait és 
érzését, akkor hálás nekünk, mint a gyermek. Ez az értel- 
mezés bizalmat kelt és emeli az én nívóját. A beszéd, 
gondolatok stb. értelmezése úgy történik, mint neurótiku- 
soknál, azzal a különbséggel, hogy csak jó pozitiv indulat- 
áttétel idején értelmezünk. Azt emelném még ki, hogy ha 
elmebeteg-analiziseinkben eljutunk odáig, hogy a beteg 
beszél, asszociál, úgy értelmezéseink lehetőleg ne a szim- 
bólumokra vonatkozzanak —  skizofréniások előtt ezek 
értelme legtöbbször nyilvánvaló, — hanem konkrétumokra. 
Ezt azért tartom fontosnak, mert ezáltal közelebb jutnak 
a realitáshoz, mintegy ránevelődnek. 

Az elmebetegek analizisének illusztrálására és abból a 
célból, hogy az utat is vázoljam, amelyen a fenti megálla- 
pításokhoz eljutottam, kivonatosan közlöm annak a bete- 
gemnek a kórtörténetét, akinek analizise közben vált ben- 
ném tudatossá a relakszáció fontossága és a játékok stb. 
értelmezésének szükségessége. 


A beteg — 28 éves asszony — analizise előtt egy 
évvel vált manifeszten skizofréniássá. A betegséget 
közvetlenül kiváltó irauma: reménytelen szerelem 
volt, amely utolsó tagja volt a beteget érő traumasoro- 

zatnak. Tünetei hipochondriás téves eszmékkel kez- 
dődtek, ezt követték igen élénk látási hallucinációk, 
majd erotomániás és vonatkoztatási téves eszmék. Az 
analizist megelőző esztendő háromnegyedrészét zárt 
intézetben töltötte. Nem közölheteim részletesen az 
analizis menetét, csak jelezni kívánom, hogy a beteg 
minden észlelhető érdeklődés nélkül, közömbösen 
kezdte azt meg. Az a próbálkozásom, hogy úgy anali- 
záljam, mint neurótikust, csődöt mondott. A beteg 
nem feküdt, sőt nem is ült le, járkált fel-alá a szobá- 
ban, különféle kérdéseket intézett hozzám, ha nem 
válaszoltam, elhallgatott, s az óra további folyamán 
nem beszélt. Az első pár hét után, — amely idő alatt 
bár rendkívül nehezen, de mégis szólásra lehetett 
bírni, — negativisztikus állapot lépett fel nála. A to- 
vábbiak megértése céliából kénytelen vagyok ezt 
kissé részletesebben vázolni. Környezetétől megtud- 
tam, hogy otthon hallgat és nem csinál semmit, az 
analizisbe való jövetellel szemben pedig ellenállást 
fejt ki. Az analitikus óra alatt állandóan sétált a szo- 
bában és nem beszélt. Kezdetben, ha veie mentem, 
kezem karjára vagy vállára tettem, — amivel azt 
jeleztem, hogy meilette vagyok, segiteni akarok rajta 

elég volt ahhoz, hogy megálljon, néha le is ült és 
megszólalt. Később ezek a kísérletezéseim már ered- 
ményteleneknek bizonyultak. Igyekeztem arra is biz- 
tatni, hogy ha haragszik, annak adjon kifejezést. Erre 
az következett, hogy a beteg ágálni kezdett, anélkül, 
hogy beszélt volna. Ez következőképp történt: Mikor 
bejött a szobába, a könyvszekrényhez mentés kidobálta 
a könyveket, az íróasztalon mindent szétszórt, a papí- 
rokat összegyűrte, az írószereket a földre lökte. Bizo- 
nyos volt, hogy a beteg mindeme cselekedeteivel meg- 
ismétel és provokálni is akar valamit, azonban anyag- 
hiány miatt nem volt előttem világos, hogy mihez 
kapcsolódnak ágálásai és nem is értelmeztem ezeket. 
Vártam — azzal a meggondolással, — hogy majd 
beszélni fog s akkor eljuthatunk ágálásai értelmé- 
hez is. Ágálásai aktuális értelmét: bosszantani akarás, 
dühprovokálás, nem közöltem vele. 

Egyik órán székem mögött állt meg. Mikor visz- 
szafordultam, az arcán dühöt és impulzivitást láttam. 
A helyzet olyan volt, hogy egyszerre világossá vált 
bennem, hogy ki kell mondanom, amit gondolok, 
impulzivitását csak úgy szerelhetem le, ha tudatom, 
hogy megértem őt. Mikor megmondtam, hogy most a 
könyvek után rám kerül a sor, elmosolyodott és meg- 


szólalt: , Honnan tudja?" Ekkor értelmezni kezdtem 
korábbi ágálásait is, amelyeket, úgylátszik, csak rész- 
ben értettem meg. Ha eltaláltam, hogy mit akari ki- 
fejezni, arca ellágyult, ha nem, otthagyott és mássa? 
foglalkozott. Néha leült íróasztalomhoz és rajzolt. 
Három témája, illetve tárgya volt rajzainak: a sír- 
domb, kaszás halál és rácsok. Jóval később sikerült 
ezeket is értelmezni és emlékeivel is összefüggésbe 
hozni. Különféle játékai is voltak, amelyekben akkor 
már igyekeztem résztvenni, huzogatta a függönyt, 


nyitotta és csukta az ablakot, — amik azonos ér- 
telmű cselekedetek voltak, — a beteg azonban nyil- 


ván felnőttes leereszkedést érzett viselkedésemben és 
játékait félbeszakította. Ebben az időben már nyil- 
vánvaló volt előttem, hogy az elmebeteggel szemben 
több elengedettségre van szükség, mint egyéb eset- 
ben és bizonyos fokig fel kel! adni a felnőtt attitüd- 
jét, másként nem tudom megérteni, nem tudok meg- 
nyilvánulásaihoz kapcsolatot találni és így nem tudom 
analizálni sem. A beteg a felnőttek nyugodt, fegyel- 
mezett, az ösztönöket elfojtó élete elől menekült a 
pszichózisba, az analizisnek legalább kezdetben va- 
iami mást kell számára reprezentálni. 

E meggondolások után egyik órán az történt, 
hogy a beteg a függöny zsinórját összekötözte és azt 
úgy rakta fel kezére, mint annál a játéknál szokás, 
amit gyerekek , macskaláb"-nak neveznek és kettles- 
ben játszanak. Ezt a műveletet egész elmélyedve csi- 
nálta, jelenlétemről tudomást sem vett. Mikor oda- 
mentem hozzá és a játék szabályainak megfelelően 
a zsinórt saját kezemre vettem át, először bizalmat- 
lanul nézett rám, majd hosszabb ideig folytatta a 
játékot velem együtt. Ez idő alatt nem szólt egy szót 
sem, de arca merevsége lassan engedett és amikor 
eltávozott, barátságosan kezet nyujtott. Ez a közös 
játék egy nivóra hozott kettőnket; ha így tudunk 


játszani, ő nem olran beteg, — bolond, ahogy magát 
nevezte — és én nem vagyok olyan távoli felnőtt. Az 


analizist ez a játék indította meg, melynek értelme- 
zésére csak később került sor. Gyermekkorában volt 
egy macskája, amelyet nagyon szeretett, ennek a 
macskának gyakran elsírta panaszait és elégedetlen- 
ségét, sőt neki szidta szüleit is, ha haragudott rájuk. 
A játékba való belekapcsolódással sikerült ezeket az 
érzéseket rám átvinnie. A következő órán jókedvűen 
jelent meg, álmot mondott el, sőt hajlandó és képes 
volt az álomhoz asszociálni is. Az analizis menete 

könnyebbé vált, a beteg újabb és újabb módon ját- 
szotta el szimbólikus cselekedeteit — ezek gyakran 
a kisgyermek játékai voltak, — amelyek végigjátszása 
sok gyermekkori emlékanyagot hozott, egyben a 
játékszituáció megértését is. A játékot gyakran vál- 
totta fel rajzolás és írás, aminek sikeres értelmezése 
mindig újabb anyag  reprodukálásához és meg- 
beszéléséhez vezetett. Cselekedetei gyakran egészen 
képrejtvényszerűek voltak — ő maga rejtvényolim- 
piásznak nevezte az analizist, — amelyekre nem 
akarok kitérni, csak azt említem meg, hogy ezek 
meg nem értése mindig lazított az áttételes viszonyon, 
a beteg ilyenkor visszahúzódott és hallgatott. A kö- 
zös játékokkal és ezek értelmezésével sikerült fel- 
szabadítani fantáziáit is és így közelebb jutni pszi- 
chózisának megértéséhez. Analizisében volt egy hosz- 
szabb idő, körülbelül öt hónap, amelynek nívója 
neurótikus analizisének felelt meg és amikor nemcsak 
szimbolikus cselekedeteit, hanem beszédét is lehetett 
analizálni. A betegség kimenetele nem volt kedvező: 
külső okok és talán a magam hibája folytán is újabb 
és mélyebbre ható regresszió állt elő, újabb téves esz- 
mék jelentkeztek és nagyfokú motoros nyugtalanság. 
A beteget intézetben kellett elhelyezni. Fontosnak 
tartom még megjegyezni, hogy a legnagyobb nyugta- 
lansága idején is, ha sikerült cselekedeteit megérteni, 
gondolatait és érzéseit , tudatosítani", úgy izgalma 
rövidesen megszünt. 


Az elmebetegek analizisének ez a módja nehéz fel- 
adatot ró az orvosokra, amit még súlyosbít az a körülmény, 
hogy a munka ritkán jár a kivánt eredménnyel, a beteg 
meggyógyulásával. Ez a fajta , gyermekanalizis felnőttek- 
kel"16 még nem kidolgozott módszer, csak kisérlet és tapo- 
gatózás abban az irányban, amelyen haladnunk kell, hogy 
a külvilágtól elfordult és regrediált én-nel kapcsolatot talál- 
junk és azt befolyásolni tudjuk. Kevés az így észlelt és 
analizált beteg és korai lenne az eddigi anyagból elméleti 
következtetéseket vonni le, de azt gondolom, hogy ezen az 
úton sikerülhet megközelíteni az én fejlődésének fázisait 
és gyarapítani a róla való ismereteinket. Ez a metódus 
nem jelent mást, mint az elmebeteg analizisének lehetőségét, 
a nehézségek megkönnyítését és az akadályok részben való 
elhárítását. A kezdet kezdetén vagyunk, mégis úgy vélem, 


16 Ferenczi: Kinderanalyse mit Erwachsenen. 

hogy több hasonlóan véghezvitt analizis — ha csak egyes 
esetekben fog is gyógyulást eredményezni — közelebb visz 
minket a skizofréniás megbetegedés lelki mechanizmusá- 
nak megértéséhez és ezen keresztül terápiás szempontból 
is célravezetőbbé válik. 

Az elmondottakhoz még azt fűzném hozzá, hogy — : 
tekintetbe véve a skizofrénia rendkívül változatos és vál- 
tozó kórképét, a gyakori impulzivitást — az analizis inté- 
zet keretein belül könnyebben és talán eredményesebben is 
vihető keresztül, mert naponta nemcsak egy órát foglal- 
kozhatunk a beteggel, hanem állandó megfigyelésünk alatt 
tarthatjuk. IMMeggyőződésemmé vált, hogy — a neurótiku- 
sok adoptálásának (Ferenczi) analógiájára — az elme- 
beteget valóban adoptálni kell, ami alatt azt értem, hogy 
csak köztük, velük élve érhetünk el igazi eredményeket. 

Három lélekelemző kórtörténetet szándékozom közölni. 
Az esetek amentiaszerű kórállapotok voltak. A kórjelzés, 
mint a pszichiátriában többnyire, tétovázó. Szándékosan 
kerülöm a szorosabb amentia megjelölést. Az esetek diagno- 
sztikai megítélése és az etiológia problémái szükségessé 
teszik az amentia-fogalom- pontos körvonalozását, ameny- 
nyire arra a pszichiátriai irodalom módot nyujt. 

Amentia néven Meynert a heveny elmezavarok egy 
sorát foglalta össze. E kórkép-konglomerátumból vált le az 
amentia kraepelini fölfogása. Kraepelin: régebbi felfogásá- 
ban az amentia oly heveny zavartság, melynek megfogható 
külső oka van: kimerülés, vérvesztés, súlyos betegségek, 
gyermekágy. Később az etiológiában elsősorban a fertőző- 
betegségeket szerepelteti, a kimerültséget már nem hang- 
súlyozza. Az amentia Kraepelin fölfogása szerint is gyüjtő- 
fogalom, velejében exogén reakcióforma: prognózisa jó, 
mert a föltételezett ok megszünésével gyógyul, diagnózisa 
ilyformán praktikus fontosságú. Jellemző tünetei a dez- 
orientáció, az álomszerű zavarodottság, az érzékelés illuzió- 
és hallucinációszerű megzavarodása, a delíriumos állapo- 
tokra emlékeztető mesélgetés, a gondolatrohanás, a moto- 
ros nyugtalanság, esetleg az ezt időnként fölváltó képzet- 
tapadás, gátoltság, stupor. Az amentiás betegek szorongó- 
sak, tanácstalanok, hangulataik hullámzanak, nemritkán 
lehangoltak. A testi tünetek főként a hőmérséklet- és súly- 
csökkenés, pulzusritkulás, álmatlanság. A teljes gyógyulás 
legkorábban egy-két hó alatt következik be, megindulását 


1 Lásd tankönyveiben. Kraepelin felfogását s annak változását 
röviden összefoglalja Brezowsky később idézendő dolgozatában. 

többnyire súlygyarapodás jelzi. Bleuler? amentián hossza- 
sabban tartó, önálló betegségnek imponáló állapotot ért, 
mely tüneteiben nehezen különíthető el a ködös állapotok- 
tól és delíriumtól. Kóroktanában fertőzőbetegségeket, gyer- 
mekágyi lázat, idült vesebetegségeket szerepeltet. Zavartság- 
állapotok ezek, — mondja — melyek rendszerint hetekig- 
hónapokig tartanak; pozitiv ismertetőjegyeik voltaképpen 
nincsenek, a diagnózis csak kizárás útján állapítható meg. 
Felfogása szerint az amentia régebbi fogalmába sok skizo- 
fÍrén zavarodottság tartozott és ha a skizofrénia fogal- 
mában Kraepelint követjük, akkor az amentia, mint külön- 
álló betegség igen ritka. A kimerülés, mint kór-ok éled újra 
L. Binswanger? felfogásában, aki a , kimerülés-pszichó- 
zisok" egyik alcsoportjaként szerepeltet amentiát. A tünet- 
tanban főként Kraepelint követő Moravcsiknált mint etio- 
lógiai tényező szerepel a mérgezés, alkalmi kiváltó okként 
az autointoxikáció, trauma, operáció, kedélyrázkódtatás. 
A kórkép különállóságát bontja meg és egyszersmind az 
addig vélt kóroktani talajt is meglazítja Brezowskyf rövid, 
kritikus élű tanulmányában, melynek lényege a következő: 
a prakszisban többnyire infekciózus betegséggel kapcsolat- 
ban, látszólag arra támaszkodva megjelenik a heveny zava- 
rodottság többé-kevésbé tiszta kórképe. Mivei az infekción 
kívül egyéb anamnésztikus adatunk nincs, föltételes diagnó- 
zisunk az amentia. A bekövetkező gyógyulás ezt a föltételes 
diagnózist megerősíti. Brezowsky tapasztalatai nyomán 
mármost arra a felfogásra jut, hogy az amentiaként sze- 
replő esetek tulajdonképpen nem egyebek, mint eladdig 
látens  skizofréniák  manifesztálódása; skizofrén  reak- 
ciók és a kimerülés vagy fertőzőbetegség csupán alkalmi, 
kiváltó ok. 

Az idevágó pszichiátriai irodalom teljes összeállítása 
nem szükséges: nem nyujt reményt arra, hogy az amentia 
megértéséhez közelebb férkőzzünk. Amit a közöltekből a 
pszichoanalitikus leszűrhet, az a következő. A pszichiáter 
nem tudja karakterizálni az amentiát, mint valamely beteg- 


?:E. Bleuler: Lehrbuch der Psychiatrie. III. Aufl. 1920. §. 
272—273. 

3 Ugyanott. 

: Moravcsik: Elmekór- és gyógytan. III. kiadás. 1922. 239—244. 1. 

5 Brezowsky: Amentia und schizophrene Reaction. (Neurologisch. 
Psychiatrisch. Wochenschriít 1926.) 

ségegységet, sőt szimptomatológiájának határai is elmosó- 
dottak. Nem törekszik a tünetek pszichológiai megértésére. 
A pszichikus kép és a föltételezett kórok között semmiféle 
kézzelfogható kapcsolatot nem teremt. Végül a föltételezett 
kórokok egyikének vagy másikának kiemelésével hol exo- 
gén tényezőket tesz felelőssé a pszichózis kitöréséért, hol az 
endogeneitást hangsúlyozza, igyekezvén a betegséget a 
skizofrén-formakörbe illeszteni, ami csupán eltolása a 
problémának, hiszen az amentia-kérdés helyébe a skizo- 
frénia kérdése kerül az endogeneitás talányával. 


2. 


A közlendő esetek diagnosztikai megítélésében két kö- 
rülmény teszi jogosulttá a pszichiáterek kórisméjének meg- 
felelő amentia, vagy , amentiaszerű állapot" megjelölést. Az 
egyik a szimptomák mivolta és a betegségnek önálló kór- 
állapotként való megjelenése, a másik a viszonylag gyors 
restitució, amit a pszichiáter , defektus nélküli gyógyulás- 
nak" ismer el. Mindhárom esetben azonban teljesen kizár- 
hatók voltak azok az , exogén" kórokok, amelyeket az 
elmeorvosok  szerepeltetnek: kimerülés, fertőzés, méreg- 
hatás, autointoxikáció, operáció, hasonlóképpen kizárható 
volt mindennemű szervi elváltozás. Ami a kórképek amen- 
tia-voltában. való kételkedést illeti, az első eset talán vala- 
mely epilepsziás absence-ának benyomását is kelthetné, a 
másodikat s harmadikat Brezowsky nyilván a skizofrén 
reakciók közé sorolná, a második esetben valami alapja 
talán volna hisztériás elmezavar fölvételének is. 

Amikor most az eseteket a rendszeres pszichoanalizis 
útján nyert eredmények alapján megvilágítani törekszem, 
szerénységre intenek az eredmények. A külső körülmé- 
nyek miatt viszonylag rövid analizis többnyire csak a köz- 
vetlen háttér felderítésére adott módot s csak egy-egy pon- 
ton sikerült a mélyebbre hatolás. A nyert megismerések 
mégis elegendők a tünetek pszichoanalitikus értelmezésé- 
hez, amellett más megvilágításba helyezik az etiológiát is. 


A) 
Az első eset — tünetben a legegyszerübb, lefolyásában 
a legrövidebb tartamú — legjobban jellemezhető a követ- 

lettek figyelmessé, hogy egy férfi a járókelők között ötszáz- 
és ezerkoronás bankjegyeket osztogat." Aki nem akarta el- 
fogadni a pénzt, azzal szemben erőszakosan lépett fel. A 
rendőrök igazolásra szólították fel, de a pénzt osztogató 
férfi nem válaszolt, sőt a rendőröknek is kínálta bankóit". 
Magam e patológiás állapotból a betegnek a történteket 
néhány órával követő internálása alkalmával már nem lát- 
tam semmit. A páciens kellően tájékozott volt, de feltünően 
lehangolt és gátolt, nehézkesen gondolkozott és beszélt. 
Maga csodálkozását fejezte ki afölött, hogyan kerülhetett 
föl lakóhelyéről Budapestre és midőn a nála lévő pénz és 
értéktárgyak felől érdeklődtünk, nem tudta megmagya- 
rázni magának, hová tűnhetett közel 3 millió korona 
készpénze. Elgondolkozván az eset felől, a következő képet 
alkottam magamnak róla: A kóros állapotot álomszerű je- 
lenségnek gondoltam -el, mely az álomtól legjellemzőbben 
abban különbözhetett, hogy a motilitás igénybevételével bi- 
zonyos szándékok és tervek akadálytalanul cselekvésekké 
válhattak. Ha már most a beteg cselekedeteire nem emlé- 
kezett, akkor utólagos elfojtás történhetett és ezt az elfoj- 
tást kell meglazítani, szabad  asszociáltatás révén, hogy a 
kóros tudatállapotban végbevitt cselekedet rejtett értelme 
kiderüljön. A történtekre vonatkozó emlékezeti űrt egyelőre 
azonban csak egyetlen emlékképpel lehetett megtölteni. Ez 
a homályosan felbukkanó kép időrendben két éles emlék- 
kép közé ékelődött, amelyek a normális tudatállapot végét, 
illetőleg újból beálltát jelzik. Világosan emlékezett arra, 
hogy leveleket adott fel és hogy — sokkal később — a 
rendőrfőkapitányságon találta magát. E két emlékkép közé 
helyez egy felbukkanó harmadik emléket: az uccán vala- 
hol látott egy sorsjegyáruló vagy számolócédulát osztogató 
fiatalembert, aki kezében a papirdarabokkal kiabált. Szem- 
beszökő volt, hogy ez a jelenet, melynek felbukkanása 
nem lehetett véletlen, pontos mása annak, . amelynek a 
beteg maga a szereplője. Úgy hatott, mintha valami az 
emlékezés során visszatért volna az elfojtottakból; mint 
valami fedőemlék. Az elfeledésből felbukkanó emlékkép- 
nek a közlése után olyan jellemző és fontos anyag került 
felszínre, mely közvetve némileg bevilágított már a 
patológiás állapot Hhátterébe. Az internáláskor ötvenéves 

seteg először huszonöt éves korában nősült. Felesége az 
első esztendőtől kezdve féltékenységével kínozta, lehetet- 
lenné tette neki a rokonokkal és ismerősökkel való zavar- 
talan érintkezést. Ő azonban — mint mondotta — , huzta 
az igát", mindenáron kerülni akarta a botrányt és így 
ismerősei körében nem is tudtak az ő viszályos családi éle- 
téről. Mikor a háború aiatt a szerb harctéren volt, akkor is 
féltékeny leveleket küldözgetett utána a felesége, amelyek 
tartalma egyenesen nevetséges volt, egyben azonban 
szégyelte is őket a cenzuráló személyek előtt. 1916-ban 
hazajövén, beadta a válókeresetet ellene, egyben elköltözött 
a feleségétől. A szakítás mélyen érintette, már apró gyer- 
mekei miatt is, de igyekezett könnyedén elsiklani a dolog 
fölött. A válópör 1919-ig, a kommunizmusig húzódott, 
akkor széjjelválasztották őket. Közben 1917-ben összeköl- 
tözött egy asszonnyal, régebbi ismerősével, akivel azonban 
törvényesen sohasem esküdött meg. Első válásukat a kom- 
munizmus után érvénytelennek mondották ki és amidőn ő 
ismételten lépéseket tett a válópör megújítására, felesége 
ellenkezésével találkozott. A törvényes válás tehát nem tör- 
tént meg. A második életközösség azonban, amelynek ille- 
gitim volta hivatalos személyektől eltekintve lakóhelyének 
társadalma előtt titok maradt, harmonikus és boldog volt. 
Vidám emberek voltak mind a ketten, dolgoztak és béké- 
sen éltek, a szomszédok úgy nyilatkoztak róluk: , Ezek 
nem is felnőtt emberek, hanem gyermekek". 

E nyugodt és kielégítő élet során érte már most a 
pácienset egynéhány súlyos rázkódtatás. Két évvel a meg- 
betegedés előtt elégett a lakásuk egy része; ugyanakkor 
felesége ágynak dőlt súlyos szervi szívbajjal és félévre rá 
meghalt. A csapás mélyen érintette; amint mondja, ez idő- 
től fogva nem látta őt senki nevetni. A heveny elmezavar 
kitörése előtt hónapokkal üzlete kezdett rosszul menni és 
ráadásul két hónappal a megbetegedés előtt újabb tűzvész 
pusztított vagyonában. Egy uradalommal szerződése 
volt, amelynek értelmében átveszi az uradalom  kender- 
anyagát és cserébe ezért 100 kg-ként 7 kg tiszta kötelet 
szolgáltat be. Ennek a megállapodásnak természetesen 
attól kezdve, hogy a házában támadt tűz elhamvasztotta a 
nyersanyagot, nem tudott eleget tenni. A jószágigazgató, 
aki különben az egész környék szemében gyűlöletes ember, 
könyörtelen maradt, ragaszkodott a szerződés feltételeihez 

és ha már kötelet nem kaphatott, a föltételekben megjelölt 
mennyiségű kötél árának megtérítését követelte. Ő iparko- 
dott eleget tenni ennek a kegyetlen föltételnek. Ereje végső 
megfeszítésével, keserűségét magába fojtva, gyötrődve, 
társtalanul dolgozott tovább s iparkodott megőrizni lelke 
egyensúlyát. Ez azonban nehezen ment: régóta érezte ho- 
mályosan azt, hogy erejét meghaladja a kegyetlen föladat 
s hogy ennek nem lesz jó vége. Lelke tele volt gyűlölettel 
a jószágigazgató ellen, igazságtalannak érezte a dolgot, hi- 
szen munkát kellett végeznie nap-nap után, amelynek ered- 
ményét nem látta. 

Midőn így kerülőúton napvilágra kerültek a föntebb 
felsorolt mozzanatok, bukkant föl az elfoitásból az elme- 
zavar kitörését megelőző szituáció emléke. A páciens most 
vissza tudott emlékezni annak a napnak a reggelére, amely: 
nek délelőttjén kitört a futólagos zavarodottság. Ezen a 
reggelen zsebébe tette hosszú hetek fáradságos munkájávai 
összegyűjtött 2,800.000 K készpénzét. Két kötelezettségnek 
kellett volna eleget tenni, amelyre a pénz éppen csak, hogy 
futotta volna. A hitelszövetkezetből a tűzvész alkalmával 
fölvett kölcsönt kellett volna visszafizetnie és a jószágigaz- 
gatóhoz kellett volna felmennie, hogy készpénzben fizesse 
ki annak a kötélnek az árát, amelyet az uradalom kender- 
anyagának elhamvadása miatt elkészíteni nem tudott. De 
valami vonakodás szólalt meg benne, mikor a hitelszövet- 
kezet felé indult. Arra gondolt, hogy ha most visszafizeti a 
pénzt, nem marad semmije sem, még kenyérre valója sem. 
El is állt a szándékától. Ehelyett celindult a  jószág- 
igazgatóhoz és azt gondolta, hogy, amidőn majd előtte 
fog állni, az utolsó percben könyörgésre fogja a dol- 
got. Meg fogja kérni rá, tekintse nyomasztó hely- 
zetét, tekintse, hogy igazságtalanság behajtani  vala- 
mit rajta, amelynek az elpusztulásáról nem tehet és" 
engedje el neki a kártérítést. Vagy ha nem engedi 
el, legalább enyhítsen valamit. Hiszen máskülönben hiába 
Golgozik, a pénzt, amit szerez, ,akár az ablakon is ki- 
Gophatná". Midőn az analizisnek e pontjához értünk, meg- 
kérdeztem a beteget, emlékszik-e most már arra, mit csi- 
nált a pénzzel, annak tervezett beszolgáltatása helyett? Az 
amnézia azonban most is csak annyira engedett föl, hogy 
valamely homályos emlék derengett föl benne, villamoson 
vagy vasúton utazásról, Pest felé. Mégegyszer reprodukálta 

a sorsjegyáruló, vagy számolócédulákat osztogató fiatal- 
emberre vonatkozó emlékképet, az amnézia a tovább tör- 
téntekre vonatkozólag azonban megmaradt. 


A szolgáltatott matéria nem volt sok, arra azonban 
elég, hogy a kóros tudatállapotban véghezvitt cselekedete 
értelmét illető sejtést igazolja. E cselekedet az eredeti tu- 
datos szándéknak nyilvánvaló megmásítása. A megmásítás 
mögött azonban hosszú hetek óta lappangó konfliktus rejlik, 
mely a pénz odaadásának kötelezettsége és az odaadástól 
való vonakodás körül forog. Jelentős motívumok szólnak 
mindkettő mellett. Az odaadásra kényszerítené a szerződés, 
a kegyetlen és irgalmatlan főnök s a benne magában élő 
lelkiismeret. A megtartásra vinné a pénzéhez fűződő érdek 
és ragaszkodás. Nyilvánvaló, hogy egyszerűen a pénznek 
megtartása nem oldaná meg e konfliktust, hiszen az oda- 
adásra kényszerítő rugókkal tovább kellene kűzdeni. Ebbe 
a pszichótikus állapot kitörését megelőző konfliktusba si- 
került is a beteget bizonyos mérvű belátásig eljuttatni. Már 
most két kérdésre és éppen a legfontosabbakra az eset vizs- 
gálata nem adott választ. Az egyik az: mely föltételek tet- 
ték lehetővé a konfliktus efajta regressziós megoldását: 
egy passagére amentia létrejövetelét? A másik kérdés, hogy 
a kóros állapotban miért éppen az elajándékozás gondolata 
vált cselekvéssé? Ha a cselekedet tartalmát vizsgáljuk, nyil- 
vánvaló annak kompromisszum mivolta. Nem szolgáltatja 
be a pénzt rendeltetésének helyére, de nem is tartja meg 
magának.  Valamiképpen demonstrálja azt a gondolatát, 
amit eredetileg a jószágigazgatóval akart közölni: , engedje 
el a tartozást, hiszen ha beszolgáltatom a pénzt, annyi 
mintha az ablakon dobnám ki", azaz a munkája válik 
értéktelenné. Valóban ; kidobja az ablakon", szétoszto- 
gatja. A pénz e szétosztogatásának mintájául az az aktuális, 
friss élmény szolgálhatott, amely az analizis során mint 
fedőemlék merült fel: az uccán látott sorsjegyáruló vagy 
számolócédulát osztogató fiatalember. Hogy azonban miért 
éppen ezt választotta mintául, azaz mi determinálta ezt az 
azonosítást, megfelelő infantilis élmény-matéria híján erre 
nem tudok felelni. Annyit meg lehet kockáztatni, hogy az 
identifikáció kapóra jöhetett egy vágynak, amelynek telje- 
sedését a cselekedet valamiképpen ábrázolja. A mindenétől 
megfosztott ember a passagöre amentia alatt úgy viselke- 
dik, mint valamely gazdag, aki szétosztogatja a pénzét. 

E magatartás egyenes megfordítása a reális helyzet- 
nek, egy primitív vágyteljesülés irányában. Ez utóbbi 
vágyteljesedés-magyarázat mellett számbajöhet egy más 
szempontú értelmezés is. Próbáljuk magunk elé képzelni 
az .amentiás szituációt: kb. hárommillió koronát 500 és 
1000 koronásokban szétosztogat, mindaddig, míg cselek- 
vésében meg nem akadályozzák. E műveletben egy 
számolócédulát osztogató személy maszkjába öltözik, ami 
szándéka keresztülvitelét egyideig zavartalanul lehetővé is 
teszi; gondoljuk el, milyen szórakozottan vesszük át és 
dobjuk ismét el az uccán felénk nyujtott reklámcédulát. 
De mi mást jelent ez a viselkedés, mint egy cselekvéssoro- 
zatban számtalanszor való elismétlését éppen annak a 
pénzbeszolgáltatásnak, amit a valóságban a hitelszövetke- 
zetben és a szigorú jószágigazgatónál kényszerült volna 
megtenni? Ennek a számtalanszor való elismétlésnek talán 
oly ökonómiai jelentősége van, amilyenre Freud mutat rá 
a , Jenseits des Lustprinzips"-ben egy gyermekjáték anali- 
zisében. Az a magábanvéve kínos cselekvés, amelytől tulaj- 
donképp menekül, átdolgozás anyagává válik egy pszichó- 
tikus állapotban olyképpen, hogy a cselekvés ismétlésével 
, mintegy urává válik a szituációnak" és azt egyben az 
öröm-elv szolgálatába is állíthatja. 


B) 

A második beteget — 23 éves, hatalmasan fejlett 
férfit — az uccán tanusított zavart, menekülésszerű futko- 
sása következtében internálták. Amidőn először láttam, 
arcán félelem és borzalom tükröződött és amennyire szag- 
gatott, dadogó beszédéből kivehettem, valamely ijesztő tar- 
talmú hallucinációval küzködött. Ez a hallucináció időn- 
ként enyhülni látszott, majd újból hevesen megrohanta; 
egy-egy ilyen intenzívebb jelentkezésekor szinte állati han- 
gon üvöltötte: , jön, jön utánam a fekete árnyék!" Az ijesztő 
hallucináció a kisérő heves affektusokkal a beteg megköze- 
lítését eleinte teljesen lehetetlenné tette. Körülbelül két nap 
telt bele, míg szorongása és félelme annyira csillapodott, 
hogy vele kellő kontaktusba kerülhettem és töredékes meg- 
nyilatkozását tüzetes adatokkal bővíthettem ki; ez időtől 
fogva egyben a vele való rendszeres analitikus foglalkozás 
is lehetővé vált. Az első órán a hallucináció még meg-meg- 
jelent. A gátolt, nehézkes mozgású, félős férfi ilyenkor fel- 

ugrott, a szobában képtelen volt egy helyen megmaradni; 
mint mondta, ilyenkor zavarta a fekete árnyék. A róla adott 
leírás a következő volt: A fekete alaknak, vagy árnyéknak 
nincs arca mondta, vagy inkább nyögte ilyenkor, só- 
hajtva, kétségbeesetten — , nincs arca, nincs arca!", fekete 
tömeg az, hol kisebb, hol nagyobb, mint ő maga, ott ólál- 
kodik mögötte, mellette, előtte, a legtöbbször úgy érzi, hogy 
körülveszi, körülhálózza, úgy hogy egészen eltűnik benne. 
Ráfekszik a mellére és a szívét facsarja, vagy a torkát foj- 
togatja. Míg a beteg a hallucinációról beszél, arcán meg- 
jelenik a borzalom és a vérszomj vegyes kifejezése. ,, Meg- 
ölném! — kiáltja váratlanul, szinte hörögve — csak tud- 
nám, csak tudnám! De nem megy, nem tudom! Amint pró- 
bálom megfogni, megszorítani, eltünik, elillan a kezem kö- 
zül." Elbeszéli, hogy nem először lepte meg most a fekete 
árnyék. Azonban évekig nyugton van tőle s akkor egy- 
szerre, többnyire éjszaka meglepi, zavarja, ilyenkor űzve 
fut uccáról-uccára, az árnyék ott van a nyomában, érzi, 
hogy a szívét és torkát fojtogatja. A kórkép főszimptómá- 
jához még két tünet csatlakozott, amelyek a főtünetet ki- 
sérő aífektussal bizonyos kapcsolatot sejítettek. E tünetek 
egyike a beszéd közben a jobb alsó végtagban meginduló 
szapora, nagyhullámú trémor volt, amelynek intenzitása 
megfelelt a beteg magatartásában különben is kifejeződő 
szorongás nagyságának; a jobb láb trémorát egy idő mulva 
átvette a bal is és az első két órán a remegés mindvégig 
észlelhető volt. Az óra vége felé enyhült, ugyanekkor a be- 
teg jelezte, hogy egyébként is nyugodtabb. A másik tünet 
az időnkint feltünő, majd enyhülő dadogás volt, amellett 
az , sz"-hang kiejtésében volt valami sajátosság; e hangot 
hosszasan ejtette, szinte sziszegve, sivítva, másodperce- 
ken át. 


A szabad asszociálás során már az első órán elbeszélt 
életéből egyes epizódokat, amelyek a megbetegedés létre- 
hozásában fontosnak bizonyultak. Elmondta, hogy 15. évé- 
nek betöltése után, 1917-ben szülői beleegyezéssel önként 
jelentkezett katonának és hat heti kiképzés után kikerült 
az olasz hadszíntérre. Amidőn megkérdeztem, mi vitte erre 
az elhatározásra, kimeresztette a szemét, arca fölvette azt a 
vérszomjas kifejezést, melyet a fekete árnyékkal való vias- 
kodásából már ösmertem és szenvedélyesen kiabálni kez- 
dett. , A vágy! A vágy! Vért akartam látni!" Ezerkilenc- 

száztizennyolc májusában . történt, hogy — megsebesült. 
Közelharcban gránát érte a bal csuklója táján (láthatók a 
szilánkok okozta hegek), ugyanakkor bajonettszúrás érte a 
törzsén két helyen is. Minderről azonban a saját emlékeze- 
tére támaszkodva nem tudna semmit, ezt a bajtársai be- 
szélték el utólag. Maga a gránátokozta légnyomás követ- 
keztében és a közelharc hevében eszméletlenül terült el. 
Nyolc nap után Laibachban ébredt öntudatra, de akkor 
már nem volt a régi. Akkor jelent meg először végtagjaiban 
a remegés, amelyet rövid időre rá villanyozással gyógyítani 
kezdtek. IMeglepő gyors gyógyulás történt, a trémor eltűnt, 
úgy hogy az orvosok csodálkoztak a legjobban. Mikor Sza- 
badkára visszakerült a káderhez, jelent meg először a 
hallucináció. Áttetsző árnyék volt, fel-felbukkant s hol a 
szívét facsarta, hol a torkát fojtogatta. Ezeknek az epizó- 
doknak elbeszélése már sejttette, hogy a harctéri élmény 
és az akkor hetek mulva felbukkanó hallucináció közt 
valamely összefüggés van és ezért arra kértem, próbálja 
a fekete árnyékra fordítani a figyelmét és mondjon el ki- 
vétel nélkül mindent, ami eszébe jut. 

Hosszabb kerülő úton váratlanul fölszínre került egy 
élmény, melyről megjegyezte, hogy eladdig nem emlékezett 
rá. Most is, amint visszaemlékezik, csak homályos részletek 
bukkannak elő. Körülbelül úgy volt, hogy midőn az a 
közelharc folyt, amelyről már beszélt, a kézitusa hevében 
összekerült egy alpesi katonával. A katona megsebesítette, 
ekkor előrezuhant és esés közben félig-meddig akaratlanul 
beledöfte szuronyát az olaszba. Egymásra zuhantak és 
még fektükben is küzködtek, erre azonban már alig em- 
lékszik. 

Ez a történet, melyet részletezve, dadogva, mindunta- 
lan feltörni készülő, de mégis mélyre fojtott indulattal 
adott elő, nyilvánvalóan rámutatott arra az útra, melyen 
elindulva, a hallucináció értelmét kellett keresni. Látni- 
való volt, hogy egyrészről a szorongás és félelem, másrész- 
ről az aggresszió indulatkeverékével küzködik, ugyanazzal 
az affektuskeverékkel, melyet magának a hallucinációnak 
reprodukciójánál figyelhettem meg. Mármost az élmény: 
nek az elfelejtésből felbukkanása egyrészt töredékes volt, 
másrészt nyilvánvalóan kevés volt mind az az iüdulat, ami 
az élmény felidézésével együtt járt. Hogy az élményt a 
maga teljességében rekonstruálhassam és. az affektusok 

kellő szóhoz jussanak, a betegnek kezébe adtam egy vas- 
darabot és megkértem arra, hogy ha tudja, játssza el ne- 
kem a jelenetet. A beteg kezébe vette a vasat és eljátszotta. 
Szeme megint csak felöltötte az ismert, vérszomjas, szik- 
rázó gyűlölettel telt kifejezést, elborította az indulat s a 
szemem -előtt dramatizálta az egykor átélt jelenetet, egy 
széket választván ki ellenfeléül; ez a , lereagálás" valóban 
félelmetes, nem mindennapi látvány volt. Egy idő után 
magához tért e deliriumszerű állapotból, lankadtan, nagjot 
sóhajtva hanyatlott le a székre és arcát kezébe temette. Az 
előbbi gyűlölet azonban nem ült el teljesen, kimeresztett 
szeme olykor megvillant, egy-egy kínos képzet újból fel- 
bukkanásakor ajkát harapdálta, de makacsul hallgatott. 
Az asszociációknak egy időre vége szakadt. Az a felszólí- 
tásom, engedje el magát, hadd törjön elő szabadon az in- 
dulat, hiábavaló volt; a beteg panaszosan mindegyre csak 
azt nyögte: , nem tudok sírni! nem tudok sírni!". Később 
még elbeszélt valamit, ami némileg érthetővé tette, miért 
volt ez az élmény oly traumatikus erejű. Eladdig csurán 
lőtt az ellenségre, nem tudván talál-e s ha talál, kit — 
egyszóval nem látta, ha megölt valakit. S a küzdelem fo- 
lyamán érzése szerint ez következett be. A beteg spontán 
azzal a megfejtéssel jött, hogy a félelmetes hallucináció a 
minden valószínűség szerint megölt alpesi katona árnyéka, 
vagy szelleme. 

Magamnak csodálkoznom kellett a javuláson, mely 
e , kathartikus lereagálás" után megjött. Ez időtől a 
félelmetes hallucináció megszűnt; a következő éjszakán az 
árnyék már nem jelentkezett s amennyire a beteg sorsát 


további negyedfél éven át — már mint nem intézeti ápol- 
tét — tovább követhettem, nem is tért vissza többé. Az 


árnyék tehát eltűnt, de a beteg éjszakái továbbra is álmat- 
lanok és nyugtalanok maradtak. 

Megszakítom az analizis történetét néhány megjegyzés 
kedvéért. Két traumás élményben volt része a betegnek 
rövid egymásutánban. Az egyik egy  gránátrázkódtatás, 
melyet kis intervallummal nyolcnapos eszméletlenség köve: 
tett, e rázkódtatás tartós utószimptomájaként az alsó vég- 
tagok trémora keletkezett. E tünetek analitikus megfejté- 
sére hiányzik -a kellő anyag; mindössze annyit tehetünk 
fel, hogy az eszméletlenség és a következményes amnézia 
bő alkalom volt arra, hogy elfojtásba és feledésbe merüljön 

az az élmény is, amelynek a heveny hallucinációs zavart- 
ság előidézésében döntő szerepe volt. Mielőtt a gránát- 
rázkódtatást követő eszméletlenség bekövetkezett volna, a 
pácienssel történt valami, illetőleg a páciens elkövetett va- 
lamit, félig-meddig akaratlanul beledöőfve szuronyát va- 
lakibe. S az eszméletlenségből felébredés után hetekkel lát- 
szólagosan előzmény nélkül hallucinatórikus úton meg- 
jelent a valóban megölt, vagy megölni vélt ellenség árnyéka. 
Annyi nyilvánvaló, hogy valamely vágy megvalósulásáról, 
kielégüléséről és a vágykielégülés nyomán  megmozduló 
lelkiismeretről, a megölt bosszújától való félelemről van 
szó. E patológiás jelenség szemlélete egynéhány kérdést 
vetett föl, amelyre igyekeztem feleletet kapni. Az első 
kérdés az volt, milyen föltételek tették lehetővé, hogy pro- 
jekciós úton, valódi hallucináció formájában szólaljon meg 
a vágykielégülés nyomán fakadó lelkiismeret és a bosszú- 
tól való félelem, anélkül, hogy a hallucinatórikus élmény 
és az eredeti vágykielégülés kapcsolata eleve tudatos lett 
volna; a második kérdés az volt, mely motivumok folytán 
lett az élmény — háborúban egy katona megölése — oly 
különösen traumatikus erejűvé és végül, hogy micsoda 
aktuális mozzanatok. játszottak szerepet akörül, hogy 
évekre terjedő nyugalmi időszakok után a hallucináció 
újra megjelenjék ? 

Az első kérdésnek a hallucináció keletkezése és a 
pszichózis-megválasztás általános elméleti  problémáiba 
vágó részét e helyen mellőzve, a hallucináció néhány 
jellemvonását emelem ki. Az egyik a következő: Szembe- 
tűnő volt a beteg ambivalens viselkedése magával a hallu- 
cinációs jelenséggel szemben. Az árnyéktól nemcsak félt, 
de vele szemben gyűlöletet is érzett, azt — hasztalanul — 
el is akarta pusztítani. Az a régi freudi tétel igazolódott itt 
is, amely szerint a tünetképződéssel az eredeti konfliktus 
nem ér véget, nem zárul le, a tünet maga a folytatódó 
konfliktusok hadszintere. A  pszichótikus tünetképződés- 
ben előbukkan az eredeti vágytörekvés. A másik jellemző 
vonás a hallucináció formája. Az árnyékhallucináció, 
mely fekete tömeg, mely hol kisebb, hol nagyobb, hol a 
beteg előtt, hol mellette, hol mögötte jár, néha egészen 
körülveszi és elborítja, mely megfoghatatlanul elillanó: 
nyilván a mi valós, fizikai árnyékunk mintájára alkotott s 
a súlyos pszichózis tartalma talán kissé banálisan abban 

a népies mondásban volt összefogható: rossz a lelkiisme- 
rete, , fél a saját árnyékától". Elképzelhető lett volna, hogy 
a páciens elé vetődő hallucináció maga a megölt alpesi 
katona. E fekete árnyéknak azonban , nincsen arca", Az 
álmok analiziséből ismerjük a , másodlagos átdolgozás" 
munkáját, mely a látens álomgondolatokban szereplő 
eredetileg jelentős személyek arcát néha a felismerhetetlen- 
ségig elmossa; e hallucináció arcnélküli árnyéka azt a 
gyanut ébresztette, hogy a szorongás és félelem nemcsak 
a megölt ellenséget illette, hogy az ölésvágy eredeti objek- 
tuma nem is ő volt, hogy mögötte valamely más jelentős 
személy húzódott meg; az analizis e gyanú nyomán elveze- 
tett a második kérdés megfejtéséhez, ami tudvalevőleg az 
volt, mely motivumok tették a katona megöletését oly kü- 
lönösen traumatikussá? 


Visszatérve a beteg analizisének történetére, a hallu- 
cináció lármás szimptómáját kevésbé hangos tünetek 
váltották fel. A beteg takarója alá bújva feküdt, szenvtele- 
nül, tétlenül, úgyszólván teljesen negativisztikusan s az éj- 
szakái álmatlanok, nyugtalanok voltak. A traumás élmény 
lereagálása után nyilvánvalóan  héves ellenállás szaka 
következett, ez ellenállás főképp az analizis második órá- 
ján volt érezhető. Amint bészélni kezdett, jobb alsó vég- 
tagjában azonnal megjelent a trémor, az első órához ké- 
pest azzal a különbséggel, hogy e trémort a bal alsó végtag 
nem vette át, sőt egyidőre a jobb láb trémora is alább- 
hagyott. Kevésbé kifejezetten bár, mint az első alkalom- 
mal, a beteg egyben dadogott is és a közlések megtételekor 
ajkát harapdálta, ilyenkor szemében ismét megjelent a kü- 
lönös, gyűlölködő tűz. Később a trémor fokozódása mellett 
a dadogás annyira erősbödött, hogy a közlés teljesen le- 
hetetlenné vált. Ekkor egy műfogással éltem. Fölszólítot- 
tam a beteget arra, hogy irányítsa szándékosan figyelmét a 
lábtrémorra és igyekezzék azt akaratával megszűntetni, 
ami sikerült is neki. Erre egyidejűleg a dadogás is szünt 
és a folyamatos közlés lehetővé vált. Mindkét tünetet 
egyébként konverziós szimptómának fogtam föl, melyék az 
analízis harmadik órájától eltűntek anélkül, hogy behatóbb 
megvilágításra kerültek volna. Annyi bizonyos, hogy az 
ellentállás szolgálatába állottak és oldódásuk után sor ke- 
rülhetett olyan tényekre, amelyek közlése nagyon kelle- 
metlen volt. 3 

A beteg törvénytelen származású és származásának 
társadalmi jelentőségével — korán fejlett értelmű, korán 
felvilágosodott lévén — gyermekkorától tisztában volt. 
Erre vonatkozó legrégibb emléke hatodik életévéből való. 
Mikor az elemi iskola első osztályában a személyi adatokat 
kellett bediktálni, világosan emlékszik rá, hogy teljes mér- 
tékben érezte azt a kínos, borzasztó érzést, hogy neki nincs 
apja, akije pedig minden gyermeknek kell, hogy legyen. 
Törvénytelen származásából fakadhatott az anyjával szem- 
ben való feltünően nagy ambivalenciája. Az anyját a rajon- 
gásig szerette, de ballépését sohasem tudta megbocsátani 
neki; állandóan küzdött benne a két érzés, a szeretet és a 
heves gyűlölet és megvetés, a törvénytelen származása 
miatt való szégyen. Kilenc-tizenegy éves korában gyakorta 
heves jelenetek játszódtak le közte és anyja között; hirte- 
len haragra lobbanásaiban gyakran hányta szemére az 
anyjának a múltját. Még kínosabbá vált törvénytelen szár- 
mazásának tudata, amidőn fölfedezte, hogy az anyja maga 
is törvénytelen származású. Ezt a nehéz szituációt már 
most súlyosbította egy másik körülmény. Amidőn a 
páciens négyéves volt, anyja törvényesen férjhez ment; a 
mostohaapa azonban nem adoptálta őt. Sőt 7—8 év mulva, 
midőn a beteg 11—12 éves volt, házasságukból fiúgyermek 
született. Ezzel a törvénytelen helyzete a családban egye- 
nesen tűrhetetlenné vált. Úgy kezelték, mint valaki ide- 
gent, kellemetlenül fölöslegesnek érezte jelenlétét a család- 
ban. Ha ünnep volt és ajándékok osztására került a sor, ő 
azokból kimaradt. Úgy érezte, hogy a legcélszerűbb, ha el- 
hagyja a szülői házat, ami tizennégyéves korában a polgári 
iskola ÍV. osztályának elvégzése után meg is történt. Míg 
azonban ez bekövetkezett, kínos évek teltek el. Gyűlölet 
hatalmasodott el benne mind mostohaapja, mind mostoha- 
öccse iránt. A mostohaapa iránt való gyűlölet egyik mo- 
tivuma a nem adoptáltatás, illetőleg a családban el nem 
ismertetésből fakadó fonák helyzet volt, ezt az analízis fo- 
lyamán meglehetős hevességgel reprodukálta is a páciens. 
A másik, mélyebb forrása a gyűlöletnek: a szeretett és 
egyben megvetett anya feleségül vétele, elhódítása eleinte 
csak közvetett és affektusban eltolódott élmény-emlék for- 
májában került napvilágra. Körülbelül 13 esztendős. lehe- 
tett, midőn az anyja és mostohaatyja házassága szakadás- 
sal fenyegetett. Ekkor úgy érezte, hogy a mostohaatyjához 

mégis csak köti valamely ragaszkodás, sőt szeretet, a leg- 
hevesebben tiltakozott anyjának válás-szándéka ellen. Egy 
heves jelenet során teljes aggressziójával az anyja ellen 
fordult, ismét szemére lobbantotta a múltját s a jelenlegi 
ledér életét is s amennyire tőle telt, minden erejével oda- 
hatott, hogy a házaspár megmaradjon életközösségében. 

A felidézett efajta élmények afelől tanuskodtak, hogy 
az eredetileg nyilvánvalóan erősebb heteroszekszuális vágy- 
irányzatot, az anyához való kapcsolatot az anyától és 
— későbben — általában a nőtől való bizonyosmérvű el- 
fordulás és a mostohaapához, a férfihoz való szorosabb 
gyengédségi kötelék váltotta fel. A mostohaapát illető 
gyűlöletnél sokkal leplezetlenebb és tudatosabb, intenzí- 
vebb volt az, amelyet mostohaöccsével szemben érzett. 
Egyenlőtlen esélyekkel küzdő riválisok voltak. Úgy érezte, 
hogy jómaga sokkal értékesebb, mint amaz, aki jóllehet 
sem mesterséget kitanulni nem tudott, amellett munka- 
kerülő, haszontalan és léha volt, otthon mégis mindig tárt 
karokkal fogadták. Állandóan az az érzése volt, hogy 
öccse útjában áll s legmegfelelőbb volna, ha valamiképpen 
el lehetne őt tenni láb alól, de tettlegességre sohasem vete. 
medett vele szemben. Túlságosan érezte a maga fölényét 
és erejét s ez meggátolta. Sőt itt-ott feltámadtak benne 
gyöngédebb érzések; sokszor volt úgy, hogy megosztotta 
véle utolsó falatját is, ha az szükséget látott, hiszen úgy 
érezte, mégis csak féltestvére s vele együtt egy anyától 
való. Amikor a polgári iskola IV. osztályának elvégzése 
után elhatározta, hogy elmegy a szülői háztól, újabb alka- 
lom adódott arra, hogy mostohaatyjára haragudjék. Ez 
ugyanis nem akart beleegyezni abba, hogy hajlamait kövesse 
és mészárosinasnak menjen. A határozat ellen nem volt 
. apelláta és ő kívánságukhoz képest cukrászinas lett. Inas- 
kodása alatt érlelődött meg benne a szándék, hogy elmegy 
katonának. Az , embert ölni" leplezetlen és maga előtt 
bevallott vágyán kívül azonban, midőn a harctérre kiment, 
volt benne valami homályos szándéka a meghalni akarás: 
nak is. A fronton mindig a halált kereste; mint kém be- 
lopózott az olasz vonalak mögé azzal a titkos gondolattal, 
hátha elfogják és agyonlövik. Erre a gondolatra mindig 
valamely kárörömet érzett; ha így történik majd, meglesz 
a maga elégtétele, korai haláláért a szülei felelősek, 

Nem így történt. Akármily lehetetlen vállalkozásra je- 

lentkezeti, mindenből ép bőrrel került ki. Ezután történt 
vele mindaz, ami a hallucinációs elmezavarra vezetett. A 
kúrának e stádiumában már most sikerült nagyjában 
tudatossá tenni a betegben az ijesztő  hallucinációnak 
összefüggését a felszínre került emlékanyaggal. Nyilván- 
valóan heves gyűlöletrezdületek éltek benne a két hatalmas 
riválissal, az anyját elvevő s őt nem adoptáló mostoha- 
apával és a kedvenc gyermek szerepét játszó mostoha- 
öccsel szemben; az atyját nem ismerő fiú, kissé elkésetten 
a tipusos Oedipus-szituációt élte át szinte infantilis inten- 
zitással. A túlerős és kielégülésre törő vágy, miután azt 
sem direkte, sem közvetve, a mesterség megválasztásával 
realizálni nem lehetett, a harctér önkéntes fölkeresésére 
késztette, ahol módjában volt bőven realizálni a benne élő 
impulzusokat. A megölt vagy megölni vélt alpesi katona e 
régi riválisok fedőfigurája s a heveny zavartságban meg- 
jelenő ijesztő hallucináció a megvalósult tudattalan, in- 
fantilis vágyak reakcióképződménye. Ez összefüggéseknek 
a tudatosítása után nem sokkal egyik álmának részleges 
analízise révén valamennyire közelebb lehetett férkőzni az 
incesztuózus tárgyválasztáshoz. Egyik éjszaka három egy- 
más után következő, mindannyiszor polluciós álma volt s 
mindannyiszor ismeretlen nő szerepelt ez álmokban. Az 
álmokhoz fűződő ötletek az anyához vezettek. Nagyon 
restelli — mondta —, hogy azokat a diszkrét közléseket 
megtette róla, az a gyanúja, hogy ezek nyilvánosságra és 
végül az anyja fülébe jutnak. Ez az, amit sohasem tudna 
megbocsátani magának, nem egyenes dolog az, valakiről 
— háta mögött — rosszat mondani. Bármilyen legyen is, 
mégis csak az anyja és szereti őt, bármennyire nem tudja 
megbocsátani neki, hogy restelli törvénytelen fiát és nem 
akarja bemutatni senkinek sem. Újból megfogadta, hogy 
senkinek, még az orvosának sem számol be többé az 
anyjáról, maradjon ki az anyja személye, maradjon az 
anyja ismeretlen. Az álomban megjelenő ismeretlen nőt 
ilyesformán az anyjával identifikálhattuk és némileg tuda- 
tosíthattuk az anyjára vonatkozó erotikus kivánságokat 
. is.A Mindvégig nagy hiánya maradt azonban e rövid 
analízisnek az erotikus kivánságokra vonatkozó infantilis 
emlékanyag homályban maradása. 

Harmadik kérdésünk a hallucináció periódikus felúju- 
lása aktuális okaira vonatkozott. Hét és fél év alatt négy 

alkalommal tört ki rajta a zavartság. Ezek időrendben a 
következők: Az első 1918-ban, a gránáteszméletlenség el- 
multával. Majd 1919 nyarán, később 1922-ben és végül 
1925-ben, az észlelés idejében. A hallucináció két utóbbi 
recidivája világosan mutatja meg mind az aktuális kiváltó 
mozzanatot, mind e patológiás tünet ökonómiai jelentősé- 
gét. 1922-ben szakmájában, a cukrászatban nem tudott el- 
helyezkedni és mint konyhamészáros dolgozott az egyik 
kórházban. Ott egy alkalommal az egyik társával he- 
vesen összetűzött. Olyan indulatba jött, hogy nem állt volna 
jót magáért és ledobva kezéből a kést, elszaladt. Kiszaladt 
az uccára, ekkor meglepte a hallucináció. Elfutott haza, 
lefeküdt az ágyba és két napig feküdt s midőn zavartsága 
feltisztult, nem tudta magának megmagyarázni, mi tör- 
tént?  . Az utolsó alkalommal  internálása előtt há- 
rom nappal gazdája, akivel különben jó viszonyban volt, 
munkáját és képességeit ócsárolni kezdte. Összetűzött vele, 
hevesen kifakadt és indulatának következményétől félve, 
elfutott. Az uccán bolyongván, üldözni kezdte a rémalak; 
hol járt napokig, mi történt vele, nem tudja, csak az inter- 
nálására emlékszik homályosan. Emlékszik rá, hogy én 
vettem fel és hogy nem volt rajtam orvosi köpönyeg. Most 
már eszébe jut az is, hogy az anyját kérte, mintegy segít- 
ségért menekült feléje. Látnivaló e két esetből, hogy mind- 
annyiszor, amidőn egy régi impulzus megvalósulással 
fenyegetett, helyében megjelent az egykor létrejött reakciós 
tünet. Mindkét szituációban a társ vagy. a főnök megölésé- 
nek vágya készült utat törni magának a kielégüléshez és 
a páciens ösztönei részéről veszélyeztetve az elhárítás reak- 
ciójával védekezett a túlerős impulzussal szemben. Az el- 
hárítás egyik ősi formája, a motilitás igénybevétele, az el- 
menekülés, úgy látszik, nem volt elegendő, mintegy jelzés- 
képpen megjelent a fenyegető hallucináció is, hatalmas szo- 
rongás kíséretében, mely az impulzus megvalósításának 
aztán gyökeresen útját állta. Hogy azonban az ösztönrez- 
dülések az elhárítás szerkezeteinek működése ellenére is 
elég erősek lehettek arra, hogy céljaikat legalább részlege- 
sen megvalósítsák, e  hallucinációs zavarodottság  idő- 
rendben második recidivája szolgált kitünő példaképpen. Itt 
az aktuális kiváltó okokra az analízisben nem nyertem fel- 
világosítást. Annyit tudok csak, hogy 1919-ben, a román 
megszállás alatt egyszerre hirtelen meglepte az árnyék. 

Ekkor a hallucináció különösen élénk volt. A torkát fojto- 
gatta, a szívét marcangolta és oly erővel tört rá, hogy ki- 
rohant az uccára, nekiment a cirkáló román őrjáratnak, a 
vezető fegyverét elszedte és mire azok meglepődésükből 
magukhoz tértek, már szét is szórta a 6—7 embert. Ilyes- 
formán az ösztönimpulzusok a kielégülésre alkalmas reális 
objektumot találtak, sikerült az elfojtottból az elfojtó ha- 
talma ellenére is visszatérniök. 

Mindaz, amit eddig adtam, lényegében nem több egy 
szimptóma részletes analízisénél. Igaz, hogy e szimptóma 
majdnem teljesen kimeríti magának a pszichózisnak tartal- 
mát. Amivel a néhány hétre terjedő analitikus munkából ec€ 
kép. kiegészíthető, az indulatáttétel sajátosságainak jellem- 
zése s annak során a beteg némely karaktervonásának 
ábrázolása, mintegy a menetét jelezte volna egy tüzetesebb, 
elmélyedő kúrának. Nem volt meglepő, mikor a kibonta- 
kozó indulatáttétel eleinte inkább antipátiában, sőt gyűlöl 
ségérzésekben mutatkozott. Egy sereg gúnyos megjegyzést 
tett a beteg a semmittevő ápolókra, a betegszobában észlelt 
kivételezésekre, az intézet zordságára, az ápolók bánás- 
módjára. E megjegyzések során mintha nem is vett volna 
tudomást arról a megkülönböztető bánásmódról, amiben 
éppen az analízis révén részesült a többi betegekkel szem- 
ben. Lassan mindinkább kidomborodott karakterének leg- 
feltünőbb vonása, az arra való igénytartás, hogy vele 
kivételesen bánjanak. Azonban, sajnos, tapasztalnia kellett, 
— mint elbeszélte — hogy mindaz, amit a háborúban vég- 
hezvitt, az emberek szemében semmit sem jelent, a rokkant- 
sága csak hátrány, sőt a tetejébe még megjegyzéseket is 
hall, p. o., hogy fölösleges volt neki kimenni a frontra, nem 
hívta őt oda senki. A hallucinációnak mintegy , kathartikus 
lereagálása" és az elfojtottaknak részben tudatosítása révén 
létrejött gyors terápiás eredmény látszólag elmult s nem- 
sokára nagy rosszabbodásról, nyugtalanságról és álmatlan- 
ságról számolt be. Méltatlankodott, hogyan internálhatják 
őt még mindig, épelméjű létére, a helyzete, úgy érzi, egyre 
rosszabb és rosszabb lesz. Nagyon el van keseredve — 
mondotta — s azon gondolkozik, hogy ha az intézetből ki- 
szabadul, ujságba fogja tenni mindazt, amit tapasztalt. Vilá- 
gosan érezhettem, hogy az antipátia őszintébb nyilvánításá- 

nak valami még mindig útjában áll és ez egyben akadálya 
az analízisnek is és őszinteségre késztettem mind a kriti- 
záló gondolatokban, mind a hozzájuk fűződő indulatokban. 
Erre valóban némileg még mindig tompított indulattal, de 
már sokkal szabadabban a gúnyos megjegyzések özönét 
hordta össze, a főorvos nyerseségére, tudatlanságára, fÍleg- 
májára, az ápolókra, a bánásmódjukra, kivételezéseikre vo- 
natkozólag. A magam személyének is megkockáztatott egy- 
némely szemrehányást egyes igéreteim nem teljesítése 
miatt, de a hála, elismerés és szeretet némi jelét is elárulta. 
Őszintébben kezdett ismét beszélni a multjáról és közlései- 
ből pregnánsan domborodott elő a heves, kielégülésre soha- 
sem találó érzékiségnek, ugyanekkor a nőtől való érzelmi 
elfordulásának az a vonása, melyet futólag már említettem. 
Mint , kiélt" emberről beszélt magáról, aki túlkorán kezdte 
a nemi életet és meglehetősen sokat koitált. 11—12 éves 
lehetett, midőn először kohabitált s míg odahaza élt, min- 
den cselédjükkel viszonya volt. Ahogyan a nemi élményeit 
elbeszélte, feltünő érzésszegénységről tett tanuságot, a nemi 
aktust úgyszólván csak valamely szükséglet kielégítésének 
érezte. A pénzzel, ha nőről volt szó, bőkezűen bánt, gaval- 
lér volt s a pénzt éppannyira nem becsülte semmire, akár 
látszólag az életet. Mindig sorsüldözött embernek érezte 
magát, akinek semmiben sincs szerencséje és nem volt bol- 
dog sohasem. 

A csonka analízis nem vezetett e libidópozicióknak és 
karaktervonásoknak sem mélyebb megértéséhez, sem fel- 
oldásához. A terapeutikus eredmény, mint mondtam, nem 
több a hallucináció , kathartikus lereagálásánál", a beteg- 
nek tudattalan motivumaiba való némi belátásával. Egy- 
néhány töredékesen elemezett álmában szinte plasztikusan, 
az elemzés igazságának próbájaként jelentek meg a Dpszi- 
echózis kitörésében oly nagy szerepet játszó konfliktusok. 
Ez álmokkal véget is ér az analízis története. A praktikus 
értelemben vett gyógyulás az intézetből való elbocsátására 
vezetett, útját állva a további kúrának. 

Tehát körülbelül négy heti analízis után arról számolt 
be, hogy nagy csodálkozására újabban álmodik. Ezek az 
álmok különösek, egynémelyikük riasztó, verejtékesen 
ébred fel belőlük és az a feltűnő, hogy nem felejti el őket, 
mint azelőtt, ha nagyritkán álmodott. Az első álom, ame- 
lyet közölt, így szól: , Ugy tűnik neki, mintha beosztották 

volna a konyhára, a sütemények készítésére. Ez a konyha 
azonban nagyobbszerű, osztályokra tagozódik és kedves 
nővérek állanak az egyes osztályok élén. Ezt a képet később 
kiegészíti azzal, hogy a konyha szinte hű másolata volt egy 
a budapesti Nyugati pályaudvar körül lévő étterem kony- 
hájának. Neki Linzer-tortát kell csinálni és miközben ezt 
készíti, a kedves nővér hirtelen kikapja a kezéből és meg- 
jegyzést tesz rá, hogy nem jól van és hogy ő nem ért hozzá. 
Erre sírva fakad és panaszra megy az irodába, ahol egy 
férfi és egy nő van. Ezeknek kezd panaszkodni, amire a nő 
azt mondja: , igaza van ennek a fiatalembernek, ezekkel a 
kedves nővérekkel csakugyan nem lehet kijönni". 

A recens napi élmény az előző esti következő kis jele- 
net volt. Orvosi szemlekor az inspekciós orvosnak egy a 
beteg mellett fekvő társa azt indítványozta, hogy jó volna 
talán a beteget a konyhán alkalmazni. Az inspekciós orvos 
ezt másnapra meg is igérte. Az álom ilyesformán részben 
egy várakozás teljesülése, megvalósítja a felmerült és más- 
napra kilátásba helyezett igéretet. A beteg azonban az 
álmodást megelőző napon ment föl először a kápolnába, 
a kedves nővér kérdésére, hajlandó-e énekelni a második 
basszust? A kápolnába azonban nem az énekelés lehető- 
sége csábította; egyik társa hívta őt oda azzal a megjegy- 
zéssel, hogy ott , jó nők" vannak. Szembeszökő volt, hogy 
az álombeli incidens csak kevéssé ferdített ábrázolása 
annak az incidensnek, amely a hallucinációs elmezavar 
legutolsó kitörésére vezetett s a beteget intézetbe juttatta. 
Az asszociációk során valóban felidéződött ez az incidens, 
ezúttal kissé részletesebben. Akkor a főnöke rendeletére 
vajastésztát csinált aszerint a recept szerint, ahogyan ő azt 
tanulta, annyi vajat téve a liszthez, amennyi a liszt súlya. 
A munkája nem fedte gazdája számítását, aki 412 kg vaj- 
hoz 512 kg lisztet szándékozott tétetni s amikor ez őt 
emiatt kérdőre vonta, haragra gerjedt és indulatosan azt 
mondta: , ha nem tetszik, csinálja maga a tésztát", s ott- 
hagyta őt, félve indulata következményeitől. Ekkor töri rá 
a hallucináció. 

Az álombeli incidenshez, midőn a kedves nővér ki- 
kapja kezéből a tésztát, a következő emlék bukkant föl. 
Még kisebb inas korában történt, hogy közvetlen fölebb- 
valója rábízta egy torta készítését. Volt ott akkoriban egy 
nála idősebb inas, akit bántott ez a mellőzés és mikor 

ő elkezdte a tortadíszítést, kikapta azt a kezéből és parázs 
verekedést kezdett vele. Az asszociált gyér anyag nem ad 
módot az álom teljes megfejtésére, mindössze egy vonását 
emelhetjük ki, mint jellemzőt. Annyi nyilvánvaló, hogy az 
álom megvalósítja az álmodást megelőző estén kelt vára- 
kozást, az orvos igéretét, hogy másnap újból dolgozhat 
cukrász minőségében a konyhán. Az incidens ábrázolásá- 
ban azonban új személlyel ismétlődik két régebben való- 
ban átélt szituáció, a cukrásztárssal, a főnökkel való szó- 
váltás. Az efajta ismétlési tendencia nyilvánul meg két 
másik álmában. Az egyik így szól: , Mintha úgy történnék, 
hogy mostohaatyja is, édesanyja is kérik őt, békítse őket 
össze egymással. Neki úgy tünik, hogy ha ezt megteszi, 
ezzel jóváteszi mindazt a vétket, amit az anyja ellen köve- 
tett el, mikor a hátamögött az ő erkölcstelen életét ki- 
beszélte". S végül a másik álom, mely nyilvánvalóan egy 
harctéri élmény reprodukciója és szinte igazolása a hallu- 
cináció megfejtésének: . Mintha őrsön lettem volna, tábori 
őrs volt és egy előretolt állásban voltam őrszemfigyelő. 
Fegyverem kézben volt és eközben szundikáltam. Egyszer 
úgy 30—40 lépésről egy katonaalak tünt föl, rá is kiabál- 
tam németül: ,Halt, wer da?" és a Feldrufot kértem. Mikor 
közelebb jött, meg sem tudtam mozdulni. Amint közelebb 
jött, egyre homályosabb lett az alak és végül fekete 
tömeggé vált." Ez utóbbi álom, amely mintegy in statu 
nascendi ábrázolta az ellenségnek árnyékhallucinációvá 
változását, a kúra történetében azért volt jelentős, mert a 
beteget egyrészt még teljesebb belátásra vezette, másrészt 
úgy érezte, hogy a hallucinációtól egyszersmindenkorra 
megszabadult. 

A harmadik eset szereplője egy tizenhatéves fiú. 
A tulajdonképpeni pszichótikus állapot időtartama szintén 
rövid, mindössze két nap volt, amelyet a föltisztulás után 
tíz napra muló recidíva követett, ezúttal azonban a resti- 
lució végiegesnek bizonyult. Az amentiaszerű zavartságot 
rövid ideig tartó alvás vezette be s a kórállapot tarka 
tünethalmaza az álomképekből s azok továbbszövéséből 
alakult. Maga a kórkép nem volt egységes öntésű. Az 
álomképeket továbbszövő, fantasztikus, kellemes, máskor 
kínos tartalmú vizuális illuziók, látási és kinesztéziás 
pszeudohallucinációk, muló nagysági és originárius tév- 

eszmék kaleidoszkopját időnként mintegy áttörték oly 
élmények, amelyek nyilván valóságos eseményeket tükröz- 
tek és a normális érzékelés és emlékezés töredékeinek, 
maradványainak bizonyultak. Az áttekinthetőség kedvéért 
külön foglalom össze ezeknek a különböző fajtájú élmé- 
nyeknek a tartalmát. 5 

Amikor a beteget először láttam, helyre és időre tel- 
jesen dezorientált, zavart, nyugtalan volt, élénken fecse- 
gett, illuziókat és nagysági téves eszméket nyilvánított, kon- 
fabulált. Amit elmondott, igyekezem hűen, a maguk naivitá- 
sában, összerendezetlenségében, . ismétléseivel együtt vissza- 
adni. Azt állította, hogy tíz esztendeig aludt és most ébredt 
föl. Úgy mutatkozott be, mint Esterházy herceg, aki ,,palo- 
tában született". Most itt megvárja a repülőgépet és el- 
repül haza, már sietni kell: nősülni akar, még pedig a 
Habsburg-családból. Olyan szépeket álmodott a padon! 
Táncolt tündérekkel, meg ment autón, az éjjel repülőgépen 
utazott, meg a királyi palotában is volt. De volt rossz álma 
is, hogy az anyja meghalt. Csak ilyet ne álmodjon többé! 
Mit tudja ő, milyenek voltak azok a tündérek?! Hát szár- 
nyuk volt; aztán tudtak ám fogni a tánchoz! Mondták is, 
hogy meglátszik rajta, hogy a nagy Vigadóban tanul tán- 
colni. De ők is tudtak ám táncolni! Csak ruhájuk nem 
volt szép. Tollruha volt rajtuk és ő nem is akart velük 
táncolni, mert félt, hogy bepiszkolja magát. Autón ment és 
repülőgépen utazott, de félt a repülőgépen, hogy leesik. Az 
autón nem félt, azon ment már sokat. A királyi palota 
szép volt; hány ebédlő, fogadó, iroda, előiroda volt benne! 
Csak hát nem tudott a királlyal beszélni! Igazában nem is 
tudja, miért is akart a királlyal beszélni. De — ugye, — a 
mamája nem halt meg? Azért sír, hát hogyne sírna, ha 
valakinek a mamája meghal és egy évig temetik. Úgy gon- 
dolja, hogy Esterházy gróf, úgy is akart a királynak be- 
mutatkozni. Egy évig temette az anyját, mondta is a pap- 
nak, hogy ez egy kissé hosszú idő, de az azt felelte, ne 
törődjék ezzel, ez nem tartozik rá. 

A kóros tünetek között fölemlítettem a helybeli és 
időbeli tájékozódóképesség zavarát. Az utóbbit illetőleg 
már eddig is előfordult két adat, mely az időtartam hamis 
megítélésére vall. A betegnek olybá tünt, hogy tíz évig 
aludt egyfolytában s a tíz év alatt történtek közül az anyja 
temetése egy évig tartott. Az időtartam hamis becsléséhez 

az időpontra vonatkozó tévedés és időszámításbeli hibák 
kapcsolódtak. Zavartsága alatt a beteg úgy tudta, hogy 
1917-et írunk. (A megfigyelés és analizis 1926-ban volt.) 
Tíz évvel ezelőtt feküdt le, tehát akkor 1907 volt, , vagy 


hát most visszafelé számolunk", tette hozzá, — , szóval 
1907-ben vagy 1927-ben aludtam el". 

A kóros állapot rendjén azonban — mint említettem 
már — elszórtan oly élmények bukkaniak fel, melyek 


reális érzékelésre és emlékezésre vallottak és olybá tüntek, 
mint a normalitás maradványai. Szemelvényképpen köz- 
löm néhány, az imént reprodukáltak közé szőtt nyilatko- 
zatát: Aludt, már nem tudja hol, ott ahol a villamos és 
sok kocsi megy, egy padon. Azulán felébredt és nem tudta, 
hogyan kell hazamenni. Kivezették az országútra és valaki 
mondta, hogy menjen a biztos úrhoz. Ő odament, az azután 
elvezette valahova," egy nagy épületbe, de olyan. piszok 
volt abban az épületben! S azután autóra tették és onnét 
hozták ide. De most már ugy-e, elengedik? Most már haza 
tudna menni. Máskor egy pillanatra ismét mintegy a 
valóságra eszmélve, spontán megkérdezi: , doktor úr, az 
én szememnek semmi baja, miért akarta tegnap este ki- 
égetni az a másik doktor? Gyufát vett elő és meggyujtotta, 
de én nem hagytam, elkaptam a fejem". Ismét máskor: 
, szombat még soká lesz, doktor úr?" 


Ez adatokat nem volt nehéz a történtekkel összevetni. 
Valóban aludt egy padon és a fölébredés után zavartságát 
látva, a rendőr a főkapitányságra vezette, onnét mentő- 
autón behozták az intézetbe. A szeme kiégetéséről való 
félelem nyilván a fölvevő orvos pupillavizsgálatakor kelet- 
kezett. A , szombat még soká lesz?" — kérdésének értelme 
a továbbiak folyamán még kiderül. 


Kétnapos zavartság után a beteg feltisztult, összes 
kóros tüneteire jól emlékezett, azokat korrigálni tudta, a 
kórállapotról maga úgy beszélt, mint , pillanatnyi elme- 
zavarról". Ekkor kezdetét vette az analizis. 

A deliriumszerű mesélgetés alatt reprodukáltak egy 
csoportja első pillantásra átlátszóan  torzítatlan, vagy 
kevéssé elferdített vágyteljesülések benyomását kelti s 
nappali  álmodozásokkal vagy infantilis vágyálmokkal 


7 A főkapitányságra. 

rokon. Az ezek realitásában való meggyőződést nyilván egy 
sajátos és még behatóbb megfejtést igénylő lelkifolyamat, 
a kritikai tevékenységnek az álomból és  pszichózisból 
ismert infantilissá válása tette lehetővé. Ebbe a kategóriába 
tartozik az a futólagos nagysági és originárius téveszme, 
hogy ő Esterházy herceg, hogy palotában született, majd a 
királynak való bemutatkozás szándéka és a Habsburg- 
családból való nősülés terve. Ugyancsak e csoportba tar- 
tozik a repülőgépen utazásról, a királyi palotában rende- 
zett estélyen való részvételről, tündérekkel táncolásról szőtt 
álomkép, illetőleg konfabuláció. Az elemzés földerítette 
azokat az aktuális élményeket, amelyek e lelki képződmé- 
nyeket determinálták. A királyi palotában rendezett estély 
fantáziájához a következő asszociációk fűződtek. Néhány 
nappal az amentia kitörése előtt látta Elkán kirakatában 
egy palota képét. Az emberek elmentek a kirakat előtt és 
találgatták, milyen palota ez? Királyi, vagy hercegi? 
Valaki meg is kérdezte tőle, hogy szeretne-e látni királyi 
palotát? Amire ő kissé irónikusan azt felelte, hogy éppen 
ez a legnagyobb kivánsága: jobban szeretné tudni, mikor 
kap fizetésemelést? A tollruhás tündérekkel való táncolásra 
vonatkozólag elbeszélte, hogy újabban tánciskolába jár; 
nagy kedvteléssel, szinte bolondul táncol. A multkoriban a 
tánciskolában volt két nagyon furcsán öltözött lány, még 
oda is szólt a barátjának: , nézd csak, ezek éppen úgy 
vannak öltözve, mintha tollruhában volnának!" Nagyon 
furcsák voltak a társaságban, mintha telehintették volna 
őket tollal. Ezen mások is megütköztek. Az Esterházy-nevet 
alig hallotta. Sör-reklámon látta felírva: gróf Esterházy-féle 
sör. Az , Otthon"-ban azonban, amelynek ifjúsági elnöke, 
játszottak egy játékot. Különböző kezdőbetűvel szavakat 
leírni, ezeknek a szavaknak minél nagyobb személyt kell 
jelölniök. Ő volt az egyetlen, aki E kezdőbetűvel írt, éppen 
Esterházy herceg nevét. Ez járta azután egész este. A fiúk 
kórusban kiabálták: , Ki jön itt?" , Az elnökünk." ,;Ha- 
ha-ha, de ő Esterházy herceg." 


Mely aktuális élmények vezettek közvetlenül a pszi- 
chózis kitörésére? A paciens elmondott egyet, amelynek a 
fontossága szembetünő. Előző napon este későn, tíz óra 
után ment haza az egyesületből, amelynek ifjúsági elnöke. 
. Az anyja emiatt nagyon megpirongatta s ő ezt a szívére 
vette. Azzal fenyegette meg az anyja, hogyha mégegyszer 

későn jön haza, kitiltja hazulról, megveri és eltiltja neki, 
hogy feljárjon az egyesületbe. A beteg maga adott kifeje- 
zést annak a meggyőződésének, hogy szoros kapcsolat van 
a jelenet és a másnap álmodott álom és heveny zavarodott- 
ság között. Az anyja beteges nő, szívbajából eredő asztma- 
szerű rohamokat szokott kapni; egy orvos már tíz évvel 
ezelőtt figyelmeztette a környezetet arra, hogy egy ilyen 
roham életébe kerülhet. Emiatt mindig óvakodott attól, 
hogy fölösleges izgalmakat szerezzen az anyjának és leg- 
utóbbi későnjövése alkalmával szemrehányásokkal illette 
magát: hátha egy ilyen eset az anyja halálát vonná maga 
után? Az édesanyjával úgy élnek, mint két barát. Köny- 
nyező szemmel beszéli el, mennyire szereti, mennyi hálá- 
val tartozik neki azért, hogy őt fölnevelte, oly sokat küz- 

ködött, fáradt és dolgozott érte, hogy azt soha életében 
. nem tudja neki visszafizetni. De az anyja nagyon szigorú, 
megköveteli, hogy este 8 órakor pontosan otthon legyen, s 
korholja, ha ez nem történik meg. Viszont őt erős kötelé- 
kek fűzik az , Otthonhoző". Két és fél év óta tagja, most 
ifjúsági elnöke és mások is elismerik, hogy az , Otthon" 
felvirágoztatásában oroszlánrésze volt. Szigorú édesanyja 
kivánságának így nem tud eleget tenni, mert hiszen a 
hivatalos órák ott este vannak s mint elnökhöz illik, hogy 
ottmaradjon az összejövetel végéig. 

E közlések után rámutathattam a benne rejlő kon- 
fliktusra. Egyfelől vágyak élnek benne: továbbra is ifjúsági 
elnöknek maradni az egyesületben, amelyhez úgy odanőtt, 
továbbra is tánciskolába járni. Másfelől ott az anyja, akin 
oly nagy szeretettel csügg, de aki korlátozza őt, lemondá- 
sokat követel tőle, amelyeknek oly nehéz eleget tenni; s 
ráadásul ott a félelem és aggodalom, hogy engedetlensége 
révén az anyja életét veszély fenyegeti, Ennek az értelme- 
zésnek elfogadása nem ütközött nehézségbe. Azt vála- 
szolta, ő is így érzi s valóban így áll a dolog. Hogy a leg- 
utolsó késői hazajövetelekor az anyja ismét korholta őt, a 
következő délelőtt egy terv érlelődött meg benne. Úgy hatá- 
rozott, hogy még a következő szombati teremavató ülést 
. megvárja, ott elmondja még az elnöki beszédet, amelyre 
oly nagyon készült s azután lemond az elnökségről, föltéve, 
ha talál maga helyett más alkalmasat. Úgy gondolta, hogy 
ha már választania kell az , Otthon" és az édesanyja 
között, az utóbbit választja. Erre a szombati megnyitó 

ünnepélyre azonban már nem mehetett el, mert elme- 
zavara miatt. internálták. 

Ezek után egységesebben átfogható volt az álomnali- 
és a belőle kibontakozó pszichózisnak a tartalma. Nyilván: 
való, hogy a reális és tudatos aktuális vágyak: továbbra is 
tánciskolába járni és megmaradni ifjúsági elnöknek az 
Otthonban, regressziós átdolgozásban jelennek meg, mint 
képtelen, fantasztikus, infantilis vágyteljesülések. A tánc. 
iskolára csak a tündérek tollruhája utal és a pszichózisban 
az Otthon ifjúsági elnökéből Esterházy herceg lesz, amint 
hogy az Otthonban a társak gúnyolódásai között foglai- 
koztatta is fantáziáját ez a gondolat. A vágyak további 
realizálásának az anyja korlátozásai és tilalmai állanak 
útjában. Álmában és zavartságában teljesednek e vágyak, 
de a korlátlan vágyteljesülés föltételhez van kötve: az 
anyja halálához. Az álom és pszichózis iünettartalmának 
heterogén elemei ilyesformán szoros kapcsolatba hozhatók. 
Emlékezzünk vissza a pszichózis kitörését megelőző sSzi- 
tuációra. Anyja szemrehányásai és fenyegetőzése nyomán 
az az elhatározás ébredt benne, hogy vágyai megvalósítá- 
sáról lemond. Ez a lemondás kétségtelenül nem lett volna 
könnyű s a pszichózis a konfliktusnak egy másfajta el- 
intézését kiséreli meg. , Bár halna meg az anyám, nem 
állana senki a vágyaim útjában": ez a tudattalan és el- 
fogadhatatlan kivánság, mely az előző nap heves jelenete 
reakciójaképpen támad s aminek álom és amentiás zavart- 
ság helyt ád. i 

Két mozzanatra vissza kell most térnem, amelyeket az 
eddigi analizisben futólag érintettem már; ezeknek a pszi- 
chikus összefüggésekbe való beillesztését későbbre hagy- 
tam. 

A kórállapot leírásában közöltem azokat a tévedése- 
ket, amelyeket zavartsága alatt az időtartamra és időszámí- 
tásra vonatkozólag nyilvánított. Úgy tudta, hogy tíz évig 
- aludt egyfolytában s hogy a zavartság idején az évszám 
1917. Ezekhez az adatokhoz egy helytelen számítás kap- 
csolódott. Tíz évvel ezelőtt feküdt le, akkor szóval 1907 
volt, vagy , ha visszafelé számítunk az időben, 1927". 
E témához fűződő anyag nagyon sovány, annyit azonban 
megmutat, hogy a tévedések nem voltak véletlenek. Való- 
ban: a restitució idején visszaemlékezett arra, hogy a 
zavartság alatt 1917-et mondott. Ehhez a következő asszo- 

ciációk fűződtek. A rendőrségi fölvételkor beszélgettek az 
urak, hogy 17-ike van. (A fölvétel dátuma 1926 XI. 17.! Ezt 
ő úgy magyarázta, hogy 1917. Ez viszont fontos évszám, 
atyja halálának a dátuma. A tizenhetes számhoz egy másik 
fontos mozzanat is kapcsolódik. Szeptember közepén, 
midőn az inasság alól felszabadult, ennek örömére pikniket 
akart rendezni. Az anyja azonban akkor is betegeskedett s 
emiatt a piknikről le kellett mondania. Azzal vígasztalta 
magát, hogy a következő 1927. év januárjában, 17-ik szü- 
letésnapján fogja pótlólag megrendezni az összejövetelt. 

A másik mozzanat az alább következő: 

Körülbelül 10 nappal azután, hogy az amentiás tüne- 
tek lezajlottak és a páciensben sikerült tudatosítani a 
recens élmények és konfliktus és az álommal kezdődő 
zavartság összefüggését, félnapig tartó újabb zavarodottság 
támadt. Ezt az állapotot nehéz jellemezni. Nem sokban 
hasonlított ahhoz a képhez, amelyet először láttam. A beteg 
inkább deliráló benyomását keltette, aki élénken geszti- 
kulálva, hosszasan monologizált, ismételgetett valamit, 
aminek pontos tartalma nem volt kivehető. Egy-egy pilla- 
latra úgy tetszett, heves gyűlöletnek adott kifejezést, mely 
a bátyjára irányult. Ez a kórállapot félnap alatt nyomtala- 
nul eltünt, a paciensben még a ráemlékezés sem volt fel- 
idézhető s a rövid további analizis alatt az értelmezése nem 
történhetett meg. 

A további analízis mindenesetre sejttette azt, hogy a 
recens konfliktus mögött régebbi konfliktusok rejlenek. 
Amidőn pályaválasztásáról volt szó, néhány évvel azelőtt: 
mindenáron szinész szeretett volna lenni. Szakemberek 
dicsérték és biztatták is. Ez a terve az anyja heves ellen- 
kezésébe ütközött, a kedvéért letett róla és a reálisabb 
kereskedőpályát választotta. Vágyainak ezt a megtagadását 
nehezen viselte el; s most legújabban a tilalom ismét olyan 
területen érte, amelyen megtagadott törekvéseit valamilyen 
formában mégis sikerült realizálni. A beteg elemezése a 
nézelődési és mutogatási kedv hatalmas fejlettségére és 
aktivitására utalt és egy elmélyíthető analizis bizonyára 
megmutatta volna, hogy éppen ezeket a részletösztönöket 
érték az infantilis korszakban a leghathatósabb elfojtások. 
A rövid munka az infantilis korról azonban keveset fed- 
hetett föl. 


A nyert anyagból mindenekelőtt egy fontos élményt 

ragadok ki. Midőn első elemibe kezdett járni, atyja már 
egy teljes esztendőn át betegeskedett és kórházban ápolták. 
Egy délután iskolából hazajövet azzal a hírrel fogadták, 
hogy meghalt az atyja. Ez a hír hitetlenséget keltett benne 
és még arra gondolt: , hogy mondhat valaki ekkora buta- 
ságot?" Még amidőn atyját holtan látta, sem tudta átérezni 
ennek jelentőségét. Sőt, a temetése napján énekelni kez- 
dett s csak amikor az anyja sírásra fakadt az ő vidámsága 
láttára, lett szomorú ő is s mintegy együtt bánkódott az 
anyjával. E sovány adatból megkockáztatható annyi, hogy 
viselkedése a tipikus Oedipus-beállításra vallott. Valameny- 
nyire sikerült is a beteg belátásához közelhozni azt, hogy 
az egy éven át betegeskedő apa halálát várta s amidőn ez 
bekövetkezett, a gyászon kívül megszólalt benne a leplezet- 
len öröm is, a fölszabadulás érzése. Megvolt rá az oka, 
hogy érezze ezt a fölszabadulást. Az apja nem volt hozzá 
túlságosan gyöngéd. Egy négyéves korabeli emlék arról 
szól, hogy egy őrizetlen pillanatban leszökött a házuk köze- 
lében lévő térre, a játszó gyermekek közé s boldogan el- 
mulatott velük. Sokáig keresték, végül az apja megtalálta, 
hazavitte és otthon nagyon megverte. 


Az apja halála után a fölszabadulás nem következett 
be. IMost az anya vetette őt korlátozások alá: megnyirbálta 
vágyait és törekvéseit s belefolyt a pályaválasztásba is. 
Az anya követeléseinek teljesítésében tudatos ellenkezést 
többnyire nem tanusított s ebben nagy szerepe volt az 
anyja szívbetegségéről való tudomásának. Mindig ott lebe- 
gett előtte a lehetőség, hogyha az anyja követeléseit nem 
teljesíti, a halálát okozhatja. , Nem szabad megtennem, 
mert az anyám belehal", ez a nyugtalanító és cselekvéseket 
korlátozó félelem azonban csak átalakulása a kivánságnak, 
mely eredetileg ez: , bár meghalna az anyám, minden vá- 
gyam megvalósíthatnám". Ez az ősibb, az elfojtásra ítélt, 
. tudattalan és elfogadhatatlan. Az álomban és pszichózisban 
a halálkivánság realizálódik, de a cenzura elég hatalmas 
arra, hogy az ábrázolt történés vágyjellege fölismerhetet- 
lenné váljék: a halál és temetés bánattal, gyásszal, sírással 
jár. Emlékezzünk most mégegyszer vissza az amentiás kór- 
állapot alatt produkált időtartam-megítélés és időszámítás- 
beli hibákra: egy évig temette az anyját, tíz évig aludt egv- 
folytában és az évszám 1917. Úgy tünik most, hogy ezeket 
a tévedéseket az apa halála időpontjának, az azóta eltelt 

tíz esztendőnek és az apa egy évig tarió betegségének 
tényei determinálták. A pszichózisban kifejezett várakozó 
vágyteljesülésbe, amely az aktuális konfliktust az anyja 
meghalatásával törekszik megoldani, így a mult élmény- 
elemei vegyülnek: mintegy újból átéli az apa halálának 
mozzanatait. Az aktuális vágyteljesülés süritődik azzal, ami 
egykor valóban megtörtént.? 

E rövid elemzés végeztével mégegyszer szemügyre véve 
a már tüzetesebben leírt recidivát: egy adatra bukkantam, 
amely e rejtélyesen előtünő és hamar feltisztuló kórálla- 
potot némileg megvilágította. Volt a családban valaki, akire 
a beteg minden gyűlöletét úgyszólván központosította s ez 
az egyik bátyja volt. Ez antipátiát a beteg felületesen indo- 
kolta, föltehető, hogy annak valódi rugói előtte nem voltak 
tudatosak és nagyon valószínű, hogy csupán új kiadása 
volt az egykori apagyűlöletnek, amellett a fivér kitünő 
objektum volt arra, hogy a tudatosan gyengéden szeretett 
anya ellen való lázadás céltáblája legyen. Nem lehet vélet- 
len, hogy a recidiva kitörését közvetlenül éppen e gyűlölt 
testvérnek látogatása előzte meg. A zavarodottság leírásá- 
ban különben kiemeltem a bátyjára irányuló gyűlöletrez 
dületek nyilvánulását. 

A rövid három hétre terjedő intézeti tartózkodás után 
gondolatban azzal mondtam búcsút a távozó páciensnek, 


8 Hollós elemzései paralitikusoknak és skizofréniásoknak élet- 
korukra vonatkozó tévedéseiről arra az értelmezésre vezettek, hogy a 
luesz akvirálása vagy a praecox manifesztálódása volt az a fontos 
élmény, amely e betegek számára mintegy , megállította az időt": élet- 
koruk  megjelölésében az elmult időponthoz rögzítődtek. Észleleteit 
saját megfigyeléssel kiegészíthetem. Egy már teljesen inkoherens, 
skizofáziás praecoxos arra a kérdésre: hány éves? azt feleli; ta- 
lán 21". Valóban 21 éves volt 1919-ben, betegsége kitörése idején. 
Hogy ez az adata nem véletlen, bizonyítja egy évekkel előbbi nyilat- 
kozata, amidőn még összefüggő beszédre klépes volt: ,, 1919 október 
8-a óta nincs neve — mondta, — akkor elment a munkaasztalától 
minden ok nélkül s azóta beteg". Ezzel nemcsak azt árulta el, hogy 
a megbetegedés időpontjára pontosan emlékezik, de egyúttal azt is, 
hogy ez időponttal mintegy lezárt egy életet: az a személy, akit a 
nevével jelölnek, immár nem ő s az megmaradt 21 évesnek. — A kö- 
zölt amentiás esetben az 1917-es évszámra vonatkozó tévedésre az 
adott alkalmat, hogy a rendőrségen a fölvevő személyek mondták: 
17 van". (1926 november 17-e. Láttuk, hogy a félreértés mélyebb 
determinálója az apa halálának éve, 1917 volt. A zavartság alatt az 
elmult időponthoz való rögzítődésnek ugyanazt a futólagos, későbben 
korrigált jelenségét láthattam, mint a skizofréniás krónikus korri- 
gálásra nem kerülő tévedésében. 

hogy ha koníliktusainak efajta amentiászerű elintézési 
módját az analizis a jövőre talán el is hárította, az igazi 
egészséghez persze nem érkezett el, nem is szólva a tudo- 
mányos megismerés hézagosságáról. 


3. 


: Az amentia pszichoanalitikus irodalma gyér. AZ amén- 
tiával foglalkozó munkák klinikai anyagot alig tartalmaz- 
nak.? Ez tette indokolttá az esetek tüzetesebb leírását s ha 
most a klinikai anyag elméleti áttekintését megkísére- 
lem, törekvésem csupán az, hogy megpróbáljam alkalmazni 
rá a neurózisról és pszichózisról eddig kialakult pszicho- 
analitikus felfogást. E sorok így nem tartanak igényt az 
újszerűségre. 

Neurózisok és pszichózisok analizise az ösztönökhöz 
vezet. Az eseteink elemzésében többé-kevésbé világosan 
követhető a libidinózus ösztönök szerepe és útja, itt csak 
tömör rekapitulációra szorítkozom. 

A pénzt osztogató amentiás rövid analizise az infan- 
tilis szekszualitásról mitsem nyujtott és így csak a libido 
recens sorsáról állíthatunk egyet-mást. A páciens szekszuális 
objektuma elvesztésével egyben rögzítve is maradt hozzá, 
új objektumhoz való kapcsolódásra nem képes, a genitális 
kielégülés lehetősége éppen az elvesztett objektumhoz való 
rögzítettség révén elzárult előtte. A iibidó jórészt narcisztt- 
kussá vált, ennek kifejezője az a melankólia, mely további 
életében most már elkíséri. Szemmel látható a genitális 
törekvésekről való lemondással. egyidejűleg a — szublimált 
— anális kielégülésekre törekvés (pénzszerzés, pénz birtok- 
lásának öröme) erősödése. 7 

A hallucinatórikus pszichózis analizisének anyaga a 
tárgylibidó infantilis és későbbi sorsáról sokkal gazdagabb. 
A legkorábbi gyermekkorban nincs látható rivális s az 
anyához kapcsolódás talán zavartalan. Aránylag későn, a 
mostohaapa megjelenésével áll elő az . Oedipus-konfliktus 
s ez aztán folytatódik a mostohaöccsel való rivalizálásban. 


" Freud: Neurose und Psychose c. dolgozata (Internationale Zeit: 
sechrift für Psychoanalyse 1924, X. kötet) kazuisztikát nem közöl. 
Schilder a , Versuch einer Psychiatrie auf psychoanalytischer Grund- 
lage" c. könyvében , Amentia, Aphasia,  Agnosia" fejezetben ROZI égy 
amentia-eset töredékét. 

Mind a kettővel szemben igen ambivalens. Utóbb egyre 
nyilvánvalóbbá lesz egyrészről az érzelmieket nem túllépő 
homoszekszuális kapcsolat, másrészről korai reális szekszu- 
ális élet mellett az anyától és minden nőtől való érzelmi ide- 
genség és a szerelmi élet degradálása. A libidóorganizáció- 
ban szembetünő a szadisztikus részletösztön hatalmas fej- 
lettsége, A szadisztikus törekvések szociális kielégülésének 
azonban útjában áll a mostohaapa tilalma. (Nem lehet mé- 
száros). E tilalmat éppen a mostohaapához való erős érzelmi 
kötöttség miatt respektálja. 

A harmadik amentiás esetben igen kifejezett és az 
egész gyermekkoron, pubertáson átvonul az anyához való 
infantilis rögzitettség. (A páciens egyébként karakterében 
is megőrzött bizonyos infantilis vonásokat.) A libidóorga- 
nizációban . feltűnő a nézelődési-mutogatási részletösztön 
viszonylagos fejlettsége. 


Mi az az etiológiai tényező, mely neurózisok és funk- 
cionális pszichózisok kibontakozására egyaránt döntő jelen- 
töőségű?!l! Végső elemzésben mindig valamely a külvilágból 
eredő megvonás (Versagung), amely az ösztön-én (Esj ki- 
elégülés-törekvéseinek hathatósan útjába áll. Az elemezett 
esetek világos betekintést adtak a pszichózis kitörését meg- 
előző helyzetekbe s így induktive végigvizsgálhatjuk azo 
kat. Az esetekben megnyilvánuló eltérések szükségessé 
teszik, hogy a másodikat külön tárgyaljam a később együtt 
tárgyalandó elsőtől és harmadiktól. 

Tehát a második esetben a szekszualitásnak van egy 
Achilles-sarka: a minden valószínűség szerint alkatilag túl- 
fejlett, átszellemítésre alig képes, a mindennapi életben 
kellő kielégülést nem találó szadisztikus részletösztön. En- 
nek a részéről az élet során olykor veszély fenyeget. A ki- 
elégülésre késztető alkalom látszatra jelentéktelen: vala- 
mely incidens a főnökkel vagy valaki mással. Ez az inci- 
dens azonban nemcsak aktuális gyűlöletet mozdít meg, 
megbolygat egy hosszú multat, fölébreszti azonos szituá- 


1 Ennek egyik főrugója (az anya prostituált mivoltáról szerzett 
korai tapasztalatok), az analizisben világosan követhető. 

4 E sorokban Freud alapvető felfogására támaszkodom, amelyet 
két tanulmányában tömören összefoglal. (Neurose u. Psychose. — 
Der Realitátsverlust bei Neurose und Psychose. Mindkettő: Internat. 
Z. f. Psa. 1924, X. kötet.) 

ciók emlékképeit. Ennek a láncnak a tudattalanba nyúló 
végső szeme az Oedipus-konfliktus, az apa megölésének 
vágya. Az aktuális gyűlölet ebből a forrásból kap nagy 
megszállás-többletet. Mármost midőn az aktuális, jelenték- 
telennek látszó incidens bekövetkezik, egy maximális reak- 
ció rá a felelet: az intenziv harag és gyűlölet cselekvésre, 
ölésre késztet. Ez , ösztönveszélyre" legott akcióba lép az 
elhárítás legközelebb eső módja, az elmenekülés az ölés 
vágyát keltő objektum elől, szóval a motilitás igénybevétele. 
Az élet folyamán azonban egyszer valóban tetté vált ez a 
sokszor ismétlődött ölés-impulzus s akkor utólag — pa- 
tológiás reakciót idézett elő, egy hallucinációt. Ez a patoló- 
giás reakció jelentkezik az ölés újabb impulzusára, ha en- 
nek gondolatban vagy akár a motilitás igénybevételével való 
elhárítása gyengének bizonyul. Mit reprezentál ez a hallu- 
cináció? Képviseli az egykor valóban megölt személyt, 
távolabbról az ősi riválisokat, fivért és apát, az aktualitás- 
ban a megölni szándékolt sértő félt.? 

Az ölés-impulzusnak az objektum helyett, aki elől így 
sikerült elmenekülni, új tárgya támad, mintegy fantóm 
alakjában. (A hallucináció megjelenésével azonban meg- 
fordul az eredeti kapcsolat. , Megöltem valakit, vagy meg 
akartam ölni valakit, tehát okom van félni a bosszujától": 
ez a hallucináció egykori genezise. A projekciós átdolgo- 
zás így szól: , valaki fenyeget, tehát meg kell ölnöm, hogy 
el ne pusztitson."1 

Az első és harmadik esetben a szituáció külső képe 
más. Mindkettőben egy-egy reális követelésről van szó, 
amelyre jellemző az, hogy az illető számára fontos személy- 
től indul ki, (a szigorú föllebbvalótól, illetőleg az anyától) 
s hogy elodázhatatlan, adott terminusra teljesíteni kell. Ez 
a követelés jelentős megvonást reprezentál, vágyakról való 
lemondást; e vágyak forrását közelebbről is megjelölhetjük 
szekszuális részletösztönökben: előbbi esetben a szadiszti- 
kus-anális organizáción, utóbbiban a nézelődés-mutogatás 
részletösztönén van a hangsúly. A külvilágból eredő meg- 
vonást hajlandó is elfogadni az, akinek szól, mert a meg- 


12 Képviseli egyben a tiltó és büntető fölöttes-ént is. 

13 Ez a fantom a zavartság alatt a  valóságossal egyenértékű 
, pszichikus realitás", 

4 Ezzel — megnagyítva — ábrázolja az aktuális szituációt is: 
hiszen a realitásban valóban sérelem érte valaki részéről. 


199 


vonást képviselő személyhez jelentős érzelmi kapcsolat 
fűzi.15 Hosszabb időn keresztül sikeres is ez a külső követe- 
lésekhez való alkalmazkodási intenció, míg azután váratla- 
nul és éppen a döntő pillanatban, közvetlenül a terminus 
előtt csődöt mond. 

Mi a viszony ösztönvágyak és megvonás között, ha 
szemügyre vesszük az eseteket? A hallucinációs amentiá- 
ban első szempillantásra nyilvánvaló az ösztönvágy túl- 
ereje a megvonáséval szemben. Itt a külvilág nem is kép- 
visel kézzelfogható megvonást: ez majdnem kizárólag a 
személyben kiépült fölöttes-énre hárul.!$ Az első és harma- 
dik. esetben viszont a fölöttes-én szerepe a megvonásban 
csak másodlagos a külvilágot képviselő reális személyeké 
mögött. Nincs is áthidalhatatlan aránytalanság ösztönvágy 
és a megvonás erői között mindaddig, míg a végleges meg- 
vonás terminusa közvetlenül nem fenyeget. Hiszen mind- 
addig a vágytörekvéseknek nagyrészt módjukban áll a ki- 
elégülés: pénzosztogató amentiásunk gyüjtheti a pénzt ab- 
ban az időleges illuzióban, hogy nem kell beszolgáltatni, s 
a másik is szerét ejtheti szublimált exhibiciós vágyainak. 
Csak amidőn a terminus fenyeget, válik aránytalanná az 
erőviszony megvonás és ösztönkövetelés között az utóbbi 
túlsúlyával. Ez az időpont hasonló feladat elé állítja a sze- 
mélyt, mint az előbb vázolt esetben, ahol ez tisztábban 
látható: az a feladat, hogy le kell birni egy a végleges meg- 
vonás révén hirtelen hatalmas erőmegszállottságot nyert 
ösztönmegmozdulást. 

Mielőtt fejtegetéseim tovább folytatnám, hadd foglal- 
jam össze Freud felfogását a pszichózis lényegéről. A 
pszichózis konfliktus eredménye az én és a külvilág között, 
olyformán, hogy az én utat enged az ösztön-énnek, meg- 
lévén a lehetősége arra, hogy vissza tudjon vonulni, el tud- 
jon szakadni a külvilágtól. Ez a külvilágtól való elszakadás 
a pszichótikus folyamat első lépése s lényege az, hogy a 
külső realitás, mely eredetileg egyrészt folyton megújuló 


15 E. külső követelés mellé szegődik egy-belső, amely a fölöttes- 
én-ből indul ki. A harmadik esetben a fölöttes-én a megvonást telje- 
sen a magáévá teszi és a lemondásra a terminust tulajdonképpen 
maga tűzi ki. 

16 Voltaképpen nem is az ösztönvágy abszolut túlereje a döntő 
mozzanat, hanem a hirtelen mobilizálódása, ami az elhárítás erő- 
szerkezeteit váratlanul éri. 

szemléletek, másrészt régebbi szemléletek, mint emlékezet- 
kincs, mint , az énben levő belvilág" révén befolyásolni 
tudta az ént, most nem kerül szemléletre, vagy ez a szem- 
lélet1§? hatástalan. 3 

Ez az elszakadás azonban nem jelenti a külvilággal való 
kapcsolat teljes feladását. A pszichótikus folyamat második 
lépése az, hogy ahelyett a külvilág helyett, amelytől az én- 
nek sikerült elszakadni, sor kerül egy új külvilág megtereia - 
tésére. Ez az új külvilág azonban most már a hatalmában 
megnőtt ösztön-én vágyrezdületeiből formálódik ki. Másszó- 
val a valósághoz szabott írealitátsgerecht) külvilág pótlódik 
egy a vágyakhoz szabott (wunschgerecht) külvilággal." 

Freud nem felel arra a kérdésre, mi teszi lehetővé az 
én elszakadását a külvilágtól? Látnivaló, hogy az én sajá- 
tosságain fordul meg a dolog. A felnőtt én-ie rendszerint 
szilárd rendszer és merev annyiban, hogy a külvilágtól való 
függését egykönnyen nem adja fel. A közölt esetekben azon- 
ban az én-nek olymérvű plaszticitásával, rugalmasságával 
találkozunk, amit nem szoktunk meg.!§ E sajátosság meg- 
értésére az én fejlődéstörténetéről kellene többet tudnunk. 
Ferenczi régi alapvető dolgozatában! jóval az én pszicho- 
analitikus fogalmának kiépítése előtt a szekszuális- és én- 
ösztönök valóságérzékének fejlődésfokairól fölállított egy 
tapasztalati skálát. E dolgozat szempontjait figyelembevéve 
rögzitési és regressziólehetőségeket vehetünk fel az egyéb- 
ként oly szilárdnak tetsző én számára. E regressziókat —- 
s e regressziók révén az aktuális külvilágtól való elszaka- 
dást — eseteink kézzelfoghatóan elénk tárják? magának 
a folyamatnak a miértje és mikéntje persze homályos. 


16a A magyar , szemlélet" vagy akármely más mesterszó nem. 
fejezi ki híven a , Wahrnehmungf-ot. 

17 Ez a folyamat persze egészen tisztán talán sohasem megy 
végbe. Egyrészt mindig hozzákeverődnek a régi külvilág maradványai, 
másrészt törekvések észlelhetők a régi, valósághoz szabott külvilág 
rekonstrukció jára. j 

18 Plasztikusnak és rugalmasnak kell mondani, mert nemcsak a 
pszichózis hirtelen kibontakozására nyujt lehetőséget, hanem a 
statusguo helyreállítására is. 

" 14 Ferenczi: Entwicklungsstufen des Wirklichkeitssinnes. Bau- 
steine. I. kötet. 

vé Az első eset a mágikus taglejtések mindenhatósági szakára 
való visszatérés iskolai példája. A második jobbára a mágikus-hallu- 
cinatórikus korszakot, a harmadik főként a gondolatok és szavak 
mindenhatóságának fejlődésszakát állítja elénk. 

A fölvetődő problémák tehát elágaznak általánosabb 
és speciális kérdésekbe. Az általánosabb problémák közé 
tartozik a valóságvizsgálatnak, az én e sajátos funkciójának 
kérdése, s az én rögzítődéseinek és regresszióinak tüzete- 
sebb megvizsgálása; a speciális kérdésre való felelet éppen 
az amentia mélyebb megértését tenné lehetővé. A kérdés 
t. i. az: milyen föltételek teszik lehetővé az énnek ezt a 
rugalmasságát, ezt a hirtelen teljes regresszióját.?! 


:k 


Végezetül néhány szót még az ökonómia szempontjá- 
ból. Ha egy pillantással megpróbáljuk átfogni a neurózi- 
sok és funkcionális pszichózisok nagy birodalmát, azt állít- 
hatjuk, hogy közülök egy hirtelenül föllépő és gyorsan le- 
zajló amentia a képzelhető legökonomikusabb megoldás. 
Az én-nek előbb említett plaszticitása, rugalmassága lehetővé 
teszi a külvilágtól való hirtelen elszakadást, ez viszont 
módot nyújt az ösztön-én törekvéseinek oly nagymérvű és 
oly kiméletlen mobilizálódásra, kielégülésre, mondhatnók : 
, lereagálásra", amilyenre a külvilág respektálásával nem 
vagyunk képesek."? E lereagálás az ösztön-én megszállás- 


21 A pszichózisok legtöbbje tudvalévően krónikusan bontakozik 
ki a külvilágtól való lassú és többnyire csak részleges elszakadással; 
az én-nek erre a hirtelen és teljes regressziójára (s így a hirtelen el- 
szakadásra) a föltételek igen ritkán kedvezőek. Harmadik esetünkben 
erre a regresszióra a pszichózist bevezető alvás-állapot egyengeti a 
talajt. 


22 Sömatikusan így lehetne ábrázolni a folyamatot: 

intenzitásainak gyors nivócsökkenésére és ezáltal oly álla- 
pot bekövetkezésére vezet, hogy a külvilággal való kapcso- 
latot újból megtaláló én-tudat-rendszert nem háborgatják 
többé mértéktelenül nagy ösztön-én-energiák 

A természetnek ez a — többnyire nem tökéletesen 
sikerülő — kísérlete alkalmat ad egy ma még fantasztikus- 
nak tetsző elgondolásra a jövendő pszichoanalitikus terapiá- 
ról. Talán egykor lehetővé válik az én tüzetesebb megisme- 
résével azt rugalmasabbá átalakítani és minden krónikus 
neurózist és funkcionális pszichózist mintegy kísérletes 
amentián keresztül meggyógyítani. 


z 8 Erre a gondolatra Ferenczinek újabb terápiás kisérletei adtak 
impulzust. Az a crelakszációs, amely neurózisok pszichoanalizisében 
oly fáradságos munkával érhető el, pszichózisok , öngyógyító kisér- 
leteiben" olykor észlelhető. : 

TECHNIKAI KÉRDÉSEK 
TÜKECIHERÜEK SET AE ZA TSZ TE ZET e ES e azo BSZ is Sze EE ZESS ÜSSE EE BET EZEsa ESET ESES 


FERENCZI SÁNDOR UJÍTÁSAKI A LÉLEKELEMZŐ 
TECHNIKÁBAN 


Dr. Pfeifer Zsigmond 


Azt a kisérletet, mely a pszichőóanalitikus gyógyítás 
technikájának fejlődését Ferenczi Sándor személyén ke- 
resztül kivánja nyomon követni, nem szükséges külön 
megokolni. Elég, ha tudjuk, hogy Ferenczi ennek a tech- 
nikának egyik legelső mestere volt, akinek a kezében az 
analitikus gyógyítási módszer művészi tökéletességre 
emelkedett s aki emellett, mint a magyar iskolának a feje 
és vezetője, a legjobban értett ahhoz, hogy azt a , person- 
liche Gleichung"-ot, mely őt Freud követői között promi- 
nens helyre emelte, hogyan oltsa át tanítványai technikai 
készségébe. Ezen felül Freud után senki sincs, aki annyi 
módosítással gazdagította s fejlesztette volna tovább a 
jélekelemző technikát, mint ő. 

A pszichoanalitikus gyógyítás technikája az alapvető 
elvek felfedezése után aránylag gyorsan befutotta fejlődé- 
sének kezdő állomásait, a hipnózisos emlékezet-kiterjesz- 
téssel dolgozó kathartikus — lereagáltató — eljárást s a 
hasonló irányban ható éberszuggesztiós  tünet-analízist. 
A szabad asszociációs módszer bevezetésével pedig, mely a 
cenzurától mentesített képzettársítás révén tudott elhatolni 
a tünet mögött feltalálható lelki konfliktushoz és annak. el- 
fojtott, tudattalan, ösztönös gyökereihez, úgy látszott, hogy 
olyan fejlettségi fokot ért el, mely hosszú időre eszközt 
adott az orvosnak mind a kutatásra, mind a segítésre. 

A haladást az asszociációs technika egyre tökéletesedő 
kezelésétől s a napvilágra hozott mély lélektani anyag, 
valamint a különböző neurózisok felépítésének fokozódó 
megismerésétől lehetett várni. S így is volt; Freudnak és 
követőinek sok értékes munkája rakta le az új neurózistan 
alapvetéseit s építette ki egy új tudomány hatalmas épü- 
letévé. A technikai problémák középpontjába idővel az 

ellenállás és az indulat-, illetve érzelemátvitel jelenségeinek 
és jelentőségüknek felismerése és feldolgozása kerül. Úgy 
iátszott, hogy mindez elég munkát és tennivalót szerez egy 
egész tudományos generációnak. Mégis idővel szüksége 
mutatkozott bizonyos kisérleteknek, melyek arra voltak 
hivatva, hogy az analitikus technikát az addiginál hatáso- 
sapbbá tegyék. Ezek közt a legjelentékenyebb szerep jutott 
Ferenczi kezdeményezéseinek. Ez a inásik motívuma a 
Ferenczi személyes munkásságához orientált technikai át- 
tekintésnek. 

Ha megnézzük, hogy kik foglalkoztak Freud követői 
közül az analitikus technika kiépítésével és továbbfejlesz- 
tésével, aránylag rövid névsorra tekinthetünk vissza. Je- 
ilentősebb hatású Rank-nak Ferenczi-vel közösen kidogozott 
munkája! volt, mely az analitikus szituációt tette meg az 
analitikus munka középpontjának, amelyen a döntő gyó- 
gyító folyamatok lejátszódnak. Némi korrektúrával — a 
funkcionális elemek túlságos hangsúlyozását illetőleg — az 
indulatátvitel szerepének a centrálása beillesztődött az ana- 
litikai terápia technikai fegyvertárába, míg azok a javasla- 
tai Rank-nak, melyek a születés traumájának a kezelés ele- 
jén való felidézésével, a beteget az elérendő gyorsabb tempó 
kedvéért mintegy végig kivánják hajszolni a libidó-fejlődés 
fokozatain, helyteleneknek bizonyultak. 

Rankot megelőzve Hattingberg és Landauer közlései- 
ben (Berlini kongresszus, 1922) találunk célzásokat és 
ajánlatokat az analitikus szituáció és az ellenállás analízi- 
sének jelentőségére nézve. Később Reich? közleményei 
foglalkoznak az utóbbi téma kidolgozásával. 

Hogy Ferenczi működésének a technikára gyakoroit 
jelentőségét megértsük, ismernünk kell hatását az anali- 
tikus technika kezelésére abból az időből, amely legfonto-: 
sabb technikai újításait megelőzte. 1906-ban, mikor írásai- 
nak tanusága szerint az analitikus mozgalom munkásai 
közé állt, már a szabadasszociációs technikával találkozott 
össze. Erős terápiás beállítottságáról tanuskodnak addig 
megjelent dolgozatai, melyeknek nagy része a hipnotikus- 
szuggesztiós éra hatása alatt keletkezett, tehát ekszkvizii 


1 Entwicklungsziele der Psychoanalyse. 
la Zur Technik d. Deutung u. der Widerstandsanalyse I. Z. 
LIE 1927 

pszichoterápiás jellegű volt. Mai szemünkkel nézve, az át- 
viteles libidóval való gyógyítás volt az, melynek tapasztala- 
tait az , Indulatátvitel és magábavetítés (introjekció)" című 
tanulmányában használta fel és helyezte pszichoanalitikus 
megvilágításba. 

Ferenczi rövidesen mestere lett az addig kialakult 
technikának s míg Freud tudományos működése továbbra 
is nagymértékben irányult a libidó-elmélet kiépítésére, 
Ferenczi érdeklődése elsősorban terápiás maradt, mindig 
megtartva azonban a technika és az elmélet összhangjá- 
ban azt a kétszólamúságát, mely a tudattalan lelkiség fel- 
tárásával s tudatosításával amúgyis a legjellemzőbb oldala 
a lélekelemző munkának. Ez egyik tipikus oldala mun- 
kásságának, melynek ökonomiája, heurisztikus jelentősége 
a pszichóanalízis fejlődésében alig felbecsülhető. Nem tar- 
tom túlzásnak, ha valaki Ferenczi technikai jelentőségének 
felbecsülésénél számot vet azzal a körülménnyel is, hogy 
sajátságos szellemi motilitásával, mely nem tűrt korlátot, 
a , jól kormányzott tudományos fantáziájával", erudiciójá- 
nak sokoldalúságával, mely mindig éppen afelett a tudás 
felett rendelkezett, amelyre szüksége volt, úgyszólván meg- 
teremtette a pszichoanalitikus orvos ideáltípusát. 


Ebben az időben igazi érdeme nem a terápiás techni- 
kai újításokban mutatkozik meg. Freud műveiben meg 
van már a technika leírása, ez azonban, eltekintve általá- 
nos és a kúra megkezdésére vonatkozóan valamivel bővebb 
útmutatásoktól, részben negatív jellegű, tudniillik hogy 
milyen hibáktól tanácsos tartózkodni, részben meglehető- 
sen szűkszavú. A tanulmányi analízis, tehát az orvos ana- 
lizáltságának követelménye még alig merült fel, de semmi- 
esetre sem volt még általános. A lélekelemzés még új és 
idegen területe a tudománynak s idegen az addig beideg. 
zett orvosi gondolkodás számára. Az önálló kutató számára 
nincsen kivel összehasonlítsa kutatásainak eredményét s 
annak számára, aki tanulni akar, nem lehetséges a tudo- 
mányos demonstráció. Nincs is elég beteg ahhoz, hogy 
mindegyik technikai szabály alkalmazását egy-egy betegé- 
nek elvesztése árán tanulhassa meg az orvos. Ezen a téren 
domborodott ki éppen a technikai problémákkal kapcso- 
latban Ferenczi jelentősége. A technikai szabályok átülte- 

tése az életre, realizálása, életteljessé tétele valamely adott 
eseten való demonstráció segítségével, lehetővé tette az 
objektív, de lassú kutatás és penetrálás mellett a mellőz- 
hetetlen, tudományos identifikáció útján való tanulást és 
alkalmazkodást. Ferenczi volt az, akinél ezekben az 
, apostoli" időkben , verbum caro factum est". 

Működésében má: ekkor kibontakoznak azok a saját- 
ságok, melyek későbbi terápiás munkásságát jellemzik. 
Még a tartalmi kutatásainak eredményei mellett is több- 
nyire találunk technikai utalásokat, de sosem szorítkozott 
sem ezekben, sem a tisztán technikai közléseiben pusztán 
mozaikok összeállítására, bármely értékes és mélyről ho- 
zott kövekből is rakhatta volna össze azokat, hanem min- 
dig az egész pszichikus személyiség viselkedését igyekezett 
azokon keresztül megérteni, gyógyításának irányító elvévé 
tenni, megteremtvén így egy sajátságos, jó értelemben vett, 
pszichoanalitikus — tehát teljes mértékben lélektani — 
behaviorism alapjait. 

Ezenközben bontakozik ki tudományos mentalitásá- 
nak s terápiás érdeklődésének teljes dinamikai karaktere. 
Azon a ponton jelentkezik, amelyen a neurózisokozó és 
gyógyító erők összeütközése lezajlik, az indulatátvitel terü- 
letén. Akár mert terápiás működése ezen a ponton indult 
meg, akár személyes adottságok következménye volt, rövi- 
desen művésze lesz az indulatátvitel kezelésének.  Rend- 
kívül sokat várt a technikában és különösen az érzelem- 
átvitel kezelésében elért tökéletesség fokozásától s nehéz 
helyzetekben nem szünt meg kitartásra inteni, amíg csak 
az átviteles érzések a beteget az orvoshoz kötötték. Attól a 
törekvésétől, hogy az analízis magas érzelmi hőfokon (az 
, indulatátvitel forráspontján" Freud) és magas nyomás 
alatt folyjon le, a kezelés eredményességének fokozódását, 
időtartamának megrövidülését, s a gyógyulások tartósságá- 
nak növelését várta. A teherbíró érzelemáttétel előhívása és 
fenntartása lett a cél, kétségtelenül ez tette lehetővé Fe- 
renczi későbbi terápiás javaslatait az aktivitás bevezetése, 
illetve fokozása irányában. 

Minden kisérlet, mely a neurótikus libidógazdálkodá- 
sán változtatni igyekszik, akár az öröm-, akár a kínos érzé- 
sek igenlése irányában, mind tűrhetetlen feszültséget vált 
ki a beteg énjéből, aki ellenállással, aktív és passzív aggresz- 
sziófokozással igyekszik ennek ellene szegülni. Ennek az 

aggressziónak a lekötésére nem lehetett gondolni az indulat- 
átvitel technikájának magasfejlettségű bírása, helyesebben 
a pozitív érzésátvitel magas szintre emelése és megtartása 
nélkül. Ferenczi itt is Freud technikai útmutatásaihoz kap- 
csolódva, dinamikus egyéniségének megfelelően fejlesz- 
tette ki azt az eljárást, mely a pozitív érzésátvitelt mind- 
addig érintetlenül engedi fejlődni, míg ellenállássá nem 
változik át s elsősorban a negatív komponens, az ellenállás 
állandó feloldásában és feldolgozásában látta az analitikus 
tulajdonképpeni feladatát, melynek sikeres megoldása után 
a pozitív indulatátvitel magától tér vissza, s éri el a kívána- 
tos intenzitást. A Magyarorsz. Pszichoanalitikai Egyesüleiben 
tett kazuisztikus : nyilatkozataiból - ismerjük, hogy mindig 
nyereségnek tekintette, ha sikerült a páciens lappangó el- 
lenállását vagy torpidítását nyilt ellenállássá változtatni, 
melynek megoldásánál vagy elintézésénél érezte magát 
igazi elemében. Az ellenállásos technika alkalmazásában 
mutatkozott úttörő jelentősége és ennek elterjesztésében 
didaktikai úton való hatása az analitikus technikára. 

Így érett a helyzet, míg el nem jött az ideje az első 
határozott lépésnek a technika további kiépítése felé. Az 
ellenállás átdolgozása összeolvadva Freud , lemondásos" 
( Versagungs-) technikájával s utóbbinak intencióit a gyó- 
gyító törekvések tudatos taktikájává kiterjesztve, az 
, aktiv technika" elvével gazdagította s bővítette ki az eddig 
nagyrészben negativ viselkedési előírásokat. Ennek elő- 
futárja az , Entscheidungen wáhrend der Kur","? mely az 
orvos elvben passzív magatartását hangsúlyozza s a be- 
tegre kívánja bízni a kúra alatt szükségessé vált elhatáro- 
zások felől való döntést, de helyet enged annak, hogy néha 
fóbiások analizisénél szükség lehet aktív technikára Freud 
értelmében, aki a védőrendszabályok mögött megközelíthe- 
tetlenül elsáncolt libidó és szorongás mobilizálását tapasz- 
talta, ha a pácienst arra vette rá, hogy tegye ki magát 
éppen a leginkább elkerült, fóbiás biztosítékoktól leginkább 
körülvett és védett életnyilvánulásoknak. Pl. az agora- 
fóbiást arra ösztönözte, hogy menjen ki, esetleg kísérő nél- 
kül az uccára. 

Az 1920-as hágai kongresszuson s részben még előbb, 
a Magyarorsz. Pszichoanalitikai Egyesületben tett közlései- 

ben szögezte le Ferenczi először az aktiv technika indokolá- 
sát, területét, indikációit, alkalmazási módját, egyelőre tág 
körvonalakban.? 

A szorongásos helyzet felkeresése elsősorban a szoron- 
gás heves fellángolását vonja maga után, de a páciens azzal 
a bátorsággal, mellyel magát a kritikus helyzetben jelent- 
kező indulatoknak és érzéseknek kiteszi, egyuttal addig 
lappangó ellenállásait is mobilizálja, minek következtében 
az analizisben új, addig rejtve maradt lelki tartalmak ke- 
rülnek a tudat közelébe. Ennek feldolgozása, a felkeltett 
affektusokkal való összekapcsolása fokozott élményszerű- 
séget, meggyőző erőt adott az analizisnek. Ennek a tapasz- 
talatnak a hatása alatt Ferenczi alkalmas körülmények kö- 
zött a kúra előrehaladtával más feladatok elé is állította 
betegeit, érthetően olyanok elé, melyek azoknak gátlásait 
és elfojtásait érintették, mint pl. annak a zongoraművész- 
nőnek az esetében, akit Ferenczi említett cikkében példa- 
képpen felhoz. Az alapos felvilágosítások ellenére sem ha- 
ladó analizist újabb anyaggal látta el s az ellenállások 
még ismeretlen rejtekhelyeit leplezte le, mikor Ferenczi a 
lámpalázzal küzdőnek azt a feladatot adta, hogy a kínosan 
került cselekedeteket hajtsa végre, pl. énekeljen, zongo- 
rázzon, előadjon, képzelt zenekart dirigáljon előtte, menjen 
el egy nyilvános fürdőbe, melyet érthetetlen szégyenkezés- 
sel került, stb. Értelmezve ezeket a cselekedeteket, a kivál- 
tott szorongást és ellenállást, a mindig bővebben buzgó 
infantilis élményekre való emlékezéseket, a félénk teremtés 
. viselkedése mögött a beteg gyermekkori gátolatlan szemé- 
lyiségéről egészen más kép rajzolódott ki: , a kis ördögőf, 
exhibiciós vágyaival, aggresszivitásával, anális, onániás 
kedvteléseivel. Mikor pedig a páciens az így nyert szabad- 
sággal kezdett visszaélni, megfelelő tilalmakkal sikerült fel- 
idézni azokat a reakciókat, melyek élete során az elfojtáso- 
kat létrehozták s ösztönei sorsát, a gátlásokat determi- 
nálták. Ferenczi a kiváltott hatásokról úgy adott számot, 
hogy a teljesítendő feladatok segítették az addig tünetek 
inögé rejteit ösztönmegnyilvánulásokat tudatosakká tenni, 
s felőlük kimutatni, hogy azok minden látszólagos kínos-. 
ságuk mellett is tulajdonképpen vágyakozások kielégülé- 

sei, míg a kiváltott libidós tevékenységek megakadályozása 
s az így keletkezett feszültség ezeknek a gyermekkor ese- 
ményeiből való eredetére vetett élmény- és emlékezésszerü 
világosságot. 


Az aktivitásnak egy másik típusát a parasztfiú esetén 
mutatja be, akit felrázott kábultságából, hogy megtudja, 
mi volt a folytatása annak az élettörténetnek, melynek 
egyik kritikus pontján az ájulás ismét el akarta takarni a 
tudattalanból feltörő kínos emlékezést. A kezelés közben 
számtalan alkalomra hívta fel a figyelmet, amikor a pá- 
ciens ellenállása az asszociációs technika kijátszásában 
fejtheti ki az erejét. Ezen esetben a szándékos buzdítás 
mutatkozott eredményesnek, hogy a páciens ragaszkodjék 
az alapszabály igazi értelméhez, például a betegek mellé- 
beszélése esetén is hasznosnak bizonyult a kitérések tuda- 
tos megakadályozása, az az ösztönzés, hogy a beteg a meg- 
kezdett gondolatmenetet folytassa és fejezze be. Adott esetben 
tervszerűen provokált kinálkozó, vagy jelentkezni készülő 
álmokat és fantáziákat; utóbbinak különösen ott látta 
hasznát, ahol a páciens fantáziaélete túlságosan háttérbe 
volt szorítva, feltehetően a túl gondos nevelés és a túl ió 
gyermekszoba következtében, amely úgyszólván minden 
libidós élményt vagy traumát sikeresen igyekezett a gyer- 
mek lelkétől távoltartani. Az óra alatt fellépő, bármely te- 
rületen jelentkező, rendszerint valamilyen érzelmet vagy 
indulatot pótló jelenségek szolgáltattak alkalmat további 
aktív beavatkozásra, hogy megakadályozván mindezeket a 
gyakran nehezen lehámozható fedő jelenségeket, tudatta- 
lan érzelmi tartalmuk és ellenállásos jellegük nyilt ag- 
gresszió, vagy nyilt erotikus vágy formájában mutatkoz- 
hassék ineg. 


Több tapasztalattal és ennek alapján nagyobb rend- 
szerességgel írja le és írja körül az aktivitás célját és alkal- 
mazási területét a , Zur Psychoanalyse von Sexuaigewohn- 
heiten"" című cikkében, melyben Ferenczi a legmesszebb 
megy el a kísérleti elemnek a pszichoanalízis eszközei közé 
való beiktatásában, amit az analízisbe hozott merev szoká- 
sok aktív kezelésén különösen szemléltetően demonstrál. 

Elsősorban az anális-uretrális szokások, a szekszuális 

élet terén fellépő stereotípiák adják meg ennek a kísérlet- 
nek a támadópontját, melyet itt is az ösztönzés és vissza- 
tartás szempontjából csoportosít, aszerint, hogy milyen 
természetű ellenállást kell kidomborítani és felfokozni 
ahhoz, hogy az a vele összefüggő képzet- és érzésanyaggal 
együtt élményszerűen jelenjék meg az analízis tudatosító 
világosságában. A legegyszerűbb módja ennek az aktivi- 
tásnak: az anális és uretrális exkréciók visszatartása a 
megszokott, sőt túlságosan biztosnak tartott határokon túl, 
alkalmas volt az infantilis pregenitális erotika hamis vagy 
tökéletlen elintézésének leleplezésére olyan esetekben, 
amelyek túlságos anális-uretrális potenciát mutattak ott is, 
ahol ez csak túlkompenzálása volt a valóságban fennálló 
gvengeségnek, tehát az infantilis elintézési módhoz való 
kötöttségnek vagy visszatérésnek. De egyúttal annak az 
állapotnak is, amikor a Ferenczi által amfimixisnek neve- 
zett folyamat, az egyes részletösztönök beleolvadása a ge- 
nitalitásba, amely a magasabb fokra való fejlődésnek fel- 
tétele, csak tökéletlenül vagy egyáltalában nem jöhetett 
létre, mint a genitalitásnak a genitális impotencia egyes 
extrém eseteiben megnyilatkozó szétesése, a kasztráció fe- 
nyegetése elől való visszaejtése az ártatlanabb pregenitális 
szintre. : 

Mindezek a rendszabályok s az általuk kiváltott libidó- 
mozgalom az analízisben megmutatták, hogy az egészséges 
kielégülés feltétele egyrészt a készség nagy feszültségek el- 
viselésére, másrészt a bátorság a pregenitalis libidó akcep- 
tálására. Utóbbi sokszor éppen csak a visszatartások 
okozta jelentékeny feszültségek hirtelen megszünésekor 
mutatkozott meggyőző jellegzetességgel s csak így nyilt 
alkalom leleplezni azokat a libidódepókat, ahova a 
tökéletlenül centrált genitalitás mozgató erejének nagy 
része elrejtőzködött. Az így mobilizált ellenállások  fel- 
dolgozása megvilágította a morál és a felettes-én keletke- 
zésének korai körülményeit (szfinkter morálj, az Oedipus- 
konfliktus elintézése elől menekülő infantilis libidónak a 
részletösztönök nivójára való visszaözönlését s ezeknek 
gyermekkori korlátozása révén kifejlődött morális tilalmak 
és jellemvonások összefüggését a gyermekesnek maradt 
libidó törekvéseivel. Ilyen módon tudta a visszatartások és 
elengedések segítségével demonstrálni a záróizmok, szfink- 
terek jelentőségét, melyeket a páciens gyakran érzelmi, 

indulati megnyilvánulások visszatartására használ fel. 
Mindezeknek a rendszabályoknak kettős arculata mutat- 
kozik Ferenczi cikkeiben: ösztönzés a magasabb testi és 
lelki feszültségek elviselésére, melyek közül az utóbbi a 
páciens ellenállása következtében sokszor üresen futó 
analízist tudta megtölteni élmény- és emlékszerűséggel, 
érzelmi tartalommal. Az előbbi biológiai hatásokat volt 
hivatva kifejteni, a szekszuális anagógiát, az ösztön lefolyá- 
sok szintjének magasabbra emelését, mikor a pácienst a 
visszatartások következtében feltorlódott lididó-feszültség 
és az ezáltal kiváltott kasztrációs félelem elviselésére ösz- 
tönözte. 


A szekszuális anagógia körébe még beletartoznak azok 
a lényeges aktív törekvések is, amelyek absztinencia taná- 
csolásával kivánják leleplezni és értelmezésükhöz segíteni 
azokat a szekszualitástól átfűtött teljesítményeket, melyek 
többnyire szintén csak a lappangó impotenciát, vagy 
kasztrációs félelmet leplezik, vagy ami nem kevésbé fortos 
és az előbbivel rokon, amelyeknek hiányzik a kellő reális 
hbidinózus és érzelmi fedezete. Olyan esetek is, melyek az 
, éretlen"  libidóval úÜűzött rablógazdaság vagy a vágy: 
tartalmától elszakított nemi aktus következtében oly 
mennyiségű állandó ingerülettel halmozzák el a pszichét, 
amennyivel az analízis a szokásos asszociációs eszközök se- 
gítségével néha nem tud megküzdeni. Az aktivitás törek- 
 vése ilt is a narcisztikus libidó feszültségének olyan magas 
színvonalra való emelése, hogy a kielégülés megkönnyebbü- 
lés legyen és ne áldozat vagy kényszer. Magától értetődik, 
hogy mindez nagyon kiterjedt területen az onániára is 
vonatkozik, amely a legkinálkozóbb alkalom lelki feszült- 
ségek  rövidzárlatszerű megszüntetésére, elsősorban az 
onániának azokra a kényszeres alakjaira, amelyek Reich 
későbbi megfogalmazása szerint  extragenitális célokat 
akarnak genitális eszközökkel megvalósítani. Ilyen ab- 
sztinenciás irányok segítségével sikerült egyes perverziók- 
nál, például szadizmus esetében a genitális libidót annyira 
felfokozni, hogy a beteg át tudta lépni azt a (kasztrációs) 
félelem-küszöböt, melynél azelőtt a félelmes ösztönfenye 
getést kiváltó szerelmi tárgyat meg kellett semmisítenie 
vagy ártalmatlanná tennie, hogy közeledni tudjon hozzá; 
vagy a valóságban túlérzékeny, genitális félelmet nem 
tűrő s azt más veszélyre vagy fájdalomra beváltó 

mazochistát bátrabbá és ezáltal annak fájdalmas áldozati 
szertartásait feleslegessé tudta tenni. 

A libidó-megengedés és megvonás változó dinamikus 
játékával dramatikus módon fel lehetett idézni a neuró- 
tikus tünet keletkezésének történetét. Ferenczi maga ebben 
a szerepben az anyai és apai befolyás reprodukálását 
ismerte fel. Az analitikus törekvés sikerét látta abban, 
ha az aktivitásos analízis segítségével az egyes szekszuális 
és egyéb libidó-elhárító vagy eltékozló szokásokai sike- 
rült visszafejleszteni a gyermekkor tüneti cselekvésévé, 
összekapcsolni tudattalan képzet-, fantázia-, vagy vágytar- 
talmával és ilymódon a tudat fennhatósága alá helyezni. 
Az elfojtások ilyen mélyremenő feloldása a nagyobb ér- 
zelmi szabadságban s egyuttal bizonyos testi merevségek., 
általános jellegű izomkoncentrációk megszünésében is meg- 
nyilvánult, amit — a testi-lelki kölcsönösségre építve — 
Ferenczi szándékos izomellazítások formájában fordított 
irányban is megpróbált felhasználni az elfojtások meg- 
lazítására, sőt az asszociáció szabadságának, kötetlenségé- 
nek növelésére. Az ilyenfajta rendszabályokat mellőz- 
hetetlenek vélte különösen az izomrendszeren mutatkozó 
spasztikus tünetekkel járó neurózisok kezelésénél, melyek 
sokszor csak az absztinenciában árulják el értelmüket és 
tendenciájukat (tic convulsif, kényszercselekedetek). 

Az így vázolt kép azonban egy szempontból hiányos 
azon korlátozások, körülhatárolások és óvatosságra inté- 
sek ismerete nélkül, melyeket Ferenczi minden aktivitási 
javaslatánál előrebocsát. Az aktív technika természete 
hozza magával azt a veszélyt, amelyet Ferenczi gondosan 
ki akart kerülni eljárásának precíz körülírása, minél szi- 
gorúbb indikációk felállítása és végül szabatos elméleti 
definició segítségével. A veszély az volt, hogy az orvos a 
helytelen interpretálás következtében az analizáló aktivi- 
tást  összecserélheti valamely tisztán szuggesztív, vagy 
pedagógiai beavatkozással, mely folytatni vagy helyettesí- 
teni akarja magát az analízist. Ezért leszögezi, hogy az 
analízis mindaddig, amíg a belső feszültségek elegendők 
annak a továbbvitelére, a klasszikus módon folytatandó, 
lehetőleg teljes befejezéséig. Csak az analízis végső fázisá- 
ban, ha a rendelkezésre álló anyagot intellektuálisan már 
átdolgozta orvos és páciens és a beteg pszichés személyi- 
sége, ellenállásának főbb vonásai, libidójának elhelyezke- 

dése már ismeretesek, de az anyagnak az elfogadása túl- 
ságosan elméleti és nem halad ezzel párhuzamosan az 
érzelmi, ösztönös beállítottság megváltozása, ha a páciens 
ellenállása a fentebb felsorolt végső  poziciókba vonul 
vissza és az analízis értelmileg jól, de emócionális szem- 
pontból üresen halad, feltéve, hogy ennek nem valamely 
az orvos részéről elkövetett hiba vagy merevség az oka, 
tehát ha a többi eszközt már mind kimerítettük, csak 
akkor kerülhet a sor jól megválasztott és átértett körül- 
mények között az aktív beavatkozásra. 


Ennek természetesen feltétele az indulatáttétel jó 
teherbíró képessége — Freud kifejezésével az a stádium, 
amikor a kúra már kényszerré vált — különben az aktivi- 
tás, amely mindig az én erőteljes ingerlését jelenti az el- 
lenállások rohamos fokozódásával, könnyen elszakíthatja 
a beteget az orvostól. Az aktivitás célja pedig nem lehet 
más, mint az, hogy a libidótorlasztás segítségével új, 
élményszerű ismétlődések módjára átélt asszociatív anyag- 
hoz segítse az analízist, mely az addigi rekonstrukció- 
kat az emlékezés nivójára emeli. Elméletileg a passzív 
asszociációs analízis mellett, mely felülről, a lelki tudatos 
felszínről lefelé haladva akarja összekapcsolni a tudatta- 
lan lelki tartalmakat a tudatos jelenségekkel, párhuzamba 
állítja szükséges kiegészítésképpen az ellenkező irányban 
dolgozó aktivitást, mely a tudattalanból észrevétlenül ható 
késztetéseket kényszeríti arra, hogy tudatosakká váljanak, 
amikor levezetésüket megakadályozza, energiájukat, kínos 
feszültségüket a belső (tudatos) észrevevés számára is 
félreismerhetetlenné fokozza fel. 

Ferenczi aktív közléseinek általános ismertetése túl- 
nyomóan történelmi jelentőségűnek tünhetik fel azok 
előtt, akik mintaszerű  önkritikáját éppen az aktív 
terápia ellenőrzésénél határainak, esetleges ártalmainak 
megállapításánál, a be nem vált kisérletek kérlelhetetlenül 
nyilt feltárásánál és visszavonásánál látták munkában. 
Példaképpen említhetjük meg a kúra befejezésének siette- 
tését terminus kitűzése segítségével, melyet óvatos ajánlás 
.és néhány előnyös tapasztalat után is hamarosan károsnak 
ismert fel s teljesen elejtett. A nehézségek és ellenindiká- 
ciók feltárásában sohasem tud eléggé igényes lenni, ismé- 
telten leszögezi ezeket a , Kontraindikationen der aktiven psa. 

Technik"82 és az , Elastizitát derpsychoanalytischen Tech- 
nik"5 című cikkeiben. Ezekben a cikkeiben féltvén ered- 
ményeit a túlzásoktól, aktivitásos ajánlásainak megrostá- 
lásában bizonyos szigorúságot fejt ki, mely szinte már 
a tudományos ambivalencia határához jár közel. Ezt azon- 
ban a második cikkében, tapasztalataira hivatkozva, az 
aktivitáshoz fűzött kezdeti optimizmusához mérten szűkre 
szabott, de objektív értékeléssé olvasztja össze. Az aktivitás 
terjedelmének  korlátozásánál fontosabb az alkalmazás 
módjának megváltozása: kizár minden szigorúságot és 
merevséget, melyet a páciens észrevesz és kényszerneuró- 
tikus túlzással tesz hatálytalanná, vagy pedig traumatikus 
hatása jeléül pánikszerű megközelíthetetlenséggel reagál 
rája; a legmesszebbmenő rugalmasságot és analitikus ta- 
pintatot követeli meg az egész analitikus technikában, 
különösen pedig az aktivitások terén. Ezek már többé 
maguk sem a kezdeti parancsok, előírások és tilalmak 
alakjában jelentkeznek, hanem megelégszik azzal, ha a 
kellő időpontban valamely cselekvés vagy szabadság irá- 
nyában jelentkező tendenciákat felismeri és azokat épp- 
úgy, mint a betegnek a fennállott gátlások legyőzésére 
irányuló spontán törekvéseit helyesli és támogatja anélkül, 
hogy erőszakos rendszabályok betartására . kötelezné őt. 
Így Ferenczi megjelölése szerint a páciens maga szabja 
meg vagy jelzi félreérthetetlenül az aktivitás idejét s 
mindvégig a páciens és nem az orvos az aktív."? A pácien- 
sek ilynemű kisérletétől reméli továbbra is mindazokat az 
eredményeket, amelyeket előző aktivitási javaslatai nyo- 
mán elvárt: végső fokon az intellektuális elfogadásnak az 
érzelmi, átélési emóciókkal való kiegészítését, melyet 
a  realitásérzés megszerzéséhez elengedhetetlen feltétel- 
nek tart. 

Ezen a ponton azonban Ferenczi óriási tapasztalatai- 

5.7. Z. XIV. 1928. 

5a Az aktivitás ideális esete ilyenkor nagyon hasonlít valamely 
már megérett cselekedet megengedéséhez. A páciensnek az analízis 
alatt megerősödött énje a már elért fejlődési fázisoknak az orvostól, 
mint külső felettes én-jétől való jóváhagyását kapja meg. Végül 
azonban ezt a felettes-én-t is le kell bontani és az orvosnak a beteget 
magától függetlenné tenni s az áttéteies libidót újra a páciens rendel- 
kezésére kell bocsátania. 

nak a kellő értékelése és tiszteletben tartása mellett, sőt 
ismerve Ferenczi legutóbb alkalmazott, szinte sarkalato- 
san ellenkező technikai irányát, nem lehet elhallgatni azt 
a feltevést sem, hogy Ferenczi az aktív technika területé- 
nek megszabásánál szűkebb határok közé vonult vissza, 
mint amelyet az ő technikai készségével és terápiás fegy- 
verzetével megszállva tudott volna tartani. Az cElastizitát 
der psa. Technikv-ben megszabott módszerrel és a cKontra- 
indikationen der aktiven psa. Techniko-ben fenntartott ese- 
teken kívül a legtökéletesebb technikai tudás és gyakorlat, 
az analitikus szituáció teljes áttekintése és annak tudo- 
másulvétele mellett, hogy az aktivitás mindig az én el- 
lenállásait ingerli és a pozitív indulatáttételt emészti fel, 
remélnünk kell, hogy Ferenczinck aktivitásos kezdeménye- 
zései folytatásra találnak. Ezek valószínűleg beigazolnák, 
hogy Ferenczi aktivitásos javaslatának nagyrésze továbbra 
is jogosult és bizonyos esetekben, különösen ott, ahol a ke- 
zelésnek egészen a testi diszpoziciókig kell lenyulnia, vagy 
mélyreható fejlődési gátlások orvoslásánál az analízis teljes 
megoldásához hasznos szolgálatokat tehetnek, esetleg nél- 
külözhetetlennek bizonyulhatnak. 


Mindenesetre tudománytörténeti jelentőségű az az 
energia, amellyel Ferenczi saját propozicióit kritika tár- 
gyává tette és általános alkalmazásukat megszorította, 
mert szükségesnek látta, hogy meghatározott mederbe 
tereljen egy olyan áramlatot, melynél minden reménytel- 
jessége mellett sem lehetett kizárni, hogy kinálkozó túl- 
zásbavitele nem fenyegeti-e a pszichoanalízis természetes 
kereteit szétrobbantással, vagy hogy nem engedi-e meg 
avatatlanoknak, hogy túlságosan sok szuggesztív , rezet" 
ömlesszenek a pszichoanalízis , tiszta aranyába",  Jel- 
lemző annak a minden narcisztikus kötöttségtől mentes 
libidónak plaszticitására, mely Ferenczit a pszichoanalízis 
technikájával összekötötte, hogy nem elégedett meg nega- 
tív, korlátozó intézkedésekkel, hanem munkásságának 
súlypontját ismét áthelyezte a technika olyan irányának az 
előkészítésére, mely nem destruálja, hanem ismét fokozza 
az indulatáttételt s képes ellensúlyozni az aktivitásos ellen- 
állás-ingerlést. Az aktivitás alkalmazásával a legnagyobb- 
fokú tapintatot és rugalmasságot ajánlja, minden szigorú- 
ságnak a kikapcsolásával. A páciens beleegyezésén kívül 
feltétlenül megkivánja a legmesszebbmenő engedékenysé- 

get, ha a próbálkozás a páciens erejét meghaladja s a fel- 
derített anyagban minden más tekintetben is állandó, a 
kúra minden újabb állomásán megújuló reviziót tart 
szükségesnek, minden régebbi és elméleti szempontot alá- 
rendelve az újabb és mélyebb megismeréseknek. 

Ezek között nagy szerepet játszik az esetleges tévedé- 
sek. nyilt beismerése és reviziója a beteg előtt, minden 
őszintétlenség, antipátia teljes kiküszöbölése vagy beval- 
lása s gondoskodás arról, hogy a kúra minden erőszakos- 
ságtól mentesen folyjon le még abban a tekintetben is, 
hogy az analitikus ne elégedjék meg azzal, hogy a saját 
felettes énjét, a maga erkölcsi és egyéb nézőpontjait pá- 
ciensére rákényszerítse. Ellenkezőleg, a kúrának ki kell 
merülnie abban, hogy a beteget minden tudattalan felet- 
tes-én befolyástól, az orvosétól-is függetlenítse, a beteg 
saját énjét erősítse meg, kirajzolva és tudatossá téve annak 
a legsajátabb törekvéseit. 

Ehhez tartozik, amire Ferenczi olyan sokszor hívta 
fel a figyelmet, hogy hinni kell a páciensnek, elvégre mégis 
ő az, aki — ha tudattalanul is — a legjobban tudja, hogy 
neki mi a baja. A beteg tendenciáinak tudatosan engedni 
kezdettől fogva állandóan hangoztatott gyakorlati elve 
Ferenczi terápiás irányzatának, mely végül legújabb tech- 
nikai módosításainak a sarkköve lett. Mindezeket átfogóan 
döntő fontosságúnak tartja azonban az analitikus részéről 
a legfigyelőbb tapintat és intuició harcbavetését abban a 
reményben, hogy végül az analitikusnak a saját és mélyre- 
menő meganalizáltsága a személyes alkalmasságnak (persön- 
liche Gleichung) ezeket az elengedhetetlen összetevőit az 
ösztönös megérzések sorából, ha nem is mindig tudatos, 
de mindig tudatképes nivóra fogja emelni. 

Az aktivitásos javaslatok szűkítése után részben az 
aktív technika nehézségein okulva, az utóbbi alkalmazá- 
sánál szükségessé vált rugalmasságot mintegy funkcioná- 
lisan a saját terápiás törekvéseire is alkalmazva, az ellén- 
kező irányban mutatkozó lehetőségeket igyekezett kihasz- 
nálni a beteg ellenállásainak a lebontására. A lemondásos 
technika lazításával és a páciens intencióira figyelve, azo. 
kat követve, engedékenységgel is sikerült az analízisben 

olyan természetű eredményeket elérni, melyek elsőrangú 
technikai jelentőségűek és rendszerbe foglalás után kiván- 
koztak. 


Ílyen volt például az aktív terápiánál már alkalmazott 
relakszációs eljárás, mely abból állott, hógy a pszichofizioló- 
giás kölcsönhatásokat kihasználva a mozgató tónus teljes 
elernyesztését tanácsolta páciensének bizonyos helyzetek- 
ben, melyekben a páciens tartásának merevsége, az elfoj- 
tásokat biztosító izomfeszültségek párhuzamosan állottak 
fenn a psziché görcsös védekezésével, az elfojtott lelki 
tartalmakkal szemben. ilyen és hasonló módon sikerült a 
betegnek a munkáját, analitikus helyzetét megkönnyíteni 
és ugyanazt a szenvedést, amely annakidején az elfojtást 
létrehozta és fenntartotta, a lehető legszükségesebb mér- 
tékre szorítani. Példaképpen szembeállítjuk az aktivi- 
tásos érában a fóbiásnak adott utasítást, hogy tegye ki 
magát a félelmes helyzetnek, azzal a relakszációssal, hogy 
ha ez túlságos szenvedéssel jár, melyet a beteg még nem bír 
el, ezt az orvos tudomásul veszi és őt esetleg maga keresi fel 
mindaddig, amíg erre szükség van és ha szükséges, 
ideiglenesen feladja az előírásos objektív magatartást is. 
Ilyenképpen a lemondások és könnyítések terv- és időszerű 
váltogatásával az ellenállás lazításának újabb hatásos, lé- 
nyeges gyógyító és elméleti következményekkel járó 
módja került bele az analitikus orvos fegyvertárába. Ebben 
a bizalmas, szabad és biztonságos légkörben a betegek az 
asszociáció mellett az analitikus órán hirtelen fellépő hisz- 
tériás jellegű tüneteket kezdtek produkálni. Ezek a meg- 
beszélések folyamán úgyszóiván az emlékezés testi jelképei- 
nek bizonyultak, melyek az addigi rekonstrukciókat ismét 
az átélés, az emlékezés, tehát a valóságérzés egyedül meg- 
győző jellegével sokszor transzszerű átélésben ágálták, 
ismételték meg. Hatásuk hasonlatos volt a Breuer-Freud- 
féle katarzisokéhoz, de azoknál általánosabb jellegű, a 
beteg egész személyiségére kiterjedő. Ferenczi a jóváhagyó 
álmokhoz hasonlítja őket, amelyek bizonyosságot szerez- 
nek, hogy a szabályos technikával nyert konstrukciók 
megközelítették az igazi neurózist-kiváltó okokat. Ugyanis 
nemcsak addig ismeretlen aífektív anyagot vetettek fel- 
színre, hanem a már ismert rekonstrukciókat kapcsolták 
össze, - szinte a hatékonnyá tevő komplementkötés módjára, 
a valóságérzéssel. 

Ezt az eljárást nevezte el Ferenczi neokatarzisnak," 
melynek közvetlen elméleti eredménye abban mutatkozott, 
hogy újból a kellő jelentőségére emelte a neurózisoknak 
traumatikus etiológiáját. Ismét egy olyan mozzanat nyert 
ezzel Ferenczi tapasztalataiban beigazolást, melynek jelen- 
tőségét a fantáziák etiológiai szerepén túl sohasem szünt 
meg hangoztatni, szoros kapcsolatban azzal a követel- 
ménnyel, hogy viszont a rekonstrukciókon túl a terápiás 
eredmény  elérésénél a teljes  valóság- és  érzelem- 
súllyal bíró emlékezés játssza a döntő szerepet. A 
kóros fejlődést Ferenczi szerint túlnyomórészt a kör- 
nyezetből kiinduló traumák indítják el, melyeket több- 
nyire a felnőttek értetlensége, tapintatlansága, szeszélyei, 
szenvedélyei és kegyetlenségei szülnek, idesorolva a felnőt- 
teknek legtöbbször önmaguk előtt is leplezett, gyengédség 
mezébe burkolt és az analízisben :nem elég figyelemre 
méltatott incesztuózus hajlandóságait. Ezek a gyermek 
korai genitális rezdüléseivel összetalálkozva, de azok nél- 
kül is megrettentően, bántóan és rögzitően hatnak a gyer- 
mek lelkére, aki a felnőttől tulajdonképpen csak gyengéd- 
séget, játékot, enyelgést és nem a szenvedély vad kitöré- 
seit várja. A durva szekszuális és erőszakos támadások köz- 
vetlen hatása a gyermek fejletlen és ellenállásra képtelen 
lelkében egy traumás, pszichózisszerű sokk-hatás, a gyer- 
mek énjének mély hasadása, a realitástól való elfordulása 
egy új, de meghasonlott parazita (teratoidszerű) személyiség 
keletkezésével. 

Ezen a ponton nemcsak elméletileg, hanem gyakor- 
latilag is elmosódtak a határok a felnőttek és gyermekek 
analízise között."? A relakszációs technikából következik az a 
követelmény, hogy az analitikus magatartása a páciens 
aktuális személyiségéhez alkalmazkodjék, tehát hogy kö- 
vetnie kell a beteget azokba a ritkán elért, mély gyermek- 
kori rétegekbe is, melyek evvel a relakszációs technikával 
inkább feltárultak, mint a szokásos technikák objektíven 
hűvös beállítottságával. A teljes maga-elengedéssel össze- 
kötött asszociációk nemcsak hogy maguktól elvezetnek a 


6 Relaxationsprinzip und Neokatharsis. I. Z. XVI. 1930. 


ta V. ö. Kinderanalysen mit Erwachsenen. I. Z. XVII. 1931. és 
BZ O ta zwischen den Erwachsenen u. dem Kind. I. Z. 
IX. 933. ; 

lélek legmélyebb infantilis rétegeibe, de a beteg tartása, 
viselkedése, kifejezésmódja fokozatosan mindig naivabbá, 
gyermekibbé válik, sőt teljesen redukálódhatik a leg- 
koraibb gyermekkor kifejezési eszközeire. Az orvos objek- 
tív tartása ilyenkor csak megzavarja ennek a regresszió- 
nak a teljes kifejlődését és elmélyülését. Az orvosnak 
hangban, megértési eszközökben teljesen alkalmazkodnia 
kell ehhez a gyermekszoba analízishez. Legalább is any- 
nyira, mint amennyire a gyermek egy gondos és gyengéd 
anyától megkapja ezt mind a legegyszerűbb, mind a leg- 
súlyosabb helyzetekben. A nem eléggé gyermeki nyelven 
feltett kérdés, vagy felelet kizökkenti a pácienst tartásá- 
ból, vagy elrontja a , játékot". 

Ferenczi szerencsés intuicióval ment bele a gyermekké 
vált lélek nyelvezetébe és ezen keresztül sikerült megtalálni 
az összekötő hídat a beteg elrévült és a multba visszaesett 
lelkisége és az aktuális realitás között. Nagyon illusztratív 
az a példa, melyet egy kolléganőnk ismertetett, amikor a 
játékossá vált, s különben is megközelíthetetlen (pszichó- 
tikus) beteg játékos viselkedésébe intuitive belement és 
tovább folytatta annak , levevős" fonaljátékát. Ez a fonal 
teremtette meg ettől fogva azt a másik fonalat, mely a 
pozitiv szeretés-átvitel segítségével kapcsot teremtett orvos 
és páciens között. (L. e könyv 155—167. old.) 

Az ilyenmódon feltárt akciós anyag feldolgozása, emlé- 
kezéssé alakítása s a tudat uralma alá rendelése közben 
nyert tapasztalatok újból csak a traumás élmények rend- 
kívüli jelentőségét mutatták, amiből Ferenczi arra a követ- 
keztetésre jut, hogy ezeknek széles feltárása és emlékezésbe 
idézése nélkül nem képzelhető el radikálisan megoldott 
analízis. A relakszációs pszichoanalízisnél, a felnőttek gyer- 
mekanalízisénél, az emlékezésnek a megindítója szintén 
nem más, mint az a megszorítás, melynek minden 
engedékenység mellett is be kell következni, mikor a 
páciens követelésében túlmegy a gyermekkori gyengédség 
igényeinek a határán és azoknak a szénvedélyés, aggréssziv, 
perverz igényeknek a kielégítését kísérli meg, amelyeket 
annakidején a felnőttek traumatogén bánásmódja, erősza- 
kossága, vagy kegyetlensége plántált bele a gyermek lelkébe, 
amely eredetileg csak zsenge korának megfelelő kielégülések 
után vágyakozott. 

A gyengédség utáni vágyat elégíti ki a relakszáció s nem 

a szenvedélyest, vagy a léleknek azt a részét, amelynek 
sikerült felnőtté kifejlődnie. Éppen ez a gyengédségi attitüd 
az, amely különbözik a szülők hűvös tekintélytartásától, 
másrészt azoknak traumatikusan szenvedélyes szeretési 
módjaitól, amely megtanítja a beteget, hogy a jelent a 
multtól elkülönítse és ambicióiban, ágálásaiban felismerje, 
hogy azok visszaemlékezések. Ferenczi szerencsés megfogal- 
mazását követve: az analitikus helyzetnek a gyermekkori- 
hoz való hasonlatossága a megismétlést, a kettő közti kü- 
lönbség pedig a visszaemlékezést segíti elő. Érthető, hogy a 
szükséges megszorítások következményei ismét felidézik 
mindazokat a zavartiságokat, mindazt a düht, s az ezt 
követő bénulásokat, valamint önfeladást, amellyel annak- 
idején az új, traumatikus helyzethez való alkalmazkodás 
járt. Ferenczi példákról tud beszámolni, amelyeknél ez az 
állapot hasonlóan aggasztó szinezetet öltött, mint az, amely 
annakidején a lelki egyensúly sokk-szerű zavarainál beáll- 
hatott és ismét ezen a ponton látja az orvos terápiás beavat- 
kozásának a súlypontját, mégpedig ugyanazzal a techniká- 
val, amely magához a transz-szerű Állapothoz; vagyis a 
ERT ÁHatóttkáts újraátéléshez hozzásegitette a beteget. 
Ebben az állapotban ismét csak az orvosnak analitikus 
megértése, tapintata, a helyzethez mért gyengédsége, meg- 
nyugtató szavak tudják ismét létrehozni a kapcsolatot 
orvos és beteg, valamint a beteg szétesett egyéniségé- 
nek egyes részei között." 

Az utolsó nagy előretörést az orvos részéről való érzés- 
átvitel-viszonzás elemzése tette lehetővé, mert csak ennek a 
tökéletes ismerete bizonyult elég garanciának arra, hogy a 
relakszációval, vagy a gyermeki biztonság nyujtásával, a 
gyermekkorba visszatérő és annak traumás rázkódtatásával 
magukat szemben találó betegek az orvosban valóban meg- 
találják azt a személyt, aki őket egyrészt a valóságba, egy 
másik és jobb realitásba segítse visszajutni és hogy a 
regresszió kimenetele ne legyen egyszer a traumás szoron- 
gás elviselhetetlen ismétlődése, máskor pedig tehetetlen 


7" Itt hivatkozom egy különösen  instruktiv tapasztalatomra, 
amelynél egy pszichikus személyiség-hasadásnál (akut skizofréniás 
roham) azt a feladatot kellett megoldani, hogy órákon, sőt EEZSKE 
keresztül az orvos személye képviselje az összekötő kapcsot a betc38 
három részre oszlott én-iének megszemélyesítései között, míg azok 
ismét egymásra nem találtak. 

megalázkodó készség bármilyen vélemény kritikátlan el- 
fogadására, anélkül, hogy az a kúrában tartós javuláshoz 
vezetne. 

Ennek akadályát Ferenczi a betegek útmutatása nyo- 
mán abban ismerte fel, hogy az orvosnak az objektiv hűvös 
tartása a gyakorlatban nagyon sokat tartalmazott a fel- 
nőtteknek abból a viselkedéséből, amely annakidején a 
gyermekre traumatikusan hatott, illetve a traumákat pato- 
génné tette. Ha a beteg az orvost rendkívüli lelkiállapotában- 
önzőnek, részvétlennek, önhittnek szidja, aki nem akar 
segíteni rajta, arra nem szabad narcisztikus felháborodással 
felelni, hanem mint Ferenczi leírja, hallgatni kell a betegre 
és az orvosnak a saját viselkedését újra meg újra revideálni 
kell. , A betegnek hinni", —  Ferenczinek ez az állandó 
vezető motivuma és őszinteség önmagunkkal szemben, mely 
nem áll meg semilyen ellenállás előtt sem, egy speciális 
technika alapelemeivé és hordozóivá fejlesztve, végül eltaka- 
ríthatják az orvos és páciens között a hivatásbeli hipokrizis 
minden maradványát, felszámolhatnak minden elhallgatás- 
sal, minden ki nem mondoit őszintétlen érzéssel, mely éket 
ver orvos és páciens közé és fenntartja a betegben a traumát 
követő lelki hasadtságot és meghasonlottságot. Ha ez sike- 
rült, vagyis ha sikerült megteremteni a gyermekké vált 
páciens számára a naiv bizalom és biztonság maximális 
fokát, akkor megteremtettük azt a különbséget a traumato- 
gén múlt és a gyógyító jelen közt, mely anyai gyengédségé- 
vel és megértésével lehetővé teszi, hogy a beteg a traumás 
rázkódtatást utólag kiheverje, elméletileg kifejezve, hogy a 
beteg lelkének traumatikusan szétesett, a felnőttek szenve- 
délyeinek magát vak rémületben, ellenállás nélkül alávető, 
utólagos bűntudatukat magára plántáló és dezorientált 
része ismét kapcsolatba kerüljön és összebéküljön énjének 
egészségesen maradt részletével. (A traumatikus elfojtás 
megszüntetése.) 


Az így feltárt gyermekkori patogén traumák gyakori- 
ságának és durvaságának ismerete Ferenczi szerint hozzá- 
tartozik a neurózis teljes képének megértéséhez. Létrejöttük 
úgy képzelhető el, hogy a csak gyengédség és enyelgés után 
"áhítozó gyermek közeledéseit és csábitásait a bármely okból 
egyensúlyukat vesztett, vagy kielégüléstől elzárt felnőttek: a 
szekszuálisan érett emberek csábításával azonosítják az éret- 
len s ellenállásra képtelen gyermeki lelket elárasztják szen- 

vedélyes és bűntudattól terhelt indulatokkal. A szeretésnek 
ezek a szenvedélyes módjai ugyanolyan beteges következ- " 
ményekkel járhatnak, mint a túlságos szeretetlenség," vagy 
a szerelmi csalódások. 

Ferenczi felteszi, hogy még súlyos traumák sem vezet- 
nek patológiás következményekhez, ha a gyermeknek nem 
kell letagadni őket s ha az ezeket követő zavart és már 
meghasonlott lelkiállapotban megértő bánásmódban része: 
sülnek. Erre azonban csak nagyon ritka esetben számítha- 
tunk. Ehelyett gyakran agyonhallgatás, vagy ijedt értetlen- 
ség, részvétlenség, vagy dühös büntetés és harag jár ki 
nekik, az utóbbiak sokszor éppen a bűntudattól gyötört 
tettesek részéről. S hogy a kúrában a beteg ne maradjon 
megrögzítve a trauma gépies megismétlésénél — a személyi-. 
ség egy része tehetetlen azonositásban a támadóival, azok- 
nak vágyaival és bűntudatával, kommunikációban a trauma 
tűrhetetlen realitásával, a másik része esetleg látszólagos 
nyugalomban, de skotomáktól beszűkítve és a realitástól le- 
hasadva — ebből a célból módot kell adni neki ennek a vég- 
zetes félreértésnek a megszüntetésére. Helyreállítandó egy- 
felől a traumát megelőző gyengédség, sőt kényeztetés állapota, 
másfelől a gyermek érzésvilágához mért módon tudnmásul- 
veendők maga a trauma és annak következményei, az őszinte 
törődésnek azzal a fokával, mely az anyai odaadást az 
orvosi vigyázással egyesíti. Ezzel kikapcsolhatjuk a beteg 
végső ellenállását, mely a hűvös, objektiv tartást a gyermek- 
kori értetlenséggel, nemtörődömséggel, hazug légkörrel s 
belső eltaszítással azonosítja. Ilyen módon volt lehetséges a 
traumatikus transzban lévő beteggel kontaktust létesíteni, 
az egész traumás élményt ébren is emlékezetben tartani s 


gondolatban — nem hallucinatórikusan lehasítva a szemé- 
lyiségről — megismételni és feldolgozni és ezzel a beteg 


széthasadt, gyakran egyenesen atomizált lényét egy élet és 
működésképes én-né összeforrasztani. 

Míg az aktív eljárásnak maga Ferenczi adta meg a 
szigorú, sőt helyenkint talán túlszigorú kritikáját, az enge- 
dékenységi és gyengédségi technikának a kritikai ismerteté- 
sével még adós maradt, s más vizsgálatok sem foglalkoznak 
ezzel. Ennek oka az idő rövidségén kívül talán az is, hogy 


8 V. ö. Ferenczi: Das unwillkommene Kind und sein Todestrieb. 
6 A za : : ; 


223 


maga az egész eljárás egy kritikának a köveikezetes érvé- 
nyesítésén, az analitikus orvos magatartásának és érzelmi 
viszontátvitelének az éles beállításán alapszik. Azonban 
mégis már a kipróbálást megelőzve helyet kell adnunk 
egyes meggondolásoknak. Ezek között legelőször, bár nem 
első helyen ott szerepelnek nem szorosan vett technikai 
jellegű, hanem inkább elméleti meggondolások. A pszicho- 
analizis mindig szintézisre dolgozott, amikor arra töreke- 
dett, hogy az ösztön-én tudattalan impulzusait összekap- 
csolja az én tudatos megszállásával. A relakszációs technikák 
az én mélyre menő hasadásait kívánják megszüntetni olyan 
technikával, melynek elméleti következményei Ferenczi 
szerint bizonyos mértékben az elfojtásoknak más összefüg- 
gésben való beállítását vonják maguk után. Ennek a kérdés- 
nek a tisztázása még szintén további kivizsgálások feladata. 
(Az én-hasadások viszonya az elfojtásokhoz és ennek pato- 
gén és terápiás jelentősége.) 


A relakszációs technikánál továbbra is fönnáll az a 
kérdés, hogy mikor kezdődjék az engedékenység, milyen 
betegekre terjedjen ki, azokon kívül, akiket Ferenczi meg- 
jelölése szerint mintegy adoptálni kell az orvosnak (ott, ahol 
a beteget egy új, az élethez kedvet adó gyermekszoba áldá- 
saiban kell részesíteni," vagy ahol a személyiségnek nagyobb 
része maradt infantilis). Logikus kérdés, hogy ha az orvos 
részéről a különböző fikszálódási koroknak különböző be- 
állítás felel meg, akkor hogyan váltakozzék a csecsemőkor- 
nak megfelelő gyengédségi (anyai) magatartás "a nevelési 
kort felidéző (inkább apai) szekszuális anagóg aktív beállítás- 
sali, vagy a latencia korának megfelelői? passziv, hűvösen 
objektiv distanciatartással. 


Ferenczi mindezekre egyelőre azt a feleletet adja, hogy 
ezen a téren rábizhatjuk magunkat a beteg kezdeménye- 
zésére. Remélni kell azonban, hogy a további kutatások itt 
is meghozzák a szabatos indikációkat. Még gondosabb köz- 
lések szükségesek annak a bemutatására, hogy mikor és 
meddig engedje belemenni és bentmaradni betegét a mély- 
ségi regresszióban, hol állítsa meg ezt az orvos, hogyan 
tartsa fenn vele az analitikus összeköttetést a sokk-hatás 


" Das unwillkommene Kind und sein Todestrieb. I. Z. XV. 1929. 
. 19 V. ö. Bálint Alice 1932. kurzus II. szemeszter. A gyermek és 
szülők latenciakorbeli distanciája. 

reprodukálása alatt. Utóbbi alatt történik-e a kontaktus 
fenntartásával a lényeges orvosi hatás, vagy a transzban 
nyert anyagnak katarzisszerű utólagos közlésén vagy fel- 
dolgozásán van-e a hangsúly. Bízzuk-e az iniciativát mind- 
ezen pontokon is a betegre, vagy lehetséges-e mindezen 
momentumokra nézve pontosabb indikációkat felállitani? 

Fontos kérdés annak a tapasztalati megállapítása is, 
hogy mennyire mehet bele az orvos betegének , adoptálá- 
sába", hol szabnak határt ennek az odaadásnak a többi 
betegének és saját libidó-háztartásának az érdekei. Az az 
ellenvetés, hogy itt hipnótikus vagy szuggesztiv hatásról 
lehet szó, nem helytálló. Ferenczi szerint az orvos analizált- 
sága (a második analitikus alapszabály) garantálja, hogy 
semmit sem szuggerálunk bele a betegbe, legfeljebb csak 
mint a szülész, napvilágra segítjük mindazt, ami amúgy is 
kikívánkozik. Különben is az ismétlődési kényszer gondos- 
kodik arról, hogy a tényleges traumás anyag ismétlődjék 
meg, ha az orvos személye biztosítja azt a megértő fogad- 
tatást, mely az utóbbit összeköti a személyiség lehasított 
részeivel. (Nem materiális tartalmi, hanem funkcionális, 
a lelki apparátus működési módjára szorítkozó szuggesz- 
tióról lehet szó.) 

Az engedékenységi technika lényege csak még jobban 
kidomborodik, ha a megelőző, nagyobbára ellentétes irányú 
aktivitási kísérletekkel hasonlítjuk össze. Az aktivitásos 
technika a neurózisokat az örömkereső-kínkerülő elv irá- 
nyában igyekszik megközelíteni. Az én-nek az ösztön- 
éntől való, az öröm-kín elv hatása alatt beállott dinamikus 
(elfojtásos)  elszigeteléseit és a két erő viszonyát igye- 
kezett , megváltoztatni egyes libidó-áramlatok feltorlasz- 
tásával vagy levezetésével. Ez az integráló tendencia 
úgyszólván horizontális irányban munkálkodik az én-ben 
a  gyengédségi,  relakszációs  gyermek-analízisben. Az 
integrálást úgy kell elképzelnünk, hogy az orvos 
egyrészt technikailag visszaviszi páciensét a trauma 
előtti lelkileg egységes biztonsági állapotba, ugyanezzel 
azonban felidézi a hasadást fenntartó traumatikus ismétlő- 
dési tendenciákat, de ugyanekkor a gyengédségi viszont- 
áttételes libidő segítségével egyúttal megköti és az öröm-kín 
elv uralma alá helyezi azokat. Az autotomiásan lehasadt 
részeket azzal olvasztja be újra az én-be, hogy megtanítja a 
maga példáján, hogyan lehet ezeket a mostohává vált én- 

részeket is szeretni és vállalni. Ezekután lesz lehetséges az 
így egyesített én ösztönös törekvéseit az analitikus szi- 
tuációban az indulatátvitel felé irányítva az analizis 
klasszikus módszereivel, ahol szükséges és indokolt, akár 
az analitikus aktivitás segítségével is, az én fennhatósága 
alá rendelni és a realitás-érzékkel kapcsolatba hozni. 

Az aktivitás elméleti alapjait a tapasztalatok nagy 
mértékben igazolták, de a gyakorlatban az alkalmazását 
mégis szükséges volt korlátozni, alkalmazási módját rugal- 
masabbá tenni. A relakszációs regressziós technikák még több 
szempontból várnak kipróbálásra, igazolásra. A gyakorlat- 
nak nemcsak az alkalmazhatóságot kell beigazolni, hanem 
az elméleti következtetéseket is, elsősorban a gyermekkori 
szekszuális traumák oki szerepének Ferenczi-től kiemelt túl- 
súlyát, az én hasadásainak jelentőségét, s azt a tételt, hogy 
a szenvedés és kényszer elsősorban nem a gyermek saját 
szenvedélyessége, traumatofiliája, időszerűtlen kielégülések 
után való vágyódása, hanem a felnőttek szenvedélyessége 
és brutalitása révén kerülnek bele a szekszuális életbe. Ami a 
technikát magát illeti, ott éppen Ferenczi hívta fel a figyel- 
met arra, hogy míg az aktivitásos terápiába sok belelopóz- 
hatik az orvos ellenőrizetlen szadizmusából, mely könnyen 
nevelési és gyógyulási szuggesztiókká változtathatja át az 
analizist, addig a relaxációknál vigyázni kell arra, hogy az 
ne változzék át egy mazochista-hipokrita beállítássá.. Ezek 
közül bármelyik egyformán gyötrő a betegre nézve, aki 
tulajdonképpen nem. szenvedni és gyötörni jött az Orvos- 
hoz, — mindezekből úgyis túl sokat kényszerít rá a neuró- 
zisa, — hanem hogy emberi aktivitását, védő-támadó képes- 
ségét szerető képességével harmonikus arányban egyesítve 
kapja vissza. 


Ha Ferenczi terápiás működésén keresztül végig követ- 
tük a technika fejlődését, azt vehetjük észre, hogy azon át 
az analizisnek egy sarkalatos, de a nevében ki nem mondott 
tulajdonsága tör magának utat: az elfojtásoktól, hasadások- 
tól megszaggatott, reálfunckcióiban, alkalmazkodó képes- 
ségében gyengített én szintézise az ösztön-én és a felettes-én 
. analitikus beolvasztásának segítségével. Ha felvázoljuk az 

egymást követő technikákat, azok ebből a szempontból 
bizonyos szabályszerű fejlődési vonalat mutatnak. A hipnó- 
zis eszközeivel dolgozó katartikus (lereagáltató-tüneti) eljá- 
rásoktól a szabad asszociációs, pozitív indulatáttételes gyó- 

gyításon keresztül az asszociációk mellett a beteg ágálásait 
(dramatikus ábrázolásait) is nagyobb mértékben figyelembe 
vevő, ellenállás-ingerléssel és megoldással dolgozó lemon- 
dásos-megszorításos technikákon át (mint pl. az én-, jel- 
lemanalizis s az aktivitásos technika) egészen a teljesítéses 
engedékenységgel dolgozó gyengédségi kísérletekig, mint a 
relakszációs-neokatarzisos gyermekanalizis felnőtteknél, mely 
az ismétlődési kényszeren épül fel, mindegyiknek az a 
törekvése, hogy egy egységesebb ént építsen fel. Az elfojtá- 
sokkal izolált , lehasított" indulatokat, emlékeket, fantáziá- 
kat, élményeket, rázkódtatásokat akár a hipnótikus emlé- 
kezetkiterjesztés segítségével, akár a gátlásoknak a legkisebb 
leiki ellenállásokat követő szabad asszociációk mentén való 
ledolgozásával, akár a lappangó ellenállások aktív leleple- 
zésével vagy a pretraumás egységes én regressziós fel- 
idézésével keressük fel, mindig csak ugyanezt a célt szol- 
gáljuk. Ha a széthasító, izoláló, beszűkítő, öncsonkító 
ellenállásokat bármely technikával megszüntetjük, az 
én-ben dolgozó szintétikus erők (narcisztikus vagy élet- 
ösztönök) a destruált, atomizált én helyébe egészséges, 
funkcióképes én-t építenek fel, mely aktivitásra képes 
szadizmus és szeretésre öndestrukció nélkül. 

Ferenczi technikáját ez a cél vezette már kezdettől 
fogva, mikor erős támadó szelleme elsősorban az egységbe 
forrasztásnak gátat vető, elfojtást fenntartó ellenállásokkal 
fordult szembe. Ennek a bátorságot és biztonságot igénylő 
kísérletnek a tetőpontján az aktivitásos próbálkozások áll- 
nak. Bármekkora is az a részük, mely ma már biztos 
eszköze a gyógyításnak, egy terápiás tanulság változatlan 
értékben maradt fenn belőlük, az a felismerés, hogy nincs 
ok visszaijedni a beteg ellenállásaitól, mert azok végered- 
ményben a beteg rosszulsikerült szeretési kísérleteit ismé- 


telték meg. Az analitikus technikán áll, hogy ezeket — a 
Freudtól és részben Ferenczitől tanult módokon — jól 


sikerült szeretéssé s első kihatásában az analitikus munka 
iránti odaadássá változtassuk át. Hogy a személyiség hasa- 
. dásainak milyen mély fokait volt képes összeforrasztani, 
arról legutolsó munkálatai beszélnek, fentebb említettük, 
hogy milyen eszközökkel. Fel kell tennünk, hogy ide kellett 
megérkeznie, mikor ösztönös beállítottságát követte, hiszen 
Freud elméleti útmutatásai nyomán feltehetjük, hogy az 
öröm-kín elven nyugvó elfojtásos ösztön-elhárítással túl- 

ságosan visszaélő neurótikus én végül is az öröm-kín elvvel 
nem törődő traumás mennyiségű, vakon megismétlődő és 
az én-t szétrobbantó ingerületek áldozatául esik. Az elfojtá- 
sokat megszüntető technikák mögött el kellett tehát jutnia 
a traumás hasadásokat integráló relakszációs módszerhez. 
Nem volna teljes Ferenczi technikai újításának meg- 
értése, ha nem látnók meg benne saját énjének és az ezen 
belül lejátszódott fejlődésnek munkásságára való kivetitését. 
Közléseiből visszakövetkeztetve meg kell látnunk azt a 
jelentékeny integrálódási folyamatot, mely szinte az Unlust- 
bejahung című cikkében leírt fejlődést vetíti elénk. Bátor 
kutató szelleme, mely nem tűrt meg semmiféle őszintétlen- 
séget vagy leleplezést sem a betegével, sem önmagával! 
szemben, mindig fokozottabb mértékben egyesült gyógyító 
ösztönével egy közös célra, míg kialakult az az értékes 
utraguismus, a külső és belső történések párhuzamossága, 
mely végül egyfelől az , analitikus szeretés", megértés és 
odaadás, másfelől a minden érzelmi és tárgyi realitás iránt 
érzékeny, minden örömteljes lehetőséget és minden fájdal- 
mas lemondást befogadó tudományos kutatás makszimális 


mértékét állította ideális technikai követelésképpen is az 
analitikus orvos elé. 

AZ ÁTTÉTEL ÉS VISZONTÁTTÉTEL SZEREPÉ- 
HEZ A PSZICHOANALIZISBEN 


Dr. K. Hann Fanny 


Az áttétel (Übertragung) folyamata, a varázslattól 
kezdve a  pszichoanalizisig minden  pszichoterapeutikus 
eljárás sikerének legfontosabb tényezője volt. De míg 
Freud előtt a hipnózissal, vagy a szuggesztióval dolgozó 
orvosok az áttétel dinamikus erejének csak egy részét, a 
pozitiv érzéseket, ezeket is csak ráérzésből használták fel a 
gyógyítás eszközéül, Freud! és főleg Ferenczi? az áttételek 
filogenetikus, deszkriptiv és dinamikus tulajdonságainak 
ismertetésével az áttételekben a mélységi lélektan oly 
mechanizmusát adta kezünkbe, amelyeknek jelenléte az 
analitikus terápia conditio sine gua non-ja, s amelyeknek 
a figyelembevétele az analitikus munka állandó része. Az 
áttétel, vagyis az egyén tudattalan, libidinózus és egyéb 
kapcsolata az objektumokhoz nemcsak egy pszichoanaliti- 
kus kúra keretén belül alakul ki, a pszichoanalitikus szi- 
tuáció csak elősegíti az áttétel dinamikus erejének teljes ki- 
bontakozását. 

Az áttétel létrejövéséhez Freud azt mondja: , Legyünk 
tisztában azzal, hogy minden ember a született hajlamos- 
ság és a gyermekévek benyomásainak közös hatása alatt 
szert tett egy bizonyos sajátosságra abban, hogy miként éli 
szerelmi életét, (Liebesleben) tehát, hogy melyek a sze- 
relmi igényei, mely ösztönöket elégít ki általuk, milyen 
célokat tűz maga elé. Ennek az eredménye, hogy úgy 
mondjuk, egy klisé, (vagy akár több klisé is), amely az 
élet folyása során szabályszerűen ismétlődik, mintegy új 
lenyomatokban visszatér, amennyiben ezt a külső körül- 
mények és a megközelíthető szerelmi objektumok termé- 


1 Zur Dynamik der Übertragung, Ges. Schr. Bd. VI. Bemerkun- 
gen über die Übertragungsliebe, ibid. 

2 Introjektion und  Übertragung, Bausteine zur  Psychoanz2- 
]lyse, Bd. I. 

szete megengedi, s amely bizonyára friss benyomásokkal 
szemben sem teljesen változatlan. Tapasztalataink azt mu- 
tatják, hogy ezeknek a szerelmi életet meghatározó hajla- 
moknak csupán egy része ment át a teljes pszichikai fejlő- 
désen, ez a rész a valóság felé fordul, rendelkezésére áll a 
tudatos egyéniségnek, ennek egy részét jelenti is; ezeknek 
a libidinózus hajlamoknak másik része a valóságtól távol- 
tartatván, vagy csak a fantáziában terjeszkedhetnék ki, 
vagy teljesen a tudattalanban marad, úgy hogy az egyént- . 
ség tudatossága előtt ismeretlen is. Akinek szerelmi szük- 
ségleteit (vágyait) már most a valóság nem elégiti ki tel- 
jesen, kénytelen libidinózus várakozásképzeteivel minden 
újonnan feltünő személy felé fordulni; igen valószínű, hogy 
libidója mindkét részének, a tudatképesnek épp úgy, mint 
a tudattalannak megvan a maga szerepe ebben a beállí- 
tásban." 

Természetesen az egészséges érzelmi kapcsolatai sem. 
nélkülözik az áttételes tudattalan elemeket, amelyek náluk 
is részben mint archaikus elemek öröklődnek a lélek foly- 
tonosságában, részben a kora gyermekkor tapasztalatai 
nyomán alakultak ki, azonban az egészséges egyén kap- 
csolatai az objektumokhoz túlnyomóan a tudatos én ellen- 
őrzésével, annak irányításával történnek, alkalmazkodnak 
a realitáshoz, azaz elasztikusak. Ezzel szemben a neuró- 
tikus nem ura cselekedeteinek, érzéseinek; halálosan gyü- 
löl, vagy szeret, gyakran anélkül, hogy érzését racionali- 
zálni tudná; egy példája ennek , Die Liebe auf den ersten 
Biick". Ha az érzés egységes, akkor esetleg kevesebb szub- 
jektiv kellemetlenséggel jár, mert fanatikus akarnokokat 
tud csinálni, legtöbbször azonban az ellentétes érzések 
ötvözete az, ami a beteget fűti, amikor szeretet-gyülölettel, 
bizalom-bizalmatlansággal, akarás-visszariadással párosul, 
ami, akár tudatos az érzés-pár mindkét tagja, akár nem, 
alkalmas arra, hogy az egyént minden irányban megbé- 
nítsa. Ezek azok a betegek, akik rendesen arról panasz- 
kodnak, hogy ők nem éreznek. 

Az áttétel a pszichoanalitikus kúrában, ez a minden 
betegre jellemző sajátos kapcsolódás már az első órákban 
is jelen van, csak a beteg annak ellenére, hogy az anali- 
tikus alapszabállyal megismertettük, esetleg csak később 
vallja be az első gondolatokat. Néhány esetet idézek, amely 
mutatja az áttétel mechanizmusát, vagyis, hogy a beteg az 

áttételeit mint kész komplekszumokat hozza magával, ame- 
lyeknek forrása a beteg tudattalanjában rejlik, és független 
az analitikus személyétől. Egy harminc éves férfi betegem, 
aki impotenciája miatt jött kezelésbe, ezzel kezdi az első 
órát: , Milyen szerencse, hogy maga olyan öreg és csúnya, 
így nem kell félnem, hogy magába szeretek". Ezzel elárulta 
kasztrációs félelmét, amely az impotenciájának a magva 
volt. 

Egy huszonhat éves, feltűnően csinos nőbeteg követ- 
kezővel kezdi az első órát: ,, Kellemesen csalódtam magá- 
ban... Maga nagyon szép... Azt hittem, minden orvosnő 
csúnya... nem szeretem a csúnya nőket..." A beteg 
nehezen, de bevallja, hogy azokat sem, akik szebbek nála. 
A testvérei is szépek, de ő a legszebb. Ezzel az első órán 
szerencsésen bekerültem a testvér konkurrenciasorba. 

Egy nálamnál körülbelül tíz évvel idősebb nő-beteg 
megriadva áll meg a rendelőm ajtajában, ezzel kezdi: 
, Nem! mondottam a professzornak (aki hozzám küldte), 
hogy nem megyek nőhöz, no de pláne ilyen fiatalhoz! hisz 
a lányom lehetne! maga segítsen rajtam, hisz maga egy egé- 
szen kis lány?" Rövidesen megtudom, hogy a beteg kínló- 
dása évtizedekre megy vissza, a normálisan el nem intézett 
Oedipus-konfliktusához vezet. Most a lánya férjhezmenete- 
lekor ez a koníliktus exacerbálódott, és a beteg szenvedései 
tűrhetetlenekké váltak, amikor lánya gravid lett. 

Az áttételt figyelembe véve, technikai és intrapszichi- 
kus konstelláció szempontjából a beteg gyógyulása három 
fázisra oszlik. Az első részletben, amelyet Ferenczi az ana- 
lizis , mézeshónapjainak" nevez, az áttételt nem bolygatjuk, 
de magunkban állandóan kontrolláljuk a kifejlődését, 
ugyanazzal a figyelemmel, amellyei követjük a páciens ösz- 
szes elmondásait és viselkedését. A beteg ebben a periódus- 
ban rendszerint óriási megkönnyebbülést érez, gyakran azt 
hiszi, hogy meggyógyult. Ez érthető: megszabadul egy 
csomó titoktól, ami hosszú időn át nyomta, ami elzárkó- 
zottságra késztette, de az. a beteg is, aki látszólag nem állt 
izoláltan, úgy érezte, hogy amennyiben családtagjai vagy 
barátai, ha meg is hallgatták panaszkodásait, de nem értet- 
ték meg azokat, únták őket, és nem is tudtak segíteni raj- 
tuk. Ha panaszkodott, hogy nem bír dolgozni, azt tanácsol- 
ták, hogy próbáljon meg; ha egy forszirozott munkába 
akart menekülni, hogy pihenjen; ha nem tudott nemi életet 

élni, hogy kezdjen el, majd tud; ha szaladt egyik objektum- 
tól a másikhoz, mindig kielégületlenül, hogy hagyja a haj- 
szát abba, éljen monogám életet, mint más rendes ember, 
kényszerceremóniáit értelmetlen túlzásoknak, félelmeit gye- 
rekes ostobaságoknak tartották. Ez az állapot rendesen éve- 
ken át tartott, végül a beteg is azt képzelte, hogy ő talán 
nem is beteg, hanem tényleg lusta, haszontalan, munka- 
kerülő és azért bíbelődik mindig a gondolataival; hogy ő 
az onanizálásokkal játszotta el a potenciáját, a félelmeirő! 
beszélni sem lehet, azok olyan irreálisak, satöbbi. Végül 
rendesen, mint utolsó próbálkozás, kerül hozzánk és itt sza- 
bad először betegnek lenni, minden bűntudat és szégyen- 
kezés nélkül. 


Ez a szabadság, amit a beteg először tőlünk kap, ez a 
látszólagos passzív gesztus, egy lényegében igen aktív csele- 
kedet és teljesen adekvát a beteg , felszabadulás-érzése", 
mert tudvalevően a neurózis egy tudattalan inírapszihikus 
konfliktus megnyílvánulási formája: rendszerint a hajtha- 
tatlanul szigorú felettes-én konfliktusa az ösztön-én ösztön- 
reprezentánsaival egy relatív gyenge én-ben; amely ént épp 
a gyengesége vagy fejletlensége teszi képtelenné a rendes 
erőviszonyok helyreállítására. Mi tehát az én segítségére 
jövünk, amikor a beteget arra késztetjük, hogy szégyent 
és fenntartást félretéve, minden intellektuális forma kere- 
sése nélkül szabadon asszociáljon. Ezzel megerősítjük a 
beteg tudattalanjának azt a törekvését, hogy a beléfojtott 
vágyaknak, fantáziáknak legalább egy része a tudatos énbe 
kerüljön. Ebben a fázisban az áttétel nem okoz ellenálláso- 
kat. A beteg hálás nekünk, hogy panaszkodhat és hogy 
megértjük. Velünk dolgozik; ebben a munkában új pszi- 
chikai perspektívákat kap. Minél narcisztikusabb a beteg, 
minél jobban fél, hogy , elveszti magát", annál később ju- 
tunk el a második fázishoz, mikor az ellenállások felfejlőd- 
nek. Először rendesen a közlések tempója változik meg. 
, Már mindent elmondtam", szokta a beteg mondani és 
elhallgat. Vagy felszínes asszociációkat hoz. Emlékek nem 
jönnek, ehelyett cselekedetekben ismétel dolgokat. Már 
maga az anyag kifogyása a betegnek igen kínos, részünk- 
ről a legkülönbözőbb büntetést várja. Freud figyelmeztet 
minket arra, hogy a beteg makacs hallgatása mögött rend- 
szerint olyan érzések, vagy fantáziák lappanganak, amelyek 

az analitikus személyével kapcsolatosak; és ha ezt a beteg- 
nek megmondjuk, akkor rendesen a hallgatást megoldjuk. 


Ebben a periódusban valóban állandóan a beteg gondo- 
lat- és érzelmi-beállítottságának a centrumába kerültünk. 
Azt látjuk, hogy a beteg álmaiban, fantáziáiban mindig ott 
vagyunk, vagy a különböző imágókkal azonosítva, vagy 
szimbólumoktól elfedetten, vagy az álom színhelye — 
noha az , otthon" volna — mégis az analitikus lakása. Min- 
den elhatározás előít ki akarja kérni véleményünket, min- 
den cselekedetét tőlünk akarná függővé tenni. Kínos szá- 
mára, hogy a nap egy bizonyos órájában jöhet csak hoz- 
zánk, hogy nem lakhatik nálunk, hogy csaiádunk van, hogy 
rajta kívül más betegeink is vannak, stb. Teljesen megismé- 
telve akarja látni nálunk a családi szituációját, mindig várja 
és provokálja tőlünk a büntetést, az elhagyást vagy kidoba- 
tást, vagy a megjutalmazást. Vagyis az áttétel teljesen az 
ismétlési kényszer szolgálatába kerül, tünetté válik és mint 
ilyen értelmezhető. A beteg ránkruházza a felettes énjének 
tulajdonságait, tőlünk várja azokat a tilalmakat és paran- 
csokat, amelyeket a felettes énje reprezentál. Mi haszna van 
a betegnek ebből a fázisból, amikor ő magát szubjektíve 
gyakran sokkal rosszabbul érzi, ingerlékenyebb, érzéke- 
nyebb és főleg ez a függősége az analitikustól különösen a 
narcisztikus betegeknek igen kinos? Azt kell mondanunk, a 
betegnek kettős haszna lesz ebből a fázisból. Egyrészt mivel 
az áttétel következtében azokat a személyeket reprezentál- 
juk, akik a beteg kora gyermekéveinek legbefolyásosabb 
tényezői voltak, vagyis a beteg felettes énjének az össze- 
tevőit, sikerült ezeket az összetevőket, vagy legalább egy- 
részüket, a tudattalan intrapszchikus helyzetükből a ránk 
való projekció útján extrapszichikus helyzetbe juttatni és 
objektiválni. Másrészt az én felszabadulván a felettes-én 
nyomása alól, most már egy csomó, a felettes-éntől diktált 
elfojtást is felszabadíthat. Ezzel újabb tömege a tudattalan 
anyagnak válik tudatosíthatóvá. 

A terapeutikus munka harmadik fázisába rendesen 
észrevétlenül jutunk át. Újonnan felbukkanó emlékanyagot 
már nem-igen kapunk. Az egész addigi anyag átdolgozása 
mellett legfontosabb munkánk az áttétel lebontása lesz. Az 
áttétel megint ismétlésekbe szeretne bocsátkozni: a beteg 
azonosítja magát velünk és mint én-ideált akar bennünket 
a feladott felettes-én helyébe ültetni. Az állandó tudatosító 

munkával sikerül az én-t annyira megerősítenünk, hogy 
erről is le tud mondani, azaz a gyógyúlt beteg olyan egyé- 
niséggé válik, amilyen lett volna, ha a különböző traumás 
élmények az én fejlődését nem keresztezik. 

Nézzük most az analitikus viszont-áttételét a beteghez. 
Ezek olyan libidinózus folyamatok, amelyekkel az analiti- 
kus literatúra keveset foglalkozott. Pedig a viszont-áttétel 
felismerése készítette elő a második alapszabályt: aminek 
értelmében csak az analizálhat, aki a didaktikus analizisén, 
vagyis a teljes karakteranalizisén keresztül ment. Freud a 
viszont-áttétel lényegét nem definiálja, hanem hangsulyozza 
annak szükségességét, hogy az analitikus kontrollálja a be- 
teg iránti érzelmeit és a beteg , áttételes" pozitív érzelem 
megnyilvánulásait ne tévessze össze reális, személyének 
szóló szerelemmel. Helene Deutsch?" megpróbálja a viszont- 
áttételt meghatározni, amelyet az analizis folyamata alatt 
kialakuló oly mechanizmusnak tart, melynek két, a tudat- 
talanban gyökérző összetevője van. Áz egyik az analitikus 
tudattalanjának az azonosítása a beteg tudattalanjával, 
amit lehetővé tesz az analitikus számára az a körülmény, 
hogy az ő tudattalanjában hasonló vágyhajlandóságok 
élednek fel. A másik része a viszont-áttételnek , a komple: 
menter" beállítás, vagyis: az analitikus tudattalanjában 
azonosítja magát a beteg tudattalan fantáziájában szereplő 
libidinózus imágókkal. Nem tartom szerencsés gondolat- 
nak  H. Deutsch-től a , kompiementer beállítódásnak", 
mint az áttétel egyik tényezőjének felvételét. Hiszen 
a didaktikus analizis egyik feladata a jövendő analiti- 
kusban mindazokat a tendenciákat tudatosítani és hatály- 
talanítani, amik odavezetnének, hogy az analitikus nemcsak 
a beteg tudattalanjában, hanem a saját tudattalanjában is, 
annak az ősi imágóival azonosítsa magát. 

Ferenczi főleg azokban a munkáiban, amelyek a 
pszichoanalitikus prakszis technikai problémáival foglalkoz- 
nak, tér bőven ki a viszont-áttétel veszélyeire és csakúgy, 
mint Freud, az analitikus egyik legfontosabb funkciójának 
tartja a viszont-áttétel abszolut kézbentartását. Ferenczi! 
azt mondja: ,, A pszichoanalitikusnak azonban nem szabad 


: H. Deutsch: Okkulte Vorgánge wührend der Psychoanalyse, 
Imago, Band XII., 1926. 


: S. Ferenczi: Die Bewültigung der Gegenübertragung, Bausteine 
zur Psychoanalyse, Bd. II. 

kénye-kedve szerint résztvevőnek és gyengédnek vagy dúür 
vának és gorombának lennie és megvárni, amíg a beteg 
lelke alkalmazkodik az orvos jelleméhez; neki értenie kell 
hozzá, hogy a részvétet adagolja és érzéseinek még benső- 
leg sem engedheti át magát, mert az érzésektől, pláne szen- 
vedélyektől való uraltatás, kedvezőtlen talajt teremt az 
analitikus adatok felvételéhez és feldolgozásához. De mi- 
után az orvos is csak ember, és mint ilyen hangulatok, 
szimpátiák, antipátiák, ösztönrezdületek hatása alá kerül- 
het, — hisz enélkül nem is értené meg a beteg lelki küzdel- 
mét — így az analizisben állandóan kettős munkát kell 
végeznie: egyrészt megfigyelni a beteget, mérlegelni, amit 
az mond, a közléseiből, viselkedéséből, a tudattalanjára kö- 
vetkeztetni, másrészt egyidejűleg saját beállítottságát a 
beteghez kell állandóan ellenőriznie, ha szükséges, helyre- 
. igazításokat végezni, azaz le kell győznie a viszont-áttételt. 
Ennek előfeltétele persze az, hogy maga az orvos is anali- 
zálva legyen, de még így sem tudja magát annyira függet- 
leníteni, jellemének sajátságaitól és a hangulatának pilla- 
natnyi hullámzásaitól, hogy a viszont-áttétel ellenőrzése 
feleslegessé válna nála." 

Valóban, a viszont-átltétel dinamikus erejének állandó 
tudatosítása és irányítása az analitikus munkájának talán 
legnehezebb feladata. A viszont-áttétel az analitikusban 
éppúgy a beteggel való első érintkezésnél megindul, mint a 
betegnél az áttétel az analitikus irányában. A beteg már 
puszta megjelenésével,  beszédmodorával,  taglejtésével, 
hangjával, az elmondottak tartalmával, az összefüggések 
megértése és a tudatos sajnálat, szimpátia-antipátia érzések 
kiváltása mellett egyidejűleg megrezzenteti az analitikus 
tudatelőttes emléknyomait. És bármennyire is igyekeznénk 
minden új esetet teljesen elfogulatlanul, objektíve, csakis 
a tudatos megfigyeléseink irányítása mellett mérlegelni, 
mindig automatikusan a tudatelőttink, sőt a tudattalanunk 
is részt vesz ebben a munkában. Sőt a pszichoanalitikus 
terápiában a tudattalanok, pontosabban talán: a tudatelőt- 
tik prompt korrespondálása a zavartalan együttdolgozás 
feltétele. Amilyen mértékben akadályozzák az analitikust 
a beteggel szemben táplált tudatos vagy tudattalan, pozitív 
vagy negatív affektusai, hogy a beteget megérthesse, épp- 
oly mértékben lenne képtelen a beteg meggyógyítására, ha 
nem lennének a beteghez deszekszualizált libidinózus kap- 


235. 


csolatai is. A betegek igen érzékenyen reagálnak az analiti- 
kus libidinózus beállítottságára. Az irodalomban Freud, 
Deutsch5 hoztak erre eklatáns bizonyítékokat. Hollós: 
Apró telepátikus jelenségek pszichopatológiája című elő- 
adásában, melyet a Magyarországi Pszichoanalitikai Egye- 
sületben tartott, szintén alátámasztja ezeket a megf(igye- 
léseket. 

Saját errevonatkozó észleletem egy időszakból szárma- 
zik, amikor többféle körülmény összejátszása tette szá- 
momra terhessé a rendes analitikus munkámat: túlságosan 
sok betegem volt, egy analitikus problémának, amelyet ma- 
gamban kikristályosodottnak éreztem, sehogy sem tudtam 
kielégítő szóbeli formát találni, legfőképpen pedig egy igen 
kedves barátomnak, nevezzük X-nek, a váratlan, súlyos 
megbetegedése állandóan foglalkoztatott. X. megbetegedé- 
sének ötödik napján, miután még semmi pozitív diagnózist 
sem sikerült megtudnom s a kezelő orvostól csak kitérő 
válaszokat kaptam, érzem, hogy nyugtalanságom az anali- 
tikus napi munkát nagyon nehézzé fogja tenni számomra. 
Épp gondolom: , ha most két hétre elmehetnék valahová a 
tenger mellé!", tovább nem foglalkozhatom a fantáziával, 
mert jön az első aznapi betegem, aki ezzel jön be: , Amíg 
a várószobában ültem, arra gondoltam, mi lenne, ha maga 
most két hétre elutazna? Hiába mondja maga, hogy mi itt 
egyenlő felek vagyunk! Maga bármikor engem itthagyhat." 
A beteg további asszociációi gyermekkori hasonló elhagyá- 
sos élményekhez vezettek. Óra után gondolom: nem, tény- 
leg nem mehetek el, de talán egy-két órát lemondhatok és 
gondolok a következő betegre, akinél az analízis a vége felé 
közeledik és hosszú idő óta jól érzi magát. Ez a beteg ezzel 
kezdi az órát, miután arckifejezése már mindent megmon- 
dott: , Olyan árva vagyok, senkim nincs, csak maga, stb." 
és jön egy csomó gyermekkori csalódás. Az a mód, ahogy 
ez a beteg a ki sem mondott vágyaimra reagált, ezen 
vágyak feladására késztetett. 

A következő beteg, egy őt minden irányban megbénító 
neurózisban szenvedett, a köteles diszkréció lehetetlenné 
teszi, hogy a betegségét részletezzem, csak egy tünetére, a 


5 Freud: Neue Folgen der Vorlesungen zur Einführung in die 
Psychoanalyse S. 66—79. 


" H. Deutsch: Okkulte Vorgánge wührend der Psychoanalyse, 
Imago, Bd. XII. 1926. 

depresszióra vagyok kénytelen kitérni. Ezt az igen súlyos 
depressziót, amely csak időközönként tért vissza, a páciens 
egy olyan testi fogyatkozásával hozza összefüggésbe, ami 
nála állandó volt, objektíve jelentéktelen és mindennapi. A 
beleg mégis ezzel az anatómiai tényezővel racionalizálta 
szekszuális életének fogyatékosságát, ezért nem volt férfias 
önbizalma, nem mert aktív kezdeményező lenni, és főleg 
nem hihette el, hogy valaki belészerethessen. A beteg ezzel 
a depresszióval, mint fő tünettel jött hozzám; depresszív 
állapotában komoly öngyilkossági tervekkel foglalkozott. 
Az órát ismét öngyilkossági gondolataival kezdi és rátér a 
testi fogyatkozására. Ebben a pillanatban nekem eszembe 
jut, hogy X.-nek ugyanez a testi , hibája" vajjon okozott-e 
kellemetlen érzéseket? Ekkor a beteg ezt mondja: , Tudja, 
öt nap óta furcsa érzésem van, ahogy nézem magamat a 
tükörben, észreveszem, hogy mind jobban kezdek hasonlí- 
tani X.-hez, ez valahogy megnyugtat, neki pont az a testi 
fogyatkozása van, mint nekem... azt hiszem, kérem ne 
nevessen ki, hogy magának tetszik ő... sőt most úgy 
érzem, hogy én is tetszem magának, stb." A beteg X.-et 
futólag ismerte, a hosszú analizisében eddig semmi- 
féle szerepet nem játszott, nem tudta, hogy X. beteg, 
de tudattalanjában úgy látszik megérezte a tőle X. 
javára elvont libidómat. A betegnél az áttétel követ- 
keztében én a mater-imágó voltam, a depressziói tulaj- 
donképpen mindig olyankor léptek fel, amikor a 
realitásban egy neki is kivánatos, de a tudattalan 
kasztrációs félelmei miatt meg nem engedett szekszuális kap- . 
csolatot akart létesíteni. A kasztrációs félelmei a konkur- 
rens apának szóltak. Most is ez a körülmény váltotta ki a 
depressziót, ettől a realitásban lévő objektumától az infan- 
ltilisben lévő és általam reprezentált mater-imágóhoz regre- 
diált. A félelmes apa helyébe X.-et tette, de most először 
merte magát vele azonosítani. A beteg depressziója abban 
az órában megszűnt. 

Az első betegnél gondolni lehetne arra, hogy fáradt 
arckifejezésem indokolta nála az elutazásomról való fantá- 
ziálást, de egyrészt a betegnek ez a feltételezhető fáradtság- 
impressziója minden objektív alapot nélkülözött, másrészt 
a beteg még a várószobámban, ugyanakkor, amikor én 
gondoltam a kétheti útra, gondolt arra, hogy két hétre 
elhagyhatnám. A második és harmadik eset , megérzései" 

is egész kétségtelenül a tudattalanjuk mechanizmusa. E 
mechanizmus lényegét még nem ismerjük, csak némely 
jellegzetességét állapíthattam meg. 1. A beteg akkor produ- 
kálja, ha az analitikus libidójának csökkenését tudattala- 
nul megérzi. 2. A beteg ezen , telepátikus" képességéhez 
szükséges a pozitív áttételes beállítottság. 3. Ezt a mecha- 
nizmust a tőle elvont libidó visszaszerzésére  hasz- 
nálja fel. Ezekkel az észleletekkel csak alátámasztani aka- 
rom azt a megfigyelést, amelyet Ferenczi" így fejez ki: 
,, Lassanként arra a meggyőződésre jutottam, hogy a bete- 
geknek rendkívül finom megérzése van az analitikus kíván- 
ságai, tendenciái, hangulatai, rokonszenvei és ellenszenvei 
iránt, még ha az érzés magának az analitikusnak is telje- 
sen tudattalan." 

Ez az áttétel mechanizmusával kapcsolatos intuitív 
érzékenysége a betegnek már magában teljes, azonban a 
tudatosítási folyamattól független, őszinteséget követel az 
analitikus részéről. De megköveteli azt is, hogy az analiti- 
kus a gyógyító eljárást ne tekintse öncélnak, vagyis sem 
azzal a célzattal ne kezelje betegét, hogy keresse valamely 
pszichoanalitikus tétel igazolását, sem pedig azzal, hogy 
elméletileg helytállónak látszó új igazságok bizonyítékát 
keresse. Az analitikus kúra kizárólagos célja a beteg meg- 
gyógyítása, mivel azonban a pszichoanalízis, par excellence, 
az empírián alapuló tudomány, természetes, hogy annak 
terapeutikus alkalmazásánál a tulajdonképpeni cél mellett 
minden egyes eset új meglátásokat is eredményez. 

Az analitikus terápia lényege: az ellenállások leküz- 
dése és az elfojtott anyag tudatosítása. Ebben a munkában 
az analitikust három tényező irányítja: a teoretikus és 
tapasztalati tudása, a deszekszualizált én-libidó és a 
viszont-áttétel. 


A viszont-áttétel az analitikus és a beteg áttételeinek 
függvénye. Az analitikus áttétele, a tudattalanjában lévő 
ösztönreprezentánsok, képletek, libidinózus és destruktív 
hajlamok, a saját analízise alatt legnagyobbrészt tudatosít- 
tattak és a szublimálódás folyamatán keresztülmentek; egy- 
részük azonban a tudatelőttesben elraktározódott, mint 
emliéknyom. Ezek az emléknyomok azok, amelyek a beteg 


7 §. Ferenczi: Sprachverwirrung zwischen den Erwachsenen und 
demi Kind. Int.. Zsehr. f. Psa. Bd. XIX. 1933; 

áttételével tudattalanul korrespondeálnak; és ezeknek a filo- 
genetikus szempontból azonos dinamikus erőkkel rendel- 
kező emléknyomoknak az állandó tudatos ellenőrzése és 
hatálytalanítása szükséges az analitikus részéről, az ered- 
mény előfeltételeként múlhatatlanul szükséges (az analiti- 
kus részéről) affektusmentes atmoszféra, az , alaphangulat",§ 
megteremtéséhez. Ezt a folyamatot csak azoknak az emlék- 
nyomoknak az ellenállása akadályozza, amelyek az anali- 
tikus saját analízise és kontroll-analízise során, tudatosít- 
tatlanúl maradtak. Miután viszont minden analitikus keze- 
lés bizonyos mértékben az analitikusnak további önmeg- 
ismerését is jelenti, amelynek során további és további em- 
léknyomok válnak tudatossá az  analitikusban: minél 
tovább jut az analitikus folyamatos önanalízise, annál 
inkább veszít a viszont-áttétel jelentőségben, intenzitásban 
és dinamikus hatásában. Ez a viszont-áttétel éppolyan elke- 
rülhetetlen, mint a beteg áttétele, azonban ha ezzel a meg- 
felelő egyensúlyba hozható és az , alaphangulat" veszi át a 
vezetőszerepet, akkor nem gátolja, hanem elősegíti az ana- 
litikus munkát. 


8 Hermann: A pszichoanalízis mint módszer. 

KIKÉPZŐ ANALIZIS ÉS KONTROLL ANALIZIS 
Kovács Vilma 


Ma még egyetlen főiskola vagy egyetem sem foglal- 
kozik analitikus kiképzéssel. Sok hátránya mellett ebből a 
helyzetből az a haszon is származott, hogy az egyes analiti- 
kus csoportok, teljesen szabadon kísérletezhettek ezen a 
téren mindaddig, míg számos tapasztalatgyüjtés után a 
mai módszer kialakult. 

Nemcsak a tudomány vezető köreinek ellenállásán 
mult, hogy az analizis mint tantárgy még ma sincsen 
besorozva egyetlen fakultásra sem. Az analitikus kiképzés- 
nek olyan nehézségei vannak, amelyek lehetetlenné teszik 
beillesztését a ma fennálló tudományos oktatás megszokott 
kereteibe. Az analitikus gyógyító módot, mint bármely más 
gyógymódot csupán tankönyvekből és előadásokból nem 
lehet megtanulni, sőt külön nehézség az, hogy az analitikus 
kezelés demonstrálása betegeken lehetetlen. Az analizis a: 
tanítványoktól is sokkal nagyobb áldozatokat követel, mint 
bármely más tudomány. Az orvostanhallgatóknak nem kell 
az összes létező betegségi mechanizmusokat kipróbálniok 
magukon. Máson tanulják meg a test felépítését. Az anali- 
tikus viszont csak saját lelke elemzésével tanulhatja meg, 
hogy a lélek milyen. általános törvényeknek engedelmeske- 
dik, hogy mik azok a specifikus faktorok, amelyek a lélek 
egészséges vagy beteg fejlődését befolyásolják. Csak saját 
maga vizsgálatánál juthat arra a meggyőződésre, hogy van 
tudattalan lelki élet, ami az egészséges ember cselekedeteit 
éppen úgy befolyásolja, mint a betegét. 

Ez az önvizsgálás az analitikus kiképzés legfontosabb 
része. Freud saját álmait elemezte azért, hogy ezen az úton 
ismerkedjék meg lelkének tudattalan részeivel. Aki az 
Álomfejtés című könyvét, amely ezeknek az álomanalizisek- 
nek egy részét ismerteti, olvasta, tapasztalhatta, mily nehéz- 
ségekkel jár az ilyeni önanalizis. Valóban csak a kutató 
lelkesedése és az igazság megtalálásának minden személyes 

érzékenykedésen felülemelkedő vágya segíthette ebben a 
nehéz munkában. A történelmi fejlődés azonban letért egy 
időre arról az útról, amelynek eredményességét és irányát 
ez az első kiképzés megmutatta. Még maga Freud sem vette 
észre, hogy ez az önanalizis szükséges feltétele az analitikus 
technika elsajátításának. Ennek az első önanalizisnek 
tulajdonképpeni tudatos célja nem saját egyéni tudattalan- 
jának, hanem általában az emberi tudattalan lelki életnek 
megismerése volt. Ennek a munkának közvetlen ered- 
ménye az analitikus lélektan első megfogalmazása lett. 
(Álomfejtés elméleti fejezetei.) Freud akkor még azt hitte, 
hogy ezzel hozzáférhetővé tette minden ember számára 
saját tudattalanját. És így, amikor 1902-ben egy orvos, aki 
analitikus páciense volt, megszervezett néhány érdeklődőt, 
akik meg akartak ismerkedni az analizissel, Freud maga 
köré gyüjtötte ezt a csoportot és rendszeres összejövetele- 
ken megbeszélték a felmerülő problémákat. (Freud: Ge- 
sechichte der psychoanalytischen Bewegung. Ges. Werke 
Bd. IV.) Freud már ezen első együttműködés alatt tapasz- 
talt bizonyos zavarokat, amelyek nagy akadályt jelentettek 
a harmonikus együttműködés számára s már sejtette, hogy 
ennek magyarázatát a munkatársak elintézetlen tudattalan 
lelki konfliktusaiban kell keresni. 

Ez a kör lassan egyre nőtt. Az első nagyobb szaporulat 
az volt, amikor 1907-ben Bleuler zürichi klinikája kapcso- 
latot keresett a bécsi csoporttal. Ennek eredménye lett 
1908-ban az első nemzetközi összejövetel Salzburgban, 
amely még teljesen magánjellegű volt. Így hát Zürich volt 
az első hivatalos hely, ahol klinikán lehetett tanulni és al- 
kalmazni a pszichoanalizist. Amint azoktól értesültem, akik 
Zürichben jártak és az ottani klinikán végezték tanulmá- 
nyaikat, a kiképzés ott nem állt egyébből, mint a külön- 
böző analitikus dolgozatok olvasásából és asszociációs ki- 
sérletekből. De a Wundt-féle asszociációs kísérleteket a 
pszichoanalitikus felfogás szerint értelmezték és így sike- 
rült a tanítványok előtt demonstrálni olyan tényeket, ame- 
lyekről az analitikus csak beszélhetett volna. Két évvel az 
első salzburgi kongresszus után, 1910-ben Nürnbergben 
volt a második összejövetel. Itt Freud, Ferenczivel együtt 
azon fáradozott, hogy a pszichoanalizissel foglalkozó tudo- 
mányos mozgalmat megszervezze és Zürichben találván a 
legtöbb rokonszenvre, oda helyezte a kutatás és tanítás 

központját. Ferenczi ajánlatára ekkor alakult meg a , Nem- 
zetközi Pszichoanalitikai Egyesület", amelynek kimondott 
célja volt: , ápolni és fejleszteni a Freud által teremtett 
pszichoanalitikus tudományt, egyrészt mint tiszta pszicho- 
lógiát, másrészt alkalmazását, úgy orvosi, mint szellemi 
tudományokra; célja továbbá a kölcsönös együttműködés 
a pszichoanalitikus tudomány elsajátítására és terjeszté- 
sére". 

Ugyanakkor megalakult három helyi csoport és pedig 
Berlinben, Zürichben és Bécsben. 

A harmadik kongresszus 1911-ben volt Weimarban, 
ahol az a vélemény alakult ki, amelynek Freud kifejezést is 
adott, hogy , az analitikusok megtanultak igazságot elvi- 
selni". Ez a kijelentés már mutatja, hogy milyen követel- 
mények voltak alakulóban az analitikus személyével szem: 
bén. Sajnos már a közeljövő megmutatta, mily kevéssé 
közelítette meg az analitikusok egy része ezt a követelményt. 


1911-ben alakult meg a müncheni, newyorki és a külön 
amerikai csoport. Röviddel ezután alakult a budapesti cso 
port, ezt követte a londoni. Természetesen e csoportokon 
kívül egyebütt is voltak tanítványok és érdeklődők. 

Ha tovább kísérjük figyelemmel a mozgalom fejlődé- 
sét, láthatjuk, hogy a Freud által említett , igazság 
elviselése" nem volt olyan egyszerű. Dacára a teória, sőt a 
gyógyításra való alkalmazás fejlődésének, mind jobban 
mutatkoztak az analizis művelőinél a személyes konfliktu- 
sok, amelyek az együttműködést és magával a tudomány- 
nyal szemben való magatartásukat megzavarták. 

Ez 1913-ban, a negyedik összejövetelen Münchenben 
mutatkozott meg először élesebben, ahol már nyoma 
sem volt az őszinte, baráti, kollégiális együttműködésnek. 
Ez a tudattalan emberi indulatoktól fűtött harc az analizis 
művelői között sajnálatos széthúzásokra vezetett, amelyeken 
keresztül Freud — bár nagy csalódások árán — eljutott 
ahhoz a nagyon fontos megismeréshez, hogy az analizissel 
foglalkozókban ugyanazok az ellenállások működnek a 
kellemetlen megismerésekkel szemben, mint a betegben. A 
betegnél ugyan nem lepődött meg, ha annak ellenére, 
hogy már eljutott bizonyos belátásokig, újabb, szá- 
mára kínos megismeréseknél, feladja eddigi belátásait is; 
Freud nagy csalódása az volt, hogy az analitikusoknál 
ugyanezt a jelenséget kellett tapasztalnia. Az történt ugyanis 

sok — egyébként kiváló tehetségű — kutatóval, hogy saját 
tudattalan lelki életük kutatásánál megálltak olyan pontok 
előtt, amelyeknek megismerése szubjektív szempontokból 
elviselhetetlen lett volna számukra, és eddigi tapasztalatai- 
kat saját, egyéni felfogásuk szerint átalakítva, más utakon 
próbáltak érvényesülni. 

Freud már 1910-ben a nürnbergi kongresszuson igen 
előrelátóan kimondotta azt, ami a kiképzést illetőleg a leg- 
nagyobb fontossággal bir: , A pszichoanalitikus tudomány 
fejlődése szempontjából a bensőnkbe való bepillantás elmé- 
lyítése és kiépítése a cél, csak evvel összefüggően tud az 
analitikus technika kialakulni és tökéletesedni". A kezelő 
számára tehát fontos a tudattalan lelki életnek és elsősor- 
ban saját tudattalanjának minél tüzetesebb ismerete, mert 
csak ennek az ismeretnek a segítségével veheti észre a beteg 
közléseiben a tudattalan megnyilvánulásait. A technika 
további módosításai és javításai tehát az analitikusra 
vonatkoznak. Nem engedhető, hogy az analitikus saját 
indulatait átvigye a betegre, azaz figyelemmel kell kísérnie 
az úgynevezett viszontáttétel jelenségeit, amely alatt az ő 
—- a beteg iránti — pozitiv és negativ érzelmi beállítását 
értjük. Ezt az érzelmi beállítást az analitikusnak önmaga 
előtt állandóan tudatosítania kell, tehát a pszichoanalitikus 
terápia sikere szempontjából kívánatos, hogy az analitikus 
önmagát is analizálja. Ez az állandó önkontroll volt az a 
módszer, amivel Freud önmagát az analitikus kezelésre 
kiképezte. i 

Csak 1922-ben a berlini kongresszuson alakult ki vég- 
leg az a felfogás, hogy ezentúl az analizis terapeutikus 
alkalmazásának feltétele a teoretikus kiképzés mellett, egy 
valamely társegyesület által approbált analitikus által vég- 
zett didaktikus analizis. Minden egyesület kebelén belül 
tanulmányi bizottság alakult, amelynek feladata a kiképzés 
megszervezése. Ezentúl egyetlen analitikus sem vállalhatott 
saját megítélése alapján kiképzést, a jelentkezők felvétele 
a tanulmányi bizottságok joga lett. Még ez a nagy haladás 
a kiképzés kérdésében sem mutatkozott elegendőnek. Ez 
a didaktikus analizis, amelyet 1922-ben Berlinben kötelező- 
nek jelentettek ki, úgy volt elgondolva, hogy ne menjen 
olyan mélyre, mint a terápiás analizis. Álomanalizisek révén 
ismertesse meg a jelöltet a tudattalan mechanizmusokkal, 
mutassa ki az egyéni Oedipus-komplekszumot, de óvatosan 

dolgozva, hogy lehetőleg ne érintse az egyéniséget, jellemet. 
A kitűzött célok lassú átalakulásában Ferenczinek volt 
talán legnagyobb szerepe, bár kifejezetten sohasem foglal- 
kozott a kiképzés problémáival. Döntő jelentőségű volt 
Ferenczi és Rank közösen írt könyve (Entwicklungsziele 
der Psychoanalyse. 1924), amely az analitikus kúra élmény- 
jellegét emelte ki. Ezzel intenzivebben ráirányították a 
figyelmet arra, hogy a kezelés nemcsak a beteg, hanem az 
analitikus számára is jelentős érzelmi megterhelést jelent. 
Ferenczi és Rank könyve merészségével, az analitikus 
szituáció erős hangsúlyozásával eleinte nagy ellentállással 
találkozott. Mégis ennek hatása alatt szükségszerűen mind 
behatóbban kellett foglalkozni a kiképző analizis kérdé- 
seivel. Az innsbrucki kongresszuson 1927-ben a Nemzetközi 
Tanulmányi Bizottság azt az uj követelményt állította fel, 
hogy az analitikus jobban legyen analizálva, mint a betege. 
Azóta ez általános követelmény, amelynek előnyei nemcsak 
a terapeutikus eredményekben, hanem az analitikus teher- 
birásában is mutatkoznak. Ferenczi, azóta megjelent cikkei- 
ben (Die Elastizitát der psychoanalytischen Technik 1928, 
Kinderanalysen mit Erwachsenen 1931, Sprachverwirrung 
zwischen den Erwachsenen und dem Kind 1933) továbbra 
sem mulasztotta el, újból és újból rámutatni, hogy ez az 
elméleti követelmény tulajdonképpen mit is jelent a gya- 
korlatban, az igazán mélyreható analizis szempontjából. 

Ez volna röviden annak a története, hogyan és milyen 
tapasztalatok alapján alakult ki a kiképzés mai módszere. 
Vannak azonban részletproblémák is, amelyeket! a külön- 
böző helyi csoportok más-más módon oldanak meg. Ezek 
között szerintem legfontosabb a kontrollanalízis kérdése. A 
kontrollanalizis eredeti célja a praktikus munka tanítása 
és ellenőrzése. A jelölt megkezdi 1—2 beteggel az analitikus 
kezelést és munkájáról rendszeresen beszámol egy tapasz- 
taltabb kollégájának. Így megtanulja a beteggel szemben 
való viselkedést, a pszichoanalizis technikai fogásait. Ha 
beérjük a kontrollnak ezzel a felületesebb módjával, akkor 
érthető és indokolt az a nézet, hogy kontrollanalizis több 
kiképzőnél is elvégezhető, mert ezáltal az analitikus-jelölt 
megismerkedik a különböző analitikusok munkamódjával. 
Ha ezen munka közben kiderül, hogy a jelöltet egyéni kon- 
fliktusai akadályozzák betegei kellő megértésében, akkor a 
kontrolláló azt a tanácsot adja, hogy folytassa még a ki- 

képző analizist. Ezzel szemben úgy vélem, hogy a helyes 
megoldás az, ha a jelölt a kontrollanalizist mindig saját 
kiképző analitikusával végzi, ugyanis esetleg csak a beteg- 
gel való foglalkozás közben derül ki, hogy a jelölt analizise 
még nem fejezhető be. 

Az. analizis befejezését illetőleg a terápiás analizisnél 
az analitikus könnyebb helyzetben van, mint a kiképző 
analizisnél. A beteg, tünetei elmulásával, a realitáshoz való 
alkalmazkodási képessége visszatértével úgyszólván min- 
dent elért, amit az analizistől kívánt. Ilyen eredménnyel 
nyugodtan el is bocsáthatjuk. Viszont ez esetleg még nem 
képesítené arra, hogy mást gyógyítson, még akkor sem, ha 
intellektuálisan alkalmas volna erre. A kiképző analizis 
kell, hogy megismertesse a jelöltet, az eddig elfojtott libi- 
dinózus törekvéseinek tudatosításán túlmenőleg, jelleme 
felépítésével, egyéniségének eredeti lényegével, és azzal is, 
ami nem lényege, hanem ami csupán a külvilághoz való 
alkalmazkodása által nyert fontosságot és mint merev 
forma sokszor eltakarja az eredeti egyéniséget. A szokások- 
tól, automatizmusoktól megmerevített embert kell fellazí- 
tani és megismertetni vele a sokféle lehetőséget, ami benne 
rejlik. Ez teheti képessé nagyobb rugalmasságra, azaz lá- 
tóvá teszi oly beteg bajaival szemben is, akinek jelleme 
merőben ellentétes az övével. 

Hogy ezt az ideális követelményt mily mértékben ér- 
tük el, legjobban kiderül, ha beteget bízunk a jelöltre. 

Ennek ideje akkor érkezik el, amikor a jelölt anali- 
zise addig a pontig jutott, hogy érdeklődése saját magáról 
valóban a külvilág felé fordul, vagyis, amikor az indulat- 
áttétel annyira át van tanulmányozva és infantilis gyöke- 
réig vive, hogy a gyógyítaniakarás már nemcsak az anali- 
tikussal való azonosítást jelenti, hanem az analitikustól 
független intellektus szublimálását. A jelölt, ha megkezdi a 
munkát rábízott betegével, miközben önmaga továbbra is 
analizisben marad, egyéniségének olyan oldalait is meg- 
mutatja, amelyek, még ha észre is vettük már azelőtt is, 
mégsem juthattak olyan plasztikusan kifejezésre, mint eb- 
ben a parallel folytatott munkában. Összes jó és rossz SZO- 
kásai és tulajdonságai, így gyengeségei is kibontakoznak. 
Például: objektivitásra való képtelensége, türelmetlensége, 
hiúsága, képtelenség a kritika elviselésére, az a törekvése, 
hogy csak a ránézve előnyöset lássa meg, a súlyos vádak- 

nak, amelyekkel a beteg illeti, s amelyek csak burkoltan 
mernek megnyilatkozni, észre nem vevése, a még nem egé- 
szen elintézett szadisztikus-mazochisztikus ösztönből táplál- 
kozó tapintatlansága, részvétlensége, vagy túlzott tapintata, 
túlzott részvéte. Mindez alkalmat nyujt arra, hogy a tanít- 
ványnak megmutassuk a viszontáttétel helyes kezelését, 
amely az analitikus munka egyik legfontosabb tényezője. 


A páciens indulatáttételes kapcsolata ugyanis természet- 
szerűleg viszonzást vált ki az analitikusból, amelyet állan- 
dóan kontrollálnia kell. Állandóan tudatában kell lennie, 
hogy ugyanolyan emberi indulatok mozognak benne, mint 
a betegében. Hogy kellemesre örömérzéssel, kellemetlenre 
kínos érzésekkel reagál. Hogy közte és betege között az a 
különbség, hogy ő állandóan tudja, hogy tudattalanja tör- 
vényszerűen így reagál, és ez a tudatosság hozzásegíti ah- 
hoz, hogy érzelmeit kontrollálva objektív maradhasson. Áz 
indulatok állandó elfojtása az analitikus lelki egyensu- 
lyára, sőt egészségére éppen olyan káros, sőt végzetes lehet 
idővel, mint a betegre. Ferenczi az analitikus ezen túlter- 
helését megelőzendő, már 1928-ban ajánlotta egy speciális 
higiéne kidolgozását. Félreértések elkerülése végett hang- 
súlyoznom, hogy a tudatosítás az analitikusnál éppúgy, mint 
a betegnél nem jelenthet kiélést. Ha tudomásul vesszük, 
hogy pozitív és negatív érzelmi energiák működnek ben- 
nünk munka közben is, gazdaságosabban győzzük a mun- 
kát, mintha energiánkat az elfojtásra pazarolva, hűvös, le- 
hetőleg érzelemnélküli, vagy humanisztikus attitüddel dol- 
gozunk. A nevelés általában arra törekszik, hogy lehetőleg 
tudomásul se vegyük azokat a vágyainkat, amelyeknek ki- 
elégítése tilos. Ez a nevelési elv más pályákon lehet esetleg 
gazdaságos megoldás, és nem kell, hogy megzavarja a lelki 
harmóniát, de az analitikusnak állandóan tudomásul kell 
vennie ösztönös vágyait, mert csak így lehet biztos, hogy 
nem realizál belőlük semmit a beteg rovására. Viszont em- 
ber tud maradni a szó legemberibb értelmében, ember, aki- 
nek minden emberi megnyilatkozás rokon és érthető. 

A viszontátviteles érzések kontrollálásával talán el- 
mondtam mindazt, amit a kiképzés szempontjából lénye- 
gesnek tartok. Hogy ezt a kontrollt csak egyidejűleg 
továbbvezetett analizisben lehet sikeresen keresztülvinni, en- 
nek igazságáról oly jelöltek kontrollanalizisei győztek meg, 
akiket a befejezett analizis után kontrolláltam. Annak elle- 

nére, hogy módomban állt jól megismerni tanítványaimnak 
ugy pszichológiai képességeit, mint egyéniségét, az anali- 
tikus szituáción kívül már nehéz feladat volt számomra 
munkájuk teljes megértése és követése. Analizis alatt volt 
ugyan benyomásom arról, hogy a jelölt milyen mértékben 
tud alkalmazkodni környezetéhez, de teljesen megváltozik 
a helyzet akkor, amikor az illető beteggel foglalkozik. Még 
nehezebb a helyzet természetesen, ha az analizist más ve- 
zette. Másoknál analizált jelöltek munkájának kontrolljá- 
val megbízva, majdnem minden esetben kénytelen voltam 
tehetetlenségemet bevallani. A legkorrektebbül -elémtárt be- 
teganyaggal szemben is sötétben tapogatóztam, mert nem 
ismerve a jelölt karakterét és reakció-formáit, nem tudhat- 
tam bírálni, hogy milyen szempontokból ítéli meg a kü- 
lönböző szituációkat. Lehettek általam fel nem ismerhető, 
a jelöltben rejlő okok, amik arra vezethették, hogy szub- 
jektív szempontokból bírálja el a helyzeteket. Segítő 
munkám végül már csak arra szorítkozott, hogy a jelölt 
által elmondott álommagyarázatokból következtethettem 
arra, hogy a jelölt milyen mélyre hatolt a tudattalan 
anyagba. Ennek a munkának nehézségei nem állnak össz- 
hangban az elérhető eredménnyel. Ez nem lehetett kielégítő, 
sem számomra, sem a jelölt számára; végül vagy beláttuk 
mind a ketten felületes voltát és abbahagytuk, vagy a je- 
lölt elhatározta, hogy analizisét ott folytatja, ahol egyidejü- 
leg kontrolláltatja a munkáját. Mondanom sem kell, hogy 
ez utóbbi megoldás volt a célravezető. 


Hogy mikor kapjon a jelölt beteget, arról már fenn- 
tebb beszéltem. Hogy sok beteget kapjon-e egyszerre, vagy 
nem, hogy milyenfajta beteget bízzunk rá, ezt esetenként 
kell elbírálni. Kezdetnek legalkalmasabb a hisztériás, vagy 
kényszertünetes beteg, akinél a gyorsabban előálló indulat- 
áttételes viszony, a kezdőnek tanulmányozásra nyilván- 
valóan könnyebb lehetőségeket nyujt. Kényszeres-jellemek 
analizise, egyáltalán karakteranalizis, már hosszabb gya- 
korlattal rendelkező jelöltnek ajánlatos. 

A kiképzés mai formája, amely több évtizedes próbál- 
kozás és tapasztalatokból szűrődött le, nézetem szerint 
megfelel azoknak a követelményeknek, amelyeket a mai 
technika és a mai beteganyag a kezelővel szemben támaszt. 
Az eddigi fejlődés azt mutatta, hogy az analitikusok terápiás 
készsége együtt fejlődött a változó beteganyaggal. Mindig 

súlyosabb betegségekben szenvedők keresik fel az anali- 
tikusokat. A hisztériához és a szorongásos neurózisokhoz 
csatlakoztak a kényszerneurózisok és a nemi funkciók za- 
varai, majd a technika számára még súlyosabb neurótikus 
jellemek. Már most vannak jelek arra, hogy a következő 
csoport valószínüleg a neurótikus bűnözőkből, pszichótiku- 
sokból, morfinistákból, alkoholistákból fog állani. Erre a 
mindig nehezebbé váló gyógyító feladatra természetesen 
fel kell készülniök az analitikusoknak, ami magával hoz- 
hatja a kiképzés esetleges további módosítását. Hiszem 
azonban, hogy ez már lényegben nem jelenthet változást, 
mert az analitikus kiképzés egyetlen biztos alapja a ma 
már mindenütt megkövetelt, kellő mélységre hatoló 
analizis. 

HATÁRPROBLÉMÁK 
SOSE ZENERE ESZ AZTAT EKET ES EGET EREZET ZEKE SEBEKET. 


VAJDA JÁNOS POKLA 
Dr. Szilágyi Géza 


Az itt következő fejezetek részletek egy nagyobb, tel- 
jesen még be sem fejezett tanulmányból, amely túlságosan 
terjedelmes volna ahhoz, hogy ezen a helyen napvilágot 
lásson. Pszichoanalitikusok természetesen egy pillanatig 
sem fognak fennakadni e tanulmány tartalmán és hang- 
ján, a pszichoanalitikus szemlélettől távolálló úgynevezett 
hivatalos és hivatásos irodalomtörténetírók talán igen. Ők 
ugyanis nem hajlandók elismerni, hogy minden biográfia 
patográfia nélkül mindenképpen csonka, a patográfia szá- 
mára pedig, mint a nem-pszichoanalitikus Karl Birnbaum 
az 1932-ik évi kopenhágai pszichológiai kongresszuson oly 
meggyőzően kifejtette, a pszichoanalitikai módszer alkal- 
mazása nélkülözhetetlen. 

A hivatalos irodalomtörténetírókon túl a  pszicho- 
analizistől szintén távolálló laikus közönség is könnyen 
, kegyeletlenséget" láthat az itt következő tanulmányrész- 
letekben, amelyeknek szerzője egy lélek végsőkig menő 
lemeztelenítésére volt kénytelen. Nem mentségül, amelyre 
nincs szükség, hanem magyarázatul szolgáljon azonban az 
az elvitathatatlan tény, hogy Vajda János maga lírai köl- 
tészetében jobban már le sem mezteleníthette magát, a 
vérbeli , elátkozott" lirikusnak gátlások nélküli, elszántan 
szemérmetlen lelki exhibicionizmusával, mint ahogy tette, 
úgy hogy ebben a , leleplezésben" a kényszerűségből kimé- 
letlen pszichoanalitikus sem tehet túl rajta. A költővel 
ebben a tanulmányban voltaképpen nem is történik más, 
— elismerjük, túlontúl ridegen prózai formában — mint 
amit ő maga művelt magával aegdUBÖSEÁBB elragadó 
költészetének kínpadján. 

Kegyeletlenségről különben szó sem lehet ott, ahol 
megvan az a legnagyobb kegyelet, amely a lehető teljes 
megértésre való, semmitől vissza nem riadó törekvésben 

nyilvánul meg. Hogy végül a szerző megkockáztasson egé- 
szen szubjektív megjegyzést is, kegyeletlen nem lehet Vaj- 
dával szemben az, aki valamikor ezeket a majdnem mámo- 
ros sorokat írta róla: 

, Az érzékiséget ő fedezte föl a magyar líra részére. 
A hús keserveinek ő hallatta nálunk legelőször oroszlán- 
üvöltését. . Az öÖövönalattiságot az ünnepélyesség oltárán 
tudta celebrálni, a gyönyörvonaglás nyerseségét a magasz- 
tosság tömjénes légkörébe emelte. A teremtett lények leg- 
őrjitőóbb éhségének, a szerelmi éhségnek, amelyet nála 
ágyéksajgatóbban senkisem érzett, vérfagyasztó sikoltású 
bárdja. Az állat a szenvedések purgatóriumán át meg- 
istenül őbenne, az állati bőgés himnusszá nemesedik ajkán. 
Nagyobb költőink talán akadtak, égőbb ambiciójúak, 
egyénibb arcélűek, szenvedésükkel lelkünket hevesebben 
megrendítőek nem voltak. A gyönyörűségnek, amelynek 
reánk tékozlója, gyötrelem keseredik az alján." 

. Hogy mi volt ez a gyötrelem és miképpen szabta meg 
egész életét, arról lesz szó az itt következő töredékes feje- 
zetekben, amelyek csakis Vajda Jánossal, az emberrel fog- 
lalkoznak és egyelőre nem térnek ki annak a túlságosan 
terjedelmes és messzevivő feladatnak elvégzésére, amelyet 
tüneményes költészetének pszichoanalitikai méltatása és 
életével való összeegyeztetése jelent. (Ebből a szempontból 
igen tanulságos volna Vajda János , Alfréd regénye" című 
hosszabb verses regényének elemzése, azé a különös 
munkáé, amelyet a hivatalos kritika visszataszítóan szerte- 
lennek, durván ízléstelennek és — hősét tekintve — követ- 
kezetlennek, sőt részbén értelmetlennek is bélyegzett. 
A szerzőnek talán lesz még alkalma, hogy a pszicho- 
analitikus bírálat irodalomszemléletével mindezeknek a 
, megbélyegző" állításoknak ellenkezőjét mutassa ki.) 


Vajda János és szülei 
A költő legtöbb életírója, nem részletezve, de abban 
a kevésben, amit erről mond, meglehetősen egyformán 
emlékszik meg Vajda Jánosnak szüleihez való viszonyáról. 
Édesapja, Vajda Endre előbb főúri gazdaságokban 
végez alárendelt munkát, majd urasági huszár, később 
erdőkerülő, - csakhamar úgynevezett ,jáger", végül fő- 


erdész. Jónövésű, széparcú, önérzetes, intelligens, tanulé- 
kony ember. 

Édesanyja, Velecki Lidia szobalány Ürményi ország- 
bíróéknál, ahol Vajda Endre huszár volt. 

Az életírók közül Endrődi Sándor, Kerekes György, 
Oláh Gábor, Riedl Frigyes, Rubinyi Mózes és Schöpflin 
Aladár egyképpen megállapítja, hogy apját, , kiben az erő 
és férfiasság mintaképét látta," szerette. Endrődi Sándor 
szerint valósággal imádta, mindenképpen tisztelettel visel- 
tetett iránta. Schöpflin szerint a , szegény jobbágyból lett 
erdészben egy Napoleon nagyrahivatottságát látta". 


Ami édesanyját illeti, egyedül Kerekes György állítja, 
a költő által is jóváhagyott életrajzában, hogy Vajda , any- 
ját igen szerette és szavára mindig hallgatott". Ezzel szem- 
ben minden más életíró, köztük azok is, akik nem 
másodkézből szerezték adataikat, hanem hosszú éveken át 
személyesen ismerték a költőt, mint Endrődi Sándor és 
Riedl Frigyes, akiknek adatai tehát meglehetősen hiteles- 
nek tekinthetők, nem győzik hangoztatni, még pedig a cso- 
dálkozás, sőt a megütközés hangján, hogy nem szerette 
anyját. Endrődi Sándor magának a költőnek őszinte, sőt 
nyers kijelentéseire hivatkozik. Szerinte Vajda nyiltan be- 
vallotta, hogy , apját sajnálja ettől a közönséges cselédtől". 
Vajda Endre féltékeny volt feleségére, még akkor is, ami- 
kor már fölserdültek gyermekei. A költő csodálkozott ezen 
és felnőtt korában, mint Endrődi — magánértesülésem 
szerint magának Vajdának szóbeli közlése alapján — meg- 
írta, egyszer, amikor tanuja volt apja féltékenységi roha- 
. mának, csodálkozva és kicsinylően így szólt rá: 


— Ugyan mit félt rajta, apám, hisz fiatalon sem kel- 
lett az senkinek, nemhogy most járnának utána. 


Ellentmondást kell itt tisztázni. Kerekes György ki- 
fejezetten megírta a költőről, hogy igen szerelte anyját. 
Vajda, aki Kerekes kéziratát sajátkezű  helyesbítéseivel 
látta el, egy szót sem változtatott ezen az állításon. Viszont 
ugyanez a Vajda — évekkel előbb, mert Kerekes kézirata 
csak egy-két évvel a költő halála előtt került hozzá — 
többek előtt oly leplezetlenül őszinte nyilatkozatokat tett, 
amelyek -mindenről tanuskodnak, csak éppen szeretetről 
nem, s amelyekkel annyira megütközteti többi életíróit, 
hogy , természetellenes ellenszenvet", , hallatlan dolgot" 
(Schöpflin) és , költőembernél bizonnyal különlegességet" 
(Riedl) emlegetnek. 

Az ellentét azonban csak látszólagos, mert nagyon 
valószinűnek tetszik, hogy Vajda János legzsengébb gyer- 
mekkorában még szerette anyját és csak később fordult 
visszájára ez az érzés. Ha időrendi egymásutániságot 
teszünk fel, akkor mind a két érzést valódinak és mélyen 
gyökerezőnek tekinthetjük. 

Az Oedipus-komplekszus, amelyhez Freud óta joggal 
fordulunk szülők és gyermekek viszonyának értelmezése 
közben, átlagos formájában oly lelki elhelyezkedésnek 
képével szolgál amelynek keretében a fiúgyermek el 
akarja távolítani apját, aki útjában áll az anyjához való 
erős vonzódásában. Vajda Jánosnak abban az analitikus 
által jólismert zsenge korban, amelyet az  Oedipus- 
komplekszus kifejlődése jellemez, szintén anyját kellett 
volna imádnia és apja iránt azzal az ellenszenvvel visel- 
tetnie, — persze csak átmenetileg, az Oedipus-komplekszus 
rendesen bekövetkező lebontásának befejezéséig, — amely- 
lyel a valóságban éppen anyja iránt viseltetett. Vajda 
Jánosnál azonban ennek megfordítottja áll. Maga Freud 
már figyelmeztet ennek a megfordítottságnak lehetőségére, 
amelynek több klasszikus példáját nyújtja Rank Ottó is 
, Das Inzest-Motiv" című munkájában. 

A magyar életírók, mint láttuk, költőnél példátlannak 
és hallatlannak vélik az édesanyától elfordulást, még 
inkább a gyűlölködőn vele szembefordulást. Az eset két- 
ségtelenül ritka, de sem példátlan, sem 6 hallatlan. Meg- 
találjuk a többi között, mint különösen Rank kifejtette, 
Vajdánál még nagyobb és világszerte ismert költőnél, 
Byronnál is, aki anyjával szemben szóban, írásban, csele- 
kedetekben a megtagadásig terjedő, már nem is ellen- 
szenvet, hanem gyűlöletet tanusítja. Rank ezt az érzést — 
mint Hitschmann is Schopenhauernak anyja iránti meg- 
lepően hasonló érzését — az eredetileg rendkívül erős 
erótikus vonzalomnak, amely nem találhatott teljes viszon- 
zást, kelleténél nagyobb elfojtására és túllendülő reakciós 
fordulattal gyűlöletté változására vezeti vissza. Az a 
folyamat ment itt végbe, amelyet Freud az Oedipus- 
komplekszus átképződésének (,Umbildung?) nevez, és 
amelynek során az affektusnak az apáról az anyára való 
eltolódása útján az apa hatalmassá, naggyá, csodálatra- 
méltóvá magasztosul, az anya mindezeknek ellenkezőjévé - 
alacsonyodik. Azt kell feltételeznünk, éppen Byron esete 

erre késztet, hogy Vajda is az eredetileg szintén anyjára 
irányított túlságosan elhatalmasodó incesztuózus érzések 
elől tudattalanul apjának, persze homoszekszuális érzések- 
től nem mentes, , imádásába" menekült. 


Gyermekkorának osztályosai, nővérei késő öregségük- 
ben is azt beszélték, hogy Vajda természete az anyjáéra 
ütött. Az anya lobbanékony volt, rendszeretete minden 
viszonylatban erősen érvényesült és sokszor szinte kény- 
szerneurotikus  pedánssággá fokozódott. Szigorúság és 
kemény erélyesség jellemezte. Nincs okunk föl nem tenni, 
hogy ez a szigorúság nem fordult a koránfejlett eszes, lár- 
másan élénk gyermek ellen is. Könnyen lehetséges, hogy 
— mint Byronnál is látjuk — ez a szigorúság is hozzájárul- 
hatott ahhoz, hogy az eleinte az anyára irányuló érzelmek 
teljes reakció tárgyai lettek és hogy a — kissé egyszerűsí- 
tett kifejezéssel élve — visszautasított szerelem az apához 
rögzitődött, aki, a költő nővéreinek emlékezései szerint, az 
anyánál jóval elnézőbb volt a fiú dacos szellemi és lármás 
testi élénksége iránt. 

Vajda János szülei 1863 szeptember 17-én egyszerre 
estek szerencsétlenségnek áldozatul. Felborult a kocsi, 
amely vaáli lakásukról szőlőjökbe vitte őket. Az anya 
szörnyethalt, az apa 12 óra mulva szintén belehalt sérü- 
léseibe. Az akkor 36 éves költő, mint több korabeli föl- 
jegyzésből megállapítható, a legmélységesebb imegrendülést 
tanusította, sőt zokogva siratta a , műveletlen cselédet, 
durva parasztasszonyt". Ahhoz a viselkedéshez mérve, 
amelyet életében tanusított anyja iránt, lehetetlen föl nem 
ismerni a bűntudatot azzal szemben, akinek tudattalanul 
valószinüleg nem egyszer kivánta halálát is. 


Szerelmi élete 


Vajda János szerelmi életét, ha a pszichoanalitikus 
szemével nézzük, szüleihez való viszonya határozza meg: 
az anya iránti — joggal föltételezett, bár most már, gyerek- 
kori adatok híjján teljességgel be nem bizonyítható, csak 
későbbi korból való visszakövetkeztetés útján valószinűsí- 
. tett — erótikus vonzódása, ennek az érzésnek túlheves 
elfojtása és visszájára fordítása, ezzel kapcsolatban, az 

Oedipus-komplekszus megfordítása során, apjához való 
rögzítődése és vele való tudattalan azonosulása. 

Egyik megrázóan őszinte versében, az , Utóirat"-ban, 
amely egész élete keserves mérlegének tekinthető, a többi 
közt ezt írja Vajda János: 


Nem tartozom leányaidnak, 

Kiket dicsőiték versekben. 

E földi édenből enyim csak 

Úgy festve volt s azt —. megfizettem. 


Ez a kegyetlen vallomás szóról-szóra igaz. Vajda 
János prózában is — meghitt híveinek tett sokszoros szó- 
beli közlésekben — azt hajtogatta, hogy a testi szerelem 
kielégülését csak a prostitúciótól, annak is legdurvább faj- 
tájától, az uccai prostituciótól kapta meg a mindenkori 
szokásos készpénzbeli díjszabás ellenében. Ez különben a 
korabeli irodalmi körökben köztudomású volt róla: sok- 
szor látták befordulni a fővárosnak azokba a sötét és 
szennyes mellékuccáiba, ahol az útszéli Venus kalmárnői 
árulták ősi portékájukat. Ritkábban a muit század nyolc- 
vanas éveiben híres vagy hirhedt budapesti nyilvános házak 
közül is egyeseket kitüntetett megjelenésével. 

Kortársainak egészen 1900-ig szájhagyomány útján 
tovább terjedt közléseiből kiderül, hogy a költőt a prosti- 
túció nagyrészt türelmes világában sem látták szívesen, 
noha pontosan és alkudozás nélkül fizető vevő volt. A 
prostituált nem követelhet és nem is követel , élvezetet" a 
fizető vendégtől — ezt az általa kitartott amant du coeur-től 
szokta megkapni, — de viszont általában (a szadista vágyak- 
nak különlegesen edzett specialista kielégítőit kivéve) nem 
szívesen szenved el a vendégtől testi vagy lelki kellemet- 
lenséget, sőt ebből a szempontból, bármily különösnek 
tessék is, néha sokkal kényesebb és türelmetlenebb, mint a 
prostitúció szavajárása szerint , privát"-nak elnevezett nők. 
Vajda János, mint ő maga sem titkolta azokban a nem is 
nagyon ritka pillanataiban, amikor , köznapi dolgokról" 
beszélt ismerőseivel,  , rendkívüli méreteivel" riasztotta el 
magától az uccai nőket, akiknek fájdalmat okozott a leg- 
meghittebb testi közeledés során. Bizonyos, hogy Vajda, 
ha sajnálkozott is emiatt, némiképpen dicsekedett is vele. 
Egy jónevű képzőművészeti és zenei kritikusunknak a 
Palágyi-testvérektől szerzett értesülése alapján , Szerelem 

hatalma" című versében magának a költőnek szándéka 
szerint jelképesen értelmezendő a következő három verssor: 


 .Egy öntudatlan gyermek ujja 
rintse meg és hurrah, egyben 
A Csimborasszó légbe röppen. 


Sajátmagára gondolt, magának szerinte is túlméretezett 
testi alkatára, amikor a hegyek óriását, a Csimborasszót 
emlegette. 

. Fölmerül az a kérdés, hogy Vajda János, aki — mint 
nemcsak kortársai, hanem beszédes fényképei is vallják — 
fiatalságában és férfikorában jónövésű, az átlagnál meg- 
nyerőbb külsejű, túlzás nélkül szépnek mondható férfi 
volt, miért elégítette ki a föld legnagyobb szomjuságát 
csakis a vásárolt szerelemnek nem mindig kifogástalan tisz- 
taságú poharából. Erre a kérdésre megkapjuk az érzésünk 
szerint kielégítő választ, ha visszaemlékezünk Freud ,,Bei- 
tráge zur Psychologie des Liebeslebens" című értekezés- 
sorozatának arra a sok zárat nyitó tanulmányára, amely- 
nek címe: Über die allgemeinste Erniedrigung des Liebes- 
lebens. Freud kimutatta ebben az írásában, hogy azoknak 
a férfiaknak nemi élete, akik tudattalanukban túlságosan 
hozzárögződtek anyjukhoz, de ezt az érzést az incesztuózus 
korlát következtében keményen elnyomták, későbbi életük- 
ben kettéosztják nemi életüket arra a két ágazatra, amelyet 
a művészet mint égi és földi (vagy , állati") szerelmet sze- 
mélyesít meg. Mint Freud utólérhetetlen szabatossággal 
mondja: , Ha szeretnek, nem kivánnak meg, ha pedig meg- 
kivánnak, nem tudnak szeretni". Hogy  érzékiségüket 
mennél biztosabban elrekeszthessék a testitől elkülönített 
lelki szerelmük tárgyától, testi kielégülésük számára oly 
tárgyakat keresnek, amelyeket nem kell szeretniök. Ezek 
az emberek maguk előtt lealázzák a szekszuális objektumot, 
ellenben azt a túlértékelést, amely rendes körülmények 
között a , normális" ember által lelkileg is megbecsültetni 
szokott szekszuális objektumnak jut, ők a testileg távol- 
tartott incesztuózus objektumnak és helyetteseinek tartják 
fönn. Mihelyt a lelki lealázás föltétele teljesült, a testi érzé- 
kiség szabadon megnyilvánulhat, jelentékeny szekszuális 
teljesítményeket engedhet meg és nagyfokú gyönyört fej- 
leszthet. 

Vajda János a maga életének kortársak ellenőrizte 

tanuságával, saját nyilatkozataival és cselekedeteivel a sze- 
relmi életnek ezt a kettőségét példázta. Ugynevezett 
, durva" nemi kielégülését lealázott szekszuális objektumnál, 
oly nőknél kereste és találta meg, akiket etikailag kisebb- 
értékűnek tekinthetett, míg gyöngédebb érzéseit úgy- 
nevezett magasabbrendű — elérhetetlen vagy, ami a lelki 
eredmény szempontjából egyremegy, szántszándékkal el- 
érhetetlenné tett nőknek juttatta: ismétlődéséül az 
elérhetetlen anya iránti erótikus érzés ki nem elégíthető- 
ségének. 

Három , nagy" szerelméről tudunk Vajda Jánosnak. 
Az első Gina, a második Leona, a harmadik Arabella- 
Rozamunda. E szerelmeknek  részletezésébe, bármilyen 
csábító is, ezúttal nem bocsátkozhatunk, csupán kidombo- 
rítjuk mind a három szerelemnek azt a közös vonását, 
hogy egyik sem járt nemi egyesüléssel, ez pedig, az ellen- 
kezőjének olykori látszata mellett is, túlnyomórészt magán 
a költőn múlott. 

Gina, amikor még érintetlen polgárlány volt, nem 
akart az érte rajongó költőé lenni. Később, miután egy 
magyar főúr hódolatának fejedelmi bőkezűségéből dús- 
gazdag asszony lett, majd a főúr halála után visszanyerte 
teljes szabadságát, szívesen lett volna Vajda felesége, sőt 
megelégedett volna a szerető alárendeltebb rangjával is. 
A költő azonban, noha verseinek és leveleinek tanusága 
szerint váltig rajongott a pompás nőért, mindenféle racio- 
nalizáló ürügyek mögé bújva mindent elkövetett, hogy az 
imádott nő testileg ne lehessen az övé. Beérte azzal, hogy 
— gondoljunk a , Kárhozat helyén" című gyönyörű ver- 
sére — gyötrődve kéjelegjen a voyeurnek abban. a viziójá- 
ban, hogyan veszíti el a bálványozott nő főúri szeretőjének 
karjában ártatlanságát, milyen gyönyörűséggel iár — inás 
férfiakra Gina bűnbeesése, hogyan , pazarol bájaiból 
meg nem értett kincseket méltatlan vadakra". 


Rettenetes féltékenység gyötri, lelket tépő, testet kínzó 
érzés. Olyan féltékeny, mint valamikor apja lehetett any- 
jára, apja, akivel sok tekintetben azonosította magát, aki- 
től még a vadászszenvedélyt is a legnagyobb hévvel vál- 
lalta át. Freud úgy véli, hogy azok a férfiak, akik szerelmi 
életük kettészakadása során nemiségüket csak lelkileg le- 
alázott objektumon tudják kielégíteni, a szemükben 
magasrendűvé emelt és gyöngéden szeretett nőnél, akihez 

való érzésükben anyjuk iránti tiltott incesztuózus érzésük 
ismétlődik meg, többé-kevésbé a pszichikai impotencia 
állapotában vannak. Könnyen lehetséges, hogy Vajdánál 
is ez volt az eset. Amikor Gina már az övé lehetett volna, 
nem azért nem lett az övé, vagy mondjuk, nem csak azért, 
mert a költő már nem akarta, hanem azért is, mert való- 
szinüleg nem is tehette volna magáévá. 

A második esetről, a Leona-esetről keveset tudunk, de 
kétségtelen, hogy ez a szerelmi kapcsolat is, noha a költő 
vágyai egyáltalában nem voltak plátóiak, bebizonyítottan 
plátói maradt, még pedig szintén Vajdának az egész hely- 
zetet így rendező tudattalan akaratából, amellyel meg- 
akadályozta a kielégülés beteljesedését. 

A harmadik szerelem tárgya Arabella-Rozamunda. Ez 
a legkülönösebb eset. A nő 38 esztendővel fiatalabb a köl- 
tőnél. Felesége lesz, mert Vajda mint férfi tetszik neki, 
mint költő pedig csodált bálványa. Ez a házasság válással 
végződik, mégpedig a mult század nyolcvanas éveiben 
Magyarországon még egyedül illetékes katolikus egyházi 
bíróság döntése szerint a , matrimonium non consumma- 
tum" tényálladéka alapján. 

Végzetesen igaznak bizonyul ezuttal is a Íreudi , soro- 
zatképződés" törvénye, amely rányomja bélyegét Vajda 
valamennyi szerelmi viszonyára, még a törvényes házasság 
formáját öltöttre is. Hiteles leveleinek és verseinek tanu- 
sága szerint vadul kívánja ezt a nőt, előbb szenvedélyes 
hódolója, majd férje. A házasság konszumálásának nin- 
csen semmiféle külső akadálya. A nő csöppet sem idegen- 
kedik attól, amire a férfi is szemmel láthatóan és füllel 
hallhatóan annyira vágyik. Mégis mindenképpen , különös 
házasság" marad ez a nász, noha egyes részletekben eltér 
egymástól az a kép, amelyet Vajda ad róla és az a leírás, 
amelyet az asszony nyújt. A Vajdától származó adatok 
szerint a házasság mindvégig fehér nász maradt és a házas- 
felek között nem támadt igazán házastársi viszony. Pásztor 
Árpád, a Vajda-kérdés elsőrangú ismerője, a válóper ira- 
taiból közzétette Noszlopi Ignácné vallomását, mely sze- 
rint: , Vajda Jánosné többször elmondta nekem, hogy ő 
férjével soha el nem hált, s midőn én ezen kijelentésében 
kételkedni látszottam, felperesné ezt előttem többször 
határozottsággal s komolysággal  esküdözve erősítette 
meg". Maga Vajda János a hercegprimáshoz intézett és 

az egyházi válóperi eljárás gyorsításáért esedező két leve- 
lében, szintén azt hajtogatja, hogy matrimonium consum- 
matum egyetlen egy percig sem állott fönn közte és Ára- 
bella-Rozamunda között. 

Vajdáné, aki Noszlopi Ignácné előtt ,esküdözve" 
ugyanolyan színben tüntette föl házasságát, mint Vajda az 
egyházi bíróság előtt, a Nyugat folyóiratban 1933-ban 
kivonatosan megjelent naplójában — amely azonban a 
válásnál később készült — módosítja régi előadását és azt 
állítja, hogy a házasság csak két évig és két hónapig 
maradt fehér, aztán pedig , esküdt urának a kánonjog 
szerint is törvényes felesége lett", 


A két állítás közül több szavahihetőséget érdemel a 
férj kijelentése. Egyrészt azért, mert Vajda Jánosné igen 
sok helyen a pseudologia phantastica jellemző kórképét 
mutatja naplójában és számos kijelentése korántsem áll- 
hat helyt az ellenőrző kutatás vizsgálatának, másrészt 
pedig a költő állításának javára billenti a mérleget az a 
körülmény is, hogy az egyházi bíróságok mindig igen 
lelkiismeretesen, féltő gonddal jártak el válópörökben és 
ítéletök meghozatalánál csakis oly tényekre támaszkodtak, 
amelyeket vagy kifogástalan okiratok, vagy sokszorosan 
megbízható tanuvallomások erősítettek meg. Vajdának 
saját állításával, magának Vajdánénak régebbi és még 
nem , stilizált" nyilatkozataival a legnyomatékosabban 
összevág az esztergomi szentszéknek csak sokévi meg- 
fontolás után hozott döntése. De még ha igaz volna is 
Vajdánénak előző kijelentéseivel homlokegyenest ellenkező 
későbbi állítása, mely szerint két év és két hónap után 
megtörtént a házastársak testi egyesülése is, pszichoanali- 
tikai szempontból még ez sem változtat az eset megítélésén, 
mert hiszen még a feleség előadása szerint is szokatlanul 
hosszú ideig tartott volna — két esztendőnél is tovább — 
míg a költő le tudta győzni azt a rendkívül erős gátlást, 
amely fizikailag távol tartotta feleségétől. Attól a nőtől, 
akiről egyik versében, amely már a házasság alatt kelet- 
kezett, még mindig azt írja: , elérhetlen vagy, messze . ..". 

Ugyanakkor, amikor ez a házasság fehér nász maradt, 
a költő a legszörnyűbb féltékenység poklában élt. Meg- 
tudta, hogy felesége még lánykorában találkahelyekre 
járt. Mint valamikor első nagy szerelmével, Ginával tette, 
akinek másokkal való szerelmi kalandjait újra meg újra 

reprodukálta emlékezetében (,E percet élem szakadatlan; 
Agyamban ez a jelenet Kering szünetlen, változatlan, Mint 
befagyott emlékezet"), feleségével szemben is ugyanezt a 
lelki helyzetet választotta: a voyeur  szado-mazochista 
álláspontját.  Folytonosan kutatta feleségének , előéletét", 
kínosan kivallatta vélt szeretőit, elvitte az asszonyt a költő- 
vel barátságban levő orvostanárokhoz, ahol szűzességet 
kereső ginekológiai vizsgálatokat végeztetett rajta. Bizo- 
nyos kisebb-nagyobb megszakítással fenntartotta vele a 
házastársi együttlakást, miközben szóban, írásban és tet- 
tekben a legszörnyűbb féltékenység által kieszelt válogatott 
gyötréseknek vetette alá. 

Első szerelme, Gina, gazdag arisztokratának adta el 
magát, palotáért és sok pénzért. A második; Leona, kalan- 
dornői vonásokat láltat és kalandornak esik áldozatul, 
akinek hamis hercegi címért és koholt vagyonért dobja 
oda magát. A harmadik, a hites feleség sokaknak árusítja 
bájait, valószinüleg kis összegekért. Mind a három esetben 
megvan az a szerelmi föltétel, amelyet Freud a , Dirnen- 
haftigkcit des gewaáhlten Objektes" kifejezéssel jellemez. 
Ezen a ponton azonban állandóan visszatérő eltérés is 
mutatkozik a Freud által jellemzett kettősségtől, amely a 
gyöngéd és az érzéki áramlatnak egymástól való teljes el- 
különítésében nyilvánul meg. Vajda lealázni próbálta mind 
a három nagy szerelmét —. szenvedélyesen gyalázva őket 
hogy testileg magáévá tehesse, ámde mégsem tette 
egyetlen esetben sem. Megénekelt — gyönyörűen meg- 
énekelt — szereimeit egyszintre iparkodott helyezni az 
uccai prostitúció képviselőivel, akiknél ki tudta elégíteni 
testi vágyait, mindamellett a megénekelt nőkkel szemben, 
(, kiket dicsőiték versekben") tartózkodott ettől, sőt min- 
denképpen megakadályozta és meghiusította még a neki 
nyiltan fölkínált vágykielégítés lehetőségét is. 

Mindezekben az esetekben a szekszuális objektum le- 
alacsonyításával párhuzamosan vagy vele egybefonódva, 
ugyanabban az időben, fennállott az a lelki túlbecsülés is, 
amely pedig Freud szerint hasonló esetekben csak az 
incesztuózus objektumnak vagy helyetteseinek van fönn- 
tartva. A költő szerelmei között tehát nem voltak olyan 
nők, akiket csak szeretett volna, anélkül, hogy megkiván- 
hatta volna őket, vagy akiket megkivánt volna, anélkül, 
hogy. szerethette volna őket. Mindannyiokat nagyon szerette 

is, nagyon megkívánta is. Ez voltaképpen a normális sze- 
relem állapotának felelne meg. Az abnormis azonban az, 
hogy a megkivánásnak természetes következményeit még- 
sem tudta levonni. Jobban mondva, tudattalanul nem 
akarta levonni. A helyzet olymódon bonyolódott nála, 
hogy azt a lealacsonyítást, amely előfeltétele lett volna a 
nemi kielégülésnek, rögtön ellensúlyozta ugyanazzal a sze- 
relmi tárggyal szemben azzal a túlbecsüléssel, amelyre 
rendszerint ily , kettéosztott" szerelmi életű férfiak részé- 
ről csak merőben incesztuózus nemi objektum tarthatna 
számot. Az anyához való egykori nagyon erős incesztuózus 
kötöttségét, amelynek visszahatása volt az anyától való és 
életírói szerint , természetellenes" eltávolodása, szerelmi 
élete folyamán nem ismételte meg csakis a lelki gyöngéd- 
ség kielégítésére szolgáló külön szerelmi objektumokon, 
hanem ugyanazokon az objektumokon, akiket rajongása 
közben egyúttal oly mértéktelenül lealázott is. 


Nem keresett anyát külön jelképező nőket, akiket csak 
imádhatott megkívánás nélkül és külön prostituáltakat, 
akiket csak megkívánhatott imádás nélkül, hanem a leg- 
durvább ingerlevezetésül igénybe vett prostitúción túl úgy- 
nevezett tiszta szerelmeiben mindig egyazon nőben egye- 
sítette az imádandó anyát és a megvetett prostituáltat. 
Ennek aztán az volt a következménye, hogy az imádás zs0- 
lozsmáin áttört a megkivánás részeg rikoltozása, viszont a 
megkivánás erejét megbénította a gyöngéd imádat. Ebből 
származott a fehér nászok végeláthatatlan sorozata. Míg az 
úgynevezett normális szerelmi életben imádás, megkivánás 
és kielégülés többé-kevésbé megfér egymással, míg neuró- 
tikusok közül a szerencsésebb fajta el tudja különíteni 
egymástól a kielégülést "magában az érzésben megtaláló 
imádást a lelki érzés nélküli, de testi kielégítést hozó meg- 
kivánástól, Vajda Jánosban minden rendellenesen egy- 
másbakeveredett és kavargott, anélkül, hogy bármilyen 
pozitív eredménye lett volna, ha ezuttal — most csak 
szekszuálpatológiáról lévén szó — nem vesszük tekintetbe 
azt a mindennél nagyobb és mindennél értékesebb ered- 
ményt, amelyet ennek a legboldogtalanabb életegyenköz- 
nek legboldogítóbb eredője, a költészet jelent. 

Éppen Vajdának ebből a különös szerelmi életéből — 
joggal túltéve magunkat a költönek különben is már a 
. pubertás korát követő időben tett nyilatkozatain és ezek- 

nek megfelelő viselkedésén — visszamenően megállapít- 
hatjuk, hogy bizony ő sem lehetett kivétel az Oedipus- 
komplekszus alól. Abban az életkorban, amikor ez a sors- 
döntő komplekszus kialakul, bármilyen ellenkező felfogást 
vallott és viselkedést tanusított is Vajda később, mégis csak 
ennek a komplekszusnak uralma alá került tudattalanul és 
vetélytársnak tekintette apját. Sőt nála -— gondoljunk 
Byron és Schopenhauer analógiájára — még a rendesnél 
nagyobb is lehetett az oedipusi vonzódás, úgy hogy szüksége 
volt az ellenkező irányba való legszélsőbb átcsapásra és 
szinte a gyűlölet érzésével való védekezésre, az incesztus 
korlátjának oly magasra emelésére, oly erőssé és áttörhe- 
tetlenné való megszilárdítására, hogy ez a korlátozás — 
valószinüleg pszichikai impotencia alakjában — lebírhat- 
lanul távol tartotta élete későbbi során is mindvégig mind- 
azoktól a szerelmi objektumoktól, akiket a leglángolóbban 
megkivánt. A, hogy úgy mondjuk, normális neurótikus 
legalább úgy segíthet magán, hogy apja mellől féltékenyen 
megkívánt anyját, lélekben való lealacsonyítása után, 
később más nőkben megtalálva és reprodukálva meg tudja 
kivánni és e nőkkel kielégülést tud szerezni. Vajdától ez 
az átlagos kompromisszum is meg volt tagadva. Nem tudta 
lelkében annyira lealacsonyítani, bárhogy próbálta is, 
megkivánt szerelmi társait, amennyire ez a kielégülés lehe- 
tővé tételéhez szükséges lett volna számára, mert ugyan- 
akkor mindjárt annyira bálványozta is őket, hogy velük 
szemben szintén föltámadt az anyjával szemben fennállott 
gyermekkori incesztuózus tilalom is. £ 

Mennyire nem ismerte magát — éppen szerelmi életé- 
nek későbbi kialakulása teszi jogosulttá ezt az ítéletünket 
— a fiatal Vajda János, amikor érthetetlennek tartotta 
apjának anyjára való féltékenységét! Hiszen ő maga az 
oedipusi komplekszus őskorában tudattalanul legalább is 
olyan féltékeny lehetett anyjára, mint apja tudatosan és 
ezt a féltékenységet később még fokozottabban megismé- 
telte valamennyi fehérnek megmaradt szerelmi viszonyá- 
ban. Anyja nem lehetett az övé és utóbb már egyetlen nő 
sem lehetett az övé, akit bármikor is úgy megkivánt, mint 
valaha anyját. 

A nagy álom 

Vajda János életírói, akik természetesen a széleskörű 

laikus nagyközönség számára dolgoztak, távoli célzást sem 

tesznek a költő lelki életének egyik fontos tartományára, 
amelynek elrejtése megakadályozza Vajda jellemének tel- 
jes megismerését. Zempléni Árpád, a kitünő költő és 
dr. Mikes Lajos, a finomtollú esztétikus és műfordító, akik 
Vajdának nemcsak rajongó hívei, hanem, amennyire ez a 
költővel kapcsolatban lehetséges volt, magánéletének be- 
avatott ismerői is voltak, ismételten közölték velem a 
következőket: 

— Ha megkérdeztük Vajdát, hogy" van, legtöbbszöi 
így felelt: , Képzeljék el, hogy meztelenül nyakig ülök 
emberi bélsárban, amely olykor annyira megnő, hogy már- 
már szinte szájamig ér. Ebben a rettenetes helyzetben 
pedig láthatatlan kéz felülről felém nyujt frankfurti virslit 
és annak a kéznek tulajdonosa keményen parancsoló han- 
gon felém harsogja: ,Zabáld meg!. Hogy" vagyok, kérde- 
zik. Hát így vagyok!" 

Ugyanabból a forrásból tudom azt is, hogy Vajda 
János ezt a neki kedves és gyakran megismételt hasonlatát 
onnan vette, hogy férfikorának közepétől, körülbelül 
35 éves korától kezdve egészen késő aggkoráig igen sok- 
szor keserves élességgel meg is álmodta a föntebb leírt 
helyzetet. Ez volt az ő , visszatérő nagy álma", amely 
olykor-olykor legföllebb apró részletekben módosult, így 
olyképpen is, hogy néha az emberi bélsár egy-egy másod- 
perecre össze is csapott felette, néha pedig a láthatatlan kéz 
. valósággal belenyomta a frankfurti virslit az álmodó költő 
szájába, úgy hogy egyszer-másszor bele is harapott. 

Hozzátette a költő, hogy ebből az álomból ritkán 
ébredt föl közönyös lélekkel; hanem legtöbbször nagy 
undor fogta el, amelytől órák hosszáig sem tudott meg- 
szabadulni. 

Rég elhunyt embereknek bármilyen pontosan leírt ál- 
maival szemben is igen nehéz helyzetbe jut a pszichoanali- 
tikus életíró, ugyanabba, mint amilyenben az analitikus 
orvos van olyan betegével szemben, aki elmondja ugyan 
álmát, de egyáltalában nem nyujt ehhez az álomhoz egyet- 
len szónyi eszmetársítást sem. Míg azonban a beteg, ha 
eleinte az álom leírásán kívül egyebet nem hoz is, vala: 
melyik későbbi órán esetleg mégis csak szolgáltat valami- 
lyen asszociációt, ezt a rég elhunyttól, fájdalom, sehogyan 
sem kaphatjuk meg. Így tehát a pszichoanalitikus patogra- 
fusnak teljességgel be kell érnie az álom manifeszt képével. 

Igaz, hogy ez a kép olykor magában véve is — az álmodó- 
tól utóbb szolgáltatott eszmetársítás híjján is — eléggé 
jellegzetes lehet és ha asszociációk helyett rendelkezünk az 
álommal valamilyen elfogadható kapcsolatba hozható hite- 
les életrajzi adatokkal, akkor, ha az álom tüzetes megfejté- 
sébe nem bocsátkozhatunk is, valamilyen karakterológiai 
következtetéseket mégis csak levonhatunk belőle. Így va- 
gyunk Vajda János , nagy álmával" is. 8 

Kerekes György polgári iskolai tanár, aki Vajda-élet- 
rajzának kézíratát, kinyomatása előtt, a költő elé terjesz- 
tette és némi javítással kapta vissza, akinek munkáját tehát 
Vajda úgyszólván jóváhagyta, ebben az életrajzban föl- 
jegyzi róla, hogy noha társaságban rendszerint gyakran 
túlzásba menő udvariasságot tanusított, tudott egészen a 
nyerseségig őszinte is lenni. Ugyanez az életíró hivatkozik 
Vajdának olyan kortársaira is, akik szerint , köznapi tár- 
gyakról" szeretett társalogni, úgy hogy némelyek, egyé- 
niségének ezt a jellemvonását egyoldalúan kiragadva és 
túlságosan kidomborítva, , anyagias, nyers embernek" tün- 
tették föl. Mik lehettek ezek a , köznapi tárgyak"? Kerekes 
nem terjeszkedik ki részletezésükre, de hogy ismét arra a 
két kifogástalanul szavahihető tanura hivatkozzam, akiket 
korántsem lehet azzal gyanúsítani, hogy bálványozott köl- 
tőjükkel szemben akár a legkisebb ellenszenv irányította 
volna is őket, Zempléni Árpád és dr. Mikes Lajos ezeket a 
köznapi tárgyakat a skatológia birodalmába tartozóknak 
jelölték meg. A csillagok közé emelkedni tudó költő, a 
földre visszatérve, gyakran nemcsak sár-, hanem bélsár- 
rögöket is taposott. 

Bizalmasainak ezt az előadását sokatmondóan kiegé- 
szíti Vajda nemrég elhunyt elvált feleségének, Vajdáné 
Bartos Rózának a Nyugat folyóíratban kivonatosan. közzé- 
tett emlékirataiban az az adat, mely szerint a költő állandó 
szokása volt saját exkrementumának gyüjtése, gyakori 
megszemlélése és gondos megvizsgálása, eleinte csak a 
defekáció után, később már utólag külön is. Mint felesége 
írja, , exkrementumát tányéron tartja és nagyítóval tanul- 
mányozza, hogy nincs-e gyomorhurutja". Ezek a tányérok 
szabadon állottak a lakásban, mint azok a nagy sörös- 
korsók is, amelyekbe vizeletét gyüjtötte. 

A folyton visszatérő álomra gondolva és ezeket az 
adatokat egybevetve vele, megkapjuk az anális erótika jel- 

legzetes képét. Csakhogy Vajda János érdekes kettősséget 
mutat e körül. Jellemében ugyanis megtaláljuk a rendsze- 
retetet, a takarékosságot és a makacsságot, amelyek Freud- 
nak most már az ellentáborban is alig vitatott megállapítása 
szerint az anális erótika szublimálásának következményei. 
Viszont azonban a nagy visszatérő álom és Vajdáné skato- 
logikus , leleplezése" arról tanuskodik, hogy a szublimálás 
nem sikerült sem teljesen, sem véglegesen — a nagy álom 
például az infantilis anális erótikához újra meg újra vissza- 
térő regresszióra vall — és hogy Vajdában — mint egyéni 
eltérés az átlagos tipustól — egymás mellett állott fönn az 
anális erótika és az anális jellem, noha Freud szerint az 
anális erótikának felnőtt korban való fennmaradása nem 
igen kedvez az anális jellem kifejlődésének. Vajda Jánosnál 
a maradandó jellemvonások nem az eredeti ösztönök válto- 
zatlan folytatásai vagy szublimálásai, hanem folytatásai 
és egyúttal szublimálásai voltak, olykor egymás mellett, 
olykor meg fölváltva egymást, a szublimáltság felsőbb 
szintjéről néha az eredeti nyers ösztönkielégítés alacso- 
nyabb szintjére visszazuhanva, majd onnan ismét fölszub- 
. limálódva. 

Analitikus szemmel nézve anális jellem végrendelkezése 
az a nehány sor is, amelyet a költő életének utolsó éjsza- 
káján írt. Benne van a különös rendszeretet, a takarékos- 
ság és, bizonyos szempontból, a , különc" makacsság is. 
Írótársainak köztudatában úgy élt Vajda János, mint olyan 
ember, akinek jóformán egy fillérje sincs félretéve. (Csak 
nemrég került nyilvánosságra egy panaszos levele, amely- 
ben a betegen fekvő költő arról intézkedik, hogy adják el 
télikabátját, a befolyó pénzből pedig vegyenek neki gyógy- 
szert.) Ugyanakkor tárcájában és íróasztalának fiókjában 
apránként megtakarított 400 forintot őrzött. Ebből végren- 
deletében ápolónőjének 200 forintot juttat. Az utolsó lélek- 
zetvételéig meg nem szűnő rendszeretete érvényesül a 
szinte a halál órája előtt kelt végrendelkező felsorolásban, 
amelyben pedáns pontossággal vonultatja föl a könyvtárat, 
ruhatárat, fegyvertárat, pipatárat, az egész bútorzatot. A 
világért sem marad ki semmisem a lakás berendezéséből, 
nem kallódik el a legapróbb tárgy sem a gondosan össze- 
állított leltárból, akkor, amikor a szervezet már-már fel- 
mondja a szolgálatot. És végül kiütközik sub specie mortis 
is a már daccá keményedő makacsság, amely egyrészt azt 

követeli, hogy , testem okvetlen minél apróbb részletekre 
fölbonttassék; agyam, szívem, gyomrom kivéttessék és föl- 
apróztassék", másrészt ezzel a szinte haragos, egyúttal a 
takarékosságot és rendszeretetet önérzettel párosító nyi- 
latkozattal zárja le életének mérlegét: , Egyetlen egy kraj- 
cárral sem vagyok adósa senkinek. Január 16, reggel fél- 
négy. Vajda János". 

A KRIMINÁLPSZICHOANALIZIS ÚTJA 
Dr. Dukes Géza 


, As parlent trop vite, ces messieurs. IIS 
parlent bien, mais ils parlent trop vite. On 
peut pas sexpliguer avec eux." ÁAnatole 
France: , Crainguebillef. 


A bűnözés lélektani etiológiájára vonatkozólag a kri- 
minolégia voltaképp csak odáig jutott el, hogy osztályozza a 
a bűnözők különböző típusait és körülírja az egyes típusok 
lelki jellegzetességeit. Ma pszichoanalitikai szemmel nézve 
ezeket a leírásokat, legjelentősebbeknek látjuk azon utalá- 
sokat, melyek a bűnöző infantilizmusára vonatkoznak. Ha- 
velock Ellis a bűnözőről írt művében! erre vonatkozólag a 
következőket irja: , Gyakran látjuk a bűnözésnél a fejlődési 
gátlás tűneteit, bizonyos fokig élete végéig gyermek marad, 
testileg megnőtt, gonoszságok elkövetésére erősebben kifej- 
lett képességű gyermek. A bűnöző atavizmusának egy része 
ez. Az éleselméjűség, mely a bűnöző gyermeknél gyakran 
tapasztalható, a felnőtt bűnözőnél ritka tulajdonság; nyil- 
ván nagyon korán megakadt fejlődéssel állunk itt szem- 
ben..." A pszichiáterek közül többek között Brouardel 
figyelte meg és hangsúlyozta a bűnözők infantilis és femi- 
nin jellemvonásainák gyakoriságát. Dostojewski fegyházi 
emlékezéseiben a fegyencekről azt mondja: , Gyermekek, 
igazi gyermekek voltak ők, 40 éves koruk dacára is." Azon 
egyéb jellegzetességek, melyeket a bűnözőknél regisztrál- 
. tak: erkölcsi érzéketlenség, értelmi fejletlenség, ravaszság, 
hiúság, elővigyázatlanság stb. tulajdonképp mind ennek az 
infantilizmusnak kisugárzásai. Ám joggal mondja Vám- 
béry? hogy , mindezen tulajdonságok kisebb-nagyobb mér- 


1 Lásd H. Ellis: , The criminal". Németre fordította: Dr. H. Kurella 
,; Verbrecher und Verbrechen" címmel, 1895. 

tékben a legbecsületesebb emberben is előfordulnak. Hogy 
a bűntettesek egy részében nyomatékosabban jutnak 
érvényre, az feltéve, hogy tudományos igazságként bizo- 
nyítható — kétségkívül érdekes, sőt a bűntett elleni küz- 
delemben gyakorlatilag is értékesíthető, de nem adja a bűn- 
tett lélektani keletkezésének okát." 


A pszichoanalizissel az ily célú kutatás lehetősége is 
megnyílt. Az emberi érzések, gondolatok, cselekvések lelki 
rúgóinak oly mélyreható vizsgálata, mint ez a lelki meg- 
betegedések lélekelemzés útján való gyógyításánál foga- 
naiba vétetett, azelőtt nem volt lehetséges. A pszichoanaliti- 
kus figyelmét korán a bűnözés lelki problémája felé terel- 
ték azon megismerések, melyek a tudattalan lelki éiet fel- 
tárása által adódtak. Elénk tárult az ember ösztönvilága 
és nemcsak beteg lelkek elemzése, hanem egészséges embe- 
rek álmainak analizise nyomán is kiderült, hogy azok a 
nyers ösztönök, melyek a bűnözésnél gátlás nélkül vagy a 
gátlásokat félretolva kifejezésre jutnak, csírájukban fellel- 
hetők minden ember tudattalan lelkiségében; bármennyire 
is kínos e felismerés a tudatos én számára. Két, a köz által 
már a legősibb idők óta büntetéssel sujtott cselekmény elkö- 
vetése iránti törekvés a lélekelemzés tapasztalatai szerint 
minden gyermek lelkében már a legzsengébb korban támad: 
a másik nembeli szülővel való incesztus vágya és ennek 
lehetővé válása céljából a saját nembeli szülőfél erőszakos 
eltávolítása, megölése. Az a mód, ahogyan a gyermeknek 
sikerül ezekkel az ösztönrezdülésekkel elkészülnie, dönti el 
későbbi lelki fejlődését. Az Oedipus-komplekszum normális 
elintéződése mellett is azonban a lélek tudattalan rétegében 
ezen vágyak nyomai megmaradnak, aminthogy leikünk e 
legmélyén ott szunnyadnak , vad" őseink egyéb primitív 
tendenciái is. Hajlamok, melyek a gyermekkorban gyakran 
még egészen átlátszóan jutnak kifejezésre, később azonban 
heiyes nevelés mellett eredeti céljuktól eltolódva átszellemit- 
tetnek. , Az enyhítés és higítás erejénél fogva — mondja 
már Tarde3? — a méreganyagból hasznos erjesztőszer válik 
s nem volna nehéz kimutatni, hogy a legtermékenyítőbb és 
előbbrevivő tényezőkben és erőkben — becsvágy, bírvágy, 


3 Lásd Tarde: , Criminalité comparée"; magy. ford. Dr. Lengyel 
Aurél: , Összehasonlító tanulmányok a kriminológia köréből" címen. 

udvariaskodás, bátorság — fokozatosan szelídített vad ösz- 
tönök nyílvánulnak meg." 

E megismerések már eleve közelebb hozták a pszi- 
choanalitikai tudományt azon reakciók megértéséhez, me- 
Ilyeket a bűnözés a társadalomból kivált. Freud , Totem és 
tabu" c. munkájában! a legősibb büntetési rendszabályok- 
ról, a tabu-áthágási tilalmakról szólva, rámutat arra, hogy 
a büntetésnek tudattalan lelki gyökere: védekezés a mind- 
nyájunkban ott lappangó saját kriminális hajlamokkal 
szemben; a tudattalanban hatékony megtorlási vágyat és 
bosszúérzetet táplálja a bűnözés ragályától való félelem, 
illetve ennek ontogenetikus eredendő oka — a gyermek- 
korunkban elfojtani kényszerült tiltott vágyak miatti bűn- 
tudat. , A ragadós példától, az utánzás kísértésétől... való 
félelem az, ami itt működik — mondja Freud. — Ha egy- 
valaki merészelte kielégíteni elfojtott vágyát, ugyane vágy- 
nak kell felébrednie valamennyi társában s hogy a kísértést 
csírájában elfojtsák, merénylete gyümölcsétől kell meg- 
fosztani a tulajdonképp irigyelt embert; és a büntetés nem 
ritkán ad alkalmat a végrehajtóknak arra, hogy a büntetés 
ürügye alatt ugyane bűntettet maguk is elkövessék. Hiszen 
ez az emberi büntetőrendtartás egyik alapja, előfeltétele 
pedig — amint kétségkívül igaz is — az, hogy a gonosztevő- 
ben és a bosszúálló társadalomban egyforma tilalmas rez- 
dületek vannak meg. A pszichoanalízis megerősíti itt, amit 
a jámborok szoktak mondani: valamennyien gonosz bűnö- 
sök vagyunk." 

Ilyen megvilágításban nyilvánvaló lett, hogy a büntetés 
nemcsak célszerűségi rendszabály, hanem a büntető társa- 
dalom ösztönkielégülése is; ennek felismerése adja magya- 
rázatát annak a káros maradiságnak, mellyel oly büntetési 
módok is fenntartatnak, melyek egész nyilvánvalóan és a 


: Freud: , Gesammelte Schriften" X. kötetében; magy. ford. Pár- 
tos Zoltán. 

5 A , Karamasoff fivérek"-ben a következő mondat olvasható: 
, Senki a világon nem lehet a bűntettes bírája, mielőtt be nem látja, 
hogy ő épp oly gonosztevő, mint az, aki előtte áll." Ugyane regényben, 
— melyet Freud a legnagyszerűbb regénynek mond, amit valaha írtak 
— Dostojewski a következőket mondatja Lizával Aljosához: , Fivérét 
el fogják ítélni, mert megölte atyját; pedig lelkük mélyén az emberek 
egész helyesnek találják ezt és nagyon tetszik nekik." Más helyütt: 
, Mindnyájan azt mondják, hogy gyűlölik a rosszat, titokban azonban 
mégis mindnyájan, mindnyájan szeretik." 

büntetőjogtudomány megállapításai szerint is már régóta 
hatástalanoknak bizonyultak. És magyarázatot talál az is, 
hogy a szabadságvesztés-büntetés végrehajtásának mai 
lélekölő módján miért nem történik változtatás, noha ezt a 
célszerűségi belátás már régóta indokoltnak mutatja." 


A bűnözés és büntetés lélektanára vonatkozólag a gyó- 
gyító lélekelemzés tapasztalatai nyomán adódott ezen elmé- 
leti megfontolások irányt szabtak a további kutatásnak is. 
A pszichoanalizis számára, mely a neurózisok keletkezésé- 
nek tudattalan lelki erőszerkezetét tárta fel, önként adódott 
a feladat a bűnözés tudattalan lelki determinánsainak fel- 
kutatására. Mikor Freud 1906-ban Löffler wieni egyetemi 
tanár büntetőjogi szemináriumában ,, Tatbestandsdiagnostik 
und Psychoanalyse" címen tartott előadásban a lélekelem- 
zési szabad asszociációs módszert ismertette, ennek még csak 
a szorosabb értelemben vett kriminalisztikai jelentőségére 
hívta fel a figyelmet; arra, hogy az eddigieknél talán alkal- 
masabb lélektani vizsgálati módszerül szolgálhat bűnügyi 
tényállások felderítésére, illetőleg a bűnösség vagy ártatlan- 
ság kikutatására. E tekintetben azonban később óvatosságra 
intett.7 Az a párhuzam, melyet ez előadásban — a lélek- 
elemzési módszer alkalmazása szempontjából a neuró- 
tikus és a bűnöző között von, alapvető jelentőségű. 

A pszichoanalizis bűnügyi etiológiai és kriminálpoli- 
tikai jelentőségére Ferenczi azon előadásában mutatott rá. 
melyet most 20 esztendeje az Országos Ügyészi és Bírói 
Egyesületben tartott az — akkoriban nálunk még csupán 
az ő munkásságán keresztül ismert — új lélektani tudo- 
mány jogi és társadalmi vonatkozásairól. Ugyanakkor — 
bár csak mint utópisztikus lehetőséget — érintette már a 
bűnözőknek, különösen a visszaesőknek analitikai gyógyí- 
tását is. Egy későbbi , Kriminológia és pszichoanalizis" c. 
értekezésében a megalkotandó. kriminálpszichoanalizisről 


86 Legutóbb nálunk Finkey: , Büntetési rendszerünk égető sebei" 
címmel tartott jogászegyleti előadásában (1932) mutatott rá arra, 
hogy az életfogytiglani fegyházra ítélt, 15 év kitöltése után feltételesen 
szabadonbocsátottak mily sok esetben követnek el újabb bűncselek - 
ményeket. 

7 Lásd alább. Reik legutóbbi , Der unbekannte Mörder" c. mun- 
kájában hangsúlyozza, hogy a pszichoanalizis, mint különben is a 
lélektan általában, nem alkalmas a materiális valóságnak a vádlott 
személyén keresztül való kinyomozására. 

szólva, közelebbi utmutatásokat is adott e munka foganat- 
bavételére, mikor azt ajánlotta, hogy jogerősen elítélt, val- 
lomásban lévő bűnözőket kellene a fegyintézetekben felke- 
resni és rendszeres lélekelemzésnek alávetni. És pedig első- 
sorban azzal a céllal, hogy a bűnözés lelki okainak kikuta- 
tásával a megelőzésnek egy mainál megfelelőbb módja — 
nevelési profilakszis — találtassék; a speciálprevenció tekin- 
tetében pedig most már azon meggyőződésének adott kife- 
jezést, hogy a bűntettesek lélekelemző gyógyítása nem kilá- 
tástalan. 


A bűnözés egyik fontos lelki mechanizmusát Freud 
1915-ben írt , Die Verbrecher aus Schuldbewusstseinő c. 
rövidre szabott, de annál jelentősebbnek bizonyult értekezé- 
sében? tárta fel. Elmondja itt Freud, hogy nagyon tisztes 
betegeinél is nem ritkán fordult elő, hogy a gyermekkorban 
elkövetett lopásokról, csalásokról, sőt gyujtogatásokról szá- 
moltak be, mely cselekményeket ő eleinte a gyermekkor 
erkölcsi gátlásai gyengeségének tudott be. Szembeötlőbb és 
a gyógyítás ideje alatt felnőttek által elkövetett ily bűntet- 
tek alaposabb tanulmányozása azon meglepő eredményre 
vezetett, hogy ezen cselekményeknek főleg tiltottságuk volt 
az indító oka és hogy elkövetésük lelki megkönnyebbülést 
hozott az illetőknek. Egy előttük ismeretlen eredetű bűn- 
tudat nyomása alatt állottak, melynek ereje a tett elkövetése 
után alábbhagyott. , Bármennyire paradoxnak tünik is — 
írja Freud — azt kell mondanom, hogy ez esetekben előbb 
volt meg a bűntudat, mint a vétség; hogy a bűntudat nem a 
vétség következményeképp lépett fel, hanem ellenkezőleg, a 
vétség követtetett el a bűntudat nyomán." E rejtély meg- 
oldását Freud abban találta meg, hogy egyrészt e préexis- 
tens bűntudatban a gyermekkori Oedipus-fantáziák tudat- 
talan maradékának reakciója volt felismerhető, másrészt 


8 Lásd Ferenczi: , A pszichoanalizis haladása" c. munkájában, 
Bpest, 1919. Az előbb említett előadást lásd , Értekezések a pszichoana- 
lizis köréből" c. könyvében. I 

5" Lásd a , Gesammelte Schriften" X. kötetében az , Einige Charak- 
tertiypen aus der psychoanalytischen Arbeit" c. tanulmányt. 

1 Mayhew, angol kriminológus , London labour and London 
poor" c. H. Ellis által nagyon kiemelt munkájában (1862) azt írja, 
hogy ha gyermekkori pajtásait az általuk elkövetett bűncselekmé- 
nyekért Oxford vagy Cambridge helyett javitóintézetbe küldték volna, 
akkor talán a fegyház lett volna későbbi sorsa nem egyiknek azok 
közül, kikből később a parlament és a bíróságok büszkeségei lettek. 

pedig, hogy az ezen bűntudat nyomása folytán végrehajtott 
tiltott cselekmény azért járt lelki megkönnyebbüléssel, mert 
módot adott a bűntudatnak racionalizálás útján való eny- 
hítésére. Azaz arra, hogy bűntudatukat inost már tudatos 
, én"-jük számára valahogy mégis csak elviselhetőbb tény- 
állással hozzák összefüggésbe, ill. azt egy valósággal elkö- 
vetett oly cselekményre tolják át, mely mindenesetre kisebb 
lelki megterhelést jelent, mint a tudattalanból hatékony 
Oedipus-vágyak okozta lelkiismeretfurdalások.! Ugyanaz a 
lelki mechanizmus volna itt működésben — mondja Freud 
—, mely némely gyermeket valami homályos bűntudattól 
hajtva rosszalkodásra késztet, hogy ezzel büntetést provo- 
káljon ki, melynek elszenvedése azután megnyugtatja.! 
Freud ezen felismerésére építette fel Reik büntetőjogi 
elméletét , Gestándniszwang und Strafbedürfínis" c. munká- 
jában (1925), mely a büntetés lélektani alapját és célját a 
tettes és a vele magát tudattalanul azonosító társadalom — 
előzetes bűntudaton alapuló —- bűnhődési vágyának kielé- 
gítésében látja. E bűnhődési vágy az, mely a tett elkövetése 
révén a büntetést kiprovokálja. Reik a Freud által felderí- 
tett lelki mechanizmust  általánosította, mielőtt további 
lélekelemzési tapasztalat erre elegendő támpontot szolgálta- 
tott volna. A pusztán a felettes-én morális gátlása hiányában 
bűnözők kategóriáját kiveszi elméletének érvényessége alól; 
szerinte ezen bűntettesek egy büntetőjogi elmélet felállítá- 


11 Hogy a racionalizálás, azaz a tudattalan irracionális indokok- 
ból elkövetett tilos cselekménynek a tudatos ,én" által elfogadható 
racionális okokkal való motiválása mily nagy szerepet játszik egyéb- 
ként is a bűnözőnél, arra Ferenczi fenti , Kriminológia és pszichoana- 
lizis" c. értekezésében a következőkben mutat rá: , A külső körülmé- 
nyek a tettet sokszor egyáltalán nem indokolják; a tettes pedig, — 
ha őszinte, — be kell, hogy vallja, hogy tulajdonképp maga; sem tudja, 
hogy mi vitte rá a tett elkövetésére; legtöbbször azonban nem őszinte 
még önmagával szemben sem és utólag keres és talál magyarázatokat 
alapjában érthetetlen és lelkileg indokolatlannak látszó viselkedésére, 
vagyis racionalizálja azt, ami irracionális." Ugyanúgy, mint ahogy a 
poszthipnotikus szuggesztió alatti cselekvésekre találnak ki a hipnoti- 
záltak oly meglepő indokolásokat. - 

12 Freud a , Dostojewski und die Vatertötung" c. tanulmányában 
(bevezető az , Urgestalt der Brüder Karamasoíf" c. műhöz) a követ- 
kezőkkel indokolja Dostojewskinek a rámért igazságtalan büntetésben 
való megnyugvását: , Dostojewskis Verurteilung als politischer Ver- 
brecher war ungerecht, er musste das wissen, aber er akceptierte die 
unverdiente Strafe von Vüterchen Zar als Ersatz für die Strafe, die 
seine Sünde gegen den wirklichen Vater verdient hatte." 

sánál annál inkább figyelmen kívül hagyhatók, mert lélek- 
tanilag a büntetés ezekre semmiképp sem igazolható, leg- 
kevésbé pedig mint elrettentő rendszabály. 

Ferenczi a Bécsben 1928-ban tartott kriminológiai elő- 
adásában? Reik munkáját méltatva és annak kriminálpszi- 
chológiai jelentőségét egyébként kiemelve, rámutatott arra, 
hogy Reik nem vette figyelembe a bűntett lélektani keletke- 
zésének azon összes lehetőségeit sem, melyek — a lélek 
eddig megismert strukturáját tekintve — elméletileg adód- 
nak. , Ha ugyanis szem előtt tartjuk — mondja Ferenczi —, 
hogy a személyiség háromszorosan, ösztön-énből, reális én- 
ből és erkölcsi énből tevődik össze, akkor valamely ösztönös 
cselekvés legalábbis három forrásból fakadhat: egyik az 
ösztönös alap túlságos ereje, melyet az énfölöttes szervezete 
megfékezni nem tud, másik a reális én gyengesége, felülete- 
sen kifejezve az ítélőképesség elégtelensége s csak harmad- 
szor jöhet tekintetbe a bűntettnek bűntudatból való elköve- 
tése, mint ezt Freud és Reik feltették." E szempontok 
figyelembevételével Reik büntetőjogi elméletéből csak azon 
kriminálpolitikai következtetés volna levonható, hogy a 
bűnözők ama csoportjára vonatkozólag, kikre elmélete 
helytállónak fog bizonyulni, nem lehetne többé szó a bünte- 
tés preventív hatásáról, lévén az ezekre a bűnözőkre inkább 
csábító, mint elrettentő hatású. 


A bűntudatból bűnözőben Alexander és Staub csak egy 
extrém esetét látják a neurótikus bűnözőknek. Bűntettesek- 
nek — a büntetőeljárás folyamata alatt — a lélekelemzési 
módszerrel történt vizsgálatánál nyert tapasztalataik nyo- 
mán , Der Verbrecher und seine Richter" c. munkájukban 
(1929) arra az eredményre jutnak, hogy a bűnözők egy 
jelentékeny része olyan tudattalan lelki konfliktusok hatása 
alatt követi el tettét, mint amilyeneket a pszichoanalizis a 
lelki megbetegedések okául ismert fel. Ez a neurótikus kri- 
minalitás pszichológiai tartalmában voltaképp nem külön- 
böznék a neurótikus lelki megbetegedéstől. Mindkettőt egy- 
aránt az antiszociális ösztöntendenciák és a morális én kö- 
zötti -- végső elemzésben az Oedipus-komplekszumra vissza- 
vezethető — belső konfliktus váltja ki, mely a neurótikus 
betegnél testi vagy lelki tünetet hoz létre, a bűnözőnél pedig 


15 , A pszichoanalizis és a kriminológia" címmel közölte a Száza- 
dunk 1928. évi 5. száma. 

mint cselekmény robban ki. A tudatos én csak mint a tudat- 
talannak vak eszköze szerepel. A betegséggel és a büntetés- 
sel járó szenvedést neurótikus és bűnöző egyaránt keresi — 
a bűntudatból bűnözőnél e bűnhődési vágy a cselekmény 
elkövetésének főrúgójaként szerepel. A bűntett legtöbb- 
ször csak pótléka egy más, a tudattalanba fojtott kriminális 
vágytörekvésnek. Az Alexander és Staub könyvében példa- 
képp közölt bűnesetekben (lopás, gyilkosság) a lélekelemző- 
vizsgálat a tett elkövetésének végső lelki rúgójaként a tudat- 
talanban hatékony incesztusvágyat derítette fel. 

Itt kell megemlítenem, hogy Storfer a , Sonderstellung 
des Vatermordes" c. munkájában (1911) az első krimi- 
nálpszichoanalitikai tanulmány — az apagyilkosság és álta- 
lában a rokonok ellen elkövetett gyilkosság miatti halál- 
büntetésnek a régi rómaiaknál szokásban volt végrehajtási 
módja szimbólikájából kimutatta, hogy e büntetési módban 
az incesztus megtorlása jutott kifejezésre. (A gyilkost ma- 
jommal, kakassal, kutyával és kigyóval együtt zsákba- 
varrva a tengerbe vetették. Szforfer szerint azért a vízbe, 
hogy a földanyával ne egyesülhessen.)!5 

,, Sokkal több esetben, mint eddig is, fogja a lélekelem- 
zés a lopásra és az élet elleni bűncselekményekre való haj- 
lamban libidinózus ösztönök eltolódott megnyilvánulásait 
felfedezni" — tette fel Ferenczi fentemlített 1913. évi elő- 
adásában és az azóta szerzett tapasztalatok igazolták e fel- 
tevés alaposságát. 


14 Bonaparte Mária a Lefébvre eset elemzése kapcsán közli, hogy 
a gyilkosság elkövetése előtt hosszú évekig álmatlanságban szenvedett 
asszony bebörtönöztetése napjától kezdve, a kemény szalmazsákcn 
kitünően aludt és szorongásaitól és kényszergondolataitól a börtönben 
szabadult meg. (Lásd M. Bonaparte: Der Fall Lefébvre, Imago 1929.) 


Davitt: , Leaves from a Prison Diary" c. munkájában (1889) a 
következőket írja: , Rendkívül különös, hogy csak nagyon kevés bör- 
tönlakót láttam, aki kinézésében és szavaiban őszinte kétségbeesés 
benyomását tette volna, akármily nagy volt a fegyelmi büntetés és 
nagy az ellentét a régebbi és mostani életük között." (Idézi H. Ellis). 

15 Lásd még Alexander: , Ein besessener Autofahrer" c. cikkiét az 
Imago 1931. évi , Kriminologie" c. füzetében; a régebbi időből Pfister: 
Ist die Brandstiftung ein archaischer Sublimierungsversuch?" c. cikkét 
a Z. f. Psa. 1915. évf.-ban, 

Lombroso: , Börtönpalimpsestek" c. munkájában említi, hogy a 
bűntettesek rajzai között milyen gyakoriak a nagy, lecsüngő mellű 
nők ábrázolásai. H. Ellis e rajzok megítélésére csak művészeti szem- 
pontokat talál. 

Lélekelemzési tanulmányok. 18 278 


A libidó gyermekkori sorsának a kriminalitás kifejlődé- 
sére való hatását mutatta ki. Abraham is abban a tanulmá- 
nyában, melyben egy többszörösen büntetett szélhámos kri- 
minalitásának adta lélektani magyarázatát.!f Az illető ser- 
dült korától kezdve elkövetett szédelgéseiért előbb javító- 
intézetbe került, onnan megszökött és azután hosszú éveken 
át ismételten csalásokat és sikkasztásokat követett el a leg- 
különbözőbb helyeken. Az analitikus elé, mint a háború 
alatt hadbíróság által kiküldött szakértő elé került az eset; 
rendszeres lélekelemzésre nem volt meg a lehetőség, de a 
vádlott által a zsenge gyermekkorra visszamenőleg közölt 
és a lehetőség szerint ellenőrzött életrajzi adatok összeveté- 
sével a következők voltak megállapíthatók. Ennek az em- 
bernek, mint több testvér után későn született gyermeknek, 
a szükös anyagi viszonyok között tengődött szülői házban a 
legparányibb szeretetben sem volt része; úgy szülei, mint 
testvérei. alkalmatlan jövevénynek tekintették; ennek követ- 
keztében ő maga is nagyon korán visszavonta szeretetét 
környezetétől és egész libidóját saját személyére koncent- 
rálta. Kijutva az életbe, kitűnően értett hozzá, hogy művészi 
tehetsége révén is mindenkivel megkedveltesse magát, aki- 
vel csak érintkezésbe került. De mindazokat, akiknek 
kegyébe sikerült beférkőznie, hamar rútul be is csapta. Így 
bosszulta meg az életben azt a szeretettelen bánásmódot, 
melyben a szülői házban részesült. Egy belső kényszer foly- 
tán egyrészt az emberek szeretetére méltónak kellett magát 
mutatnia, másrészt aztán hamar bebizonyítania azt is, hogy 
erre a szeretetre méltatlan. Ismétlési kényszere arra indí- 
totta, hogy újból és újból kitaszíttassa magát olyan körből, 
melynek ügyeskedéseivel kedvencévé tudta magát tenni. 
Abraham oda konkludál, hogy ellentétben a neurózisok 
elemzésénél oly gyakran kiderülő kora gyermekkori túl- 
kényeztetéssel, mely a gyermek szerettetési igényét túl- 
nagyra felfokozza, a szeretet korai nélkülözése az, mely — 
mintegy lelki koplalás (seelische Unterernáhrung") — első 
feltétele a disszociális jellemvonások kifejlődésének. A 
szeretetnélkülözés nyomán —-. mondja Abraham — a gyü- 
lölet és düh nagy mértéke halmozódik fel, mely eredetileg 
egy szűkebb környezet, később pedig az egész társadalom 


16 Lásd Abraham: , Die Geschichte eines Hochstaplers im Lichte 
psychoanalytischer Erkenntnis" Imago 1925. 

ellen irányul. Abrahamnak módjában volt e bűntettesnek a 
börtönből való kiszabadulása utáni sorsáról is tudomást 
szerezni; 5 évre rá ugyanis egy más bíróság, mely elé az 
illető újabb bűntettek miatt került, ismét kikérte szakértői 
véleményét. Ezen újabb büntetőeljárás már évekkel azelőtt 
tétetett folyamatba, de amíg a szakértői megvizsgálás: elren- 
delésére került a sor, a vádlott már teljesen megváltozott 
ember volt. Rég beszüntette világcsalási manővereit, tisztes- 
séges, szorgalmas, közbecsült polgár lett azóta, hogy oly 
nővel — nála idősebb özvegyasszonnyal — hozta össze a 
sors, akinél megtalálta azt a gondoskodást és szeretetet, me- 
lyet a szülői házban nélkülözni volt kénytelen. A gyermek- 
kori narciszmusban megrekedt libidója megtalálta az utat a 
— bár csak infantilis — tárgyszeretés felé. 

Abraham tapasztalatát kiegészíti Aichhorn-é, aki a 
,, Verwahrloste Jugend" c. művében (1925) zűllésnek indult 
fiatalkorúak analitikus utónevelésének lehetőségeiről szá- 
mol be. Aichhorn az eléje került esetek három csoportját 
említi: 1. , Verwahrloste aus zu viel Liebe", 2. , Verwahr- 
loste aus zu grosser Strenge" és egy harmadik csoport az, 
ahol mindkét szélsőség egyaránt érvényesült, amenyiben a 
két szülő közül az egyik túlkényeztette, a másik túlszigo- 
rúan bánt -a gyermekkel. (Az első csoport, Aichhorn 
tapasztalata szerint, polgári környezetben aránytalanul 
gyakrabban fordul elő.)! 

Neurózis és neurótikus kriminalitás között, mint 
Alexander és Staub említett könyvükben kifejtik, csak dina- 
mikai különbség van; az aggresszivitás az előbbiben befelé, 
az utóbbiban kifelé fordulva érvényesül, ami szerintük a 
felettes-én gátló erejének az ösztönök hatalmához viszonyí- 
tott kisebb vagy nagyobb intenzitásán múlnék. Pszicholó- 
giai problémát csak a neurótikus kriminalitás jelentene, 


17 A bűnözésre mint a nélkülözött szeretetért való kárpótlásra 
utalt már régebben Freud is, amikor , Die Ausnahmen" c. tanulmá- 
nyában (az , Einige Charaktertypen aus der psychoanalytischen Arbeit" 
c. értekezésének 2. része) idézi Shakespeare: III. Richárdjának 
monológját: 

Azért a cifra szók e szép korában, 
Ha udvarlónak bé nem válhatok: 
Gyűlölve mind e léha üres élvet, 
Elvégzém, hogy beválok mint gazember. 
(Radó Antal fordítása.) 

mert a lelki konfliktusoktól mentesen bűnözők csak szociáli- 
san, de nem lélektanilag abnormisok; ezeknek kriminalitása 
nem alkalmazkodási képességük hiányára, hanem arra 
lévén visszavezetendő, hogy egy disszociális környezet mo- 
ralitásához alkalmazkodtak (, kriminális felettes-én9). És 
azon bűnözők is, akikben gyenge mértékben fejlő- 
dött csak ki, vagy egyáltalán hiányzik egy gátló lelki beren- 
dezés (genuin bűnözők), lelki strukturájukban voltaképp 
csak kvantitative különböznének a normális átlagembertől, 
miután, mint nevezett szerzők mondják, a legtöbb embert 
nem annyira belső gátlás, mint inkább külső kényszer 
(Realangst) tart vissza aszociális ténykedésektől. 

Az ú. n. normális kriminalitást illetően eddig csak 
ilyen elméleti elgondolások adódtak, de idevonatkozó lélek- 
elemzési tapasztalat hiányában meg kell állapítani, hogy 
épp azon úgynevezett , ösztönszerű" bűnözők (, criminels 
d instinct") lélektana képez még eddig teljesen megoldat- 
lan problémát a pszichoanalízis számára is, akikről a bűn- 
ügyi embertan, mint a tulajdonképpeni értelemben vett 
bűnözőkről szól. 

A bűnözők egy bizonyára jelentékeny kategóriájá- 
nak lélektanára azonban a  pszichoanalitikai kutatás 
fényt derített azon felismeréssel, hogy a  neurótikus 
kriminalitás az ösztönéletnek egy kora gyermekkori lelki 
konfliktus okozta zavaraira vezethető vissza. Freud óta 
tudjuk, hogy az életösztön (libidó) és pusztítási ösztön 
(halálösztön) az a két hatalmas erő, melynek eredője 
szabja meg a külvilághoz való érzelmi  beállítottsá- 
gunk irányát. A pusztítási ösztön erejét csak a libidó- 
fejlődés normális menete képes idővel lefékezni. E fejlődés 
korai szakában a libidó-megnyilvánulásokat még a pusztí- 
tási ösztön fűtötte aggresszivitás dominálja, vagyis a szeretet 
még szadisztikusan jut kifejezésre, tárgyainak voltaképp be- 
kebelezésére, megsemmisítésére törekszik. (Újabban Freud 
a bűntudatot mint az aggresszivitás nyomán szinte auto- 
matikusan támadó lelki reakciót fogja fel; fellépése tehát 
koraibb, mint a felettes-én, ill. lelkiismeret kifejlődése.)!§ 
Csak a genitális fejlődési fok . elérésével jön létre oly 
egyensúly a két ösztönerő között, mely a lelki normalitás 


18 Lásd Freud: , Das Unbehagen in der Kultur" Intern. Psychoan. 
Verl. 1930. 

előfeltétele. A neurótikus kriminalitásnál — és nyilván min- 
den krónikus kriminalitásnál — az ösztönéletnek egy kez- 
detleges fejlődési fokon való megakadásával vagy arra való 
visszafejlődésével, tehát a rombolási ösztön túlerejével 
állunk szemben. Ennek az ösztönnek infantilis erejében 
való túlsúlyba jutása velejár azon egyéb lelki tendenciák 
hatékonyságával is, melyek a gyermeki ösztönéletet, illetve 
annak lelki rezervoárját: a tudattalan lelkiséget uralják.! 


Egy ilyen hajlamosság: a régi kerékvágásokban való 
visszamaradás, lelki történéseknek újból való átélése iránti 
törekvés, már kifejlődött lelki reakciókhoz való vissza- 
visszatérés: az isinétlési kényszer. Bizonyára erre a lelki 
kényszerre lesz visszavezethető — mint erre Abraham és 
Ferenczi utalta : 
égetőbb problémája a kriminológiának. A bűnügyi ember- 
tan a visszaesőben látja a legtipikusabb bűnözőt: a született 
bűntettest.2?2 Ám a gyógyító lélekelemzés tapasztalatai sze- 
rint az ismétlési kényszer, amennyiben felnőtt korban is 
hatékony, a lelki megbetegedések egyik immanens tünete, 
mely gyógyíthatónak bizonyult. Ez a kényszer oly lelki 
adottság, mely a gyermekkorban, — mint az ösztönösség 
egy sajátos velejárója — normális fejlődésnél is, elevenen 
ható lelki tényező,"! a későbbi lelki fejlődéssel azonban el- 
veszti hatékonyságát s csak a primitív lelkiséget megőrző 
tudattalan közvetlenebb megnyilvánulásaival érvényesül. 
(Visszatérő álmok, dalok, költemények refrénje stb.) Lelki 


19 Infantilizmusok a büntető törvénykönyvben penalizált per- 
verziók . is; betegségek, melyek lélekelemzéssel ma már gyógyíthatók, 
de büntetéssel meg nem szüntethetők. 

20 A született büntettes tana napjainkban úgylátszik rönesszán- 
szát éli. Erre vall Dr. J. Lange tanárnak, a müncheni pszichiátriai 
kutató intézet vezetőjének , Verbrechen als Schicksal" című 1929- ben 
megjelent munkájá, melyben szerző a straubingi fegyház kriminál- 
biológiai megfigyelőjében 30 büntetett egynemű ikertestvéren végzett 
vizsgálódásainak eredményét abban foglalja össze, hogy a bűnözés- 
ben az öröklött hajlamnak túlnyomó szerepe van, mindenesetre azon- 
ban sokkal nagyobb, mint azt ma felteszik. 

3 21 Lásd Freud: ,Jenseits des Lustprinzips" című munkáját a 
, Gesammelte Schriften" VI. kötetében; magyarra fordította Kovács 
Vilma , A halálösztön és az életösztönök" címmel.. A ,, Világirodalom" 
kiadása. 

megbetegedéseknél gyermeki tendenciáknak a tudattalanból 
való előtörésével az ismétlési kényszer is újra hatékonnyá 
válik. A neurózisok gyógyítása a betegek ismétlési kénysze- 
rének leépítését is jelenti és alaposan feltehető, hogy a 
visszaeső bűnözők lélekelemző gyógyítása is lehetséges lesz 
majd." 


Ami a lélekelemzési — a lelki történések tudattalan 
rugóinak felkutatása révén való — terápiát egyáltalán le- 
hetségessé teszi, az a tudatalatti lelkiség egy másik hajla- 
mossága, a megnyilatkozási vágy, illetve annak bizonyos 
esetekben — ösztönelfojtások ellenhatásaképp jelentkező — 
különleges megnyilvánulási módja: a vallomási kényszer, 
melynek lélektani szerepét és kriminológiai jelentőségét 
Reik a már említett , Gestándniszwang und Strafbedürfnis" 
c. munkájában tette vizsgálat tárgyává. A sikertelenül elfoj- 
tott ösztöntörekvések, melyek elői a megnyilvánulás közvet- 
len útja el van zárva, valamilyen módját mégis találják az 
érvényesülésnek, ha — cselekvés helyett — akár közlés for- 
májában jutnak is csak kifejezésre. Így pl. oly tévcselekmé- 
. . nyekben, aminőket Freud a , Mindennapi élet pszichopa- 
thológiájá"-ban magyarázott meg. Ezeknek egy büntető- 
jogilag jelentős esete annak a gyilkosnak az elírása, aki bak- 
tériumkutatónak adta ki magát és ilyen minőségben tudo- 
mányos intézetektől veszélyes, kórokozó bacillus-tenyésze- 
teket szerzett be, melyekkel hozzá közelálló személyeket tett 
el láb alól. Ez az ember egy ízben panaszt emelt ilyen inté- 
zet vezetőségénél a neki beküldött tenyészetek hatástalan 
sága miatt, de levelében elírta magát, amennyiben az ,,ege- 
reken és tengeri sűnökön végzett kísérleteimnél" szavak 


22 Az 1928. évi Büntetőnovella a , megrögzött"  bűntetteseket 
határozott tartamú szabadságvesztés-büntetés kiszabása nélkül ,,szi- 
gorított dologházba" utalni rendeli. A törvénymagvarázat szerint a 
megrögzött bűntettes fogalma nem egyértelmű a javíthatatlansággal 
és a dologházba való utalás egyik főcélja épp az átalakítás megkisér- 
lése. (Dr. Isaák Gyula főügyészhelyettes.) Nagyon kétségesnek látszik 
azonban, hogy ezen cél elérésére elegendő lesz-e a dologházi , őrizet" 
végrehajtásának csupán a következőkre szorítkozó törvényes szabá- 
lyozása: , A szigorított dologházba utaltakat munkás és rendes élet- 
módhoz kell szoktatni; őket munkával és olymódon kell foglalkoz. 
tatni, hogy valamely foglakozást annyira elsajátítsanak, hogy sza- 
badságuk visszanyerése után abból megélhessenek". : 

helyett azt írta: , embereken végzett kísérleteimnélő" . . .: 
Az ilyen kerülő úton, vagy többé-kevésbé burkoltan előtörő 
közvetett ösztönmegnyilvánulásokról Reik mint tudattalan 
vallomásokról szól, amennyiben a. felettes-én nyomása alatt, 
csak mintegy önfeljelentéssel egybekapcsolva, ill. oly for- 
mában tudnak csak kifejezésre jutni, mely egyúttal a bűn- 
tudatot, a lelkiismeret elítélő szavát is magában foglalja. 


Ami eddig a kriminálpszichológia számára rejtély volt: 
a bűntettesnek önkéntes, csupán a lelkiismeret nyomása 
alatt történő beismerő vallomása, Reik szerint egy a tudat- 
talanból hatékony vallomási kényszerben leli magyarázatát. 
Ennek hatása alatt vallomásával tettét voltaképp megismétli 
a tettes, csak ezúton kezdi tudomásul venni azt a cselek- 
ményt, melybe tudattalanja mintegy belerántotta. Lelkileg 
csak most kezdi aktíve átélni azt, ami traumaszerűen ő vele 
történt. Vallomásával egyúttal eddigi néma, a társadalom 
számára hozzáférhetetlen bűntudata is megszólal és bűnhő- 
dési vágya talán már ezzel kielégül. Azáltal, hogy magáé- 
nak vallja a tettet, nemcsak saját lelkiismeretén könnyít, 
hanem a büntető társadalmat is felszabadítja a , kollektív 
bűn" miatti bűntudattól. Ez adná lélektani magyarázatát 
annak, hogy a bíróság oly nagy súlyt helyez a vádlott be- 
ismerő vallomására. Reik rámutat arra, hogy a büntetőeljá- 
rási rendszerek történetében a tettes vallomásának egyre 
jelentősebb szerep jut. Volt idő, amikor a tettet azonnal 
nyomon követte a büntetés, mielőtt a tettes szóhoz jutha- 
tott volna; később a tettest már meghallgatják ugyan, de 
vallomás és büntetés úgyszólván egybeesik; így volt ez a 
kívülről ható vallomási kényszer, a kínvallatás idejében. 
Ma a töredelmes vallomás enyhítő körülménynek számít és 
talán eljön az idő — véli Reik — mikor az önmagát elítélő 
vádlott beismerő vallomása — mint a bűnhődési vágy kielé- 
gítésének legenyhébb formája — mellőzhetővé teszi a bün- 


23 Freud arra utal, hogy a tévcselekmények pszichoanalitikai 
felfogásának ismerete kellő időben való vizsgálatindítás által ideje- 
korán meghiusíthatta volna a gyilkos terveit. Egyben azonban óva- 
tosságra int az ilyen tévcselekményekből való következtetést illetően. 
hiszen — mint mondja — egyedül az itt szóban forgó elírásból még 
nem állapítható meg, vajjon mennyiben valóságos szándéknak, vagy 
pedig csak egy ilyirányú fantáziának a következménye az. (Lásd 
Freud: , Bevezetés a pszichoanalizisbe" IV. fej. Magy. ford. Dr. Her- 
mann Imre. (Somló Béla Könyvkiadó 1932.) 

tetést... Ha ez ma utópiának látszik is, de voltaképp mi 
mást jelentett egy osztrák bíróságnak 2 évvel ezelőtt hozott 
ama ítélete, melyben annak végrehajtása azon feltétellel 
függesztetett fel, hogy a vádlott tartozik magát meghatá- 
rozott időn belül lélekelemzési gyógyításnak alávetni? 

Ám a büntető társadalom organizmusa ma még gyer- 
mekkorát éli, mely még nem képes lemondani azon pri- 
mitív ösztönkielégítésről, melyet a bűnöző elleni védeke- 
zés mai módja — ha tudattalanul is — számára jelent. 
Ezért is van, hogy mindezideig sem válhatott valóra 
Maudsley angol kriminálantropológus jóslata, ki közel fél 
évszázada ama reményének adott kifejezést, hogy nincs 
már messze az idő, mikor, épúgy mint a kórházak, a bör- 
tönök is nemcsak a bűnözők gondos kezelését, hanem a 
tudomány fejlődését és a társadalmi állapotok javulását 
fogják szolgálni. És Reik legújabb, , Der unbekannte Mör- 
der" c. munkájában (1932) a pszichoanalitikai belátások 
nyujtotta távoli perspektíváktól jónak is látja visszafor- 
dulni azon közelebbi feladatok felé, melyek a pszicho- 
analízis mint lélektani tudomány számára a szorosabb 
értelemben vett kriminalisztikában adódnak: bűnügyi 
tényállásoknak a közvetett bizonyítás alapjául szolgáló 
jelenségek (indiciumok) nyomán való feltárása, a bűntett 
indokainak lélektani megértése és azon irracionális lelki- 
tényezők felkutatása körül, melyek a vizsgáló- és ítélőbíró 
logikai munkáját tudattalanul befolyásolják. 

A már eddigi kriminálpszichoanalitikai belátásoknak 
további anyaggyűjtéssel való alátámasztásához és kiegé- 
szítéséhez, nemkülönben az új megismerések gyakorlati 
érvényesüléséhez bizonyos tekintetben rögösebb az út, 
mint volt az, melyen fáradhatatlanul haladva a lélekelem- 
zés a lelki betegségek hathatós gyógymódjává vált. Úgy 
a további tapasztalati alapon való kutatás, mint a vizsgáló- 
dás eredményeinek gyakorlati alkalmazásba vétele az 
államhatalmon mulik. 

Az útnak jóformán csak kezdetén vagyunk. De mát 
eddig is nem egy irányban nyertünk mélyebb bepillantást 
a kriminalitás lelki determinánsaiba és a büntetés lélek- 
tanába. Talán legnagyobb horderejű az a felismerés, hogy 
mindnyájan mint antiszociális ösztönlények kezdjük meg 


"4 Intern. Psychoan. Verlag, Wien. 

földi pályafutásunkat s csak lassan, a lelki fejlődésnek 
zavartalan menete mellett adódik a környezethez való 
célszerű alkalmazkodási képesség. Azon puszta deskrip- 
ciók, melyekkel a bűnügyi embertan a bűnözők infantiliz- 
musára utalt, oly konkrétebb értelmet és lélektani ma- 
gyarázatot kaptak, mely már semmiesetre sem lesz figyel- 
men kívül hagyható a bűnözőkkel való bánás-, illetve a 
bűnözés leküzdése jövőbeli racionálisabb módjainak meg- 
állapításánál. Annyi már ma is kétségtelen, hogy a bűnö- 
zők némely kategóriájára vonatkozólag a büntetés a meg- 
javításnak éppoly kevéssé hathatós eszköze, mint ahogy a 
lelki betegség tüneteit nem lehet pusztán külső kényszer 
alkalmazásával megszüntetni. Kétséget nem szenved az 
sem, hogy a büntetés a bűnözők ezen csoportját illetően 
az általános megelőzés céljára sem megfelelő rendszabály, 
sőt hogy bizonyos esetekben — lélektani okokból — egye- 
nesen csábit a bűnözésre. Elegendő pszichológiai támpon- 
tunk van továbbá annak megállapítására, hogy a bűnözők 
egyéb típusaira is a szabadságvesztés-büntetés mai — 
megfelelő utónevelés nélkül történő — szadisztikus végre- 
hajtási módja a speciálprevenció szempontjából vajmi 
kevés hatású, ha ugyan nem teszi a büntetés elszenvedőit 
véglegesen a társadalom ellenségeivé. (A rövid tartamú 
szabadságvesztés-büntetés mai végrehajtási módját oly 
hivatalos tekintély is mint DERÉGEB erkölcsrontónak és köz- 
veszélyesnek minősíti.) 

A tudattalan lelkiségről, a lelki történések fúldeter- 
mináltságáról szerzett lélekelemzési megismerések nyomán 
tisztábban áll előttünk a beszámíthatóság és vétkesség"? 
(szándék, gondatlanság) büntetőjogi alapfogalmainak lé- 
lektani tartalma is. A pszichoanalízissel a büntetőjogtudo- 
mány  deterministáinak álláspontja nyert igazolást és 
mélyebb alátámasztást; de nemkülönben — sőt most már 
a tudattalan okozatiságra is kiterjedően — a felelősség 
követelménye is. Mégpedig annak felismerésével, hogy 
van egy lelki instancia: a felettes-én, mely — a szülők, 
nevelők, társadalom belső lelki reprezentánsaként — mint 
idővel kifejlődő ösztönkorlátozó lelki berendezés a fele- 


25 Lásd erre vonatkozólag e sorok írójának a , Jogtudományi 
Közlöny" 1921. évi 12. és 13. számaiban , Pszichoanalitikus szempon- 
tok a vétkesség jogtanában" c. cikkét. 

lősség jegyében működik. Lelki megbetegedés és a bűnö- 
zésnek valószinüleg igen sok esete ennek a belső én- 
kormányzatnak a csődjét jelenti, mely azonban az ösztön- 
én és a felettes-én között külső segítség útján létrehozható 
egyességgel a bűnözés ezen eseteiben talán éppúgy lesz 
likvidálható, miként ez a lelki megbetegedéseknél vált 
lehetségessé. A lélekelemző gyógyítás, mely végeredmény- 
ben ilyen egyesség nyélbeütésében áll, a bűnözés egyik- 
másik esetében (kleptománia) már eddig is sikerrel volt 
alkalmazható. 

A bűnözés általános megelőzésének hathatós lélektani 
eszköze a nevelés azon hibáinak kiküszöbölése lesz, 
melyek az ösztönélet lelki törvényeinek figyelmenkivül- 
hagyására vezethetők vissza. Csak a mai nevelésnek ilyen 
irányban történendő korrektúrája mellett válhatik majd 
valóban eredményessé Beccaria felhívása: Meg akarjátok 
előzni a bűntetteket? Tegyétek, hogy a műveltség páro- 
suljon a szabadsággal! Hozzátehetjük: mindenekelőtt a 
lelki szabadsággal... Ami pedig a speciálprevenciót illeti, 
legközelebbi feladat volna amit már Tarde követelt, — 
egy bűnügyi klinika létesítése, ahol elsősorban megtévedt 
fiatalkorúak részesülnének lélekelemzési kriminálterápiá- 
ban, adott esetben olyan analitikus utónevelésben, aminőt 
a bécsi Jugendamtnál Aichhorn már évek óta alkal- 
maz. A szó igazi értelmében vett javítóintézet csak ilyen 
klinika lehetne. Egyébként pedig az 1885. évi első nemzet- 
közi bűnügyi antropológiai kongresszus azon határozata, 
mely a büntető jogszolgáltatás majdani tényézőinek tanul- 
mányait a börtönök rendszeres látogatásával és a bűn- 
tettesek megismerésével tartotta összekapcsolandóknak, 
most már oly kiegészítéssel volna végrehajtandó, hogy e 
célra az illetők analitikus kiképzése is elengedhetetlen kö- 
vetelmény. Állna ez elsősorban a bírákra. 


Nagyon különös, hogy amíg szükségesnek tartatik, 
hogy például az autóbaleseti bűnügyekben eljáró bíró a 
gépkocsivezetés technikájában jártas legyen, ugyanakkor 
az emberi lélek mechanizmusainak ismerete a lélektanilag 
még oly rejtélyés bűnesetekben ítélkező bíróra sem köte- 
lező. A pszichoóanalitikai megértésnek első feltétele, hogy 
az analitikus sajátmaga is alávetette légyen magát a lélek- 
elemzésnek; mert csak ez úton győződhetik meg az ember 
a tudattalan lelki élet jelentőségéről és csak az ilyen úton 

való önmegismerés tesz képessé arra, hogy más ember 
tudattalan lelkiségének hangját, annak sajátos kifejezési 
módjait is megérthessük. Vajjon nem támasztandó-e ez a 
. követelmény az emberi sorsok, sokszor élet-halál felett 
döntő büntető bíróval szemben is? 

S végül: lélekelemzési tapasztalat, hogy igen gyakran 
a felettes-én által gyakorolt belső lelki törvénykezés ke- 
gyetlen szigora robbantja ki az ösztönöket. E felismerés- 
ből a társadalmi organizmus kormányzatának azon tanul- 
ságot kellene levonnia, hogy az állami mindenhatóság, a 
minden téren való állami beavatkozás, a :közigazgatás, 
bíráskodás, büntetésvégrehajtás túlszigora semmiképp sem 
megfelelő módja az antiszociális ösztönök fékentartásának, 
a bűnözés megelőzésének. Pozitív útmutatásul szolgálhat 
túlkorán elhunyt mesterünknek, Ferenczi Sándor-nak — 
ama húsz év előtti jogi és társadalmi vonatkozású előadá- 
sában kifejezésre juttatott — politikai elgondolása egy 
, józan individuálszocialisztikus irányról, mely a társada- 
lom érdeke mellett az egyén boldogságát is részesíti gond- 
jaiban, a kitörésekhez vezető társadalmi elfojtás helyett a 
vad ösztönök energiájának értékesítését, átszellemítését 
alkalmazza és ezzel a fejlődésnek paroxizmusoktól, revo- 
lucióktól és reakcióktól mentesebb, nyugodtabb és egész- 
ségesebb menetét biztosítja". 

Ha igaz, hogy az embereket semimisem érdekli annyira, 
mint a büntetőtörvénykezés ( Montesguieu) — és napilap- 
jaink bűnügyi tudósításainak oly kimerítő tartalma mintha 
emellett szólna — akkor már az eddigi kriminálpszichoana- 
litikai belátásoknak is, minden tudatos és tudattalan ellen- 
állások dacára is, utat kell találniok a gyakorlati érvénye- 
sülés felé. Biztató — Aichhorn bécsi működésén kívül —, 
hogy vannak országok, melyeknek egyetemén a kriminoló- 
giát (és törvényszéki orvostant) már analitikai szempontok 
figyelembevételével tanítják; hol bíróságok már nem egy 
ízben kérték ki pszichoanalitikusok szakértői véleményét és 
utalták a bűnözés némely esetét lélekelemző klinikába; ahol 
a jogászvilág számára külön pszichoanalitikai tanfolyamo- 
kat tartanak. És a fiatalkorúak felett ítélkező bíróságot ná- 
lunk is oly lélektani megértés vezérli, melyhez reményein- 


ket fűzhetjük. 

BETEGSÉGEK LELKI KAPCSOLATAI A GYAKORLÓ- 
ORVOS SZEMPONTJÁBÓL 


Dr. Szüts Gyula 


Azok a szélsőséges felfogások, melyek a század tudo- 
mányos objektivitását megcáfolva, kizárólag organikus — 
vagy kizárólag pszichikus. táborra osztották az orvosvilágot, 
közelebb kerültek egymáshoz. Ma már alig akad orvos, ki a 
neurótikus betegségek pszichikus eredetének feltevése elől 
elzárkóznék vagy lelki tényezők szerepét az organikus 
betegségek menetére lekicsinyelné. Általánossá vált az elv, 
hogy minden orvosnak, legyen az általános prakszisu vagy 
specialista, az egész beteget kell látnia, speciális területén 
felül annak egész konstitucióját, belefoglalva fizikai és 
pszichikait egyaránt. Ugyanúgy, ahogy a sebésznek érteni 
kell a szívhez, belgyógyásznak adódó alkalommal eret 
lekötni tudnia kell, minden orvosnak értenie kell a beteg 
lelkéhez és diagnózisban, terápiában tekintettel kell lennie 
a pszichikus tényezők szerepére. 

Bár általánossá vált az az elv, hogy a beteg lelki életé- 
nek, betegségén kívül eső körülményeinek negligálása épp 
úgy hibák elkövetéséhez vezet, mint a lelki életébe való 
túlzott vagy kíméletlen beavatkozás, gyakran tapasztalhat- 
juk, hogy orvosok nemcsak kerülnek minden kérdést, mely 
a beteg lelki életére vonatkozik, hanem vissza is utasítják, 
meg sem hallgatják azokat a közléseket, melyekről úgy 
gondolják, hogy nem tartoznak szigorúan a betegséghez. 
Viszont vannak, akik a beteg lelki életébe való beavatkozás- 
sal túlmennek: azon területeken, melyek szükségesek és 
megengedhetők. A végletek közötti ingadozás oka abban 
keresendő, hogy a gyakorlóorvos ezekben a kérdésekben 
pusztán intuiciójára volt utalva, melyet gyakorlat és tapasz- 
talás nem mélyíthetett kellőképpen el a tudattalan lelki fo- 
lyamatok ismerete nélkül. Így nem állhattak rendelkezésére 

azok a szempontok, melyek kellőképpen megvilágítanák, 
mennyire hatoljon be diagnózisának felállítása érdekében 
betegének lelki életébe és a meglátott pszichikus össze- 
függéseket milyen módon és milyen mértékben használja 
fel terápiájában. 

A pszichoanalitikus kutatás tapasztalatai és a belőlük 
levonható elméleti megállapítások a mindennapi gyakorlat 
részére is felhasználható támpontokat nyújtanak e kérdések- 
ben. A gyakorlat szempontjából a pszichoanalitikus kutatás 
egyik legfontosabb megállapítása, hogy a neurótikus tünet 
mindig valamilyen külső vagy belső ok folytán teljesíthetet- 
lenül maradt vágy vagy törekvés helyettesítője, reprezen- 
tánsa, amely tünet aztán egy másodlagos cél vagy érdek 
szolgálatába is állhat, amiből a beteg a maga részére vala- 
milyen hasznot húz. Míg a gyökeres lelki gyógyítás szem- 
pontjából fontosabb előbbi, a pótkielégülés (Ersatzbefriedi- 
gung) felkutatása sokszor csak nehézségek árán lehetséges, 
az utóbbi, a másodlagos cél (sekundárer Krankheitsgewinn) 
legtöbbször egészen felületesen fekszik. Ki ne ismerné azt a 
pácienstípust, amely titokban keresi fel orvosát, hogy bizal- 
masan közölje vele, hogy hova szeretne nyáron utazni. A 
szükséges köhögés, epefájdalmak vagy idegesség azután a 
kellő időben jelentkeznek. Vagy a másik spécieszt, amelyik 
már nem ilyen őszinte, amelyik csak a panaszokat hozza, 
nyomatékosan hangoztatva, hogy ő nem akar szanatóriumba 
menni, világért sem fürdőhelyre, nem olyanok a gazdasági 
viszonyok ... de ha az egészség okvetlen megkívánja, stb., 
stb. Az első betegfajta őszinteséggel, közvetlenséggel beavat 
bennünket titkába, tudatosan produkálja szimptómáit, így 
akarja tudott célját elérni és bennünket céljai szolgálatába 
állítani, a második már nyilvánvaló hazugsággal igyekszik 
ugyanezt elérni. Ezek a sablonos, általánosan ismert esetek 
képezik az átmenetet azokhoz, kik céljukat, törekvéseiket 
tudatos énjükkel már nem tudják összeegyeztetni, kiknél 
már elfojtásos mechanizmus kezd szerephez jutni. 

16 éves, fiatal, anémiás vidéki lánykát hoz nagynénje 
rendelésemre. Állandó főfájások kínozzák, étvágytalan, 
gyomra fáj, deprimált. Szülővárosában és Pesten több bel- 
gyógyászati vizsgálaton ment keresztül, objektív lelet min 
dig negatív. A különféle hízókúrák, arzén, orvosságok stb. 
hatástalanoknak bizonyulnak. Az értelmes kislány kétség- 
telenül ideges tüneteinek semmi okát nem tudja. Környeze- 

tében jól érzi magát, szeretik, sőt elkényeztetik, ápolják, 
minden kívánságát teljesítik. Mikor részletesebben kérde- 
zem ki környezetéről, életmódjáról, passzióiról, szórakozá- 
sairól, már nem egészen úgy fest a leírás, mint előbb. A 
szülők között állandó civódások vannak. A lecketanuláson, 
magánórákon kívül semmi szórakozás. Egy óra séta naponta 
a bejáró antipatikus német kisasszonnyal. Tánc, tennisz, 
fiúzsúrok soha. Egész egyedül, elhagyatva érzi magát. A 
nővérének, aki előző évben férjhez ment, még jó dolga 
volt. Őt intézetben neveltették és rokonoknál is szórakozott. 
Arra a kérdésemre, mi volna, ha azt javasolnám, hogy 
elkerüljön hazulról, a szenvtelen arcon hirtelen mosoly vil- 
lan át: azután az a felelet, hogy ő most ilyesmivel nem is 
állhatna elő, nem is gondol rá. Tanácsomra a gyermek el- 
került hazulról, komoly tanuláson kívül titkos kívánságait 
írtam elő, társaság, korcsolya, tánc stb. Három hónap alatt 
5 kg-ot hízott, az ideges tünetek eltűntek. 

Sajnos, a problémák nem mindenütt ilyen egyszerűek, 
a megoldás nem mindig ilyen síma. 15 éves, csont és bőr 
kisleányái hozza az apja rendelésemre. Páciens egy év óta 
állandóan naponta többször hány, 25 kg-ot fogyott, 150 cm 
magas, súlya 35 kg. A minden irányban kiterjedő belgyó- 
gyászati vizsgálat negatív volt. Vagyonos szülői pesti, bécsi, 
berlini szanatóriumokban próbálkoztak gyógyittatásával, 
de minden eddig megkísérelt gyógymód hiábavalónak bizo- 
nyult. Bécsben utóljára pszichoanalizist ajánlanak. Zárkó- 
zott gyermek, panaszairól is alig, környezetéről, életéről egy- 
általában nem akar beszélni. Utóbbi jelenség arra indít, 
hogy teljesen elkülönítsem környezetétől. Az anya úgy 
akarja, hogy a hónapos szobában, amit a gyermek számára 
béreltek, a több év óta ott szolgáló szobalány gondozza a 
gyermeket, ami ellen ő hevesen tiltakozik. Ok nélkül semmi 
sincs, pártjára állok, amivel sikerült őt véglegesen megnyer- 
nem. Szomorú képet kapok a családról. Az apa mézes- 
mázos, kétszínű, megbízhatatlan ember. Az anya hiú, fel- 
fuvalkodott, költekező , zsur"-nő. Egyikőjüknek sincs soha 
egy percük a gyermek számára. Gerbeaud, bridge, társaság, 
hazug, külszinnek hódoló élet. Az anya odahaza bejelenti, 
hogy próbálni megy szabónőjéhez, az apa hazajön, keresi a 
feleségét. A kislány vállalkozik rá, hogy anyja után telefonál 
a szabónőhöz, honnan azt a választ kapja, hogy a mama 
nincs ott, de nem is rendelt ruhát. A kislány percekig nem 


286 


tudja magát elhatározni, azután azt hazudja apjának, hogy 
a mama már elment a szabónőtől. A történet elmondása 
után izgatott, fojtott zokogásba kezd, alig tudom meg- 
nyugtatni. Eleinte úgy gondolom, az bántja, hogy apjá- 
nak hazudott, talán lelkiismeretfurdalásai vannak emiatt. 
Szó sincs róla. A hazudozástól egyáltalában nem ide- 
"genkedik. Fájdalmas igazságok bizonyosodtak be előtte 
és hiába akarja, nem tudja azokat maga előtt lehazudni. 
Hitét nemcsak az anyjával szemben vesztette el, súlyos 
csalódások érték idősebb nővére részéről is, aki elegáns, 
szép lány, a társaság és a mama kedvence, példaképe és 
riválisa a molett kislánynak, aki betegsége előtt az ő 
60 kg-jával csinosságban és szépségben mindig háttérbe 
szorult mellette. Ezzel a nővérrel szerette volna a versenyt 
felvenni. Hosszú időn keresztül soványította magát emiatt. 
Nem evett rendesen, viszont sok citromot fogyasztott, 
ecetet ivott, erős hashajtókat szedett, hogy rajta is úgy 
álljanak a ruhák, mint a másikon, őt is vigyék társaságba, 
necsak a másikkal beszélje meg a mama a ruhaügyeket 
és társadalmi eseményeket. Egy év előtt olyan események 
történtek, amelyek, úgy látszik, nagyban hozzájárultak 
ahhoz, hogy ez a tudatos törekvés elfojtódjon. A család 
nyaralni volt. A két nővér közös szobában lakott. Este 
együtt mentek lefeküdni, mikor azonban a lámpát eloltot- 
ták, az idősebbik csendben felöltözött, kiosont és csak 
hajnalban jött haza. Ilyenkor , rémesen nézett ki". A kicsi 
egész éjjel nem hunyta le a szemét, míg a másik meg nem 
jött. És ez a másik a mama kedvence! Miatta kell annyit 
szenvedni, a sok jó falatot a tányéron hagyni — holott jó 
étvágya, egészséges életösztöne minduntalan fellázad az 
önkínzás ellen, gyakran megesik, hogy az éléskamrában . 
megeszi a dunsztost és a maradék tortát. Szégyelni való 
dolgok, mikre , jobb nem is gondolni", melyek miatt , meg 
kell halni". A törekvés azonban, hogy ne szoruljon az Irl- 
gyelt nővér mellett háttérbe, neki is jusson az anya SZEeTe- 
tetéből, a szülők dicséretéből, az udvarlók hódolatából, 
úgy látszik, erősebb, a konfliktus megoldása nehéz, kény- 
telen elfojtani. Az elfojtott, tudattalanná vált törekvések 
—. lesoványodás, halál — pótkielégülése, tünete az örökös 
hányás. A kezelés megkezdése után vagy két héttel a há- 
nyás alábbhagyott, a fogyás megállott, három hónap alatt 
5 kg hízás, azután minden tiltakozás ellenére a gyermeket 

elvitték kezelésemből. Az azóta eltelt félév alatt a kis 
páciens 10 kg-ot hízott. 

Mindkét esetben tudatos volt a betegséget kiváltó cél, 
illetve ábrándok, vágyakozások formájában könnyen feli- 
található volt, azoknak a tünetekkel való összefüggése 
azonban teljesen elfojtódott. Míg az első esetnél valószi- 
nüleg a betegségi haszon volt a fontosabb, talán maga a 
kiváltó ok is (?) a másodiknál már mélyebb rétegek 
után kell kutatnunk, hogy a konverziós mechanizmus 
alapját megtaláljuk. Míg az első esetben egyszerű intéz- 
kedések, kivánságainak megértése, néhány jó szó, kör- 
nyezetváltoztatás, teljes eredményhez vezettek, a második 
szerencsétlen gyermek lelki egyensúlyát csak radikális 
analízis segítségével lehetett volna visszaadni, hisztériás 
karakterét csak azzal lehetett volna gyökeresen megvál- 
toztatni. 

Konverzióra való hajlamot, azaz azt a jelenséget, hogy 
a beteg lelki törekvéseit (illetve annak szimbólumát) vala- 
milyen testi tünetté alakítja át, nemcsak tiszta hisztériánái 
találjuk, hanem a többi neurózis részjelenségei között is. 
Valamennyi között talán legkifejezettebben depresszióknál. 
Neurótikus tünetek nemcsak a betegségi haszon, hanem 
más cél szolgálatában is állhatnak, amit, ha nem ismerünk 
fel, könnyen eshetünk diagnózisunknál tévedésbe. 


36 éves, viruló, szép özvegyasszony keres fel a rende- 
lőmben. Napok óta sír, álmatlan, kétségbe van esve, pilla- 
natnyi nyugta sincs, öngyilkossági gondolatokkal foglal- 
kozik. Inkább maga vet véget életének, semhogy bevárja 
azt a kegyetlen sorsot, ami egy súlyos, szívbajos ember- 
nek jut osztályrészül. A viharos indulatok lezajlása után 
előadja, hogy néhány hét előtt influenzás megbetegedés 
miatt orvost hivatott, ki az influenza diagnózisa mellett 
közölte vele, hogy szervi szívbaja van, ami, ha nem vigyáz 
kellőképpen magára, súlyos komplikációkhoz vezethet. 
Felszólította nyomatékosan a beteget, hogy őt influenzájá- 
ból való felgyógyulása után valamilyen intézetben keresse 
fel, hol a diagnózis pontosságát illetően megfelelő biztos 
vizsgálattal minden kétséget el fog oszlatni. A beteg ijed- 
ten fogadott szót. A röntgen-, vér- és vizelet- stb. vizsgálat 
negatív volt, amit az orvos azzal a nem nagyon megnyug- 
tató kijelentéssel közölt betegével, hogy a hallott zörej 
lehet ugyan funkcionális, de ő meg van győződve az ellen- 


288 


kezőjéről, minek bizonyságául vizsgáltassa meg magát egy 
professzorral. Emlékeztem, hogy ezzel a beteggel már az. 
életben kétszer találkoztam. Egyszer társaságban, egyszei 
színházban ült véletlenül mellettem. Mindkét alkalommal 
szóbahozta, hogy régóta szándékában van felkeresni. Mi- 
kor erre figyelmeztettem azzal, hogy ezek szerint panaszai 
már bizonyára régebbi keletüek, elmondja, hogy tényleg 
körülbelül két éve érzi magát betegnek. Súlyosabb depresz- 
sziós tüneteket sorol fel. Férjének 212 év előtti halála 
nagyon megviselte, azóta nem tud semmivel sem foglal- 
kozni, munkában vigasztalást nem talál. Csalódott az embe- 
rekben, férjének családjában, barátokban, mindenkiben. 
Elzárkózva, tisztán él, kizárólag férje emlékének. Az anali- 
tikus anyagból csak néhány mozzanatot ragadok ki. Házas- 
sága nagyon szépen induló művészi karrierjét akasztotta 
meg. Néhány boldog hónap után súlyos csalódások érték. 
A férj elhanyagolta, megcsalta s ezen felül súlyosan meg- 
alázta. A dolgok annyira elmérgesedtek, hogy ő egy alka- 
lommal magából kikelve átkozta férjét, szemébe vágva, 
hogy inkább halva szeretné őt látni, mint a vetélytársnőjé- 
vel. Egy-két évi pokoli élet után, ami a férj szerelmének 
visszaszerzése jegyében telt el, a férj csakugyan visszatért 
hozzá, elutaztak külföldre. Ekkor töltötte életének legszebb 
idejét. A következő hónapok alatt a harmónia fokozódott, 
most ismerte meg az életet, házassága első idejének frigi- 
ditása megszünt, azután néhány hónappal a férj spanyol 
betegségben meghalt. 

Enyhe syst. zörej a csúcslökés felett, szívtáji fájdal- 
mak, megszokott kisérő tünetei a depresszióknak. Utób- 
biak a félelmi érzéseket reprezentálják, melyeket az ál- 
landó elfojtott önvádak idéznek elő. A fájdalmakat a 
páciens megkisérli valamilyen organikus betegségnek be- 
tudni, mert bármilyen különösen is hangzik, ez a tudat 
kényelmesebb neki, mint az, hogy a félelmeket elfojtott 
önvádjaival hozza összefüggésbe, illetve azokat újra tuda- 
tába bebocsássa. Amilyen könnyelműség volna biztosan 
kizáró belgyógyászati jelek nélkül pszichikus eredetűnek 
feltételezni valamilyen tünetet, ugyanolyan mulasztás SzÍV- 
táji fájdalmaknál nem gondolni depressziós megbetege- 
désekre. z 
A páciens sok esetben provokálja a félelmes diagnó- 
zist, ami nemcsak abban lehet segítségére, hogy a tolakodó 

bűntudatérzéseket elfojtsa, hanem ezzel kierőszakolja a 
súlyos kúrát, esetleg műtétet, ami — természetesen csak 
átmenetileg — kielégítheti büntetés után való vágyát, ma- 
zochisztikus kivánságait. 

Igen magas intelligenciájú özvegyasszony rövid idő 
alatt négyszer operáltatja magát. A : műtétek között két 
igen súlyos bélreszekció szerepel, ami állítólag leküzdhe- 
tetlen bélfájdalmak és makacs obstipáció miatt vált szük- 
ségessé. A műtéteket úgy sikerült kierőszakolnia, hogy 
addig változtatta orvosait, míg olyanra akadt, ki hajlandó 
volt a műtéti indikációt felállítani, addig csináltatott 
újabb és újabb röntgenfelvételeket, míg valamelyik kiván- 
ságának reális voltát igazolni látszott. Utolsó műtétét, 
miután Pesten nem akadt sem professzor, sem röntgenoló- 
gus, ki újabb harakirijéhez segédkezet nyujtott volna, 
családja tudtán kívül külföldön csináltatta. Analízis nélkül 
életéből néhány jellemző adatot sikerült megtudnom. Ér- 
dekházasság, pajtáskodó együttélés, teljes frigiditás, lelki 
eltávolódás, férj hipochonder, nagyon elfoglalt ember — 
a nőben égő vágy , lelki" kielégülés után, elégedetlenség a 
férjjel szemben — állandóan keresőben az igazi ideál 
után. A férj megbetegedik, állítólag nem méltatja idejében 
a betegséget kellő figyelemre, későn operálják, bélrákban 
elpusztul. Páciens az összes mulasztásokért sajátmagát 
vádolja. Ő volt az, aki férje panaszait nem méltatta kellő 
figyelemre, miatta késett a műtét, nem ápolta kellő 
gonddal, nem vitte a megfelelő sebészhez, ha az a rákos 
daganat nem is volt már éppen kicsi, ki lehetett volna a 
bélből nagyobb darabot is vágni, stb. stb. Depressziós álla- 
potai igen sűrűn jelentkeznek, hosszabb ideig tartanak. Fél 
a ráktól, ha megoperálják, utána depressziója felenged, 
egy ideig nyugodtabb. Az analitikus irodalomban bőven 
feldolgozott esetekből ismerjük az összefüggéseket. Ön- 
vádak, depresszió, frigiditás, látens homoszekszualitás, ma- 
zochizmus, operáció után való vágy a tudattalanban szoros 
összefüggésben állanak egymás mellett, egymással össze- 
bonyolódva. Operációkkal ezeket a betegeket meggyógyí- 
tani nem lehet, azokkal legfeljebb csak magunkat állítjuk 
a páciens mazochisztikus törekvéseinek szolgálatába. Az 
orvos a beteg részéről elég gyakran ki van téve ilyen kisér- 
téseknek, különösen akkor, ha a beteg megérzi — már 
pedig könnyen megérzi, — hogy orvosában a céljaira fel- 

használható ellentétes tudattalan indulatok megvannak. 
A furor operationis passivusban szenvedő mazochista rá- 
talál a furor operationis-ban tetszelgő szadista orvosra 
vagy a súlyos diagnózist kereső depressziós, narcisztikus 
orvospartnerére, ki diagnózisa mellett minden áron kitart. 
Egyedüli védekezés ez ellen, ha az orvos maga is tisztában 
van saját tudattalan lelki törekvéseivel, ha ismeri narcisz- 
musát, hiúságát, önzését, szadisztikus, mazochisztikus stb. 
tendenciáit. Csak ilyen feltétel mellett képes azokat 
fegyelmezni, a gyógyítás céljainak alárendelni és nem 
követi akaratlanul betegének tudattalan törekvéseit. 
Pszichikus tényezők fontos szerepet játszhatnak és 
gyakran szolgáltatnak alkalmat tévedésekre funkcionális 
betegségeknél, különösen ott, ahol pozitív, kémcsőben le- 
mérhető elváltozásokkal állunk szemben. Megszokott dolog 
például, hogy hiperaciditás esetén megelégszünk a talált 
funkciómegváltozással, mivel ez már kémiai terápiánk 
alapját képezheti, holott ez sokszor csak tüneti és nem 
kauzális célt szolgál. Funkciómegváltozás okai után való 
kutatásunkban rendesen megállunk a szekréció, belső- 
szekréció, sav-bázis eltolódások stb. fogalmainál, mert bár 
sejtjük, de nem tudjuk azok termikus, optikus, elektro- 
mos, radiogén, diétás és last not least pszichés alapjait, 
illetve azokkal való összefüggéseit. i 
44 éves férfibeteg, tíz év óta laborál gyomorpanaszai- 
val. A funkcionális vizsgálat hiperszekréciót, hiperaciditást 
mutat, a fájdalmak ulcus ventriculi, esetleg duodeni mel- 
lett látszanak szólni. Állandó diéta és megfelelő gyógy- 
szerelés a fájdalmas tünetek enyhítését eredményezik, gyo- 
mortáji érzékenység, hiperaciditásos tünetek azonban ál- 
landóan fennállanak. Két év óta páciensnél egyéb kínzó 
tünetek kezdenek jelentkezni. Szilárd anyagokat nem tud 
lenyelni, bármennyire is megrágja azokat. Eleinte folya- 
dékba aprított kenyérfélék lenyelése még ment valahogy, 
utóbbi időben már csak folyadékot tud lenyelni. Organikus 
lelet negatív lévén, orvosa nyelési panaszait neurótikusok- 
nak mondja. Anamnézise felvétele közben csakhamar ki- 
derült, hogy gyermekkora óta kínozzák hipochondriás fé- 
lelmek. Ha 8—10 éves korában cseresznyemagot nyelt, 
már a műtőasztalon és a temetőben látta magát. 15 éves 
korában valamilyen tornaszerről a fejére esett. Azóta 
állandóan orvosi könyveket tanulmányozott és kereste 

vagy várta a következményes betegségeket. Állandóan vol- 
tak hosszabb-rövidebb depressziói. Az analízis további fo- 
lyamán nyilvánvalóvá vált, hogy a nyelési képtelenség 
elhárító mechanizmus, ami megkiméli őt attól, hogy a 
gyomrába jutott valamitől undorodnia kelljen és ne kínoz- 
zák őt hányingerek. Az undorérzések hátterében egyébként 
infantilis terhességi fantáziák, látens homoszekszualitás (ho- 
moszekszuális traumák) szerepelnek. Az eset mechanizmusa 
úgy képzelhető el, hogy egyes ételek, főképpen a , darab 
hús" fogalma undortkeltő fogalmakkal asszociálódott, ami 
bár elfojtás útján tudattalanná vált, nyelésnél minden al- 
kalommal görcsös összehúzódásokat, ellentétes perisztalti- 
kát váltott ki, a gyomorban rekedt étel savanyú erjedése 
következtében hiperaciditásos, hiperszekréciós tünetekkel 
és hányingerrel járt, amely kínzó kényelmetlenség ellen 
nyelési képtelenségével védekezett. 

A tudattalan lelki folyamatok ismerete, diagnosztikus 
tévedésektől, helytelen irányban való kisérletezésektől tart- 
hatja vissza az orvost. Tapintatos érdeklődés a beteg élet- 
körülményei, lelki élete után, néhány bizalmasan váltott 
szó olyan bepillantást engedhet az összefüggésekbe, melyek 
az orvos számára érthetővé teszik a tünetek genézisét. 
Wenckebach professzor a szívidegességekről szóló egyik 
előadásában az ő lebilincselő modorában egy kis rendelé- 
séről vett történettel a következőképpen illusztrálta ezt. 
Fiatal, organikusan egészséges asszony panaszolja, hogy 
sokat sír, halálfélelmek, szívtáji fájdalmak kínozzák. Ki- 
kérdezi életmódját, családi körülményeit, beszélteti. Min 
den a legnagyobb rendben. Gyöngéd, jól kereső férj, har- 
mónikus együttélés. Ányagi gondok, veszekedés nincsenek, 
a gyermek szépen fejlődik. Ő egész nap foglalatoskodik, 
könnyen végzi munkáját, takarít, mos, vasal. , Nur eines 
muss ich zugeben — erzáhlit sie — wenn ich in meiner 
Küche bin und sehe oder höre, dass meine Schwieger- 
mutter kommt, dann sticht mich etwas ins Herz". , Na 
alsol Da haben Sie Ihr Herzstechen" — mondta W. 
professzor. 

Pszichikus összefüggések ismeretének birtokában az 
orvos néhány egyszerű szóval egyéniségének szuggesztív 
erejével meg tud szüntetni konfliktusokat, elrendelhet egy- 
szerű rendszabályokat vagy kiválaszthat betege részére 
olyan lelki gyógymódot, mit a legmegfelelőbbnek tart. Az 


292 


összefüggések ismerete azonban kizárólag ezeket a célokat 
szolgálhatja, azok csak az orvosra tartoznak és egész felü- 
letes, ártatlan dolgok kivételével — nem közölhetők a be- 
teggel. Azért nem, mert azok az okok, melyek az elfojtást 
szükségessé tették, tovább is fennállanak, egyedül a tuda- 
tosítással meg nemi szünnek. A betegnek hosszú, fáradságos 
munkájába került, míg azokat elfojtással, tünetképzéssel 
ártalmatlanokká tudta tenni, míg ő maga a változott viszo- 
nyokhoz alkalmazkodott. Az elfojtó okok hirtelen, kímélet- 
len közlése súlyos akut konfliktus elé állíthatja a bete- . 
get, melynek kimenetelét előre nem láthatjuk. Találkoztam 
betegekkel, kikkel az orvos az első látogatás alkalmával 
közölte, hogy homoszekszuális hajlamai vagy incesztuózus 
vágyai vannak, kívánja apja halálát, stb., stb. Milyen rom- 
bolások történtek e betegek lelkében, arra kár szót vesz- 
tegetni. 

Magasabb légnyomásban dolgozó munkást lassú de- 
kompressziónak kell kitenni, mielőtt a szabadlevegőre 
kerül, különben súlyos baja eshet. Lélekelemző gyógyítás- 
nál fontos szerepet játszik — bár nem a legfontosabbat — 
a tudatosításra való törekvés. Ehhez azonban csak nagy 
óvatossággal, szakismeretek alapján szabad hozzákezdeni, 
olyan módon és mértékben előkészítve a tudattalan fel- 
tárását, hogy ez ne idézzen elő nagy rázkódtatásokat. 
Elfojtások gyors tudatosítása azt is vonhatja maga után, 
hogy a beteg az elébe tárt dolgokat egyszerűen nem veszi 
tudomásul, azokat nem ismeri el, de azokra újabb, még 
erősebb elfojtásokkal, súlyosabb tünetekkel reagál. 

Fiatal asszony néhány hónappal házassága után fő- 
fájásról, étvágytalanságról, gyomornyomásokról panaszko- 
dik. Néhány hónap alatt 6 kg-ot fogyott. Organikus lelete 
negatív.  Orvosának lelki életére vonatkozó kérdéseire azt 
a választ adja, hogy nagyon boldog, megelégedett, férjével 
jól megértik egymást. Nemi élete rendben van. Orvosa, aki 
az első látogatás ilyen bemondásainak értéktelenségével 
tisztában van, tovább faggatja, különböző kérdéseket tesz 
fel nemi életének részleteire, a férj jellemére, viselkedésére 
vonatkozóan, ezekből azután megkísérli tudatossá tenni " 
páciense előtt, hogy férjével szemben csalódások érték, há- 
zasságát megbánta. Az asszony kereken visszautasítja eze-" 

ket a feltevéseket, — holott minden kétségen felül igazak 
. — a következő félévben azonban kerül minden orvost. Tü- 

netei enyhébb depresszióba csapnak át, erősen lesoványodik, 
csak családjának erős unszolására sikerült őt ismét orvos- 
hoz vinni. 

Ugyancsak a tünetek súlyosbodásához vezet, ha taná- 
csainkkal olyan feladatok elé állítjuk a beteget, melyek 
teljesítése elől menekült betegségébe. 

Organikusan teljesen egészséges, jól fejlett 22 éves 
fiatalember hipochondriás panaszokkal keresi fel orvosát. 
Idejét álmodozással fecsérli el, tanulni képtelen, nyugtala- 
nul alszik, polluciói vannak, gyakran onanizál. Orvosa 
minden panaszát az onaniára vezeti vissza, aitól szigoruan 
eltiltja, viszont sürgeti, hogy minél hamarább kezdjen nor- 
mális nemi életet. "Megfelelő címeket ajánl, bemutatja az 
óvszereket, ecseteli a veszedelmeket és útjára engedi pácien- 
sünket. A koituszkísérlet természetesen kudarccal végző- 
dik. Neuraszténiás tünetek jelentkeznek. Hidegvízkúra, ar- 
zén, villanyozás következik és újabb erélyes sürgetes a 
szekszuális élet megkezdésére. Álmatlanság, kényszeres tü- 
netek jelentkeznek. Három éven keresztül különböző szana- 
tóriumok, állandó rosszabbodás, már elmegyógyintézetbe 
való elhelyezés is szóba kerül — mint ultimum refugiumot 
megkísérlik az analizist. 

Ha 22 éves, egyébként egészséges, jól fejlett fiatalem- 
ber nem találja meg a természetes utat vágyai kielégítésé- 
hez, annak sohasem az az oka, hogy nem ismeri annak 
módját, hanem az, hogy gátlásai vannak, melyek számára 
ezt az utat lehetetlenné teszik. Ha erőszakoljuk, kénysze- 
rítjük, a félelmi érzések fokozódnak, ami újabb impulzus 
nagyobb elfojtásokra s így a tünetek súlyosbodásához ve- 
zet. Páciensünk álmodozásai közben állandóan szekszuális 
problémáival foglalkozott, melyeket megoldani nem tuddctt. 
Feszültségét egyedül onaniájában tudta levezetni. Onaniája 
miatt amúgy is nagy büntudatérzései voltak, orvosának 
szigorú tanácsai ezeket fokozták, nehogy újabb kísértésbe 
kerüljön, gondolatban is kerül mindent, ami vágyaira emlé- 
keztetné. Így születnek meg kényszergondolatai. A szekszu- 
ális gátlások kiváltó oka az elintézetlenül maradt Oedipus- 
konfliktus, mihez sokban hozzájárult a szülők közötti ál- 
landó civódás, a mindennapi megfélemlítő jelenetek. A tag: 
baszakadt, brutális, erősen neurótikus apa súlyos sértések- 
kel halmozza el, többször meg is üti feleségét. Gyermekei- . 
vel szemben tekintélyféltő, gyanakvó, következetlen. A lá- 

nyos, erősen félszeg fiúnak minden lépését, minden kraj- 
cárját, minden szavát ellenőrzi, minden bátrabb megmoz- 
dulását leterrorizálja. A megoldást csak az hozhatja, ha 
páciensünket az apától való félelmek ellen felvértezzük, tu- 
datossá tesszük előtte az apával, anyával szemben benne 
fellépő indulatokat, az azokhoz kapcsolódó büntudatérzé- 
seket s azok összefüggését gátlásaival, egyszóval analitikus 
módon szüntetjük meg a gátlásokat. 

29 éves, csinosnak mondható, elég jómódú, jól kereső 
nő súlyos depressziós panaszokkal fordul orvosához. A szo- 
kásos nyugtatókon és altatókon kívül azt a tanácsot kapja, 
hogy menjen férjhez vagy éljen nemi életet. Utóbbi tanács 
felháborítja, előbbit megkisérli megfogadni. Hosszabb ideig 
félig-meddig menyasszonya egy nála három évvel fiatalabb 
férfinak, a végleges válaszra azonban nem tudja magát el- 
határozni. Ha vőlegényjelöltje közeledik hozzá, meg akarja 
őt csókolni, eltaszítja magától, undort érez, nyugtalansága, 
depressziója fokozódik. A fiatalembert gyerekkora óta is- 
meri. Az fivérének kortársa és jóbarátja, kivel mindig jól 
megértették egymást, de szerelmet iránta sohasem érzett. 
Soha nem gondolt házasságra, fivérének élt, kit kitanítta- 
tott, megházasított, kinek gyermekéért él-hal. Súlyos de- 
presszióját fivérével való összezördülése váltotta ki, mi- 
nek következtében a kisgyermeket nem akarják többé 
hozzáengedni. A gyermekről úgy beszél, mintha sajátja 
volna, fivéréről pedig úgy, mint valaki a hűtlen szerelme- 
séről beszélne, ki gyermeküket elrabolta. Ez a nő képtelen 
a házasságra vagy szerelemre, mert fivéréhez való tudatta- 
lan incesztuózus kötöttsége minden utat elzár előle. Min: 
den fiatal férfi fivér-személy, minden szerelem incesztus tu- 
dattalanja számára. Bár a depresszió genezisében tényleg 
fontos, hogy a páciens nem él nemi életet, hiába tanácsol- 
juk azt neki, arra csak úgy lesz képes, ha előbb gátlásait 
feloldjuk. 

Minél jobban ismeri az orvos a lelki élet összefüggé- 
seit, annál jobban fel van vértezve diagnosztikus tévedések 
ellen, annál óvatosabban nyúl bele betegeinek lelki életébe, 
annál biztosabb terápiájának megválasztásában és ítéleté- 
ben, mikor vezesse a pszichoterápiát maga, vagy mikor 
bízza szakorvosra. A háziorvos, vagy a család bizalmas or- 
vosának kellő tájékozottsága hiján sok beteg csak hosszú, 
kerülő úton jut megfelelő kezelésbe, vagy sok jó kilátással 

induló, már kezdetben eredményeket felmutató analizis 
szakad idő előtt félbe. A beteg környézete legtöbbször nem 
rendelkezik megfelelő belátással, nem ismeri á dolgok 
horderejét és különösen gyermekeknél nem méltányolja 
azok lelki fejlődésére való nagy fontosságát. A környezetet 
felvilágosítani, előttük összefüggésekre rámutatni azért 
nem lehet, mert a környezetnek legtöbbször magának is 
van takargatnivalója, önkéntelenül vagy tudattalanul — 
néha tudatosan — akadályokat gördít az analízis elé. 

Ilyen ésetekben csak a bizalmi orvos tekintélye, biztos, 
határozott fellépése, segítsége mentheti meg a beteget attól 
a gyötrelemtől, ami a neurótikus egész életre szóló osztály- 
része. Az orvos feladata, hogy a környezettel megértesse 
annak a fontosságát, mennyire az egész életre, a beteg 
egész lelki fejlődésére kiható, hogy súlyos lelki konfliktu- 
sok maradandó trauma nélkül, nyom nélkül gyógyuljanak. 
Minden neurózis utat épít magának, melyen a járást köny- 
nyű újra megtalálni. Habitualis luxatiónál nem elég a ki- 
ficamodott részt reponálni, hanem meg kell varrni a tok- 
szalagot is. Neurótikusoknál az egész lelki élet egyensúlyba 
hozása szükséges. Annak elbírálása, mikor milyen mód- 
szert kell választani, az orvosi megítélés kényes kérdése, 
ami csak a tudattalan lelki folyamatok pontos ismerete és 
mérlegelése alapján lehetséges. 

MIRE -FIGYELJÜNK SZÍVBETEG ANAMNÉZISÉBEN? 


Dr. Lévy Lajos 
Dr. Ferenczi Sándor emlékezetére 


Mikor Ferenczi Sándor munkatársai és tanítvá- 
nyai elhatározták, hogy hatvanadik születésnapja 
alkalmából irodalmi ajándékkal lepik meg, úgy érez- 
tem, hogy sorukból én se hiányozhatom. Hiszen 
harmincnégy évvel ezelőtt majdnem egyidőben. 
ugyanarról a helyről, a pesti Rókus-kórház öreg falai 
közül indult el orvosi pályafutásunk. Azóta, hogy 
megösmerkedtünk, igaz és az idők folyamán meg- 
nemingó barátság fűzött bennünket össze. Küzdelmes, 
kétkedő és eredményeivel elégedetlen kezdet után 


örömmel láttam, mint találja meg lelke megnyugvását . 


akkor, mikor a pszichoanalízis művelésének szolgá- 
latába állott. Mint merül el ennek gyakorlása közben 
a tudattalan lelki élet tengerének mélyébe és hoz fe! 
egyre-másra szebbnél szebb kincseket, melyek az 
emberi lélek  megösmerését oly hatalmasan vitték 
előre. Mivel kedveskedjem neki, mivel mutassam meg 
neki, hogy éber figyelemmel kisértem tudományos 
munkáját, hogy nekem is, ki munkakörömnél fogva 
távolabb állok a pszichoanalízis való gyakorlásától, 
maradót és értékeset adott egyéni kialakulásom, tudo- 
mányos meggyőződésem számára? Néhány észleléssel, 
adattal bizonyítsam, hogy a pszichoanalízis alapvető 
tanai nélkül ma belorvos sem képes betege lelkületét 
igazán jól megösmerni? A , betegségbe menekülés"- 
nek döntő hatását a legkülönbözőbb belső és külső 
szervi betegség létrejöttére nem kell ma újból hang- 
súlyozni. Közlések hosszú sora igazolta ezt. Lelki 
motívumoknak szerepét a gyomor és bél, az epe- 
hólyag stb. görcsös rohamainak kiváltásában ma már 
az is világosan látja, ki a pszichoanalízisnek tanait 
el nem fogadja. És így azt gondoltam, hogy helyeseb- 
ben cselekszem, ha készülő könyvemnek, mely a 
szív betegségeivel kiván foglalkozni, első fejezetét 
nyujtom át ez alkalommal Ferenczi Sándornak. Azt a 
fejezetét, mely a beteg kikérdezésével, az úgynevezett 
anamnézissel foglalkozik. A beteg kikérdezése köz- 
ben, az anamnézis felvétele során dől el a beteg és 
orvos viszonyának jövendő sorsa. Az egymáshoz való 

lelki kapcsolat, a bizalom, mely nélkül nincs és nem 
lehet sikeres gyógyítás, ekkor jön létre. Figyelmes 
olvasó észre fogja venni, mennyit köszönök fel- 
fogásomban és fejtegetéseimben annak, hogy orvosi 
meggyőződésem át és át van itatva a pszichoanalízis 
megösmeréseivel. És azt reméltem, hogy Ferenczi 
Sándor örömmel fog reáösmerni sok gondolatra és 
ötletre, mely annyi meghitt beszélgetésünk tárgyát 
képezte. 

Kegyetlen sorsa másként határozott. Ajándéknak 
szánt soraim ünmár csak a baráti kegyelet halovány 
jelévé fakultak. Jól tudom, hogy akkor, mikor emlé- 
kének kellene áldoznom, feladatom lenne lelke és 
elméje pompás gazdagságát jellemezni és erőmhöz 
képest megjelölni azt a helyet, melyet szellemének 
alkotásaival az orvostörténelemben magának kivívott. 
De ma erre képtelen vagyok. Sokkal közelebb állot- 
tam hozzá, semmint hogy most tiszta látással tudnám 
mérlegelni igaz értékét. De két sajátosságára: tudo- 
mányos lelkiismeretességére és egyéni igénytelensé- 
gére mégis csak utalnom kell. Évekkel ezelőtt jelent 
meg egyik műve: , Versuch einer Genitaltheorie", 
melynek talán nem egészen szerencsés magyar címe: 
, Katasztrófák a nemi működés fejlődésében?. Sok 
és kemény támadásban részesült e könyve, melyet 
a pszichoanalízis igazi művelői a legnagyobb elismerés- 
ben részesítettek. És ha sokan merőben új gondolatait 
merész ötleteknek minősítették is, tanuságot kell ten- 
nem arról, hogy, mielőttelgondolásait közzétette, éveken 
át beható tanulmányokat folytatott az ivari élet meg- 
nyilatkozásaival foglalkozó tudományos irodalomban. 
Élénken emlékszem még, minő meglepetéssel állapí- 
tottuk meg, hogy a legnagyobb élettani tankönyvek 
és gyüjtő munkák is mennyire silány és semmit- 
mondó leírással szolgáltak az ivari élet működésének 
bonyolult mechanizmusáról. És serény szorgalommat 
kellett összehordania azt az észlelési anyagot, melyre 
elméleti elgondolását felépítette. Orvosi igénytelen- 
ségére leginkább jellemző az a megjegyzése: volta- 
képpen a pszichoanalitikusnak a kezelése alatt álló 
beteg számára egész munkaidejét kellene odaadnia. 
Ha a beteg rászorult, Ferenczi Sándor fáradságot 
nem ösmerő kitartással, heteken keresztül naponta 
órákat fordított lelki gyámolítására, gyógyító kezelé- 
sére. Evvel a testet-lelket megőrlő munkával jutott et 
oda, hogy megösmerte, mint alig más, az ember ösz- 
tönéletének rejtelmeit, a jellem kialakulásának ezer- 


nyi tényezőit. A mindent megértés és mindent meg- 
bocsájtás magaslatára emelkedett. Betegeinek önzet- 
len istápolója, munkatársainak és tanítványainak lel- 
kes ösztönzője volt. Sokat és maradót alkotott és 
mégis illik reá az, amit harminc év előtt ő maga írt 
Goodhart nyomán a , Gyógyászat" hasábjain: ,,Ha 
pedig az orvos hosszú gyakorlás után meghal, a jó 
és rossz, de mindenképpen tanulságos tapasztalatok 
egész tárházát viszi magával a sírba". 


k 


AZ ANAMNÉZIS 
í 

Beteg vizsgálásának oly módját is el tudom képzelni, 
hogy semmiféle kérdést hozzá nem intézünk, semmiféle 
felvilágosítását vagy közlését meg nem hallgatjuk. Hozzá- 
fogunk vizsgálásához és végigmegyünk rajta mindama 
egyszerűbb vagy szövevényesebb módszerünkkel, melyek- 
kel szervek kóros elváltozásainak felösmerésére rendelke- 
zünk. Ne feledjük el, hogy nem is oly ritkán kerülünk 
abba a helyzetbe, hogy előttünk teljesen ösmeretlen, ma- 
gáról semmiképp számadást nem adó beteg igen súlyos 
képet mutató betegségének természetét kell megállapíta- 
nunk, megfelelő gyógyításról kell gondoskodnunk, anélkül 
hogy bárki is felvilágosítással tudna szolgálni, hogyan és 
miképpen jutott a vizsgálandó életveszélyes állapotába. 
Uccáról felszedett apoplexiás, diabéteszes kómába esett, 
tüdővizenyőben vergődő, Adams-Stokes-féle eszméletlen 
állapotba jutott beteg sokszor semmiféle és gyakran vajmi 
kevés útbaigazítással szolgál a vizsgáló orvosnak. Tájéko- 
zódni, a helyes kórismét felösmerni és a megfelelő keze- 
lést irányítani csupán a gyors és mégis kimerítő vizsgálat 
alapján kell. És a mindennapi tapasztalat igazolja, hogy 
igen sokszor még így is meg tudunk felelni az orvos fel- 
adatának. De lehet-e célja és törekvése az orvosnak, min- 
den esetben, minden betegével szemben a szigorú tárgyi- 
lagosság mezébe bujtatott ilyen vizsgálódással eljárni? 
Nyilván nem. Mert nem szabad felednünk, hogy a vizsgá- 
lás ilyen kényszerítő vagy választott módjával sok min- 
den útbaigazításról kell lemondanunk, amely mind arra 
szolgál, hogy ne pillanatnyi állapotról, képről nyerjünk 
fogalmat. Olyanokról, amelyek a betegség kifejlődéséről, 
menetéről adnak pótolhatatlan felvilágosítást. A beteg 

egyéniségének megösmerésére, lelki állapotának észlelé- 
sére, betegségével szemben való beállásáról éppen az el- 
mondása, ennek módja és tartalma adja meg a legbizto 
sabb útbaigazítást. Amerikában vannak  vizsgálóintézetek 
— főleg a biztosítóintézetek céljait szolgálják, — melyek 
Life Extension, életmeghosszabbítás hangzatos jelszava 
alatt végeznek ilyen vizsgálatokat. Ezek a szervezet épsé- 
gét, illetve kóros elváltozásait főleg az objektív leletből és 
csak sokkal kevésbé a beteg bemondásai alapján kivánják 
megállapítani. Azt hiszik, hogy időnként, legalább kétéven 
ként megismételt általános és tüzetes vizsgálattal idején 
képesek betegségeket felösmerni, kezelésüket korán foga- 
natosítani és így az egyén életét megjavítani, meghosszab- 
bítani. Alvarez, a Mayo-klinika egyik kiváló belorvosa, 
nemrégen 80 orvos — volt közöttük gyomorszakorvos és 
röntgenológus is — gyomorrákjának kifejlődését állította 
egybe. Kitünik fejtegetéseiből, hogy éppúgy, mint a közön- 
séges betegek, későn, műtétre felette későn kerülnek vizs- 
gálatra. Mert épp úgy, mint a leghanyagabb és leginkább 
figyelmetlen laikus, hónapokon át, másfél éven át még a 
legélénkebb tüneteket is semmibe se veszik. Alvarez azt 
ajánlja, hogy gyomorrák elkerülésére, kora felösmerésére 
legalább félévenként teljes gyomorvizsgálatot kell végez. 
nünk. Ki meri remélni, hogy erre akár ezer beteg közül 
csak egy is vállalkozik? És mit használ, ha a gyomorrák 
a közbeneső hat hónap alatt lepi meg és fejlődik ki roham 
lépésben? 

De nemcsak a mai legmodernebb időkben van keletje 
az ilyen objektív vizsgálatnak. Volt idő, mikor az orvos 
értékét az szabta meg, hogy minél kevesebbet kérdezeti 
betegétől, hanem vizsgálata, szemlélete alapján állította fel 
kórisméjét és irányította a kezelést. Robinson idézi bájos 
Story of Medicine-jében Rhazesnek, a kilencedik század: 
ban élt híres arab-perzsa orvosnak előadástöredékét: ,, Té- 
nyezőkről, melyek a közönséget elidegenítik az orvostól." 
Ebben olvashatjuk: , Ama körülmények között, melyek a 
közönség szivét a jó orvostól is elfordítják, nem kis sze- 
repet játszik az a tévedés, hogy az orvosnak mindent tud- 
nia kell és semmit se szabad kérdeznie. Ha megtekinti a 
vizeletet és megtapintja az ér verését, tudnia kell, mit 
evett a beteg és mit művelt. Én magam is, mikor gyakor- 
latomat megkezdtem, arra törekedtem, hogy semmit se 

kérdezzek, mikor a beteg vizeletét átnyujtotta. És ezért 
nagyon jól meg is fizettek. Később, mikor azt látták, hogy 
beható kérdezősködéssel élek, hirnevem megcsappant." 
Fatum medici! De ma talán már nem járatja le orvos 
nevét, értékét, ha betegétől kérdez. Kérdez és kutat min 
den apróság, jelentéktelennek látszó mozzanat után. Sőt 
tovább is kell mennünk, nem kérdezni, kihallgatni kell a 
beteget, hanem osztatlan figyelemmel meghallgatni. Sohasc 
mondhat beteg olyat, amit betegségének, személyiségének 
megösmerésére fel nem használhatnánk. És ezért helyes az 
a régi mondás: a jó anamnézis fél diagnózis. 


II. 


Beteg orvosától, akit betegágyához szólít, vagy rende- 
lőjében felkeres, három kérdésre kiván választ. Először 
tudni kivánja, mi baja, másodszor mit kell tennie, hogy 
meggyógyuljon és harmadszor minő sors és következmé: 
nyek elé állítja őt betegsége? Ahhoz, hogy mi ezekre a 
kérdésekre megfelelő választ adjunk, nem elegendő a be. 
tegnek úgynevezett objektív vizsgálata, a kóros elváltozá- 
soknak lehető legpontosabb megállapítása és annak be- 
ható tudása, minő lefolyást szoktak mutatni az orvosi 
megismerés és beszéd megkönnyítése számára alkotott és 
szakelnevezésekhez fűzött kórformák, hanem még talán 
pontosabban és behatóbban kell ösmernünk a beteg testi 
és lelki egyéniségét, hiszen az orvos feladata nem a beteg- 
ség, hanem a beteg egyén gyógyítása. Hogy eme felada- 
tunkat kellőképpen  megoldhassuk,  válott szükségessé 
mindama tényezőknek és körülményeknek kikutatása és 
megállapítása, melyek a hozzánkforduló beteget egyedülálló 
egyénné avatják. Így alakult ki gyakorlatban, hogy 
mielőtt a beteg szervezetének vizsgálatához fogunk, előbb 
panaszait hallgatjuk meg. MMeg kell tudnunk a betegtől 
elsősorban azt, miként fogja fel ő maga a betegségét, 
mint áll be hozzá, egyszóval mindazt, amit Goldscheider 
autoplasztikus képnek nevez. Igen helyesen jegyzi meg 
kitünő kis könyvében Krehl, hogy ez minden tekintetben 
a legnagyobb jelentőséggel bír és ,, csak botor ember fogja 
ezt a tárgyilagosság tévhitében mellőzni". És valóban úgy 
van, hogy semmisem tájékoztat jobban a beteg lelkületéről, 
kedélyének és elméjének habitusáról, mint sajátos egyéni 
felfogása betegségéről és annak várható kimeneteléről. 

De nemcsak az fontos az orvos irányítására, amit a 
beteg elmond, hanem legalább annyira útbaigazító a be- 
tegnek viselkedése, hangtalan, mimikus reakciója orvosá- 
val szemben. Tapasztalt orvos már a beteg vagy hozzátar- 
tozója első telefonbeszélgetéséből is tud következtetéseket 
vonni a beteg lelki viselkedéséről. Ahogy a beteg bejön a 
rendelőbe, ahogy lakásán az orvost fogadja, ahogy leül 
orvosával szemben, ahogy elmondását indulatainak kifeje- 
zésére szolgáló mimikájával kiséri, mindmegannyi út- 
mutató a beteg bensőjének megösmerésére. Oliver Wendell 
Holmes írja egyik esszéjében: , A szemek párbajának egy 
fajtája indul meg közted és a beteg közt. Te arcvonásain" 
keresztül tüdejébe, májába és egyéb belső szerkezetébe 
igyekszel bepillantást vetni, ő pedig épp oly élesen óhajt 
beléd tekinteni, hogy megtudja, mint vélekedel hátralevő 
idejéről és örökkévalóságáról." 

Amint a gyakorlott orvos minden beható vizsgálat 
nélkül első pillantásra ráismer a beteg sajátos arcáról, já- 
rásáról a postenkephalitises parkinsonismusra, néha éle- 
sebben és biztosabban, mint a legbehatóbb vizsgálat után, 
épp úgy elegendő neki sokszor a beteg egy-egy mozdulata, 
tipikus viselkedése, hogy lelkületébe mélyen behatoljon. 
Az a beteg, ki először jelentkezik, jegyzeteket, hosszú 
évekre visszanyuló kórtörténetet, meg nem számlálható 
leleteket nyujt át az orvosnak, annak lelki tipusa merőben 
elüt azétól, ki játszi hangon a mitnemtörődés minden 
külső jelével adja elő panaszait. Van beteg, akinek első 
szava az előtte addig idegen orvoshoz: , tessék csak nekem 
mindent megmondani, én az igazat akarom megtudni, még 
ha az számomra a legrosszabbat is jelenti", épp oly aggo- 
dalmaskodó, bátortalan és gyáva, mint az, aki szinte sírva 
kéri, hogy az Istenért ne mondjuk meg neki, ha valami 
komoly baját találjuk. Evvel, ha hozzáértőn fogunk hozzá, 
sokszor komolyabban beszélhetünk betegségéről, mint az 
előbbivel, ki csak a tapasztalatlan orvost tudja mimelt 
bátorságával elámítani. Érteni kell és kellőképpen érté- 
kelni betegek apró, szinte tipikus viselkedési mozdulatát. 
Az a beteg, ki az orvosnál valami holmiját, gyűrűjét, órá- 
ját, kézitáskáját, vagy akár esernyőjét felejti ott, meg volt 
elégedve orvosával és szinte zálogot hagy ott, hogy újból 
visszatérjen. Míg az, ki hosszú vizsgálat és tanakodás 
után hálálkodva távozik és az orvos előírását, vagy recept- 

jét ott felejti, szinte biztosra vehető, hogy alapjában véve 
elégedetlenül távozott. Sok ily apró vonás megismerését 
hozza magával az évtizedes, szinte fel sem sorolható ta- 
pasztalat, de talán elég e néhány utalás arra, hogy meny- 
nyire nyitott szemmel, hallgató füllel kell az orvosnak 
betegéhez közelednie és panaszát fogadnia. 


Azt mondtam fentebb, hogy fontos a beteg megismeré- 
sére betegségéről formált felfogásának, véleményének tu- 
dása. Valóban így van. Egyszer jogosulatlannak látjuk a be- 
teg optimizmusát, máskor túlsötétnek látjuk pesszimizmu- 
sát és hipochondriásnak minősítjük és hetyke kézlegyintés- 
sel elintézzük balsejtelmeit. Pedig hányszor van a betegnek 
igaza és nem az orvosnak. Még ma is sokszor kerül szemem 
elé jó állapotnak örvendve, nehéz szellemi munkáját végezve 
aorta insufficientiában szenvedő férfi, kit mintegy húsz 
év előtt a tudomány szabályai szerint halálos betegnek mi- 
nősítettem és ugyanakkor felmerül emlékemben az a fiatal 
erőtől duzzadó, kitűnő egészségnek örvendő férfi, ki serdülő 
kora óta mondotta, hogy korán fog elhúnyni. És valóban 
negyvenedik életévében kryptorchisből eredő heresarkoma 
hasüri metastasisában pusztult el. Csodálatos útja a SorsS- 
nak: bécsi orvosprofesszor barátomtól tudom, hogy egyik 
betege, kit fiatalabb éveiben hasonló balsejtelmek üldöztek, - 
időnként súlyos depresszióba ejtettek, szintén negyvenedik 
életéve körül épp így heresarkoma metastasisában pusztult 
. el. Hány súlyos angina pectoris rohamban szenvedő beteg- 
től hallottam, hogy bár rohamát a megsemmisülés érzése 
kiséri, mégis e mögött folyton él benne remény, hogy ro- 
hama nem lesz végzetes. És épp annyiról tudom, hogy va- 
lóban utolsó rohamát panasza közben csalhatatlanul annak 
is minősítette. Elvethetjük-e értéktelen adatként a beteg 
sokszor meg nem fogható és meg nem érthető balsejtelmét? 
Humphry Rolleston, a cambridgei egyetem neves regius 
professzora 1921-ben tartott egyik előadásában betegségek- 
ről szólt, melyeket oly orvosok írtak le, kik a betegségben 
szenvedtek. Említi, hogy nem egy olyan orvos volt, ki külö- 
nös figyelmét irányította valamely betegségre és később 
ugyanezen betegség áldozatává lett. , Mondják, hogy — bi- 
zonyára ama közelfekvő meggondolás alapján, hogy auto- 
szuggesztiónak van ebben szerepe — gyakori következmény 
ez és William Hale-White tanusága szerint Sir Samuel 
Wilks, ki orvosok orvosa volt, szilárdul meg volt győződve 

e kapcsolat valóságáról." Laennec és Bayle, a tuberkulózis 
örök kutatói tüdőtuberkulózisban, William Gull, ki Sutton- 
nal együtt írta le az arterio-capillaris fibrosist, agyvérzésben 
pusztult el. Mikulicz, a gyomorrák egyik legkiválóbb se- 
bésze gyomorrákban, S. 0. Habershon, ki könyvet írt a gyo- 
mor betegségeiről, gyomorfekélyről, gyomorfekélyben, G. R. 
Fowler amerikai sebész, ki könyvet írt az appendixről, ap- 
pendicitisben halt el. Edmund Neusser bécsi klinikus, ki a 
mellékvese betegségeiről írt úttörő munkát, hypernephro- 
mában pusztult el. Trousseau előadásaiban hangoztatta, 
hogy ha gyomorbeteg alsó végtagján thrombosis keletkezik, 
ez jele a gyomorráknak — és halála előtt félévvel alszár- 
thrombosis keletkezéséből ismerte fel saját magán később 
kibontakozó gyomorrákját. És így mégis csak kell valamit 
adnunk a beteg sejtelmes előérzetére. Mindenesetre azon- 
ban minden kétely és tartózkodás mellett arra figyelmez- 
tetnek az észlelések, hogy a legcsekélyebbre is figyeljünk 
abban, amit a beteg elmond, mert sokszor csak utóbb derül 
ki, mi volt fontos és mi mellékes, banális: Sahli mondja 
igen helyesen könyvében: nem könnyen lehet túlsokat és 
túlpontosat kérdezni, de annál könnyebben tülkeveset. 


Az anamnézis felvételét ne azon kezdjük, hogy a 
beteg nevét, korát, foglalkozását, lakáscímét stb. kérdez- 
zük meg és jegyezzük fel. Semmivel sem riaszthatjuk meg 
jobban a beteget, mintha hivatalos arccal személyi adatait 
kérdezzük meg, minden szavát rögtön leírjuk és kérdések 
özönével árasztjuk el. Türelemmel és figyelemmel kell 
beszélni hagyni a beteget, komoly odaadással hallgatni és 
csak ha a beteg befejezte mindazt, amit elmondani óhaj- 
tott, csak akkor kell megfelelő és irányító kérdéseket in- 
tézni hozzá. Nem a betegnek kell kérdéseink között válo- 
gatni, hanem nekünk kell válaszait a tapasztalás és tudás 
mérlegére helyezni, hiszen a mi helyzetünket megkönnyíti, 
hogy tárgyilagos ítéletünket indulat el nem homályosítja, 
hogy tudásunk arra képesít, hogy a szubjektív panaszok 
mögött rejlő objektív valóságot megsejtsük. 

Összegezve tehát a fentieket, a beteg kikérdezésében 
osztatlan és odaadó figyelmet kell tanusítani, semmiképp 
sem szabad éreztetni vele, hogy elmondásának egyik vagy 
másik részlete a kórisme felállítására értéktelen, magatar- 
tásunkkal fokozni kell a beteg fesztelenségét, éber füllel 
és szemmel kell meghallgatnunk és figyelni elmondását 

kísérő belső indulatait oly: jellegzetesen kifejező arcjátékát, 
taglejtését. Különösen vonatkozik ez mindarra, amit a 
beteg fájdalmas érzéseiről mond el. Aki elfogulatlanul és 
figyelmesen szemléli és hallgatja, mint ad elő a beteg, akár 
legintelligensebbje is, fájdalom jellemzését, az sajátos disz- 
krepanciát vesz észre. A beszédnek, a nyelvnek sajátos 
fogyatékossága, szinte szegénysége, hogy fájdalom jellem- 
zésére egy-két jellegzetes kifejezésen kívül csupa hasonlat- 
tal él. Hasonlatokkal, melyek merőben elütnek mindama 
hasonlattól, melyet egyébként jelenségek és események jel- 
lemzésére szoktunk használni. Hasonlatot akkor szoktunk 
használni, ha elvontabb fogalmat, szokatlanabb. jelenséget 
akarunk megfoghatóbbá, megérthetőbbé tenni. Nyilván- 
való tehát, hogy a hasonlatot közelebbálló fogalom, gyak- 
rabban észlelhető jelenség köréből merítjük. Fájdalom jel- 
lemzésére gyakran, talán túlnyomó részben, oly hasonla 
tokkal élünk, melyek voltaképpen soha meg nem történt, 
soha meg nem történhető tapasztalást vagy eseményt rej- 
tenek magukban. Hányszor mondja a beteg: úgy fáj a 
szivem, mintha keselyü mardosná, agyvelőm, mintha vas- 
furó fúrná, mázsás súly nehezednék mellkasomra, csont- 
jaim kiszáradtak stb. stb., csupa oly hasonlat, melyek 
soha nem tapasztalható jelenségek. És mégis megértjük a 
beteget. Képet tudunk alkotni fájdalmának minőségéről és 
finoman tudunk panaszolt fájdalmai minőségében különb- 
ségeket tenni. Ennek egyik oka, hogy az emberi fan- 
tázia a legkülönbözőbb: egyénekben is szinte azonos uta- 
kon halad, egyformán éli ki magát. Másik oka, hogy a pa- 
naszokat kisérő mimika finom játéka bennünk szinte tu- 
dattalan rezonanciát kelt. Botor dolog volna a beteget a 
hideg értelem racionalizálásával hasonlatainak képtelen 
voltára figyelmeztetni. Ezzel egyrészt súlyosan megzavar- 
nók a kezelés számára mulhatatlanul szükséges benső 
viszony, rapport kifejlődését, másrészt elveszítenők azt, 
amit a fájdalom megértésére fontosabbnak tartok, a beteg 
zavartalan viselkedését, arcjátékát. Hiszen a fájdalom elő- 
adásának, a kórelőzmények vázolásának módja mély be: 
tekintést enged a beteg legbensőbb lelkületébe. Másfelől ér- 
tékes útbaigazítást ad a betegség természetének felismeré- 
sére. Csak egy példára utalok: igazi angina pectoris roha- 
mokban szenvedő egyén panaszai rendszerint megrendí- 
tően komolyak, egyszerűek, egyöntetűek és a beteg arcáról 

az átszenvedett fájdalom komor emléke rí le. A szívére pa 
naszkodó neurótikus képzelt fájdalmának jellemzésébc 
belesűríti neurózisának egész irreálitását, sokszor groteszk 
túlzásokkal. Csupa értékes irányítás a megértő orvos számára. 

A fájdalom a megzavart működés egyik kardinális és 
talán legkorábban jelentkező tünete. Ha James Mackenzie 
felfogása szerint az orvos feladata a kora tünetek felisme 
rése és értékelése, akkor az anamnézis felvételében a fáj: 
dalmas szenzációk meghallgatására és pontos latolgatására 
a legnagyobb súlyt kell fektetni. Panaszok a leggyakrabban 
messze megelőzik időben mindazt, amit mi puszta érzék- 
szerveinkkel vagy legfinomabb műszereinkkel organikus 
elváltozásoknak felismerni tudunk. Hányszor hallunk be 
tegtől látászavarára vonatkozó panaszt, amikor a legkivá- 
lóbb szakorvos sem képes még legszorgosabb vizsgálattal 
sem reális elváltozást kimutatni. Gerincvelő betegségében 
(myelitis, tumor) a beteg sokkal hamarabb kezd panasz- 
kodni fonák bőrérzésről, legkülönbözőbb járási zavarok: 
ról, vizelés és székelés nehézségeiről, amikor semmiféle 
vizsgálatunk sem képes bárminemű organikus alapot e pa 
naszok számára kideríteni. És éppen a gerincvelődaganat 
merőben szubjektív panaszainak sajátos és törvényszerű 
időrendje sokszor az egyetlen értékes figyelmeztető arra, 
hogy idejekorán gondoljunk eme betegség lehetőségére. 
Tehát az anamnézis felvételében nemcsak arra kell figyel- 
nünk, hogy a beteg panaszai minő tartalommal bírnak, 
minő körre vonajtkoznak, hanem arra is, hogy minő sorren- 
det követnek, helyben és időben fellépésük egymásutánjában. 

A beteg elsősorban azt mondja el nekünk, ami őt leg- 
inkább foglalkoztatja, ami leginkább hajtotta arra, hogy 
orvoshoz forduljon. Ezt szoktuk főpanasznak nevezni. 
A lehető legpontosabban kell e főpanasz jellemzését kérni, 
megjelöltetnünk pontosan kezdetét, módját és a beteg által 
vélt okát. Csak ezután térünk reá és itt már egyes ügye- 
sen közbevetett kérdések irányíthatnak a betegség egyéb 
fennforgó tüneteire. Szükebb tárgyi körünkre szorítkozva, 
szívbeteg anamnézisének felvételében figyelmünknek első- 
sorban a következőkre kell kiterjedni: pontosan kikutat- 
juk a nehéz légzés megjelenésének első idejét, mozgás után 
jelentkezett-e, pihenés alatt is fennáll-e, állandó-e, vagy Tro- 
hamokban változó, fennáll-e éjjel is, csak ülve engedi-e 
ágyban tartózkodni? Milyen a beteg alvása? Milyen hely- 

zetben tud legjobban aludni, hány vánkoson kell feküd- 
.nie? Elsápad-e arca, kipirul-e, elkékül-e, megduzzadnak-e 
végtagjai, megpüffed-e arca, vesz-e észre vizelete mennyi- 
ségében változást, feltünt-e, hogy vizelete éjjel több?  Mi- 
lyen az étvágya, fáj-e a gyomra, van-e hányingere, há- 
nyása, volt-e, van-e sárgasága?  Köhög-e? Van-e köpete, 
könnyű vagy nehéz e köpet kiürítése, van-e vérköpése, 
orrvérzése stb.? Van-e szívdobogása?  Erez-e pulzusában 
kimaradást, egyéb zavart, eláll-e szívverése,  elájul-e, szé- 
dül-e, van-e fejfájása, eszméletzavara? Elfogja-e járás- 
közben sántítás, gyengeség, vannak-e izomgörcsei, főleg 
alsó végtagjaiban, az ágyban-e, vagy éjszaka? 

Különösen ki kell kérdeznünk szívtáji fájdalmak te- 
kintetében. Kínzó-e, sokáig tart-e, változó-e? Hol lép fel a 
fájdalom: a szegycsont mögött-e vagy a szívtájékon? Kisu- 
gárzik-e a karba, fejbe, nyakba, alsó állkapocsba? Milyen 
ez a kisugárzó fájdalom, erős-e, tűszúrásszerű-e vagy csak 
éppen futólagosan röpke. Megjegyzem, hogy sohasem 
helyes azt egyenesen megkérdezni, vajjon a fájdalom a 
bal karba, bal csuklóba és a bal kéz ujjaiba sugárzik-e ki. 
Ma már minden beteg tudja, hogy az angina pectoris fáj- 
dalma majdnem kivétel nélkül a bal felső végtagba sugár- 
zik ki. Viszont az orvosnak tudnia kell azt, hogy angina 
pectoris kisugározhatik a jobboldal felé is, hogy van az 
úgynevezett Wenckebach-féle kétoldali angina pectoris és 
hogy néha előfordul, pusztán a jobboldalra kisugárzó 
angina pectoris. Évek előtt láttam hatvan év körüli férfiút, 
ki pusztán a jobboldalra kisugárzó, rettenetesen kínzó fáj- 
dalmakról panaszkodott, fájdalmait oly emfázissal és dús 
színezettséggel adta elő, hogy hajlandó lettem volna ner- 
vózus pszeudoanginának minősíteni, ha kora, fokozott vér- 
nyomása és fakóan fehér arcszíne óvatosságra nem intett 
volna. A beteg egy ilyen jobboldalra kisugárzó fájdalom- 
rohamban szenvedte el anginás halálát. Szorgosan ki kell 
kutatnunk, nem jár-e a fájdalommal halálos félelem, noha 
ez nem mindig kíséri az angina súlyos formáit.  Kíséri-e 
nehéz légzés, szívdobogás, oldódik-e a fájdalom, ha felbö- 
fög? Ez gyakran jellemző az anginára, de nem minden fáj- 
dalom, mely böfögéssel oldódik, anginás jellegű. Milyen 
körülmények váltanak ki fájdalmat? Erősebb testi mozgás, 
izgalom, bővebb evés, vagy hideg levegő megcsapása? Je- 
lentkezik-e fájdalom pihenés közben, vagy alváskor? Med- 

dig tart a fájdalom, ha nem kap enyhítőszert és milyen 
szerek alkalmazására enyhül a fájdalom?  Marad-e a fáj- 
dalom elmulása után feltünő álmosság vagy bágyadtság? 
Minderre és még sok egyéb körülményre kell anamnézis 
felvételében figyelmünket kiterjeszteni. 


A betegségre vonatkozó panaszok felvétele után épp 
oly gondosan kell elmerülni érdeklődésünkkel a beteg 
foglalkozásának, életmódjának, szokásainak, szociális kö- 
rülményeinek mérlegelésébe. Nemcsak azért, mert fontos 
útbaigazításokkal szolgál a betegség okának mérlegelése 
számára, fejlődési menetének sajátosságaira, hanem azért 
is, mert épp oly értékes adatokat nyujt a beteg testi és 
lelki habitusának megismerésére. Legyen szabad példára 
hivatkozni. Abból, hogy valaki sportot nem űz, vagy soha- 
sem űzött, nemcsak izomzatának satnya fejlődöttségére kö- 
vetkeztethetünk, hanem lelki fürgeségére, ruganyosságára 
vonatkozólag kedvezőtlen benyomásokat nyerhetünk. Aki 
csak kissé is figyel ezekre a körülményekre, hamarosan 
rájön arra, hogy az űzött sport nemének megválasztásába 
mennyire belejátszik az egyén testi s lelki habitusa. A pyk- 
nikus egyén más sportot választ, mint az erethikus. És 
ugyanannak a sportnak más és más ágát. Például: más 
testi és lelki habitussal bír az, ki távuszik és mással az, ki 
gyorsúszást űz, mással az, ki kardvívó és mással az, ki tőr- 
vívásban igyekszik magát kitüntetni. El kell merülnünk a 
foglalkozás körének, módjának, eredményeinek taglalá- 
sába is, a táplálkozás, ivás, dohányzás stb. módját, meny- 
nyiségét is szorgosan ki kell kutatnunk. Ki kell kutatnunk 
a beteg családi, szekszuális életének sajátosságait sokszor a 
legapróbb mozzanatokig. Szerencsétlen házasság, abnor- 
mális szekszuális élet épp oly súlvos zavarokat idézhet elő, 
mint üzleti gond, gazdasági vagy közéleti érvényesülés te- 
rén beálló csőd. Coitus interruptus rövidebb-hosszabb idő 
mulva férfi és nő idegrendszerében súlyos zavarokra vezet. 
Elsősorban sajátos szívpanaszokra ad alkalmat.  Több- 
százra menő mégfigyelés alapján csak megerősíthetem a 
bécsi Herz megállapítását, hogy az úgynevezett phrenocar- 
dia keletkezésében elsősorban, ha nem kizárólag, a coitus 
interruptus szerepel. És azt is megerősíthetem, hogy ennek 
a fájdalomnak meg nem magyarázható jellege az, hogy a 
beteg azt panaszolja: mintha a szíve kifelé szorulna, mell- 
kasából kiugrani akarna. Nem kell különösen hangsúlyoz- 

nom, hogy ezirányú kérdezősködésünket kellő tapintattal bár, 
de hazugságot el nem fogadó kitartással kell megejtenünk. 
Gondosan kell kihaligatnunk a beteget előző, gyermek- 
kori betegségekre. vonatkozólag is. Gyermekkorban vagy 
serdülő korban lezajlott reumás fertőzés, ízületi gyulladás, 
vitustánc, visszatérő mandulagyulladás, skarlát, diftéria, 
influenza, vesegyulladás, tifusz, stb. előkészíthették később 
fejlődő és mutatkozó szívbetegség talaját. A háboru óta 
fokozottabb mértékben kell gondolnunk maláriára és ki- 
ütéses lázra is; nem egy szívizom megbetegedés kezdetét 
ezen fertőzések egyike adta meg. Kiállott kolera, diszentéria 
vagy orbánc is szóba jöhet. Talán elsősorban kellett volna 
említenem a szifiliszt. A szív megbetegedéseinek részletes 
tárgyalásában bőven lesz alkalom kitérni arra, mely for- 
máinak előidézésében minő és mennyi szerepe van előző 
szifiliszes fertőzésnek? Itt csak egyet akarok hangsulyozni. 
Bármennyire is becsüljük a szifilisz jelentőségét szívbántal- 
mak előidézésében, nem zárkózhatom el ama benyomásom 
elől, hogy több szívbántalom etiológiájának mérlegelésében 
. eddiginél nagyobb óvatossággal kell a szifilisznek szerepet 
tulajdonítani. Egészen bizonyos, hogy az úgynevezett ütő- 
érelmeszesedésnek ama formájában, mely aránylag késő 
korban jelentkezik és mely hosszú időn át normális vagy 
alig emelkedett vérnyomással jár, a szifilisznek nagy etioló- 
gikus szerepet nem tulajdonithatunk. És érdekes, hogy ame- 
rikai vizsgálók bő tapasztalása szerint, melyet sáját meg- 
figyelésemmel is megerősíthetek, a szív-, illetve a koszorús 
ütőerek thrombósisának keletkezésében szintén kevés sze- 
repe van előző szifiliszes fertőzésnek. Curschmann-nak és 
iskolájának köszönhetjük az aortasclerosis jól körülírt kór- 
képének jellemzését, melyet az angol Welch első megállapí- 
tása után főleg Heller és Döhle anatómiai vizsgálatai nyo- 
mán par excellence szifilitikus eredésűnek tartunk. Az utolsó 
években, elsősorban zsidókórházi osztályom sajátos anya- 
gán nyert tapasztalatom alapján ebbeli felfogásomat helyes- 
bítenem kell. Nem egy 45—55 év körüli nőt vizsgáltam, ki 
kora házasságkötés után hét-nyolc élő és egészséges gyer- 
mek születése után, oly élet után, mely majdnem matema-. 
tikai biztossággal kizárhatja még az extragenitális fertőzés 
lehetőségét is, az aortasclerosis, illetve aortitis klasszikus 
képét mutatta. Veszedelmes petitio principiit látok abban, 
ha oly kórképet, melyről eddig azt hittük, hogy szükséges 

és el nem engedhető feltétele a szifilisz, minden egyéb adat 
hiján, pusztán jelenléte miatt arra használunk fel, hogy 
előző szifilisz bizonyítékát lássuk benne. Bizonyára vannak 
finom, eddig még meg nem állapítható különbségek a szifi- 
liszes és nem szifiliszes aortasclerosis között, de semmikép- 
pen sem jogosult azt állítanunk, hogy ha valakinek aorta- 
sclerosisa vagy aortitise van, okvetlenül és szükségszerűen 
megelőzően szifiliszes fertőzésen kellett átesnie. Nem szere- 
tem azt a közszokásba átment kifejezést sem, mely minden 
kórtörténetben szerepelni szokott: a beteg szifiliszt tagad. 
Az orvos nem ügyvéd és nem bíró. Tagadni csak azt lehet, 
ami megvan és aminek a létezéséről a másik tudni nem akar. 
Az aorta aneurysmájáról szinte matematikai biztonsággal 
állíthatjuk, hogy előzetes szifiliszes fertőzés következménye. 
És mégis vannak észlelések, melyekben szakasztott olyan 
anatómiai elváltozásokat nem szifilisz, hanem előző mecha- 
nikus trauma idézett elő. Már a háború első esztendejében 
Aschoff, Mönckeberg, Fahr stb. a francia harctér súlyos 
testi és lelki megerőltetésein átesett fiatal, alig 18—20 éves 
elesett német katonák hulláiban az aorta falában súlyos 
fekélyes sclerotikus folyamatokat észleltek, aminőket az-. 
előtt csupán szifiliszes aortitisnél láttunk. Bármennyire is 
fontos a szív és ütőerek betegségeinek mérlegelésében meg- 
előző szifiliszes fertőzés megállapítása, negatív megállapí- 
tásnál nem szabad mindig és csupán vizsgálatunk tökélet- 
len voltára támaszkodnunk, mert etiológikus felfogásunk 
így ferde és irreális irányba terelődhetik. 


Anamnézisünknek végül ki kell terjedni a beteg fel- 
menő és lehágó családjára is. Az egyéni alkat és hajlam 
nagy jelentősége mellett fontossággal bír a családi diszpozí- 
ció is. Negatív szifilisz-lelet mellett koraszülés,  elvetélés 
sajátos sora, gyermek világrahozott szifiliszének jellegzetes 
tünetei döntő bizonyítékkal bírhatnak. Vannak családok, 
melyekben kora öregedés, fiatalon beálló ütőérelmeszesedés 
domináns öröklési sajátság lehet. Évekkel ezelőtt írtam le 
több családot, melyekben ugyanaz a szívbaj több generá- 
cióban, vagy egy generáció több tagján fordult elő, olyat is, 
melyben egy generáció több tagja ugyanavval a szívano- 
máliával jött világra. Amerikai vizsgálók sok ezerre menő 
megállapítás alapján állítják, hogy az essentiális hipertónia 
sajátos kórképe, illetve normálisnál magasabb vérnyomás 
serdülő és fiatal egyének közel 2094-ában fordul elő. Min- 

dennapi tapasztalat, hogy fiú- vagy nőtestvérek körülbelül 
azonos életkorban hipertóniában betegszenek meg. Pel 
évekkel ezelőtt igen meggyőzően utalt arra, hogy apoplexia, 
idült nephritis családi jellegként mutatkozhat. A pajzs- 
mirigy túltengő működése, Basedow-kór, mioma — csupa 
oly megbetegedés, mely sajátos szívelváltozásokkal járhat 
—- nem egyszer egy vagy több generációban domináns sa- 
játságnak mutatkozott. Vannak családok, melyekben vissza- 
térő tonsillitis, endokarditis családi jellegnek bizonyult. 
Naegeli pompás könyvében, mely az átöröklés tanával fog- 
lalkozik, figyelmeztet arra, hogy endocarditis viridans rend- 
szerint feltűnően jól fejlett egyéneket lep meg és arra kö- 
vetkeztet, hogy szimbiózis által, a szervezet alkata s a strep- 
tococcus sajátos egybehatása folytán mutatív változatkép - 
pen fejlődik ki a viridans fertőzés. Felette elmés ötlet. Azon- 
ban több észlelés alapján és főleg nőbetegeken történt 
tapasztalás nyomán azt állíthatom, hogy viridans fer- 
tőzés gracilis csontrendszerű, finoman ízelt kezű és lábú 
nőn, vagy feminin megjelenésű férfiún jelentkezett. A beteg- 
ségek családi jelentőségére vonatkozó ismereteink még na- 
gyon kezdetlegesek. A ma divatos statisztikus megfigyelés 
nem igazi útja az ezirányú megismerésnek. Amire e téren 
égető szükség lenne, az családfák morbiditásának és mor- 
talitásának modern eszközökkel való analizise lenne. E 
téren nagyon sokat segíthetne a klinikus megismerés szá- 
mára az igazi évtizedes háziorvos. És ezért a beteg anam- 
nézise felvételében a háziorvos szerepét nem hangsúlyoz- 
hatom eléggé. A háziorvos nélkül a legbehatóbb anamnézis 
is sokszor hiányos lehet. Ahol csak lehet, még ambuláns 
beteg ügyében is megszerzem adatait és véleményét. E fel- 
fogásomban az sem ingat meg, hogy velem is megesett, 
amit Moebius írt le valamikor. Nyilvánvalóan szifiliszes 
eredésű coronararteriitises beteg, kinek orvosát előzetesen 
hiába kérdeztem meg, rávágó kérdésemre orvosa előtt 
mondta meg, hogy primér fekélyét öt év előtt ő kezelte. Ma 
sem értem, miért hallgatta el! Aki e vázlatos fejtegetéseimet 
figyelemmel kisérte végig, az meg fogja érteni, hogy utolsó 
tanácsom az anamnézis felvétele számára — voltaképpen 
először kellett volna említenem —: anamnézis felvételét 
magad végezd el, soha senkire ne bizd. Ennek elmulasztá- 
sával beteg és betegség megismerésére legértékesebb eszkö- 
zödről és fegyveredről mondasz le. 

